
Evanghelia şi Apostolul zilei 


Evanghelia 


In vremea aceea lisus învăţa într-una din sinagogi Sâmbăta. Şi iată, era acolo o 


femeie care avea de optsprezece ani un duh de neputinţă şi care era gârbovă, 
încât nu putea să se ridice nicidecum. lar lisus, văzând-o, a chemat-o şi i-a zis: 
Femeie, eşti dezlegată de neputinţa ta! Și Și-a pus mâinile asupra ei, iar ea 
îndată s-a îndreptat şi Slăvea pe Dumnezeu. 


Atunci mai-marele sinagogii, mâniindu-se că lisus a vindecat-o sâmbăta, 
răspunzând, zicea mulțimii: Şase zile sunt în care trebuie să se lucreze; deci 
veniţi în aceste zile şi vă vindecaţi, iar nu în ziua Sâmbetei! 


Domnul însă i-a răspuns şi a zis: Făţarnicilor! Fiecare dintre voi nu dezleagă 
oare sâmbăta boul sau asinul său de la iesle şi nu îl duce să îl adape? Dar 
aceasta, fiică a lui Avraam fiind, pe care a legat-o Satana, iată, de optsprezece 
ani, nu se cuvenea oare să fie dezlegată de legătura aceasta în ziua sâmbetei? 


Şi zicând EI acestea, S-au ruşinat toţi cei ce erau împotriva Lui, iar poporul 
întreg se bucura de toate faptele cele slăvite, săvârşite de Dânsul. 





Apostol 


10. În sfârşit, fraţilor, întăriţi-vă în Domnul şi întru puterea tăriei Lui. 

11. Îmbrăcaţi-vă cu toate armele lui Dumnezeu, ca să puteţi Sta împotriva 
uneltirilor diavolului. 

12. Căci lupta noastră nu este împotriva trupului şi a sângelui, ci împotriva 
începătoriilor, împotriva stăpâniilor, împotriva Stăpânitorilor întunericului 
acestui veac, împotriva duhurilor răutăţii, care sunt în văzduh. 

13. Pentru aceea, luaţi toate armele lui Dumnezeu, ca să puteţi Sta împotrivă în 
ziua cea rea, şi, toate biruindu-le, să rămâneţi în picioare. 

14. Staţi deci tari, având mijlocul vostru încins cu adevărul şi îmbrăcându-vă cu 
platoşa dreptăţii, 

15. Și încălţaţi picioarele voastre, gata fiind pentru Evanghelia păcii. 

16. În toate luaţi pavăza credinţei, cu care veți putea Să Stingeţi toate săgețile cele 
arzătoare ale vicleanului. 

17. Luaţi şi coiful mântuirii şi sabia Duhului, care este cuvântul lui Dumnezeu. 





Evanghelia despre tămăduirea femeii gârbove - Comentarii patristice 


Duminica a 27-a după Rusalii (Ev. Luca 13, 10-17) 


(Lc. 13, 10-13) Şi învăţa lisus într-una din sinagogi sâmbăta. Şi iată o femeie care 
avea de optsprezece ani un duh de neputinţă şi care era gârbovă, de nu putea să se 
ridice în sus nicidecum; lar lisus, văzând-o, a chemat-o şi i-a zis: Femeie, eşti 
dezlegată de neputinţa ta. Şi Şi-a pus mâinile asupra ei, şi ea îndată s-a îndreptat şi 
slăvea pe Dumnezeu. 


lată o femeie care avea de optsprezece ani un duh de neputinţă şi care era gârbovă. 
Starea sa poate fi de mare folos duhovnicesc celor care înţeleg că trebuie să 
culegem cele folositoare din fiecare colţişor. Prin ceea ce se petrecuse cu ea, 
vedem că diavolul capătă uneori putere asupra unor persoane care cad în păcat şi 
care nu se mai străduiesc să viețţuiască în fapte cucernice. Acela ce este stăpânit de 
diavol, se îmbolnăvește de boli trupeşti pentru că pe diavol nu-l încântă nimic 
altceva chinurile şi cruzimile... Osânditul diavol este pricina bolilor din trupul 
oamenilor, numai că mărturisim că Adam a greșit el însuși prin fapta sa şi, prin 
aceasta, trupul nostru a devenit predispus slăbiciunilor şi stricăciuni. 


(Sfântul Chiril al Alexandriei, Comentariu la Luca, Omilia 96, traducere pentru 
Doxologia.ro de Lucian Filip) 





(Lc. 13, 10-13) Şi învăţa Iisus într-una din sinagogi sâmbăta. Şi iată o femeie care 
avea de optsprezece ani un duh de neputinţă şi care era gârbovă, de nu putea să se 
ridice în sus nicidecum; lar lisus, văzând-o, a chemat-o şi i-a zis: Femeie, eşti 
dezlegată de neputinţa ta. Şi Şi-a pus mâinile asupra ei, şi ea îndată s-a îndreptat şi 
slăvea pe Dumnezeu. 


Membrii Bisericii sunt asemenea unei vii. Ei sunt sădiți cu rădăcinile credinţei și 
făcuți să crească de vlăstarele smereniei... Domnul a aşezat în Biserică un turn de 
apostoli, prooroci şi doctori, gata să apere pacea Bisericii, şi a săpat în jurul ei când 
a eliberat-o de sub povara neliniştilor lumești. Nimic nu împovărează mintea mai 
mult decât preocuparea pentru lume şi setea după bogăţie ori putere. 


O pildă a acestei lucrări a Domnului se află în pericopa despre femeia care avea de 
optsprezece ani un duh de neputinţă şi care era gârbovă, de nu putea să se ridice în 
sus nicidecum. De fapt, sufletul ei era gârbovit, neavând harul dumnezeiesc, adică 
era plecat către foloasele pământești. lisus a văzut-o şi i-a vorbit, iar ea de-ndată a 
lepădat cele pământești. Cei de faţă la vindecare erau și ei împovărați de aceleaşi 
păcate, iar lor lisus le-a spus următoarele cuvinte: veniţi la Mine toți cei osteniţi şi 
împovăraţi şi Eu vă voi odihni pe voi (Mt. 11, 28). Sufletul acelei femei a început 
să respire din nou şi s-a înălțat precum o vie care a fost curățită şi în jurul căreia a 
fost săpat pământul. 


(Sfântul Ambrozie al Milanului, Cel şase zile ale creaţiei 3, 50, traducere pentru 
Doxologia.ro de Lucian Filip) 


(Lc. 13, 10-13) Şi învăţa Iisus într-una din sinagogi sâmbăta. Şi iată o femeie care 
avea de optsprezece ani un duh de neputinţă şi care era gârbovă, de nu putea să se 
ridice în sus nicidecum; lar lisus, văzând-o, a chemat-o şi i-a zis: Femeie, eşti 
dezlegată de neputinţa ta. Şi Şi-a pus mâinile asupra ei, şi ea îndată s-a îndreptat şi 
slăvea pe Dumnezeu. 


Întruparea Cuvântului şi însuşirea naturii umane au avut loc prin înfrângerea 
morții, a stricăciunii şi a pizmei nutrite împotriva omului de către vicleanul şarpe, 
pricinuitorul răului. Aceasta ni se vădeşte deschis prin însăşi faptele Sale, 
slobozind pe fiica lui Avraam din îndelungata sa neputinţă, stricând stăpânia 
diavolului şi zicând: Femeie, eşti dezlegată de neputinţa ta. Un cuvânt dumnezeiesc 
şi plin de o putere mai presus de om. Din mărinimia Sa alungă boala, întinzându-şi 
mâinile asupra ei, şi de-ndată trupul i se îndreaptă. Acum este cu putinţă a se vedea 
cum sfântul Său Trup purta în el puterea şi lucrarea lui Dumnezeu. A fost însăşi 





trupul Său, şi nu a unui alt fiu decât de EI, deosebit şi aparte de EI, cum unii cu 
nelegiuire şi-ar putea imagina. 


(Sfântul Chiril al Alexandriei, Comentariu la Luca, Omilia 96, traducere pentru 
Doxologia.ro de Lucian Filip) 


(Lc. 13, 14) Iar mai-marele sinagogii, mâniindu-se că lisus a vindecat-o sâmbăta, 
răspunzând, zicea mulțimii: Şase zile sunt în care trebuie să se lucreze; venind deci 
într-acestea, vindecaţi-vă, dar nu în ziua sâmbetei! 


Întreaga fire umană, precum această femeie, era aplecată şi înclinată spre pământ. 
Proorocul David cunoaşte pe aceşti duşmani, strigă şi spune că au împilat sufletul 
meu (Ps. 56, 8). Satana şi îngerii săi, au plecat la pământ sufletele oamenilor, căci 
diavolul i-a gârbovit ca să cugete doar la cele pământeşti şi trecătoare, oprindu-i a 
căuta cele de sus (vezi şi Col. 3, 1). 


Întrucât Domnul spune acestea despre femeia pe care Satana o legase de 
optsprezece ani, acum era timpul pentru a fi eliberată de neputinţa ei, chiar și în zi 
de sâmbătă. Însă, oamenii s-au scandalizat degeaba pentru vindecarea ei. Şi cine ar 
putea fi acești oameni, decât cei care şi ei sunt gârboviţi. Pentru că nu au putut 


pricepe nici cele poruncite de Dumnezeu (leş. 20, 8-10), au judecat vindecarea cu 
inima plecată spre pământ. Ei ţineau ziua sâmbetei în litera sa, trupeşte, şi nu au 
observat însemnătatea sa spirituală. 


(Fericitul Augustin,Predica 162B,traducere pentru Doxologia.ro de Lucian 
Filip) 


(Lc. 13, 14) Iar mai-marele sinagogii, mâniindu-se că lisus a vindecat-o sâmbăta, 
răspunzând, zicea mulțimii: Şase zile sunt în care trebuie să se lucreze; venind deci 
într-acestea, vindecaţi-vă, dar nu în ziua sâmbetei! 


Neînţelegând aceasta, mai-marele sinagogii a poruncit ca nimeni să nu fie tămăduit 
în zi de sâmbătă, pentru că sâmbăta este o prefigurare a viitoarei zile de odihnă. 
Dar sâmbăta este zi de odihnă de la fapte rele, nu de la cele bune. Porunca spune 
că, nepurtând povara greşelilor şi nefiind lipsiţi de faptele cele bune, vom sărbători 
sâmbăta după moarte. Domnul răspunde în chip duhovnicesc când spune: 
Făţarnicilor! Fiecare dintre voi nu dezleagă, oare, sâmbăta boul său, sau asinul de 
la iesle, şi nu-l duce să-l adape? De ce pomeneşte Iisus de încă o creatură? Pentru a 
arăta potrivnicilor săi, mai-marilor sinagogii, cele viitoare. Căci, pe lângă evrei, şi 
neamurile își vor stinge setea trupului și fierbinţeala adusă de lume din preaplinul 





izvorului dumnezeiesc. Boul îşi cunoaşte stăpânul şi asinul ieslea domnului său (Is. 
1, 3). Oamenii care au fost hrăniţi cu iarba care, înainte de a fi smulsă, s-a uscat 
(Ps. 128, 6), au primit Pâinea care s-a coborât din cer (In. 6, 33). 


(Sfântul Ambrozie al Milanului, Tâlcuire la Evanghelia după Luca 7, 174-175, 
traducere pentru Doxologia.ro de Lucian Filip) 


(Le. 13, 14-16) Iar mai-marele sinagogii, mâniindu-se că lisus a vindecat-o 
sâmbăta, răspunzând, zicea mulţimii: Şase zile sunt în care trebuie să se lucreze; 
venind deci într-acestea, vindecaţi-vă, dar nu în ziua sâmbetei! lar Domnul i-a 
răspuns şi a zis: Făţarnicilor! Fiecare dintre voi nu dezleagă, oare, sâmbăta boul 
său, sau asinul de la iesle, şi nu-l duce să-l adape? Dar aceasta, fiică a lui Avraam 
fiind, pe care a legat-o satana, iată de optsprezece ani, nu se cuvenea, oare, să fie 
dezlegată de legătura aceasta, în ziua sâmbetei? 


Însă Hristos spune că eşti dezlegat de neputinţa ta şi este şi ea dezlegată. Dar tu, tu 
nu-ţi dezlegi cureaua în zi de sâmbătă? lar ea, a început chiar în acea zi să țeasă şi 
să muncească? Nu, evanghelistul spune că doar a fost vindecată. Vindecarea a fost 
o muncă. Tu nu te-ai mâniat din pricina sâmbetei, ci te mânii când Îl vezi pe 
Hristos lăudat și mărit ca Dumnezeu, îţi ieşi din minţi, te-neci cu mânie și te usuci 
de ură. Căci una ai în inima ta şi alta arăţi, de aceea eşti osândit de Domnul, care 
ştie felul tău de a gândi. Eşti numit pe bună dreptate făţarnic, prefăcut şi ticălos. 


(Sfântul Chiril al Alexandriei, Comentariu la Luca, Omilia 96, traducere pentru 
Doxologia.ro de Lucian Filip) 


(Lc. 13, 17) Şi zicând EI acestea, s-au ruşinat toţi care erau împotriva Lui, şi toată 
mulţimea se bucura de faptele strălucite săvârşite de EI. 


Ruşinea i-a năpădit pe cei care au gândit asemenea lucruri josnice, împiedicându- 
se de piatra cea din capul unghiului și sfărmându-se. Când s-au grăbit să îndrepte 
vasele cele stricate, aceştia s-au ciocnit de Olarul cel înțelept şi s-au împotrivit 
Taumaturgului. Nu au mai avut cuvânt de apărare. Fără a mai avea ce spune, s-au 
osândit pe ei înşişi. Au fost reduși la tăcere, neștiind ce să spună. Domnul le-a 
închis gurile îndrăznețe. Mulţimile care s-au împărtăşit din minune se bucurau. 
Slava şi măreţia acestei lucrări a dat răspunsul fiecărei căutări şi îndoieli a celor ce- 
L caută cu inimă curată. 


(Sfântul Chiril al Alexandriei, Comentariu la Luca, Omilia 96, traducere pentru 
Doxologia.ro de Lucian Filip) 





Părintele Cleopa Ilie - Predică la Duminica a XXVII-a după Rusalii - Despre 
zavistie şi făţărnicie 


Zavistia este maica uciderii şi decât preadesfrânarea este mai rea (Sfântul loan 
“Impărțire de grâu”, Buzău, 1833, p. 164) 


Iubiţi credincioşi, aţi auzit în Sfânta Evanghelie de azi, cum mai-marele sinagogii, 
din râvna pentru cinstirea sâmbetei, şi-a ascuns zavistia şi fățărnicia sa, zicând: 
Sase zile sunt în care se cade a lucra. Deci în acele zile venind, vindecaţi-vă, iar 
nu în ziua sâmbetei (Luca 13, 14). Vedeţi, fraţii mei, ce zavistie şi făţărnicie 
acoperită? Vedeţi ce viclenie ascunsă, sub râvna pentru lege? Oare credea el cele 
ce zicea? Oare erau în mintea şi în inima lui cele ce avea pe buzele lui? Zavistia 
stăpânea pe acest om, nu râvna pentru cele sfinte. Oare nu ştia el că Dumnezeu a 
rânduit sâmbăta ca încetare de lucrul mâinilor, iar nu încetarea lucrării faptelor 
bune şi, mai ales, vindecarea unei femei bolnave? 


Niciodată Domnul şi Mântuitorul nostru lisus Hristos, nu a mustrat pe păcătoşi aşa 
de aspru ca pe cărturari, pe farisei şi pe legiuitorii făţarnici şi plini de zavistie. Căci 
păcătoşii când se întorceau la pocăință din toată inima, cu mare milă şi iubire îi 
primea Dumnezeu. lar când era învinuit de cărturari şi farisei că umblă cu păcătoşii 
şi stă la masă cu ei, EI le zicea: N-am venit să chem pe drepți, ci pe păcătoşi la 
pocăință (Matei 9, 13). Şi iarăşi: N-au trebuinţă cei sănătoşi de doctori, ci cei 
bolnavi (Matei 9, 12). Însă cărturarilor le zicea: Vameşii şi desfrânatele merg 





înaintea voastră întru Împărăţia Cerurilor (Matei 21, 31), fiindcă în inima lor 
Fiul lui Dumnezeu a văzut cele mai cumplite patimi, ca: mândria, zavistia, ura, 
viclenia, slava deşartă, fățărnicia şi altele multe de acest fel. Dar să revenim la 
cuvântul nostru şi să vorbim despre zavistie şi fățărnicie, de care v-am amintit. 


Zavistia este patima cea mai cumplită, care, după învăţătura Sfinților Părinţi se zice 
"naştere a diavolului" şi mai rea decât însuşi diavolul. 


Pentru a arăta că zavistia este mai rea şi decât diavolul, să ne ducem cu mintea la 
împăratul Saul şi la David. Saul zavistuia foarte mult pe David şi căuta în tot 
chipul să-l omoare. Pentru ce? Pentru că David a ucis pe Goliat Filisteanul, 
vrăjmaşul de temut al poporului lui Israel (| Regi 17, 24), iar când David se 
întorcea biruitor de la uciderea lui Goliat, au ieşit femeile în întâmpinarea lui 
David din toate cetăţile lui Israel, cântând şi jucând cu timpane, cu fluiere şi alăute, 
şi ziceau: Bătut-au Saul cu miile şi David cu zecile de mii. Și s-a mâniat Saul 
foarte tare şi nu a plăcut în ochii lui Saul cuvântul acesta şi a zis: Lui David i s- 
au dat zecile de mii şi mie numai mii? Și ce mai lipseşte fără numai împărăţia? 
Și s-a uitat rău Saul din ziua aceea la David (| Regi 18, 7-9). Şi din ziua aceea, 
zavistuia Saul foarte pe David şi căuta în tot chipul să-l piardă, iar a doua zi a căzut 
duh rău de la Dumnezeu peste Saul şi a rămas uimit în mijlocul casei lui. Şi David 
cânta din harfă cu mâna sa şi gonea duhul rău de la Saul. Duhul rău auzind 
cântarea lui David, fugea de la Saul, dar zavistia din inima lui nu fugea, căci îndată 
ce se trezea din chinurile duhului rău, lua sulița ca să-l omoare pe David şi David, 
ferindu-se din faţa lui Saul, acesta a lovit cu sulița în peretele casei (1 Regi 18, 10- 
11; 19, 9-10). 


De aici oricine poate cunoaşte că zavistia este mai rea decât diavolul, deoarece 
diavolul fugea de la Saul, când cânta David, dar nu şi zavistia din inima lui. 


Auzim şi pe dumnezeiescul părinte loan Gură de Aur care zice aşa: "Zavistia 
este maică a uciderii şi mai rea decât preadesfrânarea. ” Căci aceasta stă la om 
cât timp este robit de ea, iar tirania zavistiei biserici întregi a răsturnat şi toată 
lumea a vătămat-o. Aceasta, cum am zis, este maica uciderii, 


4 căci a făcut pe Cain să ucidă pe fratele său (Facere 4, 8). 

4 Aceasta a făcut pe Isav să urască şi să prigonescă pe fratele său Iacov 
(Facere 27, 41). 

4 Aceasta a făcut pe diavol să înşele pe om în Rai (Sfântul loan Gură de Aur, 
op. cât., p. 168) (Facere 3, 1-5). 





Apoi continuă: "Dar fu acum nu omori, ci mult mai multe şi mai cumplite decât 
uciderea faci, căci te rogi ca fratele tău să pătimească cele de ocară şi curse 
dinspre toate părțile îi întinzi ca Să vatămi pe fratele tău. 


Deci, ori de miluieşti, ori de priveghezi, ori de posteşti, cu acest scop te-ai făcut 
mai necurat decât toți dacă zavistuieşti pe fratele tău. Deci să ştii că lucru rău 
este zavistia şi lipsită de toată iertarea şi mai cumplită şi decât rădăcina tuturor 
răutăţilor, că iubitorul de argint atunci se bucură când ia, iar zavistnicul atunci 
se bucură când altul nu ia. 


Diavolul zavistuieşte numai pe om, iar dintre diavoli pe nici unul. lar tu pe om 
zavistuieşti şi împotriva celui de un neam cu tine Stai. Şi ce iertare vei dobândi? 
Care cuvânt de îndreptare vei da tu, cel ce, când vezi pe fratele tău în 
îndestulare, tremuri şi te îngălbeneşti în loc să te veseleşti? Deci aceasta să 
înţelegi, că cela ce este zavistuit, se va trezi şi mai strălucit se va face; iar 
zavistuitorul mai multe rele va aduna asupra sa... Pentru care pricină, spune-mi, 
zavistuieşti pe fratele tău? Că a luat mare dar duhovnicesc? Și de la cine a luat, 
spune-mi? Au nu de la Dumnezeu? 


Deci către Acela primeşti gândul zavistiei în inima ta, care a dat Darul? Văzut-ai 


de unde se trage răul şi ce vârf al păcatelor se face şi cât îţi sapă ţie prăpastia 
muncii? Și ce poate fi mai ticălos decât sufletul acela, care ieri era prieten cu 
prietenul tău şi se împărtăşea cu el de cuvinte şi de masă, apoi îndată, pentru că 


a văzut pe fratele său slăvindu-se, a aruncat de la sine masca prieteniei şi a 
intrat sub faţa vrăjmaşului, mai bine zis a turbării!” Sfântul Ioan Gură de Ant 
op cât., p. 174). 


Apoi zice: "Ce faci omule? Socoteşti că este de mare folos a surpa bunătăţile 
aproapelui? Dar mai înainte de acelea, surpi pe ale tale". Şi iar zice: "Măcar 
semne de va face cineva, măcar feciorie de ar avea, măcar post sau culcare pe 
jos, şi pentru faptele sale cele bune de va ajunge la îngeri, dacă va avea această 
boală şi meteahnă a zavistiei, va fi mai necurat decât toți” (Sf. loan Gură de Aur, 
op cât., Cuvânt pentru zavistie). 


Iubiţi credincioşi, aceste cuvinte şi învățături pe care le-aţi auzit până aici, despre 
zavistie, nu sunt ale mele, ci ale Sfântului şi dumnezeiescului părinte loan Gură de 


Aur. De aceea ele sunt vrednice de ţinut minte cu toată evlavia, spre folosul nostru. 


Şi acum să arătăm câteva lucruri despre cea de-a doua patimă, despre fățărnicie. 





Mântuitorul nostru lisus Hristos, descoperind această blestemată patimă în inima 
mai-marelui sinagogii, i-a zis: Fățarnicilor, fiecare din voi nu-şi dezleagă 
sâmbăta boul sau asinul său de la iesle şi îl duce de îl adapă? Dar pe această 
fiică a lui Avraam, pe care a legat-o satana de optsprezece ani, nu se cădea a o 
dezlega din legătura aceasta în ziua sâmbetei? (Luca 13, 15-16). lată, fraţii mei, 
cum ştiutorul de inimi lisus Hristos vădeşte patima fățărniciei ce era încuibată în 
inima mai-marelui sinagogii şi cu câtă înţelepciune îi arată lui şi tuturor celor de 
faţă, datoria sfântă de a ajuta pe cei bolnavi şi de a-i scoate din primejdiile care vor 
fi, fără a ţine seama că este sărbătoare sau nu. 


Că spune: "Dacă fiecare din voi dezleagă dobitocul său să-l ducă la apă în ziua 
sâmbetei, apoi cu cât mai cuviincios şi de nevoie este a dezlega un suflet din 
legătura satanei în ziua sâmbetei?" Şi în alt loc a arătat că nu omul s-a făcut pentru 
sâmbăta, ci sâmbăta pentru om (Marcu 2, 27), arătând cât de mare cinste are omul 
de la Dumnezeu, faţă de sărbătorile ce i s-au rânduit a le ţine şi că mai mare este 
fapta milostivirii faţă de om, decât însăşi ţinerea sărbătorii în care se cuvine bine a 
face. 


Dar, fraţii mei, este bine să adâncim mai mult cele despre fățărnicie. 


Să ştim că "făţărnicia este un greu şi cumplit păcat, care are ca rădăcină 
vicleşugul, iar ca roade: minciuna, amăgirea, măiestria, agoniseala cea rea, 
necinstea şi vătămarea aproapelui" (Cazania, Bucureşti, 1857, p. 555). 


Dicţionarul Noului Testament spune că "omul fățarnic este nesincer, prefăcut, 
mincinos şi viclean" (Pr. loan Mircea, op. cât., p. 155). 


Iar în Sfânta Scriptură citim următoarele: 


+ oamenii făţarnici cinstesc pe Dumnezeu "numai cu buzele" (Isaia 29, 13; 
Ieremia 12, 2). 

+ Oamenii făţarnici nu fac cele ce zic (lezechiel 33, 31). 

+ Oamenii făţarnici sunt cucernici numai la arătare (II Timotei 3, 5). 

+ Oamenii fățarnici se îngrijesc numai de curăţenia cea din afară (Matei 15, 
2-6). 

+ Oamenii făţarnici sunt observatori numai la lucrurile cele mici şi 
neînsemnate (Matei 23, 23-24; Luca 11, 42). 


Iată pentru ce Mântuitorul nostru lisus Hristos, ca un adevărat Dumnezeu şi ştiutor 
al inimilor a mustrat cu asprime pe cărturari, pe farisei şi pe legiuitorii poporului 





lui Israel, care erau bolnavi şi orbiţi foarte de această blestemată patimă şi de atâtea 
ori cu vaiul i-a ameninţat, zicându-le: 

4 Vai vouă, cărturarilor şi fariseilor făţarnici, că închideţi Împărăţia 
Cerurilor înaintea oamenilor că nici voi nu intraţi, nici pe cei ce vor să 
intre nu-i lăsaţi (Matei 23, 13). 

4 Vai vouă, cărturarilor şi fariseilor făţarnici, că mâncaţi casele văduvelor şi 
cu făţărnicie îndelung vă rugaţi. Pentru aceasta mai multă osândă veţi lua 
(Matei 23, 14), şi iarăşi: 

4 Vai vouă, cărturarilor şi fariseilor, că înconjurați marea şi uscatul ca să 
faceţi un ucenic, şi dacă l-aţi făcut, îl faceţi fiu al gheenei îndoit decât voi 
(Matei 23, 15). 

+ Jar văzând orbirea lor spirituală, le zicea: Călăuze oarbe (Matei 23, 16), 
Nebuni şi orbi (Matei 23, 17), Şerpi, pui de vipere (Matei 23, 33) şi alte 
nume de ocară, prin care făcea cunoscută răutatea, viclenia şi fățărnicia 
lor. 


Dacă luăm aminte la învăţătura Domnului din Sfânta Evanghelie, putem cunoaşte 
că nici un păcat nu a fost mustrat aşa de aspru şi ameninţat cu vaiul şi cu osânda 
veşnică, mai mult ca păcatul făţărniciei, pe care Mântuitorul l-a descoperit în 
inimile cărturarilor, ale fariseilor şi ale legiuitorilor poporului Israel. Dar pentru 
care pricină acest lucru? Pentru că nici un păcat al firii omeneşti nu este mai 
complicat cu alte multe păcate, ca fățărnicia. De aceea, Mântuitorul, în alt loc, 
acest păcat cumplit l-a asemănat cu aluatul, zicând: Feriți-vă de aluatul fariseilor, 
care este fățărnicia (Luca 12, 1), căci precum aluatul dospeşte toată frământătura, 
aşa şi păcatul fățărniciei strică şi otrăveşte toată aşezarea sufletului celui ce se 
îmbolnăveşte de acest păcat. 


In continuare vă voi spune două istorioare, una despre zavistie şi alta despre 
făţărnicie. 


Împăratul Leon cel Înţelept, stând odată de vorbă cu nişte filosofi creştini, aceia 
i-au Spus că păcatul zavistiei şi al iubirii de argint sunt egale în răutate. lar 
împăratul a poruncit să-i caute doi oameni care ar fi vătămaţi la suflet de aceste 
două patimi. Cei trimişi de împărat au găsit ce căutau şi le-au zis: "Vă cheamă 
împăratul să vă cunoască şi să vă dea câte un dar mare”. Aceia s-au bucurat 
mult de această chemare, neştiind la ce sunt chemaţi. Și îndată au venit. "Vreau 
Să fac milă cu voi şi să vă dau câte un dar”. Şi a chemat mai întâi pe iubitorul de 
argint şi i-a zis: "Ţie o să-ţi dau daruri mari, iar celui ce vine după tine îi vor da 
îndoit decât ţie. Ce vrei să-ţi dau?” lar iubitorul de argint, Stând puţin pe 
gânduri, a zis: "Măria Ta, eu vreau Să-mi iei jumătate din averea mea!” 





Împăratul a tăcut şi i-a zis: "Du-te şi să vină celălalt (zavisnicul)”. Și i-a zis şi 
acelui: "Cere de la mine orice dar, însă să ştii că celuilalt îi voi da îndoit ca ţie!” 
Iar omul cel zavistnic, gîndindu-se puţin, a zis: "Măria Ta, mie Să-mi scoţi un 
ochi!" Apoi chemându-i pe amândoi, le-a zis: "Vai de voi, oameni blestemaţi, 
am făcut cu voi o experienţă şi rău aţi ieşit înaintea mea amândoi! Mergeţi şi vă 
îndreptăţi viaţa prin spovedanie curată şi prin pocăință adevărată, ca să nu vă 
pierdeţi sufletele voastre!” 


Apoi chemând pe filosofi le-a spus din cercare, cum iubitorul de argint a cerut să i 
se ia jumătate din avere cu scopul ca celuilalt să i se ia toată averea şi să nu aibă 
cumva mai mult decât el. lar cel zavistnic, cum a cerut să i se scoată un ochi, spre 
a-i scoate celui de-al doilea pe amândoi. Şi a zis către filosofi: "Acum am văzut că 
mare dreptate aveţi voi, că zavistia şi iubirea de argint, sunt egale în răutate". 


lată şi a doua istorioară. 


Un călugăr se făţărnicea în toată vremea că este sfânt şi, la arătare, postea mult 
şi se înfrâna la toate, ca să-l laude oamenii şi ceilalți călugări; iar pe ascuns 
mânca şi bea mult şi făcea şi alte răutăţi, ferindu-se de ochii oamenilor, ca să nu 
afle răutăţile lui. 


Dar venind fără de veste peste el o boală grea şi, apropiindu-se de moarte, a 
chemat pe călugări şi pe fraţi la el. Și venind mulţi din soborul mănăstirii, a 
început a plânge cu amar şi tremurând de frică, a zis către dânşii: "Fraţii mei, 
vai mie, căci eu împreună cu voi de atâţia ani petrecând, mă arătam că Sunt 
mare postitor, dar acest lucru îl făceam numai de făţărnicie, spre a fi lăudat de 
voi şi de oameni. lar eu mâncam pe ascuns şi beam mult, şi alte păcate grele am 
făcut. Şi iată acum sunt dat spre mâncare balaurului, care a legat picioarele şi 
genunchii mei cu coada sa, iar capul lui la gura mea Stă şi aşteaptă să smulgă 
sufletul meu şi să-l ducă la pierzare!” Și zicând acestea a murit. 


Astfel, mare spaimă a cuprins pe toţi cei de faţă, iar stareţul acelor călugări, care 
venise şi el acolo, a zis către toţi: "Vedeţi, fraţilor, cât de mare este prăpastia 
păcatului făţărniciei şi al mâncării pe ascuns?" (din Everghetinos, al Sf. Grigorie 
Dialogul, p. 129-131). 


Iubiţi credincioşi, Dumnezeu voieşte ca toţi oamenii să se mântuiască şi la 
cunoştinţa adevărului să vină (| Timotei 2, 4). El ne-a învăţat în Sfânta şi 
dumnezeiasca Evanghelie, cum trebuie să vieţuim în această lume şi cum să fie 
cuvântul nostru, faţă de alții, când a zis: Fie cuvântul vostru: da, da şi nu, nu, iar 





ce este mai mult decât aceasta, de la cel viclean este (Matei 5, 37). Adică ce 
cugetă inima ta şi Simte inima ta aceea să grăiască şi gura ta. Că dacă una 
gândim şi avem în inimă şi alta facem şi vorbim suntem făţarnici şi nu vom scăpa 
de osândă. Acestea sunt lucruri ale diavolului şi ale făţărniciei, despre care zice 
Sfântul Apostol Iacob: Să fie vouă ce este da, da, şi ce este nu, nu, ca să nu cădeți 
sub judecată (lacob 5, 12). 


Să ne izbăvim cu ajutorul lui Hristos şi de păcatul ucigaş de suflet al zavistiei care 
robeşte şi omoară multe suflete. De amândouă aceste păcate putem scăpa numai 
prin multă rugăciune, prin deasă spovedanie, prin milostenie şi cugetare la moarte. 
Să cerem harul lui Dumnezeu în toate, să ne rugăm mereu, să ne socotim mai 
păcătoşi decât alţii şi să iubim din inimă pe toți. 


Acestea înţelegându-le, 





Părintele Ilie Cleopa - Predică din postul Crăciunului, despre femeia gârbovă 


lubiţi credincioşi, Evanghelia de astăzi e aşa de luminată şi aşa de limpede, că 
oricine o înţelege, aş zice că aproape nu mai are nevoie s-o tâlcuiască nimeni. Dar 
după cum ierburile şi florile cele binemirositoare, ca busuiocul, menta şi altele, cu 
cât le freacă cineva mai mult în palme şi le pipăie, cu atât mai mare mireasmă aduc 
celor ce fac aceasta, şi precum scafandrii, care merg pe fundul mării ca să caute 
mărgăritare, cu cât se scufundă mai adânc în adâncurile cele mari ale oceanelor, cu 
atâta află mărgăritare mai de preţ, aşa se întâmplă şi cu cuvintele dumnezeieştii 
Scripturi. Dacă le citim la suprafaţă, sau le ascultăm la suprafaţă, după literă, ne 
folosim într-o mică măsură; dar dacă cercetăm adâncul lor tot mai mult, aduc 
sufletelor noastre tot mai mult folos. 


Noi vedem din dumnezeieştile Scripturi că, din îngăduinţa lui Dumnezeu, după 
depărtarea de Dumnezeu a unora dintre oameni, diavolul are mare putere să-i 
muncească şi să-i chinuiască pe oameni cu fel de fel de boli, cu fel de fel de 
nenorociri, cu fel de fel de scârbe şi pagube. 


+ Vedem aceasta din cazul sfântului şi dreptului lov, când a îngăduit 
Dumnezeu satanei ca degrabă să-i pricinuiască pierderea tuturor averilor şi 
apoi să-i aducă răni, bube rele în trup, de la creştetul capului până la talpa 
piciorului. 

4 Aceasta se vede şi în cazul regelui Saul, primul rege al lui Israil, cum după 
ce S-a depărtat Dumnezeu de la dânsul pentru neascultare, a trimis un duh 
necurat care îl muncea, îl trântea pe jos, de făcea spume, şi numai când 





David îi cânta din harpă sau din psaltire, se depărta de la el duhul acela şi 
nefericitul se uşura puţin. 

4 O vedem apoi în cazul desfrânatului aceluia din Corint, de care spune 
sfântul apostol Pavel că a trăit cu mama lui, cum pentru această fărădelege, 
care nu se pomenea nici la păgâni, dumnezeiescul apostol Pavel a hotărât: 
„Întru numele Domnului nostru lisus Hristos, să daţi pe unul ca acela 
satanei spre pieirea trupului, ca duhul să se mântuiască în ziua Domnului 
Iisus ” (I Corinteni 3, 4-5). 


Aţi văzut deci cum, fie pentru păcate, fie pentru certare, Dumnezeu îngăduie 
câteodată satanei să aducă omului boală, neputinţă, pagube, scârbe şi multe feluri 
de necazuri. Aşa s-a întâmplat şi în Evanghelia de astăzi, cu femeia cea gârbovă. 
lată ce zice dumnezeiescul apostol şi evanghelist Luca: „Și învăța Iisus într-una 
din sinagogi sâmbăta” (Luca 13, 10). De ce învăţa Mântuitorul mai mult 
sâmbăta decât în celelalte zile? Sâmbăta, în Legea Veche, era zi de odihnă şi 
sărbătoare pentru vechiul Israil. Ei atunci se adunau în sinagogile lor. Şi acolo 
preoţii, leviţii, dascălii şi legiuitorii citeau dumnezeiasca Scriptură, care cuprinde 
legea lui Moise şi scrierile proorocilor. Poporul stătea şi asculta. Mântuitorul se 
ducea acolo, căci îi găsea grămadă pe toţi şi putea să le tălmăcească dumnezeieştile 
cuvinte ale Scripturii, prin cuvântul Său cel viu şi lucrător. 


Aşa S-a dus Mântuitorul într-una din sinagogi şi, când a ajuns EI acolo, iată era o 
femeie care avea duhul neputinței de 18 ani şi stătea gârbovă, adică cu capul în 
jos, neputând să-l ridice în sus nicidecum. Era o jale să vezi o biată femeie bătrână 
cum stătea încovoiată, cu capul aproape de pământ. 


Iar această gârbovire 
a ei nu era o boală firească, precum celelalte boli, ca la surzi, la orbi, la şchiopi, 
ci era o legătură a satanei. Ea era chipul omului păcătos, care când e legat de 
Satana nu mai poate să privească la cer, ci priveşte tot la pământ, la mâncare, la 
băuturi, la desfrâu, la distracţii, la toată fărădelegea care trage pe om la fundul 
iadului. Aşa era şi biata femeie, un simbol, însă fără voia ei, fiind legată de satana 
de 18 ani. 


Şi Mântuitorul, văzând pe această femeie legată de satana, I s-a făcut milă şi, 
fără să-L roage nimenea, fără să mijlocească nimenea şi să zică: „Doamne, 
îndură- Te de femeia aceasta, că e gârbovă şi stă cu capul la pământ de 18 ani şi 
n-a mai văzut nici soarele, nici stelele nopţii şi nici pe oameni la faţă”, văzând ca 


un Dumnezeu şi pe satana care o ţinea aşa încovoiată ca 0 seceră, i-a zis: 
Şi punând pe dânsa preasfintele şi 





preacuratele Sale mâini, a făcut-o deplin sănătoasă, iar ea dădea slavă lui 
Dumnezeu ” (Luca 13, 11-13). 


Poporul s-a înfricoşat şi totodată s-a bucurat de minunea aceasta. Dar, după 
săvârşirea acestei preaslăvite minuni pe care a făcut-o Mântuitorul sâmbăta, mai 
marele sinagogii, un preot sau un cărturar care reprezenta sinagoga, a ieşit în faţa 
poporului şi a început să mustre poporul, zicând: „Șase sunt zilele când puteți să 
veniţi aici să vă vindecaţi, dar nu în ziua sâmbetei!”. Dar n-a îndrăznit să-l spună 
lui Hristos cuvântul acela, ci l-a spus către popor. Şi nu râvna Legii l-a îndemnat pe 
mai marele sinagogii să mustre poporul pentru minunea ce se făcuse în ziua 
sâmbetei, ci zavistia şi răutatea care pururea stăpâneau pe cărturari şi pe farisei. 
Aceştia urau pururea pe Mântuitorul şi voiau să dispreţuiască minunile Lui şi să le 
acopere cu răutatea, cu zavistia şi cu ura lor. Dacă n-ar fi fost plini de zavistie şi de 
răutate, ar fi înţeles ce este mai mare: ţinerea sâmbetei sau o vindecare ca aceasta, 
care era aşa de minunată, şi o facere de bine aşa de mare, în ziua sâmbetei. Dar 
satana şi zavistia din inima lui nu l-au lăsat pe acest făţarnic şi zavistnic să 
înţeleagă puterea minunii dumnezeieşti. 


Iar Mântuitorul, ca Unul ce era Dumnezeu şi Însuşi Cuvântul şi înţelepciunea 
lui Dumnezeu, a zis către acest mai mare al sinagogii, care se arăta atât de 
râvnitor în faţa poporului pentru ţinerea sâmbetei: „Făţarnice, care din voi, în 
ziua sâmbetei, nu-şi dezleagă boul sau asinul şi nu se duce să-l adape?”. Adică, 
aţi legat pe om să nu facă un bine altuia sâmbăta, dar nu l-aţi legat să nu dea apă 
boului sau asinului. Şi tu, făţarnice şi zavistnice, aşa înţelegi Legea? Nu înţelegi că 
această femeie e mai mult decât un bou şi decât un asin? Dacă tu dezlegi boul şi 
asinul şi-l duci în zi de sărbătoare la apă şi la fân şi la mâncare, nu se cade ca Eu să 
dezleg pe această fiică a lui Avraam, pe care satana a legat-o de 18 ani, în ziua 
sâmbetei?Deci l-a pus la întrebare, la examen. la spune tu — zice — ce e mai bine: să 
dezleg un bou şi un asin şi să-l duc la apă şi să-i dau fân, sau să dezleg un om din 
legătura satanei? 


lată deci cum stau lucrurile. lisus osândeşte aci fățărnicia, care e o mare răutate şi o 
mare viclenie şi un mare păcat. Bine a numit-o Hristos aluat, când a zis în altă 
Evanghelic: „Căutaţi şi vă păziţi de aluatul fariseilor, care este făţărnicia”. Căci 
precum aluatul, dacă-l pui în făină, dospeșşte toată frământătura, aşa fățărnicia 
strică la om toată întocmirea lui. Îi strică şi mintea, şi privirea, şi purtarea din afară, 
şi inima lui — toate i le strică. De aceea Mântuitorul îi face atenţi pe apostoli să se 
ferească de acest aluat vrăjmaş şi plin de otravă al făţărniciei (Luca 12, 1). 





Făţărnicia are ca rădăcină vicleşugul, iar ca odrasle şi roade zavistia, răutatea, 
râvnirea, prefăcătoria, minciuna, vătămarea cinstei altuia şi cele asemenea. 
Toate acestea — şi nenumărate altele — sunt roadele făţărniciei. Dorinţa de câştig, 
Slava deşartă, Sunt, de asemenea, roade ale făţărniciei. De aceea, în 
dumnezeiasca Evanghelie, vedem foarte adesea pe Mântuitorul lumii mustrând 
acest blestemat păcat, această blestemată otravă şi aluat al satanei din sufletul 
nostru. Căci nu-L auzim în Evanghelie pe Hristos zicând: „Vai ţie, curvarule! Vai 
ție, curvă! Vai ţie, tâlharule! Vai ţie, vameşule!”, ci: “Vai vouă, cărturarilor 
fățarnici!”, “Vai vouă, arhiereilor şi cărturarilor făţarnici!”, “orbi şi vicleni şi 
făţarnici”, “nebuni şi orbi” şi câte altele. De zeci de ori îi blesteamă Hristos pe 
fățarnici. Căci Dumnezeu fiind El, vedea câtă răutate aduce omului făţărnicia 
(Luca 11, 39-52). 


Omul făţarnic întotdeauna una are în inimă şi alta pe limbă, una are în minte şi alta 
la arătare. Omul făţarnic nu are nici mintea sănătoasă, nici inima, nici arătarea, 
ci toate îi sunt stricate cu aluatul acesta care creşte din vicleşugul inimii lui. Una 
spune, alta gândeşte, una te sfătuieşte, alta plănuieşte, una îţi arată că este şi 
alta este de fapt. Dacă priveşti la făţarnic, îl vezi bocind, rugându-se, spunând că 
face bine. Dar toate astea le face urmărind sau câştigul, sau răzbunarea pe altul, sau 
vătămarea cinstei altuia. Şi câte chipuri nu ia fățărnicia, că nu ajunge vremea şi 


nimeni nu poate spune felurile vicleşugurilor fățarnicului. De aceea s-a spus că 
fățarnicul este ca un cameleon. Viaţa făţarnicului este pestriță ca râsul. Aţi văzut 
blana râsului, că are numai ţepi, când albi, când negri, când vineţi. Aşa e viaţa 
făţarnicului; acum e într-un fel, acum în alt fel. Trece de la o stare la alta, că 
făţărnicia nu-l lasă să fie cinstit, nu-l lasă să aibă sinceritatea şi nerăutatea 
sufletului, cum a cerut Hristos: „Fie dar vouă cuvântul ce este da, da, şi ce este 
nu, nu. Că ce este mai mult, vine de la cel rău”, 


Hristos îmi cere: 

lar dacă inima mea zice da, iar limba nu, 
sunt făţarnic şi pestriţ, sunt râs, sunt cameleon, sunt drac făţarnic, sunt blestemat de 
Hristos pentru fățărnicie, că una am în inimă şi alta pe buze. Prefăcătoria e 
meşteşugul dracului. Viclenia, făţărnicia, răutatea, vătămarea cinstei altuia, 
dorința de câştig, dorinţa de slavă, iubirea de arătare, dorința de a plăcea 
oamenilor şi alte multe rele izvorăsc din făţărnicie, care are ca rădăcină, cum 
am Spus, vicleşugul. 


De aceea Sfântul Apostol lacoy ne spune: „Să fie cuvântul vostru da, da — şi nu, 


nu, ca să nu cădeţi în făţărnicie” (Iacov 5, 12). Când vom vedea că una 





spunem şi alta gândim, Să ştim că ne-am prins în această mreajă a 
satanei şi e foarte greu să scăpăm de ea. Cât de greu e acest păcat, dacă 
Hristos l-a blestemat mai mult decât pe toate celelalte! Dacă vreţi să ştiţi un 
fățarnic mai mare decât toți fățarnicii lumii, gândiţi-vă la luda. Când a venit femeia 
aceea păcătoasă să spele picioarele Mântuitorului şi a vărsat un vas de alabastru 
întreg cu mir de nard, cu mir scump, şi spăla picioarele lui lisus şi le ungea cu mir 
şi le ştergea cu părul capului ei, pocăindu-se din toată inima, iar Hristos 1-a zis: 
„Femeie, iartă-ţi-se păcatele!”, atunci luda, care era de faţă, n-avea grijă de 
pocăinţa femeii, că este din toată inima, ci se gândea cât de scump este mirul, astfel 
că a şi spus către ceilalți apostoli: „De ce s-a făcut paguba aceasta? Se putea 
vinde mirul acesta cu mai mult de 300 de dinari şi să se dea săracilor”. Dar grijă 
de săraci avea luda atunci? EI, cum spune Evanghelistul, avea punga de obşte, iar 
ceea ce se punea într-însa, de către cei 12 apostoli, dădea la ai casei lui. De aceea a 
moştenit toate blestemele care sunt scrise în Psalmul 108 din psaltire. EI voia să 
pară că e foarte milostiv cu săracii. Dar n-avea el grijă să vândă mirul ca să dea 
banii la săraci, ci era supărat că s-a vărsat mirul pe care putea el să-l vândă şi să ia 
pe el mai mult de 300 de dinari. 


Deci, după vorbă, se arată că are iubire de săraci, iar în inimă râvnea după arginţi, 
şi numai cu gura vorbea de iubirea de săraci. Deci nu grija de săraci îl mânca pe 


dânsul, ci grija că n-a putut face rost de o nouă sumă de bani. Ei, dacă ar fi căpătat 
el vasul acela plin cu mir, ar fi făcut pe el vreo 300 de dinari, ba poate şi mai mult, 
şi apoi dădea la obşte cât voia el, iar restul îl punea deoparte. Aceasta era în inima 
lui luda şi aşa s-a arătat că este. 


Iar când vine la Hristos, în grădina Ghetsimani, cu slujitorii arhiereilor, auzi 
câtă făţărnicie! Se apropie ca un prieten şi zice: „Bucură-te, învăţătorule! ”, şi-L 
sărută! Din afară se arată prieten, Îl îmbrățișează pe Hristos, pe Învățătorul său, 
şi-L Sărută în faţa tuturor, iar în inima sa era planul de vânzare. Luase arginţii 
şi le-a zis slujitorilor arhiereilor: „Băgaţi de seamă, pe Care-L voi săruta eu, 
Acela este; prindeţi-L!”. 


O, răutatea ta, ludo, care cu sărutare vinzi pe Fiul Omului! La arătare era 
prieten, în inimă vânzător; la arătare era râvnitor de săraci, în inimă avea mare 
dorinţă de a face bani prin vânzarea mirului. În toate purtările lui se vede că 
una era la faţă şi alta în inimă. De aceea s-a numit “fiul pierzării”. Căci s-a 
pierdut pentru veşnicie, fiindcă era unul din cei mai mari făţarnici, în care lucra 
satana cel mai mare vicleşug, făcându-se pentru veşnicie fiul pierzării. 





Dar, frații mei, fățărnicia se amestecă în toată fapta cea bună, cum zic 
dumnezeieştii Părinţi. Că precum iedera sau rugul, dacă le pui lângă un copac, se 
agaţă de el, şi dacă le pui lângă un gard, iarăşi se agaţă de el, aşa şi fățărnicia, 
viclenia, zavistia şi slava deşartă se prind de sufletul nostru şi ne trebuie mare 
pătrundere ca să putem deosebi când lucrăm fapta cea bună cu smerenie şi când o 
lucrăm cu slavă deşartă şi cu fățărnicie. 


Auzi ce spune Mântuitorul: „Când postiţi, nu fiţi ca făţarnicii; că ei îşi smolesc 
fețele, ca să se arate oamenilor că postesc” (Matei 6, 16). 


Postul a fost privit în trei feluri necuvenite de-a lungul veacurilor. 


X Pe vremea Mântuitorului lisus Hristos erau cărturarii şi fariseii şi alți 
oameni care voiau să fie lăudaţi pentru post. Ce făceau ei? Se ungeau cu 
smoală, ca să se arate că-s slabi, că-s plânşi, că-s traşi, că-s necăjiţi. 
Mântuitorul, vrând să curețe răutatea aceasta de pe fapta bună a postului, 
învață: „Când postiţi, nu fiţi trişti ca făţarnicii... Tu însă, când posteşti, 
unge capul tău şi spală faţa ta”; să te arăţi vesel, să nu ştie toată lumea că 
posteşti. Aceia erau făţarnici şi vicleni şi-şi pierdeau toată plata pentru 
osteneala postului. De aceea Hristos a spus: „Amin grăiesc vouă, că-şi iau 
plata lor” (Matei 6, 16-17). De la cine? De la oameni. Îi lăudau oamenii, 
zicând: „„ Vezi, cutare, cât e de slab, cât de mult a postit? ”. Dar vai de noi, 
păcătoşii, dacă ne vom lua plata aici! Dincolo nu vom avea decât focul cel 
veşnic. 

X Pe timpul Sfântului loan Gură de Aur, postul era folosit de unii altfel. 
Aceştia erau mai răi decât cei dinainte. Ce făceau aceştia? Cei amintiţi cel 
puțin posteau şi se dădeau pe faţă cu smoală, dar pe timpul Sfântului loan 
Gură de Aur erau unii care mâncau de dulce, dar ca să nu se arate că-s 
graşi, se dădeau şi ei cu smoală pe faţă sau cu altceva, ca să pară că-s 
slabi. Cei dintâi posteau, dar din pricina făţărniciei lor, pierdeau toată plata 
postului. Cei de apoi, mai fățarnici, nici măcar nu posteau, dar voiau să ia 
slava celor postitori. 

4 În sfârşit, în timpul nostru, postul e privit mai rău şi decât în timpul 
Sfântului loan Gură de Aur. Sunt unii acum care nu mai postesc nici măcar 
la arătare, precum cei din timpul Sfântului loan Gură de Aur, care măcar se 
temeau să nu fie cunoscuţi de oameni că nu postesc. 





În cel dintâi caz erau răi că se ungeau pe faţă; în cel de-al doilea erau mai răi, dar 
chiar dacă nu posteau, se temeau să nu smintească pe alţii şi de aceea se dădeau cu 
unsori pe faţă, ca să nu ştie lumea că nu postesc. Dar cei de acum sunt de o mie de 
ori mai răi, pentru că nu numai că nu se tem că smintesc pe alții mâncând de frupt 
în post, dar nici grijă nu au de aceasta. Ei declară sus şi tare că posturile sunt puse 
de preoţi şi de călugări. Ei nu recunosc că cel ce nu posteşte este anatema. Dar 
canonul 19 din Gangra spune: „Cine nu va posti posturile rânduite de Biserică, 
întemeindu-se pe îndreptățirea cugetului său, să fie anatema”. 


Ştiţi ce înseamnă anatema? Cea mai grea pedeapsă a Bisericii. Anatema este 
despărțirea de Dumnezeu şi împreunarea cu satana şi pogorârea la iad împreună cu 
dracii. Acolo se duc cei ce nu postesc şi mai ales cei ce defaimă postul. 


Ei zic: „Nu ce intră în gură spurcă pe om, ci ce iese din gură ” (Matei 15, 17-20). 
Dar la ce S-a gândit Hristos când a spus cuvântul acesta? La obiceiul spălării 
mâinilor şi la carnea diferitelor animale oprite a se mânca de către iudei (carne de 
porc, de cal etc.), nicidecum la post. N-a postit Hristos Însuşi 40 de zile şi 40 de 
nopți şi nu S-a ispitit de satana, care-l spunea să prefacă pietrele în pâini? Şi ce a 
spus lisus? „Nu numai cu pâine va trăi omul, ci şi cu tot cuvântul lui 
Dumnezeu ” (Matei 4, 4). 


N-au postit apostolii Petru şi Pavel şi toți cei 12, când au plecat la propovăduire? 
N-aţi auzit ce zice Pavel? „În post, în foame, în sete, în frig, în golătate”. Care 
dintre apostoli n-a postit, care dintre cuvioşi, care dintre sfinţi? lar astăzi sunt mii 
şi zeci de mii de creştini care nu mai postesc şi nici nu se mai tem că smintesc pe 
alții. Mănâncă tatăl de faţă cu femeia şi cu copiii săi de dulce, sau mănâncă mama 
de dulce de faţă cu copiii, care trebuie crescuţi în frica de Dumnezeu. Nu se tem 
nici de Dumnezeu că strică postul, nu le e ruşine nici de cei ai casei. Vai de noi şi 
de noi! Am ajuns mai rău decât butucii cei nesimţitori, mai rău decât păgânii, că 
numai numele de creştin îl mai purtăm! Am ajuns cum a proorocit Pavel, marele 
luminător al lumii: „În vremea aceea vor avea numai chipul bunei credinţe, dar 
puterea ei o vor tăgădui”. 


Deci, să luăm aminte! Cine dezleagă posturile rânduite de Biserică, fie el arhiereu 
sau preot, sau dascăl de Teologie, sau creştin, toţi cad sub canon. Arhiereul şi 
preotul cad sub caterisire, iar creştinul sub afurisenie. Dacă veţi zice: „Este o 
dezlegare în caz de boală”, da, este. Dar când? Când cineva este aşa de tare bolnav 
şi atât de uscat de boală, încât îl întoarce altul în pat şi nu poate să se ridice în 
picioare, şi atunci vine un doctor creştin şi cu frică de Dumnezeu şi zice: „Omule, 
ca să te ridici din boala aceasta, ai nevoie numaidecât de supraalimentare şi trebuie 





să mănânci mâncările ce ţi le prescriu eu”. Numai acela e iertat de post. Dar nu 
când el e roşu cum e sfecla, se duce la teatru, se duce la bal, se duce la nuntă, se 
duce la pădure, se duce la treburi, dar când îi vorbeşti de post, declară că e bolnav. 
N-ai auzit ce cântă Biserica? Să nu pricinuieşti pricinuiri întru păcat. N-ai auzit ce 
spun Sfinţii Părinţi, că pricina născocită este o punte către păcat? Vrei să strici 
postul? Îngerul spune: „Nu-l strica!”. Satana spune: „Caută o pricină, spune că ai 
vătămătură, că ai de ridicat butuci, că pleci în călătorie; doar ştii că numai pustnicii 
trebuie să postească!”. Ai luat o pricină născocită ca scuză şi ai trecut la păcat. Dar 
pricina aceasta nu e binecuvântată. 


Ai auzit de cei ce au găsit motive în Evanghelie, când i-a chemat la nuntă 
Marele Împărat! I-a chemat sluga să vie la nunta Marelui Împărat, 
+ dar unul a spus: „Femeie mi-am luat şi nu pot merge”, adică sunt legat de 
patimile trupeşti. 
4 Altul a zis: „Țarină mi-am cumpărat”, adică sunt legat de lumea aceasta, 
de grija veacului. 
4 Iar altul a zis: „Perechi de boi mi-am cumpărat”, adică s-a lăsat robit şi a 
slujit celor cinci simţuri, vederii, gustului, mirosului, auzului şi pipăitului. 


Şi atunci le-a spus lor: „Amin grăiesc vouă, nici unul din cei chemaţi nu va 


gusta din cina Mea” (Luca 14, 24). Ce le-a folosit lor pricina născocită? I-a scos 
afară din împărăţia cerurilor. De aceea, nimeni să nu născocească pricină, că nu 
poate să mănânce mâncare de post. Nu poţi pentru că nu vrei, dar dacă te-ar băga 
Dumnezeu într-un lagăr, cum ai putea? 


Că spune unul, care a stat într-un lagăr şapte ani: „Părinte, era nişte troscot acolo şi 
eram vreo 14.000 de deţinuţi. Şi scoteam rădăcina cu unghiile din pământ şi opt 
zile şi opt nopţi n-am mâncat şi n-am băut apă, şi trăiesc încă şi n-am murit”. Au 
mâncat troscot şi iarbă, şi nici apă n-aveau! Vezi, când omul e la necaz, cât poate? 

lar când are pâine şi apă de izvor, şi-şi poate face ceai cu zahăr şi are poame de 
poate face compot şi poate fierbe cartoful, fasolea, orezul şi altele, declară că nu 
poate posti. Să nu ne dea Dumnezeu să ajungem în situația să vedem cât putem 
posti! Şi s-ar putea să ajungem în această situaţie, că dacă nu postim de bunăvoie, 
ne sileşte Dumnezeu de nevoie. Nu vrem să postim de bunăvoie, s-ar putea să 
postim de nevoie. Dar atunci postul nu ne va fi folositor, ci chinuitor. Să credem că 
Dumnezeu ştie cât putem posti. Zici că nu vei trăi mult dacă ai să mănânci de post? 


Iată, mâine-s o sută de ani de când în Sfântul Munte al Athonului trăia un 
cuvios părinte. lar un alt călugăr, când era tânăr, s-a dus la bătrân şi l-a 
întrebat: „Părinte, câţi ani ai?”. „Fiule, am 115 ani”. “Cum ai trăit, Sfinţia Ta, 





că te văd încă tare la 115 ani, ba văd că vii încă la biserică?!”, Și a zis bătrânul: 
„Fiule, eu de mâncări grase m-am păzit, carne n-am băgat în gura mea, nici 
lapte, nici brânză, nici mâncări grase, nici untdelemn mult, ci foarte puţin am 
întrebuințat în viața mea, în cei 115 ani”, Și a zis acela: „Dă-mi şi mie 
blagoslovenie să ţin aşa”. Și a zis bătrânul: „Îţi dau, dar ai să ai lupte ca să te 
înveţi cu postul. Îşi trebuie voinţă, puţină luptă. Dar dacă dai voinţă, iei putere. 
Cu cât te lupţi mai mult, cu atât îţi dă Dumnezeu mai multă putere la orice faptă 
bună, nu numai la post”. Și a început să postească şi acesta, dar el a luat un post 
şi mai aspru decât acela. A zis: „Doamne, eu am să mănânc numai muguri de 
copaci şi numai rădăcini de pământ: morcovi, sfeclă, cartofi şi ce-o mai fi în 
pământ , şi untdelemn n-am Să mănânc. Să ştiu eu că n-am văzut untdelemn în 
viața mea”. Știţi cât a trăit acesta din urmă? 230 de ani! Acesta este 

care a trăit până-n veacul trecut în Sfântul Munte. A trăit 230 
de ani şi muncea la piatră şi la biserică şi la metanie şi făcea nevoinţă 
pustnicească şi stătea în frig şi alerga. Dar a avut credinţă. 


N-a zis oare Hristos că nu numai cu pâine va trăi omul, ci şi cu cuvântul lui 
Dumnezeu? Pune credinţa în Dumnezeu, nu în mâncare! N-auzi ce spune marele 
apostol Pavel: „Bine este a vă întări în inimile voastre cu darul, nu cu mâncările, 
din care nu s-au folosit cei ce au umblat în ele” (Evrei 13, 9)? Ce rămâne din 
pântecele plin? Putoare! Ce este îmbuibarea pântecelui? Slujire de idol! Căci spune 
marele apostol: „al căror Dumnezeu este pântecele”. Se închină la pântece ca la 
Dumnezeu! Când e o dată flămând, înjură, se mânie pe femeie că nu i-a făcut 
mâncare bună şi socoteşte că a făcut mare lucru când a postit şi el o zi. Vai de noi 
şi de noi, de postul pe care-l postim noi şi de creştinii de astăzi! Să ştim că de nu 
vom posti de dragostea lui Hristos şi pentru porunca Bisericii, atunci vom posti de 
nevoie şi Dumnezeu va da secetă, şi foamete, şi robie, şi ce-o mai vrea El. Căci în 
mâna Lui sunt toate plăgile şi va bate pe toţi, aşa cum a bătut Egiptul. Şi atunci o 
să vedem că putem posti, chiar şi fără să vrem. 


Copilul dimineaţa, când se scoală, îi pui bucata în mână şi-i dai de dulce. Dă-i mai 
bine un ceai, că-i mai sănătos, învaţă-l să postească şi o să fie sănătos şi cu trupul, 
şi cu sufletul, şi o să înveţe carte mai uşor. Cine ţi-a spus că nu va putea să înveţe 
carte dacă n-are pântecele plin? Aşa spunea unul, că nu poate învăţa că n-are 
calorii destule! Dar câte calorii a avut Sfântul loan Gură de Aur când a tâlcuit toată 
Scriptura?! Câte calorii avea el când mânca puţină zeamă de orz o dată la trei zile 
şi dormea numai atâta cât se putea ţine cu mâinile de nişte funii ce atârnau din 
podul casei?! Cât poţi dormi ţinându-te cu mâna de funie?! Aceia au fost cu 
adevărat oamenii Duhului Sfânt, nu ai cărnii. În ei a suflat Duhul Sfânt. 





Spune dumnezeiescul Efrem Sirul: „Seamănă Dumnezeu, dar seamănă şi 
Satana. Satana seamănă în locuri umede, în pântece pline, iar Dumnezeu în 
trupuri uscate şi în pântece uscate”. 


„Din sămânţa Sudorii postului — zice Sfântul loan Scărarul — creşte spicul 


întregii înţelepciuni. lar îmbuibarea pântecelui goneşte mintea cea subţire”. 


Să ştie toţi care gândesc că pântecele plin şi capul beat pot să înveţe carte sau să 
treacă examenele grele! Nimic mai neadevărat! Mai uşor înveţi cu post, cu 
înfrânare, cu rugăciune, cu frică de Dumnezeu. Cu acestea puteţi face şi şcoală, 
puteţi şi munci, şi să fiţi şi sănătoşi. 


Auzi ce spune NOROI, în cel de-al patrulea cuvânt despre 


post: „Bucatele cele grase şi de multe feluri, neputând să le mistuie stomacul, 
multe boale au adus în lume, iar înfrânării şi postului de-a pururi îi urmează 
Sănătatea; şi cine va posti mai mult, acela va trăi mai mult”. 


Acestea nu sunt cuvintele mele, ci ale Marelui Vasile, îngerul în trup, ochiul 
Bisericii, gura cea de foc a Duhului, care a fost îndreptar tuturor soboarelor 
ecumenice în privinţa canoanelor, a posturilor şi a legii morale în Biserică. Dar unii 
spun: „Şi dacă îmi dă părintele blagoslovenie să mănânc de dulce?”. Îţi dă pentru 
că stărui, pentru că spui că nu poţi, că ai ficatul bolnav, că te doare o coastă, că 
mori dacă posteşti. Dar făcând aşa, dovedeşti că n-ai credință. Nu vezi că şi 
doctorii dau post? Ei dau cel mai mult post şi regim. Ai stricat organismul, l-ai 
otrăvit cu toxine, cu cărnuri, cu grăsimi. Căci corpul e ca o maşină şi, dacă tot bagi 
într-însa, o strici, iar apoi te duci la doctor. Doctorul, ce să mai facă? E obosit la 
cap, că nu vii numai dumneata, vin sute pe capul lui. Şi-ţi spune să mănânci numai 
brânză de vaci, numai ceai, numai legume, numai compot. Vrea din nou să-ţi redea 
sănătatea, dar nu prin îmbuibare. Acestea vi le spun acum, că e postul Naşterii lui 
lisus Hristos. Astăzi foarte puţini postesc. Şi dacă unii postesc, nu postesc cum 
trebuie. Multe femei nu pot ţine din cauza bărbatului. Dar altele se chinuiesc şi ţin 
postul cum pot, ba-i înfrânează şi pe copii. Dacă ea a postit şi şi-a înfrânat şi copiii, 
de ce nu se înfrânează şi el? Se va duce în gheenă, căci nu numai că nu posteşte el, 
dar strică şi postul ei, îi strică şi sufletul ei, de nu poate să se apropie din cauza lui 
de Prea Curatele Taine. Vai de bărbatul acela şi de femeile acelea care nu vor să 
postească şi nu vor să se păzească întru curăţenie! Pentru că fiecare avem să luăm 
plată după faptele noastre şi fiecare avem să dăm seama de starea noastră. 





Din “Predici la Duminicile de peste an” 
Editura Scara 2002 





Sfântul Nicolae Velimirovici - Duminica a 27-a după Rusalii — Tămăduirea 
femeii gârbove - Evanghelia infirmităţii trupeşti şi sufleteşti 


lisus Hristos Domnul a venit pe pământ întru putere şi întru smerenie, pentru ca 
omul să înveţe să iubească pe Dumnezeu şi pe om. 


+ Oamenii sunt neputincioşi; iubirea de Dumnezeu le dă putere. 
4 Oamenii sunt mândri; iubirea de oameni le dă smerenie. 


Iubirea de oameni vine din iubirea de Dumnezeu. Smerenia vine din simţirea 
puterii lui Dumnezeu. Dragostea de oameni fără dragostea de Dumnezeu este 
mincinoasă, iar puterea fără Dumnezeu e mândrie şi neputinţă. Dar iară că 
oamenii au ales un al treilea lucru, care nu este nici iubire de Dumnezeu, nici 


Dumnezeu, este stavilă între ei şi ceilalţi oameni, este desăvârşita lor singurătate. 


lubindu-se numai pe sine, omul nu iubeşte nici pe Dumnezeu nici pe semeni. Nu 
iubeşte nici măcar omul din sine; iubeşte numai gândurile ce şi le face despre sine, 
amăgirile în legătură cu sine. Dacă l-ar iubi pe omul dintrînsul, ar iubi şi chipul lui 
Dumnezeu din el, şi îndată s-ar face iubitor de Dumnezeu şi de oameni, pentru că 
ar căuta în ceilalți om şi Dumnezeu, ca să-i iubească. 





> Iubirea de sine nu e iubire, e lepădare de Dumnezeu şi dispreț faţă de 
oameni, fie făţiş sau într-ascuns. 
> Iubirea de sine nu e iubire ci boală, o boală grea care aduce cu ea alte boli. 


Pojarul aduce febră în trup, iubirea de sine aduce arşiţa pizmei şi a mâniei. Omul 
plin de sine e plin şi de pizmă asupra celor mai buni ca el, sau mai bogaţi, mai 
învăţaţi ori mai preţuiţi de cât el. Iar invidia merge mână-n mână cu mânia, cum 
merge focul cu flacără; o mânie mocnită, care răbufneşte din când în când, 
descoperind toată hidoşenia unei inimi bolnave, înveninate de otrava iubirii de 
sine. 


Evanghelia de astăzi ne înfăţişează icoana vie a minunatei iubiri de oameni a lui 
Hristos pe de o parte, iar pe de alta urâta iubire de sine a fariseilor, dimpreună cu 
pizma Şi cu furia lor: 


Învăţa lisus într-una din sinagogi sâmbăta. Şi iată o femeie care avea de 
optsprezece ani duh de neputinţă şi care era gârbovă, de nu putea să se ridice în sus 
nicidecum. Ziua sâmbetei este zi de rugăciune publică la iudei, aşa cum e pentru 
creştini Duminica. Cu toate că Mântuitorul lisus mergea adesea în pustiu şi 
singurătate, petrecând acolo nopţi întregi în rugăciune, nu ocolea nici 
rugăciunea din sinagogă împreună cu oamenii. După obiceiul Său, a intrat în 
ziua sâmbetei în sinagogă, spune Evanghelistul în altă parte (Luca 4, 16). Obişnuia 
aşadar să meargă la casa de rugăciune şi nu nesocotea rugăciunea împreună cu 
poporul, pe care o făcea nu pentru sine, ci pentru învăţătura noastră. Pe mulți îi 
auzi astăzi spunând cu trufie: “Eu mă rog acasă, n-am de ce să merg la biserică!” 
Aşa vorbeşte nebunul şi trufaşul. Iar pilda lui Hristos ne învaţă că trebuie să 
facem şi una şi alta: şi să ne rugăm de sine, şi în biserică împreună cu fraţii 
noştri. 


Mântuitorul nu mergea la sinagogă doar pentru rugăciune, ci şi pentru învăţătură. 
În sinagogă adesea tâlcuia Scripturile, rostind multe dumnezeieşti cuvinte nescrise 
în Evanghelii. Şi toţi... se minunau de cuvintele harului care ieşeau din gura Lui 
(Luca 4, 22). Din aceste cuvinte de viaţă dătătoare, multe nu au ajuns până la noi; 
dar au ajuns atâtea cât să ne dea înţelepciune şi mântuire. 


Domnul mergea la sinagogă şi pentru a prinde clipa cea mai prielnică 
dumnezeieştii Sale lucrări, care să stea mărturie dumnezeirii Sale şi mântuirii 
aduse de El. O asemenea puternică lucrare a săvârşit-o şi în împrejurarea de scrisă 
în Evanghelia de astăzi. 





În sinagogă a intrat o femeie infirmă, crunt încovoiată de duhul cel rău, de nu putea 
să se ridice în sus nicidecum, şi se afla în starea aceasta nu de o săptămână sau de o 
lună sau de un an, ci de optsprezece ani. Cu capul plecat la genunchi, această 
sărmană făptură nu vedea nici cerul înstelat de deasupra nici chipurile oamenilor 
din Jur. 


Duhul cel rău a căutat să amăgească pe Adam şi Eva cu promisiunea că vor fi 
asemenea lui Dumnezeu dacă îl vor asculta pe el. Dar în loc să ajungă dumnezei, 
strămoşii s-au aflat deodată în piei de fiară şi pulbere, iar această urmaşă a lor era 
atât de groaznic strâmbată încât şi oamenii şi dobitoacele o priveau cu spaimă. lată 
cinul asemănării cu Dumnezeu promis omului de diavol! 


Nu putea să se ridice în sus nicidecum. De optsprezece ani se târa pe pământ, cu 
fața la genunchi, încovoiată ca un arc. Viaţă este aceasta? Nu, ci osândă. 
Schilodirea acestei femei era atât de cumplită încât cei ce-o vedeau prima oară îşi 
întorceau faţă de la dânsa iar cei care se obişnuiseră cu ea nici n-o mai priveau ca 
pe o făptură omenească, ci ca pe un ciot uscat, la nimic bun decât de pus pe foc. Cu 
adevărat, asprimea oamenilor faţă de cei infirmi este mai monstruoasă decât 
infirmitatea lor! 


Dar lubitorul de oameni S-a uitat cu milă la nefericita făptură, văzând în ea nu 
un ciot uscat, ci o fiică a lui Avraam, un Suflet zidit de Dumnezeu şi vrednic de 
mila Lui. lar lisus, văzând-o, a chemat-o şi i-a zis: Femeie, eşti dezlegată de 
neputinţa ta. Şi Şi-a pus mâinile asupra ei, şi ea îndată s-a îndreptat şi slăvea pe 
Dumnezeu. 


Domnul a lucrat de la Sine această mare minune, fără să fi fost rugat de femeie sau 
drept răspuns la credinţa ei. Să amuţească deci toți cei care dispreţuiesc 
dumnezeiască slavă a minunilor lui Hristos, socotind-o urmare a “autosugestiei”. 


De unde autosugestie la nefericita aceasta? Ea nici măcar faţa lui Hristos nu putea 
s-o vadă. Nu a cerut milă lui Hristos, n-a dat nici un semn de credinţă: Mai mult, ea 
nici nu se afla lângă Hristos. Nu ea s-a dus la EI, ci El a chemat-o la Sine. 


Ca un păstor care, văzându-şi oaia prinsă în hăţişuri, aproape moartă şi fără 
glas, se îndreaptă primul către ea, aşa Domnul Cel milostiv, Bunul Păstor, S-a 
îndreptat primul către oaia Sa cea prinsă în hăţişurile satanei. A strigat-o: 
“Femeie!” Nu  “Schiloado!”, nici “Monstrule!”, nici “Păcătoaso!”, ci: 
“Femeie!” Cu acest cuvânt i-a redat vrednicia pierdută. A dezlegat-o apoi de 
infirmitatea sa, şi apoi a pus asupra-i preacuratele Lui mâini, ca Să 


desăvârşească darul cerescului Dăruitor către făptura cea din ţărână. Mai întâi 





o privire milostivă, apoi un cuvânt puternic, şi la urmă o atingere plină de 
dragoste. I-a dat tot ce-i lipsise vreme de optsprezece ani. 


Dacă altcineva i-ar fi arătat milă, mila n-ar fi fost curată ci amestecată cu teamă şi 
mândrie; dacă i-ar fi vorbit cineva, i-ar fi vorbit de nevoie, abia așteptând să se 
depărteze de dânsa; dacă ar fi fost cineva silit s-o atingă, ar fi atins-o cu vârful 
degetului şi ar fi dat fuga apoi să se spele. Domnul însă anume a chemat-o la 
Sine, i-a spus cuvinte tămăduitoare şi a pus peste ea mâinile Sale. S-a purtat cu 
femeia aceasta oarecare cum se poartă un tată cu fiica lui. Dacă mila aceasta s-ar 
fi revărsat asupra negrului pământ, pământul s-ar fi cutremurat; dacă s-ar fi 
revărsat asupra soarelui strălucitor, soarele ar fi vărsat lacrimi; dar mila s-a revărsat 
asupra chinuitei femei, şi femeia în dată s-a îndreptat. 


Cum să se îndrepte un spate răsucit, fără să se frângă? Cum să se miște un gât 
înţepenit, fără să doară? Un milion de ani i-ar trebui maimuţei, zic ignorantele 
minţi din vremea noastră, ca să-şi îndrepte spinarea şi să fie om. Dar zic aşa, 
necunoscând puterea Dumnezeului celui Viu. O clipită i-a trebuit gârbovei, la un 
singur cuvânt al Domnului, ca să-şi îndrepte spinarea sa cea cu mult mai încovoiată 
decât a maimuţei. Dar cum se îndreaptă spinarea? Cum se dezţepeneşte grumazul? 
Cum se însănătoşeşte un monstru? Cum e scoasă din mărăciniş oaia cea încurcătă 
în spini? Cum prinde o mumie grai şi vorbeşte? Nu întrebaţi acestea, ci mulţumiţi 
lui Dumnezeu aşa cum a făcut femeia aceasta: ea îndată s-a îndreptat şi slăvea pe 
Dumnezeu. 


Vedeţi cum odată cu trupul i S-a tămăduit şi sufletul! Numai un suflet teafăr dă 
slavă lui Dumnezeu pentru tot lucrul bun, pe când sufletul bolnav, uitând de 
Dumnezeu, Dătătorul tuturor bunătăţilor, laudă mâinile muritoare prin care 
adesea Dumnezeu îşi trimite darurile Sale. 


Vrând să înveţe pe oameni ca totdeauna să mulţumească şi să laude pe Dumnezeu, 
Domnul a poruncit îndrăcitului din Gadara, odată vindecat: Întoarce-te în casa ta 
şi spune cât bine ţi-a făcut ţie Dumnezeu (Luca 8, 39). Pretutindeni unde Domnul 
săvârşea marile Lui minuni, oamenii se minunau şi slăveau pe Dumnezeu. De 
aceea, înainte de a părăsi viaţa aceasta, a spus Hristos: Părinte... Eu Te-am prea 
mărit pe pământ (loan 17, 4). Nu-i aceasta o mustrare pentru noi cei care, făcând 
cuiva vreun bine oarecare, aşteptăm să ni se mulțumească nouă, iar nu lui 
Dumnezeu? Orice bine primim de la oameni, nu-l primim de la ei, ci prin ei. Tatăl 
dă fulor daruri prin fu. Aşa binevoieşte: a Lui fie slava şi lauda în vecii vecilor. 


Evanghelia însă nu se opreşte aici. Am văzut o lucrare nemaivăzută a luminii, iar 
acum vom auzi 0 lucrare nemaiauzită a întunericului: Jar mai-marele sinagogii, 
mâniindu-se că lisus a vindecat-o sâmbăta, răspunzând, zicea mulţimii: şase zile 





sunt în care trebuie să se lucreze; venind deci într-acestea, vindecaţi-vă, dar nu 
în ziua sâmbetei! 


lată cum vorbeşte un fiu al întunericului. Pare că Satana, ieşind din femeie, a intrat 
în acesta. lată cum vorbeşte iu birea de sine, însoțită de nedespărţitele ei tovarăşe, 
pizma ŞI mânia. 


+ Hristos a vindecat, iar mai-marele sinagogii şi-a ieşit din fire, 

+ Hristos a slobozit o viaţă din temniţa satanei, iar acesta s-a mâniat. 

+ Hristos a a scos duhul cel rău din femeia bolnavă, iar acesta s-a înfuriat că 
duhul rău a fost scos pe o uşă şi nu pe cealaltă! 

+ Hristos a deschis cerul şi acesta s-a mâniat că Hristos a deschis cerul 
dimineaţa iar nu seara! 

4 Hristos a coborât cu lumină la cei din închisoare, iar acesta I-a certat 
pentru că nu a lăsat lumina pe a doua zi! 


Vedeţi înfricoşătoarea stricăciune a iubirii de sine! Acest dregător nu cutează a-L 
mustra pe Hristos în faţă, şi de aceea ceartă poporul, deşi în inima lui pe Hristos îl 
ocărăşte, iar nu pe popor, cu toate că grăieşte dimpotrivă. Dar cum să fie norodul 
de vină? Dacă e cineva vinovat, acela e femeia aceasta care s-a îndreptat. Dar cum 
ar fi şi ea de vină? Nu ea a alergat la Hristos, nu ea L-a rugat s-o ajute. Hristos a 
chemat-o pe ea, Hristos a tămăduit-o, fără ca ea, venind la sinagogă, să fi nădăjduit 
sau să fi aşteptat ceva. Dacă, deci, cineva e de vină, Hristos este acela. Mai-marele 
sinagogii însă nu cutează să se uite în ochii lui Hristos şi să spună: “Tu eşti de 
vină!”. Îşi îndreaptă barba spre popor şi-l ocărăşte. Poate fi mai mare fățărnicie? 


Însuşi Domnul îl numeşte făţarnic: Iar Domnul i-a răspuns şi a zis: Făţarnicilor! 
Fiecare din tre voi nu dezleagă, oare sâmbăta boul său, sau asinul de la iesle, şi 
nu-l duce să-l adape? Dar această, fiică a lui Avraam fiind, pe care a legat-o 
satana, nu se cuvenea oare să fie dezlegată de legătura aceasta, în ziua 
sâmbetei? 


Domnul cunoaşte inima omului, ştie că mai-marele sinagogii pe El îl ţinteşte, 
deşi cu limba ceartă norodul. Dar Domnul nu lasă să fie certat norodul pentru un 
lucru de care este EI răspunzător. Mai strălucitor ca soarele, mai curat ca cristalul, 
Domnul nu cunoaşte prefăcătoria. Nu tace când altul este mustrat în locul Lui. De 
aceea, când poporul neajutorat tace, îndurând certarea pe nedrept din partea 
căpeteniei, Domnul răspunde  mai-marelui sinagogii, cunoscându-i inima: 
Făţarnicilor! Dăm ajutor vitelor în ziua sâmbetei, iar oamenilor nu? Nu-i zi în care 
boul şi asinul să nu fie dezlegaţi de la iesle şi scoşi din întuneric la soare şi aer, iar 
această femeie de optsprezece ani stă legată de blestemul Satanei — şi vă mâniaţi că 
s-a dezlegat? Legaţi sunteţi şi voi de Satana ca şi ea. Fi i-a legat capul de genunchi, 





iar vouă v-a legat sufletul de ziua sâmbetei. De ce nu vă dezlegaţi? Sabatul a fost 
dat oamenilor ca în acea zi să fie cu mintea mai mult la Dumnezeu. Dar oare 
această vindecare nu le aduce oamenilor aminte de Dumnezeu mai mult decât 
sâmbăta — decât orice sâmbătă, de la Moise şi până astăzi? Nu-i lucrarea aceasta 
mai mare decât sâmbăta? Nu vedeţi voi că aici este Unul mai mare decât sâmbăta? 
Și nu numai decât sâmbăta ci decât Templul însuşi (Matei 12, 6)? Nu-ţi dai seama, 
mărunt cârmuitor al sinagogii, că îți stă dinainte Cârmuitorul sufletelor omeneşti? 
De-ai şti tu cum, zi şi noapte, se adună ele şi curg în veşnicie dinaintea Sa! 


Acum Domnul o cinsteşte iarăşi pe nefericita femeie cu numele de fiică a lui 
Avraam. El vrea nu numai să proclame întâietatea sufletului asupra făpturilor 
necuvântătoare cum sunt boul şi asinul, ci şi întâietatea ce i s-a dat acestei femei 
chinuite asupra făţarnicilor capi ai sinagogii. Că femeia aceasta era evlavioasă şi 
cu frica lui Dumnezeu, se vede din faptul că, în ciuda infirmităţii ei, ea s-a 
chinuit să ajungă la sinagogă, ca să asculte cuvântul lui Dumnezeu şi să se 
roage, şi, de asemenea, din aceea că îndată după tămăduire ea L-a Slăvit pe 
Dumnezeu. 


Strămoşul nostru Avraam era mulțumitor lui Dumnezeu pentru orice bine. În 
suferinţă era răbdător şi plin de credincioşie. Femeia era, aşadar, o adevărată fiică a 
lui Avraam, nu numai după sânge ci şi după evlavie şi răbdare, coborâtoare din 
Avraam mai credincioasă decât acest cap al sinagogii care, ca toţi fruntaşii iudei, se 
trufea cu descendența sa din Avraam. Dar el era trădător faţă de Avraam, pe lângă 
această ade vărată fiică a aceluia. Cum, atunci, să nu primească ea ajutor? Cum să 
o împiedice ziua sâmbetei? 


Sabatul a fost rânduit drept zi de odihnă: A binecuvântat Domnul ziua a şaptea 
(eşire 20, 11). Dar sufletul nu trebuie şi el să se odihnească, la fel ca şi trupul? Dar 
odihna sufletului nu este zacerea, precum a trupului, în nelucrare, ci faptele 
bune, milostenia şi tot ceea ce place lui Dumnezeu. Aceasta e adevărata odihnă a 
sufletului, aceasta întremează sufletul şi îi sporeşte puterea şi bucuria. 


Nici vorbă că în zilele de sărbătoare trebuie să ne purtăm bine cu dobitoacele; cu 
atât mai mult trebuie să ne purtăm bine cu oamenii. Domnul nu ne spune să nu 
avem grijă de bou şi de asin la praznice, să-i ţinem legaţi şi să nu le dăm apă, dar 
ne porunceşte să facem bine semenilor noştri. Acesta este înţelesul cinstirii Zilei a 
Şaptea, în duhul Legii lui Dumnezeu. În întunecimea şi decăderea lor morală, capii 
iudeilor nu se uitau decât la litera legii, divinizând-o. Astfel legea, în loc să fie 
călăuză pe cărarea vieţii, se prefăcuse într-un leş pe care-l târau după dânşii. În loc 
să fie o făclie în întuneric, era cenuşă stinsă într-un vas de aur, la care se închinau 
aşa cum se închinaseră înaintaşii lor la viţelul de aur (Ieşire 32, 4). 





Dar în împrejurarea de față nu râvna pentru Lege îl înflăcăra pe mai-marele 
sinagogii, ci iubirea bolnavă de sine. Cum să fie în sinagogă unul mai puternic, mai 
înţelept şi mai milostiv decât el? Făcea paradă de râvnă pentru Lege, dar din inimă 
îi picura pe limbă venin. Încă şi pentru aceasta îl numeşte Domnul făţarnic. Prin 
răspunsul Său tăios ca sabia şi limpede ca lumina zilei, Domnul a făcut să 
amuţească şi a ruşinat nu numai pe acest mai-mare al sinagogii, ci pe toți duşmanii 
Săi. 


Și zicând EI acestea, s-au ruşinat toţi cei ce erau împotriva Lui, şi toată mulţimea 
se bucură de faptele strălucite săvârşite de El. Cât de uşor este să aperi o faptă 
săvârşită din iubire de oameni! Dumnezeu însuşi îi stă Martor şi Ocrotitor. Lucrul 
bun dă graiului putere. Cel ce cunoaşte toate tainele din cer şi de pe pământ, 
Domnul, cunoaşte şi taina de care se îndoiesc cei slabi în credinţă, care îşi caută 
apărători şi pentru faptele bune şi pentru cele rele. lar Domnul îi povăţuieşte pe 
ucenicii Săi: Jar când vă vor duce în sinagogi şi la dregători şi la stăpâniri nu vă 
îngrijiţi cum Sau ce veţi răspunde, Sau ce veţi zice (Luca 12,11), fiindcă nu voi 
sunteţi care vorbiţi, ci Duhul Tatălui vostru este care grăieşte întru voi (Matei 10, 
20). Vedeţi cum a răspuns arhidiaconul Ştefan călăilor săi. Şi cum au răspuns Petru 
şi loan, pescari odinioară. Şi Apostolul Pavel. Nu sunt răspunsuri omeneşti învăţate 
din cărţi, ci sunt învăţate de la Duhul Sfânt. Oamenii nu vorbesc astfel, ci numai 
Dumnezeu. 


Înțeleptul Rege a proorocit în vremurile vechi adevărul evanghelic spunând: În 
putere stă omului să plăsmuiască planuri în inimă, dar răspunsul limbii vine de 
la Domnul (Pilde 16, 1). Răspunsul dat de Domnul mai-marelui sinagogii a ruşinat 
pe potrivnicii Săi şi a umplut de bucurie poporul. Oamenii s-au bucurat, pentru că 
au văzut în cuvintele Sale o privelişte a biruinţei binelui asupra răului, aşa cum 
văzuseră mai înainte în minunea îndreptării femeii gârbove şi în multe alte minuni 
ale sale. Toată mulțimea se bucura de faptele strălucite săvârşite de EI. 


Una după alta se răspândea vestea despre minunile lui Hristos. O minune o 
întărea pe alta, una urma alteia, mărturisind adevărul celor săvârşite; toate 
aduceau bucurie celor lipsiţi de bucurie, nădejde celor lipsiţi de nădejde, 
credinţă celor slabi în credinţă, îmbărbătare celor aflaţi pe calea cea bună, 
întoarcere celor rătăciţi, răspândind pretutindeni vestea că Dumnezeu a cercetat 
pe oameni şi împărăţia Lui este aproape. 


Pe lângă belşugul de învăţătură înfăţişat, Evanghelia de astăzi cuprinde şi un tâlc 


ascuns, foarte folositor vieţii noastre duhovniceşti. 
Cu o minte strâmbă 


omul nu poate sta drept înaintea lui Dumnezeu şi a cerului, ci se târăşte pe pământ, 





hrănindu-se cu pământ, învățând de la pământ, bucurându-se de pământ. O minte 
strâmbă este mărginită şi înţepenită, aflată cu totul în voia simţurilor; îşi caută 
începătura între dobitoace; îşi caută desfătarea în mâncare şi băutură. Nu ştie nimic 
de Dumnezeu şi de lumea duhovnicească, nici de viața veşnică, nici de vreo 
bucurie mai înaltă, cerească; e plină de neliniște, de frică, de chin, de tristeţe şi 
răutate. 


va muri în păcatele sale, aşa cum spune Domnul necredincioşilor iudei: Veţi muri 
în păcatul vostru (loan 8, 21). Aşa se va întâmpla cu sufletul stăpânit de simţuri, 
legat de pământ, încovoiat în ţărână, târându-se cu faţa în Jos. 


Dar nici de sufletul slăbit şi înţepenit de păcat nu va fi mai bine, de sufletul care nu 
crede adevărului, care nu are tăria de a se scutura de minciună şi a se apropia de 
Adevăr. La chemarea Adevărului, răspunde: “Astăzi este ziua sâmbetei, nu pot să 
vin, nu m-ai chemat în ziua potrivită!” Sau: “Prea mă chemi repede; nu pot să vin”; 
Sau: “Sunt prea tânăr; mai aşteaptă până mă satur de minciuni” Sau: “Am nevastă 
şi copii, nu pot să vin; ai grijă de ei mai întâi, şi cheamă-mă după aceea!” Dar sunt 
zeci şi sute de motive pe care le aduce mintea bolnavă ca să nu vină şi să urmeze 
Adevărului. lar Adevărul o strigă o dată, de două ori, de trei ori, apoi merge în 
drumul său, iar sufletul slăbănog rămâne să se târască în ţărână şi să moară în 
păcatele sale. Asupra cui leapădă chemarea lui Hristos în viaţa aceasta, se va abate 
deodată moartea, îl va înhăţa şi va închide în urma lui porțile vieţii pământeşti. Nu 
se va mai întoarce la viaţă ca să se pocăiască, şi nu va afla milă la Judecata lui 
Dumnezeu. 


Moartea e aproape, Judecata e aproape. Dacă pocăinţa nu o ia înaintea morții şi a 
Judecăţii, vom rămâne lipsiţi de ea pentru totdeauna. Acum ne stă la îndemână, 
acum putem s-o folosim. Să alergăm la pocăință, la cel dintâi şi cel mai de seamă 
leac al sufletului. Să ne căim, şi alte uşi ni se vor deschide, şi ni se va spune ce 
trebuie să facem mai departe. 


Câtă vreme omul este în trup muritor, sufletul îi este mai mult sau mai puţin 
încovoiat. Hristos cheamă pe toţi cei cu duhul, cu sufletul şi cu cugetul gârbov. 
Numai El singur poate să îndrepte ceea ce a strâmbat lumea acesta duşmănoasă. 
“Omule!” “Femeie!” “Copile!” Ne cheamă, vrând să ne ridice la vrednicia acestor 
nume, ştergând numele ruşinii şi ale păcatului: Orbule! Ologule! Leprosule! 





Cerşetorule! Vrea să curețe trâmbiţele noastre amuţite, astupate de mâlul păcatelor, 
ca să le facă trâmbiţe ale slavei lui Dumnezeu. 


(extrase din: Predici — Sf. Nicolae Velimirovici, Ed. Sophia, 2003) 





Sfântul Nicolae Velimirovici - Tâlcuirea la Duminica a XXVII -a după Rusalii 
— Tămăduirea femeii gârbove - “Europa o reprezintă pe femeia gârbovă” 


Omul gârbovit nu priveşte la cer, ci la pământ. Aşa era în vremea aceea o femeie 
gârbovă. De optsprezece ani împliniţi, capul ei era împreunat cu genunchii, încât 
putea privi doar praful pământului şi viermii din praf, şi respira praf şi toate 
duhorile pământului. Dar Hristos s-a milostivit de ea, şi i-a strigat: Femeie, 
slobozitu-te-ai de boala ta. Și şi-au pus pre dânsa mâinile; şi îndată s-a îndreptat, 
şi slăvea pre Dumnezeu. (Lc. 13:12-13) 


Tâlcuirea modernă: din toate continentele acestei lumi, Europa o reprezintă pe 
femeia gârbovă. De când întâi-stătătorii duhovniceşti ai Europei, fără ştiinţa şi voia 
popoarelor Europene, s-au rupt de adevărata Biserică a lui Hristos, din Răsărit, de 
atunci omenirea Europeană a început din ce în ce mai mult să se gârbovească şi să- 
şi aplece capul spre pământ. 


Veacul al XX-lea este veacul cel mai bolnav din viaţa omenirii Europene, căci în 
acest veac capul omenirii s-a aplecat atât de jos, încât s-a împreunat cu genunchii, 
iar de aici nu mai poate vedea decât pământul şi viermii pământului, şi nu mai 
poate respira decât duhorile pământului. 


Să-i vorbeşti despre cer înseamnă să-i vorbeşte despre ceea ce nu poate vedea, 
căci întreaga ei fiinţă e atât de gârbovită încât, cu simţurile ei, nu poate percepe 
decât ceea ce e jos, ce e din pământ, ce e mai prejos de om. 





Din această perspectivă a femeii gârbove trebuie privită şi preţuită întreaga viaţă a 
Europei din veacurile trecute. Din această perspectivă a luminii, cea a unei femei 
gârbove ce priveşte în pământ, s-a dezvoltat ştiinţa, arta, economia, politica şi 
întreaga viaţă omenească, individuală şi socială — îndeosebi viaţa omenească. 


Privind numai la pământ, s-a explicat totul prin pământ. Văzând numai pământul, 
s-a luptat doar pentru pământ. Auzind numai pământul, toată ştiinţa omenească s-a 
lăsat purtată de freamătul pământului umed. Simţind numai miasma putreziciunii 
pământeşti, acel miros a covârşit toate bine-plăcutele miresme cereşti. 


Mintea omenească s-a preocupat doar cu cercetarea celor pe care le poate vedea 
cu ochiul, auzi cu urechea şi mirosi cu nasul, s-a încredinţat adică pământului şi 
numai pământului — aceasta era înţelegerea femeii gârbove. 

Sute de aparate a născocit mintea femeii gârbove, ca să cerceteze pământul şi cele 
din pământ. A cercetat toate plantele şi rădăcinile, viermii mari şi mici, şi pe cei 
foarte mici, pe cei văzuţi şi pe cei nevăzuţi. 


Femeia gârbovă şi-a înarmat ochii cu microscoape şi cu ochelari fini, ca să vadă cu 
de-amăruntul tot muşuroiul de viermi. Pe toate le-a văzut, pe toate le-a aflat, şi a 
vestit cerului şi pământului că nu există nimic afară de viermi, mari şi mici, văzuţi 
şi nevăzuţi, gânditori şi negânditori, că omul este numai un vierme între viermi, iar 
deasupra viermilor, un supra-vierme.| Referire la Supraomul lui Nietzsche (n.tr.)] 
Atât a putut vedea femeia gârbovă, şi nimic mai mult. 


Ca să vadă mai mult, ar fi trebuit să fie dreaptă, cu capul ridicat spre cer şi cu 
mintea deschisă către lumea de sus. lar acea lume de sus nu este un muşuroi de 
viermi, ci Ierusalimul cel de sus, oastea Domnului cea luminată şi strălucitoare, 
alcătuită din minunata ierarhie cerească a Serafimilor, Heruvimilor, a 
Scaunelor, Domhniilor, Puterilor, Stăpâniilor şi Începătoriilor, a Arhanghelilor şi 
Îngerilor, şi din mulţime nenumărată de Drepţi şi Plăcuţi ai lui Dumnezeu. 


Femeia gârbovă nu poate vedea întregul lerusalim de sus, întreaga lume 
duhovnicească de deasupra omului. Ea vede doar ce-i mai jos de ea, nicidecum ce-i 
mai presus. De aceea, tot ce-a cugetat şi a făurit de-a lungul ultimelor câtorva 
veacuri a cugetat şi a făurit pe nisip, pe praf, pe pământ şi pe noroi, pe cele pe care 
le putea vedea şi simţi sub ea. Cine va înţelege privind în această lumină evoluţia 
omenirii Europene de la ruperea de Biserică, acela va înţelege tot. Aşa cum 
pescarul de pe râul mâlos miroase a mâl, aşa şi întreaga cultură Europeană, cu 
ştiinţa şi filosofia ei, cu arta şi religia, şi cu întreaga ei cultură, miroase toată a mâl, 





a pământ, a praf — singurele lucruri pe care o femeie gârbovă le poate vedea. 
Hristos este singurul tămăduitor al gârbovirii. 


Pricina gârbovirii Europei stă în călcarea legii lui Dumnezeu, şi mai cu seamă în 
necinstirea părinților săi. Nimic nu pedepseşte Dumnezeu cu mai multă asprime 
decât păcatul copiilor împotriva părinţilor, căci este un păcat împotriva Părintelui 
ceresc. De aceea Domnul i-a binecuvântat dintru început pe cei ce îşi cinstesc 
părinţii, pe tatăl şi pe mama lor, ca pe un simbol al lui Dumnezeu însuşi; de aceea 
i-a blestemat pe cei ce îşi batjocoresc părintele, aşa cum s-a întâmplat cu Ham, fiul 
lui Noe, care l-a batjocorit pe tatăl său. 


Cinsteşte pre tatăl tău şi pe muma ta, IMat. 15:4/ aceasta este esenţa, inima 
tuturor poruncilor lui Dumnezeu. Cine îşi cinsteşte părintele pământesc, acela 
îşi cinsteşte şi Părintele ceresc. Pe această învăţătură de jos este întemeiată 
învățătura de sus. Cine nu-şi cinsteşte tatăl şi mama, pe care îi vede, cum Îl va 
cinsti pe Dumnezeu Tatăl, pe care nu Îl vede? 


Începutul întregii gârboviri a Europei a fost necinstirea părinţilor, a celor trupeşti şi 
a celor duhovniceşti. De atunci a început să-i crească cocoaşa din spate, precum 
cea a cămilei, de atunci a început să 1 se împreuneze capul cu genunchii. De aceea 
nu vede nimic din cele cereşti şi nu înţelege nimic din cele duhovniceşti. Ea vede şi 
înţelege numai ce e vierme sau muşuroi de viermi. 


Fiţi cu luare aminte, fraţilor, şi învăţaţi să vă cinstiți părinţii. Aceasta este toată 
porunca lui Dumnezeu, temelia tuturor celorlalte porunci ale lui Dumnezeu. 
Cinsteşte pre tatăl tău şi pre muma ta, ca Să fie ţie bine şi să trăieşti mult pre 
pământul cel bun, carele Domnul Dumnezeul tău dă ţie. /leş. 20:12/ lar noi 
adăugăm, în duhul Evangheliei: şi să moşteneşti împărăţia Tatălui tău ceresc, cea 
fără de sfârşit. Amin. 


(sursa: Sfântul Nicolae Velimirovici, Episcopul Ohridei şi Jicei, Scrisoarea a 79- 
a în volumul Prin Fereastra Temhniţei, traducere din limba sârbă de Ionuţ şi 
Sladjana Gurgu, Editura Predania, Bucureşti, 2007, p. 243-245) 





Sfântul Teofan Zăvorâtul - Tâlcuiri din Sfânta Scriptură - A douăzeci si 
şaptea duminică după Cincizecime 


O dată cu praznicul Intrării în biserică a Maicii Domnului începe să se cânte 


„Hristos Se naşte” în vederea pregătirii credincioşilor pentru a întâmpina după 
cuviinţă praznicul Naşterii lui Hristos. 


Înţelegând tâlcul acestui fapt, poartă-te ca atare. Adânceşte-te în taina întrupării 
Fiului Unuia-Născut al lui Dumnezeu, suie până la temeiurile ei, care se află în 
sfatul cel mai înainte de veci al lui Dumnezeu privitor la ființarea lumii si a 
omului, priveşte răsfrângerea ei în facerea omului, întâmpină cu bucurie cea dintâi 
bunavestire a ei, care a avut loc îndată după cădere, urmăreşte cu înţelegere 
descoperirea ei treptată în proorociile şi preînchipuirile Vechiului Testament; 
lămureşte-ţi cine şi cum s-a pregătit în Israel, sub înrâurirea dumnezeieştilor 
rânduieli şi lucrări de îndrumare şi pregătire a poporului ales, pentru primirea lui 
Dumnezeu întrupat; treci, dacă vrei, dincolo de hotarele poporului lui Dumnezeu, 
adună acolo razele luminii dumnezeieşti care luminează în întuneric şi închipuie-ţi 
câți aleşi din toate popoarele au ajuns la presentimentul neobişnuitei arătări a 
dumnezeieştii purtări de grijă pentru oameni. 


Aceasta va fi o pregătire a minţii; dar iată, vine postul: pregăteşte-te, aşadar, să 
posteşti, să te mărturiseşti şi să te împărtăşeşti cu Sfintele lui Hristos Taine - 
aceasta va fi o pregătire lucrătoare şi de viaţă dătătoare. Dacă Domnul îţi va da, ca 


urmare a acestei pregătiri, să simţi puterea venirii Sale în trup, o vei prăznui nu 
cu bucurie străină, ci 


(Din “Tâlcuiri din Sfânta Scriptură pentru fiecare zi în an” 
Sfântul Teofan Zăvorâtul , Ed. Sophia , Bucureşti, 1999) 





Sfântul Luca al Crimeei - Duminica a XXVII după Rusalii - Tămăduirea 
femeii gârbove 


10 decembrie 1944 


În această pericopă evanghelică vedem marea milostivire, iubirea şi puterea 
Domnului nostru lisus Hristos, îndreptate spre binele femeii necăjite. Vedem în 
acelaşi timp şi făţărnicia brutală a mai-marelui sinagogii, auzim o acuzaţie gravă 
drept răspuns lui: “Făţarnice!” 


Ce este făţărnicia? In ce privinţă l-a mustrat Domnul lisus Hristos pe acest mai- 
mare al sinagogii? Făţărnicia — este ceva caracteristic pentru mulţi dintre noi. 


4 Fățarnic este cel care vrea să pară ce nu este de fapt. 

4 Fățarnic este cel care poartă mască evlaviei, fiind în sufletul său lipsit de 
orice evlavie. 

+ Făţarnic este cel care îşi exprimă dragostea şi loialitatea faţă de aproapele 
său, îi spune cuvinte blânde, bune, linguşitoare, dar în suflet simte ură faţă 
de el, urzeşte rele împotriva lui. 

+ Făţarnic este cel care ascunde de oamenii din jur toate pornirile rele, 
întunecate ale sufletului lui, toate gândurile întinate, şi vorbeşte cu 
aproapele său, prefăcându-se iubitor, curat cu inima, neavând nimic rău în 
sufletul său. 





În ce constă făţărnicia mai-marelui sinagogii, pentru care l-a mustrat grav 
Domnul lisus Hristos? 

În aceea că, fiind unul dintre învățătorii poporului, conducătorul sinagogii se 
prezenta drept purtător al cinstei şi al dreptăţii, iar în sufletul său nu era deloc aşa. 
În sufletul său, după cum a arătat cuvântul rostit în timpul vindecării acestei femei 
necăjite, era nemilos, aspru, neiubitor de oameni, se îngrijea numai de 
respectarea literei legii, iar duhul legii, de dragoste faţă de aproapele, îi era 
străin. 


Nu se cuvenea oare ca Domnul lisus Hristos să-l mustre? Da! Şi a fost vădit de 
Fiul lui Dumnezeu cel fără de păcat. 


În unii dintre voi, care citesc şi cunosc Sfânta Scriptură, ar trezi o nedumerire 
faptul că Domnul lisus Hristos, Care nouă, creştinilor, ne-a interzis să-l numim pe 
aproapele nostru chiar şi cu un asemenea cuvânt nevinovat cum este „nepriceput”, 
Care a spus că, dacă îl vom numi pe cineva „nebun”, suntem vrednici de gheenă, 
Însuşi a spus nu de puţine ori cuvinte tăioase, ca şi în cazul de faţă, numindu-l pe 
conducătorul sinagogii făţarnic. În dese rânduri, i-a numit făţarnici pe cărturari şi 
pe farisei. I-a numit chiar şi şerpi, pui de năpârcă. 


Odată, când Domnul lisus Hristos a fost în ludeea, a fost avertizat că Irod caută să- 
| piardă şi a fost sfătuit să plece cât mai curând de acolo. Ce le-a răspuns Domnul 
Iisus Hristos? EI a spus calm: Duceţi-vă şi spuneţi-i acestei vulpi — astăzi şi mâine 
fac şi a treia zi sfârşesc. L-a numit vulpe pe Irod. 


Chiar şi pe iubitul său prieten, Petru, l-a numit cu un cuvânt cumplit cum este 
“satana”. Mergi înapoia mea, satano, că tu cugeţi pe cele ale oamenilor, nu pe 
cele ale lui Dumnezeu! 


Voi ştiţi că Domnul lisus Hristos uneori Se mânia, ştiţi că EI a izgonit de două ori 
din Templul din Ierusalim pe cei care făceau comerţ, a împrăştiat banii, a aruncat 
marfa pusă pe mese, a făcut un bici dintr-o funie şi i-a gonit pe cei care făceau 
comerţ din templu. Atât de groaznică era uneori mânia Fiului lui Dumnezeu. 


Ce vom spune? Oare poate există vreo umbră de contradicţie în Domnul lisus 
Hristos? Oare a încălcat EI acea poruncă pe care ne-a dat-o nouă şi potrivit 
căreia nu putem numi pe nimeni măcar nepriceput? 


Sigur că nu! In Domnul lisus Hristos, ce este “da-da”, nu există nici un “nu”, nu 
există nici o contradicţie. Ele nu pot exista în Fiul lui Dumnezeu. 





Atunci cum se poate explica ceea ce am povestit mai sus? 

Explicaţia este simplă: trebuie să se facă distincţie între ce a interzis Hristos şi 
ceea ce El însuşi a făcut. Trebuie să se facă distincţii între cuvintele de ocară şi 
cele de mustrare. Pentru că atunci când îi spunem aproapelui “prost”, “nebun”, ce- 
i arătăm fratelui nostru? Noi ne exprimăm disprețul, îl înjosim. lată, o astfel de 
ocară, o astfel de preamărire de sine în fata aproapelui a interzis-o strict Domnul 


Iisus Hristos. 


Dar ce înseamnă aceste cuvinte tăioase ale Domnului lisus Hristos, despre care v- 
am vorbit adineauri? De ce i-a numit adesea pe oameni şerpi, pui de năpârcă, 
vulpi? Aceasta înseamnă că El îi mustra. 


Există o mare diferenţă între ocară şi mustrare. Ocara, înjosirea aproapelui 
sunt strict oprite de legea lui Dumnezeu, dar mustrarea ne este necesară. Citim 
în Sfânta Scriptură: Nu vă faceţi părtaşi la faptele lipsite de roade ale 
întunericului, ci mustraţi-le! 


În Epistola către Timotei, Sfântul Apostol Pavel porunceşte: Pe cei ce păcătuiesce 
mustră-i de faţă cu toţi, pentru ca şi ceilalți să aibă teamă. Propovăduieşte 
cuvântul, Stăruie cu timp şi fără timp, mustră, ceartă, îndeamnă, cu toată 
indelunga-răbdare şi intru toată învăţătura (| Timotei 5, 20; II Timotei 4,2). 


Vedeţi că mustrarea ne este poruncită de Sfântul Apostol Pavel? Nu trebuie doar să 
nu participăm la faptele cele rele, ci să le şi mustrăm. Şi în toate acele situații când 
Domnul lisus Hristos a vorbit cuvinte tăioase, El mustra pe cineva. N-a înjosit 
demnitatea omenească a celor pe care i-a numit “vulpi” şi chiar “pui de năpârcă”. 
El a demascat doar minciuna lor, fiindcă fățărnicia este una dintre formele 
minciunii, iar tatăl minciunii este diavolul. 


Domnul lisus Hristos nu putea să nu mustre minciuna şi făţărnicia, ci întotdeauna 
mustra iute şi cu mânie, pentru că există o sfântă mânie, există mânia poruncită 
nouă de Domnul, mânia cu care trebuie să ne aprindem când vedem batjocorirea 
celor sfinte, mânie asemenea celei care l-a făcut pe Sfântul şi făcătorul de minuni 
Nicolae al Mirelor Lichiei la primul Sinod Ecumenic de la Niceea să-l lovească pe 
Arie peste obraz. 


O astfel de mânie L-a determinat pe Domnul lisus Hristos să izgonească cu biciul 
din templu pe cei care făceau comerţ. Cu o mânie sfântă şi înflăcărată S-a năpustit 
asupra necinstitorilor. I-a numit făţarnici pe cei care meritau aceasta, pe cei care 
trebuiau mustraţi înaintea întregului popor, pe cei de pe a căror faţă trebuia să fie 





scoasă masca bunei cinstiri, să fie demascaţi în ochii poporului şi să li se descopere 
minciuna. Legitim şi drept a fost pe buzele Lui cuvântul “fățarnic”, adresat 
conducătorului sinagogii. Legitim şi drept ar fi fost pentru EI să-i numească pe toţi 
cărturarii şi fariseii nu doar fățarnici, ci şi şerpi, pui de năpârcă. Citiţi capitolul al 
23-lea din Evanghelia după Matei şi veţi vedea cât de dreaptă este mustrarea 
cărturarilor şi a fariseilor, cât de bine li se potrivesc numele cu care i-a numit 
Domnul. 


Oare nu merită Irod numele de vulpe? Pentru ce este numit vulpe? Ce este 
caracteristic pentru o vulpe? Se cunoaşte şiretenia ei, se cunoaşte viclenia ei, se ştie 
cum ea îi amăgeşte şi pe vânător, şi pe victimă. Numindu-l pe Irod vulpe, Domnul 
lisus Hristos l-a mustrat pentru viclenie, pentru înclinarea lui spre trădare — acest 
lucru n-a fost o ocară, ci o mustrare legitimă. (...) 


Şi preoţii Bisericii, după învăţătura Apostolului Pavel, trebuie să-i mustre public pe 
păcătoşi. Aceasta intră în obligaţia şi în datoria noastră. 


Și dacă aceasta este datoria noastră, în ce privinţă ar trebui să vă mustru pe voi, 
păstoriții mei? 


În multe ar trebui să vă mustru. Dar acum vă voi mustra pentru un grav păcat al 
nostru, nu spun al vostru, spun al nostru — păcatul judecării apropiaților noştri. 
Pentru că cine dintre voi este liber de acest păcat? Care dintre voi nu a încălcat 
cuvintele lui Hristos, care interzic judecarea celor de aproape? Cine dintre voi se 
teme din tot sufletul de aceste cuvinte? Ascultaţi-le: Nu judecaţi şi nu veți fi 
judecaţi. De ce vezi paiul din ochiul fratelui tău, dar nu bagi de seamă bârna din 
ochiul tău? Făţarnicule, scoate-ţi mai întâi bârna din ochiul tău! 


Noi suntem mereu ocupați cu lucrurile cele mai mărunte, nu doar cu paiele, dar şi 
cu praful din ochii fraţilor noştri, iar bârnele din ochii noştri nu suntem în stare să 
le vedem şi judecăm de dimineaţă până în noapte şi din noapte până în dimineaţa. 
Mă judecă şi pe mine, arhiepiscopul vostru: mă judecaţi nu doar voi, ci mă judecă 
tare şi în Kirsanova, şi în Morsansk. Mă judecă cei pe care sunt îndreptăţit să-i 
numesc afurisiți, mă judecă călugării pribegi, călugărițele pribege insuflă poporului 
că eu nu sunt un adevărat arhiereu, că nu trebuie să mi se supună, că sunt lipsit de 
harul lui Dumnezeu. 


Dar de ce? Pentru ce? Pentru că eu le uşurez suferinţele fraţilor noştri, care şi-au 
vărsat sângele pentru noi, pentru că eu mântuiesc de moarte pe mulţi dintre cei care 
stau nu cu un singur picior, ci cu ambele în groapă. 





Domnul îmi ajută să-i scot din mormânt, Domnul mi-a dat priceperea în cele ale 
chirurgiei şi multă cunoaştere şi, după porunca celor doi patriarhi răposaţi — Tihon 
şi Serghie -, nu îndrăznesc să pun capăt activităţii mele chirurgicale. 


lar aceşti afurisiţi, care ştiu totul mai bine decât patriarhii, spun: “Ce fel de 
arhiereu este acesta, care astăzi slujeşte în Biserică, săvârşeşte Liturghia, iar mâine 
merge să verse sânge omenesc?” 


lată până la ce limită ajunge judecată, iată de câtă nedreptate sunt capabili oamenii! 
Să nu ne facem vinovaţi de cumplitul păcat al judecării, fiindcă este un păcat 
greu, de care cu mare greutate te poţi debarasa. A intrat atât de adânc în inimile 
noastre, încât este greu să ne mai despărțim de el. 


Ce să facem atunci? Cum ne putem elibera de acest păcat cumplit? Ne învaţă 
Sfântul Apostol Pavel, spunând: „În cele din urmă, fraţii mei, întăriţi-vă în 
Domnul şi în puterea Lui”. Nu nădăjduiţi singuri în voi, ci întăriţi-vă în Domnul. 
Numai prin puterea Lui putem scăpa de cumplitul păcat al judecării. 


Îmbrăcaţi-vă cu toate armele lui Dumnezeu, ca să puteți Sta împotriva uneltirilor 
diavoleşti, pentru că lupta noastră nu este împotriva sângelui şi a trupului, nu 
împotriva începătoriilor, stăpâniilor şi stăpânitorilor acestui veac întunecat, ci 
împotriva duhurilor răutăţii din văzduh. 


Pe cine numeşte Apostolul domnii, începătorii, stăpânitorii acestui veac? Pe 
demoni, pe îngerii satanei. 


Precum în treaptă sfântă a îngerilor există nouă cete, tot aşa şi satana are domnii, 
începătorii, stăpânitori ai acestui veac, duhurile răutăţii de sub cer. 


Şi lupta aceasta este lupta noastră împotriva lor. Acesta este scopul vieţii noastre. 


Pentru această primiţi toate armele lui Dumnezeu, ca să puteți sta împotrivă în 
ziua cea rea, astfel încât, toate trecându-le, să staţi tari”, 


Ca nişte ostaşi care merg la război, îmbrăcaţi-vă în toate armele lui Dumnezeu. 


Aşadar ridicaţi-vă, încingând mijloacele voastre cu adevărul, şi îmbrăcaţi-vă în 
armura dreptăţii. 





Numai cu această armură vă veţi apăra de săgețile celui viclean şi de judecarea 
apropiaților voştri. 


Și încălțaţi picioarele voastre pregătite pentru a binevesti lumii, dar mai ales 
luaţi Scutul credinţei, cu care veţi putea stinge toate săgețile aprinse ale 
vicleanului. 


Cu scutul credinţei fierbinţi şi înflăcărate veţi putea stinge aceste săgeți ale 
vicleanului. 


Luaţi şi coiful mântuirii, şi sabia duhului, care este cuvântul lui Dumnezeu. 
Cu această sabie veţi secera toate duhurile cele rele de sub cer. 


Și dacă veţi fi întotdeauna înarmaţi aşa după cum spune Sfântul Apostol Pavel, 
dacă veţi fi ostaşi ai lui Hristos, apărători înflăcărați ai credinţei, atunci săgețile 
aprinse ale celui viclean se vor depărta de la voi. Aşadar, ostaşi ai lui Hristos, 
înainte, înainte la luptă cu cel viclean, cu uneltirile diavoleşti, cu duhurile de sub 
cer! Amin. 


(sursa "Predici" - Sfântul Luca al Crimeei, Editura Sophia, Bucureşti, 2010) 





Mitropolitul Augustin de Florina - Predică la Duminica a XXVII-a după 
Rusalii — De ce lipseşti? 


„Și învăţa lisus într-una din sinagogi sâmbăta ”(Luca 13,10) 


Era, zice Evanghleia de astăzi, într-o sâmbătă, când Hristos s-a dus într-o sinagogă. 
Sâmbăta, evreii o ţin ca zi de închinare a lui Dumnezeu. In această zi este interzisă 


munca. 


Porunca Decalogului spune: „Șase zile din săptămână pentru muncă, dar 
sâmbăta trebuie să fie închinată slujirii lui Dumnezeu” (Ieşire 20, 9-10). Iudeii 
respectau cu stricteţe această poruncă. Oricine încălca porunca şi lucra în zi de 
sâmbătă, era pedepsit cu o aspră pedeapsă. 


Un evreu, menţionează istoria Vechiului Testament, care a îndrăznit în zi de 
sâmbătă să iasă afară din cetate şi să se ducă în munte şi să taie lemne, a fost 
judecat pentru încălcarea poruncii şi condamnat la moarte. S-au adunat evreii, au 
luat pietre, le-au aruncat asupra lui şi l-au omorât (vezi Numeri 15, 32-36). 


Pietrele pe care le-au aruncat, au fost atât de multe, încât au alcătuit un mic deal. 
Oricine trecea apoi pe acolo avea să-şi amintească de pedepsirea omului care a 
disprețuit porunca lui Dumnezeu şi a lucrat în zi de sâmbătă. Şi nu doar în anii de 
demult, dar chiar şi astăzi evreii respectă cu stricteţe ca zi nelucrătoare sâmbăta. 


Dacă vă duceţi astăzi în Israel, veţi vedea că sâmbăta pe drumuri nu este nici o 
mişcare. Oamenii nu călătoresc, nu aleargă maşini. Cine îndrăzneşte fără absolută 





nevoie să-şi ia maşina şi să călătorească pe drumurile publice, este considerat 
apostat şi provoacă dezaprobarea generală. Nu-l opreşte poliția, îl opresc cetăţenii. 
Există însă şi cazuri în care indignarea evreilor pentru călcătorii poruncii este atât 
de mare, încât nu numai că opresc maşina, dar îi dau şi foc şi o ard. Doar maşina 
poliţiei şi maşina care transportă medici şi bolnavi la spitale este permis să circule 
în zi de sâmbătă. 


Aşadar, sâmbăta, Hristos s-a dus într-o sinagogă. Ce este o sinagogă? Este o 
clădire în forma unei şcoli sau a unei biserici. Această clădire are scopul de a-i 
aduna pe evrei în fiecare sâmbătă, ca să citească acolo Legea lui Dumnezeu şi să se 
roage. Poporul numeşte sinagoga — havra. Sinagogi există în toate oraşele şi satele, 
în toate aşezările locuite de evrei. În sinagogă s-a dus Hristos în zi de sâmbătă. S-a 
dus ca să înveţe. 


Între oamenii care se aflau în sinagogă în acea zi, era şi o femeie. Această femeie 
era bolnavă. Boala ei provenea din lucrarea satanei. Trupul ei se încovoiase. Aşa 
cum iei o tijă dreaptă şi o curbezi, aşa satana după îngăduinţa lui Dumnezeu îi 
încovoiase coloana vertebrală. I-o încovoiase atât de mult, încât capul nenorocitei 


femei atingea pământul. Şi de departe se părea că păşeşte nu un om, ci un animal 
cu patru picioare. Mâinile ei deveniseră picioare, pe care le sprijinea pe pământ ca 
să poată să meargă. În această situaţie se afla femeia nu de un an sau doi, ci de 
optsprezece ani întregi, o întreagă viaţă. Ce privelişte tristă! 


Această femeie infirmă, chiar dacă nu se ducea sâmbăta la sinagogă, ar fi fost 
îndreptățită pentru absenţa ei. Nimeni n-ar fi putut să o acuze. Şi totuşi. Femeia 
aceasta, cu toată boala ei, când se mijea de sâmbătă, nu avea linişte. Considera o 
datorie să se ducă la sinagogă. Şi se ducea întotdeauna fără să cârtească împotriva 
lui Dumnezeu care nu o făcea sănătoasă. 


Dar de această dată, când s-a dus din nou la sinagogă, a văzut minunea lui 
Dumnezeu. Hristos a văzut-o, 1 s-a făcut milă de ea, şi răsplătindu-i închinarea, 
consacrarea, devotamentul către Dumnezeu, a tămăduit-o. Trupul ei, care era îndoit 
ca un belciug, ca o mică verigă, s-a făcut din nou drept ca un chiparos. De acum, 
mergea cu trupul drept şi ÎL slăvea pe Dumnezeu. 


SR o e 





Ah, creştinii mei! Această femeie din Evanghelia de astăzi pe câţi creştini nu-i va 
judeca în ziua judecății! Femeia aceasta, bolnavă, infirmă, într-o stare jalnică, 
mergând în cele patru membre, se ducea în fiecare sâmbătă la sinagogă. Noi, 
creştinii, nu avem sâmbăta; avem duminica. Duminica a înlocuit sâmbăta. 


Duminica este ziua cea mare şi Slăvită. Duminica este ziua în care Hristos a 
biruit moartea, a adus o nouă viaţă şi a creat o nouă lume, lumea harului. 


Şi ar trebui ca noi creştinii să cinstim duminica cu o deosebită evlavie. Ar trebui ca 
în această sfântă zi să înceteze toate lucrările în afară de cele absolut necesare şi 
indispensabile. Ar trebui ca în această zi să nu aibă loc nici un meci de fotbal, nici 
teatre, nici cinematografe, nici excursii. Ci toţi şi toate să alerge la biserică şi să-L 
adore pe Dumnezeu — Sfânta Treime, pe Tatăl şi pe Fiul şi pe Sfântul Duh. Pentru 
că aceste Trei Persoane ale Treimii Celei de o fiinţă şi nedespărțită au lucrat pentru 
mântuirea oamenilor. Tatăl a voit, Fiul a venit pe pământ, Duhul Sfânt a luminat 
lumea. 


De aceea, şi la sfârşitul Dumnezeieştii Liturghii spunem: „Am văzut lumina cea 
adevărată, am primit Duhul cel ceresc, am aflat credinţa cea adevărată, 
nedespărţitei Sfintei Treimi închinându-ne, că Aceasta ne-a mântuit pe noi”. 


Da! Creştinul, care merge în fiecare duminică la biserică şi urmăreşte cu evlavie 
toate câte se spun şi se fac acolo, şi cu credinţă se apropie şi se împărtăşeşte cu 
Preacuratele Taine, acest creştin este folosit, dobândeşte lucruri inestimabile. 


Dacă la sfârşitul Dumnezeieştii Liturghii, preotul ar da fiecăruia care vine la 
biserică ca dar o liră de aur, puteţi să vă închipuiţi ce s-ar întâmpla? Toţi ar fi mers 
la biserică ca să primească lira. Dar ce este lira şi orice altă comoară materială în 
faţa comorii spirituale, în faţa binecuvântărilor dumnezeieşti, pe care le împrăştie 
soarele Dumnezeieştii Liturghii? Oameni, care au intrat în biserică trişti, supăraţi, 
melancolici, cu capul în jos, când s-a terminat Dumnezeiasca Liturghie şi au luat 
binecuvântarea Bisericii, au ieşit plini de bucurie şi de veselie. 


Și aşa cum femeia din Evanghlia de astăzi a intrat în sinagogă cu capul încovoiat şi 
a ieşit cu capul drept, privind cerul, aşa şi fiecare suflet, pe care l-a încovoiat 
satana şi l-a făcut să vadă doar cele de jos, doar cele pământeşti şi lumeşti, doar 
cele păcătoase, după ce a venit la biserică ese diferit. Ceea ce spune Biserica 
noastră, „Sus să avem inimile!”, devine o realitate. Acest suflet se înalță 
continuu, ajunge până la stele, trece de stele, Îl atinge pe Dumnezeu, se uneşte 
cu Dumnezeu. 





O, Dumnezeul meu, o, Sfântă Treime! Ce binecuvântări sunt acestea pe care le dai 
evlavioşilor creştini care vin la biserică! Cât de fericiți sunt ei, dar şi cât de 
nefericiţi sunt cei care în duminici când sună clopotul rămân pe dinafara Bisericii! 
Pe aceştia îi va condamna în ziua judecății femeia din Evanghelia de astăzi. Femeia 
bolnavă, infirmă, se ducea la biserica ei, la sinagogă; aceşti creştini sănătoşi, cu 
mâini şi picioare şi ochi şi urechi, nu se duc ca să spună un „„Mulţumesc” lui 
Dumnezeu pentru atâtea bunătăţi pe care li le dăruieşte. 


(traducere: Frăția Ortodoxă Misionară „Sfinţii Trei Noi Ierarhi”, 
sursa: volumul de predici „Kyriaki”) 





Părintele Arsenie Boca — Semne de sfârşit de sâmbătă 


Porunca a patra din Decalog: „Să sfinţeşti ziua Sâmbetei" era ţinută de evrei cu o 
rigoare extremă. Chiar legea impunea această rigoare: orice lucru e interzis în ziua 
aceea. Neobservarea opreliştei e pedepsită cu moartea (Exod 35,2). 


Interdicția mergea până la mărunţişuri: nici foc să nu-ţi faci în casă (35,3). De 
aceea când „fiii lui Israil" prinseră pe un om adunând lemne de foc în pustie, într-o 
zi de sâmbătă, şi-l aduseră înaintea lui Moise, acesta îl osândi la moarte şi 
israilitenii îl omorâră cu pietre (Numeri 15,32-36). 


Aşa ceva nu încăpea în spiritul lui lisus. 
ŞI nici îngustimea lor n-o putea răbda. 
Drept aceea, spre a-i trezi din rigorismul sec al Legii, lisus vindecă Sâmbăta o 


femeie gârbovă, în faţa lor. Mai marele sinagogii face o observaţie răutăcioasă, 
răstindu-se către popor, că sâmbăta nu e permis a se vindeca oamenii! 


Aceasta era absurditatea interpreţilor Legii. împinseseră rigorismul până la a opri 
orice facere de bine privitoare la om, dar a da vitelor de mâncare şi apă nu era 
păcat. A scăpa o vită din primejdie nu era oprit. Absurditatea era aceasta: a face 





bine omului Sâmbăta e păcat; vitelor însă nu. La o aşa socoteală şi om, lisus îi 
strigă în obraz: - „Făţarnice !" 


După vederile tale, o vacă, o oaie, un măgar e mai mult decât un om ? E permis să 
faci bine unui bou, dezlegându-l de la iesle sâmbăta, dar a dezlega o fiică a lui 
Avraam, legată de 18 ani de gârbovie, nu e permis ? - Făţarnice ! Pe un măgar poţi 
să-l scapi de la moarte sâmbăta, că nu-i păcat, dar pe-un om să-l laşi să moară, că- 
i păcat să-l scapi, „Făţarnice !" 


Iisus facea omului bine sâmbăta, şi încă în Sinagogă. Sinagoga sărea în aer că 
Iisus călca sâmbăta. în realitate era o mare făţărnicie, fiindcă ceea ce nu suferea 
sinagoga nu era atât facerea de bine, cât persoana lui lisus îi era nesuferită, fiindcă 
lisus îi dădea absurditatea în vileag, fară cruţare. 


Instituţia sâmbetei îmbătrânise şi, ca instituţie ce se apropie de moarte, nu se mai 
menținea decât în cărțile literelor Legii. Şi fiindcă sâmbăta - odihna spirituală a 
omului - nu mai avea decât semnificaţie exterioară, represivă, lisus îi prevede 
înlocuirea cu o altă zi. 


Sâmbăta Legii ajunsese tot atât de gârbovă ca şi femeia de 18 ani, decât că sâmbăta 


era acum de 18 veacuri gârbovă. Răstirea oficialităţii către popor nu mai putea 
întârzia căderea definitivă a decăderii. 


A . 


lisus nu avea nici o atribuţie „legală" în sinagogă. EI era un Rabin nerecunoscut de 
oficialitatea Templului din Ierusalim, deşi examenul în Templu îl luase, încă la 12 
ani. Dar Templul s-a temut totdeauna de examenul acela. Temerea aceasta nu le era 
a bună. Cărturarii şi fariseii Templului simțeau că Tinerelul acela va veni odată la 
ei cu un bici de ştreanguri în mână. lisus a numit Templul „Casă a Tatălui Meu” 
când era copilaş de 12 ani; iar când le-a spart bâlciul şi le-a răsturnat zărăfia 
din el, pe lângă aceleaşi cuvinte a mai adăugat: „iar voi aţi făcut-o peşteră de 
tâlhari". 


Cu acest drept înfrunta lisus pe mai marele sinagogii, numindu-l „făţarnic". Altfel 
atitudinea lui lisus în sinagoga omului ar fi fost de neînțeles. De fapt sinagoga era 
mai mult a lui lisus, precum şi Templul, decât erau acestea ale Ierusalimului. 
Oficialitatea lui Israel refuza lui lisus, pe toate căile închipuite, această proprietate 
asupra Templului şi sinagogii. Acesta era conflictul nemărturisit între oficialitatea 
din Ierusalim şi lisus. 





Sinagoga şi mai ales Templul erau cele mai bune mijloace de exploatare a 
păcatelor şi a necazurilor din Israel în favoarea unei clase de conducători, care 
despuiau poporul de viaţă, în numele lui Iehova. 


La această situaţie lisus era un revoluţionar de temut. 


De fapt a şi schimbat Sâmbăta Legii fară duh în Dumineca învierii. 


„Legea prin Moise a venit; darul şi adevărul prin lisus Hristos.” (loan 1,17). 
;; Trecut-a umbra Legii când darul a venit." 
Dumineca e zi acoperită cu mare preţ; cu această acoperire s-a impus şi se menţine. 


Aceasta însemnează pentru noi Dumineca: Ziua învierii. 


Prislop, Duminecă XXVII 26.X1.49 
Să băgăm de seamă ca nu cumva şi creştinismul nostru să aibă aceeaşi soartă: să se 
ia de la noi. - Pe simplul motiv că noi creştinii nu aducem roadele acestui 


creştinism: oameni după chipul lui lisus. 


Creştinismul nu e numai o afacere de Duminecă, ci o strădanie de toate zilele, toată 
viaţa, de-a ajunge stilul de viaţă şi concepţie pe care ni l-a dat Iisus. 


Dacă creştinismul nostru nu e strădania aceasta, care naşte fii lui Dumnezeu, el 
rămâne o simplă formalitate, - şi ne putem trezi fară ea. 


11.X11.50 


(sursa Cuvinte Vii - Pr.Arsenie Boca) 





Părintele Constantin Galeriu - Tămăduirea femeii gârbove 


În numele Tatălui şi al Fiului şi al Sfântului Duh. Amin. 


Vrednicilor de dragoste dreptmăritori creştini în Sfânta Biserică a Domnului nostru 
lisus Hristos, primească în bucurie inima noastră şi astăzi, la încununarea 
dumnezeieştii liturghii, mai întâi cuvântul, şi apoi, pentru cei pregătiţi, trupul şi 
sângele Domnului nostru lisus Hristos, Fiul Părintelui Ceresc, întrupat de la Duhul 
Sfânt şi din Fecioara Maria. În această aşezare şi vibraţie duhovnicească, să 
ascultăm şi să primim acum dumnezeiescul cuvânt. 


“În vremea aceea — atunci ca şi astăzi — învaţă lisus într-una din sinagogi 
sâmbăta. Și iată o femeie care avea de optsprezece ani un duh de neputinţă şi 
care era gârbovă, de nu putea să se ridice în Sus nicidecum; iar lisus, văzând-o, 
a chemat-o şi i-a zis: Femeie, eşti dezlegată de neputinţa ta. Și Şi-a pus mâinile 
asupra ei, şi ea îndată s-a îndreptat, şi Sslăvea pe Dumnezeu. lar mai-marele 
sinagogii, mâniindu-se că lisus a vindecat-o sâmbăta, răspunzând, zicea 
mulțimii: Șase zile sunt în care trebuie să se lucreze; venind deci intr-acestea, 
vindecaţi-vă, dar nu în ziua Sâmbetei! lar Domnul i-a răspuns şi a zis: 
Făţarnicilor! Fiecare dintre voi nu dezleagă, oare, sâmbăta boul său, sau asinul 
de la iesle, şi nu-l duce să-l adape? Dar această, fiică a lui Avraam fiind, pe care 
a legat-o satana, iată de optsprezece ani, nu se cuvenea, oare, să fie dezlegată de 
legătura aceasta, în ziua sâmbetei? Şi zicând EI acestea, s-au ruşinat toţi cei ce 
erau împotriva Lui, şi toată mulțimea se bucura de faptele strălucite săvârşite de 
EI” (Luca 13, 10-17). 





Preaiubiţilor, să cugetăm împreună la cuvântul ascultat. Acum şi aici, ne simţim 
intru acel Astăzi dumnezeiesc al lui lisus, Dumnezeu şi Om, acolo, în acel loc 
sfințit de El. Căci unde este El e sfânt. EI a sfințit şi sfinţeşte totul. Şi, intrând, 
ochii | se îndreaptă către sărmana femeie gârbovă, una dintre “aceşti prea mici 
frați ai mei”, cum îi numeşte Mântuitorul pe toţi sărmanii lumii. Şi noi, la rândul 
nostru, ar trebui să nu ne tulburăm, să nu slăbească, ci să crească iubirea noastră 
atunci când, mai ales în biserică, am vedea pe cineva bolnav; gârbovit într-un fel. 
Îndeosebi acolo să se îndrepte ochii noştri. Un Părinte al Bisericii, BOB 
Sinaitul, spune cum Să birui în tine mândria, iuţimea: îndeosebi prin bărbăţie şi 
milă. Unind bărbăţia (puterea) cu mila, vei învinge mândria şi iuţimea. 


Acolo, lisus căutând, cu puterea şi mila Lui — însuşiri dumnezeieşti răsădite şi în 
noi, ca virtuţi — Îşi îndreaptă ochii către ea, o cheamă şi rosteşte: “Femeie, 
dezlegată eşti de neputinţa ta”, Îşi pune mâinile asupra ei. Și prin mâinile Lui, 
prin puterea Lui — căci putere ieşea din EI şi vindeca pe toţi care erau în faţa Lui — 
ea se dezleagă; se îndreaptă şi priveşte cu uimire în Sus, spre El, spre Cel de sus 
coborât la cei de jos. Să simţim şi să trăim această taină a tainelor! Căci aceasta 
este Calea: de sus, de la Dumnezeu coborând la noi, ca noi să ne înălțăm către EL. 
Parcă nu te poţi opri să rosteşti un cuvânt, atât de scump, de adânc tâlc, al | 

: “Dumnezeu, fire mai presus de fire, nu are a sui mai sus. Ci 
suirea lui se descoperă în coborârea la cele smerite”. lar cele smerite prin El se 
înalță. 


Iubiţilor, să încercăm să fim aşa cum adâncul din noi o cere, să fim în consens cu 
Hristos (pentru că El e Sensul). Psalmistul strigă, rugându-l. pe Dumnezeu: 
“Arată-mi calea pe care voi merge!” El e Calea. El e Sensul. Toţi căutăm 
absolutul. Dar absolutul e numai în Dumnezeu. Îl căutăm acolo unde nu este; 
căutam sensul acolo unde nu este. Lumea, nu ea îşi dă sensul. Lumea nu poartă în 
ea veşnicia, existenţa fără de început şi fără de sfârşit. Ne-a dat Dumnezeu să fim 
fără de sfârşit, să avem şi noi parte de veşnicie, dar nu suntem fără început. 


Tragismul demonului acesta a fost: în orgoliul lui vrând să fie în locul lui 
Dumnezeu, Lucifer, purtătorul de lumină, s-a trezit deodată că nu e fără început: 
“Era un timp când nu era”. L-a adus şi pe el Dumnezeu — ca pe toţi îngerii, ca şi pe 
noi — de la a nu fi la a fi. Cum ştim cu toţii că în urmă cu un timp nu eram. Fiecare 
din noi a început să existe printr-o chemare. Aşadar, nu în noi e sensul. Cum tu dai 
sens, rost fiecărei zidiri pe care o înfăptuieşti, aşa dă Dumnezeu sens Zidirii Sale, 
ție; despărţit de EI, rămâi fără sens. Numai cu EI cunoşti calea pe care să mergi. 





Acum, Hristos — care a luat toate ale noastre pentru ca pe toate să le vindece, care 
“S-a făcut păcat pentru noi”, luând Crucea, durerea păcatului, ca să biruie păcatul 
şi moartea — trăia durerea sărmanei gârbove. De aceea s-a îndreptat cu ochii către 
ea. Vedeţi, de optsprezece ani suferea. Ceva mai înainte Mântuitorul vorbise de 
cei optsprezece peste care căzuse atunci un turn, şi se zdrobiseră. Numărul 18 
înseamnă de trei ori câte şase. Și numărul şase, în tâlcuirea celor vechi, e număr 
defectibil. Deci de trei ori câte şase arată cât de dramatică era căderea femeii 
gârbove. 


Gârbovirea, starea aceasta ultimă, de a nu putea privi în sus!, de a se fi schimbat în 
tine sensul gravitaţiei. Pentru că în păcat, cum spun EEE, gravitația îşi 
schimbă sensul de la Dumnezeu (aceasta este adevărata noastră gravitație) către 
tine însuţi, către eul tău, către pământ. Nu că pământul nu are în el tot taina 
dumnezeirii; dar e blestemat, din pricina păcatului insuflat de demon şi săvârşit de 
om, prin vărsare de sânge: “Blestemat este pământul din pricina păcatului tău” 
(Facerea 3, 17). Şi atunci, privirea în jos e căderea din sensul existenţei tale. De 
aceea demonul e simbolizat prin şarpe, care se târăşte pe pământ, cum a fost 
pedepsit: “Pe pământ te vei târi, cu pământ te vei hrăni” (Facerea 3, 14). Atunci, 
foamea de pământ a omului, foamea de cele de jos e foamea de păcat; şi 


Adam a pus un fel de nou început existenţei, spun Sfinţii Părinţi, cu privirea 
aceasta în jos — în păcat, stricăciune şi moarte. 


Înţelegem, astfel, durerea lui lisus pentru privirea noastră în jos. EI o dezleagă, şi 
femeia priveşte în sus. Şi toţi se bucură. Unul singur nu se bucură în clipa aceea (şi 
rămâne singur): mai-marele sinagogii. Un mai-mare al sinagogii, ca şi lair, de mai 
înainte, a cărui fetiță, de doisprezece ani, murise. Şi acolo numărul este 
semnificativ: doisprezece — de două ori câte şase. Aici, parcă mai grav, de trei ori. 
Dar, de unde air vine şi se pleacă înaintea Mântuitorului, acesta se împotriveşte, 
deşi nu îndrăzneşte să-l spună de-a dreptul Mântuitorului, ci vorbeşte la plural, 
adresându-se mulțimii: “Șase zile sunt în care trebuie să se lucreze. Venind, deci, 
în acestea, vindecaţi-vă, dar nu în ziua Sâmbetei”, Sărmanul... Vindecarea, 
pentru el, era un fel de muncă, un fel de lucru; un fel de muncă sub blestem. lar 
lisus venise să ridice blestemul, să vindece. Era zi de sâmbătă, şi sâmbăta era ziua 
odihnei. Dar lisus spusese şi acel cuvânt: “Veniţi la Mine toţi cei osteniţi şi 


împovăraţi şi Eu vă voi da odihnă!” 


Să luăm aminte: S-a odihnit Dumnezeu la încheierea zilelor Creaţiei. Dar odihna 
— şi noi înţelegem — nu e somn. Nu e somnul leneşului — cum va 





spune un Părinte, nu e nici măcar somnul ostenelilor. Ci odihnă e pacea unui fapt 

Era odihna zilelor Creaţiei, şi la sfârşitul fiecăreia din ele, cum spune 
Scirptura: “a văzut Dumnezeu că este bine” — că este frumuseţe. Şi zidindu-l pe 
om, a zis Dumnezeu că “foate sunt bune foarte”. Apoi a statornicit în poporul lui 
Israel: “Șase zile să-ţi împlineşti osteneala ta. lar ziua a şaptea e ziua Domnului”. 


La acest cuvânt, rogu-vă, cu luare aminte cercetând, să ascultăm şi să înţelegem. 
Traducerea, tâlcuirea Vechiului Testament, trecerea în limbă nouă a fiecărui neam, 
s-a făcut din două surse. Izvorul e unic: Vechiul Testament din limba ebraică. Dar, 
în curgerea vremii, petrecând poporul evreu în robiile asiriană şi babiloniană, iar în 
timpul imperiului lui Alexandru Macedon răspândindu-se şi ajungând în alte ţări, 
după sute de ani au mai uitat limba strămoşilor. 


Limba ebraică veche — păstraţi acest cuvânt şi tâlc — nu avea decât consonante: b, 
p, C, d, g, şi altele. Şi nu reuşeau ca să pună vocalele la locul lor, să le lege. Să dăm 
un exemplu: consonanta d, consonanta b şi consonanta r; cuvântul astfel format era 
tradus fie dabar (introducând vocală a) — care înseamnă cuvânt, fie deber 
(introducând €), care înseamnă ciumă. În loc de cuvânt, ciuma! Trecem acum la 
cuvântul rostit de Mântuitorul, când L-a ispitit demonul şi I-a zis, după patruzeci 
de zile de post: “Dacă eşti Fiul lui Dumnezeu, porunceşte pietrelor acestora să se 


facă pâini”. Mântuitorul i-a răspuns atunci: “Scris este: Nu numai cu pâine 
trăieşte omul, ci cu tot cuvântul care iese din gura lui Dumnezeu”. Dar în textul 
vechi este scris: “Nu numai cu pâine... ci cu tot ce iese din gura lui Dumnezeu”. 
Deci, în textul ebraic lipseşte “cuvântul”. 


Şi pentru că iudeii mai uitaseră limba — îndeosebi cei din Alexandria, oraş mare al 
imperiului elenist, întemeiat chiar de Alexandru Macedon —, pentru ei s-a tradus 
cuvântul lui Dumnezeu, al Vechiului Testament, în limba greacă. Au fost aduşi de 
la Ierusalim, de la cele douăsprezece seminţii ale lui Israel, câte şase bărbaţi, deci 
şaptezeci şi doi de bărbaţi, care au tradus Vechiul Testament în întregime, cam pe 
la anii 200 înainte de Mântuitorul Hristos. Şi aşa a apărut Septuaginta, adică 
Vechiul Testament al celor şaptezeci de bărbaţi. Şi tot Răsăritul creştin, ortodocşii, 
au tradus Bibha Vechiului Testament după Septuaginta. Ieronim a tradus pentru 
lumea latină, în secolul IV către V, Vulgata, la început tot după Septuaginta 
(Psalmii, mai ales), dar mai apoi după textele ebraice (deşi Fericitul Augustin i-a 
atras atenţia). Şi a rămas în Apus, pentru lumea catolică şi protestantă, traducerea 
după ebraică, iar în Răsărit, în Bibliile noastre — după Septuaginta. Dar, ce aţi 
observat? Mântuitorul însuşi, cum a rostit cuvântul? — “Nu numai cu pâine va trăi 
omul, ci cu tot cuvântul...” — deci aşa cum apare în Septuaginta. Mântuitorul, 
apostolii aşa au tradus. Şi aşa am păstrat noi până în ziua de astăzi. 





Ajungând aici, revenim la acel cuvânt al mai-marelui sinagogii: “Şase zile să 
lucraţi, iar nu în zi de sabat. Să nu lucraţi!”. De unde rostea el cuvântul? Era fie din 
Levitic 23, 3, fie, mai ales, din Deuteronom 16, 8. În Bibliile protestante aşa este 
scris: “Şase zile să-ţi împlineşti lucrul tău, iar în ziua a şaptea să nu faci nimic”. 
Aşa se încheie. Iar în traducerile franceză, engleză, germană: “nici un lucru”. În 
Biblia după Septuaginta, după care Mântuitorul însuşi a citat cuvintele Vechiului 
Testament, citim aşa: “Să nu faci în acele zile nici un lucru, fără numai cele pentru 
suflet”. Am putea, oare, găsi tocmai în Biblie acest nihilism total? Nimic? 


Aceasta este, însă, o dramă a conştiinţei umane, pe care o regăsim chiar în 
Evanghelia de astăzi, la sărmanul, mai-mare al sinagogii. Mântuitorul lucra şi îi 
vorbea în acest adevăr deplin al existenţei, aşa cum se rostise şi în Vechiul 
Testament: “cele ale sufletului”. Când osteneala, munca noastră a căzut sub 
osândă, când ea e pătată de blestem, de suferință umană (muncă forțată şi atâtea 
forme ale robiei; moartea însăși, în cele din urmă), atunci, o asemenea osândă a 
omului era oprită. Dar nu binele era oprit! Cum să oprească Dumnezeu cele pentru 
suflet? şi pentru vindecarea lui şi a trupului. Pentru aceea a venit să lucreze 
Dumnezeu. Acuza la adresa Mântuitorului, cum citim în Evanghelia după loan, 
îndeosebi aceasta era: că dezlega sâmbăta. Sâmbăta devenise — pentru poporul 
evreu, se înţelege — actul de referinţă capital al Legii, al crezului. De aceea căutau 
să-L învinuiască şi să-L. omoare. Dar binele este etern; Mântuitorul dezleagă 
conştiinţele, inima. FI spune: “Tatăl Meu până acum lucrează şi Eu lucrez”. Să 
cugetăm adânc la lucrul lui Dumnezeu, la actul creator al Lui, la actul binelui 
creator. Propriu-zis, în actul creator şi de viaţă făcător stă însăşi fiinţa binelui. 
Dumnezeu lucrează, creează în timp, iubiților. 


Timpul unit cu actul creator şi actul creator unit cu timpul — aceasta este tema 
capitală a Evangheliei de astăzi! Timpul nu e un cadru fix — este intrarea veşniciei 
în Creaţie. Astăzi — numele timpului lui Dumnezeu, eternul acum intră într-un 
început. EI e începutul, şi prin el existăm. Timpul e deodată cu zidirea, cu făptura, 
cu Creaţia. Citim acum primul verset al Scripturii: “La început a făcut Dumnezeu 
cerul şi pământul” (început şi facere); la fel cu primul verset al Evangheliei după 
Ioan: “La început era Cuvântul şi Cuvântul era la Dumnezeu şi Dumnezeu era 
Cuvântul. Acesta era dintru început la Dumnezeu şi toate printr-Însul s-au 
făcut”. EI e începutul. Creând, a zis Dumnezeu: “Să fie”. Mântuitorul când 
predica aşa începe: “Amin, amin zic vouă...” iar Amin înseamnă “Bă fie”. Iar noi 
încheiem orice rugăciune cu Amin. Amin-ul nostru e la sfârşit, un răspuns la să fie 
al lui Dumnezeu. 





Creaţia întreagă, şi fiecare din noi, existăm prin acest “să fie” al lui Dumnezeu. ȘI 
suntem zidiţi după chipul Fiului unic al lui Dumnezeu. El este Chipul, Modelul 
nostru, Tatăl fiind Protochipul. Şi, fiind unicul Fiu al Părintelui ceresc, aşa ne-a 
zidit şi pe noi, ca să fim fiecare un unic, o unicitate. Darul acesta uimitor al 
unicităţii!... Te cutremuri când gândeşti că fiecare este un unic, fiecare este o 
noutate în lume. Nimeni nu e de prisos. Cu fiecare disprețuit, lovit sau ucis e mai 
săracă existenţa. Fiecare cu un dar. 


Și atunci, acest Să fie, acest Da al lui Dumnezeu spus la începutul Creaţiei e rostit 
cu fiecare zămislire a unei făpturi umane. Cu fiecare din noi e un da al lui 
Dumnezeu, un Amin al lui Dumnezeu - “Amin, începutul zidirilor lui Dumnezeu” 
(Apoc. 3,14). 


Doamne, să simţim că odrăslirea fiecăruia din noi a fost un “amin”, un “da” al lui 
Dumnezeu, un nou început, dumnezeiesc!... Asta o mărturiseşte, după Scripturi, şi 
ştiinţa. Pentru că ştiinţa e unul dintre cele şapte daruri ale lui Dumnezeu, pe care le 
rostim mereu, după Isaia 11, 1-3: duhul înțelepciunii, al înţelegerii, al sfatului, al 
tăriei, al cunoştinţei, al dreptei credinţe şi al temerii de Dumnezeu. Fiecare, deci, 
existăm prin acest “da”, în acest “astăzi” al lui Dumnezeu, în acea bucurie a 
odihnei lui Dumnezeu, a împlinirii. Şi, odată cu acest “da” al lui Dumnezeu, 
iubiților, intrăm în timp. Aceasta e sărbătoarea fiecăruia. 


De aici, aceste două gânduri: Întâi - existenţa e unită cu timpul şi timpul cu 
existenţa; Creaţia cu timpul şi timpul cu Creaţia. Timpul e chemare. Eşti chemat la 
existenţă, prin această afirmaţie originară, această lumină divină, să exişti cu 
timpul. Se dezvăluie aici chemarea adresată de Dumnezeu fiecăruia. 
Cutremurător! Şi aici se află răspunsul cu privire la rostul, la sensul existenţei 


lui Dumnezeu, Să urcăm în nesfârşita asemănare cu El. 


Sărbătoarea înseamnă chemarea lui Dumnezeu. El e începutul şi El mă cheamă la 
existenţă. Iar timpul este durată între chemarea lui Dumnezeu şi răspunsul meu. 
Dar în această durată eu lucrez. Căci “Tatăl Meu până acum lucrează şi Eu 
lucrez”, a zis lisus Hristos. Şi în lisus Hristos, cu lisus Hristos eu lucrez. Aceste 
două adevăruri negrăite îți spun ce trebuie să faci. Şi nu ştiu cine ar fi în stare să 
dea alte răspunsuri, care să le răstoarne. Fiind chemat să exişti, eşti “cu timpul”, şi 
timpul e unit cu zidirea ta. lar tu trebuie să umpli durata, timpul, cu lucrul tău, cu 
răspuns la chemarea lui Dumnezeu; răspuns la darurile pe care ţi le-a făcut ţie 
Dumnezeu; şi fiecăruia. 





De ce spune Scriptura: “să lucrezi (în acea zi) numai cele pentru suflet”? — Ce a 
dăruit Dumnezeu sufletului, conştiinţei, inimii noastre: valorile divine — iubirea 
divină, lumină divină. Iar luminii divine, ochiul luminii divine — credinţa. Şi 
celelalte virtuţi: nădejdea, dragostea, bunătatea, pacea, îndelunga răbdare, 
blândeţea. Şi fiecare a fost înzestrat cu o harismă proprie, ca unul să devină 
slujitor al lui Dumnezeu, în felul lui: unul, ca medic, vindecând (cum 
Mântuitorul, Marele Medic, a vindecat femeia gârbovă şi a înălțat-o, ridicându-i 
privirea), altul să devină învăţător (şi Mântuitorul S-a numit Învățător, şi toată 
lumea aşa I se adresa: “Învățătorule!”), altul iconomist (a pus pe om să fie ca un 
iconom al Lui, peste daruri; şi cum să împartă bunătățile zidirii lui Dumnezeu 
pentru toţi semenii lui, cei în lipsă, în suferință), s.a.m.d.. Fiecare cum este chemat, 
aşa să lucreze. 


Atunci, mai-marele sinagogii, ştim ce a spus: “Şase zile să lucraţi, în acestea să vă 
vindecaţi, iar nu sâmbăta”. Când sâmbăta era a binelui, dintru început, şi a 
vindecării în bine; prin Cel “prin Care toate s-au făcut”! Şi lisus a răspuns, precum 
am auzit: “Fățarnicilor...” — tot la plural răspunde şi Mântuitorul, din delicateţe — 
“Fiecare dintre voi nu dezleagă, oare, sâmbăta boul său, sau asinul de la iesle, şi 
nu-l duce să-l adape? Dar această, fiică a lui Avraam fiind, pe care a legat-o 
satana, iată de optsprezece ani, nu se cuvenea, oare, să fie dezlegată de legătură 
aceasta, în ziua sâmbetei?”. Mântuitorul trece mai adânc, chiar dincolo de Moisi şi 
de Legea pe care o dăduse Dumnezeu prin Moisi, la Avraam (în care cele trei 
religii — crezul creştin, mozaismul, islamul — îşi au un fel de părinte, al 
neamurilor). “Și zicând El acestea, s-au ruşinat toţi cei ce erau împotriva Lui, şi 
toată mulțimea se bucura de faptele strălucite săvârşite de EL”. 


O, iubiţilor, ascultăm cuvântul aşa rugând pe Dumnezeu, să ne lumineze cum să 
trăim taina sărbătorii, evenimentul sărbătorii, evenimentul divin. Căci sărbătoarea 
dezvăluie un “astăzi” al lui Dumnezeu. În fiecare duminică e sărbătoarea Învierii 
— Astăzi al Învierii; şi apoi, de-a lungul anului bisericesc, toate sărbătorile, cu 
feluritele înţelesuri, înţelegeri — Crăciunul, Învierea, s.cl. Şi fiecare sărbătoare 
reiterează acest “să fie” al fiecăruia, chemarea fiecăruia dintre noi de a lucra “cele 
pentru suflet”, sfinţind timpul. Pentru că sufletul este cununa omului, conştiinţă, 
unicitatea omului, şi întreaga făptură o iluminează, o umple de lumină, de 
lumina adevărului. Orice gând, orice cuvânt divin simţi că te înfioară, te pătrunde, 
te transfigurează! 


Am cugetat, după rânduiala sfântă, pornind de la acel “să fie” al fiecăruia, în 
Hristos, că EI este Amin-ul a tot omul din lume: începi ziua, sfințind-o, cu Tatăl 
nostru, apoi, din Ceaslov (cea mai bogată carte de rugăciuni a creștinului ortodox) 





— Ceasurile, nişte slujbe anume rânduite, ale Ceasurilor, punctând timpul, oriunde 
ne-am afla. Pentru că cele rânduite în Ceasuri — întâi, al treilea, al şaselea, al 
nouălea — sunt troparele în legătură cu viaţa Mântuitorului, iubiților. 


La ceasul întâi: “Dimineaţa auzi glasul meu, Împăratul meu şi Dumnezeul 
meu” 

La ceasul al treilea ce eveniment a avut loc? — Pogorârea Duhului Sfânt, la 
Cincizecime. Şi e troparul: “ 


ce 


Ceasul al şaselea, aşa cum citim în Ceaslov: 


». Aici, gândeşti că Mântuitorul, pe Cruce fiind, a rupt înscrisul păcatelor 
noastre, blestemul nostru. 
Iar Ceasul al nouălea, la trei după-amiază: 


Altfel spus, din moment în moment, în timpul zilei, oriunde te-ai afla, să gândeşti 
şi să te rogi: la ceasul al treilea a coborât Duhul Sfânt... Doamne, fă-ne vrednici 
pe noi, Duhul Sfânt să lumineze în noi! Duhul de viaţă făcător. 


Și “Doamne lisuse Hristoase, miluieşte-mă!”; la al şaselea, Mântuitorul, pe 
Cruce, a rupt înscrisul păcatelor. La fel zici: “Doamne, lisuse Hristoase, Fiul lui 
Dumnezeu, miluieşte-mă!”; 


iar la al nouălea, când Domnul Şi-a dat duhul pe Cruce, la fel te gândeşti şi rosteşti 
acelaşi cuvânt: “Cela ce în ceasul al nouălea pe Cruce moarte ai gustat, 
Hristoase Dumnezeule, omoară cugetul trupului nostru”. Omoară cugetul 
morţii! Şi se înalță atunci sufletul, mintea ta către Înviere. Căci în Hristos ultimul 
cuvânt nu-i moartea, ci Învierea şi viaţa. Privirea în sus! 





Părintele Sofian Boghiu - Despre făţărnicie 


“Fraţi creştini, aproape toată viaţa pământească, dar mai ales în perioada celor trei 
ani şi jumătate cât a predicat în lume cuvântul Evangheliei Sale, Mântuitorul 
Hristos a avut două feluri de ascultători: 


+ mare mulțime, sinceră, care îi sorbea cuvintele cu uimire, cu bucurie, cu 
multă dragoste, şi 

4 o altă ceată, cu mult mai mică, făcută din cărturari şi farisei care ÎI 
pândeau pretutindeni şi îi puneau fel de fel de întrebări, întinzându-l felurite 
curse, ca să-L poată prinde în cuvânt. 


În ura lor asupra blândului Mântuitor, L-ar fi ucis cu mult mai devreme, dacă nu s- 
ar fi temut de poporul care-L urma şi-L iubea. La răutatea şi vicleniile lor, lisus le 
răspundea adeseori cu bunătate şi cu o logică mai mult decât firească, iar uneori 
îi mustra cu mare asprime, reducându-i pe toţi la tăcere — dar această tăcere 
acoperită cu ruşine era încărcată cu o ură şi mai aprigă împotriva Lui. O astfel 
de situaţie ne este înfăţişată şi în pericopa Evangheliei care ni s-a citit astăzi. 


Fraţi creştini, iată cât de mult s-a bucurat biata femeie, că după 18 ani de suferință, 
fiind ea încovoiată ca un belciug spre pământ, acum, fără să se aştepte, este 
chemată din mijlocul mulțimii de către lisus şi vindecată deplin prin cuvintele: 
„Femeie, eşti dezlegată de neputinţa ta”. Cât de mult s-a bucurat poporul de 
această vindecare rapidă şi deplină, săvârşită sub ochii lui! 





Dar, în acelaşi timp, câtă răutate clocotea în inima şefului sinagogii care, 
»»Mâniindu-se că lisus a vindecat-o sâmbătă, s-a întors către mulţime şi a zis: 
«Sase zile sunt în care se cuvine a lucra. Venind deci în aceste zile, vindecaţi-vă, 
dar nu în ziua sâmbetei» ”, 


Din cuvintele lui ne putem da seama că nu râvna pentru Lege şi pentru păzirea 
sâmbetei îl umplea de mânie pe acest şef al sinagogii, ci invidia şi ură pe care le 
avea faţă de lisus care prin cuvintele şi faptele Sale uimitoare atrăgea asupra Sa 
prețuirea şi admiraţia mulțimilor. Iisus care ştia şi vedea toată răutatea din inima 
mai-marelui sinagogii, îl mustra cu un cuvânt foarte greu zicându-i: 
„„fățarnice!” Şi îl lămureşte de ce este făţarnic, spunându-i că „dacă voi, în zi de 
sâmbătă, dezlegaţi boul sau asinul de la iesle şi-l duceţi să-l adăpaţi, şi nu 
socotiți că prin aceasta încălcaţi sâmbăta, cu atât mai mult se cuvenea Să fie 
dezlegată această femeie care de 18 ani fusese legată de satan şi care este şi ea o 
fiică a lui Avraam, adică o femeie credincioasă, din neamul vostru”. 


Deci dacă în mod firesc faceţi bine unui animal în zi de sâmbătă, şi nu socotiți o 
încălcare a Legii, cu atât mai mult se cuvine să faceţi bine unei fiinţe omeneşti în 
grea suferință, cum era acea biată femeie. lisus, însă, ştia că aparenta râvnă pentru 
respectarea sâmbetei era numai un pretext. Indirect, mai-marele sinagogii îşi 


manifesta, într-o formă acoperită, ura pe care o avea împotriva Celui ce săvârşise 
minunea. Fățărnicia lui consta în faptul că una spunea şi altă gândea: în vorbă 
arăta râvnă şi în inimă purta ură. 


Fraţi creştini, această confruntare între adevăr şi minciună, între sinceritate şi 
fățărnicie s-a întâmplat acum aproape două mii de ani, undeva, într-o zi de 
sâmbătă, într-o sinagogă din Nazaret sau din Capernaum — precum şi în multe 
ocazii din vremea aceea. Dar fățărnicia care este o patimă şi deci o boală a 
sufletului omenesc, este mai veche decât Noul Testament. Ea a fost şi este prezentă 
în toată istoria neamului omenesc. În cele ce urmează, vreau să vă spun câteva 
cuvinte despte făţărnicie şi despre roadele ei, dăunătoare asupra sufletului omenesc 
şi asupra familiei creştineşti. 


Făţărnicia Sau ipocrizia, fraţi creştini, este o luptă piezişă împotriva adevărului 
şi a sincerităţii. Patima sau păcatul fățărniciei, practicat din nefericire şi de către 
foarte mulţi dintre noi, este numită şi „iscusinţă firească”. 


Dar această iscusinţă are ca rădăcină vicleşugul, iar ca roade minciuna, 
înşelăciunea, şiretenia, necinstea, ţinerea de minte a răului, clevetirea plină de 





ură, ascunsă şi tăinuită, care suge şi seacă sângele iubirii de aproapele, cum 
spune 


Cel care inspiră şi întreţine această stare de răutate lăuntrică, este însuşi duhul cel 
rău şi viclean, despre care Mântuitorul ne-a spus că „diavolul, de la început a fost 
ucigaş de oameni, şi duşman al adevărului. Când grăieşte minciună, grăieşte din 
ale sale, căci este mincinos şi tatăl minciunii “. 


Dumnezeu, în iubirea Sa de oameni, voieşte ca purtările oamenilor să fie 
cinstite, mintea lor curată, sufletul lor sfânt. De aceea ne porunceşte, zicând: 
;» Cuvântul vostru să fie da ce este da, şi nu ceea ce este nu” şi adaugă: „Ceea ce 
este mai mult decât aceasta, de la cel viclean este”. lar dacă una zici şi altă faci, 
atunci cazi în păcatul făţărniciei, devenind mincinos, viclean, înşelător şi 
vătămător. 


Învățătorul cel dintâi al făţărniciei, aşa cum ne spune sfânta Scriptură, este 
diavolul. Ei s-a prefăcut cel dintâi, luând chipul şarpelui, precum se preface 
fățarnicul în chip de binevoitor şi de prieten, iar apoi minţind şi amăgind. Când eşti 
de faţă, te priveşte cu zâmbet plăcut, linguşitor, îți spune vorbe dulci, îţi laudă 
calități pe care poate nici nu le ai. lar când ai plecat de lângă dânsul, făţarnicul, 
care este şi un iscusit bârfitor, se întoarce către ceilalți, scoate din visteria inimii 
sale cele rele, şi începe să te picteze în cele mai posomorâte culori. Peste acest 
portret al batjocurii mai adaugă şi câteva înjurături şi te dă, cu plăcere, duhului 
celui necurat. Astfel de clevetiri şi de bârfeli au loc foarte adesea, peste tot unde se 
adună oamenii, bărbaţi şi femei, ca prin munca lor cinstită să-şi câştige pâinea cea 


numele Meu, acolo sunt şi Eu în mijlocul lor”. 


Făţărnicia stinge, aşadar, dragostea dintre oameni şi aprinde neîncrederea şi ura. 
Astfel, prietenii se îndoiesc de prietenia arătată de prietenii lor; fratele nu se mai 
încrede în fratele său; tatăl are bănuieli asupra fiului său, iar fiul asupra tatălui său. 
Bărbatul se teme de cinstea pe care i-o făgăduieşte femeia, iar femeia se îndoieşte 
de curăţia bărbatului său şi unde stăpâneşte bănuiala, teama şi neîncrederea, de 
acolo fuge dragostea şi apropierea sufletească dintre oameni şi dispare buna 
înţelegere din familii şi dintre prieteni. 





Dar pe lângă aceste forme ale făţărniciei care seamănă neîncrederea între 
oameni, mai Sunt şi alte forme ale făţărniciei. 


Aşa este o fățărnicie a faptei bune şi anume, 


+ când faci o milostenie către un necăjit, dar n-o faci din toată inima şi pe cât 
se poate de discret, ci o faci mai ales ca să fii văzut de alţii şi lăudat de ei. 

+ Când te rogi, când posteşti, de asemenea se poate amesteca şi fățărnicia; 
dacă aceste fapte bune, creştineşti, le faci numai de ochii lumii, ele îşi pierd 
valoarea lor duhovnicească. 


Mântuitorul a mustrat cu multă amărăciune acest păcat al făţărniciei, mai ales în 
acele cumplite „vaiuri” adresate cărturarilor şi fariseilor din vremea sa şi 
dintotdeauna, zicându-le: 


» Vai vouă, cărturari şi farisei făţarnici, că voi curăţiţi partea cea din afară a 
paharului şi a blidului, iar înlăuntru Sunt pline de răpire şi de lăcomie”. 


Și le înşiră, pe rând, toate abaterile lor de la faptele cele cu adevărat bune, cinste, 
milă, dreptate şi credinţă curată. 

„Fariseu orb”, continuă Domnul, „curăţă mai întâi partea cea dinlăuntru a 
paharului şi a blidului, ca să fie curată şi cea din afară. * 


Dar dintre toţi făţarnicii lumii, luda Iscarioteanul a atins cea mai înaltă culme. 
Pentru că în mintea lui cugeta şi pregătea vânzarea Domnului cu cei treizeci de 
arginţi, iar cu vorbele se arată prietenos. Inima lui dorea argintul, iar limba lui grăia 
despre iubirea de săraci. După înfăţişare se arată prieten al lui Hristos, pentru că nu 
s-a sfiit să-L sărute, iar după fapte era un trădător. După chipul cel din afară, era 
ucenic al lui Iisus Hristos, iar după cel dinlăuntru, era iubitor de arginţi, trădător şi 
fur, plin de tot vicleşugul, de toată fățărnicia şi de toată răutatea. Din nefericire, 
mulți dintre semenii noştri urmează, în diferite chipuri, pilda lui luda, urâtă şi de 
Dumnezeu, şi de oamenii cei cu inimi curate, de oameni dornici de pace şi de bună 
convieţuire în lumea aceasta. 


Frați creştini, am amintit de făţărnicie ca de o boală gravă a sufletelor noastre, cu 
gândul şi cu dorinţa de a ne păzi cu toţii de otrava ei. Ca încheiere la cele spuse 
până acum, adaug sfatul sfântului apostol Petru, din prima lui scrisoare 
sobornicească, în care ne îndeamnă zicând aşa: 





»Lepădând, deci, fraţilor, toată răutatea şi tot vicleşugul şi făţărniciile şi pizmele 
şi toate clevetirile, ca nişte prunci de curând născuţi, să dorim laptele cel 
duhovnicesc şi neprefăcut, ca prin el să creştem: spre mântuire (...). Daţi tuturor 
cinste, iubiţi frăția, temeţi-vă de Dumnezeu ” şi Slujiţi-I cu dragoste, prin toată 
fapta cea bună. Și „dacă chemaţi Tată pe cel ce judecă cu nepărtinire, după 
lucrul fiecăruia, petreceţi în bună cuviinţă toate zilele vremelniciei voastre”. 


Amin”. 


(din: Părintele Sofian, Editura Bizantină, 2007, Bucureşti) 





Arhim. Teofil Pârâian - Duminica a 27-a după Rusalii - Tămăduirea femeii 
gârbove - Indreptarea cea întru Hristos 


Despre îndreptarea trupului şi a sufletului “în mintea Strâmbă şi 
lucrul drept se strâmbă” 


Acesta este pus spre căderea şi spre ridicarea multora din Israel şi spre semn de 
împotrivire (Lc. 2, 34) 


Prea cuvioase părinte stareţ, cinstiți părinți, iubiţi fraţi şi iubiți credincioşi, 
cuvintele pe care le-am pus în fruntea cuvântării mele sunt scrise în Sfânta 
Evanghelie de la Luca, în ceea ce numim noi întâmpinarea Domnului. Ele sunt 
spuse de un om ales de Dumnezeu, un om purtător de Duh Sfânt, un om cu frică de 
Dumnezeu, un om care s-a învrednicit de făgăduinţa lui Dumnezeu, aceea că-l va 
vedea pe Mântuitorul lumii. Şi L-a văzut! Această făgăduință s-a împlinit atunci 
când Mântuitorul lumii a împlinit 40 de zile de la naşterea sa. 


Această făgăduință s-a împlinit la întâmpinarea Domnului, când dreptul Simion, 
condus fiind de Duhul Sfânt, S-a dus la Templul din Ierusalim, unde Maica 
Domnului şi cu dreptul losif l-au dus pe Mântuitorul lisus Hristos, să se facă cele 
rânduite de legea lui Moise. Atunci, dreptul Simion, căci aşa se numea cel ce a 
spus cuvintele “Acesta este pus spre căderea şi spre ridicarea multora din Israel”, 
s-a bucurat pentru că L-a văzut pe Cel prin care urma să vină mântuirea lui Israel şi 
L-a luat în braţe. 





lată de ce este el cunoscut în Istoria Bisericii ca primitor de Duhul Sfânt. Dreptul 
Simion, primitorul de Dumnezeu, şi-a dat seama că Mântuitorul va fi mântuitor 
pentru unii şi pricină de cădere pentru alţii, şi-a dat seama că Mântuitorul a 
venit în lume „ să mântuiască pe tot omul ce vine în lume”, că orice om din 
lumea aceasta are posibilitatea să se mântuiască prin mijlocirea Mântuitorului 
nostru lisus Hristos, dar că, pentru acesta, trebuie să îndeplinească anumite 
condiţii, trebuie să creadă în Mântuitorul, trebuie să-şi conformeze, să-şi 
potrivească viaţa cu învăţătura Mântuitorului. 


Ceea ce a spus dreptul Simion s-a întâmplat în vremea când Domnul Hristos a 
vieţuit aici, pe pământ, în vremea propovăduirii sale, căci unii l-au primit cu 
bucurie, unii au alergat înaintea Lui şi 1 s-au închinat, iar alții L-au vorbit de rău, 
au căutat să-l găsească pricină ca să-L compromită; unii L-au lăudat şi alţii L-au 
defăimat - aşa înţelegem dacă ne rezumăm la ceea ce s-a citit din Sfânta 
Evanghelie, astăzi, la Sfânta Liturghie. 

Cele citite în această zi la Sfânta Liturghie ne-au dus cu gândul la o minune pe care 
a făcut-o Domnul Hristos, atunci când a dat unei femei îndreptare din gârbovenie. 
Aceasta a trăit vreme de 18 ani cu ochii aplecaţi spre pământ, deşi omul este ființa 
care ar trebui să privească în Sus. 


Iubiţi credincioşi, nu ştiu dacă vă mai aduceţi aminte, sigur eu v-am spus şi cu alte 
ocazii, în limba greacă, cuvântul om se spune ? (antropos). Dar antropos tradus în 
limba română nu înseamnă numai om, ci şi privitor în sus. Deci, când zici antropos 
în limba greacă, zici om, dar ştii că omul este fiinţa care priveşte în sus, nu în jos. 
Aşa l-a alcătuit Dumnezeu pe om, ca să ştie că nu-i făcut numai pentru lumea 
aceasta, nu-i făcut numai pentru pământ, ci e făcut pentru cer, iar noi credem că 
ceru-i undeva sus. 


Într-un fel, cerul este pretutindeni, pentru că cerul este acolo unde este Dumne- 
zeu, iar Dumnezeu este peste tot. Cei care au alcătuit limba greacă şi-au dat seama 
că omul este singura fiinţă care priveşte în sus. Ei l-au caracterizat, l-au prezentat 
pe om ca fiinţa care priveşte în sus, cu rosturi de privire în sus, cu rosturi de privire 
spre cer, cu rosturi de privire spre lumea mai presus de lume. 


Femeia gârbovă nu putea să privească spre cer, ci doar spre pământ, aşa cum 
priveşte animalul. Şi totuşi, era un om, o femeie care şi-a dorit îndreptarea. Poate 
că s-a rugat lui Dumnezeu să nu mai fie în gârbovenie, dar vreme de 18 ani a 
trebuit să fie privitoare în jos, să nu-şi îndeplinească rolul de privitoare în sus. 





Când Domnul Hristos a venit în lumea aceasta, a vindecat pe mulţi de felurite 
neputinţe, de felurite infirmităţi, de diferite boli. Intr-o zi, El a ajuns într-o 
sinagogă, nu ne spune Sfânta Evanghelie de la Luca în ce sinagogă, în ce oraş, în 
ce cetate, dar ne spune că Domnul Hristos era într-o sinagogă, într-un loc unde se 
adunau evreii la rugăciune. 


Fiind într-un loc de rugăciune, era de faţă şi o femeie care nu mai era privitoare în 
sus, ci era privitoare în jos, o femeie care nu îşi mai putea împlini rostul de 
privitoare în sus. Chiar dacă era o zi de sâmbătă, deci o zi de odihnă, Domnul 
Hristos a îndreptat pe femeia care era privitoare în jos şi a făcut-o să privească 
în sus. Cu prilejul acesta, s-au răscolit răutăţile, gândurile şi simţirile bune ale 
oamenilor. Unii L-au lăudat şi L-au preamărit pe Domnul Hristos, iar alţii, mai ales 
mai marele sinagogii, mai marele casei în care se făceau rugăciuni, L-au defăimat. 


Acesta nu s-a adresat Domnului Hristos, ci oamenilor care erau de faţă şi femeii 
care iarăşi era privitoare în sus, zicând: „Șase zile sunt în care trebuie să se 
lucreze; aşadar în ele veniţi şi vă vindecaţi, dar nu în ziua sâmbetei... ” (Lc. 13, 
14). Mai marele sinagogii socotea că s-a făcut un lucru rău, că Domnul Hristos a 
făcut un lucru rău şi nu a păzit rânduiala Vechiului Testament în privinţa sâmbetei. 
Și atunci, Domnul Hristos a răspuns la această strâmbare a gândurilor omeneşti, 
pentru că omul acela însuşi nu gândea cum trebuia. 


Să vă mai spun o dată cuvântul ÎI SEEII, Dumnezeu să-l 


odihnească: “în mintea Strâmbă şi lucrul drept se strâmbă”. 


Mai marele sinagogii avea o minte strâmbată şi a strâmbat şi ceea ce a făcut bine 
Domnul Hristos. EI a găsit nişte argumente, nişte temeiuri pentru gândurile lui. Se 
gândea mai marele sinagogii că sâmbăta trebuie păzită şi că cel care nu o păzeşte, 
chiar dacă face minuni, cum a făcut Domnul Hristos, nu-i pe calea lui Dumnezeu. 


Gândiţi-vă, iubiţi credincioşi, cum se putea ca Domnul Hristos, „Domnul 
sâmbetei”, cum se numeşte cu alt prilej pe El însuşi, zicând: „, Este cineva aici 
care-l Domn al sâmbetei”, Cel mai mare peste lume, peste sâmbătă, peste toate, să 
calce legea lui Dumnezeu ? Domnul Hristos a intervenit ca să îndrepte mintea cea 
strâmbă a celui care era mai marele sinagogii, care credea că gândeşte bine. Deci, a 
crezut că gândeşte bine, dar nu a gândit bine. 


Fac aici un ocoliş, iubiţi credincioşi, ca să vă spun nişte cuvinte din 
în legătură cu omul care ştie sau nu ştie. Ei spun aşa: 
% Omul care nu ştie, dar nu ştie că nu ştie, este periculos - să te fereşti de el; 





4 Omul care nu ştie, dar ştie că nu ştie, este neputincios — ajută-l, învaţă-l să 
ştie; 

+ Omul care ştie, dar nu ştie că ştie, este adormit - trezeşte-l; 

+ Omul care ştie, şi ştie că ştie, este înţelept - urmează-l. 


Deci, învățătorul de lege nu ştia ce trebuia să ştie, dar totuşi, se arăta ca unul care 
ştie; noi am putea zice că era un om periculos, de care trebuie să te fereşti. Atunci, 
Domnul Hristos a intervenit cu învăţătura Lui şi a spus că în ziua sâmbetei se pot 
face lucruri care nu pot fi amânate, de pildă, să-ţi adapi animalul pe care îl ai, bou 
sau asin. Prin aceasta, se arată că, aşa cum poţi să-ţi adapi boul sau asinul în ziua 
hotărâtă pentru odihnă, tot aşa poţi să faci şi o minune în ziua hotărâtă pentru 
odihnă. Apoi, Domnul Hristos a spus că EI a intervenit pentru vindecarea acelei 
femei, pe care satana a ţinut-o în gârbovenie timp de 18 ani şi a întrebat dacă nu 
se cădea să fie vindecată chiar în ziua sâmbetei. 


Să nu amânăm fapta bună şi pocăinţa! 


Iubiţi credincioşi, din asta mai învăţăm ceva, învăţăm să nu amânăm. De multe ori, 
noi suntem puşi în situaţia de a amâna pe altă zi lucrurile pe care le-am putea face 
astăzi, îmi aduc aminte, din copilărie, de o zicere: , Ce poți face astăzi nu lăsa pe 
mâine ”. Domnul Hristos aşa a făcut, adică, deşi ar fi putut să aştepte, nu a aşteptat, 
totuşi, o altă zi pentru a o vindeca pe femeie, în felul acesta, ne-a învăţat şi pe noi 
să nu amânăm. Deci, e bine să folosim toate mijloacele, toate posibilitățile pe care 
le avem, pentru a împlini lucrurile care trebuie împlinite, chiar în ziua de faţă. 


Iubiţi credincioşi, mai există o împrejurare în care oameni, oameni din mulţime au 
făcut un lucru pe care nu l-au amânat pentru a doua zi, nici măcar pentru o oră sau 
măcar pentru câteva minute. Este vorba despre acei oameni care au purtat pe umeri 
pe slăbănogul din Capernaum şi l-au coborât în faţa Domnului Hristos prin 
acoperişul casei. Am putea zice că ei au făcut un lucru de prisos, pentru că aceasta 
se putea face şi altfel, fără osteneală; de pildă, ar fi putut să-l aducă pe slăbănog în 
fața Domnului Hristos, de îndată ce EL ar fi fost despresurat de mulţime şi ceilalți 
oameni ar fi plecat. Şi totuşi, ei au vrut să-l ducă atunci. Pentru a nu amâna, ei au 
făcut tot ce s-a putut face şi şi-au luat toată osteneala, rămânând în credinţa noastră 
şi în conştiinţa Bisericii ca oameni care ne învaţă pe noi să nu amânăm. 


Și acum, să vă spun un cuvânt din Pateric, în Pateric, se povesteşte că unui 
părinte gândurile îi spuneau: «Lasă astăzi şi te vei pocăi mâine», dar el 
răspundea: «Ba nu, mă pocăiesc astăzi şi mâine va fi voia Domnului». 





Sunt nişte lucruri extraordinare, care au străbătut prin istorie şi au ajuns până la noi 
şi care vor merge mai departe, şi după noi. Îi ziceau gândurile, acelui părinte: 
«Lasă astăzi şi te vei pocăi mâine» şi el zicea: «Ba nu, mă voi pocăi astăzi, pentru 
că asta e ziua în care pot să lucrez şi-i sigur că trăiesc; mâine, ce ştiu eu dacă mai 
trăiesc ? Şi atunci, mă pocăiesc astăzi, iar mâine fie voia lui Dumnezeu; poate mă 
Vol pocăi şi mâine, dacă voi ajunge ziua de mâine, care va fi pentru mine ca ziua de 
aZI». 


Cum spune III 


» Cu mâine zilele-ţi adaugi, 
Cu ieri viaţa ta ţi-o scazi, 
Având cu toate astea-n faţă, 
De-a pururi ziua cea de azi!” 


Ce putem, să facem astăzi, să nu amânăm. Ziua de azi este sigură. leri a trecut, a 
fost sigur pentru ieri. Ziua de astăzi e sigură pentru că trăim în ea, dar ziua de 
mâine, Dumnezeu cine ştie dacă este sigură pentru noi. Nu trebuie să trăim cu frica 
în sân, că poate mâine nu o să mai fim în lumea aceasta. Dar, să ştim totuşi lucrul 
acesta, că ziua în care putem lucra pentru binele nostru şi pentru binele altora 
este ziua de astăzi, nu-i ziua de mâine, nici ziua de poimâine. 


Iubiţi credincioşi, deci, Domnul Hristos ne învaţă să nu amânăm. După ce Domnul 
Hristos a făcut minunea, au fost şi oameni care s-au bucurat de minunea făcută de 
EI şi care nu au zis că Domnul Hristos a făcut un lucru rău, ci sigur au ziscă a 
făcut un lucru bun. Numai că ei nu se potriveau cu mai marele sinagogii. Cei care- 
L lăudau pe Domnul Hristos pentru minunea făcută, gândeau bine, iar ceilalți, care- 
i mustrau pe oameni şi-i învățau să amâne binele pe care L-a făcut Domnul Hristos, 
gândeau rău. 


Duminica - o zi de împlinire a binelui 


Iubiţi credincioşi, cu asta, eu aş zice că am terminat cuvântul de învăţătură. Aş 
vrea, totuşi, să dau o lămurire în legătură cu sâmbăta şi duminica. Noi nu 
sărbătorim sâmbăta ca zi hotărâtă de odihnă, deşi, în limba ebraică, cuvântul 
sâmbătă înseamnă odihnă, sabat. Noi nu ne odihnim în ziua sâmbetei, ci ne 
odihnim în ziua duminicii, dar nu numai ne odihnim, ci şi facem ceva pentru binele 
nostru, pentru înaintarea noastră. Am putea zice că duminica nu este numai o zi de 
odihnă, ci este şi o zi de împlinire a binelui, pentru că creştinismul este o credinţă 
pozitivă, o credinţă a binelui, a împlinirii. Nu să nu faci nimic, numai aşa, ca să fii 
în odihnă, ci faci ceva în ziua în care nu te ocupi de lucrurile pământeşti. Laşi 





lucrurile pământeşti şi faci numai lucrurile cereşti, lucrurile duhovniceşti. Aceasta 
este hotărâtă pentru ziua duminicii. 


Ne-ar putea întreba cineva: Bine, dar în Scriptură, în Vechiul Testament, se spune 
mereu despre sâmbătă. lată că şi în Noul Testament găsim nemulțumiri că s-au 
făcut minuni în zi de sâmbătă. Noi cunoaştem mai multe astfel de minuni: 
vindecarea orbului din naştere, vindecarea omului care a fost bolnav de idropică, 
vindecarea omului cu mâna uscată. Domnului Hristos I S-a reproşat că L-a 
vindecat pe slăbănogul de la Vitezda în zi de sâmbătă, 1 s-a găsit vină pentru că a 
făcut o minune în zi de sâmbătă. Dar, de ce mereu sâmbăta şi nu duminica. 

De ce la ortodocşi Duminică este ziua Domnului ? De ce sărbătorim altă zi decât 
ziua hotărâtă de Dumnezeu în Vechiul Testament ? Pentru că Noul Testament 
este Biblia creştinilor şi pentru că este descoperirea, continuarea, într-o altă formă, 
a Vechiului Testament. Asta înseamnă că legea Vechiului Testament s-a schimbat 
şi s-a completat şi că s-a împlinit şi din acest punct de vedere. 


De ce sărbătorim duminica ? De-a lungul istoriei, duminica s-a sărbătorit ca zi de 
odihnă de lucrurile pământeşti şi ca zi de împlinire a lucrului lui Dumnezeu. Aşa 
ne-am pomenit, aşa trăim Și nu ne facem nici o problemă. De ce nu ne facem 
probleme? Pentru că ştim că asta-i învăţătura Bisericii şi Biserica este mai mare 
decât noi. Sunt şi unii creştini care ţin sâmbăta, bineînţeles că nu sunt creştini 
drept-măritori, şi care îşi fac un titlu de glorie că ei sunt aceia pe care îi primeşte 
Dumnezeu, pentru că împlinesc Porunca aşa cum a lăsat-o EI. Dumnezeu să-i 
miluiască şi pe noi să ne ajute să ne ducem viaţa liniştiţi înainte, aşa cum am găsit- 
0, aşa cum am pomenit-o. 


lubiţi credincioşi, pe noi ne învaţă Biserica. Cei care se întemeiază numai pe 
Biblie, numai pe Sfânta Scriptură, spun că nicăieri în Sfanta Scriptură nu sunt 
cuvinte lămuritoare despre schimbarea sâmbetei cu duminica. Să ştiţi că aşa este. 
Găsim nişte cuvinte, care nu sunt destul de lămuritoare şi care ne conduc pe noi la 
ceea ce facem, dar nu din Scriptură am noi învăţat să ţinem duminica. Am învăţat 
de la înaintaşii noştri, care au învăţat şi ei, ca şi noi, din Biserică. 


Vă rog să ţineţi minte lucrul acesta: OI Grodiiajoi stă îi vățăiaa Bisăriciii Nu 


este ceea ce credem noi, nu este ceea este scris în Scriptură, ci ceea ce ne învaţă 
Biserica întemeiată pe Sfânta Scriptură. Deci, aceasta-i credinţa noastră. 


Să ne gândim la toate lucrurile acestea. Să ne gândim, să nu amânăm, să ne gândim 
la binele care se poate face, să ştim că creştinismul este împlinirea binelui, nu 
numai înlăturarea răului. Să ştim că Domnul Hristos este pentru înaintarea şi 





ridicarea unora şi spre căderea altora. Să ne rugăm lui Dumnezeu să fim între cei 
care se ridică prin mântuirea pe care o dă Domnul Hristos şi să ne ferească 
Dumnezeu de prăpastia celor ce cad pentru că nu ţin seama de învăţătura Bisericii 
şi pentru că ajung să-l judece chiar pe Domnul Hristos. Nu putem să spunem cât 
este de mare păcatul acesta, de a gândi tu, oricare ai fi, că învăţătura ta, că părerea 
ta este mai presus de ceea ce ne învaţă Sfânta noastră Biserică. 


(Din “Credinţa lucrătoare prin iubire - Predici la duminicile de peste an”) 





Nicolae Steinhardt (monahul Nicolae Delarohia) - Duminica femeii gârbove - 
Între libertatea Duhului şi piedicile meschine ale procedurismului 


N. STEINHARDT 


Ca şi altor pătimitori, Domnul, din proprie inițiativă şi nesolicitat, îi vine în ajutor 
femeii gârbove pe care o află printre enoriaşii unei sinagogi într-o zi de sâmbătă. 
Din milă şi bunătate; întru mărirea lui Dumnezeu; ca să se vădească puterea Tatălui 
şi a Fiului. O vede, o cheamă, o vindecă -— totul în pripă, cu iuţeala fulgerului. 
Textul istorisirii evanghelice nu-i mai puţin concis şi ritmat decât al celebrei 
scrisori prin care, din Orient, Cezar vestea senatului: veni, vedi, vici. 


Este în capacitatea aceasta a Mântuitorului de a vedea suferinţa celorlalți, a lua 
aminte la ea, a o zări de îndată şi de a se concentra asupră-i, o imensă milă şi 
totodată o sensibilitate (omenească) de natură a iuți bătăile inimii celui care 
citeşte Evanghelia aceasta (Luca 13, 10-17), ori Pericopele paralele: Matei 12, 9- 
14; Marcu 3, l-5; Luca 6, 6-ll (toate trei se referă la omul cu mâna uscată, sau Luca 
14, 1-6, referitoare la bolnavul de idropică) şi a isca într-însul nebănuite 
Simțăminte de  înfiorare şi compătimire. Curând, însă, măreţia şi tăria 
înduioşătoare a tabloului evocat de Sfântul Evanghelist Luca sunt parcă înceţoşate 
de veninoasa intervenţie intempestivă a mai marelui locului. 





Ca o rugină, ca o pecingine, ca o lepră ce s-ar depune pe suprafaţa curată a pielii, 
ori a zidului, ori a metalului şi ar pângări-o. 


Simultan cu mânia acestuia sunt date în vileag toate principalele caracteristici 
ale fariseilor: 


» 
» 


legalismul strâmt şi miop (care-i diferit de legalitate şi de cuviincioasa ei 
respectare); 

el întotdeauna izbuteşte să micşoreze lucrurile, problemele, situaţiile, 
dilemele, să le reducă la proporţii liliputane şi să le insufle un spirit de 
meschinărie, de avariţie, de panică stârnită de pericole imaginare sau 
ridicole; 


> procedurismul literal şi mărunt, al arhivarului reumatic, îmbătrânit printre 


>» 


hârţoagele decolorate şi dosarele mucegăite, cu ochelari cârpiţi cu sfoară şi 
mânecuțe zdrenţuite, bun numai să bombănească şi să boscorodească, 
supărat, acru, îndârjit; 

aşezarea cu perseverență a literei deasupra duhului, neputinţa depăşirii 
nivelului literal în toate cele (şi mai cu seamă în cele importante), un soi de 
imobilizare a minţii şi sufletului la acest palier, pe această treaptă de jos a 
scării ce urcă spre libertate şi înțelegere, 

tendinţa fermă de a reacţiona, ori de câte ori se iveşte prilejul, înghițind 
cămila şi strecurând cu grijă ţânţarul; 


> făţărnicia absolută, neşovăitoare, neruşinată de lume, de ea însăşi, de 


evidenţă şi de bun simţ (Domnul ne arată doar că nu se codesc să-şi dezlege 
şi să-şi adape, sâmbăta, boul şi asinul, ori în celelalte referate: să scoată 
oaia căzută în groapă ori boul ori fiul căzut în fântână); 

invidia, semeţia, răutatea (nedespărţita şi statornica lor triadă); 
transformarea sabatului — a zilei-regine, de odihnă, sărbătoare şi bunăvoire 
întru Bunul Dumnezeu — în serii nesfârşite de superstiții şi mărunţişuri, 
oprelişti şi prevederi draconice, asuprire şi blestem (cu adevărat pricepem 
de ce s-a putut vorbi de blestemul Legii: fariseii, ca nici unii, au fost meşteri 
în treaba prefacerii Legii în basm şi a sabatului în zi de încleştare şi 
zăpuşală); 

absurdul (căci ce poate fi mai absurd decăt ţipetele ascuţite şi virtuoasele 
scrâşniri din dinţi ale acestor legalişti care-şi dezleagă şi adapă boii şi 
asinii şi scot vita din groapă sau din fântână în zi de sărbătoare, dar mai că 
le vine rău şi simt că piere lumea şi se prăbuşesc stihiile pentru că e 
tămăduită în prezenţa lor o nefericită legată de neputinţa gârboviei care de 
18 ani nu ajungea să se ridice nicidecum în sus?). 





Cu toate acestea, cineva de bună credinţă şi-ar putea pune întrebarea: dar de ce ţine 
Mântuitorul cu tot dinadinsul să-i înfrunte? De ce vindecările şi minunile 
acestea au loc cu predilecție sâmbăta şi în locaşuri sfinţite? Nu-s ele acte de 
provocare? Nu ne poartă gândul a bănui că lisus Hristos îşi găseşte plăcerea 
înfruntându-i tocmai sâmbăta neapărat în sinagogă, zgândărindu-i, nedându-le 
pace? 


Răspunsul nu poate să fie decât unul: ba da, întocmai! Sunt acte de provocare, de 
voită înfruntare şi bine chibzuită sfidare. Da, îi înfruntă cu bună ştiinţă sâmbăta şi 
în sinagogă, pentru că dorea ca lecţia să fie mai usturătoare, zgeuduirea mai aspră, 
trezirea din amorțire mai rapidă. Şi pentru că înţelege să dea atacul frontal, chiar 
asupra centrului adversarilor şi în punctul lor cel mai întărit. Domnul se dovedeşte 
şi aici mare strateg. Un fel de precursor al vestitului teoretician al strategiei 
militare, generalul prusian Cari von Clausewitz. Cartea acestuia va fi scrisă abia 
după 1800 de ani, dar Hristos ca Unul din Treime o cunoştea mai înainte de a fi 
scrisă. 


Atacul - rosteşte von Clausewitz - se dă mai eficace şi mai cu sorți prielnici acolo 
unde se află tăria însăşi a inamicului. Riscul e mare; mare este însă şi deruta 
celeilalte părți, în caz de victorie, ca şi cum s-ar nărui pilonul de susţinere al 


turnului întărit. (E un act de curaj, fără doar şi poate: Hristos nu avea să dea în 
lături). 


Ca un mare şi neînfricat strateg, ca unul ce ştie că defensiva cea mai bună e însăşi 
ofensiva, dar şi ca un medic bun şi netrândav care nu stă mult pe gânduri ca să 
intervină, să opereze, să lecuiască, El a văzut-o, a chemat-o, a vindecat-o. Dar şi ca 
un om de bun simţ. De ce n-am face binele în zi de sabat? Mai ales în zi de sabat s- 
ar cuveni să-l facem omorând fanatismul logic care de la noţiunea de odihnă trece 
la aceea de neintervenţie în conflictul dintre bine şi rău, în lupta dintre sănătate şi 
boală. De ce nu am săvârşi binele acum şi aici, cât de urgent? Hit et nunc! ziceau 
latinii, fără de amânare, de răgaz, de îndoială, fulgerător. 


Aşa lucrează mereu lisus Hristos, grăbit când e vorba de a milui, poruncitor, 
nerăbdător, indignat: ţie îţi zic, scoală-te, ridică-te, ia-ţi patul tău şi umblă, du-te 
acasă, eşti vindecată, îndrăzneşte! S-ar zice că tremură: de cât îl doare necazul 
altuia, de cât îl irită boala şi neputinţa, de cât nu are timp pentru reaşezarea 
lucrurilor în starea lor normală, adică de sănătate şi putere. Are desigur în vedere 
cuvintele de la Ioil 4, 10: „Cel slab să zică: eu sunt viteaz”! 





Domnul, strateg de mare clasă, „doctor fără de zăbavă, dar şi domnul abilității la 
nivelul minţii omeneşti, căci argumentul cu boul, asinul, oaia, fiul, groapa şi 
fântâna este cum nu se poate mai bine ales şi e irecuzabil. Domnul este deasupra 
micimilor, invidiei mărunte, pizmei intrate pe furiş în suflete, procedurismului, 
meschinăriei care se lăfaie în văzul lumii cu neruşinare de paparudă şi ifose de 
cărturar isteţ. 


Domnul este şi slujitor vrednic al sabatului, pentru că îl socoteşte a fi ceea ce 
este: zi de mărire, de bucurie, de cât mai multe vindecări, de binefaceri fără 
număr şi cu nemiluita. Un sabat al sănătăţii, belşugului şi bunelor vestiri, cu totul 
îndepărtat, cu totul ostil şi străin sabatului sec, mohorât şi tiranic, al falşilor săi 
apologeţi zeloşi: fariseii, fanaticii logicii absurde, în inima cărora nu-şi află loc 
îndurarea, în mintea cărora nu poate intra acea puţină lumină, acel pic de bun simţ, 
acea fărâmă de milă, fără de care orice literă de lege se preface negreşit, neapărat şi 
neîntârziat în oţet, cucută şi semeţie. 


Nu aşa este la Domnul. Totul la Domnul este numai Simplicitate, bunătate, 
compătimire şi urgenţă în biruirea răului, a bolilor, a neputinţelor, a suferinţei. 
Și totodată spre măreție, veselie, ieşire din necazuri şi sâcâieli. El este Domnul 
puterii, Domnul biruinţelor, Domnul milostivirii neobosite şi al înlăturării 


piedicilor scornite de anumite minţi în calea libertăţii. (Căci boala, întocmai ca 
păcatul e robie). Domnul ne învaţă că suntem şi trebuie să fim slobozi a face 
binele şi a veni în ajutorul aproapelui nostru: nici o lege, nici un regulament, 
nici o formă de orice fel, nici o precauţie sau teamă, nici un motiv de tipul „să 


» 


„ori „Să nu pară că...” 


nu se spună că... 
justificare. 


nu ne poate fi Stavilă, pretext, 


Ce îi interesează şi preocupă pe farisei? Să se îmbuibe şi să se ghiftuiască, să-şi 
rotunjească pântecele şi să-şi lăţească cefele. Ceilalţi? Ceilalţi care poate rabdă de 
foame şi sunt năpădiţi de griji, necazuri şi nevoi? Îi priveşte, descurce-se cum pot, 
cum ştiu! Menirea lor e să facă temenele fariseilor, de îndată ce-i văd cum se lăfaie 
pe uliţe, cum se reped la locurile dintâi la ospeţe şi în sinagogi, şi să le cânte 
osanale în chiar clipa când deschid gura spre a grăi şi a-i împovăra şi mai mult. 


Fariseii, desigur, l-ar fi aprobat pe acel general de care pomeneşte scriitorul francez 
Leon Daudet: venit să inspecteze, înapoia frontului, un spital militar, e oprit de 
colonelul comandant al bolniţei, în dreptul patului unde zace un ofiţer care şi-a 
pierdut în luptă braţele şi picioarele. Generalul privise cu atenţie jalnicul trunchi, 
cât a mai rămas din trupul eroului, şi părea dus pe gânduri. Se reculege, desigur, se 
înfioară, se pregăteşte să rostească vorbe de compătimire şi glorificare. Dar nu, se 





întoarce către colonel şi spune: foarte bine, dar de ce nu e tuns, regulamentul 
prevede că spitalizaţii trebuie să fie tunşi! 


De astfel de fariseisme şi orori birocratice (şi sunt din aceeaşi lume ca şi protestul 
împotriva tămăduitorilor prin cuvânt în zi de sabat) creştinului îi este mare silă şi 
groază. Învățătorul său nu a propovăduit bucherismul, puţinătatea, domnia literei şi 
triumful mărunţişurilor. Domnul înmulţirii pâinii şi peştilor i-a dat numai pilde 
concepute de un duh gata a dărui belşugul, bucuria, sporirea, sănătatea. Pe aceasta 
din urmă nu încape îndoială că Domnul a iubit-o; ne putem, aşadar, oricând ruga 
pentru sănătate şi a fi convinşi că Hristos Mântuitorul este şi Hristos Tămăduitorul, 
neiubitor de tristeţe, puţinătate, sărăcie şi ferecare. 


Pericopa femeii gârbove (ca şi cele ale omului cu mâna uscată şi bolnavului de 
idropică) ni-L arată pe Hristos ca Biruitor. Aici mai ales, în textul evanghelic, 
fariseii ies ruşinaţi; mânia mai marelui sinagogii e înfrânată şi făcută de basm şi de 
ocară, în vreme ce toţi ceilalți participanţi şi gârbova se bucură şi preamăresc. 


Adversarii Domnului au fost învinşi, birocraţia a pierdut partida; binele, sănătatea 
şi voioşia au pus deplină stăpânire pe terenul unde s-a dat lupta. Scena întreagă este 
de mare dramatism, iar lecţia — dublă — e limpede: mereu este vremea de a săvârşi 
binele, pe loc fără nici o amânare, nici o căutătură a minţii ori a ochiului şi în 
altă parte decât într-acolo unde se află răul, ori durerea, ori necazul ce urmează 
a fi stârpite; mereu suntem datori a ţine piept îngustimii şi răutăţii. 


În episodul acesta al activităţii Sale pământeşti — de unde fariseii nu scapă cu faţa 
curată, ci se împrăștie, parcă îi vedem, asemenea unor bufniţe îmbufnate şi 
zgribulite, unor cobe afurisite — Mântuitorul ni se înfăţişează ca lisus Biruitorul în 
toată măreţia şi puterea Lui vindecătoare şi milostivnică. În bucuria mulţimii 
prezente şi în a tămăduitei îmi pare că se reflectă ceva din lumina Taborului şi din 
mărirea înălțării. 





lerodiacon Visarion lugulescu - Predică la Duminica a XXVII--a după Rusalii 
- Femeia gârbovă 


Femeie eşti dezlegată de neputinţa ta! (Luca XIII, 12) 


Fraţi creştini, dovezi că lisus Hristos a fost Fiul lui Dumnezeu, găsim în cărţile 
proorocilor şi apoi în minunile pe care le-a săvârşit în timpul vieții Sale pe pământ. 
O mulțime de profeţii din neamul evreiesc a pregătit omenirea până la Domnul 
Hristos ca să fie crezută Evanghelia şi să-L cunoască lumea pe lisus după minunile 
săvârşite de El. 


Timp de 4000 de ani, neîncetat şi fără schimbare, au venit unul după altul, să 
prezică această persoană dumnezeiască. Un popor întreg L-a anunţat şi L-a 
mărturisit, chiar cu preţul vieţii. Toţi erau siguri de venirea Fiului lui Dumnezeu în 
lume. Şi iată că o dată cu apariţia Sa, a început să radieze bunătatea dumnezeiască 
necunoscută oamenilor până atunci, căci oamenii se obişnuiseră să tremure în faţa 
cezarilor pământeşti şi a zeilor născociţi de ei. 


Dar prin bunătatea nesfârşită a lui lisus s-a descoperit adevăratul Dumnezeu, 
adevărata bunătate şi umanitate, o mare iubire, nu numai faţă de cei perfecţi şi 
virtuoşi, ci şi faţă de cei păcătoşi. EI a iubit şi a ajutat deopotrivă şi pe cei drepți 
şi pe cei păcătoşi pentru care venise să-i ridice. Prin multele minuni pe care le 
săvârşea lisus se făcea cunoscut celor din jur, curaţi la inimă, săraci şi smeriţi. 
Ceilalţi deşi vedeau cu ochii lor toate minunile, deşi cunoşteau prorociile şi viaţa 
curată a lui lisus, din pricina invidiei, închideau ochii şi stăteau împotrivă. 
Invidioşi, mândri şi îngâmfaţi erau orbi la toate minunile lui lisus, după cum 
vedem şi din Sfânta Evanghelie de astăzi. 





Domnul Hristos se duce într-o sâmbătă la Sinagogă şi acolo învață poporul 
credinţa cea adevărată şi tainele mântuirii. Pe când vorbea poporului cuvintele 
vieţii veşnice, a văzut acolo o femeie ce avea un duh de neputinţă, bolnavă şi 
gârbovită de spate, de 18 ani. Cine putuse număra lacrimile şi suspinurile ei, 
nopţile cele nedormite, junghiurile şi toate durerile de zi şi noapte. Dar ea nu a 
deznădăjduit; mergea întotdeauna la biserică şi se ruga cu credinţă, să-i ajute 
Dumnezeu să se tămăduiască. Mulţi dintre toţi cei ce o întâlneau, o dispreţuiau şi o 
ocoleau, dar ea se obişnuise cu disprețul oamenilor şi cu suferinţa de atâţia ani. 


În această zi de sâmbătă o întâlneşte lisus, o cheamă şi-i zice: "Femeie eşti 
dezlegată de neputinţa ta!” Şi-a întins mâinile peste ea şi îndată s-a îndreptat şi 
însănătoşindu-se, slăvea pe Dumnezeu. Domnul Hristos îi cunoscuse sufletul ei 
răbdător în boală, nădejdea şi aşteptarea ei cu credinţă şi mai ales Mântuitorul a 
văzut cum satana ţinea legată de 18 ani pe această fiică a lui Avraam. Biata femeie 
de atâta amar de ani, mergea încovoiată de spate ca şi cum ar fi purtat o greutate 
mare. Ce grozavă este suferinţa şi în câte feluri macină ea omenirea pe faţa 
pământului. 


Medicina a căutat fel de fel de leacuri ca să curme durerea şi răul, din trupul 
omului, dar mai ales a căutat şi caută mereu să găsească rădăcina din care ies atâtea 
suferinţe în lume. S-au găsit desigur leacuri pentru multe boli şi s-a găsit şi izvorul 
de unde pleacă aceasta, dar şi sfaturile doctorilor sunt tot aşa de dispreţuite ca şi 
învăţătura Domnului Hristos, pe care o propovăduim noi. 


Doctorii au spus, au scos chiar cărți şi spun mereu cu gură de foc că alcoolul, 
tutunul, avorturile, sunt izvoare ale bolilor şi suferințelor. De aici pleacă multe boli 
fără leac, ca leucemia, ciroza, cancerul generalizat, TBC-ul, care duc la distrugerea 
nervilor şi stricarea sângelui şi de aici distrugerea copiilor, fiindcă din astfel de 
părinţi se nasc copii bolnavi. Dar cine ascultă pe medici şi cine caută să facă ce 
spun ei? Abia când se văd neputincioşi, iar boala i-a pus la pat, încep să mai 
rărească de a se îndopa cu astfel de otrăvuri. Merg la spitale, dar cum se 
ameliorează boala încep din nou acelaşi fel de viaţă, sau şi mai rău. Medicina a 
descoperit aceste izvoare ale suferinţei mai pe urmă, după Evanghelia şi învăţătura 
Mântuitorului Hristos propovăduită de Sfânta Biserică Ortodoxă, care a arătat cât 
de grozav este păcatul, viciile şi patimile şi cum distrug acestea atât sufletul cât şi 
trupul. 


Păcatul este pricina a tot răul din lume. Toate suferinţele, lacrimile şi tulburările 
îşi au rădăcina în păcate. Cine nu ştie ce mare rău provoacă într-o familie un beţiv 
şi câte divorţuri se petrec din cauza acestui păcat al beţiei. De aici omul ajunge cu 





uşurinţă şi la celelalte: desfrânare, ucidere, despărțire de Dumnezeu. Sunt 
nenumărate feluri de suferinţe pe pământ din cauza acestor patimi urâte, din cauza 
cărora oamenii trăiesc într-un mare întuneric sufletesc şi trupesc. 


Aşa îmi povestea un preot de la ţară un caz care m-a înduioşat până la lacrimi. 
Preotul acesta era nou în Parohie şi nu cunoştea lumea. Spunea că într-o zi a 
fost chemat să spovedească şi să împărtăşească o femeie care zăcea de multă 
vreme. 


- Când m-am dus zice el am crezut că mă aşteaptă o bunică înconjurată de fii şi 
nepoți. Pe prispă m-au întâmpinat patru copii. Cel mai mare era o fetiţă de 12 
ani. M-aşteptam să le văd bunica bolnavă, dar ei mi-au deschis uşa la o cameră 
sărăcăcioasă, unde zăcea mama lor. Lângă patul ei era un copil de câteva luni 
într-o albie. Femeia mi-a cerut s-o spovedesc şi s-o împărtăşesc că e foarte bol- 
navă de inimă şi de câtva timp nu s-a mai coborât din pat. 


Privind şi ascultând această femeie, cercetam viaţa acestor oameni tineri: soţul 
ei era muncitor în pădure şi un beţiv înrăit. Venea acasă numai Sâmbătă seara şi 
pleca luni dimineaţă. Bănişorii pe care-i câştiga, îi da mai pe toţi pe băutură şi 
țigări. Acasă ducea foarte puţini bani şi mai nimic de-ale mâncării. Toată 
agoniseala o da pe tutun şi pe rachiu. Bolnava nu se putea da jos din pat; 
singurul lucru pe care mai putea să-l facă era acela de a legăna copilul de la 
picioarele ei, când plângea. Tot oful şi lipsa bietei femei se strânseseră la inimă 
şi o puseseră la pat. Deşi era o femeie tânără cu dorinţă de muncă şi de a-şi 
creşte copilaşii, acum îşi aştepta moartea. Era mama a cinci copii pe care simţea 
că-i părăseşte pentru totdeauna. 


Apropiindu-i Sfânta Impărtăşanie şi-a aruncat privirile spre copii, care erau în 
spatele meu şi lacrimile îi umplură ochii. 
- De ce plângi în clipa aceasta? am întrebat-o. 


- Mi-au dat lacrimile de milă părinte răspunse ea mai mult pentru Lenuţa care 
poartă grijă de fraţii ei. Dacă mor, ea le rămâne mamă şi n-are decât 12 ani. N-a 
mai mers la şcoală de când am căzut bolnavă. N-am avut ce face că n-are cine să 
îngrijească de ceilalți, nici de mine şi nici de taică-su, că şi el trebuie spălat şi 
îngrijit. 


- Cred că mai vin vecinele să te ajute? 
- Foarte rar, la o săptămână odată trece câte una. 
- Rude aveţi? 





- Părinte, nu am, iar fraţii ce pot să facă? Cumnatele vin şi mai rar ca vecinele. 

- Lenuţa poate să le facă pe toate? Ştie să facă mâncare? 

- Nu prea ştie; ea stă acolo lângă plită şi eu îi spun de aici din pat tot ce să facă! 
- Aveţi ce vă trebuie? 

- Avem foarte puţin părinte; tot Lenuţa merge şi mai cumpără câte ceva din 
puținii bani pe care îi aduce taică-su. 


M-am uitat în cameră şi într-adevăr nu aveau nimic. Prin curte nici 0 vită, nici o 
pasăre. Ascultând spovedania acestei femei m-am înduioşat până la lacrimi. 
După ce am văzut suferinţa şi mizeria în care trăia, am înţeles că numai moartea 
putea s-o scape de dureri. Mi-am întors privirile spre copiii nevinovaţi şi m-a 
cuprins mila, impresionându-mă mai ales fetița de 12 ani care îngrijea de mama 
ei ca o soră de spital, iar de fraţii ei ca o adevărată mamă. 


Uitasem toată suferinţa mamei şi măsuram povara vieţii, care apăsa tot mai greu 
pe umerii unui copil care la această vârstă ar fi trebuit să râdă, să se bucure şi să 
zburde cu ceilalţi copii. Simţeam o datorie să înţeleg cât mai adânc tragedia 
acestor suflete, însă atâta suferinţă mi se părea că e prea trist numai Să ascult şi 
am plecat luând pe fratele Lenuţei, numai de 10 anişori, zicând că nu ştiu 
drumul, ca la despărţire să-i dau cele ce se cădea şi să vin cât de puţin în 
ajutorul acestor năpăstuiţi. 


lată câtă suferinţă aduc în casă patimile şi viciile omului. De la beţie pleacă, aşa 
cum am mai spus, toate, şi suferinţa se ţine lanţ ca şi la biata femeie care a oftat 
până şi-a distrus inima şi plămânii. Şi câte necazuri nu aduc în lume aceste patimi 
urâte pe care le condamnă nu numai religia şi Biserica, dar şi medicina şi doctorii. 
Din cauza beţiei auzim cum unul a dat foc la casă, sau a spart tot ce a găsit prin 
casă un altul şi-a bătut soția şi copiii, sau a ajuns chiar la crimă. Câţi copii nu au 
fugit de acasă din cauza certurilor din familie şi a tatălui beţiv. 


lată gârbovie periculoasă, căci toți aceştia sunt stăpâniți de duhuri necurate şi sunt 
legaţi de satana ca şi femeia gârbovă din Evanghelia de astăzi. Ei sunt înfăşuraţi în 
legături cu lanţuri de vrăjmaşul diavol; stau încovoiaţi de mulţimea patimilor şi nu 
pot privi în sus, ci privesc numai în jos la noroiul acestei lumi. Ei nu văd cerul şi 
nici nu vor să-l vadă. Pentru ei cerul este închis. Sunt gârboviţi, nu au simţul 
dragostei de aproapele şi nici milă de nimeni, caută numai gâlceavă şi să facă rău. 


Oricând sunt gata să-şi îndeplinească numai aceste pofte animalice şi nu văd cum 
acestea le aduc sufletul şi trupul în starea cea mai dezastruoasă. Sunt nepăsători de 
strigătul neîntrerupt care vine dinspre ţărmul suferințelor omeneşti. şi astupă 





urechile şi nu vor să audă cuvintele Izbăvitorului lisus: "Veniți la Mine, toți cei 
osteniţi şi împovăraţi şi Eu vă voi odihni pe voi!”. Dar nu aud şi nu văd albastrul 
cerului divin. 


O, ce cer închis pentru ei şi ce capac de oţel pentru sicriul vieţii lor! De mii de ori 
mai tristă e viaţa lor, decât a femeii gârbove care credea şi aştepta. Ce înseamnă 
viaţa lor? Cu ce folos se scurg zilele vieţii acestor oameni? De ce mai răsare 
soarele pentru ei şi de ce mai rodeşte pământul atâtea bunătăţi?! Se mai pot numi 
oameni aceştia care-şi chinuie copiii cu beţia lor, care-şi chinuie soțiile cu 
desfrânările şi patimile lor? Se mai pot numi oameni cei căzuţi prin şanţuri, lângă 
care nu poţi sta câteva clipe de duhoarea rachiului, a tutunului şi a murdăriei?! lată 
de ce sfintele cărți îi pun pe aceştia în rândul necuvântătoarelor, a animalelor 
neştiutoare. 


Noi suntem datori să trăim pe pământ dar să avem fruntea sus şi ochii aţintiţi spre 
cerul albastru. Altfel ne asemănăm cu cârtiţele neputincioase şi cu râmătorii care 
scormonesc pământul fără de folos. Păcatul este pricina tuturor relelor şi a 
suferințelor de pe faţa pământului. De aceea până când nu ne întoarcem la 
Dumnezeu cu toată inima noastră, cu sinceritate, suntem căzuţi în blestemul 
dumnezeiesc, căci iată ce zice proorocul Maleahi: "Sunteţi blestemaţi; întoarceţi- 
vă la Mine şi Mă voi întoarce şi Eu la voi, zice Domnul!” 


Să luăm în serios cuvintele Domnului, căci ne păgubim pe noi singuri şi nu e 
pagubă mai mare ca aceasta ca să vezi la sfârşit că ţi-ai pierdut sufletul. Vai acelora 
care nici acum nu se trezesc şi nu se dezlipesc de rugina păcatelor şi a plăcerilor 
lumeşti, căci va fi prea târziu când se vor scufunda ca Sodoma şi Gomora, în 
adâncul pământului cu toate păcatele lor. 


Acum este timpul să strigăm cu stăruinţă şi cu credinţă la Dumnezeu. Să venim la 
sfânta biserică, să facem rugăciuni ca să dezlege Dumnezeu, ca la femeia gârbovă, 
legăturile necuratului făcute cu învoirea noastră. Să dezlege Mântuitorul păcatele 
când ne spovedim şi atunci se vor dezlega şi cununiile celor care nu se pot căsători, 
vor înceta supărările şi se vor curma suferinţele din sufletele şi trupurile noastre. 
Grija de suflet să fie în fruntea tuturor celorlalte griji şi truda cea mai de seamă să 
fie pentru mântuirea sufletului. 


Sfânta Evanghelie de astăzi ne spune că atunci când a vindecat Domnul Hristos 
această femeie gârbovă, legată de satana de 18 ani, toată lumea se mira şi se bucura 
de fapta aceasta minunată a Mântuitorului şi de binele făcut acestei femei bolnave. 
Dar mai marele sinagogii şi ceilalţi farisei nu s-au bucurat, ci au strigat cu glas 





mare: "Șase zile sunt în care trebuie să lucreze omul; veniţi dar în aceste zile să 
vă vindecaţi, nu în ziua sâmbetei!”. 


"Făţarnicilor, a răspuns Domnul , fiecare dintre voi nu dezleagă oare, sâmbăta, 
boul său sau asinul de la iesle, şi nu-l duce să-l adape?” Vedeţi viermele acesta al 
invidiei rodea sufletul mai marelui sinagogii. Mântuitorul i-a mustrat pe toţi acei 
farisei făţarnici şi pe toți zavistnicii, până la sfârşitul veacurilor, făcându-i să se 
ruşineze zicându-le, "făţarnicilor”. Păcatul acesta al invidiei este grozav de mare, 
căci din cauza lui s-a făcut răzvrătire şi război în cer, s-a tulburat pacea fericită pe 
care o aveau îngerii între ei şi a căzut Lucifer în adâncimea iadului cu ceata lui. 


+ Din cauza zavistiei diavoleşti au căzut strămoşii noştri şi au călcat 
porunca dumnezeiască, pentru care au fost izgoniți din rai şi osândiţi 
să mănânce pâine în sudoarea feţei şi să nască copii în dureri. 

+ Din cauza zavistiei diavolului, a urât fratele pe frate şi l-a omorât, 
spurcând pământul cu sânge curat. 

4 Din cauza zavistiei diavoleşti s-a pornit prigoană împotriva lui 
Dumnezeu şi a fost răstignit lisus pe cruce, fiind omorât în chinurile 
cele mai grele. 


Zavistia este învăţătura neascultării, pricina morţii şi rădăcina tuturor răutăților. 
Demonul zavistiei îl face pe mai marele sinagogii să strige ca ieşit din minţi şi să 
găsească vină Mântuitorului, pentru că a făcut o minune, o faptă bună de alt fel, în 
zi de sărbătoare. Diavolul care stăpânea trupul femeii gârbove a intrat în acest 
fariseu care a început să facă zarvă şi să ţipe găsind vină pentru o faptă bună. 


Ce rău făcuse Mântuitorul? Vindecase o femeie care nu mai putea să-şi ridice capul 
de gârbovită şi abia îşi ţinea sufletul pe buze. Tot poporul lăuda această faptă şi 
slăvea pe Dumnezeu pentru mila Lui cea mare. Acest fariseu făţarnic zavistuieşte 
însă minunea şi cleveteşte pe Făcătorul de minuni, pe Dumnezeu lisus. Satana care 
ținuse legată pe femeie în gârbovenie timp de 18 ani, îl leagă acum pe mai marele 
sinagogii cu zavistia şi prin gura lui cleveteşte minunea lui Dumnezeu. 


Iată fraţi creştini, ce păcat otrăvitor este zavistia, invidia. Astfel de farisei făţarnici 
întâlnim şi astăzi foarte des. Unii sunt pizmaşi pe noi şi caută să ne oprească prin 
fel de fel de vorbe ademenitoare ca să nu venim la sfânta biserică şi să ne 
tămăduim. Alţi farisei făţarnici sunt sectanţii care ca şi cei de demult învaţă lumea 
să ţină ca sărbătoare sâmbăta şi nu sfânta duminică cum trebuie să o ţinem noi 
creştinii ortodocşi, pentru că este ziua răscumpărării noastre prin învierea 
Mântuitorului nostru lisus Hristos. 





ŞI tot aşa o mulţime de farisei făţarnici, stăpâniţi de duhul cel necurat al invidiei, se 
luptă pe toate căile să împiedice pe drept credincioşii creştini ca să urmeze calea 
adevărului, a bisericii şi a sfinţeniei. Aşa cum rugina roade fierul, tot aşa şi zavistia 
aceasta roade inima acestor oameni ticăloşi. Cea mai puternică otravă se află în 
gura acestei fiare blestemate care este invidia. 


Ce dureros lucru este când copiii unor părinţi nu se pot înţelege! Ce casă nefericită 
este aceea unde nu se mai termină cearta din cauza zavistiei şi a dezbinării dintre 
frați! Ce inimă îndurerată trebuie să aibă o mamă, când copiii ei trăiesc 
zavistuindu-se unul pe altul! Vai, ce păcat mare au față de Tatăl ceresc, față de 
maica noastră Biserica şi de sufletul lor, acei creştini care trăiesc în zavistie şi ură. 
Toţi acei creştini care au păcatul acesta al invidiei să ştie că poate să aibă toate 
faptele bune, tot în iad se duc. Ei se vor chinui acolo cu demonii, împreună cu 
evreii care au răstignit pe Domnul Hristos, tot din păcatul zavistiei şi al invidiei. 


Păcatul acesta al invidiei, să ştiţi, că nu-l putem stinge decât cu focul dragostei de 
aproapele, cu milă, iertare şi smerenie, pentru că numai de acestea se ruşinează 
spurcatul demon al zavistiei. Să ne luăm ca arme împotriva invidiei aceste virtuţi 
pe care ni le recomandă Sfânta Scriptură. Păcatul invidiei este mai rău decât toate 
păcatele fiindcă din el se nasc alte cinci mari păcate şi anume: ura împotriva 
aproapelui, clevetirea, osândirea, bucuria de răul aproapelui şi necazul pentru 
binele aproapelui. 


Pentru ca să înţelegeţi mai bine lucrurile acestea, ascultați o istorioară cu mult tâlc. 


Un gospodar avea o țarină foarte întinsă, dar toată era o baltă de apă şi nu rodea 
mai nimic. I-a venit atunci în gând să o sece. Astfel a început să scoată apa cu 
găleata din ea. Dar truda lui i-a fost zadarnică, căci în curând apa a venit la loc. 


Atunci un om priceput şi înţelept l-a sfătuit: 

- Ca să scapi de apa de pe locul tău, mai întâi seacă izvoarele. EI a făcut aşa, iar 
după ce izvoarele au secat, balta s-a uscat, pământul s-a făcut bun de arătură şi 
a devenit un pământ foarte bun, căci toată sămânţa pe care a semănat-o a rodit 
însutit. 


Aşa se întâmplă şi cu cele sufleteşti. Dacă vrei să seci mlaştina vieţii tale, frate 
creştine, dacă vrei să dai vieţii tale un duh nou ca să poţi face numai roade bune 
spre viaţa de veci, trebuie mai întâi să seci izvorul păcatelor tale, hulele, şi băutura, 
glumele cele deşarte, tutunul şi defăimările, invidia şi desfrânarea, poftele cele 
dobitoceşti şi plăcerile cele lumeşti. Acestea sunt izvorul răutăților şi acestea 





trebuie secate cu desăvârşire, dar astăzi nu mâine, căci mâine poate fi prea târziu şi 
nu vei mai putea face poate nimic cu mâinile, cu picioarele şi cu gura ta, care se 
vor închide şi se vor lega pe veci. 


Să ne gândim mai adânc la acestea, că ne vine rândul şi nouă când se va sparge 
bâlciul vieţii acesteia trecătoare şi va trebui să ne arunce cineva şi pe noi într-o 
groapă adâncă. Să răscumpărăm timpul pierdut până nu e prea târziu. Aşa au făcut 
şi aşa fac şi astăzi adevărații creştini, care au temelie sănătoasă. Creștinii înţelepţi 
se hrănesc în fiecare zi din Cuvântul lui Dumnezeu, nu lipsesc de la sfânta 
biserică duminicile şi sărbătorile, se spovedesc şi se împărtăşesc în posturi şi 
chiar mai des, fiindcă ştiu că ce fac astăzi e bun făcut, mâine nu se ştie dacă se 
mai poate face ceva. 


Aşa se spune în Pateric, că un pustnic bătrân s-a dus odată într-o cetate să-şi 
vândă vasele pe care le făcea singur şi din întâmplare s-a aşezat la poarta unui 
om bogat care trăgea să moară. Şezând el acolo a avut o vedenie. Vedea nişte 
bărbaţi negri, foarte îngrozitori la vedere, călări pe cai negri. Aveau în mâinile 
lor nişte scuturi şi săbii de foc. Când au ajuns la poartă au lăsat caii afară, iar ei 
au intrat înăuntru şi când i-a văzut bolnavul a strigat cu glas mare: "Doamne 
miluieşte-mă şi-mi ajută!” Ei i-au zis lui: "Acum când a apus soarele, ţi-ai adus 
aminte de Dumnezeu! Pentru ce când strălucea ziua nu l-ai căutat pe EI? Acum 
nu mai ai nici o mângâiere şi nici o nădejde de mântuire”. Aşa zicând ei, i-au 
smuls sufletul cu sila şi s-au dus. 


Vai de sufletul pe care-l apucă moartea nepregătit şi fără Dumnezeu! Vai de cei ce 
trăiesc necununaţi, de cei ce înjură, de cei ce dau diavolului, de toţi cei ce fug de 
biserică, de credinţă şi de rugăciune. Singura scăpare a păcătoşilor este lisus 
Mântuitorul, învăţătura Lui şi morala Lui creştină. 


Să alergăm cu mic cu mare, învăţaţi şi neînvăţaţi, tineri şi bătrâni, să-L iubim pe 
lisus, să-L ascultăm şi să împlinim sfintele Lui porunci, căci acestea au darul şi 
puterea să ne facă fericiţi, să ne izbăvească de toate suferinţele trupeşti şi sufleteşti 
şi să ne asigure în viaţa de veci. 


Iisuse, avem nevoie de Tine! lisuse, numai de Tine, de nimeni altul! Singur Tu 
eşti Cel ce ne iubeşti, Tu simţi milă de cei ce suferim; Tu Singur ştii ce mare 
nevoie avem de Tine în această lume. Nici unul dintre nenumăraţii oameni din 
viaţă sau dintre cei ce au adormit, nu ne poate da nouă nevoiţilor şi căzuţilor în 
cumplita mizerie a sufletului şi a trupului, binele cel mântuitor. 





lisuse, toţi au nevoie de Tine, chiar cei ce nu ştiu. Cei ce nu ştiu au mai grabnic 
nevoie de Tine, ca cei ce ştiu. Flămândul îşi închipuie că umblă după pâine, dar îi e 
foame de Tine lisuse. Bolnavul râvneşte sănătatea sa, dar boala lui nu-i decât lipsa 
de Tine. Cine caută bunurile şi frumuseţile de pe lume, Te caută pe Tine, fără să-şi 
dea seama, Cel ce eşti frumuseţea întreagă şi desăvârşită. 


Cine urmăreşte adevărul, Te doreşte fără voia lui pe Tine, Cel ce eşti singurul 
adevăr, iar cine se străduieşte să statornicească pacea, Te caută pe Tine singura 
pace în care nu pot odihni decât inimile liniştite. Toţi te cheamă fără a şti că Te 
strigă, iar strigătul lor e nespus mai sfâşietor ca al nostru care Te cunoaştem şi 
credem în Tine. 


Rugăciune 


Deci să ridicăm ochii noştri spre Împăratul Slavei, spre Stăpânul vieţii şi al 
morţii, spre Doctorul cel mare Prea Bunul şi Milostivul lisus şi plini de credinţă 
să-L rugăm să ne dezlege şi pe noi de gârbovia sufletului nostru, ca şi pe femeia 
din Evanghelia de astăzi. Să aprindă şi în noi focul dragostei dumnezeieşti, spre 
a-L iubi mai mult şi a împlini cât mai bine sfintele Sale porunci, ca să fim şi noi 
ai Lui, în vecii vecilor. Amin. 





Preot Gheorghe Sălăgian - Predică la Duminica a 27-a după Rusalii 

Cel care ia aminte câte minuni a făcut lisus Hristos în zi de sâmbătă, zi în care 
iudeii nu lucrau nimic, va ajunge uşor la concluzia că Domnul alegea sâmbăta 
pentru binefacere. Acest lucru este perfect adevărat, căci, necinstirea zilelor sfinte 
este desigur o nelegiuire mare, dar şi trecerea cu vederea a scopului acestor zile, 
călcarea Legii celei adevărate şi duhovniceşti, care hotăreşte sfinţirea sărbătorilor 
şi alipirea de nişte chipuri fără rost, aduce foarte multă vătămare sufletească. Nu 
trebuie uitat faptul că este mai uşor să îndrepţi pe un om care a trăit o viaţă 
păcătoasă, decât pe un „tipicar” (nu în sensul de a ţinea bunele rânduieli bisericeşti 
statornicite de aproape 2000 de ani), care s-a lipit cu statornicie de unele practici 
tipicăreşti şi ţine până la nebunie de aceste preferinţe ale lui, pe care le socoteşte 
începutul şi sfârşitul evlaviei — cum este cazul mai marelui sinagogii din această 
pericopă evanghelică care are tupeul să-L apostrofeze pentru ziua sâmbetei chiar şi 
pe Dătătorul Legii — Domnul nostru lisus Hristos, ziua de odihnă a evreilor, pe care 
o ţin cu străşnicie şi nu fac nici un rabat de la ea adventiștii de ziua a şaptea, care 
refuză orice argument biblic şi de altă natură, că sâmbăta a avut valabilitate până la 
Învierea Domnului. Pe evrei îi înţeleg, deoarece ei L-au respins pe Hristos, dar pe 
adventişti care se cred „creştini”, dar se bucură cu răstignitoruii lui Hristos nu îi 
înţeleg. 


Prin minunea tămăduirii femeii gârbove Mântuitorul a făcut din nou o lucrare 
de iubire între oameni, vindecând trupul acelei femei, dar şi o lucrare de 
vindecare sufletească învăţându-ne despre adevăratul sens al ţinerii şi al cinstirii 
sărbătorilor. 





Mai înainte de a relata minunea, Sfântul Evanghelist Luca notează în primul verset 
al acestei pericope evanghelice un eveniment foarte instructiv din viaţa 
Mântuitorului. Acest eveniment ne arată care este cea dintâi datorie a noastră în 
zile de sărbătoare: „Și învăţa lisus în una din sinagogi sâmbăta” (Luca 13,10). 


Cu toate că Domnul Se ruga şi adeseori „petrecea toată noaptea în rugăciune 
către Dumnezeu ” (Luca 6,12), totuşi El consideră ca o datorie nelipsită să se afle 
sâmbăta în sinagogă, unde se făceau rugăciunile şi cultul divin public. El a 
îndeplinit cu sfinţenie această datorie în tot timpul vieţii Sale pământeşti, până la 
cel din urmă Paşte evreiesc, când prin jertfa Sa pe cruce şi prin Învierea Sa, a 
întemeiat adevăratul şi noul Paşte. Tot atunci ne-a lăsat şi sărbătoarea care se 
repetă săptămânal şi care poartă numele Domnului — Duminica — zi a cultului 
comun pentru toţi urmaşii lui Hristos. 


Aşadar, faptul că Mântuitorul lua parte cu iudeii la cult în ziua sâmbetei are ca 
urmare pentru noi datoria noastră, că aşa cum iudeii ţineau cu stricteţe sâmbăta, cu 
atât mai mult trebuie ca noi creştinii să ţinem Duminica — Ziua Invierii Domnului. 


Creştinul trebuie neapărat să se ducă la Biserică în duminici şi sărbători. 
Împlinirea acestei datorii este atât de importantă, încât nerespectarea ei desparte pe 
creştin de Hristos şi îl omoară sufleteşte. Trebuie ştiut următorul lucru, că nu 
numai viaţa păcătoasă, ci şi grijile vieţii şi neliniştea familiei sunt în Stare să 
tulbure sufletul până la pierderea conştiinţei scopului celui mai înalt — 
Mântuirea. Mai pe scurt, grijile vieţii pot să-l prefacă pe om într-un materialist, 
rob al simţurilor. Creştinul însă poate să zădărnicească influenţa vieţii materialiste 
asupra sufletului său, prin cercetarea Bisericii după rânduială, participând într-un 
mod cât mai activ la Sfânta Liturghie. Prin participarea la Sfânta Liturghie, 
creştinul Îl adoră pe Dumnezeu la modul cel mai înalt. Dacă frecventarea 
sinagogii sâmbăta şi a templului din Ierusalim la marile sărbători, era la iudei 
centrul vieţii lor evlavioase, cu atât mai mult pentru noi creştinii — mersul la 
Biserică. 


În Biserică noi nu ţinem numai o adunare pentru rugăciune şi citirea Legii, ca 
iudeii în sinagogile lor, ci noi luăm parte la marea Taină a dumnezeieştii 
Euharistii, prin care Îl adorăm pe Dumnezeu şi ne unim cu Hristos. Este foarte 
limpede că cei ce nu se duc la Biserică, cei ce nu iau parte la Sfânta Liturghie, sunt 
lipsiți de Pâinea Vieţii despre care Domnul nostru lisus Hristos zice: „Eu sunt 
Pâinea cea vie, Care S-a pogorât din cer. De va mânca cineva din Pâinea 
aceasta, viu va fi în veci. lar Pâinea pe care Eu o voi da pentru viaţa lumii este 
Trupul Meu” (loan 6,51). Orice prietenie, legătură şi rudenie slăbeşte şi piere când 





cei legaţi astfel se întâlnesc şi comunică între ei foarte rar, ori chiar de loc. Acelaşi 
lucru se petrece şi în cazul legăturii dintre creştini şi Dumnezeu, când ei nu merg la 
Biserică şi nu iau parte la cultul dumnezeiesc; de aceea Biserica opreşte de la 
Sfânta Împărătşanie pe astfel de creştini. 


Lipsa de educaţie creştină a format nişte obiceiuri anticreştine, conform cărora nu 
se cuvine să meargă la Biserică văduvele şi cei îndoliaţi, ca şi cum Biserica ar fi un 
loc de petrecere, nu locul în care aducem slavă lui Dumnezeu. 


Alții, după ce au alergat toată săptămâna după treburile lor, fac din dimineaţa de 
duminică timpul cel mai potrivit pentru vânătoare, excursii şi distracţii. În această 
privinţă se pun câteva întrebări: 

- Cum să numim un astfel de comportament? 

- Indiferenţă faţă de nevoile sufletului? 

- Dispreţ față de Dumnezeu, Care te aşteaptă duminica la Biserică, să te 
împărtăşeşti cu EI, să-ţi dea binecuvântare, să-ţi facă bine? 

Răspunsul este următorul: 

- Este totodată indiferenţă şi dispreţ. 


A doua îndatorire sfântă pe care pilda Domnului o pune asupra noastră este aceea 
că, în duminici, cei ce au fost rânduiţi să înveţe în Biserică, trebuie să tâlcuiască 
dumnezeiescul cuvânt, iar credincioşii în Biserică să asculte. În lipsa preotului şi 
credincioşii pot să citească cuvântul lui Dumnezeu, în cazuri excepționale, mai ales 
că fiecare zi din cursul anului bisericesc are sinaxar, în care se prezintă 
însemnătatea sărbătorii, iar în Cazanie — însemnătatea şi tâlcuirea pericopei 
evanghelice a duminicii respective. Când lipseşte învăţătura şi citirea, poporul 
rămâne orb duhovniceşte şi evlavia cea mai spiritualizată se preface într-o 
închinăciune fără miez. Este de-ajuns să compare cineva pe un creştin care ascultă 
şi citeşte cuvântul lui Dumnezeu, cu altul care nu se ocupă cu aşa ceva. Va vedea 
cât de mare este lipsa, cât de mari sunt urmările faptului că creştinii nu citesc şi nu 
se luminează cu adevărul dumnezeiesc. 


În Sfânta Scriptură cuvântul lui Dumnezeu este numit: lumină, pâine şi apă, 


tocmai ca să arate câtă lipsă are viaţa omenească de acel cuvânt. 


Dacă citirea meditaţia asupra Sfintei Scripturi este de folos în toate împrejurările, 
cu atât mai mult duminica, fiindcă atunci această citire şi meditaţie se îmbină cu 
Adorarea lui Dumnezeu. 





În această relatare evanghelică putem constata căci în sinagogă 1 Se prezintă 
Domnului un nou prilej să facă bine, printr-o minune din care putem extrage multe 
învățături. „„Și iată, o femeie care de optsprezece ani avea un duh de neputinţă şi 
era gârbovă şi nu putea nicidecum să se ridice” (Luca 13,11). 


Boala acestei femei venea de la diavolul, care a primit, bine înţeles cu îngăduința 
lui Dumnezeu, putere asupra trupului ei şi-l încovoiase în aşa măsură, încât era 
îndoită în două şi nu putea nicidecum să se ridice şi să stea dreaptă. Ştiinţa 
medicală atribuie astăzi numai cauzelor naturale această suferinţă, dar Mântuitorul 
Hristos adevereşte că un duh rău a adus-o în această stare şi că nu a putut fi 
vindecată decât prin intervenţie dumnezeiască, nu prin metodele obişnuite ale 
ştiinţei medicale. 


Faptul că omul nu trebuie să neglijeze ştiinţa medicală, reiese din următoarele 
versete biblice: „„Doctorului, pentru slujba lui, dă-i cinstirea ce i se cuvine, căci şi 
pe el, Domnul l-a făcut”.| Boala fiind socotită drept efect şi pedeapsă a păcatului 
(Luca 26,14-16; Deuteronom 28,21-22; Psalm 31,3,5), bolnavul care recurge la 
asistența medicului putea fi învinuit că înfruntă legea, după cum a fost cazul 
regelui Asa: „În cel de-al treizeci şi nouălea an al domniei sale, Asa s-a 
îmbolnăvit foarte rău la piciare; dar în boala sa, el nu L-a căutat pe Domnul, ci 
pe doctori"! (2 Paralipomena 16,12). Nuanţând lucrurile, autorul justifică 
intervenţia doctorului (el fiind tot creatura lui Dumnezeu), dar cere ca arta 
medicală să fie însoţită de credinţă şi rugăciune. ]. 


Că de la Cel Prea-Înalt vine tămăduirea şi doctorul de la rege va primi dar. Ştiinţa 
doctorului îi înalță fruntea; în faţa celor mai mari se bucură de cinste. Domnul este 
Cel ce din pământ a făcut leacurile, iar omul înţelept nu le dispreţuieşte. Oare nu 
printr-un lemn s-a îndulcit apa [în pustia Sur, Israeliţii au dat de apă, dar n-au 
putut să bea, aceasta fiind amară: „Atunci Moise a strigat către Domnul, iar 
Domnul i-a arătat un lemn; el l-a aruncat în apă, iar apa S-a îndulcit" (Ieşire 
15,25).], pentru ca prin aceasta să i se cunoască puterea? Tot EI este Cel ce le-a dat 
oamenilor ştiinţa, ca să fie slăvit în minunile Sale” (Înţelepciunea lui lisus, fiul lui 
Sirah 38,1-6). /Aşadar, dacă ştiinţa omului poate face minuni (inclusiv vindecările 
uimitoare), adevăratul autor al acestora este Dumnezeu. ]. 


Eficacitatea medicinii este foarte mărginită, medicii înşişi recunosc că rareori 
vindecă, uneori ajută, de cele mai multe ori doar calmează durerile. In cele mai 
multe cazuri, bolile nu provin din cauze naturale, ci din cauze mult mai adânci, 





fără să dispreţuiască ajutorul ştiinţei, trebuie să vină mai întâi la Dumnezeu şi să 
ceară prin rugăciune intervenţia Sa atotputernică. 


Vrednic de luare-aminte este faptul că acea bolnavă, deşi era într-o stare atât de 
rea, neavând deplina libertate a mişcărilor şi nu putea să stea dreaptă, totuşi nu 
rămâne sâmbăta acasă, ci participă la cultul de la sinagogă. Nu este exclus faptul ca 
ea să nu se fi fost expus unor batjocuri grosolane şi nemiloase, cu care copiii rău 
crescuţi întâmpină astfel de oameni nenorociţi. Totuşi, dincolo de toate batjocurile, 
ea se duce la sinagogă. Acest lucru scoate în evidenţă evlavia ei, dar ne dă şi nouă 
o învăţătură. Ne învaţă că cei bolnavi şi îndeosebi cei necăjiţi, au mai multă 
nevoie să meargă la Biserică. Biserica este un spital mare, unde cu siguranţă ei 
vor primi un leac folositor. Dacă nu vor primi un leac pentru boala lor 
trupească, cei necăjiţi şi aflaţi în suferinţă, vor găsi leacul sufletesc, adică 
luminarea, alinarea, întărire, ca să poată duce cu răbdare şi tărie încercarea la 
care sunt supuşi; iar dovada că evlavia îşi găseşte totdeauna în Biserică un 
răspuns este faptul următor: „lar lisus, văzând-o, a chemat-o şi i-a zis: Femeie, 
dezlegată eşti tu de neputinţa ta!” (Luca 13,12). 


Milostivindu-Se Domnul de ea, i-a dat vindecarea mai presus de nădejde. Ea a 
venit la sinagogă cu alt scop: uşurarea suferinţei trupeşti şi hrănirea sufletului 
cu cuvântul lui Dumnezeu, dar pentru jertfa pe care a depus-o, a primit şi 
vindecare de boala ei. A auzit din gura Doctorului sufletelor şi al trupurilor acea 
chemare armonioasă, prin care Domnul îi aduce la cunoştiință faptul că este 
dezlegată de neputinţa ei. 


Căutând cele de folos sufletului, a primit şi cele folositoare pentru trup, căci: 
>e.„$i-a pus mâinile pe ea, şi ea îndată s-a îndreptat şi-L Slăvea pe Dumnezeu” 
(Luca 13,13). Prin punerea mâinilor, lisus Hristos a adus din nou organismul 
femeii în starea lui firească. Deavolul care o gârbovise a fost izgonit din ea şi 
sistemul ei nervos şi-a reluat activitatea nestânjenită. Cu trupul îndreptat ca toţi 
ceilalți ascultători din sinagogă, cu sufletul mai curat, femeia slăvea pe Dumnezeu. 


Dar starea acelei femei, pe care diavolul o ţinea legată şi gârbovă, precum şi 
vindecarea şi îndreptarea pe care 1-a dat-o mâna atotputernică a Domnului este un 
chip destul de limpede al stării unui suflet care a fost stăpânit de diavol prin păcat 
şi pe care Domnul l-a mântuit. În realitate, sufletul omului suferă şi se gârboveşte 
sub povara păcatului, neputând să se îndrepte şi să se întoarcă spre cer şi spre 
Dumnezeu. Starea aceasta a sufletului este neasemănat mai tristă decât suferința 
femeii gârbove şi decât orice altă neputinţă trupească şi boală cronică. Bolile 
trupului au un sfârşit, chiar dacă sfârşitul lor vine odată cu moartea, însă bolile 





sufleteşti, dacă nu le tămăduim în viaţa aceasta, nu vor avea niciodată sfârşit. Este 
de plâns foarte tare faptul căci cei ce au sufletul gârbovit de povara păcatului nu 
scapă la Doctorul sufletelor, nu caută vindecare. 


Mântuitorul poate face în orice clipă vindecări sufleteşti. EI Însuşi îi cheamă pe cei 
suferinzi ca să-i vindece, şi dacă ei vor, EI Işi pune mâna Sa peste ei. 


Prin gura preotului-duhovnic le adresează cuvântul de iertare în Sfânta Taină a 
Spovedaniei şi în felul acesta îi dezleagă de boala mortală a păcatului. Atunci 
sufletele se îndreptează, văd de aici înainte o lume nouă, gândesc şi le caută pe cele 
cereşti. Oricât de mare ar fi puterea patimilor păcatului şi influenţa celui rău, 
puterea Domnului le nimiceşte. 





Pr. Dorin Picioruş - Predică la duminica a 27-a după Rusalii - Vindecarea 
femeii gârbove 


Iubiții mei, vă mărturisesc cu durere faptul, că trăiesc zilnic o dramă cumplită, o 
dramă care e o consecinţă a lipsei vederii de profunzime care mă asaltează din 
toate părţile. Mă îngrozeşte privitul oamenilor care nu...vede nimic esenţial, nimic 
profund în alții. Mă îngrozeşte privitul bont, privitul orgolios, privitul 
subsidiarizant. 


Privim oamenii dar nu îi vedem! Şi îi privim cu o tristeţe şi cu o lipsă de 
perspectivă halucinante, în faţa cărora rămân dezarmat. Şi stau adesea şi cuget la ce 
rămâne din acest privit răutăcios la alţii, care ne sapă la temelia fiinţei noastre şi nu 
ne personalizează de nici un fel. 


Şi, de fiecare dată constat că invidia e mai durabilă, din păcate, în mulți dintre 
semenii mei, decât bucuria, culmea!, când bucuria e patul pe care ni se odihneşte 
inima iar invidia e cianura care ne arde intestinele. 


Și trăiesc drama aceasta zilnic...pentru că îmi doresc ca oamenii din jurul meu să 
privească frumos şi profund...şi nu rece şi demonic. lar privirea pe care eu mi-o 
doresc e una evanghelică, pentru că pe aceasta ne-a învăţat-o Domnul, Care, în 
Evanghelia de astăzi, a văzut-o şi şi a chemat-o pe femeia cuprinsă de duhul 





neputinței [pnevma astenias, gr.] pentru ca să o elibereze/ să o dezlege de neputinţa 
ei [v. 11-12]. 


Femeia era posedată de demon, de un demon cu o lucrare foarte interesantă din 
punct de vedere medical, pentru că îi producea slăbiciune/ astenie în trup. De 18 
ani era posedată de acest drac şi dracul îi produsese o asemenea slăbiciune fizică - 
dar şi sufletească - încât nu putea să stea cu totul dreaptă, adică în poziţia firească, 
ridicată a trupului [v. 11]. 


Dracul o gârbovise. Era gârbovă, cum spun ediţiile sinodale recente. Era 
singchiptusa, adică îndoită de spate, adusă de spate cum spune textul grecesc, 
acest participiu verbal fiind unicat în întreg Noul Testament. 


O înconvoiase în acest fel ca să vadă numai pământul... Lipită de vederea 
pământului... ca o expresie a tuturor celor care sunt împătimiţi numai de cele 
materiale, de ceea ce se vede. 


Și Domnul o vede pe aceasta... şi o şi cheamă la Sine. De aceea am spus că îmi 
doresc să văd în jurul meu priviri care spun ceea ce cred sau văd profund oamenii, 
pentru că aceştia sunt oamenii de care avem nevoie. Tăcerile demonice dintre noi, 
aceste continue...îl văd...dar nu îl ajut sau îl văd...dar aştept să vină el la mine...nu 
ne ajută nicidecum! 


Avem nevoie de vederi care să spună ceea ce văd...cu delicateţea de care avem 
nevoie când vrem să spunem lucrurile bucuroase...dar şi pe cele dureroase. Şi 
prietenul, omul care te ajută cu adevărat, e cel care te încurajează când faci lucruri 
frumoase şi care te mustră când calci în străchini. 


Dar ştie să facă aceste lucruri cu normalitate, cu moderaţie...şi nu cu ostentaţie. lar 
dacă ştie ceea ce tu faci şi îţi spune unde ai făcut bine şi unde ai greşit e semn că te 
priveşte nepărtinitor, te priveşte corect, te vede...în folosul tău şi nu într-al lui. 


Eu am crescut toată viaţa în acest spirit: al unei sincerităţi prietenoase, vulcanice, 
imediate...şi sunt mirat când oamenii preferă cel mai adesea...să fie mințiţi frumos. 
Dacă preferăm mai tot timpul să fim elogiați pe nedrept...acesta e drumul spre 
uşurătate şi nu spre performanţă şi vigilenţă, indiferent dacă e vorba de viaţa 
duhovnicească sau de cariera noastră. Dacă nu muncim şi nu trăim pe măsura 
darurilor noastre date nouă de către Dumnezeu trăim sub nivelul nostru...şi acest 
lucru e depersonalizant...Însă oamenii sunt adesea enervaţi de excesul de 
personalitate...şi de sinceritatea noastră... 





Oamenii sunt enervaţi cel mai adesea şi de minuni şi de bunătatea faţă de alţii. 


Când Domnul o eliberează de demon, şi, implicit, de înconvoierea ei |v. 12-13], 
arhisinagogos-ul, mai-marele sinagogii unde s-a făcut exorcizarea...se indignă, se 
mânie pe bunătatea copleşitoare a Domnului, e trist din cauza minunii şi e nefericit 
că femeia s-a vindecat | v. 14]. 


Femeia a trăit exorcizarea ca pe o minune imensă în viaţa ei, pentru că fusese 
posedată nu o zi sau un an...ci 18. Tocmai de aceea ea edoxazen ton Teon / lăuda 
pe Dumnezeu |v. 13]. Şi lăuda pe Dumnezu nu doar din gură, ci cu toată fiinţa ei. 
Ea trăia minunea la modul doxologic, la modul entuziast, la modul deplin. Şi 
tocmai la acest mod deplin...trebuie să vedem şi noi pe alţii şi să ne comportăm 
faţă de ei. 


Când vedem în ochii oamenilor că vor să ne vorbească cu adevărat şi că au nevoie 
de noi...păcatul împotriva sincerităţii e să te faci că nu ...înţelegi ceea ce vezi în 
ochii altora. Pentru că o mie de alți oameni, înaintea acestora, ne-au făcut să fim 
mai mult decât prevăzători prin nesimţirea şi bădărănia lor...a te comporta reţinut şi 
cu cel căruia i se citeşte în ochi cumsecădenia şi iubirea faţă de tinc...înseamnă că 
ai intrat în tagma oamenilor pietroşi la inimă. 


Și când oamenii au îngheţat...pentru că nu au putut să învingă durerile şi ispitele 
din viaţa lor au devenit, în fapt, aidoma celor care i-au rănit. Şi, când am vorbit de 
drama nevederii, a cecităţii din jurul meu... am vorbit despre acea orbire care e 
formată, de fapt, din  amărăciuni  nevindecate,  netransformate în 
binecuvântări...care au adus miopia inimii. 


ŞI omul biruit de dureri multiple a devenit un zid la fel de surd la nevoile altora ca 
şi zidurile de care s-a lovit anterior. 


Mai-marele sinagogii însă, în loc să spună ceea ce credea, se ascundea sub 
diplomaţia firavă a legii. E Îi recomanda Domnului să vindece oricând dar nu 
sâmbăta...nu de sărbătoare. Şi care mai era de fapt sensul sărbătorii...dacă 
respectarea literei sărbătorii nu era amiabilă nici cu vindecarea, nici cu bucuria şi, 
în primul rând, cu minunea? Ce fel de sărbătoare e aceea în care minunea nu se 
simte la ea acasă, arhiprezentă şi în care bucuria e golită de doxologie? 


Vindecarea aceasta...e o pregătire pentru sărbătorile care vin, pentru sărbători pline 
de bucurie. Şi bucuria nu are cum să fie ipocrită/fățarnică |v. 15], pentru că 
bucuria nu gândeşte răul, nu se uită la ale sale, nu se trufeşte cu ceea ce are...ci 





întotdeauna vede pe altul, îl vede adânc...şi asta o înmulţeşte în inima plină de 
bucurie. 


Îmi aduc aminte cum am trăit primele zile ale convertirii mele, petrecută în zilele 
revoluţiei române...cu ce bucurie sfântă. Pentru că eram atât de bucuros că m-am 
întâlnit cu Dumnezeul meu şi am înţeles sursa supremă a bucuriei şi a împlinirii 
umane, a tuturora...credeam că toţi trăiesc aceeaşi bucurie, care nu mai lasă loc la 
nimic altceva. 


Când am mers prima dată la Biserică...şi când am cunoscut mai apoi şi alte 
Biserici, şi alți credincioşi ortodocşi, tot felul de credincioşi...mi-am dat seama că 
bucuria nu are aceeaşi relevanţă pentru toţi...iar că unii nu sunt prieteni mai deloc 
cu bucuria. Cel mai zguduitor a fost când am înţeles că majoritatea nu au trăit 
niciodată o întâlnire reală, cutremurătoare cu Dumnezeu, cum îmi fusese dat să 
trăiesc...şi că, pentru ei, Ortodoxia era o credință înţeleasă de-a gata, fără 
profunzimi, fără prea multe tainc...şi, mai ales, faţă de care nu trebuie să te simţi 
responsabil. 


Și apoi, am trăit pe rând drama întâlnirii cu impostura credincioşilor, cu 
duplicitatea lor, cu superioritatea lor fantasmagorică, cu neputinţele lor şi ale mele, 
drama credinţei care nu se simte împlinită sau cu cea care te extremizează, care te 
isterizează sau care te face clinic. 


Și contactul cu toate aceste drame...dacă mă distrugeau interior erau acum o paiaţă. 
Și mulţi dintre oamenii care mă invidiază şi mă urăsc pe nedrept, fără să le facem 
nimic, alături de propria mea familie, paradoxal, mă urăsc pentru că nu am...rămas 
ca el, ci am învins, în mine însumi, cu harul lui Dumnezeu, toate aceste ziduri reci 
ale ipocriziei şi ale nesimţirii...şi am devenit, şi devenim...pe fiecare zi, alţii. Alţii 
care nu mai semănăm cu cei care am fost. Cu totul alţii, prin harul Celui care face 
din cei aduşi de spate, fără coloană vertebrală...oameni drepți. 


De aceea am învăţat ce dureros e să vrei să te converteşti în mod real la viaţa 
ortodoxă...şi cum trebuie să te lupţi, cu cei de un sânge şi de o credință cu 
tine...pentru acest lucru. Acum nu mai mă miră că mai-marele sinagogii nu s-a 
bucurat de binele din viaţa altuia. 


Inţeleg - dar nu pot să accept - şi tăcerea parşivă şi vederea nevăzătoare din jurul 
meu. Dacă nu poţi să vorbeşti ceea ce simţi şi dacă nu vezi când vezi atunci ești 
jalnic. Şi înţeleg şi această slăbiciune, şi o văd şi în mine, deşi nu o accept deloc. 





Mai-marele sinagogii putea să accepte minunea şi bucuria femeii în tăcere...dar nu 
a putut. A vrut să fie canalie şi în zi de Paşti. Dacă nu poţi să te bucuri, nici în 
tăcere, de bucuria altuia, atunci eşti o mare pramatie, un om tare decăzut. Nu i s-a 
cerut încuviinţarea...dar nu a putut să-şi rețină nesimţirea. Cel mai adesea întâlnesc 
oameni de acest tip: care nu pot să se înfrâneze până nu îți arată că sunt neam 
prost. 


Da, e o mare dramă!...Tocmai de aceea şi Domnul îi face iprocriţi, nu îi 
iartă...lpocriți nemilostivi |v. 14]. Erau mai răi cu un om decât cu boii şi măgarii. 
Hrăneau aminalele - ca şi noi astăzi, care stăm cu câinii în casă...dar nu şi 
oamenii. 


Și Domnul îi învaţă şi ne învaţă pe noi, ipocriţii, pe toţi la un loc, că sărbătoarea 
adevărată e dezlegare, depărtare de rău, de Satana...adică prăznuire bucuroasă 
[v.16]. Se cuvenea să fie vindecată în zi de sâmbătă, în zi de sărbătoare, când s-a 
odihnit de boala ei, accentuează Domnul în v. 16, pentru că această femeie, de 18 
ani sau, poate, niciodată, nu a fost cu adevărat bucuroasă...ca acum. 


Bucuria duhovnicească e viaţa sărbătorii. In ziua, în clhpa când eşti trist nu e 
sărbătoare...chiar dacă e Paştiul sau Crăciunul în toi! Numai când eşti bucuros, 


când eşti dezlegat de neputința păcatului, când eşti dezlegat de patimi, de 
satanizare, poţi să prăznuieşti. Pentru că bucuria e harul Domnului, harul lui 
Dumnezeu în viaţa noastră. 


Când au auzit sensul sărbătorii, care e bucuria şi au auzit că această femeie care 
lauda pe Dumnezeu, s-a vindecat după 18 ani de satanizare...atunci catishinonto 
pantes i antichimeni aftu // s-au umilit /s-au ruşinat toţi cei care erau împotriva Lui 
[v. 17]. 


S-au ruşinat pentru că s-au simţit penibili. Cei care erau de partea Domnului însă, 
se bucurau de toate în mod strălucit /eheren epi pasin tis endoxis [| Ibidem]. Şi se 
bucurau din plin pentru că fapta bună umple de bucurie indiferent dacă e făcută 
faţă de tine sau faţă de alţii. Şi aici se vede mărinimia şi frumuseţea omului: când 
se bucură de altul, de minunile din viaţa altuia ca de sine. 


Ce să facem însă ca să nu mai fim atât de orbi şi de...şmecheri în relaţiile dintre 
noi? Ce să facem ca să vedem profund şi să nu mai avem urdori la ochi sau, cum 
spune Domnul, să nu mai avem ditamai grinda în ochi? Domnul ne spune că 
trebuie să ne simplificăm privirea şi să o facem să se bucure de toate cu 





nevinovăție. Să nu se uite la ce îi iese dacă vorbeşte cu un om sau dacă îl ajută 
cu ceva. 


Bădărănia care astupă izvorul bucuriei se evacuează din suflet dacă începi să faci 
fapta bună în mod dezinteresat dar din iubire față de Dumnezeu. Simplificarea 
vederii e simplificarea inimii. Dacă inima nu mai e împărțită nici vederea nu mai 
vede bont. Şi dacă priveşti adânc oamenii, îi vezi în adâncul lor, ştii să vorbeşti 
despre ei, să te manifeşti faţă de ei în mod propriu...şi să nu mai ai reticenţe 
prosteşti. 


Dumnezeu să ne dea tututor să privim drept şi să Slăvim pe Dumnezeu pentru că 
ne dă să privim profund lucrurile şi pe noi înşine! Dacă îi vom cere să ne 
simplifice viaţa, Dumnezeu ne va da o privire mult mai nevinovată ca a pruncilor, 
pentru că ne va da privirea curată pe care nevoinţa o aduce în viaţa noastră! 





Pr. Dorin Picioruş - Predică la duminica a 27-a după Rusalii 


Iubiţi frați şi surori întru Domnul, Evanghelia de astăzi [Lc. 13, 10-17] se ocupă cu 
întrebarea: cum trebuie să ne petrecem sărbătorile? Sau cum trebuie să fie 
sărbătorile noastre, ortodoxe, în așa fel încât să simţim şi noi că ne priesc pe de-a- 
ntregul? 


Adică trebuie să ne cocoşăm tot timpul spinarea cărând genţi cu alimente și 
cadouri, să facem 10 feluri de mâncare şi să nu vedem pe unde trece vremea, să 
mergem în Egipt, la soare şi să ascultăm colinde...sau la schi şi să ne rupem gâtul 
pe-acolo? 


Există şi varianta nefardată: stai acasă, ţii la salariu şi pensie, mai închizi 
caloriferul sau faci foc mai puţin...mănânci fără nazuri...şi te duci sau nu...la 
Biserică, dar ştii că e Naşterea Domnului, că sunt zile de sărbătoare, că acum 
lucrurile sunt altfel... 


Sărbătoarea de acasă...cu statul la televizor sau la computer şi cu dusul la 
Biserică...ceva colinde...ceva milostenie și un dus la cimitir...cred că e majoritară 
în România. 


Și pentru această sărbătoare...învăţăm de la Domnul...că binele, deschiderea 
generoasă şi iertătoare e lucrul capital pentru ca să ne simţim bine sufletește. 
Faptul de a vrea binele şi de a ne împăca cu toţi, în primul rând cu Dumnezeu în 
inima noastră, e fundamentul sărbătorii. 





Pentru că Domnul mergea în sabate/ în zilele odihnirii duhovniceşti la Biserică și 
acolo făcea bine, vindeca, ierta, mântuia pe cei care erau ținuți în robie/ în 
captivitate de către demoni. 


Aşa că răspunsul la întrebarea inițială e acesta: sărbătorile trebuie trăite 
eclesial/bisericeşte şi cu atitudinea interioară a celui care vrea să facă binele şi să 
lase urme frumoase în viaţa lui...căci zilele noastre sunt puţine şi triste... 


Dar nu e de ajuns mersul la Biserică...şi nici legitimarea noastră ca oameni 
religioşi...dacă pe premise teologice, ca mai marele sinagogii de azi, căutăm 
pretexte pentru neiubire, pentru neîntrajutorare, pentru excluderea de la bucuriea 
altora. 
Pe de altă parte, există săraci reali în România, falşi săraci, oameni demni și bogaţi 
săraci. 


Săracii reali sunt oamenii pe care, cel mai adesea, nu îi vedem...pentru că ei chiar 
sunt de plâns. Sunt singuri, grav bolnavi, abandonaţi, bătrâni sau copii, cu diverse 
grade de handicap şi, mai ales, de tristeţe... 


Ii vedem, cel mai adesea, pe falşii săraci, pe cei care au transformat cerşetoria într- 


o meserie, şi care își numără banii la sfârşitul zilei...şi, cu cei cu care mai rămân, 
după ce îşi plătesc codoşii cerșetoriei, trăiesc insolent de bine, mulţi dintre ei... 


Românii demni sunt cei care îşi plătesc taxele şi impozitele la zi...chiar dacă nu îi 
dau banii afară din casă...care sunt responsabili pentru fiecare faptă a lor, care 
muncesc de dimineaţă şi până-n noapte...şi cărora le e ruşine să ceară ceva când nu 
au...pentru că ştiu valoarea muncii. 


Bogaţii săraci sunt cei care, pe măsură ce sărăcesc şi se schimonosesc la nivelul 
sufletului...îşi mai iau o maşină...deşi mai au nouă...şi mai derapează puţin la TV 
sau printr-un ziar...chit că şi până acum i-am mai văzut în aceste ipostaze 
prozaice... 


Faptul că Domnul se oprește cu privirea...pe trupul unei femei posedate de 18 ani, 
de un demon ce o gârbovise, o adusese de spate, o rablagise înainte de vreme...şi o 
cheamă la E[...este esenţial de înţeles într-o relație. 


Pentru că numai când priveşti în mod profund oamenii...înţelegi ce probleme au și 
că vizavi de astfel de probleme trebuie să te comporți cu seriozitate. 





Nu poţi să te duci cu gura plină de râs...în casa unei văduve, a unui suferind, a 
unui om cu probleme sufleteşti şi trupeşti...după cum nu poţi privi cu aroganță pe 
un om aruncat în gunoaie, în zdrențe! 


Nu intri într-o relaţie cu supoziţia că ştii cine este cel din faţa ta. 


Nu te duci la om cu texte din Scriptură...ci cu ceea ce ai devenit tu datorită relației 
cu Dumnezeu. 


Și nu transformi sărbătoarea într-un simplu ritualism (merg la Biserică, ascult n- 
ascult, înțeleg nu-nţeleg...am fost acolo şi gata!), pentru că sărbătoarea e bucurie, e 
împlinire, e revărsare de umanitate, de umanitate transfigurată în jur. 

De vreo trei secole oamenii pre și postmoderni vorbesc despre iluminism și despre 
umanism...despre maniere elegante...despre etichete sociale și cerebralizarea 
comportamentului. ..despre echitate şi coresponsabilitate...şi oamenii sunt tot mai 
animalici în comportamentul lor. 


De ce? Pentru că lozincile ideologice nu sunt decât un travesti. 

Părem mai domni...ca să nu fim amendaţi şi aruncaţi din culcușul nostru. 

Părem mai doamne. ..pentru ca să nu ne cocoloşim buna imagine socială... 

Dar patimile noastre sunt vii, o, Doamne, cât de vii! 

Ele, patimile, nu sunt nici umaniste, nici raționale, nici benefice social, nici semne 
de nobleţe, nici înlesniri pentru o viaţă mai bună...ci lipsă de bucurie, neîmplinire, 
răceală, singurătate, frică... 

Tocmai de aceea, mai marele sinagogii a trecut pe citate...pe foc automat 
împotriva esenței sărbătorii, adică a facerii de bine, a bucuriei interioare, când a 


fost pus faţă în față cu eliberarea de tristeţe, de demonism, pe care o făcuse Însuşi 
Stăpânul întregii existenţe. 


Cu alte cuvinte: să rămână handicapaţii cu handicapul lor, să rămână triştii tot 
trişti, nemângâiații tot nemângâiaţi, oropsiții să rămână cu greutățile lor...şi să ne 
bucurăm la Biserică doar noi, ăştia frumoși, cu bani şi cu nesimţirea până-n nori! 


Tristeţe geloasă pe binele făcut altora. 





Dacă îi merge bine...şi mie îmi merge rău...atunci să ne meargă la toți la fel de 
rău: aceasta e non sărbătoarea! 


Non sărbătoare despre care Domnul le mai vorbise ierarhiei evreiești, când le 
spusese că voi aveţi cheile teologiei în mână și nici voi nu intraţi dar nici pe alții 
nu-l lăsaţi să intre. Nici pe alţii nu îi învăţaţi cum să trăiască dumnezeiește...dacă 
vouă vă sticlesc ochii după bani şi după viaţa în huzur. 


Cei care au văzut minunea...nu au fost de acord cu ea în inima lor...pentru că nu o 
doreau izbăvită de boala demonizării pe femeie. 


Și de aceea şi Domnul a vorbit cu durere despre făţărnicia lor proverbială...pentru 
că nu doreau nici pentru femeie şi nici pentru ei izbăvirea de păcate. 


Și cine nu doreşte să se vindece de păcate...nu poate să se bucure când îi vede pe 
alții umplându-se de tot mai mult bine și de cunoaștere duhovnicească. 


Sărbătoarea vine, poţi să ai de toate...sau să nu ai prea multe...dar dacă nu te 
bucuri de ceea ce e frumos, sfânt, curat, minunat...și nu cauţi, cu toată inima, 
bucuria lui Dumnezeu în comuniune cu întreaga umanitate şi cu tot 
cerul. ..sărbătoarea nu te îmbogățește, nu te face mare la inimă... 


Schimburile de scrisori, de cadouri, vizitele...trebuie să exprime frumusețea 
noastră interioară, gândurile noastre de bine...și nu diverse meschinării. 


Ele trebuie să ne apropie...şi nu să ne despartă şi mai mult. 


ŞI nu ne vom ruşina de binele făcut altora şi nici de respectul vizavi de alţii şi nici 
de recunoştinţa pentru cei care ne-au făcut bine, dacă nu vom abdica de la binele 
făcut ca respiraţie zilnică. Amin! 





Pr. dr. Dorin Octavian Picioruş - Duminica a 27-a după Rusalii - Iertarea 


„Vindecarea femeii UD 


Iubiţii mei, oamenii, azi, au o problemă evidentă cu...iertarea. Nu vor să fie iertaţi 
când le e bine...ci numai când le e rău. 


Când nu mai au un punct de sprijin...când nu mai văd nici o licărire de speranţă la 
orizont...izbucnește în ei dorința de a-și cere iertare. O dorinţă fremătătoare, 
dureroasă, care nu şi mai găseşte cuvintele...Și asta, pentru că ştiu ei ce ştiu: 
bătrâneţea şi moartea e un chin de unul singur... 


Numai că iertarea e bună, e foarte bună, la tinereţe, e ca apa pentru plante la 
tinerețe...şi nu la bătrâneţe...când iertarea e mai mult împăcare şi mai puțin 
asceză... Căci iertarea e bună când trebuie să rodeşti şi nu când trebuie să mori. 

Și vorbesc aici de iertarea...primită de la Dumnezeu şi apoi de iertarea între noi, 
oamenii... 


Avem nevoie, ca de apă, ca de aer, ca de puls...la tinereţe...de iertare... Pentru că 
atunci trebuie să ne decidem de care parte...ne situăm: de partea lui Dumne- 
zeu. ..sau de partea morţii... 


lar a te situa departe...de Dumnezeu...înseamnă a te arunca în hău... Mai devreme 
sau mai târziu vom înţelege cu toții importanţa alegerii din vreme... Pentru că ea, 
alegerea de a ne curăţi viaţa de patimi înseamnă lupta continuă pentru verticalitate. 





Și Evanghelia de azi [Lc. 13, 10-17] teoretizează tocmai hpsa verticalității, adică 
cocoşarea pe care o aduc patimile... lar dacă stăm bine, cu pocăință şi ne analizăm, 
vedem că toți suferim de cocoşare...Suntem nişte bătrâni anchilozați de mi- 
ci...pentru că suntem experți în rele, adică în lucrurile care ne gârbovesc/ ne aduc 
de spate. 


lar Lc. 13, Il ne dă dreptate în privința gârbovirii spirituale...pentru că ea e 
produsă de un pnevma astenias [pneu/ma avsqenei,aj]/ duh de neputinţă... 


Pentru că răul nostru, răul care devine propria noastră stare existențială, e 
conlucrare cu demonii. 


Și de aceea duhul/ demonul...demonii cu care conlucrăm sinucigaș de bine...sunt 
cei care ne gârbovesc/ ne cocoşează prin iradierea lor...pe măsură ce noi credem că 
păcatul e „un mod de parvenire”...sau „de maturizare personală”. 


Dacă nu aţi văzut oameni alergând cu ochii după bani...sau după preţuri...sau 
după a se poza cu cei care cred ei că „îi ridică” în ochii celorlalți...n-ați văzut 
cocoșaţii de top ai lumii noastre. Sunt printre noi...suntem noi...0ricare dintre 
nol...care preferăm neiertarea lui Dumnezeu în locul...iertării Lui. Și noi, cei care 


greşim pe fiecare zi, avem nevoie continuu de iertarea Lui... 


Ştiu: e „o problemă imensă” dacă ai conştiinţa păcătoşeniei proprii! Pentru că cei 
din Biserica ta, unde te duci tu la slujbe...te iau la ochi dacă te spovedeşti și te 
împărtăşești des. 


„Ce păcate o fi având fata asta?! Dar ce stă băiatul ăsta atâtea minute la 
spovedanie?!” Pentru că pe ei, de mult...sau niciodată nu i-a interesat împăcarea... 


Dar pe dumneavoastră, dacă harul lui Dumnezeu v-a luminat despre importanţa 
absolută a împăcării în viaţa dumneavoastră...să nu luaţi aminte la zgomotul de 
fond...ci să doriţi des, foarte des...și să vă rugaţi, şi să vă spovediţi şi să vă 
împărtăşiți. 


Pentru că de aici...din întâlnirea sacramentală cu Dumnezeu, de la întâlnirea cu EI 
prin har și prin împărtăşire...vine dezlegarea/ iertarea/ verticalizarea dumnea- 
voastră. 


De la Lc. 13, 12 înţelegem că iertarea păcatelor şi vindecarea sufletească și 
trupească sunt amândouă dezlegare de astenie/ de neputinţă. Ne despărțim interior 





de păcate şi de boală... Şi a dezlegat-o, se spune, în Lc. 13, 13: punându-Și prea 
sfintele Sale mâini peste ea. 


De aici noi, când dăm iertarea păcatelor la Sfânta Spovedanie, o dăm pe capul 
dumneavoastră. ..pentru că capul e cel care conduce toate mădularele. 


Și dacă alegerile noastre sunt proaste, sunt păcate...adică sunt non-alegeri...atunci 
alegem să ne gârbovim fiinţa...să ne facem tot mai lași, tot mai corupți, tot mai 
pământești. 


Căci ce înseamnă...să nu ai cuvânt? Ce înseamnă să nu fii...vertical? Înseamnă să 
nu urmărești niciodată să îţi ţii cuvântul, să nu faci lucruri frumoase...ci întot- 
deauna să promiți mincinos, să ne înșeli aşteptările...pentru că tu însuţi nu ai 
aşteptări bune de la tine. 


Și asta e canalia/ pramatia/ puşlamaua: cel care promite, înșală, face rele...cu bună 
ştiinţă. 


Care face din propria sa capacitate lucrativă...o unealtă îndreptată spre rău, spre 
decimarea încrederii în oameni... 


Domnul o vindecă de demonizare pe femeie [Lc. 13, 12-13]...de demonizarea 
cuibărită în ea de...18 ani [Lc. 13, 11]... 6 x 3: 18, adică de trei ori plinătate a 
răului. 


Pentru că demonizarea e întoarcerea binelui spre rău...folosirea darurilor lui 
Dumnezeu spre rău...pervertirea binelui. 


Fapt pentru care, adesea, Sfinții Părinţi vorbesc cu îngăduință de omul neșştiutor, 
căruia, dacă îi vesteşti adevărul îl primește cu inimă simplă/ bucuroasă...dar nu și 
de cel care perverteşte binele, adevărul...de eretic. 


Pentru că el lucrează sistematic împotriva adevărului...el ştie că face parte dintr-o 
facțiune religioasă târzie...şi nu din Biserica de la început...şi de aceea luptă 
împotriva acesteia...pentru ca „să se îndreptățească pe sine”. 


Însă, ca şi arhisinagogos-ul [o” avrcisuna,gwgoj]/ întâiul sinagogii de la Lc. 13, 14, 
cel care încearcă, în mod absurd, „să se îndreptățească pe sine”...în faţa 
evidenţei...adică cel care neagă evidenţa cu arme părut-ale adevărului, se face de 
ruşine în faţa judecății lui Dumnezeu. 





Pentru că Dumnezeu a lăsat în lume o singură Biserică: Biserica ce vine în mod 
neîntrerupt de la Sfinţii Săi apostoli...şi e mereu cu acea Biserică și nu a părăsit-o 
niciodată...şi nu cu pseudo-bisericile târzii. 


lar Biserica Lui, cea condusă de EI, dă lumii viaţă, viaţă dumnezeiască...şi nu o 
ideologie updatată timpului. 


Aşa cum vedem că face Domnul, în Lc. 13, 16, când o scapă pe femeie de legătura 
satanei...şi nu acceptă moralismul-antiuman al mai-marelui sinagogii. Pentru că 
acela considera sâmbăta o zi...goală de bucurie...atâta timp cât socotea că Dumne- 
zeu nu poate să facă minuni sâmbăta. 


Și Domnul îl duce pe falsul moralist la bou şi la asin [Lc. 13, 15], adică la viaţa ca 
necesitate. ..spunându-i şi spunându-ne că nu putem trăi nici o clipă...fără Viaţa 
noastră, fără harul Său, fără minunile Lui în viaţa noastră...darămite o zi... 


Și că atunci când vrei să te împotriveşti vindecării, iertării, sfințirii oamenilor. ..eşti 
inuman cu ei... Pentru că oamenii au nevoie de iertarea lui Dumnezeu ca de 
propriul lor sânge, ca de propria lor răsuflare, ca de viaţa lor... 


Insă pentru ca să conştientizezi importanța iertării Lui...adică a vieţii în 
har...trebuie să primeşti iertarea Lui...şi să te nevoieşti zilnic pentru a sta în 
iertarea/ în slava Lui. 


lar dacă iertarea lui Dumnezeu vine prin mâinile acestea, de carne, ale preoţilor şi 
ale ierarhilor Lui...unde, în altă parte, trebuie să alergăm, decât spre ele? 


Și care e Biserica Lui, decât aceea care ne iartă şi ne sfințește pe noi în mod 
deplin? 


ŞI când ne împărtăşim cu Hristos euharistic, când bem din Agheasma Lui, când 
sărutăm Sfintele moaşte umplute de EI cu har, când simţim slava Lui, din destul, în 
Biserica Sa, în Biserica Ortodoxă, atunci ştim că suntem acasă...dar că suntem 
netrebnici, foarte netrebnici de măreţia slavei Lui... 


Au căzut de ruşine/ s-au simțit umiliţi, în orgoliul lor, cei care stăteau împotriva 
Lui [Lc. 13, 


Pentru că El dădea viaţă...dezlega de patimi...îi alunga pe demoni din oameni. 
Adică era foarte pozitiv în viaţa lor...şi nu le ţinea doar predici. 





Și mulți dintre ortodocși, care sunt amăgiţi, într-un fel sau altul, şi se duc prin 
casele „de rugăciune” ale neoprotestanților...vin apoi, când conştientizează că- 
derea lor...și ne spun, la Spovedanie...cum au simțit golul duhovnicesc al 
acestora...în mijlocul vorbăriei lor continue... 


Pentru că vorbirea predicatorială/ omilia/ predica trebuie să te ducă la Sfintele 
Taine. Dar dacă nu au har, nu au Taine, nu au sfinţenie în pseudo-bisericile lor, 
pentru că nu vin de la Hristos ci de la niște rătăciți obscuri ai istoriei...unde să te 
ducă?! 


Însă Tainele Bisericii te duc la Dumnezeul nostru treimic, la Făcătorul cerului şi al 
pământului. Sfinţi Părinţi te duc la acelaşi Dumnezeu, care există din veci şi până 
în veci. Întreaga creaţie, privită duhovniceşte, vorbeşte despre măreţia frumuseţii şi 
a înţelepciunii aceluiaşi Dumnezeu treimic, care e Dumnezeul nostru, al tuturor. 


Și dacă studiezi cosmosul, omul, viaţa, istoria...nu te ruşinezi de Dumne- 
zeu. ..pentru că Îl vei simţi, peste tot, în marea Sa bunătate și iubire. 


Numai dacă nu studiezi, dacă stai prost cu ştiinţa...şi foarte bine cu lenea...ai o 
poziție exclusivistă...nu te interesează alții...ci te mulţumeşti cu propria ta 
obtuzitate. 


Dar dacă vrei mai mult pe fiecare zi...atunci vrei să Il cunoşti pe Dumnezeu şi să îi 
înţelegi pe oameni. 


Și să ne dea Dumnezeu, tuturor, darul de a-L căuta şi a-L cunoaşte pe EI în 
Biserica Sa, în întreaga istorie şi creație...şi pe oamenii Lui! Pentru că de aici vine 


viaţa, bucuria şi împlinirea noastră de acum şi veşnică. Amin! 


Pr. dr. Dorin Octavian Picioruş - Praedicationes (vol. 6) 





Pr. dr. Dorin Octavian Picioruş - Eliberaţi de păcate - Duminica a 27-a după 
Rusalii 


lubiţii mei, când căutăm motive pentru ca să nu ajutăm pe cineva e pentru că nu 
vrem să facem nimic pentru alții. Suntem concentrați doar pe noi, doar pe ceea ce 
noi considerăm a fi bine...binele nostru...şi din acest motiv nu vedem deloc binele 


altora. Insă binele nostru ţine de binele altora. Doar dacă și alții se bucură, ne 
putem bucura şi noi, pentru că binele e cel care ne bucură pe toţi. 


Şi în Evanghelia de azi [Lc. 13, 10-17], când Domnul explică vindecarea şi arată că 
sărbătoarea e pentru om, pentru binele omului şi nu omul pentru sărbătoare, cei 
care erau porniţi împotriva Domnului s-au ruşinat [v. 17]. Pentru că ei preţuiau mai 
mult odihna lor,liniştea lor, părerea bună despre ei decât binele făcut oamenilor. 


lar dacă azi şi noi credem la fel, că e importantă doar slujba noastră la Biserică dar 
nu și sănătatea duhovnicească reală a oamenilor, adică de considerăm slujba mai 
importantă decât oamenii, greşim la fel de mult. 


Pentru că slujbele Bisericii se fac pentru oameni, pentru mântuirea oamenilor, 
pentru binele lor veşnic și nu se fac pentru ele însele, pentru că așa trebuie să le 
facem. 


De aceea, slujbele noastre trebuie explicate oamenilor pe înţelesul lor, ca fiecare să 
înțeleagă că este implicat în slujirea în fața Domnului, pentru că fiecare om care e 
prezent în Biserică contribuie la slujbă. 





Preotul începe, conduce şi încheie slujba conform cărții de cult, dar el slujeşte 
împreună cu cântăreţul de la strană și cu corul şi cu oamenii din Biserică. 
Rugăciunea fiecărui credincios din Biserică se unește cu rugăciunea preotului şi e o 
singură rugăciune. După cum toţi cei pe care îi pomenim pe Sfântul Disc, la 
Proscomidie, sunt una în fața Domnului și se curăţesc prin sângele Lui cel prea 
sfânt. 


Aşa stând lucrurile, slujbele şi viața Bisericii sunt cele care ne unesc pe unii cu alţii 
pentru că ne sensibilizează reciproc. Ne fac responsabili față de confrații noștri. 
Stăm la slujbă lângă ei, suntem cu ei, vorbim cu ei, ne ajutăm unii cu alții, trăim la 
unison slujirea pe care i-o aducem Domnului, pentru că avem cu toţii un parcurs 
comun. 


Toţi ne îndreptăm spre Împărăţia lui Dumnezeu, toți dorim veşnicia cu El în 
măsura în care am conştientizat acest lucru. 


lar Domnul, vindecând-o pe femeia care avea duh de neputinţă |pneu/ma 
avsqenei,aj] [Lc. 13, 11, GNT], care era posedată de 18 ani de un demon care îi 
producea neputinţă şi o făcuse gârbovă/ adusă de spate/ cocoşată [sugku,ptousa] 
[Ibidem], ne arată că sărbătoarea înseamnă dezlegare de păcate şi îndreptare a vieţii 
întru harul lui Dumnezeu. 


Pentru că sărbătoarea nu e numai un act de prezenţă la Biserică, ci o trăire ha- 
rismatică în fața Domnului, în rugăciune şi în curăție duhovnicească, o curăţire 
permanentă de păcate pentru a ne împărtăși cu Domnul, pentru a ne bucura 
împreună cu El, pentru a ne bucura cu întreaga comunitate a Bisericii noastre. 


Femeia eliberată interior de demon |Lc. 13, 12] „s-a îndreptat/ s-a întărit îndată și 
slăvea pe Dumnezeu [paracrh/ma avnwrqw,gh kai. evdo,xazen to.n Qeo,n]” [Lc. 
13503 3CNEII). 


lar ea este paradigma oricărui om care vrea să iasă din păcat, să o rupă cu păcatul. 
Pentru că păcatul înseamnă aplecarea noastră numai spre rău, numai spre noi, 
numai spre plăcerile noastre. Pe când pocăința înseamnă ridicarea privirii noastre 
spre Dumnezeu, de la care vine toată viaţa şi iertarea noastră. Pocăinţa înseamnă 
ridicarea privirii noastre din pământ către Dumnezeu. 


Dar pentru ca pocăința noastră să fie vie și transfiguratoare, să fie eclesială/ 
bisericească, adică să ne unească cu Dumnezeu şi cu Biserica Lui, noi trebuie să 
primim dezlegarea noastră de păcate prin preot. Căci prin el, la Sfânta Spovedanie, 





când noi ne spunem păcatele, Dumnezeu ne iartă în mod tainic dar simțit, ne 
eliberează în adâncul nostru de păcate, de toate pentru care noi ne căim, pentru care 
ne pare rău şi pe care vrem să le lăsăm în urma noastră. 


Și fund astfel eliberați de păcate și plini de har, de bucurie dumnezeiască, noi 
putem vedea cu adevărat sărbătoarea. Putem prăznui dimpreună cu Dumnezeu și 
cu oamenii. 


Acesta e motivul pentru care venim la Biserică în continuu: pentru a ne împăca 
continuu cu Dumnezeu şi pentru a ne bucura împreună cu oamenii. Pentru că 
numai când suntem împăcaţi cu Dumnezeu, noi putem să ne bucurăm de oameni şi 
de noi. 


Dar când suntem distanți faţă de Dumnezeu, când nu ne apropiem prin durere, prin 
lacrimi, prin mărturisire și toată fapta bună de Dumnezeu, suntem distanţi și faţă de 
noi. Ne simțim reci şi neîmpliniți. Ne simţim uscați de bucurie. 


Pentru că bucuria e ca o apă care izvorăşte şi gâlgâie în fiinţa noastră şi ne inundă 
cu totul. Insă tristețea e ca o noapte neagră care ne cuprinde și în care ne e frică de 
orice zgomot pe care îl auzim. Pentru că tristeţea e singură... 


Și singurătatea interioară păcătoasă, cea în care nu avem îndrăzneală la Dumnezeu 
şi în care trăim obsesiv deznădejdea este starea în care mulţi dintre noi trăim 
claustraţi. 


De aici multele excese de nervozitate, de erotism, de agresivitate. Pentru că 
lăcomia după mâncare, după bani, după pornografie ascunde în ea lipsa de lăcomie 
după sfinţenie. 


Omul, omul creat de Dumnezeu, a fost făcut pentru a dori viaţa cu Dumnezeu. 
Singura împlinire a omului e binele, pentru că binele e voia lui Dumnezeu. 


Insă când nu te mai împlineşte binele, normalitatea, comuniunea, relația...eşti avid 
de non-relaţii. Pentru că noi nu putem avem relaţii personale cu banii, cu mân- 
carea, cu cumpărăturile, cu lascivitatea, cu violenţa, cu infatuarea. 


Relații personale poți să ai doar cu oamenii, cu Ingerii și Sfinţii lui Dumnezeu şi, 
mai întâi de toate, cu Dumnezeu. 





Relaţii personale ai cu persoanele şi relaţiile cu ele te personalizează, te fac să fu şi 
mai om. Pe când patimile care ne înrobesc ne fac tot mai puţin oameni, pentru că 
ne scot din binele nostru. 


Pentru că Domnul numeşte demonizarea și patima în Lc. 13, 16: legătură a satanei. 
Satana ne leagă de patimi şi ne încovoaie pătimaş. Numai Dumnezeu ne dezleagă 
de patimi şi ne dă libertate duhovnicească. Și până nu trăieşti interior eliberarea ta 
din robia satanei nu cunoşti adevărata libertate. Pentru că adevărata libertate e să 
nu fii robit patimilor. Să nu fii condus de patimi. 


Așadar, iubiții mei, Dumnezeu ne pregătește prin minunile şi cuvintele Sale pentru 
o profundă şi duhovnicească primire a Lui. Ca să fu delicat cu oamenii trebuie să 
înveţi delicateţea de la Dumnezeu. Pentru ca să fu bun cu oamenii trebuie să te 
bucuri de bunătatea lui Dumnezeu şi să înveţi din ea milostivirea. 


Pentru că fiecare dintre noi învăţăm pe fiecare zi să fim tot mai umani şi tot mai 
duhovniceşti în același timp. Căci în măsura în care devenim tot mai oameni e 
semn că suntem tot mai plini de slava lui Dumnezeu. 


Dumnezeu să ne întărească în tot lucrul bun! Dumnezeu să ne bucure în toată fapta 
bună! Dumnezeu să aibă milă de noi acum şi în toţi vecii, pentru că mila Lui e 


viața noastră! Amin. 


Pr. dr. Dorin Octavian Picioruş- Praedicationes vol 9 





Pr. Constantin Necula - Și învăţa lisus (Luca 13, 10-17) 


. 


HRISTOS VINDECĂNID FERICIA CARBOVA 


/ 
(of [e cl e E] 


De foarte multe ori am auzit oameni întrebând: Cum învăţa Hristos? Și deseori mă 
întreb ce lipseşte propovăduirii noastre de nu rodim în misiunea noastră, în 
dragostea noastră lucrătoare. Evanghelia de astăzi poate fi un răspuns. Zi de 
Sabath. La sinagogă lisus învaţă. Din mulţime ascultă, dar nu poate privi de 
gârboveală - o gârboveală lungă de 18 ani, un soi de majorat de suferință - o 
femeie. O faţă de om ce nu-și zărise decât umbra vieţii de 18 ani. O umbră ea 
însăşi. Un duh de neputinţă o ţinea legată, un duh pe care, cred, nici tomograful şi 
nici RMN-ul de astăzi nu l-ar fi putut identifica așa cum a făcut-o Hristos. Cu 
iubirea din vârful inimii Sale, în care încap numai cei care înfruntă în smerenie 
smerirea lor trupească. 


Domnul cheamă femeia, pune mâinile asupra ei - gest păstrat până azi în Taina 
Sfântului Maslu - şi rosteşte dezlegarea: Femeie, eşti dezlegată de neputinţa ta! 
(Luca 13, 12). Femeia se bucură de vindecare şi slăvește pe Dumnezeu. 


Din grupul de privitori, mai marele sinagogii reacționează: Şase zile sunt în care 
trebuie să se lucreze; venind deci într-acestea, vindecaţi-vă, dar nu în ziua sâm- 
betei! (Luca 13,14). Mai marele sinagogii reprezenta autoritatea religioasă 
supremă. 





Dacă suntem în Capernaum cu povestea ar putea fi air - înainte de vindecarea 
fiicei sale - ori unul care-l înlocuieşte pe Iair - căci nu cred că va mai fi avut ceva 
de mărturisit alta decât învierea fiicei sale de către Hristos. Oricum ar fi, personajul 
pare pornit. Se simte în el, cum se simte şi în noi, funcţionarul lui Dumnezeu, 
dispus să nu vadă vindecarea unei muribunde de dragul dreptăţii lor personale. Ori 
dreptăţii lor legaliste, ca să fiu mai explicit. 


Domnul reacționează cu o limpezime logică pe care ar trebui să o repetăm de 
fiecare dată în mărturisirea credinţei. Nu. Nu este un mesaj ne-ecologic, cum s-ar 
grăbi unii să creadă, dar vine să aşeze în rânduială ierarhică valoarea sufletului 
omului. Exemplul este unul care, desigur, îl va fi văzut cu ochii Săi dumnezeieşti 
deseori: Făţarnicilor! Fiecare dintre voi nu dezleagă oare sâmbăta boul său sau 
asinul, de la iesle, şi nu-l duce să-l adape? Dar această fiică a lui Avraam fiind, pe 
care a legat-o satana, iată, de optsprezece ani, nu se cuvenea oare să fie dezlegată 
de legătura aceasta în ziua sâmbetei? (Luca 13, 15-16). S-au rușinat legaliștii iar 
poporul s-a entuziasmat. Se bucură de faptele Mântuitorului pe care evanghelistul 
le numeşte - ca niciodată altul în nici un loc din Scriptură - „faptele strălucite 
săvârşite de EI” (Luca 13, 17). 


Ce ne spune nouă, azi, Evanghelia aceasta? Pe de o parte remarcăm spiritul de 
observaţie al Mântuitorului. Nu. Nu este îndreptat către cei care sunt, oficial, 
ascultătorii Legii. Nici spre personalitățile care cunosc Legea. Ci pur şi simplu 
către oameni. Către femeia aceasta pe care, bănuim știind legea şi aplicarea ei, de 
nu ar fi fost mulțimile să oblige la deschiderea ușilor sinagogii nici măcar nu ar fi 
putut fi zărită de Hristos în timp ce predica. Pentru că gârboveala ei îndelungată - 
vedeţi, 18 ani rămân mulți şi atunci şi acum - o scotea din atenţia sinagogii oficiale. 
Nu putea, asemeni femeii cu scurgerea de sânge ori asemeni leproşilor, dacă vreţi, 
să participe la viaţa spirituală a comunităţii. Era un om-neom. Izolată de diavol şi 
apoi, încă o dată, de Lege. Asemeni îndrăciților de pe malul neiudeu al Thiberiadei, 
în Gadara ori Ghergheseni, acolo unde diavolul îi legase pe îndrăciți cu lanţul 
necuviinţei lui apoi oamenii - speriați parcă - îi legaseră încă o dată cu lanţul de 
fier, semnul asigurării că nu vor mișca în voie. Femeia aceasta nu e legată cu un 
lanţ văzut dar sigur gârbovirea ei distrusese orice fel de relaţie cu oamenii. Privind 
în ţărână ajunsese aproape una cu ea. Un praf de îngropat în indiferența din jur. 


Taina privirii Lui. Taina Celui care caută spre chipul nostru oricât de atârnat de 
bolirea noastră ar fi. Oricât de contorsionat de păcatele noastre. Hristos caută la 
chipul nostru căci suntem Chipul Lui. Pecetea Chipului Său în chipul nostru 
rămâne asemeni unui cărbune de iubire susurând în ceața uitării de sine şi de 
Dumnezeu. Domnul nu o întreabă nimic. Toate cele consemnate în pildele din 





Evanghelie despre un astfel de comportament vorbesc. Despre reaşezarea omului 
în statura de om. Scoţând femeia din gârbovire Hristos îi redă statura. Statura ei de 
om întreg. Adică desdrăcit. 


Mai marele sinagogii nu reacţionează din orgoliu. Ci pentru că funcţia îl obligă să 
aplice Legea. Îi face program lui Dumnezeu. Ca şi cum i-ar spune: De Sabat 
Dumnezeu nu lucrează. E închis la Dumnezeu! Ori Hristos vine şi spune că s-a 
întrupat pentru ca omul să nu mai fie socotit animal şi-atât. Ori sub-animal - atunci 
când e vorba de „valoarea” lui pe piața muncii. Preţul iubirii lui e strălucirea 
iubirii Lui în noi toţi. În fiecare. Și în noi, ca oameni, ca grup. Lecţia este deplină 
azi şi pentru afectuoşii cu toate animalele, care aşază această iubire deasupra 
respectului pentru om şi peste iubirea pentru oameni. Care jignesc oamenii, dar 
protejează animalele, care calcă în picioare munca oamenilor, dar cocoloşesc 
animalele, confundând regnurile. 


Revin. Domnul nu este împotriva acestei iubiri, ci doar o temperează. Arată lim- 
pede că omul nu este sub animal. Că dacă nu ești în stare să-ţi iubești aproapele, 
măcar nu-l desconsidera, jignindu-l mai tare decât pe animalul la care ţii. Poate că 
aici este şi cheia educaţiei ecologice de care avem nevoie. Nu doar pentru 
echilibrul speciilor trebuie să luptăm, ci şi pentru echilibrarea speciei celei mai 


importante, care poate ajuta la echilibrarea - prin rațiune - a oricărui exces. Omul. 


Pentru om, Hristos Domnul se înomenește. Din dragostea Lui care, transfigurând 
omul și eliberându-l de satana, face să strălucească natura întreagă în lumina 
faptelor Sale. Umplând de sens dumnezeiesc creaţia întreagă. Oare dacă am începe 
din redescoperirea lui Hristos în viețile noastre, nu ne-am lumina mai adânc și 
asupra naturii în care ne trăim anticamera Veşniciei? Împărăţia este una. Precum în 
cer, aşa şi pe pământ. Poate că de aici ar trebui să creștem mărturisirea noastră. 


Sursa: tribuna.ro 





Pr. Constantin Necula - Predică la Duminica a XXVII-a după Rusalii - 
Dezlegătorul neputinţelor 


(Duminica a XXVII-a după Rusalii; Le 13,10-17) 


Hristos, sâmbătă, în sinagogă. Se întâlneşte cu “o femeie stăpânită de un duh 
necurat, de slăbiciune” (Le 13,11). După ce mai înainte arătase cum trebuie să te 
porți cu un smochin uscat (Le 13, 6-9), aplicând tăierea ca pedeapsă pentru 
nerodire (Lc 13,9), iată-L acum în faţa unei femei uscate, gârbovite, care, desigur, 
în 18 ani de boală, nu adusese roadă, starea ei făcându-o “neroditoare”, 
neaducătoare de “nici o roadă care să ia ochii celorlalți. Domnul Hristos nu ezită să 
o vindece - “Femeie, eşti dezlegată de neputinţa ta” (Lc 13, 12), fuind “parola” prin 
care duhul este desconspirat. Este obligat să iasă din femeie, aceasta “slăvind pe 
Dumnezeu” (Le 13,13). 


Mai-marele sinagogii, sâmbăta. Se întâlneşte cu Hristos, care vindeca pe femeia 
gârbovă, şi se umple de mânie (Lc 13, 14), începând să peroreze legalist pe seama 
poruncii legate de ţinerea Sabatului. Cui ţine el lecţie de revelaţional? Celui care 
era Revelația, Celui care, întrupându-Se, împlinea Revelația, Dumnezeu fiind. Să 
nu fi simțit chiar nimic “mai-marele sinagogii”? Nici un fior al prezenţei Dumne- 
zeului Celui Viu în umila lui sinagogă? Făcea şi el parte din nefericitul cin al 





“smochinilor neroditori”? Căci toată exegeza patristică identifica smochinul, mai 
ales acela care refuză să rodească la porunca lui Hristos, cu sinagoga, cu “pomul” 
pus să rodească lumină în curtea lui Israel. Care, nemaiarătându-şi vrednicia, prin 
cuvânt al Cuvântului, s-a uscat, seva sa dătătoare de viaţă pierind ca sens câtă 
vreme nu a răspuns la porunca Mântuitorului (Mt 21,18-44) de a izvori rodul cel 
nou al Evangheliei. 


De foarte multe ori nu mai ştii care este direcția pe care s-o urmezi în ce priveşte 
citirea Evangheliei. Dezgârbovirea femeii să fie lecţia? Reacţia plină de orgoliu 
prostesc a celui care crede că, ştiind câte ceva, ştie totul!? Comparaţia pe care 
Mântuitorul o face folosind asinul cheie de smerire îmi aduce aminte de celelalte 
pilde ale Domnului, care arată cât de mult ţin oamenii la lucruri de nimic şi cât 
“nimic” preţuieşte omul din ceea ce Dumnezeu îi dăruieşte ca dar şi har. Căci 
dezgârbovirea femeii este, dincolo de o lecţie, un dar. Hristos, punând în lucrare 
harul Lui vindecător pentru gârbovita neroditoare din punctul de vedere al lumii în 
care trăim, pune în lucrare dragostea Lui, care şi din moarte ne izbăveşte. 


Sunt astăzi atât de mulţi gârboviţi, părelnic neroditori, aruncaţi la marginea 
societăţii în care trăim! Irită prezenţa lor. Şi-n dorinţa de a scăpa de ei, îl interogăm 
pe Dumnezeu de ce-i mai ţine. De ce-i lasă să treacă prin centrul oraşelor, prin faţa 


vitrinelor pline cu prea plin şi totuşi atât de greu cumparabil de ei, gârbovii, 
părelnic neroditori. 


Ce este în miezul dramei nevederii harului care-i cuprinde pe aceşti “daţi deo- 
parte”, dacă nu aroganta încercare a mai-marelui sinagogii de a da lecţii lui 
Dumnezeu? Când vom învăţa, oare, că-i copt de cules harul lui Dumnezeu, care se 
strecoară peste toate rănile noastre, vindecându-le? Dumnezeu, care nu oboseşte să 
scoată din gârboveală. În durerea clipei ce-o străbatem prin lume, înflorirea 
smochinului celui roditor - Biserica - este singurul leac, izvor dezgârbovirilor 
noastre... 





Pr. Constantin Necula - Bătrânul care seamănă cu tot ce iubim la Dumnezeu 


Moş Nicolae nu face bine dând bănuţi pe SMS doar ca să bifeze caritatea. Nici nu 
face campanii de stocare a simpatiei pentru a deveni apoi vector de imagine și 
imaginaţie. Dacă e să fim cinstiți nici nu prea vorbeşte. Din contră. Străbate pe 


Duminica aceasta e plină de Bucurie. Suntem de câteva săptămâni în taina Postului 
Naşterii Domnului. Pe calea spre Betleem suntem însoţiţi nu doar de Magi, ori de 
privirea blândă a Maicii Domnului ce-L poartă încă în pântece pe Cel Nevăzut ori 
de curajul dreptului şi lucidului Iosif, tâmplarul din Nazaret - custodele Copilului 
Coroană a tuturor copiilor. 


Ne-a însoțit 

= samarineanul milostiv (Luca 10, 25-37), 

= neliniştitul bogat căruia i-a rodit - fără rost de bucurie - țarina (Luca 12, 
16-21) 

= ori dregătorul bogat prea încântat de ceea ce avea ca să accepte să fie 
(Luca 18, 18-27). 

— Azi avem de model femeia cea gârbovă, sărmană lipită cu fruntea de pământ 
- fizic - și mintea alipită de Cerul, Hristos (Luca 13, 10-17). 





Toate aceste Evanghelii ne învață cum să fim ca să bineplăcem lui Dumnezeu. Unii 
dintre noi putem rosti des, parcă prea des, ca scuză de cele mai multe ori, că tot ce 
ne spun Evangheliile sunt pentru vremea aceea, în care Dumnezeu se afla în călă- 
toria Sa printre noi. Şi că-i greu, tare greu de îndeplinit ceva din toate aceste lecţii 
acum când noi călătorim spre El. Din rânduiala lui Hristos anul acesta - unul 
extrem de greu şi obositor sufletește - Duminica tămăduirii femeii gârbove (Luca 
13, 10-17) ţine în ea și praznicul Sfântului Nicolae. Bătrânul minune de Om. 


Deseori m-am întrebat ce iubim anume atât de mult la omul acesta care ne vindecă 
rana de copilărie şi frica de îmbătrânire. Moşul acesta Arhiereu. Pentru că mai 
înainte de toate - sper că au aflat şi cei care doresc dovezi istorice - Nicolae este 
personaj istoric. Nu intru în amănunte nu pentru că nu aș şti - vă rog să citiți cartea 
ce am scris Viaţa şi minunile Sfântului Nicolae. Repere catehetico-omiletice ( Ed. 
Agnos / Ed. Andreiana, Sibiu, 2009, 188 p.) - ci şi pentru că gândul mă duce spre 
altă mărturisire decât a istoriei unui om. 


Cum de a fost el adoptat de oameni să se bucure cu el aşa de straşnic? Și nu. Nu 
mă interesează deloc cu cine și de ce îl confundă occidentalii. Şi nici n-am să gust 
din ironiile ieftine conform cărora ar fi în carantină şi de aceea nu vine anul acesta. 
Cei care fac glumele acestea seamănă teribil cu secretarii de partid comunist de 
odinioară ce jigneau inteligenţa copiilor cu moartea lui Moş Crăciun. Şi cred că 
într-adevăr, pentru supraoameni ca ei Moş Nicolae nu vine nu pentru că n-ar vrea 
dar la ei totul e închis. Inclusiv sufletul. Mă interesează de unde evlavia aceasta la 
Omul-minune Nicolae. N-a scris mare lucru. Se păstrează undeva, prin colecțiile 
de texte patristice, o jumătate de epistolă către episcopul său Teofil de Niceea. Dar 
cam atât. ŞI nu cred că sunt mulți care au dat de text. Am întrebat copiii și de la ei 
am aflat. Şi mi-am dat seama că şi mie, copil fiind şi acum, la prima tinereţe a 
bătrâneţii, tot din aceleaşi motive mi-i drag. 


În primul rând, pentru că e un orfan cuviincios. Şi de aceea îmi pare absurd ca unii 
să creadă că nu înţelege tristeţea orfanilor. Tatăl meu, orfan și el, îl iubea tocmai de 
aceea. Spunea că sigur îl înțelege întru totul. Din iubire îi slujea de mic copil la 
locașul lui din Şcheii Braşovului iar acum în tihna țărânei din curtea cerească a 
Șcheilor căreia noi, cei încă vii, îi spunem cimitir. Cânta, bătea toaca ori curăța 
prin biserică doar pentru Sfântul zâmbitor. 


Apoi cred că-l iubim că-i un om cinstit cu prietenii. Nu doar cele trei fete de arma- 
tor ştiu aceasta ci şi toţi cei dimpreună colegi cu ele Copilului Nicolae. Noi reținem 
povestea cu fetele că este impresionantă. Dar istoria vieţii lui ne spune că așa, 
săritor, era în toate. Și ştia să nu facă nici o fală din ajutorul acordat. lubea săracii 





şi-i cinstea pe oamenii în nevoi dar şi lucra pentru ei cu drag. Ceea ce ne place este 
că am vrea să-i semănăm, chiar dacă nu ne iese mereu. 


Apoi, îl iubim că fuge de laude. Aici e mai greu. Că nouă ne cam plac. Dar poate 
învăţăm din fuga sa din Patara, unde este născut, la Mira - unde devine mitropolit - 
că nu e important pe cine ajuţi ci cum îi dai ajutor lui Hristos ascuns în fratele ori 
în sora ta. Chiar când nu e creștin ori creștină. Pentru că nu vorbim de un umanism 
creștin la Nicolae ci de omenie. Floare rară, tot mai rară încă din vremea aceea. Îl 
iubim că Duhul Sfânt îl alege de Arhiereu și el nu-i trădează încrederea și din 
poziția aceea apără săracii, dă de mâncare şi se joacă dimpreună cu pruncii. lar la 
vreme de foamete întoarce corăbiile cu grâu din drumul pe ape spre Constantinopol 
ŞI îşi satură concetățenii. Căci asta înseamnă să fu lider. Să nu laşi comunitatea ta 
pradă deznădejdii de dragul nici unei Capitale de Imperiu. lar Nicolae înainte de 
foame şi cu ea deodată vindecă deznădejdea oamenilor din Mira. 


Îl iubim pe Nicolae pentru că e deştept în cele ale credinţei. Dărâmă cu rugăciunea 
un templu păgân dar nu aprinde și trupurile păgânilor. Se oferă rob în locul unor 
înlănţuiți iar când este azvârlit în temniță de maşinaţiile politice ale secretarul 
împăratului Constantin - pe care şi Nicolae îl face mare - se vădeşte a fi protejat de 
Maica Domnului și loan Botezătorul. Ce mai, straşnic din cale afară Omul-minune 
Nicolae. 


Cum a devenit bun? Cred că prin efortul său de a ne învăţa să fim mai buni cu fie- 
care zi şi mai darnici cu fiecare dar. E ceva în modul lui de a ne propune Împărăţia 
lui Dumnezeu care ne încântă. Și nu, nu e vorba doar de dulciurile din bocanci. E 
vorba de chipul său, chip al blândeţii în care străluceşte credinţa. Aspru cu sine şi 
tandru cu noi. Ne înlocuiește toate cioburile sparte de alţii în suflet cu zâmbetul 
său. Șugubăţ şi deschis. Liniştit şi liniştitor. Întrupează cam tot ce ne-am dori noi, 
creştineşte vorbind, să fim. Lasă totul pentru a avea viața veşnică. Vindecă 
gârbovii sufleteşti şi trupeşti pentru a creşte ratingul de verticalitate în istoria de 
atunci şi istoria imediată. Cred că dispune de cea mai mare livadă de portocali din 
lume, ce zic, din univers şi livada aceea e doar un lot din grădina Edenului celui 
Nou care este Biserica. Nu cred că există vreun colţ de sărăcie unde să nu fi fost 
prezent, unde să nu fi cărat vreun dar. Dacă simțiţi sau ştiţi vreun astfel de loc 
faceţi-i semn. Vine. 


Poate - ce zic, sigur - că sunt un anacronic de ortodox. Fie. Dar cum explică sim- 
pliștii şi caricaturizatorii vocației umane că Omul-minune străbate veacurile, inspi- 
ră, dăruiește cu fiecare dar pe care-l dăruim. EI este directorul celei mai mari școli 
de făcut binele din lume. El a dovedit că omenește e posibil să împlinești Binele 





aşa cum îşi doreşte lisus Hristos, cel care, nu-i aşa, învaţă pe dregătorul bogat că 
numai Dumnezeu singur e Bun. Dar care ni-l oferă şi pe samarineanul milostiv 
icoană omului curajos în a face binele bine. 


Pe unii îi încurcă. Moş Nicolae nu face bine dând bănuţi pe SMS doar ca să bifeze 
caritatea. Nici nu face campanii de stocare a simpatiei pentru a deveni apoi vector 
de imagine și imaginaţie. Dacă e să fim cinstiţi nici nu prea vorbeşte. Din contră. 
Străbate pe vârfuri pervazurile să nu strice somnul şi surpriza copiilor (a se citi 


deamnă să ne decupăm sărbătorile şi să punem în locul lor virtualul cu ştaif 
politizat. Oare cum ar fi ei să-şi primească salariile numai pe ecran ca şi cafeaua ori 
gogoşile cu ciocolată? Iar când îi strânge foamea de prin şedinţele interminabile să 
li se ofere simple ecrane cu meniuri. Oare e chiar aşa de greu să înţelegi, om mare, 
că cititul e una şi mâncatul e alta? Că lumea basmelor în care se zbat ei nu-l încape 
pe Sfântul Nicolae înțeleg. Dar lumea noastră reală devine basm numai pentru că 
Oameni-minune ca Sfântul Nicolae nu au confundat lumile. Şi şi-au văzut de prăz- 
nuit bunătatea. Și au făcut-o live! Mereu fiind on-air pe canalul de știri al lumii 
sfinţeniei şi iubirii fără ifose de vedetă. 


Cel care caută cerul cu sufletul său nu poate să nu vadă Omul-Cer Nicolae. Sfântul. 


Bătrânul care este cam tot ce ne-am dori noi, omeneşte, să fim. 


Sursa: tribuna.ro 





Părintele Ion Cârciuleanu - Predică la Duminica a XXVII-a după Rusalii - 
Hristos este mântuirea 


Pericopa evanghelică de azi (Luca 13, 10-17) ne înfăţişează una din multele minuni 
săvârşite de Mântuitorul asupra omului: vindecarea femeii gârbove. 


La începutul şi sfârşitul activității Sale publice, îl vedem pe Mântuitorul 
propovăduind Evanghelia în sinagogi, şi anume în zile de sâmbătă. El nu putea lăsa 
să nu arunce în inimi grăuntele cel bun al Evangheliei. 


Într-o zi de sâmbătă, ziua de repaus a iudeilor, în marea sinagogă din Ierusalim, 
lisus învăţa poporul. Erau de faţă şi unii din farisei, în frunte cu mai marele lor. 
Din mulţimea care se afla atunci în sinagogă, privirea lui lisus este atrasă de chipul 
unei femei pe care, desigur, nimeni nu o lua în seamă. Evanghelistul ne descrie cu 
iscusință starea bolnavă a femeii: “O femeie care avea duhul neputinței, de 
optsprezece ani, era gârbovă şi nu putea să se ridice în sus nicidecum” (Luca 13, 
16). Cauza stării ei de slăbiciune este una cu totul de ordin spiritual-moral: 
neputinţa ei provenea din faptul că era stăpânită de un duh rău, satanic (v. 16). 


Adânc mişcat de mila faţă de această femeie, lisus o cheamă la EI, şi o vindecă 
de neputinţa ei, chiar fără ca femeia să-i fi cerut acest lucru. Ca un Dumnezeu ce 
era, cunoştea suferinţa ei şi, desigur, şi frumuseţea sufletului ei, deoarece a numit-o 
“fiica lui Avraam”, care-şi purta crucea suferinței de optsprezece ani, fără cârtire, 





fără vaiete. Nu s-a scârbit de înfăţişarea ei exterioară, precum nu s-a scârbit de 
mirosul rău al leproşilor, al bolnavilor de tot felul, pentru că sub înfăţişarea lor 
tristă, vedea un suflet frumos, plin de credinţă. 


Efectul produs de cuvinte şi de punerea mâinilor este instantaneu: “şi îndată s-a 
îndreptat şi a început să mărească pe Dumnezeu”. 


Descătuşată dintr-o dată de legăturile sale spirituale şi trupeşti, plină de o adâncă 
recunoştinţă față de Dumnezeu, pe care-L priveşte acum ca pe autorul dezrobirii 
sale, sărmana femeie preamăreşte din toată inima pe Cel de la care vine toată darea 
cea bună şi tot darul desăvârşit. 


Dar situaţia se schimbă subit: cuvinte de mânie şi indignare întrerup zgomotos pe 
acelea de mulţumire aduse de femeia tămăduită. 


Cel ce le produce este mai marele sinagogii, care, în orbirea sa spirituală, nu se lasă 
mişcat nici de intervenţia lui Dumnezeu prin minuni şi nici de binefacerea unei 
vindecări. Sclav al tradiției nesăbuite, şi nefiind în stare să priceapă rostul acestei 
minuni, el o consideră ca pe o lucrare fără importanţă şi neavenită, pe motiv că s-a 
săvârşit sâmbăta. EI nu vede aici nici amestecul vădit al Providenţei, nici ajutorul 
dat unei fiinţe omeneşti, ci numai călcarea legii, astfel cum o tălmăceau fariseii. Ce 
dovadă de orbire, ce dovadă de răutate şi proastă încredere în sine! Dar 
neîndrăznind să se plângă direct Mântuitorului, el îşi descarcă mânia asupra 
mulţimii, zicând: “Șase zile sunt în care se cade a lucra, deci în acestea venind vă 
vindecaţi, iar nu în ziua Sâmbetei” (v. 14). 


Indignat de această atitudine dictată de un zel orb şi plin de ură pentru litera legii, 
Mântuitorul opune drepturile rezultate din dragostea şi libertatea creştină. Şi printr- 
o aspră apostrofare, el afirmă ferm şi răspicat adevărul, zicând: “/Fățarnicilor! 
Fiecare din voi nu dezleagă, oare, boul său, sau asinul de la iesle, şi nu-l duce 
să-l adape? Dar aceasta, fiica lui Avraam fiind, pe care a legat-o satana, iată, de 
18 ani, nu se cuvenea, oare, să fie dezlegată de legătura aceasta, în ziua 
sâmbetei?” 


Aceasta înseamnă că atunci când este vorba de interesele lor materiale, sau de 
binele animalelor, fariseii ştiu să îndulcească asprimea legii pentru păzirea 
sâmbetei, dar ţin de rău pe lisus, care a făcut un act de binefacere nu unei vite de 
muncă, ci unei fiice a lui Avraam, unei femei din acelaşi neam şi de aceeaşi religie 
cu ei. 





Legea a fost dată omului de către Dumnezeu pentru binele său. Dacă fariseii ar fi 
înţeles aceasta, ei ar fi ştiut că ajutorul în caz de suferinţă este mult mai însemnat 
decât păzirea fără greş a odihnei de sâmbătă. 


Cuvântul Mântuitorului a pus în încurcătură pe farisei şi a produs un efect dublu; 
pe de o parte fariseii, acoperiţi de ruşine, nu pot să-l răspundă Mântuitorului; pe de 
alta, poporul manifestă un viu sentiment de bucurie, văzând pe lisus săvârşind 
atâtea minuni. 


Ne putem pune întrebarea: de ce Mântuitorul a vindecat, fără să fie rugat, pe 
femeia cea gârbovă? Socotim că nu greşim dacă răspundem astfel: E aici în 
puternică acţiune concretă iubirea divină, pusă în mişcare în faţa tragicei situaţii în 
care se afla încununarea creației: OMUL, pe care Tatăl ceresc — care lucrează prin 
Fiul Său -, nu-l poate lăsa în prăpastia unei degradări atât de grave. 


Din acest fapt ne dăm seama cât de mult ţine Tatăl ceresc să-l vadă pe om mergând 
nu pe drumul căderii şi dezumanizării sale, ci pe drumul ridicării şi al progresului 
spiritual-moral până la asemănarea — după har — cu EI, adică pe linia umanizării lui 
depline. 


Aceasta dovedeşte în mod grăitor şi concludent o iubire deosebită a lui Dumnezeu 
pentru om. Este aici în plină acţiune iubirea totală şi necondiționată a Tatălui 
ceresc care se lasă călăuzit de principiul: a căuta şi a cerceta pe om, a promova şi 
dezvolta umanul până la desăvârşirea lui maximă. De ce? Pentru că spre a te 
apropia de Dumnezeu trebuie să devii om adevărat! Pentru că a fi creştin şi a nu fi 
om adevărat, înseamnă, în fond, a nu fi creştin! Câtă putere sufletească şi câtă 
încurajare se strecoară în sufletul nostru când vedem în lucrarea Sa atâta grijă şi 
dăruire a lui Dumnezeu pentru om! Cu adevărat putem spune: Dumnezeu este cu 
noi! Dar, din adânca semnificaţie a vindecării minunate a femeii gârbove se 
desprind multe învățăminte necesare şi de folos, mai ales pentru zilele noastre. 


Nicăieri nu se vădeşte mai mult primejdia făţărniciei ca în societatea noastră, unde 
oamenii, din pricină că o practică fără sfială, au ajuns să spună şi ce nu gândesc. 
Din această cauză toate par învăluite în ceaţă şi toți lucrează dibuind. Fiecare crede 
că înşală pe celălalt, când, de fapt, se înşală pe sine, încurcând mereu şi tot mai tare 
firele vieţii, împiedicând propăşirea fiecăruia în parte şi a tuturor împreună. 


In altă ordine de idei, bunătatea Domnului lisus Hristos ne învaţă că fiecare, 
individual, trebuie să ne simţim răspunzători de tot ce se întâmplă azi în lume. 
Soarta lumii ne priveşte pe toți. De aceea, Sf. Evanghelist nu precizează locul şi 





timpul minunii săvârşite de Mântuitorul; fapta bună în ajutorul semenului trebuie 
săvârşită în tot locul şi în toată vremea. 


De asemenea, ne învaţă că săvârşirea oricărei fapte bune nu trebuie făcută din 
motive şi interese meschine. Din contră, datoria omului faţă de om este aceea de a- 
| sluji frăţeşte, după pilda aleasă a Mântuitorului, atât material cât şi spiritual, în 
drumul său spre mântuire, desăvârşire, preamărire a lui Dumnezeu şi dobândire a 
fericirii veşnice. 


Trebuie să fim convinşi şi să dovedim acest lucru prin fapte, că fratele nostru este 
orice om, dar mai ales cel ce suferă, cel bătrân şi bolnav, cel fără adăpost, în 
primejdie sau oprimat; abia atunci vom fi oameni cu adevărat. Şi toate acestea vin 
de la o renaştere a conştiinţei noastre. Şi renaşterea conştiinţei noastre nu poate să 
vină decât de la adâncirea legăturii noastre cu Dumnezeu, de la apropierea noastră 
de Dumnezeu, de la supunerea noastră faţă de Dumnezeu, care este şi va fi de-a 
pururi izvorul vieţii celei adevărate a sufletului omenesc. 


Și noi cei de astăzi suntem gârbovi, încovoiaţi sub povara păcatelor pe care cel 
viclean ne îndeamnă să le săvârşim şi nu putem sta drepţi în fața Mântuitorului, 
întocmai ca femeia gârbovă din Evanghelie. De multe ori suntem ispitiţi de Satana 
de a considera că, îndeplinind numai formal poruncile creştine, fără a face faptele 
cele bune izvorâte din iubire, ne îndreptăţim în faţa lui Dumnezeu, tot aşa cum 
credeau şi fariseii în timpul Mântuitorului. Dar în noi există o dorinţă fierbinte să 
ne scăpăm de aceste rele şi să ne mântuim sufletele. Fiecare dintre noi este un 
ostaş duhovnicesc, care, din tinereţe şi până la bătrâneţe se luptă contra 
păcatelor, cum zice psalmistul: “Din tinereţele mele multe patimi se luptă cu 
mine”. 


Dumnezeu, fiind dragoste şi bunătate nemărginită, ne cheamă la EI prin cuvintele 
Fiului Său, întocmai cum a fost chemată femeia gârbovă din Evanghelia de astăzi. 


Hristos vrea să ne dea mântuire, căci pentru aceasta a venit în lume. El nu ne 
disprețuieşte pe noi pentru că suntem gârbovi, ci priveşte cu milă şi îndurare la 
slăbiciunile noastre. 


El vede în fiecare din noi, dincolo de aparenţa înşelătoare pe care o avem, 
gârbovenia noastră. El aude strigătul pe care îl ridică spre ceruri acest suflet 
gârbov. Şi iată-L pe Hristos că şi astăzi strigă către noi, ne cheamă mai mult ca 
oricând, precum a strigat atunci, către acea femeie: “ridică-te din slăbiciunea ta” şi 
vino de-mi slujeşte Mie. Amin. 





Părintele Iosif Trifa — Evanghelia duminicii a 27-a după Rusalii - 
Tămăduirea femeii gârbove 


„Femeie, te-ai slobozit de boala ta“... 


Evanghelia acestei duminici cuprinde minunea tămăduirii unei femei care purta, de 
optsprezece ani, o boală cumplită. Boala şi tămăduirea acestei femei conţin multă 
învăţătură pentru noi şi de aceea vom cerceta cu de-amănuntul să vedem cum s-a 
întâmplat minunea. 


Prin trei stări au trecut boala şi tămăduirea femeii. 


Întâia dată, ne spune Evanghelia că „avea, de optsprezece ani, duhul 
neputinței “ şi „nu putea să se ridice nicidecum “. 

- A doua oară, ne spune evanghelia că lisus a văzut-o şi S-a apropiat de ea. 

- Îndată după această apropiere şi întâlnire a femeii cu lisus, a urmat a treia 
stare: scăparea şi tămăduirea femeii din cumplita boală. 


Să luăm aminte că prin aceste trei stări trebuie să treacă şi mântuirea noastră 
sufletească. 


Întâia dată, trebuie să ne dăm seama că starea noastră cea păcătoasă este tocmai ca 
starea cea dintâi a femeii din Evanghelie. „Și nu putea să se ridice nicidecum, ne 
spune evanghelia despre femeia cea bolnavă. Asta-i şi starea omului cuprins de 
patimi şi păcate: nu se poate ridica din mocirlă la o viaţă mai curată şi mai bună. 
De multe ori va fi cercat biata femeie în cei optsprezece ani să se ridice de Jos, dar 





n-a putut. Aşa şi păcătosul: fără ajutorul Mântuitorului nu se poate ridica. „Fără de 
Mine nu puteţi face nimic“, zice lisus (loan 15, 5). „(...) a legat-o satan de 
optsprezece ani!“, a zis lisus despre femeia cea bolnavă. Aşa este şi cel cuprins de 
patimile cele rele: un legat de satan şi un rob al lui satan. 


Cititorule! Din starea ta cea păcătoasă numai o singură cale de ieşire şi de scăpare 
este: să te apropii de Mântuitorul Hristos; să cazi înaintea Mântuitorului ca şi 
femeia din chipul arătat în pagina dinainte. Despre femeia din Evanghelie nu ni se 
spune mai de-aproape ce a făcut când S-a apropiat de ea Mântuitorul şi mântuirea, 
dar, de bună-seamă, femeia n-a stat în faţa lui lisus Mântuitorul numai cu boala sa, 
ci a stat cu toată credinţa ei, cu toată încrederea ei în puterea şi ajutorul lui lisus; a 
stat cu toate nădejdile ei, cu toate lacrimile şi cu toate puterile ei sufleteşti. Aşa şi 
tu să cazi înaintea lui Hristos nu numai cu păcatele tale, ci şi cu credinţa ta în Jertfa 
Lui cea Sfântă şi atunci vei primi şi tu viaţă şi tămăduire. 


O, ce dulce a fost vestea ce i s-a spus femeii: „(...) te-ai slobozit de boala ta“. Tot 
aşa o veste dulce şi plăcută li se spune şi celor care s-au hotărât pentru Hristos şi L- 
au primit cu adevărat pe Hristos. Un scăpat dintr-o boală cumplită de moarte, un 
eliberat dintr-o robie cu lanţuri grele este şi creştinul cel hotărât pentru lisus 
Hristos şi Evanghelia Lui. 


Evanghelia ne spune că fariseii „se mâniaseră“ pe lisus, pentru că o dezlegase din 
legăturile lui satan pe o femeie în ziua sâmbetei. Această mustrare se aude şi azi ori 
de câte ori cineva se hotărăşte să se dezlege din lanţurile păcatului şi ale diavolului. 


Citiţi, spre pildă, scrisoarea de mai jos: 

Domnule părinte! Şi eu am iscălit hotărârea să mă las de beţie şi de sudalme, 
dar, de atunci, nu mai am pace şi hodină cu oamenii ăştia, că tot cârâie după 
mine că m-am făcut pocăit. Şi zic că acuma-s mai trufaş, că nu Stau cu ei în 
cârciumă de vorbă la un pahar de rachie... Dar eu şi mai tare ţin la Sfânta 
Biserică de când m-am lăsat de rele“... 


Adică vedeţi, un om s-a dezlegat din legăturile lui satan, dar oamenii, ca şi fariseii 
din evanghelie, se ţin după el cu mustrări şi bănuieli. Duminica, după ce iese din 
biserică, omul a început să nu mai meargă cu ei la birt, ci se duce acasă şi citeşte 
ceva din Biblie şi din «Lumina Satelon» [Publicaţie săptămânală al cărei redactor 
era, în vremea când a scris aceste tâlcuiri, Părintele Iosif Trifa]; şi aşa se dezleagă 
mereu din legăturile păcatelor. Dar, la asta, oamenii „cârâie“ după el, ca şi fariseii 


din evanghelie, că „lucrează“ în ziua duminicii şi nu merge să se „hodinească“ şi să 


xee 


„prăznuiască“ cu ei ziua Domnului... la crâşmă. 





Să luăm aminte că şi pe noi ne mustră evanghelia aceasta despre cum ţinem 
praznicele. Duminicile şi sărbătorile noastre sunt pline de alergări, târguri, 
târguieli, negustorii, iar pe de altă parte ne odihnim în ele cu... petreceri la birt, cu 
jocuri, cu minciuni, clevetiri, făloşenii... 


Adică, în loc să ne dezlegăm în ziua Domnului din legăturile păcatului, mai tare ne 
legăm. 


Muşcătura de şarpe 


Doctorii spun că moartea cea mai nesimţită şi cu dureri mai uşoare o au cei muşcaţi 
de şerpi veninoşi. Cel muşcat de şarpe veninos nu simte nici o alt fel de durere, 
decât atâta că îl apasă o moleşeală şi un somn; un somn plăcut, un somn adânc, din 
care însă niciodată nu se mai trezeşte. 


Aşa este şi moartea cea sufletească ce o face şarpele diavol. Şarpele-diavol îl 
muşcă pe om cu fel de fel de otrăvuri dulci de plăceri şi desfătări lumeşti. Omul nu 
simte moartea sufletească. 


Îl cuprinde somnul păcatului, somnul şi beţia plăcerilor şi a patimilor lumeşti, din 


care nu se mai poate trezi. Sufletul lui moare în acest somn. 


(Părintele Iosif Trifa, Tâlcuirea Evangheliilor duminicilor de peste an) 





Traian Dorz - Din pricina aceasta 


;» Din pricina aceasta, iudeii au început să urmărească pe lisus şi căutau să-L 
omoare, fiindcă făcea aceste lucruri în ziua Sabatului. “ (loan 5, 16) 


Din pricina unui bine făcut unui nenorocit şi din pricina pârii unui nerecunoscător, 
iudeii au început să-L urmărească pe lisus. 


Şi mereu din aceste două pricini va fi urmărit Hristos: din pricina binelui făcut 
celor nenorociţi şi din pricina pârelor celor nerecunoscători. 


Din pricina mântuirii şi binefacerilor aduse omenirii prin Evanghelia Sa, Hristos a 
fost urmărit de toţi cei care iubesc întunericul, pentru că aceștia au foloase din 
întuneric. Şi din pricina acelor care, din ură sau din neştiinţă, din răzbunare sau din 
interes, Îl pârăsc, Hristos este şi azi urmărit de toţi cei care nu cercetează 
temeinicia urii față de El. 


De ce oare oamenii nu privesc cinstit la lucrarea mântuitoare pe care a adus-o 
Hristos în lume? Căci fără de această lucrare a Evangheliei creştine am locui şi 
astăzi în triburi sau în peşteri! De ce oare nimeni nu judecă cu dreptate şi cu 
înţelepciune ca să vadă ce a făcut într-adevăr Hristos pentru omenirea întreagă şi ce 
ar fi astăzi lumea, fără învăţătura lui lisus, decât o uriaşă închisoare? 


Oamenii nu iubesc pe Adevăratul Dumnezeu, ci forma Evangheliei. Exteriorul 
credinţei. Acesta este falsul dumnezeu la care se închină astăzi oamenii! Când 
Adevăratul Dumnezeu S-a ridicat să nimicească pe acest fals dumnezeu al lumii, 
oamenii L-au răstignit pe Cel Adevărat, spre a-l apăra pe celălalt, pe cel fals. 





L-au omorât pe Hristos pentru sabat, tăgăduindu-l autoritatea Sa Divină. Hristos Se 
ridicase mai presus de sabat, tocmai pentru că sabatul fusese ridicat de oameni mai 
presus decât Dumnezeu. Dar oamenii n-au vrut să-L recunoască pe Fiul lui 
Dumnezeu şi L-au ucis. Aşa cum fac şi astăzi. 


Pentru că lumea nu vrea adevărul, ci închipuirea. Nu vrea miezul, ci coaja — sau 
nici atât. Nu vrea Harul, ci Legea. Nu pe Hristos, ci o formă de evlavie. Pentru a 
salva cele ce se văd, sunt gata să ucidă tot ce nu se vede. Atât în inimile lor cât şi în 
ale altora. Iudeii au omorât pe Hristos pentru a-şi salva sabatul. 


Prejudecăţile luptă împotriva lui Hristos oriunde se iveşte trăirea Lui, pentru că 
oriunde pătrunde EI, Hristos luptă cu prejudecățile care au ajuns un nou dumnezeu 
pentru oameni. Luând pe nedrept locul Celui Viu şi Adevărat. Pe toate aceste 
lucruri Hristos trebuie să le subordoneze, să le coboare la picioarele Sale. Adică la 
locul lor. Şi să ridice mai presus slava Tatălui Sfânt. 


Unde domneşte păcatul toate lucrurile sunt răsturnate. Acolo ceea ce trebuie să fie 
înălțat este disprețuit. lar ceea ce trebuie să fie jos se găseşte deasupra. 


Numai când vine Hristos se face ordine şi rânduială într-un loc. Numai El aşază 


lucrurile la starea normală, în ordinea valorii lor. Din pricina înnoirii acesteia pe 
care o aduce, lisus este însă totdeauna urmărit. Fiindcă oamenii iubesc mereu cele 
vechi, cele comode, cele statornicite şi întunecoase. Urând Lumina, care le 
porunceşte primenirea vieții individului şi societăţii, lumea ÎI urăşte pe Hristos. 


Oameni învechiţi se găsesc oriunde şi sunt gata să omoare oricând, fără nici o 
ezitare şi fără nici o întârziere pe Hristos. Unii Îl omoară pentru sabat, alţii — pentru 
botez, alţii — pentru vorbirea în limbi, alţii — pentru împărăţia de o mie de ani, alții 
— pentru stilul vechi, alții — pentru minuni, alții — pentru superstiții şi obiceiuri. 
Căci uriaşul cel negru al formalismului religios este cel mai grozav duşman al 
credinţei vii şi al unităţii Bisericii. 


Doamne lisuse Hristoase, noi Te iubim din tot sufletul nostru şi dorim ca Slava 
Ta Să stăpânească puternic în Biserica Ta şi în toate sufletele oamenilor, de 
aceea ne doare ori de câte ori vedem că Tu eşti îndepărtat şi înlocuit cu lucruri 
străine şi rele din locul care Ţi se cuvine numai Ţie. Ajută-ne Să nu încetăm 
lupta până când şi în noi şi în lume — şi mai ales în Casa Ta — Tu vei fi Singurul 
Domn şi Stăpân iubit şi ascultat. Amin. 


(Traian Dorz, Hristos — Binefăcătorul nostru) 





Traian Dorz - Meditaţii la Apostolul din Duminica a 27-a după Rusalii 


Staţi gata, dar... (Efeseni 6, 14) 


Două lucruri se văd dintr-o dată la un ostaş gata de luptă: puterea şi frumuseţea lui. 
Puterea se vede din hotărârea lui lăuntrică, iar frumuseţea din înfăţişarea lui 
dinafară. Puterea se vede din toate mădularele lui, iar frumuseţea din toate 
veşmintele sale. 


Un ostaş nu trebuie să apară niciodată bătrân şi niciodată slăbănog în starea sa 
lăuntrică. ŞI nu trebuie să apară niciodată dezordonat şi zdrenţăros în înfăţişarea sa 
dinafară. 


Un ostaş nu trebuie să apară niciodată nepregătit şi negata. Chiar când este în 
repaus, chiar când este în odihnă, ori în călătorie — ostaşul trebuie să arate o 
înfăţişare totdeauna ordonată şi disciplinată, curată şi îngrijită, dovedind puterea şi 
frumuseţea tinereţii şi a curajului său. 


Numai astfel el va face cinste Împăratului său, patriei sale şi unităţii din care face 
parte. 


Cel dintâi lucru despre care spune Cuvântul Domnului că trebuie să se vadă la un 
ostaş al lui Hristos este mijlocul încins şi pieptul apărat. 


Centura Adevărului şi platoşa neprihănirii sunt primele dovezi şi condiţii ale 





puterii şi frumuseţii. Ale puterii care stă în adevăr şi ale frumuseţii care stă în 
neprihănire. 


Puterea noastră stă în încrederea noastră pe învăţătura dreaptă, prin care ni se 
întemeiază credința noastră în Dumnezeul nostru şi în Mântuitorul nostru lisus 
Hristos. 


Această centură care ne încinge şi întăreşte mijlocul nostru este puterea rezemării 
noastre pe Adevăr, adică pe învăţătura evanghelică lăsată Bisericii noastre vii şi 
sfinte. 


lar frumuseţea noastră stă în neprihănirea curatei noastre iubiri şi unităţi frăţeşti. 
In această apărare pe care ne-o dă nouă, fiecăruia, părtăşia puternică cu fraţii noştri, 
stând între ei, umblând între ei, lucrând şi suferind între ei. 


Fără învăţătură noi suntem fără adevăr. lar fără dragoste suntem fără neprihănire. 
De aceea, oricine îşi leapădă învăţătura sa dintâi este ca un ostaş care şi-a aruncat 
centura sa. Un astfel de ostaş este un dezertor, şi asta se vede imediat şi de departe 
de către oricine. 


Un ostaş care şi-a pierdut centura şi umblă fără ea nu mai are nici un preţ în ochii 
nimănui. El nu numai că şi-a pierdut orice putere, fiindcă mijlocul lui este 
slăbănogit, ci şi pentru că şi-a pierdut cinstea sa. 


Să mă apere neprihănirea şi să mă păzească nevinovăția, se ruga psalmistul, 
arătându-ne şi prin asta că platoşa neprihănirii, adică frumoasa dragoste frățească, 
este o puternică apărare pentru sufletul credincios. 


Un ostaş fără platoşă ar fi tot aşa de nefericit ca şi unul fără centură. 


Un suflet fără dragostea şi unitatea frățească este tot aşa de nenorocit ca şi unul 
fără învăţătura adevărată. De fapt, aceste două pierderi merg împreună. Cine îşi 
pierde învăţătura dreaptă îşi pierde şi unitatea cu fraţii. Cine o păstrează tare pe cea 
dintâi o are frumoasă şi pe cea de-a doua. 


După mijlocul încins şi pieptul apărat, Cuvântul Sfânt vorbeşte despre încălţarea 
picioarelor noastre cu râvna Evangheliei păcii... 


Râvna de a propovădui şi altora calea mântuirii sufleteşti este nu numai o datorie a 
ostașului credincios, ci este chiar o armă duhovnicească a lui. O armă nu numai de 





atac pentru înfrângerea lui satan şi pentru a dezrobi de la el pe alte suflete care zac 
în robia sa, ci şi de apărare a propriei noastre mântuiri. 


Căci, cu cât vom alerga şi vom lupta mai mult pentru mântuirea altora, cu atât va fi 
mai sigură lupta asta pentru mântuirea noastră proprie. 


De aceea râvna pentru vestirea Evangheliei trebuie să fie o grijă şi o preocupare 
necontenită ale fiecărui suflet care doreşte să trăiască şi să sfârşească el însuşi 
biruitor. 


Evanghelia este a păcii, fiindcă ea este în primul rând vestea cea bună a 
împăcării Tatălui nostru Ceresc cu noi, prin Sângele Crucii Mântuitorului 
nostru lisus Hristos, care ne-a spălat de păcatele noastre şi ne-a împăcat prin 
Jertfa şi Moartea Sa cu Dumnezeu. 


Și este a păcii, fiindcă ea singură aduce sufletul omenesc într-o stare de pace 
lăuntrică, chiar şi în mijlocul celor mai mari valuri şi frământări. 


Domnul lisus a zis: „Vă dau pacea Mea!“... Și pacea aceasta întrece orice 
pricepere omenească şi biruie orice zbucium şi frământare. 


Apoi, este a păcii, fiindcă ea singură este calea prin care toate sufletele şi toate 
popoarele pot ajunge la adevărata înţelegere, armonie şi dragoste, prin puterea şi 
viaţa lui Hristos Domnul şi Mântuitorul nostru, atunci când acestea o primesc şi o 
urmează cu adevărat. 


(Traian Dorz, Hristos — Puterea apostoliei) 





Traian Dorz - Prejudecăţile, lupta împotriva lui Hristos 


Oamenii nu iubesc pe Adevăratul Dumnezeu, ci forma Evangheliei. Exteriorul 
credinţei. Acesta este falsul dumnezeu la care se închină astăzi oamenii! Când 
Adevăratul Dumnezeu S-a ridicat să nimicească pe acest fals dumnezeu al lumii, 
oamenii L-au răstignit pe Cel Adevărat, spre a-l apăra pe celălalt, pe cel fals. 


L-au omorât pe Hristos pentru sabat, tăgăduindu-l autoritatea Sa Divină. Hristos Se 
ridicase mai presus de sabat, tocmai pentru că sabatul fusese ridicat de oameni mai 
presus decât Dumnezeu. Dar oamenii n-au vrut să-L recunoască pe Fiul lui 
Dumnezeu şi L-au ucis. Aşa cum fac şi astăzi. 


Pentru că lumea nu vrea adevărul, ci închipuirea. Nu vrea miezul, ci coaja - sau 
nici atât. Nu vrea harul, ci Legea. Nu pe Hristos, ci o formă de evlavie. Pentru a 
salva cele ce se văd, sunt gata să ucidă tot ce nu se vede. 


Atât în inimile lor cât şi în ale altora. ludeii au omorât pe Hristos pentru a-şi salva 
sabatul. 


Prejudecăţile luptă împotriva lui Hristos oriunde se iveşte trăirea Lui, pentru că 
oriunde pătrunde EI, Hristos luptă cu prejudecățile care au ajuns un nou dumnezeu 
pentru oameni. Luând pe nedrept locul Celui Viu şi Adevărat. 





Pe toate aceste lucruri Hristos trebuie să le subordoneze, să le coboare la picioarele 
Sale. Adică la locul lor. Şi să ridice mai presus slava Tatălui Sfânt. 


Unde domneşte păcatul toate lucrurile sunt răsturnate. Acolo ceea ce trebuie să fie 
înălțat este disprețuit. lar ceea ce trebuie să fie jos se găseşte deasupra. 


Numai când vine Hristos se face ordine şi rânduială într-un loc. Numai El aşază 
lucrurile la starea normală, în ordinea valorii lor. Din pricina înnoirii acesteia pe 
care o adduce, lisus este însă totdeauna urmărit. Fiindcă oamenii iubesc mereu cele 
vechi, cele comode, cele statornicite şi întunecoase. Urând Lumina, care le porun- 
ceşte primenirea vieţii individului şi societăţii, lumea Îl urăşte pe Hristos. 


Oameni învechiţi se găsesc oriunde şi sunt gata să omoare oricând, fără nici o 
ezitare şi fără nici o întârziere pe Hristos. Unii Îl omoară pentru sabat, alţii - pentru 
botez, alţii - pentru vorbirea în limbi, alții - pentru împărăția de o mie de ani, alții - 
pentru stilul vechi, alții - pentru minuni, alţii - pentru superstiții şi obiceiuri. Căci 
uriaşul cel negru al formalismului religios este cel mai grozav duşman al credinţei 
vii şi al unităţii Bisericii. 


Doamne lisuse Hristoase, noi Te iubim din tot sufletul nostru şi dorim ca slava Ta 
să stăpânească puternic în Biserica Ta şi în toate sufletele oamenilor, de aceea ne 
doare ori de câte ori vedem că Tu eşti îndepărtat şi înlocuit cu lucruri străine şi rele 
din locul care Ți se cuvine numai Ție. Ajută-ne să nu încetăm lupta până când şi în 
noi şi în lume - şi mai ales în Casa Ta - Tu vei fi Singurul Domn şi Stăpân iubit şi 
ascultat. Amin. 





Traian Dorz - Când ochii mei 


Când ochii mei privesc spre Tine şi-i vezi cum zi de zi se stâng, 
între nădejde şi-ntristare, Tu ştii, lisus Iubit, cât plâng. 


Când, chinuit de neputinţă, amare buzele îmi strâng 
să-mi năbuş geamătul durerii, lisus Iubit, Tu ştiu cât plâng. 


Când, stors de-a sufletului vlagă, eu inima-n suspin mi-o frâng, 
când nu mai pot purta povara, lubit lisus, Tu ştii cât plâng. 


O, fie-Ţi milă, fie-Ți milă, căci lungile-aşteptări mă-nfrâng, 
priveşte-mi viaţa-nlănţuită, Tu ştii, lubit lisus, cât plâng. 


Adu-mi odată dezlegarea de orice lanţuri ce mă strâng, 
0, după-o clipă de odihnă, lisuse, până când să plâng? 





Pr. Anthony M. Coniaris - Duminica a X-a după Înălţarea Sfintei Cruci (a 
XXVII-a după Rusalii) - Indreptarea personalităţilor încovoiate 


Se spune că o femeie, soția unui inginer american, a adus o mare mângâiere 
unor oameni dintr-o ţară asiatică. Ea a observat că bătrânii unui anume sătuc 
erau cu toţii cocoşaţi. După ce a studiat puţin Situaţia şi-a dat seama că era din 
cauza măturatului. Deoarece lemnul era rar, cozile erau foarte scurte iar 
oamenii măturau aplecaţi de mijloc, iar la bătrâneţe ajungeau cu toţii gârboviți. 
Ea S-a hotărât să facă ceva. A descoperit în munţi o specie de trestie înaltă. A 
luat câteva şi a început să le cultive în casa ei din acel sătuc. Şi-a făcut o mătură 
şi a început să măture pe afară, ca toți să o poată vedea. Încetul cu încetul 
Sătenii au prins ideea şi s-au folosit de trestiile înalte pentru a-şi face cozi la 
mătură: acum puteau mătura Stând drepţi. Ea s-a întors ulterior în America, şi 
după câţiva ani a primit o scrisoare din partea primarului din Satul cu pricina: 
“Soţiei inginerului: [...] Ne-aţi arătat un nou mod de a mătura. Un lucru mic, 
dar care a schimbat viaţa oamenilor noştri. [...] Aţi fi fericită să vedeţi că astăzi 
în Sat Sunt doar puţini gârboviţi. [...] Am construit un mic altar în memoria Dvs. 
Este simplu, iar la picioarele lui scrie: “În memoria femeii care a îndreptat 
cocoaşelor oamenilor noştri. ” 


Evanghelia de astăzi este despre o femeie care avea “de optsprezece ani un duh de 
neputinţă”. Era gârbovă şi nu se putea îndrepta nicicum de spate. Când lisus a 
văzut-o, “a chemat-o şi i-a zis: Femeie, eşti dezlegată de neputinţa ta. Şi Şi-a pus 
mâinile asupra ei, şi ea îndată s-a îndreptat şi slăvea pe Dumnezeu.” 


Principalul mesaj al acestui episod dă mărturie de puterea lui Hristos de a îndrepta 
ceea ce este strâmb, nu doar trupurile strâmbe, ci şi vieţile strâmbe. Dintre toate 
creaturile acestei lumi, omul este singurul care a fost făcut astfel încât să poată 
privi în sus. Dar păcatul îl apleacă, în încovoaie. Cu cât omul îl slujeşte mai mult 





pe Dumnezeu, cu atât va fi mai ridicat, mai drept. Cu cât păcătuieşte mai mult, cu 
atât mai mult îşi gârboveşte viaţa, mintea şi inima. 


Sunt unii care spun: “Nu poţi schimba firea omului”. Această afirmaţie îl 
nesocoteşte pe Dumnezeu — E] a venit în această lume tocmai pentru a schimba 
firea omului, să îndrepte personalităţile cocoşate. “Şi aşa eraţi unii dintre voi”, 
beţivi, idolatri, tâlhari, vrăjitori, scrie Apostolul Paul. “Dar v-aţi spălat, dar v-aţi 
sfințit, dar v-aţi îndreptat în numele Domnului lisus Hristos şi în Duhul 
Dumnezeului nostru.” 


De multe ori în viaţă vedem râuri şerpuitoare. În Minneapolis există un braţ foarte 
încovoiat numit Minnehaha Creek. Motivul pentru care are atâtea cotituri este că 
urmăreşte cursul ce opune cea mai mică rezistenţă. La fel se întâmplă şi în viaţă. 
Când în loc să îi urmăm lui Hristos, urmăm cursul cu cea mai mică rezistenţă, viaţa 
noastră nu este dreaptă ci plină de curbe, cotituri, devieri... 


Un băiat a mers într-o zi cu tatăl său la pescuit. Firul i s-a încurcat însă atât de 
tare încât oricât încerca, nu reuşea să descurce situaţia. După numeroase 
încercări s-a dus la tatăl său şi i-a spus: “Tată, firul meu s-a încurcat. Eşti bun 
te rog să îl îndrepţi?” În mâinile pricepute ale tatălui său, firul s-a întins ca prin 


magie în 2-3 minute. Aceasta este parabola vieților noastre. 


Încetul cu încetul ne încurcăm ca acest fir din cauza tentaţiilor cărora nu ne 
împotrivim şi a păcatelor pe care le facem. La final ne dăm seama că nu mai putem 
descurca iţele vieţii noastre. Cineva din afara trebuie să vină în viaţa noastră pentru 
a ne elibera din încurcătură. Dumnezeu este oricând gata să ne ajute: tot ce 
trebuie să facem este să mergem la El cu credinţă. 


Vieţi încovoiate... îndreptate 


+ Gândiţi-vă la vieţile atâtor persoane încovoiate de alcoolism şi de droguri, 
care au fost însă îndreptate prin puterea lui Hristos cel viu. 

4 Gândiţi-vă la Petru încovoiat de tripla lepădare de Învățătorul său, 
îndreptat totuşi de lisus, pentru a deveni un mare apostol al credinţei. 

+ Gândiţi-vă la femeia prostituată care era încovoiată de greutatea vinovăţiei 
ce o resimțea în inimă. Ea i-a spălat Învăţătorului picioarele cu părul ei şi 
cu lacrimile ei. Marele Doctor al sufletelor a iertat-o şi i-a îndreptat viaţa 
gârbovă. 

4 Gândiţi-vă la tâlharul crucificat alături de Hristos — viaţa păcătoasă îi 
apăsa puternic pe umeri. Înainte se moară, scapă însă un “Doamne, 





pe) 


pomeneşte-mă ”. Deodată marea iubire a lui Dumnezeu a înflorit în inima 
sa şi a auzit dulcea promisiune: “Astăzi vei fi cu Mine în Rai”. 


“Pe care a legat-o satana” 


Principalul mesaj al parabolei de astăzi este că Dumnezeu care a îndreptat de spate 
această femeie, continuă să îndrepte şi astăzi vieţile încovoiate de păcat. Există şi 
un al doilea mesaj, dat de cuvintele lui Iisus care descrie boala femeii: “... aceasta, 
fiică a lui Avraam fiind, pe care a legat-o satana, iată de optsprezece ani...” 
Vedem aici că lisus atribuie boala acestei femei nu lui Dumnezeu ci satanei. Ne 
amintim şi de Sf. Pavel care îi spune bolii sale cronice “un înger al sataner”. 


Adesea asociem voia lui Dumnezeu cu ceea ce este rău, cu boala şi cu moartea. De 
exemplu, când îi moare soţia, bărbatul spune: “Ei bine, trebuie să acceptăm. A fost 
voia lui Dumnezeu.” lar bărbatul este medic şi timp de câteva săptămâni s-a luptat 
pentru viaţa soţiei. În tot acest timp s-a luptat el oare cu Dumnezeu? Evident că nu. 


Hristos şi-a petrecut o mare parte din anii de activitate publică vindecând bolnavi. 
Niciodată nu îl vedem provocând cuiva boală. Moartea nu are loc pentru că 
Dumnezeu o vrea. lisus însuşi a plâns la mormântul lui Lazăr. 


Dr. Leslie Weatherhead spunea odată: “Dacă vrei să spui “Voia Sa s-a făcut, 
spune-o atunci când un cancer în Stare iniţială a fost descoperit şi tratat; spune- 
o când un copil s-a născut şi “amândoi sunt bine”; spune-o când dimineaţa 
soarele străluceşte şi tu pocneşti de sănătate; spune-o în ziua de Crăciun; spune- 
o când eşti plin de fericire, fericire care vine de la Dumnezeu”. Pentru că 
aceasta este voia lui Dumnezeu pentru om; nu mormântul, boala, calamitatea, ci 
sănătatea, fericirea şi vitalitatea. 


Gândiţi-vă câte vieţi nu au fost curbate de poliomielită. Dr. Jonas Salk a descoperit 
un vaccin şi a eradicat poliomielita. Vedem cum un om, datorită cercetărilor 
ştiinţifice, a îndreptat vieţile atâtor oameni. Dr. Salk nu s-a opus voii lui Dumnezeu 
ci a acţionat conform acesteia, făcând viaţa mai bună pentru atâţia oameni. Există 
atâtea domenii ale vieţii în care putem coopera cu Dumnezeu pentru a îndrepta 
acele vieţi gârbovite de păcat şi suferinţă. 


Rugăciune 


Doamne, ajută-mă să vin la Tine cu viaţa mea gârbovită pentru ca Tu să o 
îndrepți din nou, aşa cum ai îndreptat spatele femeii din Evanghelia de astăzi. 





Pentru că ştiu că nici un spate îndoit şi nici un suflet îndoit nu este aşa pentru că 
Tu i-ai dorit omului aceasta. 


Și ajută-mă, Doamne, ca înaintând în viaţă să merg drept şi să îndrept în drumul 
meu tot ceea ce este strâmb: 


Unde este ură, să pun iubire; 
Unde este rană, iertare; 

Unde este discordie, unitate; 
Unde este disperare, speranță; 
Unde este întuneric, lumină; 
Unde este tristeţe, bucurie. 


(Traducere: Oana Capan) 





Pr. George Dimopoulos - Duminica a X-a după Înălţarea Sfintei Cruci (a 
XXVII-a după Rusalii) — Hristos îi iubeşte în continuare pe păcătoşi 


lubiți frați, Dumnezeu nu iubeşte nimic mai mult decât pe oameni, şi nu urăşte 
nimic mai mult decât ipocrizia. Când Mântuitorul nostru lisus Hristos era pe 
pământ, era plin de iubire şi milostivire faţă de toţi oamenii; doar cu cei ipocriţi a 
fost sever şi exigent. I-a acceptat cu bucurie şi cu o bunătate de nedescris pe toţi 
păcătoşii care au venit să îi ceară iertare; însă pe ipocriţi, care în exterior le păreau 
celorlalți a fi sfinţi şi oameni de bunăvoință, lisus i-a certat aspru, chiar lovindu-i 
cu biciul. 


În pasajul de astăzi din Sfânta Evanghelie, femeia bolnavă care a intrat în sinagogă 
în acea zi de Sabat (sâmbătă, ziua de odihnă la evrei) este un bun exemplu pentru 
fiecare dintre noi. Urmând exemplul ei bun şi pios, şi noi trebuie să venim la 
biserică în fiecare duminică, pentru a ne ruga şi a asculta predicarea Cuvântului lui 
Dumnezeu. Din aceste două motive a venit la sinagogă această femeie — această 
sărmană creatură care era atât de apăsată de durere încât nici nu se putea îndrepta 
să umble. A venit să găsească mângâiere — tăria de a-şi duce durerile şi 
necazurile — şi a găsit mult mai mult decât se aştepta să primească. A fost 
complet vindecată de boala care a chinuit-o timp de optsprezece ani. 


Să ne-o imaginăm ascultând cu pocăință predica Domnului lisus Hristos. Stând în 
vreun colț întunecat al sinagogii, ea cerea îndurarea lui Dumnezeu, şi Dumnezeu a 
pregătit-o pentru a accepta harul divin. Când, la sfârşitul predici, ea s-a apropiat de 
Domnul nostru, El s-a uitat nu doar la trupul ei gârbovit, ci şi la sufletul ei aplecat 
în căinţă profundă. lisus i-a vorbit: “Femeie, eşti dezlegată de neputinţa ta”. Apoi, 





pentru ca să îi fie transferată puterea divină, dătătoare de viaţă, a atins-o cu mâinile 
Lui sfinte. Şi pentru că cuvintele lui Dumnezeu sunt în sine acte divine, femeia a 
fost vindecată pe loc. 


lată, dragi creştini, cum se manifestă iubirea lui Dumnezeu şi cum se revarsă 
asupra oamenilor. Nici un obstacol nu poate interveni între Dumnezeu şi omul care 
îi cere ajutorul. Nici măcar Sabatul. Pentru că Legea, Poruncile, şi chiar Sabatul au 
fost făcute pentru om, şi nu omul pentru ele. Într-adevăr, legile şi poruncile lui 
Dumnezeu sunt concretizarea iubirii Sale divine pentru oameni. Acelaşi lucru ar 
trebui să fie valabil şi pentru legile umane, care trebuie să fie pentru binele omului, 
nu pentru înrobirea lui — altfel devin nedrepte şi inumane. Legile sunt făcute pentru 
oamenii răi, pentru a-i împiedica să mai facă faptele lor întunecate. Oamenii buni, 
oamenii drepți nu au nevoie de legi. 

“Legea nu este pusă pentru cel drept, ci pentru cei fără de lege şi răzvrătiți, 
pentru necredincioşi şi păcătoşi, pentru necuvioşi şi spurcaţi, pentru ucigaşii de 
tată şi ucigaşii de mamă, pentru omorâtorii de oameni, pentru desfrânaţi, pentru 
sodomiţi, pentru vânzătorii de oameni, pentru mincinoşi, pentru cei care jură 
strâmb şi pentru tot ce stă împotriva sănătoase” (|Timotei 1,9-10). Pentru 
oamenii buni, adică pentru creştini, există o singură lege, Legea Iubirii. Această 
Lege este pozitivă prin natura sa; nu doar interzice faptele rele, ci şi încurajează 
faptele pozitive de bunătate. 


Nimic nu se poate împotrivi acestei Legi. Totuşi există multe lucruri care ne 
îndepărtează de bine. În primul rând este ipocrizia. Ce este ipocrizia? Este păcatul 
de a pretinde că eşti drept şi bun, în timp ce înlăuntrul tău eşti decăzut şi 
păcătos. Cu alte cuvinte, ipocrizia înseamnă a le da altora impresia că eşti ceva ce 
nu eşti de fapt în realitate. Ipocriții pretind că sunt preocupaţi de Lege şi Porunci, 
dar doar pentru a zădărnici binele. Ei le apar oamenilor ca păzitori ai Legii Divine, 
sau ca cei care luptă pentru apărarea legii umane, în timp ce în realitate doresc doar 
să dezrădăcineze, să ardă şi să distrugă tocmai temelia societății. Pe ipocrit nu îl 
interesează dacă oamenii îşi pierd viaţa, dacă nedreptatea apare ca adevărată, dacă 
oameni nevinovaţi sunt răstigniţi, dacă instituţii venerabile sunt dărâmate. 


Mai-marele sinagogii, dacă ar fi putut, i-ar fi omorât şi pe lisus şi pe femeia 
bolnavă, de dragul Sabatului. El nu a fost impresionat deloc de vindecarea care a 
avut loc chiar în faţa ochilor săi, a femeii despre care cu siguranţă ştia că a fost 
bolnavă ani de zile. EI nu a simţit pentru Hristos decât ură şi ciudă. Dar a ştiut bine 
cum să îşi acopere sentimentele, şi să apară înaintea oamenilor preocupat doar de 
Sabatul lui Dumnezeu, respingându-l însă pe Dumnezeul lui Hristos! Poate că 
oamenii care îl cunoşteau pe acest mai-mare al sinagogii au fost păcăliți de ceea ce 





a făcut el — dar nu şi lisus. EI l-a numit pe faţă ipocrit şi impostor; mincinos şi 
actor, care una simte şi alta spune. 


Din păcate, dragi creştini, avem şi astăzi mulţi astfel de ipocriți. Trebuie să avem 
grijă să îi depistăm. În exterior, ei apar sfinţi, în timp ce în interior sunt plini de 
rău. Totuşi, cu multă abilitate îşi maschează în faţa oamenilor adevăratele 
sentimente; se acoperă cu o manta a pietăţii, şi în acelaşi timp sunt gata pentru 
orice rău. Dacă le oferi un sfat, nu vor ţine cont de el. Dacă faci pentru ei o faptă 
bună, nu vor simţi nici o obligaţie. Fi strigă tare în numele Legii, al Poruncilor, al 
Sfintelor Canoane, al ordinii şi al adevărului; şi totuşi ei nu cred în propriile lor 
cuvinte. Nimeni nu neagă valoarea Legii, a Poruncilor şi a Canoanelor. Însă, pe de 
altă parte, oare nu acestea există pentru om, şi nu omul pentru ele? La ce bun să 
vorbeşti despre porunca “Să nu ucizi”, dacă îi ucizi pe ceilalți cu nepăsare? La ce 
bun să strigi despre Canoane, dacă astfel distrugem Biserica? Cu privire la Lege, la 
ordine şi la adevăr, este general acceptat faptul că oamenii care strigă mai tare 
pentru acestea nici nu le cunosc nici nu le respectă ei înşişi. Ei doar vorbesc; ei 
predică, dar nu fac. 


Dragi creştini, lisus Hristos i-a iubit şi îi iubeşte în continuare pe toţi păcătoşii, pe 
cei obosiţi, pe cei bolnavi, pe cei umili. El îi iubeşte şi pe ipocriţi, dar urăşte 
ipocrizia lor! Şi ipocriţii îl urăsc pe Hristos, deoarece iubirea şi ipocrizia nu pot 
exista împreună. Se exclud reciproc. Să ne iubim unii pe alţii, şi prin aceasta vom 
dovedi că îl iubim pe Dumnezeu, şi că cinstim Ziua Domnului. Dacă doar dăm 
impresia că îl căutăm pe Dumnezeu, în timp ce în realitate îl urâm atât pe EI cât şi 
pe aproapele nostru, să fim siguri că suntem ipocriţi. Nu avem respect pentru 
Dumnezeu, nici pentru poruncile Lui, în ciuda cuvintelor noastre semeţe despre 
contrariul. Suntem mincinoşi. Poruncile lui Dumnezeu şi canoanele Bisericii sunt 
iubire; să iubim, pentru ca să avem viaţa şi mântuirea. 


(Traducere: Oana Capan) 





Pr. Mihai Tegzeş - Duminica a X-a după Înălţarea Sfintei Cruci (a XXVII-a 
după Rusalii) 


Iubiţi credincioşi! Evanghelia din această duminică relatează cum lisus eliberează 
o femeie de o boală ce o chinuia de optsprezece ani. Este interesant faptul că 
Domnul nu îi spune femeii “eşti vindecată”, ci “eşti liberă”. Mai marele Sinagogii 
se supără pentru că lisus a înfăptuit miracolul în zi de sâmbăta, dar evanghelistul 
Luca accentuează faptul că lisus este prezent în acel loc şi în zi de sâmbătă tocmai 
pentru a arăta adevărata valoare şi adevăratul sens al zilei sâmbetei: zi în care omul 
este chemat să-L preamărească pe Domnul, în mod particular prin atenţia şi grija 
față de aproapele. 


Din ataşamentul şi din răspunsul Mântuitorului reiese că ziua de sâmbătă nu este 
făcută pentru a-l paraliza pe om sau a-l lăsa abandonat cu boala şi necazul lui, ci 
pentru a-l elibera; mai mult, ziua sâmbetei nu este lăsată de Domnul pentru a-l opri 
pe om să facă binele, ci pentru a-L preamări pe Domnul prin grija față de 
aproapele, pe Domnul care neîncetat are grijă de toți oamenii. lisus nu doreşte să 
abolească legea strămoşilor, legea îşi are importanţa ei, însă lisus ne învaţă că 
persoanele sunt mai importante decât legea. lisus de fapt clarifică adevăratul sens 
al legii: toți oamenii trebuie să respecte legea, dar legea trebuie să respecte 
demnitatea persoanelor. 


Tabloul întâlnirii dintre lisus şi femeie este plin de atenţie din partea 
Mântuitorului — care ia iniţiativa şi-i dăruieşte darul vindecării acestei femei -, 
femeie pe care boala a marcat-o până într-atât încât nu mai putea privi în ochi 
nici o altă persoană. 


întrezări lumina cerului, arată neputinţa ei de a ieşi singură din boala care a pus 
stăpânire pe ea, dar şi faptul că ea era singură cu boala ei. Durata lungă a boli 





demonstrează faptul că inima acestei femei s-a închis de multă vreme oricărei 
speranţe de vindecare. De fapt, ea nici nu îndrăzneşte să-l ceară Domnului să o 
vindece. 


Fiecare am putea să ne punem întrebarea: oare câte femei şi câţi bărbați gârbovi 
sunt în jurul nostru prin faptul că nu le acordăm atenția cuvenită, ori prin 
indiferența şi nepăsarea noastră faţă de ei. Această femeie stă în faţa lui lisus. Este 
o femeie care s-a resemnat cu boala ei. Prin faptul că o vindecă, Domnul ne învaţă 
ca să nu ne predăm în faţa bolilor şi a suferinţei ci să ne luptăm pentru a ne vindeca 
şi a ieşi la lumină, la dialogul cu cei de lângă noi. 


Cum S-a apropiat de această femeie şi a vindecat-o, tot aşa Domnul se apropie şi 
de noi, dar oare inimile noastre sunt chiar aşa de triste şi de închise încât să nu 
simtă prezenţa Lui şi să-I permită să ne vindece? În momentul în care lisus i-a 
vorbit, femeia i-a dat Domnului permisiunea ca s-o vindece şi imediat îi 
mulţumeşte Domnului pentru darul primit. 


Am auzit din cuvintele Evangheliei că nu toţi cei care erau de faţă s-au bucurat, iar 
lisus numeşte ipocrite ataşamentul şi reacția mai marelui Sinagogii. Incă odară 
Iisus se arată ca adevăratul vindecător şi mântuitor al omului. 


În încheiere repetăm faptul că lisus nu se opune sâmbetei, ci arată că a sosit 
Împărăţia lui Dumnezeu, iar sâmbăta este lăsată pentru ca fiecare om să facă voia 
lui Dumnezeu şi să se vindece, să lucreze la mântuirea proprie şi a celor din Jur şi 
să fie mai bun. 





Pr. Gheorghe Neamţiu - Duminica a X-a după Înălţarea Sfintei Cruci (a 
XXĂXVII-a după Rusalii) 


Chipul blând al lui lisus Hristos ostenit de cale, flămând şi însetat, bătătorind în 
lung şi-n lat drumurile aspre ale Iudeei şi Galileei prin arşiţa soarelui mediteranean, 
trebuie să ne fie mereu viu, în gând şi inimă, şi acum, după aproape două mii de 
ani de la Înălţarea Sa la Cer. Îl vedem ziua, umblând neobosit în căutarea oiţelor 
rătăcite şi împărtăşind tuturor mângâiere, vindecare, speranță şi pace; Îl vedem 
noaptea în timp ce ucenicii se odihneau, retras în singurătate, spre a se întreţine în 
rugăciune cu Tatăl. 


La răscruci de drumuri, la porțile oraşelor, în pieţe şi sinagogi, prin casele 
oamenilor, pretutindeni, lisus întâlnea aceeaşi lume nenorocită, nevoiaşă, 
suferindă, căutând ori aşteptând o mângâiere, o alinare, un ajutor. 


Când se zvonea că apare lisus din Nazaret, orbii, şchiopii, paraliticii, leproşii, 
surzii, muţii şi posedaţii de duhuri necurate făceau gard viu, de o parte şi de alta a 
drumului. Aceştia erau garda de onoare a blândului Galileean. Vestea trecerii lui 
străbătea ca un fluviu viu aceste epave care, într-o supremă încordare a ultimei lor 
speranţe, implorau mila Fiului lui David, Regele şi Izbăvitorul lor: “Doamne, fă- 
mă să văd”, “Doamne, fiica mea rău se îndrăceşte”, “Doamne, sluga mea zace 
neputincioasă”, iar lisus nu putea trece pe lângă ei, fără să le împărtăşească ajutorul 
cerut. Nu ştim ca EI să fi respins pe cineva. 


Într-o zi, lisus, pe când învăţa în sinagogă, văzu o femeie care avea, de optsprezece 
ani, duhul neputinței, fiind gârbovă şi neputând să se îndrepte. El o chemă la Sine 
Şi îi zise: “Femeie, slobozitu-te-ai de boala ta! Şi Și-a pus mâinile asupra ei, iar 
ea se îndreptă numaidecât şi-L preamărea pe Dumnezeu” (Luca XIII, 13). 





Sfânta Evanghelie nu ne spune să-L fi căutat pe lisus şi să-l fi cerut s-o vindece. 
Dimpotrivă, Evanghelia notează că lisus a chemat-o la Sine şi a vindecat-o cu 
cuvântul şi punerea mâinilor asupra ei. De aceea, pe drept cuvânt, ne-am putea 
întreba pentru ce lisus a tămăduit-o pe această bolnavă fără ca ea să-L fi rugat, câtă 
vreme pe femeia canaaneancă, de pildă, a lăsat-o să strige de mai multe ori în urma 
Sa, înainte de a o fi ascultat? 


Nu încape îndoială că Inima lui lisus, care a vibrat ca nici o altă inimă la toate 
durerile şi dramele oamenilor, a simţit şi drama interioară a acestei femei care 
îşi târa, de optsprezece ani, neputinţa; a văzut credinţa şi încrederea ei tare, dar 
a văzut şi smerenia şi modestia ei care o reţineau, neîndrăznind să se apropie de 
Mântuitorul şi să-L deranjeze cu necazul ei. “Acest făcător de minuni” — îşi zise 
ea — “care ştie totul şi e atât de milostiv cu toţi, îmi vede şi nenorocirea mea şi mă 
va ajuta şi fără să alerg la mila Lui”. Probabil, lisus, printr-o şoaptă lăuntrică, o 
asigurase că o va vindeca. De aceea ea aştepta, cu încredere şi liniştită, ca minunea 
să se producă, ceea ce s-a şi întâmplat numaidecât. Astfel, biata femeie, în culmea 
bucuriei, îl preamărea pe Dumnezeu. 


lisus, care vrea ca toţi oamenii să se mântuiască, le vorbeşte tuturor, în taină. Dar 
zgomotul vieţii trepidante, de azi, înăbuşă glasul său în multe suflete. Mijloacele de 
informare şi comunicare moderne ultrarapide, preocuparea de tot ce-i nou şi la 
modă, goana după tot felul de distracţii, ce murdăresc retina şi pângăresc inima, 
împiedică sufletele să desluşească chemările şi îndemnurile tainice ale Creatorului 
şi Stăpânului lor. 


Numai sufletul care, în ciuda tuturor ispitelor ce tind să-l împrăştie în lumea 
dinafară, ştie şi are tăria să se coboare în cămăruţa sufletului şi să rămână acolo în 
reculegere, numai acesta poate auzi şi urma chemarea tainică, dar limpede, a lui 
lisus. 


Plăcerile neînfrânate ale simţurilor, ca şi orice satisfacţii ce nu sunt după voia lui 
Dumnezeu, lasă în suflet gustul searbăd şi tristeţea remuşcărilor de a fi încălcat 
rânduiala firii zidită de Creator şi de a se fi separat de EI, care este izvorul curat şi 
nesecat al adevăratei bucurii. Dimpotrivă, încercarea, suferinţa, obligă sufletul să 
se plece mai atent asupra sa însuşi, ca femeia gârbovă, să-şi examineze propriile 
lipsuri şi mizerii, să-şi cunoască neputinţa şi fragilitatea şi să se deschidă spre 
Acela care singur poate să-l întărească, să-l mângâie, să-i aducă vindecarea şi 
pacea interioară adevărată, întemeiată pe dependenţa totală de Dumnezeu şi pe 
încrederea în iubirea Lui. Astfel, suferinţa se preface în pace şi bucurie 
interioară, izvorâtă din contactul interior cu Dumnezeu. 





Când între noi şi Dumnezeu S-a Stabilit această comuniune interioară, nici nu 
mai este nevoie să strizăm după ajutorul Său, căci EI este în intimitatea noastră. 
Ne aude şi numai dacă şoptim — ba nici nu trebuie să şoptim — este destul să-L 
privim, căci însăşi durerea, necazul nostru, Îi vorbesc; iar Iisus înțelege acest 
limbaj şi ne vine în ajutor. 


Femeia din Evanghelie nu a strigat, n-a scos nici un cuvânt, şi totuşi a obţinut ce 
dorea, pentru că ea a avut inima total deschisă spre Iisus, era cu EI într-un colocviu 
interior, prin iubirea ei încrezătoare în iubirea milostivă a lui lisus. În această stare, 
ea a stat liniştită, într-o deplină disponibilitate, așteptând intervenţia Lui 
eliberatoare. Şi nu s-a înşelat. 


Să învăţăm de la această femeie adevărata comportare creştinească în faţa durerii. 
Să nu fim agitaţi şi nerăbdători în suportarea ei, ci, deplin ancoraţi în purtarea de 
grijă a Părintelui nostru ceresc; să-l împlinim voinţa în toate, şi să aşteptăm, fără să 
ne tulburăm, până ce El se va milostivi să ne uşureze povara. Să nu respingem 
crucea, să nu alergăm după bucurii şi mângâieri, efemere şi înşelătoare. 


Ca Părinte, el ştie când să ne viziteze cu bucurii şi mângâieri şi când să ne facă 
părtaşi Crucii Sale, căci EI este Medicul negreşelnic, El cunoaşte perfect boala 
de care suferă sufletul nostru şi ştie când acesta are nevoie de bucurie şi 
consolare, care să-i redea curajul şi avântul spre Dumnezeu, şi când are nevoie 
de focul suferinţei ca să-i ardă şi purifice rănile păcatului pentru a-l face apt de 
unire cu EL. 


Acceptarea tuturor încercărilor în spirit de purificare, de ispăşire, ca expresie a 
aceleiaşi Iubiri divine care ne trimite şi bucuriile, este absolut necesară spre a ne 
statornici în adevărata pace a sufletului, în acea pace care izvorăşte din siguranţa că 
ne găsim în braţele Părintelui nostru ceresc, unde nu ni se poate întâmpla nici un 
rău, cum nu 1 se poate întâmpla nici un rău copilului care se ştie la sânul mamei 
sale. 


Este acea pace în care trăia permanent UNEI si despre care, 


în autobiografia sa, spune: “Inima mea este plină de voinţa lui Dumnezeu, astfel 
încât, când se revarsă ceva peste ea, nu se lasă niciodată până la fund, ci pluteşte 
ca uleiul peste suprafaţa apei limpezi, fără să o tulbure” (Istoria unui suflet). 


Este, mai ales, pacea pe care ne-o îmbie, din ieslea din Bethleem, Pruncul Iisus, 
care, conformându-se din veşnicie voinței Tatălui, a îmbrățișat condiţia noastră 
omenească, cu toate lipsurile şi suferinţele, începând din iesle până la jertfa 





supremă de pe Cruce, demonstrându-ne astfel că, pentru ca să ne putem împărtăşi 
de slava Învierii, trebuie să trecem şi noi, ca EI, prin staţiunea Crucii. Pacea şi 
bucuria ce ne-o îmbie lisus din lesle este rodul conformării noastre totale cu voinţa 
lui Dumnezeu Tatăl, după modelul lui lisus. Amin. 





Pr. Olimpiu Todorean - Duminica a X-a după Înălţarea Sfintei Cruci (a 
XXVII-a după Rusalii) — Femeia gârbovă 


Iubiţi credincioşi, miracolul pe care l-a făcut lisus ne ajută să vedem că răbdarea 
lui Dumnezeu, şi în acest an, ne este acordată pentru a ne converti. 


Sâmbăta, zi de odihnă a lui Dumnezeu, este deja în lucru în lumea aceasta. Tatăl, 


oferind pe Fiul său, este aplecat, încovoiat asupra omului şi fiecare om, aplecat de 
spate, gârbovit se poate îndrepta şi reflectă la gloria Fiului. 


Se vorbeşte în pericopa de azi de cinci ori despre “sâmbătă” şi de două ori de “este 
nevoie”: în centrul salvării din braţele Satanei este o fiică a lui Avraam. 


Povestirea prezintă analogii puternice cu cap. 6, 6-11 şi 14, 1-6. Femeia de azi, 
diferit faţă de cea bolnavă de scurgerea sângelui, nu caută să-L atingă pe lisus. Este 
în schimb căutată şi atinsă de El. 


Sfântul Grigore aseamănă această femeie cu smochinul neroditor; este figura 
omului care, nevoind să producă fructele ascultării, şi-a pierdut statutul de a fi 
drept. Cei optsprezece ani de boală înseamnă răul omului, creat în cea de a şasea 
zi, în cele trei momente ale istoriei: înainte, în timpul şi după Lege, până când a 
auzit cuvântul Domnului care îl declară liber: şase ori trei fac optsprezece. 


Omul, închis în sine, stă acum, în sfârşit, drept înaintea celui care este chip şi 
asemănare: este liber pentru că străluceşte asupra lui mântuirea chipului lui 
Dumnezeu: “Pentru ce eşti mâhnit, suflete al meu, şi pentru ce mă tulburi? 





Nădăjduieşte în Dumnezeu că-L voi lăuda pe El; mântuirea feţei mele este 
Dumnezeul meu. (Ps. 42,7) 


În această femeie este reprezentată situaţia umanităţii dinainte de venirea lui lisus, 
umanitate care se află sub influenţa spiritului rău, îmbolnăvită, chircită, încovoiată 
spre pământ, aflându-se în imposibilitate să se îndrepte şi să privească spre 
înălțime. lisus o priveşte cu compasiune, o cheamă la sine, îi vorbeşte, şi îşi pune 
mâinile. 


De cealaltă parte, capul sinagogii este unul care nu ştie să recunoască semnele 
timpului mântuirii. 

Interpretarea sa cu privire la lege, ataşamentul său la tradiția umană, lipsa 
înţelegerii pentru iubire şi milostivire față de o creatură umană îmbolnăvită, nu îi 
dau capacitatea de a înţelege semnele timpului mântuirii. 


Soarta acestui om este aceeaşi cu a adversarilor lui lisus şi este ruşinea “Ja rostirea 
acestor cuvinte, potrivnicii se ruşinară cu toţii” v. 17 înaintea poporului şi a 
tribunalului lui Dumnezeu. 


lisus dă o nouă semnificaţie sâmbetei sau, mai bine spus, îi redă semnificaţia 
originară. 


Legea sâmbetei este în serviciul omului şi Dumnezeu este glorificat de oricine se 
foloseşte de milostivire faţă de alți oameni. Şi în pericopa evanghelică de azi omul 
reprimeşte de la lisus demnitatea sa şi o considerare justă: nu poţi fi considerat mai 
puţin decât de un bou sau un măgar! 


lisus înfrânge stăpânirea satanei care se manifestă prin păcat, prin boală şi prin 
moarte, şi eliberează omul de greutatea oprimantă a legii. 


Sâmbăta devine ziua bucuriei pentru toată lumea. Creaţia găseşte în opera 
mântuitoare a lui lisus perfecțiunea sa. 


Omul care se deschide iubirii lui Dumnezeu nu întâlneşte judecata, ci mântuirea şi 
eliberarea definitivă. 


Infirmitatea, potrivit mentalități omului Bibliei, nu este doar o disfuncționalitate a 
corpului, ci o invazie a unui spirit rău care închide cursul forțelor naturii. 





lisus aşază mâinile pe femeia bolnavă: este o atitudine prin care transmite asupra ei 
Spiritul care alungă spiritul răului. 


Iubiţi credincioşi, minunea îi tulbură pe cei prezenţi. Femeia vindecată preamăreşte 
pe Dumnezeu pentru că recunoaşte în opera făcută de lisus o manifestare a 
omniprezenţei şi a bunătăţii sale. 


Capul sinagogii este indignat şi scandalizat pentru ceea ce s-a întâmplat într-un loc 
sacru şi, mai mult, tocmai pentru că în acel loc, unde trebuia să se celebreze 
sâmbăta, are loc încălcarea poruncii sâmbetei. 

Entuziasmul mulțimii poate că a produs câteva inconveniente dar haideţi să 
spunem: să se întâmple în fiecare zi astfel de inconveniente. 


Pentru capul sinagogii, miracolul este legat de faptele servile care nu sunt îngăduite 
în zi de sâmbătă: “Șase zile sunt lăsate pentru muncă; veniţi dar în timpul lor să 
fiți vindecaţi, şi nu sâmbăta”. v 14 


Iar lisus ce face? Pentru a răspunde unei astfel de lumi ignorante, lisus nu recurge 
la un argument teologico-biblic, ci aduce un exemplu practic şi anume acela de a 
duce la adăpat măgarul sau boul sâmbăta. 


Ostilitatea iudeilor împotriva lui lisus este deci preconcepută, nefondată, injustă. 
Nu sunt faptele în sine care irită pe capul sinagogii şi pe toată clasa ebraică 
conducătoare, ci răsunetul pe care ele îl produc. lisus câştigă teren în teritoriile lor 
ŞI, prin urmare, ei pierd. 


Este, la urma urmei, o chestiune de putere şi toate cele ce decurg din această 
putere. 


La sfârşitul pericopei apar în scenă, pe de-o parte adversarii lui lisus şi de cealaltă 
parte mulțimea. 


Primii sunt iritați şi umiliți, de cealaltă parte; mulțimea este entuziasmată şi 
convinsă. Primii condamnă, dezaprobă, refuză opera lui lisus; ceilalți saltă de 
bucurie. Acelaşi fapt suscită indignare şi ruşine sau glorie şi bucurie. 


Lumina lui Dumnezeu, care bucură ochiul bun, ofensează ochiul rău. Dar şi această 
dificultate a celor răi este în vederea convertirii lor. Ne rămâne nouă, iubiți 
credincioşi, în lumina celor meditate, să hotărâm de ce parte ne aşezăm. Amin. 





Pr. loan Abadi şi Pr. Alexandru Buzalic - Duminica a X-a după Înălţarea 
Sfintei Cruci (a XXVII-a după Rusalii) — Femeia gârbovă 

Pe Muntele Sinai Dumnezeu a rostit cuvintele: «Adu-ţi aminte de ziua odihnei, ca 
să o Sfinţeşti. Lucrează şase zile şi-ţi fă în acelea toate lucrurile tale. lar ziua a 
şaptea este odihna Domnului Dumnezeului tău» (Exodul 20, 8-10). Israelienii 
pedepseau cu moartea pe toţi cei care ignorau ziua sâmbetei. În Cartea Numerilor 
citim că un om a adunat lemne în ziua odihnei. Sfânta Scriptură spune: «L-au scos 
toată obştea fiilor lui Israel afară din tabără şi l-au ucis cu pietre/»(Numeri 15, 
36). Aspră pedeapsă, însă uneori ordinea se menţine cu o mână forte. În ziua de 
sâmbătă nici măcar mana nu cădea din cer, pentru ca strângerea manei să nu 
încalce ziua de odihnă a Sabatului. 


Acest zel pentru păzirea zilei de odihnă a ajuns într-atât de departe, încât naivii 
învăţători în lege au interzis ca în timpul sâmbetei să se facă chiar şi lucruri de 
caritate; de regulă nu permiteau ca în această zi să fie vindecaţi oamenii bolnavi. 


De aceea, reprezentantul sinagogii a fost nemulțumit că lisus Hristos în ziua de 
sâmbătă a vindecat o femeie, care fusese gârbovă de optsprezece ani. Încă de la 
început creştinii au sărbătorit nu sâmbăta, ci duminica, ziua Învierii, pentru că 
duminica S-a înfăptuit cel mai mare mister al credinţei noastre. Duminica, 
Dumnezeu- Creatorul a început să creeze lumea, duminica Fiul lui Dumnezeu a 
înviat din morţi, duminica Spiritul Sfânt s-a coborât peste Apostoli. Unii scriitori 
spun că lisus Hristos S-a născut în Viflaim duminica şi tot duminica a fost 
botezat în râul Iordanului. 





În faptele Apostolilor se precizează că primii creştini se adunau duminica la 
rugăciunea comună (Fapte 20). Romanii numeau duminica Ziua Soarelui «Dies 
Solis», denumire întâlnită şi în prezent în limba unor popoare (Sunday — engleză, 
Sonntag — germană), iar această denumire corespunde într-un mod aparte 
creştinilor, deoarece Hristos, Soarele dreptăţii, duminica a ieşit din mormântul cel 
întunecat şi tot duminica soarele Spiritului Sfânt s-a coborât peste apostoli şi peste 
Biserica lui Hristos. De aceea, pentru noi duminica este sfântă. 


Ziua Domnului este stabilită pentru repaus, deoarece organismul uman are nevoie 
de odihnă, dar duminica, înainte de toate este pentru întărirea sufletului, pentru 
Domnul Dumnezeu. 


Sfânta Scriptură menţionează: «Jar ziua a şaptea este odihna Domnului 
Dumnezeului tău: să nu faci în acea zi nici un lucru»(Exodul 20, 9-10). Noi 
trăim pe pământ, dar nu pentru pământ. Pe pământ ne pregătim pentru viaţa 
veşnică în Dumnezeu. Domnul Dumnezeu ne porunceşte să ne amintim de sufletul 
nostru nemuritor. Duminica, credinciosul creştin să-şi amintească despre scopul 
întregii sale vieți pământeşti, gândindu-se la propriul său suflet grăbindu-se la 
biserică pentru rugăciunea comunitară. Şase zile, ne sunt oferite pentru nevoile de 
ZI CU zi, dar a şaptea zi îi aparţine Domnului. Şase zile lucrăm cu mâinile, dar a 
şaptea zi trebuie să ne unim în mod pios mâinile pentru rugăciune, spre a-L 
preamării pe Creatorul nostru. 


Duminica suntem datori să participăm în Biserică la Sfânta Liturghie, Serviciul 
cuvenit lui Dumnezeu. Pe pământ nu există ceva mai frumos, mai Sfânt, mai 
nobil şi mai preţios decât Sacrificiul Liturgic. La Liturghie, Fiul lui Dumnezeu, 
în mod nesângeros, se oferă ca Sacrificiu pentru păcatele întregului neam 
omenesc.  Participăm la Sacrificiul Crucii, actualizând sfintele patimi prin 
Liturghie. Duminica, ca într-o familie, ne rugăm, cântăm în onoarea lui Dumnezeu, 
primim în suflet pe Hristos Euharisticul şi primim acea putere spirituală, prin 
intermediul căreia ducem o viaţă dreaptă. În acelaşi timp, a face bine şi a te oferi în 
servirea aproapelui este plăcut Domnului. 


Deseori auzim cuvintele: “Eu nu am nevoie să merg la Biserică, căci pot să mă 
rog mai bine în locuinţa mea”. Binenţeles, că este bine să te rogi acasă, dar este 
necesară şi rugăciunea comunitară în Biserica lui Hristos. Domnul Dumnezeu în 
Vechiul Testament a cerut să se construiască un mare templu în Ierusalim. lisus 
Hristos, Preacurata Fecioară Maria şi Sfântul Iosif au făcut o lungă călătorie la 
templul Ierusalimului pentru rugăciunea şi jertfa comună. Biserica este casa lui 
Dumnezeu, este casă de rugăciune: «Cortul lui Dumnezeu cu oamenii» 





(Apocalipsa 21, 3), în comuniunea Bisericii Domnul ascultă în modul cel mai 
plăcut rugăciunile noastre. 


Este foarte trist atunci când creştinii se distrează până la miezul nopţii, iar la 
biserică nu merg, spunând că sunt obosiţi. Mulţi creştini se acuză în faţa lui 
Dumnezeu că în sfintele zile nu participă la Sfânta Liturghie. Statistica arată, că 
doar 38% dintre catolici merg la biserică în zilele sfinte. Spre exemplu în SUA 
există aproximativ 236 de mii de biserici, dar 70 de mii dintre aceste case de 
rugăciune sunt goale, cu excepţia Sărbătorii Naşterii şi Învierii Domnului lisus 
Hristos. 


Tinerii spun că în biserică este pustietate, tristeţe, dar dacă în ea s-ar afla muzică şi 
dansuri, ar fi mult mai interesaţi să participe. Într-alte locuri se spune că serviciul 
liturgic din biserică este foarte lung, predica nu este interesantă, muzica nu este 
melodioasă şi alte lucruri asemănătoare. Alteori se spune: “De ce să mă duc la 
Biserică? Cunosc vecini, care merg în fiecare duminică la Biserică, dar viaţa lor 
nu este dreaptă ”. Biserica niciodată nu-i va mulţumi pe toţi oamenii. În Biserică 
există două elemente: divin şi uman. Elementul uman nu este perfect şi de aceea 
pot să existe inconveniente, dar elementul divin este viu şi neschimbabil; ne trebuie 
numai puterea de a gusta cât de bun este Domnul... Cine are credință merge cu 
bucurie la biserică. Psalmistul spune: «Fericitu-m-am de cei, care mi-au zis mie: 
“În casa Domnului vom merge!”» (Psalmul 122, 1). 


În primele secole Biserica a emis o lege severă: ” Cine nu a fost la biserică timp de 
trei duminici consecutive, acela trebuie dat afară din Biserică”. În decretul 
Conciliului Vatican II referitor la Bisericile Răsăritene se spune: “Credincioşii sunt 
obligaţi ca în duminici şi în sărbători să participe la Dumnezeiasca Liturghie” (vezi 
articolul 15). Este vinovat înaintea lui Dumnezeu cel, care din lenevie nu participă 
la Sfânt Liturghie. 


Într-o localitate, nu departe de un spital, locuia o asistentă medicală 
necredincioasă, care zilnic trecea pe lângă biserică, ducându-se la serviciul ei 
medical. Într-o duminică a căzut multă zăpadă. Trecând strada, asistenta 
medicală a văzut un copil mic, care se grăbea la biserică prin zăpadă. 

- Unde mergi, fiule? — L-a întrebat asistenta. 

- Mă duc la Biserică, la Sfânta Liturghie, — a răspuns copilul. 

- Dar eşti obligat să mergi astăzi la Biserică? Căci strada este plină de zăpadă. 

- O nu! Dumnezeu S-ar supăra pe mine, dacă nu aş merge duminica la Biserică. 
Mie îmi place zăpada şi îmi place să particip la Sfânta Liturghie, a răspuns 
politicos copilul. Această asistentă necredincioasă, în timpul serviciului, S-a 





gândit toată ziua la acel copil pios. Întorcându-se acasă, din curiozitate a intrat 
în Biserică, gândindu-se: “Poate că este cu adevărat Dumnezeu în cer, iar eu nu 
cred în EI 2” 

O anumită putere interioară o atrăgea în Biserică iar ea mergea în fiecare 
duminică acolo. A fost întâlnită de câteva ori de către preotul acelei Biserici care 
i S-a adresat în mod politicos făcându-i cunoscută învăţătura Bisericii lui 
Hristos. Cu timpul asistenta respectivă a devenit catolică. Mai târziu s-a căsătorit 
cu un bărbat catolic, iar fiul ei cel mic, pe care l-a născut după căsătorie, se 
grăbea la Biserică, prin zăpada mare, pentru a participa la Sfânta Liturghie, ca 
şi cel prin care Dumnezeu a salvat sufletul mamei sale. Exemplul micului copil a 
atras către Dumnezeu femeia necredincioasă. 


Duminica reprezintă o zi sfântă. “Adu-ţi aminte să sfinţeşti ziua Domnului” - 
spune Domnul. Precum sfinţeşti această zi tot aşa va fi şi ziua morţii tale. Creştinii 
care în mod fidel onorează duminica şi participă cu conştinciozitate la Sfânta 
Liturghie, câştigă pentru sine graţia unei treceri fericite la viaţa veşnică. 


Rugăciune 


O Doamne, Iubirea noastră faţă de Tine, se bazează pe convingerea, că 
recompensa ei va fi iubirea lui Dumnezeu însuşi, iar a te îndoi de ea este cu 
neputinţă, căci Tu ne-ai arătat-o prin nenumăratele Tale suferințe mergând 
până la vărsarea Sângelui Tău pe cruce, până la sacrificiul vieţii Tale, Doamne, 
şi aceasta numai, ca să ne convingi de iubirea Ta... 


Grăbeşte-te, o, Doamne, să ne oferi iubirea Ta, mai ales înainte de a muri! Ce 
mare mângâiere ar fi pentru noi în clipa morţii noastre, dacă Te-am iubi înainte 
de toate numai pe Tine, care ne vei judeca! 


Stăm înaintea Ta cu încredere, chiar cu toată mulțimea păcatelor noastre, 
convinşi, că nu vom merge într-un loc străin, ci în adevărata patrie, în împărăţia 
Ta, pe care o iubim aşa de mult şi care ne iubeşte aşa de mult pe noi. Amin. 


(După Sfânta Tereza a Pruncului lisus) 





Jean-Claude Larchet - Gârbovirea nevăzută - Adâncul nevăzut al patimilor 


“In starea de cădere în care se află, toți oamenii suferă de patimi într-o măsură sau 
alta, adică sunt bolnavi din punct de vedere spiritual. Dar cel mai adesea ei nu-şi 
cunosc nici căderea, nici boala. 


Îndeobşte, după cum spune PI, oamenii nu ştiu că firea 


lor boleşte din pricina acelui rău dintâi al neascultării, care a răzbătut până la noi: 
“Lumea cea văzută, de la împărați până la cerşetori, este într-o neîncetată 
tulburare, dezordine şi luptă şi nimeni nu cunoaşte pricina. Or, este vădit că răul 
care a intrat în lume prin neascultarea lui Adam, este centrul tuturor relelor şi 
cauza morţii. Păcatul care a intrat în lume prin Adam şi care este ca o putere şi o 
esenţă a lui Satan, a semănat toate relele. EI lucrează în ascuns în omul cel 
lăuntric şi în mintea lui şi-l războieşte cu gândurile. Oamenii nu ştiu că fac 
aceasta împinşi de o putere străină, socotesc că ele sunt lucruri fireşti şi că din 
propria lor socotinţă le fac [...]. Astfel, lumea suferă de patimile cele rele şi nu 
ştie“, 


SISIIENIIIIIE, la rândul său, constată: “Suntem atât de stăpâniţi de 


patimi şi am ajuns într-o asemenea întunecare şi neştiinţă, încât nu mai Simţim 
starea în care ne aflăm, nu mai ştim nici măcar că făptuim cele rele“. 


“Lumina Sufletului s-a întunecat într-atât, încât nu mai vedem cât de rănit şi 
sfâşiat este el“, spune 


Lui Eusebiu, care-l întrebase pentru ce oamenii se străduiesc să se vindece de 
bolile trupeşti, dar nu se îngrijesc deloc de bolile sufletului lor, [5 

îi răspunde că, din pricina păcatului, “nu mai pot să vadă şi să 
priceapă nimic, fiind că nişte morţi, nesimţitori la starea lor lăuntrică“. 





“Că cei ce suntem în aceste boli [ale patimilor], nu putem să le descoperim, fie 
din pricina neputinței, fie din pricina adâncii lor înrădăcinări în noi“. 


remarcă faptul că “mulți fiind bolnavi, nu ştiu nici măcar că 
sunt bolnavi“ şi 


IEI spune şi el că “cel care s-a predat păcatului, asemenea 


celui ameţit de beţie, nu ştie deloc că este bolnav“. 
Iar în altă parte spune limpede: 


“Ce-i mai groaznic este că noi nici nu ne mai dăm seama de păcatele care ne 
stăpânesc [...]. Din pricina nesimţirii în care am ajuns, nu ne mai deosebim intru 
nimic de nebunii care spun şi săvârşesc fără frică fapte pline de primejdie şi de 
ruşine. Nu le este ruşine deloc de faptele şi de cuvintele lor, ba, dimpotrivă, se 
mai şi laudă cu ele. Se cred mai sănătoşi decât cei cu adevărat sănătoşi. Aşa 
suntem şi noi. Ne purtăm cum se poartă oamenii bolnavi, dar nici măcar nu 
simţim că suntem bolnavi”. 


Neştiind că-i bolnav, omul căzut nu se îngrijeşte de sănătatea sa şi crede că n-are 
nevoie de tămăduire. Numeroşi sunt cei care “pentru că nu şi-au simţit patimile, 
nu s-au îngrijit nici de tămăduirea lor“, constată UNIRE Ei se 
împotrivesc tratamentului duhovnicesc. 


“Cum va primi Să fie vindecat cel ce nu crede defel că zace în boală sau 
cădere?“, se întreabă „Or, cel care nu-şi cunoaşte 
starea în care se află nu face altceva decât să şi-o înrăutăţească. 


“Boala cea mai rea este aceea care macină pe om fără ca el s-o ştie“, ne atrage 


atenția A Ea care, în altă parte, spune în acelaşi sens: PR 


Chiar dacă începe să înţeleagă care-i este adevărata fire şi, aşadar, să-şi vadă 
decăderea, adâncurile fiinţei sale lăuntrice nu i se descoperă omului pe dată. 
Creştinul însuşi, care primeşte prin credinţă şi prin harul Duhului Sfânt puterea 
de a se cunoaşte, nu-şi vede de la început toate patimile care zac în el, căci 
pentru aceasta se cere multă nevoinţă. Nici cel care se străduieşte să le cunoască 
şi să scape de ele nu şi le cunoaşte pe toate; unele îi rămân multă vreme ascunse, 
iar pe altele şi le ştie numai în parte. 





5 spune în nenumărate rânduri că răul moştenit prin 


păcatul strămoşesc a cuprins întreaga făptura a omului, iar rădăcinile lui sunt foarte 
adânci. Demonii îşi împlinesc lucrarea lor mai cu seamă în adâncul inimii şi de 
aceea ea rămâne ascunsă şi nevăzută. “Sarpele care te-a ucis se cuibăreşte în 
partea cea mai profundă a minţii şi în adâncul cugetelor tale, în aşa-zisele 
cămări şi ascunzişuri ale sufletului. Într-adevăr, inima este un abis“. 


Câtă vreme nu împlineşte toate poruncile lui Hristos, omul nu-şi cunoaşte deloc 
patimile sau le cunoaşte numai în parte, pentru că, aşa cum tâlcuieşte PI 

are ca un val aşezat peste inimă (cf. 2 Cor. 3, 15-16), care-l 
împiedică să se vadă aşa cum este. 


Evagrie, Sfântul loan Casian şi Sfântul Maxim Mărturisitorul vorbesc 
despre “patimile ascunse în inimă *, 

iar loan din Singurătate, despre “mişcările ascunse ale inimii” şi “relele 
tăinuite “*, despre “ființa ascunsă ” a omului sau despre “lucrurile ascunse în 
adâncurile inimii “. 

Sfântul loan Scărarul, la rândul său, vorbeşte despre  “întunecarea 
dinăuntru cea nevăzută “. 

Sfântul Grigorie cel Mare vorbeşte şi el despre patimile “ascunse în cutele 
cele mai tăinuite ale inimii“ 


“Nenumărate a zac în sufletele noastre fără ca noi să le cunoaştem”, spune 


iarăşi Sfântul Maxim Mărturisitorul, Sfântul Talasie şi Sfântul Isihie 
Sinaitul reiau această afirmaţie aproape cuvânt cu cuvânt. Sfântul loan Casian, în 
aceeaşi perspectivă, face aluzie la seminţele păcatelor care încolţesc în adâncul 
inimii, rămânând ascunse în tainiţele lui. 


Marcu Ascetul spune că patimile ascunse în inimă Sunt asemenea şerpilor care 
se furişează prin case şi vorbeşte despre “poftele ce zac înlăuntrul inimii şi se 
mişcă cu putere“. El arată că orice patimă, chiar foarte veche, la cel ce nu s-a 
curățit deplin constă din predispoziţii latente care se manifestă atunci când află bun 
prilej. El vorbeşte astfel despre “gândurile rele care zac în noi“, despre “gândurile 
ascunse pe care le adăpostim în noi“, despre “roiul patimilor ascunse înlăuntru“. 
Dintre acestea, el pune în evidenţă uitarea, nepăsarea trândava şi neştiinţa, 
“patimile cele mai adânci şi mai lăuntrice“, “care zac în adâncurile inimii“, păcate 
rele necunoscute celorlalți şi socotite ca nici n-ar fi rele, dar care sunt mai 


stricăcioase decât celelalte. 





Chiar Apostolul Pavel vorbeşte despre “cele ascunse ale inimii” (1 Cor. 14, 25) şi 
despre “cele ascunse ale oamenilor” (Rom. 2, 16). lar Psalmistul 1 se adresează 
astfel lui Dumnezeu: “Greşalele, cine le va pricepe? De cele ascunse ale mele 
curăţeşte-mă” (Ps. 18,13). 


Omul îşi cunoaşte patimile pe măsura sporirii sale duhovniceşti. Celui care 


trăieşte departe de Dumnezeu, ele îi rămân cu totul ascunse ori le vede numai când 
se manifestă în mod grosolan sau cu violenţă. 


Însă cel ce se apropie de EI şi-l împlineşte poruncile, le vede tot mai limpede, în 
lumina Duhului Sfânt. În această privinţă, e mare deosebirea între omul păcătos, 
cu totul orb în faţa patimilor, şi cel care sporeşte în nevoinţă. Cel dintâi nu-şi vede 
patimile până când acestea nu întrec măsura păcătoşeniei celor din preajma sa; 
privirea nevoitorului însă le zăreşte pe cele ascunse în cele mai adânci tainiţe ale 
inimii sale. 


“Câtă vreme cineva este [inut de lucrurile cele văzute ale acestei lumi, este 
încurcat cu diferite legături pământeşti şi este antrenat în patimile cele rele, nici 
măcar nu ştie că înăuntrul său mai există o luptă, o bătălie şi un război. Abia 
atunci când omul se ridică la luptă şi se eliberează de legăturile văzute ale 
acestei lumi [...], când începe să Stăruiască în poruncile Domnului, lepădându-se 
de lumea aceasta, abia atunci poate să cunoască lupta cea lăuntrică a patimilor, 
care se ridică în el, războiul cel lăuntric şi cugetele cele viclene. Dacă nu se 
ridică la luptă, după cum am spus mai înainte, dacă nu se leapădă de lume, dacă 
nu se dezbară din toată inima de poftele cele pământeşti şi dacă nu vrea să se 
lipească cu totul de Domnul, nu cunoaşte vicleniile ascunse ale duhurilor 
răutăţii, nici patimile cele ascunse în el, ci este străin de el însuşi, neştiind că 
poartă în sine răni şi patimi ascunse“. 


Pentru a ne face să înţelegem deosebirea dintre ochiul fin al celui care duce război 
duhovnicesc şi orbirea celui care nici nu ştie că există un astfel de război, PI 
[5555 se foloseşte de o comparaţie foarte lămuritoare: 


“Să presupunem că au intrat într-o casă mare, cu multe lucruri, unelte, vase, doi 
oameni: unul cu vederea bună, iar altul bolnav de ochi. Cel ce nu poate vedea 
totul va spune că în casă nu Sunt decât dulapuri, paturi, scaune, mese şi altele pe 
care le-a identificat nu atât cu ochii, cât pipăindu-le. Dimpotrivă, cel cu ochi 
sănătoşi vede chiar şi cele mai ascunse lucruri şi spune că în acea casă sunt 
multe şi nenumărate alte lucruri mici. Acestea, dacă ar fi strânse grămadă, ar 
egala sau ar întrece prin mulţimea lor pe cele puţine, pe care le pipăie cel cu 





vederea slabă. Aşa sunt sfinţii, care sunt, ca Să zic aşa, văzători. Ei, având cea 
mai mare dorinţă de desăvârşire, chiar pe acelea pe care ochii întunecaţi ai 
minţii noastre nu le văd, le surprind în ei repede şi le osândesc foarte aspru. Cei 
ce nu şi-au pătat conştiinţa cu nici cel mai mic păcat, tot aşa cum se vede bine 
un neg pe o piele albă ca zăpadă, se socotesc plini de multe pete [...]. Dimpotrivă, 
cei care îşi acoperă ochii inimii lor cu veşmântul gros al patimilor şi, potrivit 
cuvântului Mântuitorului, “văd fără să vadă şi aud fără să audă şi să înţeleagă “ 
(Mt. 13, 13) abia dacă văd în adâncul inimii lor păcatele mari şi aducătoare de 
moarte; cum ar putea ei să vadă cum se strecoară gândurile vinovate sau acele 
porniri ascunse şi necurate ale desfrânării, care aţâţă mintea prin uşoare şi 
viclene ispite. Ei nu pot să-şi privească cu vedere limpede robia sufletului lor”. 


Dintre toate patimile, mândria întunecă cel mai mult conştiinţa omului şi-l face să 
nu-şi cunoască bolile sufletului, nici pe cele mici şi tăinuite, nici pe cele mari şi 
vădite. “Trufia pricinuieşte uitarea păcatelor“, spune 


“Mulţi dintre cei mândri nu se cunosc pe ei înşişi socotind că sunt nepătimaşi, 
şi-au văzut sărăcia virtuţii în ceasul ieşirii din viaţă “. 


Mândria este cea care duce pe om la “îndreptățirea de sine”, după cum spun 
Părinţii, care-l face să nu-şi recunoască păcatul şi să nu fie conştient de el. 


Se întâmplă că însuşi omul duhovnicesc nu-şi cunoaşte patimile, pentru că adesea, 
după cum arată Sfântul Maxim Mărturisitorul, ele se află în stare de nelucrare 
(anergesia) sau, altfel spus, sunt inactive ori dormitează. Nemişcarea lor 
îndelungată îl face chiar pe cel veghetor să se socotească lipsit sau izbăvit de ele. 
Iar atunci, pacea sufletului său nu este altceva decât o mare înşelare. 


Într-adevăr, pe lângă pacea pe care o rodeşte nepătimirea, la care se ajunge pe 
culmile nevoinţei, când omul este cu adevărat izbăvit de orice patimă, există, după 
cum arată Evagrie, o stare de pace mincinoasă, care rezultă din retragerea 
demonilor, atunci când aceştia sunt siguri că în fapt bietul suflet se află în 
stăpânirea lor. De pildă, atunci când fie slava deşartă, fie mândria iau locul tuturor 
celorlalte patimi. 


Se mai poate ca, prins în mulțimea şi agitația treburilor lumeşti, omul să nu-şi 
simtă patimile, preocupările de zi cu zi împiedicându-l să-şi cunoască starea. 


“Prin trup, Sufletul e distrat şi uită de patimi“, spune, în acest context, ÎI 
; însă, spune tot el, “să vină careva dintre voi, să-l închid într-o chilie 
> > > 





întunecoasă, să nu mănânce, să nu bea, să nu doarmă, să nu se întâlnească cu 
nimeni, Să nu cânte psalmi, Să nu se roage, nici Să-şi amintească deloc de 
Dumnezeu numai trei zile. Şi vei afla ce fac patimile cu el“. 


Când însă omul părăseşte cărările lumii şi începe să umble pe calea duhovnicească, 
se stârnesc în el cu furie patimi până atunci neştiute sau care-i păreau cu totul mici 
şi neînsemnate. 


“Să nu ne mirăm — spune Sfântul loan Scărarul — dacă, intrând în arena 


nevoinţei, ne vom vedea la început mai pătimaşi decât în viaţa din lume [...]. Căci 
fiarele ascunse, mai înainte nu se arătau “. 


Iar ÎNEERIISE atrase atenția asupra faptului că: “în sufletele noastre se 
ascund patimi foarte rele. Ele se dau pe faţă însă abia atunci când respingem 


lucrurile“. 
Cel mai adesea, în vreme de ispită afla omul care-i sunt patimile. 


“Sunt multe patimi în suflet pe care nu le cunoaştem până când nu vine ispita, 
ca să ni le arate“, spune 


De asemenea, omul nu-şi cunoaşte patimile câtă vreme nimeni şi nimic nu i le 
trezeşte şi nu i le răscoleşte. Dacă nu are gânduri păcătoase, aceasta nu înseamnă că 
e lipsit de păcate, ci doar că pe moment lipseşte lucrul în stare să i le stârnească. 


“Altceva este a te izbăvi de gânduri şi altceva a te elibera de patimi. Adeseori se 
izbăveşte cineva de gânduri, când nu Sunt de faţă acele lucruri faţă de care are 
anumite patimi. Dar patimile se ascund în suflet, iar când se arată lucrurile, ies 
la iveală“. 


Ştim din viaţa pustnicilor că în singurătate nu se mişcă în om patimile pe care le 
iscă întâlnirea cu semenii; dar ele se ivesc îndată ce se părăseşte sihăstria. 


“Negreşit, orice patimi nevindecate vom duce în pustie, le vom simţi acoperite în 
noi, şi nu sugrumate“, spune 


“Câte un om pare răbdător şi smerit până nu S-a întovărăşit cu cineva, dar cum 
S-a ivit prilej de iritare, îl şi vezi revenit îndată la firea lui de mai înainte. 
Patimile ce stăteau ascunse au şi irupt ca nişte cai fără zăbală care, după o prea 
lungă odihnă, ţâşnesc năvalnic şi sălbatic din grajd, rănindu-l de moarte pe cel 





care-i mână. Intr-adevăr, întrerupând legăturile noastre cu semenii şi mai mult 
se aprind în noi patimile dacă n-au fost sugrumate mai înainte“. 


Acelaşi Sfânt Părinte, în altă scriere a sa, spune din nou că dacă omul nu luptă 
împotriva patimilor sale şi nu le smulge din suflet, ele nu pier, ci, dimpotrivă, se 
întăresc tot mai mult: “Să ştim bine că dacă ne retragem în locuri îndepărtate şi 
pustii fără să ne fi curăţit de toate patimile noastre, nu înseamnă că, 
nemaiputându-le practica acolo, ele nu există în noi ca dorinţă. Rămâne ascunsă 
în noi, şerpuind oarecum, rădăcina tuturor patimilor dacă n-a fost smulsă, şi o 
simțim după oarecare semne că trăieşte încă în noi. Şi nu doar trăieşte, ci şi 
sporeşte tot mai mult“. 


“Lucrarea păcatului ne lipseşte, iar nu pofta. Aceste patimi, dacă ne amestecăm 
din nou cu oamenii, de îndată ies din hrubele simţurilor noastre, dovedind că ele 
nu se nasc atunci când ţâşnesc cu putere, ci că abia atunci au ieşit la iveală, 
după ce stătuseră multă vreme ascunse“. 


Învățătura Sfântului Părinte e limpede: până nu e deplin stârpită din suflet, patima 
rămâne vie şi creşte în ascuns, fără ca omul să-şi dea seama; şi, pe măsură ce 
creşte, capătă tot mai multă putere şi, îndată ce află prilejul, izbucneşte cu cea mai 
mare furie. Aceasta se întâmplă însă numai dacă omul e lipsit de luare-aminte şi nu 
se străduieşte s-o biruie cu puterea harului. 


Vedem din toate aceste texte că pornirile pătimaşe ale omului nu sunt determinate, 
aşa cum se crede cel mai adesea, de circumstanţe exterioare. Fvenimentele şi 
oamenii nu fac decât să dea la iveală patimile ascunse în suflet. 


“Fiecare este ispitit de propria sa poftă atunci când e tras şi momit de ea“, spune 
Sfântul Apostol lacov în epistola sa (1, 14). 


lar DIO atrage atenţia asupra faptului că: “Negreşit, niciodată 
nimeni nu e împins la păcat fiind aţâţat de patima altuia dacă n-are închisă în 
inima lui hrana păcatelor şi nici nu trebuie să credem că cineva este amăgit pe 
dată când, la vederea frumuseţii unei femei, cade în neruşinata desfrânare, ci 
mai degrabă că această vedere a fost doar prilejul care a scos la suprafaţă boala 
ascunsă, încuibată în adâncul lui“. 


“E un lucru de râs şi o judecată strâmbă — scrie Avva Dorotei — să spună cineva 
despre un altul care l-a supărat zicându-i vreun cuvânt: “De nu venea acesta şi 
nu-mi vorbea şi nu mă tulbura, n-aş fi păcătuit”. Oare cel ce i-a spus lui acel 





cuvânt a sădit în el patima? Acela doar i-a arătat lui patima care era în el [...]. 
Aşa şi acesta se socotea pe sine şezând în pace şi în linişte, dar înlăuntrul lui 
avea patima şi nu ştia. A fost de-ajuns să-i spună fratele acela un singur cuvânt 
şi a scos la arătare putreziciunea ascunsă înlăuntru “. 


Dând un acelaşi exemplu, [III ISI conchide: “Când cineva învins de 
o ocară se aprinde de focul supărării, trebuie să credem că pricina acelui păcat 
nu este muşcătura defăimării, ci mai degrabă vădirea slăbiciunii ascunse“. 


Patimile pe care omul nu şi le cunoaşte generează o profundă stare de boală. Cu 
patimile ştiute — care şi ele rănesc grav sufletul — omul se poate lupta mai uşor. 
Însă cele ascunse — fie tainice prin natura lor, fie de care omul însuşi nu vrea să 
ştie, fie nemărturisite — sunt pricină de mult rău şi de boală grea a sufletului. Active 
şi puternice, pentru că au fost lăsate să crească şi să se întărească fără nici o 
oprelişte, ele rod şi macină pe încetul sufletul, surpându-l pe neştiute. 


“Gândul ascuns ruinează Sufletul, iar cel ce se tăinuieşte pe sine se va 
îmbolnăvi“, spune ine din convorbirile sale 
duhovniceşti aminteşte cuvintele lui despre “puterea pe care 
gândurile ascunse o au asupra noastră, despre natura lor şi despre robia 
groaznică în care ne ţin câtă vreme rămân nemărturisite“. 


Un alt Sfânt Părinte învăţa, în acelaşi sens: “Pe măsură ce omul îşi tăinuieşte 
cugetele, ele se înmulțesc şi se fac puternice [...]. După cum cariul macină 
lemnul, tot aşa gândurile păcătoase strică inima “. 


Aşadar, primul pas spre tămăduirea sufletului este scoaterea la lumină a 
patimilor care zac în el, ca omul să-şi vadă şi să-şi cunoască starea de 
păcătoşenie. 


(Jean Claude Larchet, Creştinul în faţa bolii, suferinţei şi morţii, Editura 
Sophia, Bucureşti, 2004) 





Pr. Nocl Tanazacq - Vindecarea femeii gârbove în zi de sâmbătă sau 
Libertatea lui Hristos (cea de-a XXVIII-a duminică după Cincizecime,) 


Domnul se află acum în plin apostolat: străbate neobosit cetăţile şi satele, merge în 
sinagogi, spune pilde, vindecă bolnavi, alungă demoni. 


Scena, care este istorisită doar de Sf. Luca (adică de Sf. Pavel [Luca era scribul lui 
Pavel, secretarul şi ajutorul său.]) se petrece între pilda smochinului neroditor — 
simbol al formalismului sec al Sinagogii — şi cea a grăuntelui de muştar — simbol al 
rodniciei Împărăției lui Dumnezeu. 


Rabbi leshouaheste în Galileea într-o zi de Sabbat, ziua cea mai sfântă din 
săptămână pentru evrei, înainte întruchiparea duminicii şi, după obiceiul Său, Se 
duce într-o sinagogă pentru a învăţa. Domnul nu s-a ferit de structurile religiei 
evreieşti oficiale, pe care le-a inspirat El însuşi evreilor prin Sfântul Duh: aici 
învaţă, pentru că este Mesia al evreilor. Această scurtă istorisire a unei vindecări 
miraculoase conţine multe elemente remarcabile pe care nu le regăsim în altă parte. 


Printre credincioşii adunaţi pentru a asculta Cuvântul lui Dumnezeu [Slujba din 
sinagogă avea drept centru citirea Legii şi a Profeţilor, care se făcea în ebraică şi 
apoi în aramaică (targumim) iar apoi erau comentate de un rabbi, un dascăl al 
Legii.], se află o femeie evreică infirmă: este gârbovă, îndoită de spate, şi silită să 
meargă cu capul în pământ, neputând să se ridice şi să privească pe oameni în faţă. 


Ne-am putea gândi că e vorba de o simplă boală. Dar Hristos Dumnezeu ne dă o 
primă învăţătură importantă: Satana e cel care a legat-o, iată, de 18 ani. Este 
stăpânită de un duh care o îmbolnăveşte. Orice boală poate avea o origine 
duhovnicească şi un caracter duhovnicesc. Această infirmitate este simptomatică: 
Satana ne împiedică să ne ridicăm, Să Stăm drepți (= înviaţi) şi să privim către 
Cer. Îi împiedică pe oameni şi să se privească unii pe alții: Iadul este un pustiu 
al singurătăţii în care nimeni nu se priveşte în ochi [Acesta este răspunsul pe 





care l-a dat un demon unui exorcist de la Roma: în iad, nimeni nu se uită la 
celălalt; oamenii stau spate în spate, sunt singuri... ]. 


Cea de-a doua învăţătură este o minune: Hristos are o asemenea milă pentru 
oamenii căzuţi, bolnavi pentru că L-au pierdut pe Dumnezeu încât, pe dată şi fără 
ca ea să-i fi cerut ceva (de altfel cum să fi făcut asta din moment ce nu putea să-L 
vadă? - cum ea nu poate merge către EI, merge El către ea), o slobozeşte şi o 
vindecă. 

Pe dată, femeia se ridică şi slăveşte pe Dumnezeu: a înviat. Devine din nou „om” 
în toată puterea cuvântului. Satana a fost alungat de Hristos. 


Ne-am fi putut aştepta ca toată sinagoga să fi izbucnit în strigăte de bucurie şi, ca la 
Intrarea Domnului in lerusalim, întreg poporul să fi cântat „Osana Fiului lui 
David” iar şeful sinagogii să fi venit să se închine dinaintea lui Mesia. Nimic din 
toate acestea! Şeful sinagogii — reprezentantul religiei iudaice oficiale - este 
indignat că lisus a săvârşit o vindecare într-o zi de sabbat. Ce prăpastie a 
nerecunoştinţei omeneşti faţă de Dumnezeu! 


Atunci Domnul e cuprins de o sfântă mânie, care vesteşte biciul pe care îl va lua 
pentru a-i alunga pe vânzători din Templu: Făţarnici! Vă prefaceţi că sunteţi 
cuvioși în casa lui Dumnezeu, în ziua lui Dumnezeu. Dar atunci când sunteţi la 
casele voastre, uitaţi de Legea lui Dumnezeu pentru folosul vostru. Vă îngrijiţi de 
vitele voastre [Boul şi măgarul, pomeniţi de Isaia, şi care, în acest loc din 
scriptură, ne vestesc Crăciunul.] şi nu aveţi nici o milostivire pentru fraţii voştri 
care suferă. 


Domnul dă aici o învăţătură de căpătâi despre înţelesul Sabbatului. Sabbatul nu 
este propriu-zis o zi în care nu se face nimic. Este ziua în care Omul este chemat să 
împlinească cea mai mare lucrare a sa: să se unească cu Dumnezeu. Sabbatul 
vesteşte îndumnezeirea. Şi ce poate fi mai plăcut lui Dumnezeu, decât să dăm 
ajutor aproapelui, să-l izbăvim, să-l vindecăm? A face aceasta înseamnă a se 
asemăna lui Dumnezeu. El spune de altfel lămurit: Dar aceasta, fiică a lui Avraam 
fiind, pe care a legat-o Satana, iată de 18 ani, nu se cuvenea, oare, să fie 
dezlegată de legătura aceasta, în ziua sâmbetei? Şi, în timpul marelui Sabbat din 
Sâmbăta Mare, Domnul va izbăvi întreaga omenire de moartea cea veşnică şi ne va 
vindeca de păcat. 


Domnul se mânie nu numai împotriva fățărniciei, ci şi împotriva formalismului 
religiei evreieşti oficiale. Formalismul este legat de litera Legii şi uită duhul ei, 
adică țelul ei. Țelul nu este săvârşirea unui act religios oarecare, ci de a se asemăna 





lui Dumnezeu, de a lucra ca Dumnezeu, pentru a se putea uni cu El. Formalismul 
religios va face pe clerul evreiesc să osândească pe lisus la moarte şi să-L dea pe 
mâna păgânilor. Îi vor reproşa că nu săvârşeşte Legea, ceea ce este culmea, pentru 
că EI a dat Legea lui Moise pe Muntele Sinai, prin Sfântul Duh. De fapt, ei nu au 
suportat libertatea Sa. 


Acest formalism religios există şi la creştini, în Biserică şi mai ales sub forma 
clericalismului. EI poate ucide sufletele în loc să le mântuiască. Clericalismul a dat 
probabil naştere la mai mulți atei de-a lungul veacurilor decât faptele directe ale 
Satanei. 


Fiecare creştin, fie că e cleric sau mirean, trebuie mereu să-şi pună întrebarea „de 
ce?”. Care e înţelesul şi țelul a ceea ce fac, a ceea ce practic? 


Hristos este lămurit în învăţătura Sa: închinătorii pe care Tatăl îi iubeşte sunt 
închinători „în duh şi în adevăr”| loan 4,24: „Dumnezeu este duh şi trebuie ca cei 
care 1 se închină să i se închine în duh şi în adevăr ”.]. Sf. Pavel adaugă: „....litera 
ucide dar duhul dă viaţă” (Cor. 2,3-6). Trebuie mereu să băgăm de seamă dacă 
punem în faptă învăţăturile lui Hristos în duh, şi nu după literă. 


Trebuie şi să ne ferim cu grijă de orice fățărnicie, despre care textele liturgice din 
Săptămâna Patimilor spun că este „împuţită” | „,...curățeşte... sufletele noastre de 
răutatea vânzătorilor, de zgârcenia lui luda şi de împuţita făţărnicie a fariseilor ” . 
(din Liturghia din Lunea Patimilor, în ritul occidental). ]. Aceasta înseamnă că 
trebuie să veghem ca cele din afară să fie pe potriva celor dinlăuntru, chiar dacă 
lăuntrul este mediocru. 


Nu trebuie să înşelăm, să ne arătăm altfel decât suntem, ci să acceptăm să apărem 
în sărăcia noastră (să nu arătăm „prea bine”). Dacă începem să înşelăm, nu ne vom 
mai putea schimba. Trebuie să veghem, după cum spune Sf. Pavel, ca ceilalți să nu 
aibă despre noi o imagine mai bună decât suntem de fapt [2 Cor. 12,6: „,...pentru 
ca nimeni să nu aibă despre mine o părere mai bună decât ceea ce vede în 
mine... ”.]. Este o rânduială duhovnicească de căpătâi. 


Părintele Noel Tanazacq, Paris 





Pr. Constantin Sturzu - Cuşca de aur a diavolului şi femeia gârbovă 


HRISTOS VINDECÂNID TIN 


A 
9/4 
Odoxolagia/ro 


NP, 


|. 


„Eliberează-ţi mintea!”; „Faceţi dragoste, nu război!”; „Gândeşte liber!”; „Tră- 
ieşte-ţi viaţa!” - sunt doar câteva dintre multele sloganuri pe care cei tineri (sau mai 
puţin tineri) le îngurgitează pe nemestecate, de obicei din mass-media. 


La o privire fugară, am putea spune că toate aceste îndemnuri îşi datorează, pe 
undeva, existenţa învățăturilor creştine. De altfel, ele au şi apărut în spaţii culturale 
peste care şi-a pus amprenta cuvântul Evangheliei. „Eliberează-ţi mintea!” poate fi 
un reflex secular al literaturii ascetice, în care creştinul (monahul, mai ales) este 
îndemnat să-şi curăţească mintea prin chemarea neîncetată a numelui lui Hristos. 


Dacă-l scuturăm puţin de conotația sexuală a îndemnului, „Faceţi dragoste, nu 
război!” trimite, fără îndoială, la iubirea creştină, aceea care este îndreptată nu doar 
spre cei apropiaţi, spre cei dragi, ci şi - mai ales - către vrăjmaşi/ duşmani. 


Nu poţi „gândi liber” dacă nu eşti eliberat de patimi, de tot ceea ce te poate încor- 
seta şi îţi poate influența modul în care trăieşti, inclusiv modul în care gândeşti. 


Şi, nu în ultimul rând, unde putem vorbi despre viaţă la modul cel mai serios şi 
profund, dacă nu în creştinism? Mântuitorul ne spune, în Evanghelii, pe un ton 
apăsat, că a venit în lume ca omul „viaţă să aibă şi din belşug să aibă” (loan 10, 
10). „A-ţi trăi viaţa” poate fi o punere în practică a acestei cristice dorinţi, cu o 
condiţie, evident: să fie o viaţă trăită în Dumnezeu. 





În practică însă, aceste sloganuri sunt cu totul ancorate în afara creştinismului, ele 
fiind asociate, cel mai adesea, cu o serie de patimi sau boli care afectează puterile 
sufleteşti ale omului. Cultivând în mod insistent, fie pe faţă, fie subliminal, desfrâ- 
narea, lăcomia, dorinţa de îmbogăţire peste noapte, încrederea exacerbată în pute- 
rile omului, deicidul şi paricidul, promiscuitatea, spaţiile virtuale etc., aceste canale 
media nu fac decât să-şi asume un soi de „evanghelizare” pe dos. 


Aşa cum sataniştii practică un soi de „liturghie”, pervertindu-o pe cea autentică (de 
obicei prin rularea unei înregistrări liturgice audio în sensul invers redării 
normale), tot aşa, păstrând, desigur, proporţiile, inducerea unor idei şi compor- 
tamente contrare învățăturilor şi poruncilor lui Dumnezeu îi transformă pe cei care 
se fac părtaşi la acest demers într-un soi de „avocaţi ai diavolului”. Sigur că nu se 
pune problema ca vreun producător sau vreun prezentator de emisiune TV, spre 
exemplu, să aibă o astfel de opţiune - satanismul (deşi nu exclud nici posibile 
cazuri de genul acesta). 


Am cunoscut mulți oameni de televiziune care sunt credincioşi şi se feresc a se 
implica în emisiuni sau campanii anticreştine şi/ sau care promovează compor- 
tamente imorale. Dar ceea ce vreau să evidenţiez este faptul că ne înşelăm amarnic 
dacă ne închipuim că între Dumnezeu şi diavol există o opţiune „de mijloc”, una 
„pur umană”. Credem sau nu, în fiecare clipă avem de ales între două stăpâniri 
despre care vorbeşte Mântuitorul, când ne avertizează: „Nimeni nu poate să 
slujească la doi domni, căci sau pe unul îl va uri şi pe celălalt îl va iubi, sau de unul 
se va lipi şi pe celălalt îl va dispreţui; nu puteţi să slujiţi lui Dumnezeu şi lui 
mamona” (Matei 6, 24). Tertium non datur. Celălalt capăt al plăcerii 


Încercând o sinteză a celor de mai sus, aş spune că în lume există două lucrări, a lui 
Dumnezeu şi a diavolului (fără a pune pe cei doi „actori” pe picior de egalitate, 
însă) şi că omul poate opta în a se ralia uneia dintre ele. Atunci când se lasă ispitit 
de forțele răului, cel mai adesea omul pleacă de la o idee ce, în sine, pare a nu avea 
ceva greşit. Când a fost ispită în grădina Raiului, diavolul nu i-a spus Evei că, dacă 
va mânca din fructul oprit, va păţi ceva rău; dimpotrivă, a asigurat-o că va ajunge 
„ca Dumnezeu”: „Nu, nu veţi muri! - i-a asigurat el pe primii oameni. Dar 
Dumnezeu ştie că în ziua în care veţi mânca din el vi se vor deschide ochii şi veţi fi 
ca Dumnezeu, cunoscând binele şi răul” (Facere 3, 4-5). Ce a urmat, vedem şi în 
propria noastră viaţă... 


Aceasta este paradigma sub care lucrează diavolul şi astăzi în lume. El nu ne 
spune: „Bea, droghează-te, consumă pornografie ca să devii dependent de ele”, ci 
îți spune: „Dacă vei face asta sau asta, te vei simţi bine şi vei avea parte de mari 





plăceri”. Şi lucrul acesta se şi confirmă, până la momentul în care sesizezi că 
aceste plăceri nu mai reprezintă o opţiune liberă, ci te simţi constrâns, ai o nevoie 
imperioasă să ţi le satisfaci, altminteri începi să te simţi rău. Constaţi, pe propria ta 
piele, că în momentul în care optezi să faci un păcat e ca şi cum ai apuca un băț 
care are două capete: la unul dintre ele este plăcerea, dar la celălalt este durerea; 
dacă l-ai prins pe primul, obligatoriu îl vei avea şi pe al doilea. lar dependenţa de 
plăcere este cumplită, îţi restrânge dramatic opţiunile şi libertatea. Altfel spus, 
adaptând o imagine extrem de sugestivă pe care, cu mult realism, o folosea, într-un 
alt context, o persoană cu mari responsabilităţi în Biserică, şoapta ispititoare a 
diavolului o putem asemăna cu îndemnul de a intra într-o colivie de aur: la început 
vrăjmaşul îţi arată, cu insistenţă, aurul sclipitor, care îți ia ochii; după ce intri acolo 
şi-ţi închide uşa, începi să vezi şi gratiile, de care tragi în zadar spre a te elibera. 


Singurul mod prin care putem rupe aceste gratii ni-L oferă Însuşi Dumnezeu. Din 
pericopa evanghelică ce se va rosti mâine în bisericile ortodoxe (de la Luca 13, 10- 
17) aflăm că Hristos se întâlneşte cu o femeie care era de 18 ani gârbovă, încât „nu 
putea să se ridice în sus nicidecum”, fiind legată de satana. lar după ce-şi pune 
mâinile asupra ei Domnul, „ea îndată s-a îndreptat şi slăvea pe Dumnezeu” (Luca 
13, 13). Înţelegem de aici că, dacă intrăm sub ascultarea diavolului, există riscul de 
a fi „legaţi” de acesta, uneori fiind chiar posedaţi de el. Dumnezeu îngăduie acest 
lucru spre a vedea acum, când încă mai putem îndrepta lucrurile, care este, pentru 
noi, consecinţa alegerii răului. Niciodată a face rău (a păcătui) nu te poate elibera, 
ci te afundă şi mai mult într-un soi de mlaştină prin care cu anevoie te mai poţi 
mişca. Trăindu-ţi viaţa fără a avea ca reper poruncile evanghelice, „eliberându-ţi” 
mintea de cuvântul lui Dumnezeu, nu dobândeşti nici un fel de libertate, ci devii un 
sclav. Diavolul îţi promite libertatea, te ispiteşte să faci orice, numai să nu-L alegi 
pe Hristos, pentru a te aduce în stare de rob, de om chinuit şi plin de durere. 


Paradoxal, dacă te faci de bunăvoie rob al lui Dumnezeu, întru toate ascultător de 
EI, împlinind ceea ce Domnul a poruncit sau, mai degrabă, ne-a îndemnat să facem 
spre binele nostru, atunci vei ajunge la o libertate totală, la a fi stăpân pe propria ta 
viaţă. Căci Dumnezeu nu vrea să ne „posede”, să ne înrobească spre a ne manipula 
ca la un teatru de păpuşi, ci voieşte a ne elibera de ceea ce este lumesc spre a 
deveni dumnezeieşti. 


E lesne de sesizat în poziția trupului acelei femei gârbovite, cum toată fiinţa ei se 
îndrepta spre pământ, limitându-i-se, astfel, drastic libertatea de mişcare, devenind 
incapabilă a mai privi în sus, spre cer. Legătura satanei nu era una vizibilă, ca şi 
cum diavolul ar fi tras-o în jos cu o funie pusă pe grumazul ei; femeia a ales să 
răspundă de atât de multe ori îndemnului de a cădea în păcat, încât se obişnuise a 





se poziţiona astfel (cel care comite un păcat zi de zi, vreme de mulţi ani, greu se va 
mai putea opri să-l săvârşească şi numai dacă va primi putere de la Dumnezeu - 
cum se întâmplă, spre exemplu, în orice tip de adicţie). Pe când relaţia femeii 
gârbove cu Hristos este una vizibilă. 


Domnul îşi pune mâinile „asupra ei” şi te-ai aştepta ca acest gest să adauge o 
greutate în plus poverii ce apăsa deja pe trupul sărmanei fiinţe. Efectul este însă 
unul paradoxal: apăsarea nu o împovărează mai mult, ci o eliberează întru totul. 


Aceasta este şi mişcarea pe care o sesizăm în viaţa noastră duhovnicească. Atunci 
când alegem calea păcatului, ce ne ispiteşte cu multa „libertate” de acţiune, ne gâr- 
bovim din ce în ce mai mult. Când acceptăm dulcea povară a mâinii lui Hristos 

> 
putem să ne îndreptăm cu bucurie către cele de sus. Mâna duhovnicului, aşezată 
peste capul celui care tocmai s-a spovedit şi a acceptat să fie „rob al lui 
Dumnezeu”, este o icoană a acestei dumnezeieşti atingeri. 


Să fu hber ca să devii rob sau să te faci rob spre a deveni liber? Aceasta-i alegerea! 





Vlad Botez - De ce privim mereu în jos? 


Le [CT AER 


Scrisori din Occident (XVII) 


Vedem în Evanghelie că în cazul femeii gârbove neputinţa ei, întoarcerea ei către 
cele pământești se manifestă în mod fizic. Era pur și simplu cocoşată şi privea spre 
cele de jos. Dar, în cazul multora dintre noi, neputinţa aceasta de a privi spre cele 


de sus, spre cele cereşti, spre cele dumnezeieşti, spre cele duhovniceşti, neputința 
de a trăi aşa cum suntem chemaţi să trăim se traduce prin ceea ce astăzi lumea 
medicală numeşte depresie sau ceea ce părinţii Bisericii numesc akedie. În lumea 
duhovnicească, acest termen are un conţinut mult mai larg decât în lumea psi- 
hologică. 


Părintele Rafail Noica, traducând etimologic akedia, o denumește ca “lipsă de 
grijă” pentru mântuire. Și asta se întâmplă la un moment dat şi în viețile celor care 
merg la biserică - atunci când apare o „amorţeală” - dar se întâmplă şi în viaţa celui 
care nu are nici o legătură cu Biserica şi nu-și pune problema mântuirii. 


Pentru noi, cei care vrem să ne mântuim, lucrurile devin grave, de multe ori din 
ignoranță și dintr-o abordare superficială a tot ce este viață duhovnicească. De cele 
mai multe ori, omul este adus la un moment dat în Biserică de cercetarea harului 
lui Dumnezeu, care ne dă să ne îndrăgostim de Domnul, să ne bucurăm de cele ale 
Bisericii, să râvnim să postim, să ne trezim noaptea la rugăciune și aşa mai departe. 


ŞI, la un moment dat, dintr-un motiv sau altul, dar de cele mai multe ori din mân- 
drie şi din ignoranță (când omul crede că el și-a schimbat viaţa, că el face multe 
metanii, că el e plin de râvnă), Dumnezeu își retrage harul și omul cade în akedie. 





Dintr-odată, nu-i mai vine să se mai dea Jos din pat dimineaţa - lui, care poate ani 
de zile se trezea noaptea la rugăciune și îşi jertfea din somnul său. Dintr-odată îi e 
greu să ţină o zi de post - lui, care postea negru până la ora trei după amiaza, 
săptămâni la rând, în posturile de peste an. Și omul, dacă nu ştie să se lupte 
duhovniceşte, devine paralizat de această întristare, de această deznădejde. 


Dar sunt şi cauze ale akediei care ţin de firea omului, când omul își iese din fire. 
Ontologic, ființial, bărbatul e înzestrat de Dumnezeu să conducă. De câte ori îşi 
declină, respinge sau se depărtează de această menire a lui, bărbatul îşi iese din fire 
şi nu poate să-l aştepte decât akedia. 


O altă pricină a akediei este lipsa muncii sau lenea. Sfântul Pavel spune că „cine nu 
munceşte, nici să nu mănânce”. Omul are nevoie de muncă, pentru că acest lucru 
face parte din ispăşirea blestemului pe care Dumnezeu ni l-a pus pe umeri, când l-a 
scos din Rai pe Adam. Dumnezeu i-a spus atunci bărbatului că în sudoarea frunţii 
sale își va câștiga pâinea, iar femeii - că va fi atrasă de bărbatul ei şi el o va stăpâni. 
De câte ori încercăm să eludăm, de câte ori încercăm să ne ascundem în spatele 
unor servicii cât mai uşoare, cât mai ne-transpirante, ne-stresante, ieşim din firea 
noastră. De câte ori ne bucurăm, că într-un context sau altul nu avem de muncă sau 
nu trebuie să muncim, ieşim din firea noastră. Cum și femeia care respinge facerea 


de prunci, la modul absolut - aşa, doar că nu-i comod - îşi iese din fire. 


Toate depărtările de la „tiparul” inițial ne provoacă suferință. Câştigăm astăzi şi 
suferim de mâine încolo, pentru alegerea noastră proastă. Pe de altă parte, prea 
multă muncă îl poate aduce pe om în starea aceasta de deznădejde, de deprimare, 
de depresie, când omul nu mai ştie să rămână pe linia necesităţii. Are un acoperiş 
deasupra capului şi mâncare în frigider, el vrea încă o casă. Apoi vrea una şi în alt 
oraș, şi apoi vrea şi o casă de vacanţă la mare sau la munte, şi mereu își dă de lucru 
inutil. lar toate acestea vin din neînțelegerea aşezării noastre iniţiale, dintr-o rapor- 
tare greșită la Dumnezeu şi la aproapele nostru. 


De câte ori avem pretenţii şi așteptări de la ceilalți, mai întotdeauna apare întri- 
starea. De câte ori, în schimbul faptei mele bune sau al iubirii mele aştept recu- 
noștință de la celălalt și dragoste, sunt toate șansele să fiu îndurerat. Totul ţine de 
cum înţelegem acestea. lubim pentru că iubirea ne înnobilează sufletul şi pentru că 
e poruncă de la Dumnezeu, nu iubim ca să fim iubiți. Facem fapte bune pentru că 
Dumnezeu face atâta bine peste noi şi revarsă atâtea daruri în viața noastră, şi nu 
pentru mulțumesc-ul potențial de pe buzele celuilalt, ci pentru vindecarea noastră, 
pentru reintrarea noastră întru cele în care Dumnezeu ne-a aşezat. 





Ioan- Lucian Radu - Ce înseamnă că „sâmbăta a fost făcută pentru om, iar nu 
omul pentru sâmbătă?” 


XANANS E) 


În multe rânduri, liderii evreilor s-au împotrivit vehement lui lisus, pentru faptul că 
făcea vindecări sâmbăta, lucru care, spuneau ei, nu era permis de Lege, care cerea 
un repaus total în această zi şi că vindecările erau permise doar în celelalte şase zile 
ale săptămânii (Luca 13, 14). 


Afirmația Mântuitorului, că sâmbăta a fost făcut pentru om, iar nu omul pentru 
sâmbătă (Marcu 2, 27), a fost făcută atunci când ucenicii Săi s-au oprit într-un lan 
de grâu şi au smuls câteva spice pentru a-şi potoli foamea. Chiar dacă lanul de grâu 
nu le aparţinea, Legea lui Moise permitea străinilor şi călătorilor să mănânce din 
recoltele altora, cu condiţia să nu ia nimic cu ei (Deuteronom 23, 24-25). În această 
situaţie, fariseii se dovedeau a fi aşa de orbi, încât negau omului unul dintre drep- 
turile sale fundamentale, acela de a mânca pentru a trăi. 


Pentru combaterea acestei idei eronate, lisus invocă, pentru început, un precedent: 
într-o situaţie critică, preotul Ahimelec, care avea în grijă sanctuarul de la Nobe, i- 
a permis lui David să mănânce din pâinile sfințite (pâinile punerii înainte), 
împreună cu oamenii săi, cu toate că era scris în legea iudeilor că doar preotul 
putea să le mănânce (| Regi 21, 1-6). 





Ceea ce vrea să spună lisus este aceea că nevoia umană are prioritate în fața legii 
ceremoniale. Este relevant faptul că, în interpretarea tradițională, incidentul din 
viaţa lui David avusese loc într-o zi de sâmbătă, ziua în care, potrivit cărții Levitic, 
pâinile vechi erau înlocuite și mâncate doar de către Aaron şi fiii săi, că acestea 
sunt sfințenie mare pentru ei din jertfele Domnului (24, 8-9). 


Care era rostul sabatului? 


Dar Mântuitorul merge şi mai departe, invocând un precedent anterior mult mai 
relevant. Sabatul a fost instituit de Dumnezeu. Dar care a fost rostul instituirii ei? 
Temeiul consacrării unei zile lui Dumnezeu se găseşte în cartea Facerea, unde se 
spune că Dumnezeu S-a odihnit de lucrările Sale în ziua a şaptea, pe care a sfinţit-o 
şi a binecuvântat-o (Facerea 2,2-3). Din punct de vedere etimologic cuvântul 
sabbath, înseamnă „a se odihni”, „a înceta lucrul”. Instituirea sâmbetei a avut drept 
scop, pe de o parte, adorarea lui Dumnezeu, iar pe de altă parte, i s-a cerut omului 
să lucreze modelul Creatorului său, să se odihnească în ziua a șaptea. 


Prin respectarea acestei zile se urmărea, în acelaşi timp, consolidarea şi păstrarea 
credinţei în Dumnezeu. Serbarea zilei de sabat avea două aspecte: oprirea oricărui 
lucru, chiar şi pentru străini şi rezervarea acestei zile preocupărilor spirituale. Ziua 
de sabat era rezervată exclusiv lui Dumnezeu. De aceea, era considerată drept o zi 
de petrecere spirituală cu Dumnezeu, zi de desfătare şi vrednică de cinste, ca 
sfințită de Domnul (Isaia 58, 13), căci prin participarea la adunarea sfântă, 
credinciosul îşi afla desfătarea sa în Domnul (Isaia 58, 14). 


Exagerări în serbarea sâmbetei 


Cu trecerea timpului, stricteţea respectării sabatului s-a accentuat progresiv, 
ajungându-se uneori la exagerări. Conform tradiţiei iudaice, interdicțiile impuse 
iudeilor cu privire la sabat ajungeau la 39. Printre acestea se număra şi interdicția 
de a se deplasa pe o distanță mai mare de 2000 de coţi în ziua de sabat. 


Evreii au suferit adesea din cauza exagerărilor impuse de cei care interpretaseră 
Legea lui Moise, cu privire la sabat. Astfel, în timpul Macabeilor, când iudeii au 
fost atacați de armatele lui Antioh al IV-lea Epifanes, au fost ucişi foarte mulţi 
dintre ei, pentru că, fiind zi de sabat, nu au putut răspunde cu armele la atacul 
duşmanilor (1 Macabei 2,36-38). Acordând o exagerată importanţă repausului fizic, 
ei n-au înţeles întotdeauna sensul spiritual al odihnei. Scopul încetării activității 
fizice era de a face din ziua a şaptea o zi de rugăciune, de aducere aminte de 
Dumnezeu şi de Legea dată de El. Adevăratul sabat bineplăcut lui Dumnezeu 





consta, de fapt, nu în a consacra o singură zi lui Dumnezeu, ci toate zilele, şi nu 
numai în abţinerea de la muncă, ci mai ales în abţinerea de la păcat. 


Forma în care porunca respectării zilei de odihnă este prezentată în Deuteronom 5, 
12-15 arată faptul că, în afară de cele menţionate mai sus, sabatul era reglementat 
şi pentru odihna celor care aveau nevoie de ea, după prestarea unei munci grele: ca 
să se odihnească robul tău şi roaba ta cum te odihnești şi tu. 


Sâmbăta, ziua bucuriei omului, în Domnul 


Aşadar, ziua de odihnă a fost instituită pentru om, pentru binele său, iar nu pentru 
vătămarea sa. Atât pentru binele său sufletesc, pentru a avea ocazia să participe la 
cultul divin, cel public şi cel privat, cât și pentru binele trupului său, care are 
nevoie să se odihnească după muncă. Însă Dumnezeu nu a poruncit un repaus total, 
în sensul în care ajunsese să fie înțeles de către liderii religioși din vremea lui lisus, 
ci erau permise acele lucrări necesare pentru confortul, sprijinirea și păstrarea 
Vieții. 


Paradoxal este faptul că evreii aveau multe prevederi care cereau uşurarea 
animalelor de orice poveri și dezlegarea lor în ziua sâmbetei, dar se dovedeau 


foarte vehemenţi împotriva oamenilor pe care lisus îi elibera de neputințe în 
această zi. Tocmai pentru a nu se considera eronat că sâmbăta a fost creată pentru 
răul omului şi doar pentru a-i impune anumite limite, Mântuitorul intervine şi 
spune că sâmbăta a fost creată pentru om, ca acestuia să-i fie bine și, pentru 
aceasta, să-L slăvească pe Dumnezeu. 





Pr. acad. dr. Mircea Păcurariu - Evanghelia de Duminică > Formalismul 
opreşte accesul la esenţa Legii 


Duminica a 27-a după Rusalii (Vindecarea femeii gârbove) Luca 13, 10-17 


Evanghelia de astăzi ne prezintă una din vindecările minunate săvârşite de Mân- 
tuitorul Hristos, dar şi o discuţie destul de aprinsă pe care Acesta a purtat-o cu mai- 
marele sinagogii în care s-a petrecut minunea. Nu se precizează în ce localitate se 
găsea sinagoga în care învăţa lisus într-o zi de sâmbătă. La un moment dat, a zărit 
acolo „o femeie care de 18 ani avea un duh de neputinţă şi era gârbovă, încât nu 
putea să se ridice nicidecum” (Luca 13, 10-11). Nu se dă nici un amănunt cu 
privire la vârsta, starea socială sau localitatea din care provenea femeia respectivă. 
Fără ca ea să Îl roage să o vindece - poate nici nu știa cine este - lisus o chemă 
lângă EI, își puse mâinile peste ea, adresându-i cuvintele: „Femeie, eşti dezlegată 
de neputinţa ta” (Luca 13, 13). 


Această vindecare printr-un singur cuvânt, dar și prin punerea sfintelor Sale mâini, 
a provocat reacția mai-marelui sinagogii, care a protestat în faţa lui lisus şi a 
mulțimii de față, declarând că numai în cele şase zile lucrătoare ale săptămânii se 
pot face vindecări, nicidecum sâmbăta. Însă Mântuitorul i-a replicat, arătându-i că 
oricare dintre cei de faţă era obligat, prin forţa lucrurilor, ca şi în ziua de odihnă, în 
ziua sâmbetei, să se îngrijească de hrana şi apa necesară animalelor pe care le avea. 
Dacă aşa stau lucrurile şi îngrijindu-te de acestea nu încalci prevederile Legii 
Vechi, nu era oare firesc ca Hristos Domnul, Cel ce a venit în lume „ca lumea viață 
să aibă”, să o vindece pe acea femeie în zi de sâmbătă? Replica Mântuitorului a 





avut darul de a potoli „zelul” sau, mai corect spus, bigotismul și formalismul mai- 
marelui sinagogii şi al celor care îi împărtăşeau părerea. Aceştia au plecat ruşinaţi, 
în timp ce mulțimea celor de faţă „se bucura de toate faptele slăvite de EI” (Luca 
IS Il): 


Fără bigotism în serbarea Duminicii ca zi de odihnă 
Două învățături fundamentale se desprind din pericopa evanghelică de astăzi. 


Y În primul rând, trebuie să reflectăm asupra poruncii a IV-a din Decalog, care 
cere respectarea zilei de sâmbătă ca zi de odihnă. 


Biserica Creştină a rânduit însă ca zi de odihnă şi de rugăciune Duminica, fiindcă 
atunci a înviat Hristos din mormânt, în aceeași zi S-a arătat apostolilor şi tot 
duminica S-a revărsat Duhul Sfânt peste Sfinții apostoli la Cincizecime, când s-au 
botezat primii creştini, întemeindu-se astfel în chip văzut Biserica Creştină. 
Acestea au fost motivele care au făcut pe primii creștini să se adune pentru rugă- 
ciune şi frângerea pâinii tot în prima zi a săptămânii. 


Ne punem întrebarea: oare noi, creștinii de azi, cum ar trebui să prăznuim acea- 
stă zi? Oare trebuie să ajungem şi noi la bigotismul de care dădeau dovadă cândva 
evreii? Viaţa de toate zilele ne arată că acest lucru este de nerealizat. 


Ce s-ar întâmpla dacă un medic chirurg ar refuza o operaţie de maximă urgenţă în- 
tr-o zi de duminică? Ce e mai de preţ: viaţa unui om sau interpretarea prea rigoristă 
a unui text biblic? Fără îndoială că un doctor care salvează o viaţă de om, indi- 
ferent în ce zi, este un creştin adevărat şi un om adevărat, care-şi pune sufletul pen- 
tru semenii săi, iar reușita operației lui poate fi considerată o adevărată rugăciune 
de mulțumire adusă lui Dumnezeu. 


Există în zilele noastre atâtea sectoare ale vieţii sociale care trebuie să funcționeze 
fără întrerupere, în primul rând pentru folosul nostru, al oamenilor. În această 
situație, munca unor anumiți semeni ai noştri nu trebuie considerată ca o încălcare 
a învățăturii Bisericii, care ne cere să respectăm această zi. Adevăratul creştin, pus 
într-o situaţie ca aceasta, va şti să suplinească absenţa lui de la biserică printr-o 
rugăciune rostită în taina sufletului său, ori printr-o faptă de ajutorare faţă de un 
semen aflat în suferință. Ceilalţi însă, care se bucură de odihnă după o săptămână 
de muncă, au îndatorirea morală de a fi prezenţi în casa Tatălui Ceresc spre a-l 
mulțumi pentru tot ce le-a dăruit, dar şi pentru a în-cerca să-şi vindece gârbovia 
sufletească. 





Răul şi întunericul spiritual nu au ce să caute în viaţa creștinului 


Un alt aspect ce se desprinde din pericopa evanghelică de astăzi, strâns legată de 
modul în care un adevărat creștin trebuie să prăznuiască ziua de duminică, priveşte 
comportamentul femeii gârbove după vindecarea ei. 


Sfântul evanghelist Luca relatează că ea slăvea pe Dumnezeu pentru izbăvirea ei 
din neputinţă. Asupra acestor cuvinte ar trebui să medităm astăzi, fiindcă noi, creş- 
tinii, ar trebui să slăvim neîncetat pe Hristos prin viaţa şi faptele noastre. 


În Epistola Sfântului apostol Pavel către creștinii din Efes sunt prezentate o seamă 
de îndatoriri pe care trebuie să le respecte orice creștin. Apostolul ne cere „să ne 
întărim întru Domnul”, ca să putem sta împotriva uneltirilor diavolului, „având 
mijlocul nostru încins cu adevărul, îmbrăcaţi în platoșa dreptăţii şi luând asupra 
noastră pavăza credinţei”. 


În același text, Sfântul apostol Pavel menţionează că lupta trebuie să fie purtată 
„împotriva stăpânitorilor întunericului acestui veac, împotriva duhurilor răutăţii” 
(cf. Efes 6, 10-17). Aceste lucruri sunt actuale şi azi. 


Creștinii sunt chemaţi să lupte împotriva „întunericului” şi a răutăţii acestei lumi a 
întunericului. Din nefericire, întunericul este foarte mare, greu de pătruns şi, cu atât 
mai mult, greu de risipit. S-a răspândit peste întreg pământul şi din nefericire şi 
peste țara noastră, iar duhurile răutăţii care apasă peste întreaga suflare omenească 
îmbracă astăzi forme de mare diversitate: războaie între popoare, desfrâu sub toate 
aspectele, corupţie, minciună, lene, dezinteres faţă de problemele societăţii. Se 
vorbeşte mereu la noi de refacerea economică sau materială a ţării, dar prea puţini 
sunt conştienţi că aceasta este condiționată de refacerea noastră moral-spirituală. 


Nu știm cum să ne îndreptăm pentru că nu-L cunoaştem pe lisus Hristos. Numai 
când Îl vom regăsi cu toţii pe Mântuitorul Hristos, Lumina lumii, vom putea ieşi 
din întuneric la lumină și din moarte la viaţă. Să ne îndreptăm deci neîncetat gân- 
durile și nădejdile noastre spre Hristos, Izvorul vieţii, ori de câte ori ne simţim 
sufletul împovărat de păcate, să aducem la EI şi pe alţii care poate ÎL tratează cu 
indiferență, să cădem în fața icoanei Lui şi să-L rugăm să ne vindece de toate 
suferințele fizice şi sufleteşti. Și dacă ne vom ruga cu stăruință, vom auzi același 
glas mângâietor care a dat sănătate şi femeii gârbove. Vom simţi şi noi mâna 
atotputernică a Mântuitorului, mâna pe care EI o întinde în chip tainic tuturor celor 
care au nevoie de ajutorul Lui, gârboviţi de rele, tineri sau bătrâni, bărbați sau 





femei, pentru a ne izbăvi din păcate şi suferinţe, ca să ne ridicăm prin El din 
întuneric la o viaţă nouă de lumină şi de har. 





Pr. prof. dr. Vasile Răducă - Evanghelia de Duminică - Sfinţii nu mint şi nici 
nu se joacă cu adevărul 


06 dec, 2020 


Duminica a 27-a după Rusalii (Tămăduirea femeii gârbove) Luca 13, 10-17 


Anul acesta, prima duminică din luna decembrie coincide cu ziua în care îl come- 
morăm pe Sfântul ierarh Nicolae, trăitor în prima jumătate a secolului al IV-lea. 
Este vorba de o coincidență calendaristică. Aceasta ne sugerează şi o relaţie 
interioară între textele nou-testamentare citite la Sfânta Liturghie din această dumi- 
nică şi personalitatea Sfântului Nicolae. 


Mesajul textelor și comemorarea sfântului lasă să înțelegem și care trebuie să fie 
atitudinea creștinului şi, mai ales, a ierarhului în faţa contestatarilor adevărului 
mântuitor de necredincioşii şi îndărătnicii (Mat. 16, 17; Mc. 9, 19) aparţinând anu- 
mitor generaţii de oameni. 


Ajustarea adevărului mântuitor la măsura cerințelor unei asemenea generaţii nu 
este productivă. Ar echivala cu alunecarea voită spre secularism. Profitând de 
această zi specială, vă invit să medităm puţin la două dintre textele nou-testa- 
mentare, citite la Sfânta Liturghie. 


Este vorba de textul din Evanghelia scrisă de Sfântul apostol Luca (13, 10-17) şi de 
cel din Epistola Sfântului Pavel către Efeseni (6, 10-17). 





În primul text se spune că Mântuitorul, potrivit obiceiului şi respectului Său faţă de 
cultul religiei din care făcea parte, a intrat într-o sinagogă sâmbăta. 


Hristos şi sinagoga 


Cunoscut și recunoscut ca un tânăr rabin care vorbea cu putere, în sinagogi, Mân- 
tuitorului i se încredința lectura textelor scripturistice pe care EI le şi tâlcuia pentru 
cei de faţă. După cum ştiţi, mediul sinagogilor nu i-a fost totdeauna foarte amabil. 
Relatarea pe care ne-a lăsat-o Sfântul Luca, referitoare la o asemenea împrejurare, 
ni-L prezintă pe Mântuitorul deodată ca rabin, Învățător (în sinagogi nu avea drep- 
tul să ia cuvântul oricine) şi ca Dumnezeu atotputernic, făcut om pentru a noastră 
mântuire. 


Ni-l prezintă totodată ferm în a semnala adevărul şi obiectivul misiunii Sale. Hri- 
stos, Fiul lui Dumnezeu, făcut om, a venit să biruie pe cel care-i stă împotrivă, pe 
diavol şi pe îngerii lui (Mat. 25, 41), adică toți antihriștii. 


Fericitul Augustin spune că acela care, dintr-un motiv sau altul, i se împotrivește 
lui Hristos şi ţine la păcatele lui, fie că este în afara Bisericii, fie înăuntru, luptă pur 
şi simplu împotriva lui Hristos. Este antihrist (Fer. Augustin, Despre iubirea abso- 
lută; Omilia a II-a; trad. rom. Ed. Polirom, lași, 2003, p. 121). 


Evanghelistul nu ne relatează în ce oraş era sinagoga în care lisus a intrat să înveţe, 
lăsând să se înțeleagă faptul că în orice sinagogă pot exista eroi de tipul celor 
despre care evanghelistul a relatat în istorisirea transmisă. Hristos ştia însă pe cine 
avea să întâlnească, precum şi urmările acestei întâlniri. Nu ignora faptul că în 
sinagogă erau şi răuvoitori, gata să reacționeze la cel mai mic gest care li s-ar fi 
părut că nu era potrivit cutumelor lor; de fapt, nişte bieți slujbaşi și mesageri ai 
celui rău care, nevăzut, stătea în spatele lor şi-i incita împotriva lui Hristos. Acesta 
(satana) era duşmanul pe care Fiul lui Dumnezeu a venit să-l biruie. Nu a venit în 
lume şi nu a intrat în sinagogă să biruie oamenii, ci să-i vindece de cel viclean, spre 
a le reda demnitatea. Nimeni nu câștigă demnitate împotrivindu-se lui Dumnezeu. 


Mântuitorul redă femeii demnitatea de fiinţă cultică 


EI începuse citirea textelor sacre. Se afla în plină desfășurare a cultului. Acesta, 
actul de cult, este ocazia în care orice om are şansa să stea de vorbă cu Dumnezeu 
în mod special. Evanghelistul, care nu s-a gândit sau nu ştia că lisus avea o moti- 
vaţie precisă intrând în acea sinagogă, semnalează că, la un moment dat, EI a văzut 
o femeie suferindă de 18 ani de o gârbovire care nu-i permitea nici să ridice ochii 





spre cer. În timpul rugăciunii, privirea spre cer simbolizează privirea spre Dumne- 
zeu. Femeia aceea nu avea posibilitatea să privească cerul, să angajeze inclusiv 
trupul în relaţia cultică cu Dumnezeu. Rugăciunea, cultul în general, reprezintă 
forma de prezentare reverenţioasă în fața lui Dumnezeu în care starea sufletului şi 
ținuta trupească sunt esențiale. Știind că acea spondilitis diformans nu era efectul 
unei boli, ci al lucrării satanei, lisus a chemat la EI femeia, şi-a pus mâinile peste 
ea și i-a zis: „Femeie, eşti dezlegată de neputinţa ta”. În acel moment ea s-a însă- 
nătoşit şi a început să slăvească pe Dumnezeu, reprimind şansa să se integreze în 
ceea ce presupunea actul de cult: dispoziție sufletească şi ținută trupească adecvate 
închinării şi proslăvirii lui Dumnezeu. Femeia reprimise și demnitatea de ființă 
cultică (persoană care stă de vorbă reverențios cu Dumnezeu), lucru pe care nu l-a 
înțeles mai-marele sinagogii, care a reacționat gălăgios şi nefericit. 


Domnul Hristos nu a intrat însă în dispută cu el şi cu alţi eventuali potrivnici. El 
realizase, de fapt, scopul prezenţei Sale în sinagogă: 

a) le tâlcuise oamenilor Scriptura; 

b) vindecase o persoană suferindă; 

c) dovedise încă o dată voința şi puterea Sa de alungare a prezenţei satanei și a 
lucrării lui în lume. 


Singura Sa reacție la comportamentul mai-marelui sinagogii a fost să-i semnaleze 
lui şi celor ca el că erau ipocriți. O constatare amară. 


Ipocrizia, boala în care unii se simt bine 


Dacă tatăl minciunii este diavolul (potrivnicul lui Dumnezeu), iar „copiii” lui sunt 
cei care trăiesc în minciună, ce calitate ar putea avea ipocriţii, dat fiind că ipocrizia 
este o succesiune de minciuni, o minciună perpetuă? Ipocrizia, soră bună cu vicle- 
nia, este o suferință voită, dobândită prin căutarea de a intra în mrejele satanei. Ea 
îi răpeşte omului faţa/chipul prin care omul autentic intră în comuniune cu semenii. 
Deşi fiinţă reală, ipocritul, paradoxal spus, este un nevăzut - văzut din cauza neru- 
şinării, nevăzut din cauza fățărniciei/ipocriziei (cum spune Sfântul Vasile cel 
mare), dar şi nevăzător al suferințelor celorlalți. Femeia gârbovă venea, desigur, de 
mulți ani în acea sinagogă. N-o văzuseră mai-marele sinagogii și concitadinii ei. 
Aceştia veneau la sinagogă, participau formal la cult, se întorceau acasă, fără să 
realizeze că boala femeii era mai mult decât un handicap fizic. 


Mântuitorul a vindecat suferința femeii, l-a înfruntat pe satana şi a semnalat pre- 
zența ipocriziei la unii închinători în sinagogă. Evangheliile nu ne prezintă nici o 
împrejurare în care Mântuitorul vindecă pe cineva de ipocrizie şi de trufie, boli 





autoinduse, în care purtătorii lor se simt bine. Evanghelistul a lăsat să vedem tot- 
odată că, în faţa unor situaţii-limită, mai ales acelea în care se vede în mod evident 
atitudinea potrivnică lui Dumnezeu, abilitatea şi ipocrizia nu sunt căile normale de 
rezolvare a acelor situaţii. Reacţia păstorului de suflete trebuie să fie cea în care se 
vede efectiv lucrarea lui Dumnezeu, nu cea prin care se caută bunăvoința celor co- 
rupți. 


În lupta cu cel rău, creștinul nu trebuie să fie diplomat, laş, indiferent, ci înţelept 


Prin istorisirea evenimentului din sinagogă, evanghelistul ne-a arătat încă un mo- 
ment de biruire a puterii satanei care se manifesta până şi cu ocazia actelor de cult: 
unora provocându-le suferinţe care-i împiedicau să-şi ridice ochii spre Dumnezeu, 
pe alţii îi angaja în pretinse acte de cult, în fapt, stimulându-le ipocrizia. Ne-a arătat 
în egală măsură că, în situaţii-limită, în care lucrarea satanei este evidentă, prin 
acțiunile lui directe sau prin comportamentul „îngerilor” sau „fulor” lui, slujitorul 
lui Dumnezeu nu poate fi nici laș, nici indiferent, nici abil, nici ipocrit, ci înţelept. 
Nu trebuie să confunde înţelepciunea cu ipocrizia. Înainte de toate, trebuie să fie un 
luptător pentru Adevăr, pentru Dumnezeu. 


Creştinul nu are a lupta împotriva trupului și a sângelui (adică, cu oamenii, cu se- 
menii), ci împotriva stăpânitorilor întunericului acestui veac, împotriva duhurilor 
răutății care sunt în văzduhuri (Ef 6, 12). Este vorba despre o luptă complexă, 
deodată, cu exponenţii duhurilor rele care stăpânesc acest veac (reprezentanţii unei 
lumi pentru care Hristos nu S-a rugat, vezi In 17, 9), dar şi, în mod direct, cu duhu- 
rile rele însele. La această luptă, atletul lui Hristos nu va merge cu mâna goală, dar 
nici gol și uns cu toate alifiile lumii (ca, altădată, luptătorii din arene, unşi cu 
diverse uleiuri ca să scape prinsorilor adversarului). Atletul lui Hristos nu va fi 
lăsat singur, nici nu-și va pune în lucrare abilitatea naturală, vinovată sau nu. 
Creştinul este un luptător cinstit; lupta lui este pe viaţă şi pe moarte, totdeauna însă 
pentru viaţă, pentru viaţa eternă. Ea nu presupune moartea cuiva, ci moartea răului 
din el şi a celui din jurul său. 


Acest lucru îl arată Sfântul Pavel în textul din Scrisoarea către Efeseni, rânduit 
astăzi la Sfânta Liturghie (Ef 6, 10-17). 


Metafora soldatului din epistolele pauline, armele defensive şi ofensive 


Armele creștinului sunt armele lui Dumnezeu (Ef 6, 11). Intre acestea nu intră fuga 
de adevăr, minciuna, fățărnicia şi ipocrizia. Fiecare moment de confruntare cu sata- 





na direct sau prin interpuşii săi, stăpânitorii acestui veac, pentru creștin este „ziua 
cea rea” (Ef 6, 13). Cum poate fi altfel ziua în care ai întâlnire cu răul? 


De aceea, în viziunea Sfântului Pavel, ca să rămână în picioare, creştinul trebuie să 
ia toate armele lui Dumnezeu (Ef 6, 13), nu trebuie să fie selectiv, ceea ce în- 
seamnă superficialitate. Trebuie să folosească tot ceea ce Dumnezeu îi oferă. 


Preluând metaforic ţinuta soldatului roman, Sfântul Pavel propune atletului lui 
Hristos să fie încins cu adevărul. Se exclude orice minciună, orice adevăr spus pe 
jumătate. În armată, când soldatul este încins arată că este în activitate, nu în 
repaus. Trebuie să îmbrace platoșa dreptăţii. În Sfânta Scriptură, dreptatea este 
sinonimă cu sfințenia. Activitatea constă în mărturisirea Evangheliei (pe toate căile 
posibile, de aceea creștinul trebuie să fie echipat/încălțat de drum). Credinţa 
dreaptă va fi scutul de apărare care va bloca orice săgeți vrăjmaşe. O credinţă slabă 
sau eronată este echivalentă cu lipsa scutului de apărare împotriva săgeţilor dia- 
volești şi cu expunerea la toate formele de atac ale dușmanului. În calitate de încre- 
dinţare totală lui Dumnezeu, de fidelitate totală față de Dumnezeu, credinţa îl pune 
la adăpost pe creştin de orice atac diavolesc. 


După cum vedem, toate armele din panoplia paulină sunt arme defensive, cu 
excepţia sabiei. Este vorba însă despre „sabia Duhului”, adică despre Cuvântul lui 
Dumnezeu, care taie minciuna și ipocrizia, care fasonează minţile oamenilor spre 
înțelegerea adevărului mântuitor. Nu poţi fi un bun mânuitor al sabiei Duhului, al 
Cuvântului lui Dumnezeu, nu poți fi cu adevărat ofensiv, dacă în acelaşi timp nu 
te-ai asigurat că, sub toate aspectele, eşti „înarmat” cu armele lui Dumnezeu. Nu te 
poți lupta cu duhurile rele şi cu mesagerii acestora din lume neluând în calcul toate 
posibilitățile luptei şi toate riscurile. Creştinul este luptător; trebuie să ajungă erou, 
nu pentru că ar cădea în lupta cu răul, ci pentru că se ridică după şi din fiecare 
cădere, merge mai departe și biruie răul. 


Ierarhul Mirelor, etalon în bunătate şi în apărarea dreptei credinţe 


Pe Sfântul Nicolae îl cinstim pentru că a fost un erou al creştinătăţii. ÎL cinstim 
pentru că a fost bun şi blând, dar, mai ales, pentru că a suferit temniță pentru Hri- 
stos şi pentru fermitatea cu care a apărat dreapta credinţă şi a trăit-o la standarde 
care i-au adus atât prețuirea creştinilor, cât şi recunoaşterea sa ca sfânt al Bisericii. 





NICOLA 


Prin adevărul faptelor sale, s-a dovedit învăţător al înfrânării, generos, chip al blân- 
deții, dar ferm apărător al dreptei credinţe, etalon al bunătăţii, ceea ce a făcut ca 
Dumnezeu să-l înfrumuseţeze cu aureola de sfânt. 


Să dea Domnul ca noi, vrând să arătăm că-l cinstim, să nu-l coborâm în folclorul 
secularizant care confundă calitatea lui de binefăcător cu aceea de aducător de 
daruri şi nici înlocuindu-i aureola de sfânt cu desaga miticului Moș Crăciun, ci aşa 
cum s-a făcut cunoscut - Sfânt Nicolae, nu Moş Nicolae! Aşa să ne ajute Dumne- 
zeu! 





Pr. loan Forga - Iubirea vindecă, legalismul ne anulează ca oameni 


08 dec, 2019 


Duminica a 27-a după Rusalii (Vindecarea femeii gârbove) Luca 13, 10-17 


„Feriţi-vă de aluatul fariseilor, care este fățărnicia. Că nimic nu este acoperit care 
să nu se descopere şi nimic ascuns care să nu se cunoască” (Luca 12, 1-2). Cu 
aceste cuvinte şi-a început Mântuitorul nostru lisus Hristos o lungă cuvântare, 
tnută cu puţin timp înainte de vindecarea femeii gârbove, sâmbăta în sinagogă, 
minune pe care ne-a reamintit-o Evanghelia duminicii de astăzi. 


Mustrarea mai-marelui sinagogii şi prin el a tuturor celor care au fost de faţă la 
tămăduirea femeii aduce din nou în faţa noastră starea de foarte gravă boală a 
sufletului, numită fățărnicie, ipocrizie sau fariseism. Mântuitorul ne avertizează să 
ne ferim de fățărnicie şi o mustră pe faţă, cu multe prilejuri, dar oare care ar fi 
starea opusă acesteia, plăcută lui Dumnezeu? Dacă trebuie să ne ferim de ipocrizie, 
ce ar trebui să îmbrăţişăm în schimb? O lămurire în acest sens este dialogul purtat 
de către Mântuitorul cu viitorii apostoli Filip şi Natanael. Despre Natanael, adus de 
către Filip la Domnul, lisus spune: „lată, cu adevărat, israelit în care nu este vi- 
cleşug” (loan 1, 47). Dumnezeu își doreşte deci oameni cu sufletele curate, lipsite 
de vicleșug şi falsitate. 


O minune care descoperă adâncul inimilor 





Femeia gârbovă a fost vindecată de Mântuitorul în mod provocator sâmbăta. 
Evident că putea fi vindecată şi în altă zi, aşa cum şi încearcă să argumenteze mai- 
marele sinagogii. Argumentul în sine nu este fals. Falsă este starea din sufletul 
acestuia, lipsa de compasiune şi dragoste față de femeia aflată în suferință. Dacă 
lisus ar fi vindecat-o în altă zi, n-ar fi existat probabil reacția făţarnică condamnată 
fără echivoc de către El. Înţelegem de aici că provocarea intenţionată a reacției 
mai-marelui sinagogii are în spate dorința Mântuitorului de a da pe faţă ce era 
ascuns în sufletul multora din cei de față: fățărnicie și vicleșug, lipsă de dragoste și 
compasiune pentru omul suferind de lângă ei. Și pe noi, cei de azi, ar trebui să ne 
cutremure cuvintele Domnului: „Nimic nu este acoperit care să nu se descopere și 
nimic ascuns care să nu se cunoască”. 


Ne este de folos să zăbovim puţin asupra felului în care Mântuitorul își formulează 
mustrarea: „Făţarnicilor! Fiecare dintre voi nu dezleagă, oare, sâmbăta boul său, 
sau asinul de la iesle, şi nu-l duce să-l adape?” (Luca 13, 15). Pentru un animal 
care îmi aparține, am compasiune şi mă îngrijesc de el chiar şi în ziua când n-ar 
trebui să lucrez, însă pentru un om care suferă lângă mine nu aplic acelaşi rațio- 
nament, ci invoc ca motivaţie ziua odihnei, ca să nu-mi pese de el. Aplicăm deci un 
dublu standard: pentru ce este al meu fac derogări şi pogorăminte, însă pentru ce 
consider că nu mă priveşte îmi găsesc justificări ca să nu mă implic, pentru a scăpa 
de responsabilitate. 


Poate unora dintre noi li se pare că atitudinea şi mustrarea din discursul Mân- 
tuitorului sunt dure. Să nu uităm însă că „Dumnezeu aşa a iubit lumea, încât pe 
Fiul Său Cel Unul-Născut L-a dat ca oricine crede în EI să nu piară, ci să aibă viaţă 
veşnică”. Întruparea şi lucrarea în lume a Fiului lui Dumnezeu sunt toate din 
dragoste față de om, din dorinţa de a-l mântui. Și mustrarea din duminica de astăzi, 
care unora li s-ar părea rece şi tăioasă, tot din dragoste şi compasiune faţă de omul 
bolnav sufletește este făcută. Dovadă că așa a fost înțeleasă această lucrare încă din 
vremea Sfinților apostoli este şi felul în care este precedată relatarea Sfântului 
Luca. Înainte să vindece pe femeia gârbovă sâmbăta în sinagogă, lisus spune pilda 
smochinului neroditor, care ar trebui să fie tăiat, însă stăpânul amână tăierea cu 
nădejdea că poate va rodi pe viitor. Şi pe noi Dumnezeu încă ne aşteaptă să rodim. 
Până când? Până la ultima suflare. 


Gârbovirea trupească şi gârbovirea sufletească 


Dacă trupeşte numai puţini oameni suferă de gârbovire, ar trebui să ne punem 
întrebarea dacă nu cumva gârbovirea sufletească este o boală care poate ne-a 
cuprins şi pe noi? Şi, dacă ne aflăm în ea, să nu uităm că Domnul aşteaptă 





întoarcerea noastră, aşa cum am şi spus mai sus, că stăpânul nu taie încă smochinul 
neroditor, ci aşteaptă cu nădejde să aducă rod. 


Revenim acum la felul în care Mântuitorul mustră atitudinea fățarnică, ipocrită. 
Este oare plăcut lui Dumnezeu ca pentru ce este al meu (familie, gospodărie, 
proprietate privată) să fac derogări şi pogorăminte, însă pentru ce consider că nu 
mă priveşte (copii şi bătrâni săraci, bolnavi şi oameni în suferință) îmi găsesc 
justificări ca să nu mă implic, să mă absolv de responsabilitate? Răspunsul este 
evident: nu. 


Ca să înțelegem mai bine aceasta, ne este de folos să ne reamintim prin ce anume 
ar trebui să se deosebească un creștin, un ucenic al Domnului, de ceilalți oameni. 
Oare semnele exterioare (săvârşirea semnului Crucii, icoanele din casă, mersul la 
biserică etc.) sunt suficiente? Răspunsul pe care ni-L dă Mântuitorul este unul 
foarte limpede: „Poruncă nouă dau vouă: Să vă iubiţi unul pe altul. Precum Eu v- 
am iubit pe voi, aşa şi voi să vă iubiţi unul pe altul. Întru aceasta vor cunoaşte toţi 
că sunteți ucenicii Mei, dacă veţi avea dragoste unii față de alţii” (loan 13, 34-35). 
Dragostea milostivă este, deci, ceea ce ar trebui pe noi, creștinii, să ne definească 
în fața întregii lumi. Evident, ținând seama şi de celelalte aspecte ale vieții 
creştinești. Dar mai întâi dragostea! Și, să nu uităm, dragostea milostivă faţă de 
aproapele nu este o opţiune de care să ţinem cont din când în când. Este criteriul 
Judecăţii lui Dumnezeu, așa cum citim în Evanghelia după Matei, la capitolul 25. 


Dublul standard ne face inumani 


Acum probabil ne întrebăm cu toţii: ce să facem pentru a ne vindeca de gârbovirea 
sufletească? Primul pas este să analizăm sincer viaţa noastră. Să vedem dacă nu 
cumva avem şi noi momente sau stări în care suntem indiferenți la suferința și 
durerea celui de lângă noi. 


Cum ne putem noi bucura de multe lucruri care ne prisosesc în viaţa de zi cu zi, în 
timp ce aproapele nostru suferă? Cum pot eu, de exemplu, să mănânc cu familia 
mea duminica pe săturate şi să-i mulțumesc lui Dumnezeu pentru asta, iar din 
prisosul meu să nu dau celor lipsiţi, ci să pun deoparte pentru anii viitori, ca 
bogatul nebun căruia 1-a rodit țarina? Cum pot eu să cheltui pentru copiii mei, 
pentru hăinuţe şi jucării în abundență, iar la alți copii sărmani să nu mă gândesc? 
Cum poate fi atâta fățărnicie în sufletul meu? Pentru copilul meu, casa mea, mașina 
mea, este justificată orice cheltuială, iar pentru aproapele aflat în suferinţă, căruia 
de multe ori îi lipseşte strictul necesar, nu mai sunt la fel de darnic? Faptul că de 
multe ori se întâmplă așa arată făţărnicia şi ipocrizia noastră. De câte ori cheltuim 





mulți bani pentru hobby-uri şi divertisment, găsindu-ne tot felul de argumente, iar 
pentru cei săraci, suferinzi şi lipsiţi nu mai găsim aceleaşi argumente. Adică 
aplicăm un dublu standard, ca mai-marele sinagogii din duminica de astăzi. 


Prin această mustrare adresată mai-marelui sinagogii, Mântuitorul ne are în vedere 
de fapt pe noi toți, arătând dragostea Lui față de noi, dorinţa Lui ca să fim 
conștienți că viața noastră creştinească trebuie să aducă roade, care se văd în 
primul rând prin dragostea milostivă faţă de toţi cei în suferinţă, asemenea femeii 
gârbove de astăzi. 


Și pentru că toţi ne dorim un îndemn practic cât mai clar, care să ne călăuzească în 
viaţă, să luăm aminte la îndemnul Sfântului loan Botezătorul, către cei care veneau 
la Iordan să se boteze: „Cel ce are două haine să dea celui ce nu are și cel ce are 
bucate să facă asemenea” (Luca 3, 7-11). Amin! 





Părintele Constantin Coman — De ce pentru noi înşine găsim mereu justificări 
şi indulgenţe, iar pentru ceilalţi nu? 


cl că ul 


“Intransigenţa contemporanilor Mântuitorului Hristos — ca şi a oamenilor din toate 
timpurile — se arătă în aspecte ale legii pe care ei le împlinesc, nu numai pentru a 
arăta cu degetul pe cei care încalcă legea, ci, mai ales, pentru a se scoate în 
evidenţă pe ei ca împlinitori ai legii. Dramatic este că acest proces de promovare a 
sinelui, a imaginii proprii, nu este conştientizat uneori, nici de cei ce-l pun în act. 


Este un mod de viaţă foarte egocentric. Omul — şi atunci ca şi acum — este exigent 
cu celălalt şi foarte indulgent cu sine. Când se întâmplă ca celălalt să cadă, nu-i 
caută nici un fel de circumstanţe atenuante. Când cade el, însă, va găsi rapid o mie 
şi una de explicaţii, şi pentru conştiinţa lui şi pentru percepția celorlalţi. De 
aceea, îndreptăţirea de sine este ştiinţa cea mai avansată şi cea mai răspândită 
între oameni. Ea este divulgată de Evanghelie că fiind soră geamănă a ipocriziei. 


mare ipocrizie, născută şi crescută pe egoism. 


Ipocrizia creşte când eşti foarte concentrat pe tine însuţi. Când totul în viaţa ta se 
învârte în funcţie de tine, atunci toate sunt strâmb înţelese. Pentru că existența 
noastră — aşa ne-a făcut pe noi Dumnezeu — nu este făcută să se învârtă în jurul 
nostru, ci Să se realizeze în relaţie cu celălalt. 


Dacă mai marele sinagogii s-ar fi gândit la femeia gârbovă şi s-ar fi bucurat pentru 
vindecarea ei, ar fi gândit el o justificare pentru faptul că aceasta s-a întâmplat în zi 





de sâmbătă. Dar nu-i pasă de femeia bolnavă. Pe de altă parte era potrivnicia la 
adresa Mântuitorului Hristos, Căruia Îi căutau motive cu orice prilej. Apoi, culmea 
egoismului este să nu te bucure îndreptarea cuiva, vindecarea cuiva, pentru că 
dispare o mărturie a faptului că tu eşti sănătos, eşti bine”. 


(din: Pr. Constantin Coman, “Dreptatea lui Dumnezeu şi dreptatea 
oamenilor”, Editura Bizantină, Bucureşti, 2010) 





Vindecarea femeii gârbove în zi de sâmbătă şi schimbarea zilei Domnului. 
Timpul cinstirii lui Dumnezeu prin lucrările duhovniceşti. Ce facem 
Duminică, cum prăznuim sărbătorile? 


7.12.2013 
Părintele Valentin Mordasov la Evanghelia vindecării femeii gârbove: 


„Cinsteşte ziua sâmbetei“, spune una dintre poruncile Vechiului Testament, pe care 
evreii au răstălmăcit-o până la neruşinare. Într-o zi de sâmbătă a vindecat-o 
Domnul pe femeia gârbovă, care venise la templu. În acea zi, ea s-a îndreptat şi a 
privit la cer pentru prima dată, după mulţi ani. Femeia bolnavă a fost vindecată 
pentru că a arătat dragoste față de Cuvântul lui Dumnezeu. Prin faptele Sale, 
Domnul a arătat pentru ce ni se dă învierea. 


După Învierea Domnului nostru lisus Hristos, creştinii cinstesc duminica, adu- 
nându-se în biserică pentru rugăciune. În biserică, noi primim mângâiere, sprijin, 
primim Sfintele "Taine, ne umplem de bucurie în Hristos. Nu trebuie să pierdem 
timpul cuvenit cinstirii lui Dumnezeu. Rugăciunea, faptele sfinte plăcute lui 
Dumnezeu, citirea cărţilor duhovniceşti, discuţiile duhovniceşti: iată, cu acestea îşi 
umple creştinul sărbătoarea să. Celelalte sunt fățărnicie. Şase zile munceşte, a 





şaptea dă-o lui Dumnezeu. Cercetează pe cel bolnav, încurajează pe cel aflat în 
deznădejde, mângâie pe cel care plânge, hrăneşte pe cel flămând. 


Evanghelia are o mare putere harică. Ea este apa cea vie, izvorul vieţii, mângâiere 
duhovnicească. Versetele Evangheliei umplu sufletul de bucurie. Evanghelia se 
păstrează în Altar pe Sfânta Masă, este scoasă şi aşezată în mijlocul bisericii spre 
închinare. Evanghelia este şi rămâne în veci. Noi Îl auzim pe Domnul în fiecare 
pagină a ei. Evanghelia transmite o chemare şi o căldură deosebite, care prin minte 
captivează inima, atinsă de Însuşi Hristos. Inima sfinţită prin Evanghelie descoperă 
frumuseţea binelui. Cine nu citeşte Evanghelia nu-L cunoaşte pe Hristos. 


Părintele meu duhovnicesc, Evghenie, povestea că a venit la dânsul un om şi i-a 
spus: „Eu nu cred în Dumnezeu, deşi vreau să fiu credincios.” Părintele Evghenie 
l-a binecuvântat să citească Evanghelia. Omul a citit-o şi apoi a venit la părintele, 
spunând: „Tot nu cred, dar este ceva în Evanghelie.” Părintele l-a binecuvântat să 
citească şi a doua şi a treia oară, iar când omul a venit după a treia lectură, a spus: 
„lată, acum cred.” Aşa a alungat Evanghelia duhul necredinţei. 


Mai demult Evanghelia se învăţa pe de rost la şcoală. Unii oameni o purtau cu ei, 
pentru că în ea se vorbeşte despre lucrul cel mai însemnat: Împărăția Cerurilor. Ce 
păcat că astăzi mulţi nu se interesează de cartea după care vor fi judecaţi! 


Citirea Evangheliei dimineaţa, după rugăciuni, întăreşte puterea harului înlăuntrul 
nostru şi ne aduce vindecare sufletească. Unii spun: este una şi aceeaşi Evanghelie, 
de acea s-o citim iar şi iar? Dar şi pâinea pe care o consumăm zilnic este aceeaşi, 
şi totuşi nu cârtim. Citeşte Evanghelia rar, în dispoziție de rugăciune; citeşte-o şi la 
vreme de strâmtorare sufletească, din moment ce ea are putere să mângâie, revarsă 
bucurie în inimă, dă sfatul cel mai folositor, arată calea spre mântuire. Prin 
Evanghelie se cunoaşte voia lui Dumnezeu, iar cunoaşterea voii lui Dumnezeu este 
mai presus de cunoştinţele pământeşti, căci împlinirea ei este binele suprem al 
VIEŢII. 


(Din: Pr. Valentin Mordasov, duhovnicul de la Pskov: Învăţături şi întâmplări 
minunate, Editura Sophia, 2011) 


Sfântul Vasile al Kinesmei despre sărbători 


([tâlcuire la Evanghelia după Marcu], Capitolul 3, versetele 1-6) 





Evanghelistul povesteşte iarăşi despre ciocnirea dintre Domnul şi farisei, şi această 
ciocnire a avut loc iarăşi cu privire la sâmbătă. 


In problema sâmbetei, cărturarii şi fariseii erau deosebit de îndărătnici şi de zeloşi, 
fiindcă aici nu se sprijineau doar pe obiceiul vechi sau pe predania bătrânilor, ci pe 
o anumită poruncă dumnezeiască. 


Cea de-a patra poruncă a Legii date în Sinai glăsuia astfel: Adu-ţi aminte de ziua 
odihnei, ca să o sfinţeşti. Lucrează şase zile şi-ţi fă în acelea toate treburile tale, 
iar ziua a şaptea este odihnă Domnului Dumnezeului tău: să nu faci în acea zi 
nici un lucru: nici tu, nici fiul tău, nici fiica ta, nici Sluga ta, nici Slujnica ta, nici 
boul tău, nici asinul tău, nici orice dobitoc al tău, nici străinul care rămâne la 
tine, pentru că în şase zile a făcut Dumnezeu cerul şi pământul şi marea şi toate 
câte sunt în ele, şi S-a odihnit în ziua a şaptea. Pentru aceasta, a binecuvântat 
Dumnezeu ziua a şaptea şi a Sfinţit-o (Ieşirea 20, 8-11). 


Iar capitolul 33 al cărții leşirii spunea şi mai hotărât: Și a grăit Domnul lui Moise 
şi a zis: „Spune fiilor lui Israel aşa: băgaţi de seamă să păziţi zilele Mele de 
odihnă, căci acestea sunt semn între Mine şi voi din neam în neam, ca Să Ştiţi că 
Eu sunt Domnul, Cel ce vă sfinţeşte. Păziţi deci ziua de odihnă, căci ea este 
sfântă pentru voi. Cel ce o va întina, acela va fi omorât; tot cel ce va face într- 
însa vreo lucrare, sufletul acela va fi stârpit din poporul Meu. Şase zile să 
lucreze, iar ziua a şaptea este zi de odihnă, închinată Domnului; tot cel ce va 
munci în ziua odihnei va fi omorât (Fac. 31, 12-15). 


Pe temeiul acestor cerinţe directe şi hotărâte ale Legii lui Moise, evreului 1 se inter- 
zicea orice lucrare în ziua sâmbetei: nu avea voie nici să aprindă focul, nici să facă 
mâncare; până şi deplasarea era limitată la măsura de 2400 de paşi. Aceste 
rânduieli erau susținute cu o stricteţe implacabilă, şi cerința cărții leşirii cu privire 
la pedepsirea cu moartea a celui ce spurca sâmbătă era îndeplinită literal. 


În cartea Numerilor citim următorul episod. Când se aflau fiii lui Israel în pustiu, 
au găsit un om adunând lemne în ziua odihnei, şi cei ce l-au găsit adunând 
lemne în ziua odihnei l-au adus la Moise şi Aaron şi la toată obştea fiilor lui 
Israel; şi l-au pus sub pază, pentru că nu era încă hotărât ce să facă cu el. 
Atunci a zis Domnul către Moise: „Omul acesta să moară; să fie ucis cu pietre 
de către toată obştea fiilor lui Israel, afară din tabără!”. L-au scos deci toată 
obştea fiilor lui Israel afară din tabără şi l-au ucis cu pietre toată obştea (Num. 
15, 32-36). 





Un caz şi mai şocant este istorisit în prima carte a Macabeilor. În timpul revoltei 
lui Matatia, un detaşament de evrei răsculați, râvnitori ai Legii părinteşti, s-a 
ascuns în munţi, unde a fost ajuns de oştile regelui Antioh - şi era tocmai ziua 
sâmbetei. Când păgânii au început lupta, iudeii s-au dovedit a fi neajutoraţi cu 
desăvârşire, fiindcă nu voiau să se lupte sâmbătă: Și ei nu le-au răspuns, nici 
piatră n-au aruncat asupra lor, nici n-au astupat ascunzişurile, zicând: „Să 
murim toţi întru nevinovăția noastră, şi vor mărturisi pentru noi cerul şi 
pământul că fără de judecată ne ucideţi“. Şi s-au sculat cu război asupra lor în 
ziua de odihnă şi au murit ei şi femeile lor, ca la o mie de suflete (1 Mac. 2, 36- 
38). 


Cu atâta zel era ţinută între evrei odihna zilei de sâmbătă! Ce-i drept, cerinţele 
vieţii şi-au cerut tributul, şi ca să nu se trezească într-o situaţie fără ieşire, la fel ca 
detaşamentul acela al Macabeilor, au fost siliți să admită o mulţime de mijloace 
cazuistice de a ocoli legea sâmbetei, însă exterior ea era îndeplinită cu mare stric- 
teţe. Până şi practicarea medicinei era interzisă sâmbăta - şi, considerând tratament 
medical vindecările minunate ale bolnavilor de către Domnul lisus Hristos, fariseii 
considerau neîngăduită şi lucrarea aceasta. 


Odată, când Domnul a vindecat în sinagogă o femeie gârbovă, mai-marele mâ- 
niindu-se că lisus a vindecat-o sâmbătă, răspunzând, zicea mulţimii: „Șase zile 
sunt în care trebuie să se lucreze; venind deci intr-acestea, vindecaţi-vă, dar nu 
în ziua Sâmbetei! ” (Lc. 13,14). 


Tipicar nefericit, el nu înţelegea adevărul simplu şi limpede că dacă lui Dumnezeu 
nu l-ar fi plăcut vindecările în ziua sâmbetei n-ar fi îngăduit puterii Sale să le 
săvârşească, căci cu puterea lui Dumnezeu erau săvârşite. 


Ştiind cum privea Domnul sâmbăta, fariseii, istoriseşte evanghelistul Marcu, Îl 
pândeau pe lisus să vadă dacă îl va vindeca sâmbătă, ca să-L învinuiască. lar în 
sinagoga unde Se dusese Domnul se găsea atunci un om cu mână uscată. Domnul 
nu voia să treacă pe lângă el fără să-l ajute, dar a văzut privirile rele ale fariseilor 
ce stăteau la pândă şi a hotărât să le dea o lecţie. Îi spune omului cu mână uscată: 
Ridică-te în mijloc! Iar fariseilor le spune: „Se cuvine, sâmbătă, a face bine sau a 
face rău, a mântui un suflet sau a-l pierde?“ Însă ei tăceau. Ce ar fi putut să-l 
răspundă? Întrebarea simplă, limpede, înţeleaptă a Domnului a dat în vileag îndată 
toată absurditatea poziţiei lor. Chiar aşa: ce să spună? Să spună că este îngăduit să 
faci bine sâmbătă însemna să recunoască drept îngăduite şi vindecările, iar asta ar 
fi dus la o prefacere radicală în vederile şi învăţătura lor despre sâmbătă. Mai mult 
decât atât, ar fi însemnat să recunoască înaintea a tot poporul că insinuările şi 





acuzaţiile lor împotriva lui lisus sunt nedrepte şi că propriile lor păreri sunt greşite. 
Orgoliul profesional şi trufia cărturarilor nu putea să admită asta. Pe de altă parte, 
să spună că sâmbăta poţi să faci rău şi să-l laşi pe om să piară fără ajutor era un 
lucru atât de absurd şi atât de puţin potrivit cu însemnătatea sâmbetei ca zi 
închinată lui Dumnezeu, încât chiar şi conştiinţa lor amorțită şi mintea lor perver- 
tita de fanatism înțelegeau asta. 


În plus, poporul simplu ar fi simţit cu inima toată falsitatea şi cruzimea revoltătoare 
a unui astfel de răspuns, iar pentru farisei lucrul cel mai rău era să-şi ştirbească 
autoritatea în rândul poporului. Ei tăceau; şi privindu-i cu mânie şi întristându-Se 
de învârtoşarea inimii lor, a zis omului: „întinde mâna ta!” Şi a întins-o, şi mâna lui 
s-a făcut sănătoasă. Domnul a dovedit prin exemplul Său că poţi face bine în ziua 
sâmbetei. 


În episodul acesta fariseii şi-au arătat, mai mult decât oriunde altundeva, atitudinea 
sec-formală faţă de rânduielile religioase. În concepţia lor, într-adevăr, omul era 
făcut pentru sâmbătă, nu sâmbăta pentru om. Omul n-are decât să piară, n-are decât 
să piardă, poate, singura posibilitate de a căpăta vindecare de la Marele Proroc, 
însă legea privitoare la odihna sâmbetei trebuie respectată. Acesta era punctul lor 
de vedere. 


Domnul este însă credincios Sieşi ca întotdeauna. La EI şi aici este pe primul plan 
problema omului, şi dacă pentru mântuirea lui trebuia încălcată legea privitoare la 
sâmbătă în înţelesul ei literal, nu şovăie să facă asta. 


Ciocnirea dintre Domnul şi farisei care este descrisă aici ne ridică o problemă 
foarte importantă: cum trebuie petrecute, potrivit învăţăturii creştine, praznicele, 
cum trebuie să le privim? Ce ne învaţă exemplul lui Hristos în această privinţă? 


Că Domnul nu tăgăduia praznicele, asta se vede din faptul că El mergea la leru- 
salim an de an pentru a sărbători Paştile, aşa cum cerea obiceiul statornicit, şi chiar 
înaintea morţii Sale, presimţind deja apropierea ei, a găsit de cuviinţă să facă cu 
ucenicii Săi Paştile, după ritualul obişnuit la evrei. Bineînţeles, El nu tăgăduia nici 
sâmbătă ca zi aparte, închinată lui Dumnezeu, fiindcă ţinerea sâmbetei era cerută 
de o poruncă dumnezeiască nemijlocită, iar El împlinea poruncile acestea cu 
stricteţe, vorbind despre ele astfel: înainte de a trece cerul şi pământul, o iotă sau o 
cirtă din Lege nu va trece, până ce se vor împlini toate (Mt. 5,18). 


Dacă EI considera, în general, că Vechiul Testament este folositor pentru om, aşa 
cum am văzut mai înainte, socotea, fără îndoială, că piatra din capul unghiului 





acestui Testament, legea dată în Sinai, rămâne neschimbată, ca lege a voii lui 
Dumnezeu, până la cea din urmă iotă. 


În creştinism, sâmbătă a fost înlocuită cu duminică încă din vremurile apostoleşti. 
În cartea Faptelor (20, 7) citim că, pentru a săvârşi Taina Împărtăşaniei, creştinii se 
adunau în prima zi a săptămânii, adică în ziua ce urma nemijlocit sâmbetei, fiindcă 
săptămâna evreiască se încheia sâmbătă. Altfel spus, aceasta era o slujbă 
duminicală. 


Şi Sfântul apostol Pavel remarca deosebită însemnătate a zilei acesteia atunci când 
vorbeşte despre strângerea de milostenie (v. | Cor. 16,2). 


Sinodul din Laodiceea ! înlocuieşte deja în mod răspicat prăznuirea sâmbetei cu 
ziua duminicii. „Nu se cuvine creştinilor să urmeze obiceiurilor iudaiceşti”, spune 
canonul 29 al acestui Sinod, „şi să prăznuiască sâmbătă, ci să lucreze în această zi, 
iar duminică să o serbeze cu osebire, de le-ar fi cu putinţă, ca nişte creştini ce 
sunt.” 


Pricina acestei înlocuiri este limpede: în ziua cea dintâi a săptămânii a înviat 
Domnul nostru lisus Hristos, şi amintirea acestei întâmplări - cea mai însemnată 
din creştinism - îi dă şi zilei de care este legată ea o însemnătate excepţională. De 
aceea, cerința celei de-a patra porunci cu privire la prăznuirea zilei a şaptea a 
săptămânii priveşte în Noul Testament ziua de duminică. 


Aşadar, avem o poruncă de la Dumnezeu cu privire la cinstirea praznicelor. 
Întrucât toate poruncile au fost date de către Domnul spre binele omului, bine- 
înţeles că şi această poruncă este folositoare şi neapărat trebuincioasă pentru noi. 
Ea este tot atât de importantă şi tot atât de necesară ca oricare altă poruncă, fiindcă 
prin ea se exprima aceeaşi voie a lui Dumnezeu ca în întreaga Lege dată în Sinai. 


Și totuşi, s-ar părea că nu este nici o altă poruncă pe care s-o încălcăm mai uşor şi 
mai des ca cea de-a patra. După toate probabilitățile, asta se întâmplă deoarece 
urmările vătămătoare ale încălcării cinstirii praznicelor nu sunt atât de limpezi 
pentru noi că dauna care vine din încălcarea celorlalte porunci. Omorul, furtul, 
clevetirea sunt un rău evident, de care-şi dă seama oricine, pe când munca, che- 
furile, îndeletnicirile nepotrivite cu însemnătatea zilei Domnului cui dăunează? Ba, 
li se pare multora, chiar dimpotrivă: munca este întotdeauna folositoare, şi ca atare 


' Unul dintre Sinoadele locale ale cărui canoane se bucură de autoritate în Biserica Ortodoxă 
(n.tr.). 





orice muncă, chiar şi în zi de praznic, este un lucru pe deplin îngăduit. Şi totuşi, 
încălcarea praznicelor este un rău neîndoielnic, altminteri Domnul, care Se 
îngrijeşte întotdeauna de binele omului, nu ar fi ocrotit cinstirea lor printr-o 
poruncă aparte. 


Dar de ce este nevoie de praznice? Am avut odată prilejul să discut cu un tânăr 
student englez despre pricinile pentru care în Anglia este respectată cu atâta 
stricteţe ziua duminicii. „Ştiţi ce, sir”, mi-a spus el, „oricum o dăm, tot este nevoie 
neapărată să avem măcar o zi pe săptămână pentru gândurile înalte!..” 


Aceeaşi idee e dezvoltată de Preasfinţitul Filaret, mitropolitul Moscovei: 
„Praznicul este contemplare evlavioasă, în care duhul se odihneşte de osteneala 
trupului şi adună puteri pentru zilele de muncă ale vieţii.” 


Chiar aşa: de-a lungul săptămânii fierbem, ca într-un cazan, în mijlocul grijilor şi 
tulburărilor de zi cu zi, trăim ca într-un bazar, unde deşertăciunea zgomotoasă a 
vieţii acesteia înăbuşă orice este duhovnicesc. Gândurile sâcâitoare la nevoile şi 
măruntele neplăceri ale vieţii, la câştig, la carieră, la plăceri, la orice, dar nu la 
Dumnezeu, înfăşură sufletul ca o ceaţă înăbuşitoare, şi sedimentele acestor gânduri 
înnegurează sufletul ca funinginea, ca mucegaiul, făcând necurată mintea şi 


împietrită inima. În suflet se adună un strat de mizerie morală, şi trebuie neapărat 
să curăţim din când în când această mizerie, ca să nu se transforme într-o râie 
compactă, sub care începe îndată putrezirea şi descompunerea puterilor 
duhovniceşti. 


La ruşi este obiceiul de a merge în fiecare sâmbătă la baia de aburi. Şi sufletul are 
nevoie să fie spălat periodic din punct de vedere moral. Praznicele sunt pentru el 
tocmai o astfel de spălare - sunt ca un duş sufletesc. 


„Ziua a şaptea să fie pentru Domnul Dumnezeul tău”, glăsuieşte porunca. Jos cu 
grijile de zi cu zi, cu gândurile cenuşii, cu micile pofte murdare, cu văicăreala 
invidiei, cu reaua voinţă! Daţi-vă pentru o zi sufletul gândurilor înalte: gândurilor 
la Dumnezeu, la dragoste, la sfinţenie, la veşnicie, la luminata lume a îngerilor şi 
sfinților, la nemurirea ce vă aşteaptă în viitor, ca să deveniți şi voi mai curaţi şi mai 
buni.Scuturaţi-vă de colbul deşertăciunii lumești, fiindcă a binecuvântat Dumnezeu 
ziua a şaptea şi a sfinţit-o (Fac. 2, 3). 


Gândiţi-vă la suflet măcar în această zi; altminteri vă paşte primejdia ca gândul la 
trup să se preschimbe în esenţa vieţii voastre. 





Aceasta este principala însemnătate a praznicului: este o zi de curăţire, pe care o 
cere igiena sufletului. 


Pentru omul neputincios, lumesc, este greu să trăiască în năzuinţa necontenită spre 
Dumnezeu. Asta cere eforturi neîntrerupte şi o voinţă bine disciplinată, fiindcă 
mărunţişurile lumeşti tind mereu să pună stăpânire pe minte şi să alunge de acolo 
orice gând la Dumnezeu. A te lupta permanent cu această presiune, clipă de clipă, 
fără a da înapoi nici măcar un pas, este un lucru care adeseori nu stă în puterea 
omului obişnuit, lipsit de experienţă în războiul duhovnicesc. Biserica ştie asta, şi 
de aceea, lăsând la dispoziţia omului şase zile pe săptămână pentru treburile lui 
lumești, cere de la el doar o zi de eforturi aparte pentru a se smulge din forfoteala 
de zi cu zi şi a se înălța măcar pentru o scurtă vreme, prin încordarea duhului, la 
înălțimea curăţitoare şi sfinţitoare. 


Înţeleaptă pedagogie! Când un profesor iscusit îşi învaţă elevii gimnastică, la 
început alternează întotdeauna eforturile intense cu perioadele lungi de odihnă, 
altfel aceştia se epuizează cu uşurinţă. Aşa e şi în educaţia duhovnicească: avântul 
puterilor duhovniceşti din ziua de sărbătoare este înlocuit de lungă relaxare 
duhovnicească a zilelor obişnuite, şi ca atare este îndurată cu uşurinţă până şi de 
creştinul începător, slab. Astfel, sufletul este educat şi întărit puţin câte puţin. 


Inainte de a alerga, trebuie să înveţi să mergi. 


Aşadar, instituirea unor zile aparte de sărbătoare, care întrerup curgerea zilelor 
obişnuite, are o însemnătate duhovnicesc-educativă. 


Este greu să ne închipuim ce ar fi viaţa fără praznice: fără îndoială, ceva foarte 
posomorât, lipsit de bucurie. Aţi văzut vreodată oraşe industriale, unde străzi 
întregi sunt ocupate numai de fabrici şi uzine? Privelişte mai urâtă decât aceste 
străzi nici nu îți poţi închipui: caldarâmuri cenuşii, prăfuite; clădiri de o culoare 
murdară, nesfârşit de monotone, ca nişte cutii, lipsite de ornamente arhitecturale, 
lipsite de stil, cu şiruri de ferestre identice, ferecate în cercevele; rânduri nesfârşite 
de coşuri lungi şi golaşe, ce se întind spre cer ca nişte ţevi de puşcă şi scuipă nori 
de fum acru şi de funingine. Acolo cerul nu e curat, limpede, azuriu, ci este 
murdărit tot de aceste coşuri şi acoperit de fumul lor cenușiu. Totul e cenuşiu şi 
sărăcăcios, ucigător de plicticos. Peste tot mizerie, funingine, de care nu te poţi 
ascunde nicăieri. 


Aşa trebuie să fie viaţa fără sărbători. Sufletul însă nu suportă o atare monotonie 
apăsătoare: el are nevoie de pete de culoare, de lumina soarelui, de cer zâmbitor, de 
cântecele privighetorii, de bucuria vieţii. Praznicul ne dă toate aceste lucruri. Dacă 





avem o atitudine religioasă, creştinească, faţă de el ne aduce atâta bucurie, atâtea 
încântări curate, încât ţi se face milă de oamenii care n-au primit o educaţie biseri- 
cească şi n-au trăit vreodată sfântul entuziasm al dispoziţiei sărbătoreşti. După un 
praznic şi zilele de lucru devin mai pline de conţinut, de sens, şi ca atare mai 
interesante. 


Adeseori, oamenii care sunt legaţi de pământ şi se gândesc numai la cele pă- 
mânteşti spun că sărbătorile scad productivitatea muncii poporului, că vremea lor 
este o vreme stearpă şi că mai bine ar fi folosită pentru muncă, fiindcă atunci 
oamenii ar fi mai bogaţi şi ar trăi mai bine. Lăsând la o parte faptul că nu numai cu 
pâine va trăi omul şi că scopul vieţii nu constă în bogăţie, ci în dezvoltarea duhului, 
la care ajută sărbătorile creştineşti, acestea nu micşorează, ci, dimpotrivă, sporesc 
productivitatea muncii fizice şi, prin urmare, ajută la acumularea de bunuri 
materiale. Există o carte a unui savant străin, Niemeyer, dedicată acestei probleme 
şi intitulată Despre odihna duminicală. În această carte, pe baza datelor statistice, e 
dovedită o idee foarte simplă: puterea de muncă a omului se epuizează rapid şi are 
nevoie de odihnă în anumite perioade pentru a se reface; în caz contrar, calitatea şi 
intensitatea muncii scad, aşa încât timpul câştigat prin desfiinţarea odihnei sărbă- 
toreşti se pierde practic fără vreun rezultat şi nu face să crească productivitatea 
generală a muncii. 


Pe lângă asta, un argument clasic împotriva adversarilor sărbătorilor este cea mai 
bogată dintre ţările europene: Anglia. Nicăieri nu este respectată odihna duminicii 
cu atâta stricteţe ca acolo. Dacă veţi avea vreodată prilejul să mergeţi într-o zi de 
lucru prin partea centrală a Londrei, aşa-numitul City, veţi fi uimiţi de ritmul nebun 
al vieţii care se desfăşoară pe străzile principale 7. Totul este plin de mişcare: 
trotuarele, pe care se scurge ca o panglică nesfârşită mulțimea de oameni 
preocupaţi; pe carosabilul asfaltat se mişcă toate felurile de cabriolete, cărucioare 
de mână, faetoane elegante, omnibuze greoaie şi aşa mai departe; şi sub pământ 
este tot mişcare febrilă: acolo, la o adâncime de şase sajeni *, pe coridoare sub- 
pământene speciale ca nişte ţevi, aleargă cu o înfricoşătoare repeziciune trenuri 
electrice; aşa-numitul metropolitan ba plonjează sub pământ, ba se ridică în goană 
pe estacade înalte şi huruie deasupra capului trecătorilor... Toate acestea creează 
impresia unui adevărat turn Babel. 


? Londra descrisă aici este cea a începutului de secol XX, când Vlădica a petrecut acolo anii 
1910-1911 (n.tr.). 
3 Între 12 şi 13 metri (n.tr.). 





Duceţi-vă însă acolo într-o zi de duminică, şi veţi fi uimiţi de o cu totul altă 
privelişte. Linişte deplină. Vitrinele magazinelor, numeroasele birouri, băncile - 
totul este închis. Străzile sunt pustii. Nu se vede aproape nici țipenie de om. Foarte 
rar se vede câte un trecător care merge undeva cu paşi repezi, ca şi cum s-ar ruşina 
de singurătatea sa şi de necesitatea care l-a împins să calce tradiția. Pe străzile 
depopulate, paşii singuratici răsună ciudat de limpede, şi în urma lor se aşterne din 
nou o linişte adâncă. 


Numai aşa-numiţii „bobbies”, magnifici poliţişti londonezi, stau nemişcaţi la 
posturile lor, ca nişte statui, subliniind şi mai mult mobilitatea tabloului. 


După slujba de la biserică, întreaga populaţie îşi petrece timpul acasă - fie la pian, 
care acompaniază cântarea imnelor sacre, fie în discuţii cu prietenii în faţa 
şemincului. Aşa trece duminică în Anglia. Trebuie să adăugăm că ziua de lucru 
încetează peste tot încă de sâmbătă, de la orele 12, şi cu toate acestea Anglia este 
cea mai bogată şi cea mai industrializată ţară din Europa. 


Aşadar, praznicele nu micşorează câtuşi de puţin productivitatea muncii poporului 
- însă, bineînţeles, pentru ca ele să aducă un folos adevărat omului, curățând şi 
înălţând sufletul, este necesar neapărat să fie petrecute aşa cum trebuie. Din păcate, 
la noi sărbătoarea înseamnă doar şi mai multă deşertăciune a vieții: musafiri, 
concerte, serate, baluri, teatre, jocuri de cărţi, beţii - toate soiurile de distracţii, 
adeseori grosolane, adeseori imorale - sunt organizate în mod intenţionat de 
sărbători: în zilele de lucru nu este timp pentru ele. Se înţelege că a petrece în acest 
fel praznicul nu înseamnă deloc a-l închina lui Dumnezeu sau a te odihni. Rezul- 
tatul, în acest caz, este doar oboseala, gustul tulbure în suflet, tâmpirea acestuia. Se 
poate spune de-a dreptul că este mult mai bine să munceşti decât să-ţi umpli timpul 
cu această deşertăciune, care omoară sufletul. 


Și atunci, cum trebuie petrecute sărbătorile creştineşte? Uitaţi-vă la exemplul 
Domnului lisus Hristos. Ce face EI sâmbăta, adică în zi de praznic? 


La evanghelistul Luca găsim următoarea observație: Şi, după obiceiul Sau, a intrat 
în ziua sâmbetei în sinagogă (Lc. 4,16). 


Iată care era obiceiul lui lisus Hristos în zilele de sărbătoare: S-a dus în sinagogă, 
adică în casa de rugăciune. La noi, sinagogile sunt înlocuite de biserici; cea dintâi 
îndatorire a noastră e mersul la biserică. 





Într-adevăr, biserica şi slujbele de obşte sunt un mijloc puternic de educare, 
luminare şi curăţire duhovnicească. 


„Mare este lucrarea Dumnezeieştii Liturghii!“, scrie Gogol. 


„Dacă omul se roagă cu evlavie şi urmăreşte cu osârdie tot ce se săvârşeşte în 
timpul ei, sufletul lui dobândeşte o dispoziţie înaltă, poruncile lui Hristos devin 
pentru el cu putință de împlinit, jugul lui Hristos devine bun şi sarcina Lui - 
uşoară.” 


„Iubesc să mă rog în biserică”, spune părintele loan din Kronstadt, „mai ales în 


sfântul altar, la jertfelnicul lui Dumnezeu, fiindcă în biserica harul lui 
Dumnezeu mă preschimbă în chip minunat; în timpul rugăciunii de pocăință şi 
umilință cad de pe sufletul meu mărăcinii, lanţurile patimilor, şi Simt o 
asemenea uşurare... înviez în Dumnezeu şi pentru Dumnezeu... mă fac ca un 
copil mângâiat pe genunchii mamei; inima mea este atunci plină de prea 
cerească şi dulce pace... faţă de toți simţi prietenie şi dragoste, până şi faţă de 
vrăjmaşi, şi îi dezvinovăţeşti şi îi ierţi cu plăcere.” 


Biserica insuflă gândul la Dumnezeu şi năzuinţa către El. Până şi înfăţişarea ei 
exterioară, aceste turle aurite ce seamănă cu nişte lumânări aprinse cu limba 
ascuţită de flacăra ce se înalță către cer, ne cheamă să ne desprindem de pământ şi 
să ne ridicăm într-acolo, în nemărginit *. Iar slujbele şi dau învățătură, propunând 
atenției rugătorilor tot conţinutul creştinismului printr-o serie de profunde imagini 
simbolice, şi mângâie, şi înmoaie sufletul, şi înalță. 


lată un mic fragment dintr-o scrisoare a unei fete de 15 ani, care redă impresiile 
lăsate de slujbă în sufletul ei tânăr: „Îţi cânt minunată cântare Ţic, Înaltule, 
Luminosule, Cela ce trimiţi în sufletul meu suflarea fericirii nepământeşti... Razele 
de soare, luminoase şi pline de bucurie, joacă strălucitor pe bolțile albastre ale 
bisericii. Şuviţele fumului de tămâie, diafane, delicate, uşoare, se tot înalță. Razele 
zâmbitoare ale soarelui îşi taie drum prin ele şi cad pe bolțile semisferice... Cât de 
minunată este această zi plină de lumină! Cât de limpede este cerul albastru! Cu 
câtă bucurie Îţi cântă lauda răsunătoare glasurile tinere şi frumoase! Ce minunat 
este aici, în biserica Ta! Cum ard toate inimile de dragoste curată pentru Tine!.. 
Toată lumea este o mare biserică a Ta, şi în această biserică totul este prea frumos 
şi luminos, totul Îţi cântă cântare sonoră şi prea frumoasă, plină de încântare şi de 
dragoste gingaşă: Te iubim, Te iubim, Luminosule, Înaltule, Preafrumosule!.. 


* Se au în vedere turlele specifice ale bisericilor ruseşti (n.tr.). 





Intrăm tăcuţi în semiîntunericul bisericii şi ne plecăm cu evlavie genunchii în faţa 
tainicului Tău altar. Fără sunet zboară în sus, spre bolțile cufundate în penumbră, 
cea dintâi rugăciune a inimilor înfiorate, ce ard de dragoste nemărginită pentru 
Dumnezeu. În faţa noastră licăresc cu flacără egală lumânările. Se revarsă lin 
cântările demult cunoscute, dragi inimii... Şi din adâncul sufletului emoţionat tinde 
către EI, Cel răstignit de păcatele noastre, care a pătimit pentru noi, care ne iubeşte, 
rugăciunea fierbinte şi curată: «Dumnezeule, Dumnezeule! Vezi amarul nostru, 
vezi întunericul în care trăim, vezi cum năzuiesc spre lumina Ta sufletele noastre!.. 
Din inimi iubitoare, fierbinţi, se înalță către Tine rugăciune curată, înflăcărată, 
pentru cei ce nu cunosc această fericire de a se ruga Ție, pentru toţi cei în ale căror 
suflete nu e nici o scânteie a marii Tale iubiri, care încălzeşte şi luminează inimile! 
Aceştia nu ştiu ce fericire e pentru om să Te simtă în inima sa, ce fericire este în 
dragostea de Tine, cât de uşor şi vesel este a le ierta toate oamenilor în numele 
Tău! Ție, Mare şi Milostive, ne rugăm: dă-le să Te priceapă măcar pentru o clipă, 
dă-le să se roage Ţie măcar o clipă cu inima renăscută şi curățită de murdăria 
acestei vieţi, dă-le să simtă în inimile lor luminoasă şi prea frumoasa dragoste de 
oameni! Deşteaptă în sufletele lor tot ce este bun şi curat, tot ce a dispărut sub 
mizeria vieţii şi doarme şi acum în inimile lor somn adânc!” 


Acestea sunt impresiile primite de sufletul curat al adolescentului de la slujbele 
ortodoxe, iată ce dispoziție sufletească elevată dăruieşte biserica! 


Nu degeaba vechii creştini preţuiau atât de mult slujbele sărbătoreşti şi năzuiau atât 
de mult către ele, încât nu îi putea opri nici primejdia morții. 


SR 5 e 


În istoria Bisericii e cunoscută următoarea întâmplare. Sub domnia împăratului 
Valens a fost o vreme când creştinii ortodocşi erau prigoniţi cumplit ?. Printr-un 
edict special li s-a interzis supuşilor împărăteşti să meargă în bisericile ortodoxe. 
Această interdicție era însoţită de ameninţarea ca toţi cei ce se vor duce la slujbă 
acolo vor fi bătuţi crunt chiar în biserică. Executarea edictului a fost încredinţată 
prefectului oraşului. 


Dimineaţa devreme, atunci când, după informaţiile pe care le avea prefectul, 
trebuia să înceapă slujba ortodoxă, acesta s-a dus la biserică însoţit de un deta- 
şament înarmat. El credea că edictul imperial îi va speria atât de mult pe creştini, 


” Valens era partizan al ereziei ariene (n.tr.). 





încât nimeni nu va îndrăzni să vină la slujbă. Cât de mare i-a fost uimirea când a 
văzut că străzile din jurul bisericii erau pline de creştinii ce se grăbeau la Liturghie! 


Deosebit de mirat a fost atunci când a văzut ieşind dintr-o casă o tânără creştină cu 
un copil în braţe. 


- Ascultă, i-a zis el, unde te duci ? 


- La biserică, a răspuns femeia. 


Nu ştii edictul? 


- Ba da. 
- Şi nu te temi de moarte? 


- Cu bucurie mor pentru Hristos!... Uită-te: toţi se duc la biserică... Oare pot eu să 
scap prilejul de a pătimi pentru Domnul? 


- Dar fie-ţi milă măcar de copil... De ce l-ai luat cu tine ? 


- Vreau să împărtăşesc fericirea cu el... Este destul de mare ca să mărturisească 
numele Domnului lisus Hristos. 


Prefectul a fost emoţionat, tulburat, cutremurat. Edictul imperial n-a fost executat. 
Atât de mult preţuiau creştinii biserica şi slujbele! 


&&& 


Înţelegând toată însemnătatea slujbelor pentru educaţia creştină, Sinodul Quinisext 
S a emis următorul canon privitor la praznice: „Dacă cineva, fără nevoie neapărată 
sau piedică... ” nu vine în adunarea bisericească trei duminici în trei săptămâni la 
rând, dacă va fi cleric să se caterisească, iar dacă va fi mirean să fie îndepărtat de la 
împărtăşire.” 


Aşadar, mersul la biserică este cea dintâi îndatorire a creştinului de sărbători. 


* Sau Trulan. A avut loc în anul 692. Este considerat o „prelungire ” a Sinoadelor Ecumenice V 
şi VI: întrucât acestea nu au emis canoane disciplinare, Sinodul Quinisext a elaborat o serie de 
astfel de canoane în completarea activității acestora (n.tr.). 





Cea de-a doua îndatorire e binefacerea. Asta ne învaţă exemplul Domnului, care l-a 
vindecat pe cel cu mână uscată sâmbăta, arătând prin asta că sâmbăta trebuie să 
facem bine. 


În fine, îndeletnicirile evlavioase de tot felul - rugăciunea făcută acasă, citirea 
cărţilor folositoare de suflet, discuţiile pe teme religioase şi aşa mai departe - sunt 
cât se poate de potrivite praznicului, căci prin aceasta se şi sfințeşte ziua de 
sărbătoare, aşa cum cere porunca. 


Lucrează şase zile şi-ţi fă în acelea toate treburile tale, iar ziua a şaptea este odihnă 
Domnului Dumnezeului tău (les. 20, 8-9). 


(din: Sfântul Vasile al Kineşmei, Evanghelia pentru omul modern. Învăţături 
din Evanghelia după Marcu - volumul 1, Editura Sophia, 2013) 





Ce-aţi făcut din ţară? Părintele Cezar Axinte - omilie dureroasă despre un 
popor ajuns la o grea cumpănă, gârbovit, îmbolnăvit şi aproape pecetluit prin 
propriile alegeri. Ce mai avem de făcut acum? 


D312 2019 


Predica din Duminica a 27-a după Rusalii - Tămăduirea femeii gârbove - a 
părintelui Cezar Petru Axinte, 8 decembrie 2019 (Capela Tinerilor din 
Mamaia): 


Transcrierea unor fragmente: 


De asemenea, după cum aţi auzit în colindele copiilor, m-a străpuns la inimă un 
vers, cu adevărat m-a străpuns, acela în care copiii întreabă, când cântă: Ce-aţi 
făcut din Ţară? Aţi auzit versul acesta. Să nu cumva să credeţi că este o întrebare 
aşa, poetică, ci este o întrebare care ne este adresată nouă, care suntem părinţii lor. 
Ce-aţi făcut din Țară? Oare se va mai putea trăi în Țara asta creştineşte? Oare vom 
mai putea trăi în ţara aceasta aşa cum a trăit două mii de ani neamul nostru, po- 
porul nostru? Aşa cum a fost, cu toate cumpenele din istoria noastră, dar iată că 
două mii de ani am păstrat cărbunele aprins, jarul aprins, au păstrat cărbunele 
aprins astfel încât să ne putem şi noi împărtăşi cu Hristos Domnul. Şi ei ne în- 
treabă: Ce-aţi făcut din Ţară? 





Deşi strigăm <Vrem spitale, nu catedrale!>, Dumnezeu, până la un timp, nu ne-a 
ascultat, şi poporul acesta a fost foarte viguros, încât în '90, după Revoluţie, s-a 
făcut o cercetare genetică în care mai multe institute din străinătate şi din America 
au luat sânge de la români, din toate zonele, şi au găsit un filon genetic extra- 
ordinar în Moldova care i-a uimit pe toţi, de aceea, imediat după aceste studii, au 
început înfierile, adopţiile. Văzând ce filon extraordinar, ce genetică există în 
poporul ăsta, ce vigoare, ce vitalitate, aproape zece ani au făcut praf şi pulbere ca 
să ia copii cu acest bagaj genetic extraordinar. 


Întrebau: “Ce mănâncă moldovenii?!” “Păi mămăligă cu ceapă, cu fasole...”, ştiţi, 
ei, care mănâncă icre negre şi nu ştiu ce şi sunt din ce în ce mai decrepiţi, pentru că 
vigoarea aceasta genetică stă în legătură cu vigoarea sufletească, după cum ne va 
arăta Mântuitorul lisus Hristos. 


Deci au luat foarte mulți copii de aici şi mulți vor să se căsătorească cu românce 
sau cu români, după cum vedem, de aceea s-a şi provocat, într-o măsură... Ei nu 
ştiu care este originea acestei vigori, că ea este o origine duhovnicească. Vedeţi cât 
de mult contează sau cât de mult şi-au dorit ca poporul acesta să emigreze, că nu 
emigrează neapărat în comunităţi din acestea cunoscute, ci în toate colţurile lumii, 
acolo unde nasc copii, acolo unde se căsătoresc cu cei de alt neam, numai că ei 
socotesc că vigoarea stă în ADN şi că, odată ce fac acest altoi, neamul lor se va 
învigora şi el, dar nu e vorba de asta. Şi ei îşi vor da seama că, dacă românii acolo 
nu se mai spovedesc, nu se mai împărtăşesc, nu mai merg la Liturghie, vor deveni 
şi e1 decrepiţi şi nu va mai conta cât de mult şi cât de mulţi suntem, după cum se 
vede astăzi, dacă ne uităm la fişa de sănătate colectivă a poporului român. 


Sigur că dădeau slavă lui Dumnezeu cei care se bucurau şi aveau inima curată, cei 
pizmaşi, însă, cei invidioşi, cărturarii şi fariseii, iată că încep să-L certe, dar nu 
direct, ci o ceartă pe femeie şi pe credincioşi: Dar nu aveţi şase zile pe săptămână 
să vă vindecaţi? Acum v-aţi găsit, în ziua sâmbetei? 


Ca şi cum iubirea poate să aibă vreo margine sau vreun program de ghişeu. L-au 
pus pe Dumnezeu la ghişeu, L-au făcut funcționar, asta voiau. Dacă eşti unul de-al 
nostru, respectă programul, nu munci Tu sâmbăta, că sâmbăta e liber, aşa cum 
spunea Moise! Şi le arată făţarnicilor - fariseilor fățarnici, morminte văruite, şerpi, 
pui de vipere, vai ce rechizitoriu le face! Şi v-am spus că nimic nu osândeşte mai 
mult Dumnezeu decât viclenia. Nicăieri nu vorbeşte Dumnezeu atât de dur, nu 
osândeşte atât de dur un păcat ca viclenia, pentru că este esența demonului. Şi 





rugăciunea Tatăl nostru, care ne este dată de Dumnezeu, aşa se încheie: Şi ne 
izbăveşte de cel viclean. Nu zice: de migratori, de musulmani..., nu, ci de cel 
viclean, cel al cărui chip este viclenia, chipul lui este viclenia şi minciuna, el fiind 
numit tot de Dumnezeu <tatăl minciunii>. 


Deci le spune: Sunteţi ai demonului dacă nu vă puteţi bucura de bucuria acestei 
femei în pofida invidiei voastre; înseamnă că sunteţi cu totul şi cu totul prinşi în 
mreaja demonului şi mintea voastră este căzută de la Hristos! Ei, însă, se stator- 
nicesc în această hulă extraordinară, pentru că a sta împotriva Adevărului este hulă 
împotriva Duhului Sfânt. Şi asta nu duce decât la demonizare. Aveau să se demo- 
nizeze toţi în momentul în care strigau: la-L, ia-L, răstigneşte-L! Şi despre luda 
ZICE, Cu O seară înainte, că a intrat satana în el. A intrat satana in ei atunci când au 
consimţit să-L batjocorească şi să-L omoare. 


Zic aşa că poporul acesta, foarte mult încercat, a ajuns la o cumpănă. Suntem la o 
cumpănă. Suntem destul de slăbănogiţi, într-adevăr gârboviţi, pentru că păcatele 
noastre - şi când zic ale noastre să ştiţi că suntem solidari cu toţii, deşi ni se pare o 
vorbă în vânt, dar suntem solidari cu toţii, că noi suntem legaţi ca neam cu morții 
noştri, cu cei adormiţi, cu cei care suntem vii, cu cei din pântecele mamelor lor, cu 
cei care se vor naşte, dar şi cu cei care n-au apucat să se nască. Suntem solidari şi 


păcatele au apăsat poporul nostru, l-au gârbovit, încât, dacă s-ar mai face o dată 
acum experimentul genetic, s-ar putea ca analizele sau aparatele să le fie date peste 
cap. Vedeţi cât de bolnav e poporul, în toate formele lui, de la bolile fizice la cele 
sufleteşti, duhovniceşti şi toate celelalte. Boala aceasta, gârbovirea aceasta, nu e 
decât o legătură a satanei pusă peste popor. 


Dar ce este, de fapt, legătura aceasta? Este pecetluire, fiindcă fiecare păcat pe care 
îl săvârşim este într-o măsură o pecetluire a demonului, fiindcă Dumnezeu nu are 
nimic în comun cu demonul, cu lucrarea lui. Şi, atunci când facem păcatul, ne 
pecetluieşte într-o măsură şi, dacă stăruim în păcatul acela şi ajungem pătimaşi, 
împătimiți, atunci într-adevăr pecetluirea a avut loc şi nu mai trebuie noi să ne 
temem de cip şi de altele, pentru că deja suntem gârbovi şi asta e şi din solidaritate, 
că poate noi zicem: <Dar noi nu suntem ca aceia sau ca vameşul acesta sau ca cei 
nouă leproşi care, fiind vindecaţi, nu s-au întors; noi nu suntem ca aceştia!> Dar, 
pentru că e vorba de solidaritate, trebuie să ne gândim în felul acesta, că păcatul 
este pecetluirea demonului şi cea mai mare suferinţă a noastră vine din faptul că 
noi nu ne vedem starea de păcătoşenie în care suntem! 


Și din nou spun că vorbesc despre popor. Poporul îi dă înainte cu <Vrem spitale, 
nu catedrale!> şi, dacă asculta Dumnezeu atâta cuvântul acesta şi dacă nu eram atât 





de sănătoşi încât se uimeau şi cercetătorii, atunci Domnul a zis: <Bine, facă-se voia 
voastră, spitale să aveţi> şi iată că poporul s-a îmbolnăvit. Pentru că noi spunem în 
rugăciunea Tatăl nostru: Vie Împărăţia Ta, facă-se voia Ta - nu voia mea cea păcă- 
toasă, ci voia Ta cea atotsfântă. 


Păi voia mea asta e, vrem spitale, nu catedrale - dau un exemplu de lozincă fără 
minte, o strigă tinerii, vă daţi seama, sărmanii. Apoi bine, dragi tineri - zice Dum- 
nezeu - dacă vreţi asta, facă-se voia voastră. Şi vedeţi că nu iese, nu iese: se 
zdrobeşte şi se frământă poporul acesta să scoată ceva şi nu mai are ziduri. M-aţi 
întrebat şi la alegeri şi L-am întrebat şi cu pe Dumnezeu şi Dumnezeu a tăcut. 
Pentru că poporul este gârbov şi se gârboveşte de păcate şi păcatul apasă şi păcatul 
nu este o idee, ci este personalizat, este şi unealtă în mâinile unor persoane, unor 
entităţi care sunt extrem de inteligente, care ne cunosc foarte bine şi ne fac să pri- 
vim numai pământul, nu mai privim la cer. Am şi învăţat asta: Capul plecat sabia 
nu-l taie, dar nici soarele nu-l vede. 


Ne vorbeşte Dumnezeu despre starea aceasta de gârbovire care, iată, hai s-o tra- 
ducem în termenii aceştia sociali: dacă un gârbov dintr-acesta de optsprezece ani, 
cu coloana făcută praf, care nu mai aşteaptă nimic, stă doar cu faţa la pământ, într- 
o stare de umilință, de zdrobire, într-o stare în care ce poate să mai aştepte, moartea 
devine cea mai mare izbăvire, pentru că nu cunoaşte omul că există acea posibi- 
litate ca coloana să se îndrepte în vreun fel încât omul să poată sta drept, să pri- 
vească cerul, să zâmbească, să se bucure de sănătate, să aibă recunoştinţă pentru 
fiecare respirație. Nu este posibil din punct de vedere ştiinţific. Şi atunci, dacă este 
boala aceasta incurabilă, care înseamnă sentinţă, condamnare, deci dacă poporul 
are această boală de gârbovire şi, dacă sub acţiunea păcatului... Sunt două forţe, 
dacă vreţi: pe de o parte atracția pământului, forţa gravitațională, că de aceea e mai 
greu să te ridici, căderea e tot un zbor, dar doar o iluzie, că tu zici că pluteşti, dar e 
o chestiune matematică că te vezi zdrobit de pământ; abia când te ridici şi învingi 
gravitația, când trebuie să dai din aripi, să te osteneşti, abia acela este zbor ade- 
vărat. Dacă două forţe acţionează asupra coloanei noastre: forța gravitaţională, ca 
lege pusă de Dumnezeu pe de o parte şi, pe de alta, păcatele noastre care ne apasă, 
atunci se cheamă că poporul are o boală incurabilă. 


Şi ce să facem cu spitalele, dacă este incurabilă? A, eventual o moarte asistată! Că 
ce mai urmează după o sentință de condamnare la moarte? N-are rost să mai pierd 
vremea pe aici, ci să ne despărțim frumos, cum au ei toată politica asta pentru 
moartea asistată, cum îi spun ei, care e, de fapt, o sinucidere, ca să fim foarte clari. 
Într-adevăr, atunci, dacă eşti gârbov, nu ai nevoie decât de spitale, dar ce să vezi, 
spitalele nu te pot vindeca. 





ŞI atunci, poporul care stătea în latura şi în umbra morţii - care stătea în întuneric - 
a văzut lumină mare. De aceea a fost necesar ca Fiul şi Cuvântul lui Dumnezeu să 
Se întrupeze, pentru că n-a răbdat mila şi dragostea Lui să-l vadă pe om gârbovit şi 
călărit de draci. Atunci S-a întrupat, a venit la batjocura noastră, la tot, ca să biruie 
moartea şi noi să ne împărtăşim de Trupul acela în care s-a putut birui moartea şi 
să putem birui şi noi moartea, să biruim şi noi gravitația, să putem şi noi să zbu- 
răm, să deschidem aripile, să ne îndreptăm şi noi cocoaşa şi coloana, astfel încât să 
nu mai privim la pământ, ci la cer. Cerul acela pe care l-a văzut gârbova când s-a 
ridicat. 


Dar sunt unii care nu s-au bucurat când au văzut-o pe femeia gârbovă că se ridică. 
Și, dacă am traduce aceasta sau am face o mică translație, mi-am dat seama că sunt 
unii care nu se bucură dacă poporul vrea să se ridice şi atunci zic: Dărâmaţi 
bisericile! De fapt, e vorba de Potir şi v-am spus şi altă dată. 


Cei care aţi fost ieri şi ne-am rugat pentru cei adormiţi ai noştri aţi văzut cum bat- 
jocoreşte diavolul pe om: a venit aici un om, aşa, o ispită pentru păcatele noastre, 
foarte suferind, foarte batjocorit de diavol. Şi nu ştiam: să plâng, să-l dau afară? 
Dacă aş fi avut dragoste, poate aş fi plâns pentru el, dar primul gând care mi-a 
venit a fost: ia uite, a venit şi ăsta! Dar mi-a arătat că el deja trăieşte iadul şi că sunt 
unii care nu vor ca noi să ne ridicăm, ca să fie dreaptă coloana noastră. 


Când vorbeşti de un om cu coloană, la ce te referi? La demnitate, la onoare, la o 
mândrie binecuvântată, te gândeşti la faptul că tu dai copiilor tăi o ţară... nu ca 
afară, pentru că aţi auzit, asta e întrebarea pe care ne-o pun copiii: Ce-aţi făcut din 
Ţară? 


Ce credeţi că căutau tinerii aceia într-un cavou de beton la Colectiv? Credeţi că e 
ceva foarte interesant să stai într-un cavou de beton şi să-ţi dea cu ciocane în cap, 
ca asta e muzica aia, până la urmă. Dincolo de faptul că am fost şi noi tineri şi am 
ascultat Led Zeppelin sau altele, dar, dincolo de povestea aceasta, să stai trei-patru 
ore să-ţi bată cu un ciocan în creier sau să folosească cutia ta craniană pe post de 
boxă, de cutie de rezonanţă într-un cavou din beton, nu e ceva plăcut, dar lumea 
aceasta pe care noi o croim, ţara aceasta pe care noi le-o lăsăm nu-i interesează. De 
aceea pleacă. Şi cei care nu pleacă se ascund în crăpăturile pământului. 


Deci versul acela pe care l-am auzit pentru prima dată l-am interpretat corect, zic 
cu, că ne întreabă copiii noştri. Dar să vă zic şi altceva: Cine credeţi că o să ne mai 
întrebe? O să ne mai întrebe Dumnezeu: <V-am dat o Ţară, şi ce Ţ[ară!... V-am dat 
un Neam, şi ce Neam!... Şi ce-aţi făcut cu ele?> 





Rămâne, aşadar, să ne răspundem acestor întrebări, atât cât se mai poate, fiindcă la 
Dumnezeu nu există plan cincinal, că în cinci ani facem poduri, în cinci ani facem 
şosele şi redresăm ţara. La Dumnezeu nu aşa funcţionează. EI are o singură dimen- 
siune: veşnicia. Şi în veşnicie toate capătă alt sens. Aşa că putem să Îi cerem 
Domnului - şi poate şi femeii gârbove, dacă e în ceata Domnului, să se roage, 
pentru că ea ştie ce durere e asta - şi toţi sfinţii pe care i-am pomenit astăzi să se 
roage pentru noi şi noi să ne rugăm, popor român care eşti la răscruce, să ne rugăm 
cu toţii, să punem genunchii, că noi putem să întoarcem gândul şi hotărârea Dom- 
nului. 


Să ştiţi că deocamdată Domnul Şi-a întors faţa ca să nu vadă păcatele noastre. Dar 
poate fi şi asta, să vină osânda. Şi să ştiţi că nu întârzie să vină osânda dacă noi nu 
vom face ceva, dacă nu vom face pocăință, nu vom cere să vedem păcatele noastre, 
să ne vedem adâncul stării noastre de cădere şi să facem pocăință. Dacă n-ar fi 
pocăință, nu s-ar mântui nimeni. Să nu căutăm ce zic unii şi alţii, că ne atacă, că 
sunt pizmaşi, invidioşi, că, de fapt, spune Hristos: Dacă pe Mine M-au urât, şi pe 
vol vă vor urî. Dacă pe Mine M-au răstignit, şi pe voi vă vor răstigni. Ce altceva 
putem să aşteptăm, ce altceva putem să ne dorim, ca unii care ne-am declarat a fi 
următori ai lui Hristos? 


Aşadar, să-i rugăm pe toţi sfinţii, pe Maica Domnului, să ne miluiască şi să mijlo- 
cească pentru noi ca poporul acesta să se ridice încet-încet, să-şi îndrepte coloana, 
să nu mai caute la pământ, ci la cer, pentru că destinul omului este legat numai- 
decât de cer. Amin. 


Sursa: 
http://www.cuvantul-ortodox.ro/ce-ati-facut-din-tara-parintele-cezar-axinte-omilie- 


pecetluit-prin-propriile-alegeri-ce-mai-avem-de-facut-acum/ 





Predica părintelui Ciprian Negreanu (Cluj) la Duminica a 27-a după Rusalii/ 
Tămăduirea femeii gârbove (2013): “Cu cât nu loveşti în celălalt şi nu-l 
prigoneşti în inima ta, cu atât Dumnezeu nu loveşte în tine, nu te prigoneşte, 
nu te lasă în mâna diavolului“ 


ȘT 
,€ 


În numele Tatălui și al Fiului şi al Sfântului Duh. 


Suntem în a 28-a duminică după Rusalii, când ne amintim de această Evanghelie 
de la Sfântul apostol şi evanghelist Luca, de la cap. 13, Evanghelia vindecării 
femeii gârbove. 


Nu pot să nu-mi aduc aminte de frumoasele cuvinte pe care le zicea mitropolitul 
nostru, Bartolomeu, la această predică a femeii gârbove şi, mai ales, minunea pe 
care am aflat că a făcut-o în timpul acestei predici. lată, Dumnezeu poate face 
minuni şi prin cuvânt, în sensul că, în timp ce Înaltpreasfinţitul Bartolomeu vorbea, 
femeia asupra căreia s-a întâmplat minunea şi-a asumat şi a primit cuvintele acelea 
cu atenţie, deşi nu-i erau adresate ei personal, ci tuturor, iar Înaltul nici nu se uita la 
ea. Dar ea şi le-a asumat şi le-a ascultat cu atenţie, iar Dumnezeu, prin această 
atenţie asupra cuvintelor, a întărit-o pe ea în credinţă, că ea s-a întărit în credinţa că 
şi cu ea se poate întâmpla asemenea minune şi s-a întâmplat. Am mai amintit 
aceasta altă dată, dar nu putem să nu ne amintim şi acum. 





Am aflat de la consilieri ai dânsului chiar lângă sicriul său, când era în catedrală. E 
vorba de o femeie gârbovă de mulţi ani care s-a întâmplat să intre în catedrală, nu 
era din Cluj, într-o toamnă târzie sau început de iarnă, în această duminică a 28-a, 
şi să asculte chiar la cuvântul Înaltului Bartolomeu, când el ţinea predică despre 
această Evanghelie. Ea era gârbovă de mulți ani, nu mai era nici o posibilitate 
medicală, deşi încercase în multe chipuri să se trateze. Oamenii n-au prea băgat-o 
în seamă, povestea ea, că au crezut că aşa era ea, smerită, mergea plecată spre 
amvonul Înaltului şi spre altar, s-a oprit sub amvon, unde se afla dânsul, şi toţi 
credeau că stă aplecată din smerenie, dar, de fapt, boala aceasta a ei era veche şi de 
mult timp şi ea nu putea să stea altfel. Şi, în timp ce Înaltul vorbea despre cum 
această femeie gârbovă era legată de diavol de 18 ani şi, având şi studii medicale, 
el povestea cum toate vertebrele se uniseră între ele, se cimentaseră şi nu mai era 
nici o posibilitate ca ea să se îndrepte vreodată, apoi cum, prin putere dumne- 
zeiască, Mântuitorul i-a pus mâinile pe spate; el în clipa aceea spunea despre cum 
trebuie să se fi simţit femeia când s-a ridicat dintr-o dată, când S-a atins Mân- 
tuitorul cu mâinile de spatele ei, ea la propriu a simţit mâini pe spatele ei, deşi nu 
era nimeni, şi s-a îndreptat exact cum povestea Înaltul despre femeia din 
Evanghelie. 


Oamenii n-au observat, pentru că ei credeau că stătea aplecată din smerenie până 
atunci, dar a doua zi, când Înaltul primea oamenii în audienţă, la sfârşit de tot, 
înainte de a închide uşile, chiar părintele Marian Andreica, cel care era acolo 
atunci, aproape că n-a mai primit-o, zicându-i că nu mai primeşte Înaltul, e târziu, 
că Înaltul trebuie să plece la Nicula, unde îşi scria traducerea şi diortisirea Bibliei. 


Dar femeia a insistat şi a povestit ce s-a întâmplat şi apoi a intrat la Înaltul, de față 
cu părintele acesta şi a povestit, iar Înaltul a ţinut în mod deosebit să spună că nu el 
a făcut, ci cuvântul lui Dumnezeu şi credinţa ei, că a ascultat şi credinţa ei a făcut 
această minune indubitabilă, mai ales că ca venise şi cu tot felul de dovezi 
referitoare la cum fusese ea. Şi a dat canon amândurora să nu spună până la 
moartea lui nimic. De aceea îmi spuneau ei chiar acolo, lângă sicriul Înaltului, 
pentru că şi-au adus aminte. 


Şi parcă nu avem cum să nu-l rugăm pe Înaltul Bartolomeu, care a fost aici, în 
mijlocul nostru, şi ne-a fost arhiereu şi părinte duhovnicesc, dacă a câştigat milă în 
faţa lui Dumnezeu, să mijlocească de acolo, din cer, şi sufletele noastre gârbovite 
să le îndrepte şi feţele noastre plecate spre cele ale veacului acestuia şi spre fricile 
şi supărările veacului acestuia şi spre nimicurile, până la urmă, ale veacului 
acestuia, care uită să-şi întoarcă fața spre Dumnezeu, spre Soarele dreptăţii, şi 





pentru rugăciunile lui să ne îndrepte spatele duhovnicesc şi să vedem iarăşi 
Soarele, să fim oameni. 


Întorcându-ne la Evanghelia aceasta, până la urmă, în mijlocul ei este o minune. N- 
aş vrea să mă opresc asupra minunii în sine; multe sunt minunile pe care le-a făcut 
Mântuitorul, ceva ne atrage, însă, atenţia, în mod deosebit. Se vorbeşte despre 
această boală provocată de diavol de 18 ani, şi, prin aceasta, Mântuitorul vădeşte 
clar că bolile sunt lucrate de diavol, chiar dacă sunt îngăduite de Dumnezeu. Orice 
boală e lucrată de diavol, orice tip de rău e lucrarea diavolului, de la răul spiritual 
la cel fizic. Cu îngăduinţa lui Dumnezeu! E ca şi cum un tată care nu-şi mai poate 
ține copilul nicicum în rânduială îl dă pe mâna unui profesor foarte aspru, foarte 
rău, deşi nu-l putem compara pe diavol cu un profesor, dar oricum, ca acesta să se 
îndrepte aşa măcar, ca acesta să înceapă să preţuiască şi să înţeleagă măcar aşa cât 
bine primea acasă la ai săi şi cine este Dumnezeu şi să se întoarcă astfel spre 
Dumnezeu. Astfel îngăduie Dumnezeu anumite boli sau anumite ispite care vin 
prin lucrarea diavolului şi prin ura diavolului, nu vin de la Dumnezeu. Ele sunt 
îngăduite de Dumnezeu. Trebuie făcută această distincţie între voia lui Dumnezeu 
şi îngăduinţa Sa. 


Voia Lui aceasta este: ca pe nici unul dintre cei pe care Mi i-ai dat - şi pe toţi 1-a 
dat Lui, toţi suntem ai Mântuitorului, pentru că Mi s-a dat toată puterea în cer şi pe 
pământ, deci toţi suntem ai Lui - pe nici unul să nu-l pierd. 


Asta e voia Tatălui. Nici unul să nu se piardă. Şi iarăşi voia lui Dumnezeu o vedem 
în aceea că de la început până la sfârşit pe nici unul n-a pedepsit Mântuitorul; pe 
toţi 1-a vindecat, indiferent cu cât de puţină credinţa au venit. Voia lui Dumnezeu 
este sănătatea, voia lui Dumnezeu este binele, viaţa veşnică, sufletul luminat. 


Lucrarea diavolului este cealaltă: sufletul întristat, moartea, suferinţa, durerea. Şi 
[nu] ne putem închipui câtă durere îngăduie Dumnezeu peste om, ispitele și 
încercările şi bolile, ca omul, totuşi, să nu uite de EI, să se trezească, să fie altfel. 
Cât ar vrea ca omul să se întoarcă altfel, nu numai prin boli şi suferinţe şi necazuri. 


Părintele Arsenie Boca chiar insista pe acest lucru şi spunea: „Voi vă rugaţi de 
mine să Il rog pe Dumnezeu şi Dumnezeu se roagă de voi să vă îndreptaţi. Cine de 
cine să asculte?” 


Ascultă Dumnezeu şi de om, dar atunci tot folosul care ar trebui să vină din toate 
încercările şi ispitele n-ar mai veni. Dar, dacă am asculta de Dumnezeu şi ne-am 
întoarce chipul cu uşurinţă spre EI, s-ar întâmpla cum s-a întâmplat în Pateric. 





SR o e 


La un moment dat se povesteşte de un părinte bătrân care căzuse grav bolnav. Şi 
ucenicul său tot stătea pe lângă el şi încerca să-l ajute. Şi, văzând că în ultimul timp 
nu mai mânca aproape nimic, şi ştim cu toţii că asta e poate ultima etapă la oamenii 
bolnavi, bătrâni, când încep să nu mai mănânce mai nimic, ştim că e pe aproape 
ziua morţii lor. 


Și atunci, încercând cu disperare să-l facă să mănânce, ucenicul s-a gândit că cine 
ştie în ce sărbătoare a văzut că-i plăceau părintelui nu ştiu ce plăcinte. Şi s-a apucat 
să facă. Şi a făcut şi a vrut să folosească miere, dar, din grabă şi neatenţie, a folosit 
un fel de ulei de cânepă rânced care era şi el acolo şi nu şi-a dat seama. Vă daţi 
seama cum trebuie să fi mirosit? 


ŞI le-a dus părintelui şi i-a spus: <Părinte, mănâncă!> şi l-a forțat: <Uite cât m-am 
străduit! Dar trebuie să mănânci ceva...!> şi acela a mâncat şi erau groaznice la 
gust, dar, de dragul copilului, al ucenicului duhovnicesc, pentru că l-a văzut că s-a 
străduit, deşi şi-a dat seama că ucenicul greşise, a mâncat. Şi a mâncat câtva, dar 
după aceea n-a mai vrut să mănânce. 


Ucenicul a tot insistat şi, ca să-l impulsioneze, a mâncat şi el şi aproape a vomitat 
din cauza gustului şi şi-a cerut iertare. 


lar părintele a zis: <Lasă, frate, că, dacă ar fi îngăduit Dumnezeu să fie miere şi 
meritam eu miere, miere era. lar, dacă a îngăduit cânepă, cânepă merit.> 


Şi în clipa aceea s-a făcut bine! Adică el şi-a văzut păcatele şi n-a mai judecat pe 
nimeni, că putea să-l judece cu asprime pe ucenic, şi şi-a recunoscut păcatele şi a 
înţeles că merită şi tot ce i se întâmplă e cu îngăduinţa lui Dumnezeu şi din clipa 
aceea Dumnezeu nu i-a mai lăsat boala. 


Boala nu era de dragul bolii, era îngăduită pentru că el avea lipsuri sufleteşti, 
pentru că el îşi îndreptăţea păcatele, pentru că probabil îi judeca pe alții. Dar, în 
clipa în care n-a mai judecat pe nimeni altcineva, chiar când cineva i-a făcut clar 
rău, şi de cele mai multe ori pe cei mai apropiaţi îi judecam cel mai aspru, dar când 
el n-a mai judecat şi încă a socotit că el însuşi e vrednic de tot răul pentru păcatele 
sale, în clipa aia Dumnezeu l-a făcut sănătos, deşi el era pe moarte. 


&&& 





Aşa, cumva, este şi în această pildă. Primul lucru ce ne atrage atenţia este acesta că 
toată boala şi toată suferinţa şi tot necazul, de la bolile sufleteşti până la bolile 
psihice, nu sunt lucrări ale lui Dumnezeu, ci sunt lucrări ale diavolului. 


Al doilea lucru care ne atrage atenţia şi asupra căruia nu avem cum să nu ne oprim 
este faptul că Dumnezeu nu suportă ipocrizia. Că EI zice: Făţarnicilor!, întâi 
preotului care ieşise în faţă. Adică EI vindecase in Templu pe acea femeie care se 
chinuise atât şi Şi-a pus mâinile peste ea şi i-a spus: Femeie, iertate sunt ţie 
păcatele tale! Şi în acea clipă ea s-a îndreptat şi toţi s-au minunat, numai preotul, 
invidios, a ieşit de unde stătea el şi a zis: Şase zile aveţi voie să veniţi să vă 
vindecaţi, dar ziua a şaptea e ziua Domnului şi n-aveţi voie sa faceţi nimic - nici 
măcar vindecarea! Trebuie să ţineţi ziua Sabatului - dar nu I-a zis Lui, ci ca şi cum 
ar fi zis o predică, aşa, lumii întregi, că-i era ruşine să-l zică Lui în faţă, n-avea 
putere, n-avea ascendentul moral. Şi asta în sine era o fățărnicie, pentru că, de fapt, 
voia să-l spună Lui, dar îi certa pe ceilalți. 


Și Mântuitorul zice: Făţarnicilor! Şi foloseşte şi El acelaşi cuvânt, ca şi cum le-ar 
vorbi tuturor, dar, de fapt, 1 se adresa lui şi întregii lui tagme: fariseilor, preoților, 
cărturarilor: Fiecare din voi oare nu-şi dezleagă sâmbăta boul sau asinul de la iesle 
şi-l duce de-l adapă? Dar aceasta, fiică a lui Avraam fiind, pe care, iată, de 
optsprezece ani a legat-o satana, oare nu se cuvenea să fie dezlegată de legătura 
aceasta în ziua sâmbetei? 


Ipocrizia aceasta o acuza Mântuitorul: că noi, pentru noi înşine, ne găsim îndrep- 
tățiri. Dacă ar fi fost bolnav copilul unuia dintre ei şi Dumnezeu l-ar fi făcut bine, 
n-ar fi zis nimic, ba ar fi găsit îndreptăţiri. Dar dacă e altul, de ce să se facă? Să nu 
se facă nimic! Ar fi zis să fie corectitudine, să se ţină dreapta măsură, să nu ştiu ce. 


Era o făţărnicie de fond, pentru că numai pe ale noastre le îndreptăţim, numai ale 
noastre credem că trebuie să fie privite cu milostivire, situaţia noastră. Pentru tine 
înţelegi, dar pentru altul nu. Asta-i fățărnicia mare, de fond, iar o altă fățărnicie, 
mai mică, dar care era vârful aisbergului era că, în loc să I se adreseze Mân- 
tuitorului, îi certa pe toţi pentru că, de fapt, îi era ruşine să-l spună Lui şi n-avea 
puterea şi bărbăţia să vorbească cu EI faţă către față. Deci Mântuitorul îl acuza de 
aceste fățărnicii. De fapt, rare şi puţine sunt păcatele pe care Dumnezeu să le 
privească cu atâta asprime. Cred că nici nu este ceva mai grav atacat de Mân- 
tuitorul în toată Evanghelia ca fățărnicia. 


Vai vouă, fariseilor fățărnici.... Țineţi minte acel capitol întreg de vai-uri. Şi acuza 
şi cearta cea mai aspră o face atunci când zice Făţarnice!, şi de mai multe ori îi 





acuză pe fățarnici. La fel şi când vin să-l întrebe despre banul dajdiei, dacă să-l dea 
sau nu cezarului. Aproape că nu este păcat despre care Dumnezeu să ne spună că e 
mai urât înaintea lui Dumnezeu decât ipocrizia sau fățărnicia. E aproape un întreg 
capitol în care Dumnezeu îi acuză pe farisei și pe cărturari şi pe preoţi, nu pentru 
viaţa lor murdară sau întinată - poate aveau o viață mai curată decât restul 
poporului, dar asta nu-i salvează - nu-i acuză nici că-şi adunau avuţii - deşi 
probabil asta făceau - nu-i acuză nici că se rugau mult sau puţin - şi probabil că 
mulți se rugau prea puţin şi nu cum trebuie, cum suntem şi noi acum - nu-i acuză 
de nimic decât de fățărnicie. Şi în această Evanghelie de azi tot fățărnicia e con- 
damnată şi asprimea Mântuitorului de azi tot împotriva fățărniciei este, cu hotărâre 
şi cu putere. 


Noi de această fățărnicie trebuie să ne ferim. Ce este această fățărnicie? De ce 
trebuie să ne ferim? Spus pe româneşte: să nu judecăm cu două măsuri! Şi aici 
suntem cam toţi vinovaţi. Toţi judecăm cam cu două măsuri. Atâta timp cât faptele 
noastre rele nu sunt cunoscute... Să zicem că de multe ori n-am făcut la timp ce 
trebuia să facem, dar nu ştie nimeni lucrul ăsta sau ştiu foarte puţini oameni, pe 
care nu-i avem în preajmă. Şi atâta timp cât faptele noastre rele nu sunt ştiute decât 
de Dumnezeu sau de puţini oameni, dacă noi întâmpinăm o situaţie în care cineva 
întârzie sau nu-şi face datoria, nu face la timp ce trebuia să facă, suntem de o 
asprime... Suntem cu două măsuri: cu noi - foarte blânzi, ne înţelegem, ne 
îngăduim, scuzăm situaţia, ne îndreptățim; dar dacă altul întârzie - îl facem praf şi 
pulbere, îl acuzăm cu asprime. 


Nici un păcat nu-l este greu lui Dumnezeu să ierte, toate le iartă, dacă omului îi 
pare rău. Dar nu suportă fățărnicia aceasta, aceste două măsuri. Şi ne-o spune în 
multe pilde şi ne-o arată. 


lar cea mai tulburătoare pildă în privinţa aceasta este a datornicului nemilostiv, 
care avea zece mii de talanţi datorie, deci sute de tone de aur - asta ce înseamnă: 
păcate multe, nenumărate - şi Dumnezeu, dacă omul a cerut iertare, Dumnezeu S-a 
străpuns la inimă şi l-a iertat. Aşa şi noi, mergem înaintea lui Dumnezeu, în 
biserică, în faţa icoanelor sau, mai ales, la spovedanie, şi zicem <Doamne, iartă- 
mă! Sunt păcătos, am desfrânat, am făcut aşa, n-am ţinut post, Doamne, iartă-mă! 
N-am făcut nimic din toate acestea, dacă luăm legile Tale, cele zece porunci, cu 
toate suntem la pământ!> Chiar şi în ultimele dintre porunci, de exemplu a 9-a, să 
nu dai mărturie mincinoasă împotriva aproapelui tău, păi toți facem asta, nu e 
vorba de a depune mărturie mincinoasă la tribunal, ci la felul în care prezentăm 
faptele aproapelui ca să ne ridicăm pe noi înşine, ca să ne punem într-o lumină mai 





bună, să ne îndreptăţim. Orice poruncă am lua, orice păcat am analiza, suntem de 
neizbăvit înaintea lui Dumnezeu, dacă ne uităm cu atenţie. 


Dar Dumnezeu ne spune că ne iartă şi ne şterge EI păcatele şi Se străpunge la 
inimă de durere pentru noi şi ne iartă. Şi dacă de o mie de ori ne întoarcem şi zicem 
<Iartă-mă! Îmi pare rău!>, Dumnezeu te va ierta, pentru că EI a zis: De şaptezeci 
de ori câte şapte pe zi, adică de 490 de ori. Dacă vine fratele tău şi-ţi cere iertare, tu 
să-L ierți. Păi dacă Dumnezeu îţi cere asta, credeţi că EI n-o să ţină porunca asta? 
EI nu cere ceva ce nu ţine EI! lar asta înseamnă că EI ne iartă pe noi înmiit, nu de 
500 de ori pe zi, ci de mii de ori, numai noi să zicem <Îmi pare rău, Doamne! lartă- 
mă! Pun iar început!> Cu siguranţă ne iartă. 


Pe cel cu zece mii de talanţi l-a iertat. Zece mii de talanţi - mulțime mare de păcate, 
nenumărate! Nu i-a reproşat, nu l-a certat, nu i-a zis nimic. Nici nouă n-o să ne zică 
nimic. Toate, toate ţi le iartă; cu o singură condiţie: să nu judeci cu două măsuri. 
Pentru că datornicul a ieşit afară după ce a fost iertat și l-a găsit pe altul care îi era 
dator cu puţin, cu jumătate de kilogram de argint, şi i-a zis: <Nenorocitule, dă-mi 
banii înapoi, altfel te bag la puşcărie!> Şi l-a şi băgat. L-a închis până îi dă lui banii 
aceia. Adică era foarte aspru cu toate neputinţele omeneşti ale celor din jur. Cerem 
mult de la ceilalţi și puţin de la noi. În clipa aceea, Dumnezeu I-a luat pe datornic 
înapoi ŞI 1-a pus în cârcă toate păcatele lui şi până nu-şi plătea toate, până la cea 
mai mică monedă, nu ieşea din închisoare, adică din boli, necazuri, ispite, încer- 
cări, tulburări, până își plătea cu vârf şi îndesat toate păcatele. Şi cei mai mulți 
dintre noi n-apucăm să le plătim aici, pe pământ, o veşnicie ne-ar trebui să le 
plătim; pentru că păcatele noastre nu se termină aici, ci ele îşi continuă lucrarea în 
veşnicie, dacă Dumnezeu nu le iartă. E înfricoşător! 


Nu numai cuvintele spuse de noi sunt fiinţe vii, care merg mai departe până la 
sfârşitul lumii şi vom da seama de ele, ci toate faptele noastre sunt ca nişte fiinţe 
vii care-şi continuă lucrarea. Vrea vorbă, vreo faptă pe care au văzut-o oamenii, 
merge înainte şi lucrează în sufletul aproapelui tău. Şi, de acolo, se implantează în 
alt suflet şi în alt suflet, ca o sămânță rea care tot creşte şi nu-ţi dai seama. 


Păi, dacă ar fi să-ţi plăteşti tu păcatele, n-ai când, n-ai cum! Dacă nu te iartă 
Dumnezeu, n-ai nici o şansă. Şi Dumnezeu nu numai că iartă, dar şi îndreaptă şi 
scoate sămânţa rea crescută în sufletul aproapelui şi din al apropiaților şi se ocupă 
EI de a tăia toate acele seminţe şi a le scoate, cele care s-au împrăştiat în cei care s- 
au înrăit prin tine. Ei, Dumnezeu, pentru tine şi pentru că te întorci tu, merge EI şi 
repară în spatele tău răul din sufletele multora şi aduce binele în locul lui şi acoperă 
relele noastre. 





Or, dacă nu face Dumnezeu asta, cine poate să facă? Cine poate să meargă pe urma 
păcatelor noastre? Ce fapte minunate am putea noi face ca să acoperim răul? Nu 
poţi să faci nimic! Nu poţi plăti zece mii de talanți! Nu poţi! Şi atunci nu ar trebui 
să facem orice ca să nu pierdem acest folos, că Dumnezeu ne iartă şi Se străpunge 
de durere pentru noi? Până la urmă, dacă ar trebui să rezumăm Evanghelia la 
câteva cuvinte scurte, ce ne cere Hristos? Să cerem iertare de la El pentru păcatele 
noastre, să ne străduim cât putem noi să nu le mai facem - dar să nu ne iluzionăm, 
multe dintre ele le vom face în continuare, că poţi să promiţi tu acum că nu vei mai 
vorbi de rău, dar, sincer, crezi că nu vei mai vorbi de rău în viaţa asta? - să ne pară 
rău de păcatele noastre, să avem încredere în milostivirea lui Dumnezeu, să ne 
recunoaştem păcătoşi, să ne dăm seama de milostivirea lui Dumnezeu şi de 
dragostea Lui care ne cheamă, să ne mărturisim Lui şi să cerem iertare de la EI. Si 
singurul lucru pe care trebuie să-l facem de aici încolo, în afară de a ne strădui să 
nu mai facem, cât putem, dar fără să ne iluzionăm şi fără să deznădăjduim, deci 
singurul lucru pe care trebuie să-l facem de aici încolo este să nu îl judecăm pe 
aproapele, să nu judecăm cu două măsuri - pe noi cu îndreptățire şi cu blândeţe şi 
cu îngăduinţă, iar pe celălalt cu asprime şi cerând mult de la el. Dacă facem asta, 
am pierdut tot. De aceea judecata e privită cu atâta asprime de Dumnezeu. 


Cu ce măsură măsori ţi se va măsura - cuvântul este veşnic, este lege duhov- 
nicească. Aşa cum legea gravitaţiei nu cade cât e cerul şi pământul, nici legea 
aceasta nu va cădea: cu ce măsură măsori, ţi se măsoară! Infricoșător cuvânt! 


Haideţi să încercăm. E foarte greu, pentru că diavolul, aşa cum el se ocupă să ne 
dea tot felul de patimi, de dependențe, se ocupă şi cu asta; credeţi că se ocupă 
numai cu lucrurile slabe, fumat, băut? - deşi nici astea nu sunt slabe! Se ocupă cu 
lucruri mai adânci, mai grele; ne face dependenţi de a judeca, ne face dependenţi 
de plăcerea pe care o simţim în clipa în care lovim în celălalt, în care celălalt nu 
mai e aşa de bine văzut din cauza a ceea ce am zis noi. Se creează o dependenţă 
sufletească, duhovnicească mult mai gravă; e un fel de răcoare, aşa, când îl judeci 
pe celălalt. Răcoarea aia e răcoarea iadului, nu e a Raiului. Nu e odihnă, ci 
întuneric. Mănânci din carnea aproapelui tău, cum zicea Sfântul loan Gură de Aur. 


E o plăcere iluzorie, ca a unui fumător care crede că se linişteşte cu o ţigară. Să nu 
ne lăsăm înşelaţi, nu e nici o plăcere. Şi e greu pragul acesta, până scăpăm de 
această dependenţă, e foarte greu. Dar şi când scăpăm... Şi scăpăm încetul cu 
încetul, nu dintr-o dată. Lupta se poate duce pe viaţă şi pe moarte până la sfârșitul 
vieţii; dar, dacă scăpăm măcar cât de puţin şi tot mai puţin ne lăsăm purtaţi de acest 
duh necurat. Dracul care se ocupă cu asta nu e un soldat amărât, ci e general mare. 
Cum zicea părintele Arsenie: „lar acolo, la vămi, sunt draci bătrâni şi vicleni, 





măi!” Adică pe care nu-i poţi înşela. Bătrâni de la facerea lumii, care sunt învechiţi 
în răul răului și care ştiu foarte bine să ne învârtească pe degete şi să facă cu noi ce 
vor, dacă Dumnezeu nu ne ajută. 


Aşa şi aici: cu plăcerea asta pe care ţi-o dă judecata, vorbirea de rău, povârnirea 
celuilalt în jos şi ridicarea ta în sus, pe tine să te pui pe un piedestal iar pe celălalt 
să-l cobori, această dependenţă este greu de biruit. Dar şi dacă începi s-o biruieşti, 
încetul cu încetul, treaptă cu treaptă, aşa cum se biruieşte orice patimă...! 


Nici o patimă nu se biruiește direct, definitiv. De pildă, desfrânarea. Să zicem că 
eşti necăsătorit şi că trăieşti în desfrânare. Ajungi să n-o mai faci cu greu. La nivel 
trupesc n-o mai faci. Dar poate că nu rezişti ajungi s-o faci de unul singur. A doua 
etapă e să nu mai faci nici asta. Dar nu mai faci nici asta şi noaptea vine cu 
scurgeri, cu tulburări, cu vise. Reuşeşti după aceea, după perioade lungi, pentru 
unii ani de zile, de curăţire a inimii, a minţii, de împărtăşire din altceva decât din ce 
te-ai împărtăşit până atunci; dacă până atunci îți împărtăşeai sufletul din reviste 
pornografice și din programe nelalocul lor şi asta au rodit, acum trebuie să te 
lipseşti de ele mult timp şi să-ți împărtăşeşti sufletul din altceva, din lucrurile 
curate pe care ni le-a dat Dumnezeu, din firea naturii, din lucrurile frumoase, ca 
încetul cu încetul să ajungi ca nici măcar noaptea să nu mai ai porniri şi vise. Şi de 
aici până la a-ţi birui gândurile şi ochii, care sunt tot timpul porniţi spre imaginaţie, 
sunt alte şi alte trepte. Şi biruieşti această patimă în trepte, nu poţi să rezolvi cu ea 
dintr-o dată. 


Aşa este şi cu această patimă a vorbirii de rău şi a batjocoririi celuilalt şi a cobo- 
rârii celuilalt şi a urcării picioarelor tale pe piedestal: grea, treaptă cu treaptă, 
încetul cu încetul, dar roadele nu întârzie să apară. Cu cât judeci mai puţin, cu atât 
Dumnezeu te judecă mai puţin. Cu cât nu loveşti în celălalt şi nu-l prigoneşti în 
inima ta, cu atât Dumnezeu nu loveşte în tine, nu te prigoneşte, nu te lasă în mâna 
diavolului. Că nu EI te prigoneşte, nu EI te loveşte, ci te lasă în mâna diavolului, 
care este câine rău, „lup înţelegător” îl numeau Părinţii, şi care nu are milă de om, 
nici o milă. Şi dacă tu nu mai eşti câine şi lup cu celălalt, nici Dumnezeu nu-l mai 
lasă pe diavol să mai fie aşa cu tine şi încetul cu încetul simţi de acum ocrotirea lui 
Dumnezeu! 


Ai grijă de aproapele tău și Dumnezeu va avea grijă de tine. Ai grijă de aproapele 
tău în inima ta, cum îl judeci, ce gândeşti despre el. De aceea a ajuns Antonie cel 
mare, pustnicul cel mare al pustiei, să zică: „În mâna aproapelui tău este viaţa şi 
moartea.” - în relația ta cu aproapele tău. Cum îl tratezi tu, aşa te tratează 
Dumnezeu. Dacă îl tratezi şi îl înţelegi şi îl îngădui şi îl ierți şi-i găseşti îndreptățiri, 





Dumnezeu te va îngădui, te va ierta, îţi va găsi îndreptăţiri, te va lăsa, te va scoate 
din mii de păcate, ţi le va ierta pe toate. Dar dacă tu nu ierți, nu laşi, nu îngădui, 
cea mai mică greşeală o scoţi în evidenţă şi o pui pe tapet şi o pui pe tapet, aşa va 
face Dumnezeu și cu tine. Înfricoşător este acest cuvânt şi poate cel mai greu din 
Scriptura Noului "Testament. Dumnezeu să ne ajute, să ne întărească. 





“Cu ce măsură măsori cu aceea ţi se va măsura !”- Extras din Omilia Pr. 
Ciprian Negreanu la Tămăduirea femeii gârbove. Făţărnicia care ne poate 
osândi pentru veşnicie 


4.12.2016 


“Aşa este şi cu această patimă a vorbirii de rău şi a batjocoririi celuilalt şi a 
coborârii celuilalt şi a urcării picioarelor tale pe piedestal: grea, treaptă cu treaptă, 
încetul cu încetul, dar roadele nu întârzie să apară. Cu cât judeci mai puţin, cu atât 
Dumnezeu te judecă mai puţin. Cu cât nu loveşti în celălalt şi nu-l prigoneşti în 
inima ta, cu atât Dumnezeu nu loveşte în tine, nu te prigoneşte, nu te lasă în mâna 
diavolului. Că nu EI te prigoneşte, nu EI te loveşte, ci te lasă în mâna diavolului, 


a 

care este câine rău, „lup înţelegător” îl numeau Părinţii, şi care nu are milă de om, 
nici o milă. Şi dacă tu nu mai eşti câine şi lup cu celălalt, nici Dumnezeu nu-l mai 
lasă pe diavol să mai fie aşa cu tine şi încetul cu încetul simţi de acum ocrotirea lui 
Dumnezeu! Ai grijă de aproapele tău şi Dumnezeu va avea grijă de tine”. 


i se se 


Predica părintelui Ciprian Negreanu (Cluj) la Duminica a 27-a după Rusalii/ 
Tămăduirea femeii gârbove (2013): 


[extras] 





[...] Noi de această făţărnicie trebuie să ne ferim. Ce este această fățărnicie? De ce 
trebuie să ne ferim? Spus pe româneşte: să nu judecăm cu două măsuri! Şi aici 
suntem cam toţi vinovaţi. Toţi judecăm cam cu două măsuri. Atâta timp cât faptele 
noastre rele nu sunt cunoscute... Să zicem că de multe ori n-am făcut la timp ce 
trebuia să facem, dar nu ştie nimeni lucrul ăsta sau ştiu foarte puţini oameni, pe 
care nu-i avem în preajmă. Şi atâta timp cât faptele noastre rele nu sunt ştiute decât 
de Dumnezeu sau de puţini oameni, dacă noi întâmpinăm o situaţie în care cineva 
întârzie sau nu-şi face datoria, nu face la timp ce trebuia să facă, suntem de o 
asprime... Suntem cu două măsuri: cu noi - foarte blânzi, ne înţelegem, ne 
îngăduim, scuzăm situaţia, ne îndreptățim; dar dacă altul întârzie - îl facem praf și 
pulbere, îl acuzăm cu asprime. 


Niciun păcat nu-l este greu lui Dumnezeu să ierte, toate le iartă, dacă omului îi 
pare rău. Dar nu suportă fățărnicia aceasta, aceste două măsuri. Şi ne-o spune în 
multe pilde şi ne-o arată. 


lar cea mai tulburătoare pildă în privinţa aceasta este a datornicului nemilostiv, 
care avea zece mii de talanţi datorie, deci sute de tone de aur - asta ce înseamnă: 
păcate multe, nenumărate - şi Dumnezeu, dacă omul a cerut iertare, Dumnezeu S-a 
străpuns la inimă şi l-a iertat. Aşa şi noi, mergem înaintea lui Dumnezeu, în 
biserică, în faţa icoanelor sau mai ales, la spovedanie, şi zicem <Doamne, iartă-mă! 
Sunt păcătos, am desfrânat, am făcut aşa, n-am ţinut post, Doamne, iartă-mă! N-am 
făcut nimic din toate acestea, dacă luăm legile Tale, cele zece porunci, cu toate 
suntem la pământ!> Chiar şi în ultimele dintre porunci, de exemplu a 9-a, să nu dai 
mărturie mincinoasă împotriva aproapelui tău, păi toți facem asta, nu e vorba de a 
depune mărturie mincinoasă la tribunal, ci la felul în care prezentăm faptele 
aproapelui ca să ne ridicăm pe noi înșine, ca să ne punem într-o lumină mai bună, 
să ne îndreptăţim. Orice poruncă am lua, orice păcat am analiza, suntem de 
neizbăvit înaintea lui Dumnezeu, dacă ne uităm cu atenţie. 


Dar Dumnezeu ne spune că ne iartă şi ne şterge EI păcatele şi Se străpunge la 
inimă de durere pentru noi şi ne iartă. Şi dacă de o mie de ori ne întoarcem şi zicem 
<Iartă-mă! Îmi pare rău!>, Dumnezeu te va ierta, pentru că EI a zis: De şaptezeci 
de ori câte şapte pe zi, adică de 490 de ori. Dacă vine fratele tău şi-ţi cere iertare, tu 
să-L ierți. Păi dacă Dumnezeu îţi cere asta, credeţi că EI n-o să ţină porunca asta? 
EI nu cere ceva ce nu ţine EI! lar asta înseamnă că EI ne iartă pe noi înmiit, nu de 
500 de ori pe zi, ci de mii de ori, numai noi să zicem <Îmi pare rău, Doamne! lartă- 
mă! Pun iar început!> Cu siguranţă ne iartă. 





Pe cel cu zece mii de talanţi l-a iertat. Zece mii de talanţi - mulțime mare de păcate, 
nenumărate! Nu i-a reproşat, nu l-a certat, nu i-a zis nimic. Nici nouă n-o să ne zică 
nimic. Toate, toate ţi le iartă; cu o singură condiţie: să nu judeci cu două măsuri. 


Pentru că datornicul a ieşit afară după ce a fost iertat și l-a găsit pe altul care îi era 
dator cu puţin, cu jumătate de kilogram de argint, şi i-a zis: <Nenorocitule, dă-mi 
banii înapoi, altfel te bag la puşcărie!> Şi l-a şi băgat. L-a închis până îi dă lui banii 
aceia. Adică era foarte aspru cu toate neputinţele omeneşti ale celor din jur. Cerem 
mult de la ceilalţi și puţin de la noi. În clipa aceea, Dumnezeu I-a luat pe datornic 
înapoi ŞI 1-a pus în cârcă toate păcatele lui şi până nu-şi plătea toate, până la cea 
mai mică monedă, nu ieşea din închisoare, adică din boli, necazuri, ispite, încer- 
cări, tulburări, până îşi plătea cu vârf şi îndesat toate păcatele. 


Și cei mai mulţi dintre noi n-apucăm să le plătim aici, pe pământ, o veşnicie ne-ar 
trebui să le plătim; pentru că păcatele noastre nu se termină aici, ci ele își continuă 
lucrarea în veşnicie, dacă Dumnezeu nu le iartă. E înfricoşător! 


Nu numai cuvintele spuse de noi sunt fiinţe vii, care merg mai departe până la 
sfârşitul lumii şi vom da seama de ele, ci toate faptele noastre sunt ca nişte fiinţe 
vii care-şi continuă lucrarea. Vrea vorbă, vreo faptă pe care au văzut-o oamenii, 
merge înainte şi lucrează în sufletul aproapelui tău. Şi, de acolo, se implantează în 
alt suflet şi în alt suflet, ca o sămânță rea care tot creşte şi nu-ţi dai seama. Păi, 
dacă ar fi să-ți plăteşti tu păcatele, n-ai când, n-ai cum! Dacă nu te iartă Dumnezeu, 
n-ai nici o şansă. Şi Dumnezeu nu numai că iartă, dar şi îndreaptă şi scoate sămânţa 
rea crescută în sufletul aproapelui şi din al apropiaților şi se ocupă EI de a tăia toate 
acele seminţe şi a le scoate, cele care s-au împrăştiat în cei care s-au înrăit prin tine. 
Ei, Dumnezeu, pentru tine şi pentru că te întorci tu, merge EI şi repară în spatele 
tău răul din sufletele multora şi aduce binele în locul lui şi acoperă relele noastre. 


Or, dacă nu face Dumnezeu asta, cine poate să facă? Cine poate să meargă pe urma 
păcatelor noastre? Ce fapte minunate am putea noi face ca să acoperim răul? Nu 
poţi să faci nimic! Nu poţi plăti zece mii de talanţi! Nu poţi! Şi atunci nu ar trebui 
să facem orice ca să nu pierdem acest folos, că Dumnezeu ne iartă şi Se străpunge 
de durere pentru noi? Până la urmă, dacă ar trebui să rezumăm Evanghelia la 
câteva cuvinte scurte, ce ne cere Hristos? Să cerem iertare de la EI pentru păcatele 
noastre, să ne străduim cât putem noi să nu le mai facem - dar să nu ne iluzionăm, 
multe dintre ele le vom face în continuare, că poţi să promiţi tu acum că nu vei mai 
vorbi de rău, dar, sincer, crezi că nu vei mai vorbi de rău în viaţa asta? - să ne pară 
rău de păcatele noastre, să avem încredere în milostivirea lui Dumnezeu, să ne 
recunoaştem păcătoşi, să ne dăm seama de milostivirea lui Dumnezeu şi de 





dragostea Lui care ne cheamă, să ne mărturisim Lui şi să cerem iertare de la El. Şi 
singurul lucru pe care trebuie să-l facem de aici încolo, în afară de a ne strădui să 
nu mai facem, cât putem, dar fără să ne iluzionăm şi fără să deznădăjduim, deci 
singurul lucru pe care trebuie să-l facem de aici încolo este să nu îl judecăm pe 
aproapele, să nu judecăm cu două măsuri - pe noi cu îndreptățire şi cu blândeţe şi 
cu îngăduinţă, iar pe celălalt cu asprime şi cerând mult de la el. Dacă facem asta, 
am pierdut tot. De aceea judecata e privită cu atâta asprime de Dumnezeu. 


Cu ce măsură măsori |cu aceea] ţi se va măsura - cuvântul este veşnic, este lege 
duhovnicească. Aşa cum legea gravitaţiei nu cade cât e cerul şi pământul, nici 
legea aceasta nu va cădea: cu ce măsură măsori, ţi se măsoară! Infricoşător cuvânt! 


Haideţi să încercăm. E foarte greu, pentru că diavolul, aşa cum el se ocupă să ne 
dea tot felul de patimi, de dependențe, se ocupă şi cu asta; credeţi că se ocupă 
numai cu lucrurile slabe, fumat, băut? - deşi nici astea nu sunt slabe! Se ocupă cu 
lucruri mai adânci, mai grele; ne face dependenţi de a judeca, ne face dependenţi 
de plăcerea pe care o simţim în clipa în care lovim în celălalt, în care celălalt nu 
mai e aşa de bine văzut din cauza a ceea ce am zis noi. Se creează o dependenţă 
sufletească, duhovnicească mult mai gravă; e un fel de răcoare, aşa, când îl judeci 
pe celălalt. Răcoarea aia e răcoarea iadului, nu e a Raiului. Nu e odihnă, ci 
întuneric. Mănânci din carnea aproapelui tău, cum zicea Sfântul loan Gură de Aur. 
E o plăcere iluzorie, ca a unui fumător care crede că se linişteşte cu o ţigară. Să nu 
ne lăsăm înşelaţi, nu e nici o plăcere. Şi e greu pragul acesta, până scăpăm de 
această dependenţă, e foarte greu. Dar şi când scăpăm... Şi scăpăm încetul cu 
încetul, nu dintr-o dată. Lupta se poate duce pe viaţă şi pe moarte până la sfârșiţul 
vieţii; dar, dacă scăpăm măcar cât de puţin şi tot mai puţin ne lăsăm purtaţi de acest 
duh necurat. Dracul care se ocupă cu asta nu e un soldat amărât, ci e general mare. 


Cum zicea părintele Arsenie: „lar acolo, la vămi, sunt draci bătrâni şi vicleni, 
măi!” Adică pe care nu-i poţi înşela. Bătrâni de la facerea lumii, care sunt învechiţi 
în răul răului şi care ştiu foarte bine să ne învârtească pe degete şi să facă cu noi ce 
vor, dacă Dumnezeu nu ne ajută. 


Aşa şi aici: cu plăcerea asta pe care ţi-o dă judecata, vorbirea de rău, povârnirea 
celuilalt în jos şi ridicarea ta în sus, pe tine să te pui pe un piedestal iar pe celălalt 
să-l cobori, această dependenţă este greu de biruit. Dar şi dacă începi s-o biruieşti, 
încetul cu încetul, treaptă cu treaptă, aşa cum se biruieşte orice patimă...! 





Femeia gârbovă astăzi: Un popor gârbovit de ploconiri, linguşeli, lipsă de 
verticalitate; o omenire tip “Prikoke”, cocoşată de păcate şi manipulată să se 
simtă “liberă” când este mai robită şi să fie fericită scormonind în gunoaiele 

lumii. Cum arată omul îndreptat de Hristos? 


== 


XANANG 


6.12.2014 


Predici actuale ale Pr. Claudiu Melean la vindecarea femeii gârbove: Unde 
privim, ce vedem, ce cultivăm? 


“Gata, imediat, cum vine cineva cu bani mai mulţi, noi gata, facem plocoane, 
linguşeli. Păi asta înseamnă că suntem un popor gârbovit, un popor care ne lăsăm 
duşi de nas, care ne lăsăm păcăliți, care ne lăsăm fraieriți de foarte multe ori de 
lumea aceasta plină de bani. Suntem mulţumiţi, suntem fericiţi că avem de 
mâncare, că avem un loc de muncă, că avem „distracţie”. Aşa zicea cineva: „dă-le 
la oameni mâncare şi distracție, şi oamenii toţi te vor asculta!”. Şi, după principiul 
acesta, foarte multe popoare au fost manipulate, au fost duse unde au vrut 
conducătorii lor. Le-au dat de mâncare şi distracție. Şi-n felul acesta au fost 
aplecaţi oamenii să nu mai vadă altceva. Să nu mai vadă libertatea adevărată, să nu 
mai aibă verticalitate, să nu mai poată hotărî singuri nimic! Adică: ei să vadă 
gunoaiele şi să fie dirijaţi într-o parte şi-n alta după cum vrea politicul - ca să zic 
aşa. Şi asta nu întâmplător!“ 





Cuvântul părintelui Claudiu Melean (Cluj) la Duminica tămăduirii femeii 
gârbove (2013): 


În numele Tatălui, şi al Fiului, şi al Sfântului Duh, Amin! 


Slăvit să fie Domnul! lubiţi fraţi şi surori, au fost aşa de multe cuvinte în ziua de 
astăzi şi aş vrea să îmi îngăduiți în câteva minute să fac o legătură între 
Evangheliile cu atâția bogaţi care au fost înainte - foarte multe - cu Evanghelia din 
ziua de astăzi. Şi am vorbit, şi s-a vorbit aici foarte mult despre aceşti bogaţi. Şi aş 
vrea să vedeţi că eu îi asemăn foarte mult cu femeia gârbovă. Ştiţi de ce? Pentru că 
bogaţii aceştia priveau în jos. Şi vedeau bogăţia foarte tare şi aceasta era problema 
lor, că nu mai vedeau nimic altceva decât bogăţia, aşa cum femeia gârbovă nu 
vedea decât lucrurile pământeşti, lucrurile de jos. 


Și aş vrea să ne gândim ca un om care are verticalitate, un om vertical şi cu 
coloana vertebrală - dacă vreţi fizic luând - dar cu verticalitate duhovnicească, vede 
nu doar lucrurile de sus. Adică femeia gârbovă vede lucrurile de jos, omul vertical 
nu vede numai lucrurile de sus, ci vede tot, adică şi cele de sus şi cele de jos. Şi 
asta are o importanţă extraordinară, pentru că omul investeşte în ceea ce vede. 
Adică ceea ce vede pentru el este de mare preţ, de mare importanţă, are un impact 
foarte mare. 


În mall-uri, în magazine, oamenii ştiu, vânzătorii ştiu, cei care organizează acolo 
ştiu foarte bine că produsele care sunt puse la nivelul ochiului se cumpără cel mai 
mult. Degeaba le pui Jos, undeva ascunse acolo, că acelea le văd oamenii, dar mai 
greu; sau sus, foarte sus - omul e foarte comod - ce vede în faţa ochilor săi se vinde 
foarte repede. Şi lucrul ăsta se întâmplă chiar în psihologia noastră, în tot ce 
priveşte viaţa noastră de zi cu zi. Uitaţi-vă, cum ni se bagă la televizor anumite 
lucruri zilnic, zilnic să le tot vedem. Începem să ne obişnuim cu ele şi să credem că 
aia e normalitatea. Vedem pe internet anumite lucruri, şi zilnic ni se face reclamă - 
reclama tocmai asta face, îi bagă omului în cap, fără să vrea el, o anumită imagine, 
să se obişnuiască cu anumite lucruri în aşa fel încât la un moment dat să creadă că 
asta e normalitate. 


Ei, omul care este vindecat de Hristos, care e ridicat de Hristos cu privirea în sus, 
cu privirea la Dumnezeu, acela ştie să privească şi cele de sus, şi cele de jos. Dacă 
vreţi, mergi în magazin şi nu iei toate care îţi sunt la nivelul ochiului, te uiţi care 
sunt mai de calitate, care au preţ mai bun. Deci, un om care se străduie să gân- 





dească face lucrul ăsta, omeneşte vorbind, apoi duhovniceşte nu ar trebui să fie cu 
atât mai mult? Să analizeze lucrurile şi cele de jos, şi cele de sus. Omul care vede 
lucrurile de jos, investeşte în cele de jos. 


Și zicea Sfântul Nicolae Velimirovici foarte interesant că, dacă vezi cele de jos, 
cele pământeşti, şi investeşti în ele, le dezvolți foarte tare - şi lumea de astăzi, 
Europa de astăzi a ajuns ca o femeie gârbovă - s-a dezvoltat aşa de puternic pentru 
că a investit şi a privit lucrurile acestea pământeşti, de Jos, şi a investit tot în ea, în 
lumea aceasta de jos. Şi de-aia au apărut acum, vedeţi, mijloace moderne de 
comunicare, a apărut o tehnologie extraordinară, pentru că omul a investit foarte 
mult în cele de jos. 


Omul duhovnicesc nu investeşte doar în cele de sus, ci investeşte cel mai mult în 
cele de sus, şi le dezvoltă şi pe cele de jos, implicit; adică are o viziune mult mai 
mare. Dacă vreţi e ca şi comparaţia dintre un vultur şi o găină. Păi, ce ar înţelege 
găina când ar veni un vulturi şi i-ar zice: „Păi, stai, că lumea asta atât e de mare şi 
de frumoasă, sunt munţi extraordinari, şi păduri, şi văi, şi flori, şi câmpii.” Ce ar 
înţelege găina? Fa ar zice: „Asta e curtea mea, asta e totul, asta e toată lumea mea, 
am ce mânca, am de toate aicea.” Exact aşa este diferenţa între un om duhovnicesc 
şi un om lumesc care îşi vede curtea lui, ograda lui foarte bine pusă la punct - are 
gunoi, are râme, are unde să doarmă, are ce mânca şi nu îl mai interesează nimic 
altceva. 


Și, de aceea, vedeţi, impactul ăsta e foarte slab la noi, când noi vorbim despre 
lucrurile cereşti: dacă nu vorbim cu convingere, oamenii nu vor putea să priceapă 
şi să înţeleagă ce este dincolo de ograda lor, dincolo de ceea ce văd oamenii 
gârboviţi de patimi, de poftele acestea lumegşti şi trecătoare. 


O Europă gârbovită, adică aplecată şi, aş zice eu, şi ţara noastră a început să se 
gârbovească; nu ştiu dacă din cauza evanghelizatorilor [sectanţi] sau din ce cauză a 
început să se plece, şi a început să se plece în aşa un mod ruşinos. Adica, n-am 
NIMIC cu nici un popor din lumea aceasta, dar cum vine cineva din America - 
imediat le facem plecăciuni. Staţi un pic, noi avem o demnitate de români, avem o 
demnitate de oameni verticali, de oameni credincioşi care am primit credinţă de la 
Sfântul Andrei. Şi-atuncea trebuie imediat să ne plecăm în faţa tuturor străinilor 
care au bani? Asta înseamnă că nu ai verticalitate. Gata, imediat, cum vine cineva 
cu bani mai mulţi, noi gata, facem plocoane, linguşeli. Păi asta înseamnă că suntem 
un popor gârbovit, un popor care ne lăsăm duşi de nas, care ne lăsăm păcăliţi, care 
ne lăsăm fraieriți de foarte multe ori de lumea aceasta plină de bani, de lumea 
aceasta care investeşte în cele de jos, care le dezvoltă foarte puternic pe cele de jos, 





şi care nu mai investeşte - şi ne învaţă şi pe noi să nu mai investim în cele de sus - 
în cele cereşti. 


Acum aş vrea să vă întrebaţi: pentru ce aţi făcut pasiune, ce vă pasionează pe 
fiecare dintre dumneavoastră? Adică, aicea e uşor să ne gândim la cele de sus şi e 
frumos, dar eu zic că e foarte puţin să te gândeşti duminica 2 ore dimineaţa, 3 ore 
după-masă, 5 ore pe săptămână - e destul să investeşti şi să priveşti la cele de sus?! 
V-aş întreba: când sunteţi singuri, la ce vă gândiţi? Când stai singur acolo, te pui 
seara la culcare sau rămâi odată singur la serviciu, într-o parte sau în alta, la ce te 
gândeşti? Ca să vedem cât suntem de gârboviţi sau de drepţi, ce coloană vertebrală 
avem, duhovniceşte. Haide să ne luăm şi să ne analizăm mintea noastră şi sufletul 
nostru. Pentru că dacă face unul o pasiune din Dumnezeu, atunci Dumnezeu 
trebuie să vină în mintea noastră când suntem singuri, Dumnezeu trebuie să vină în 
mintea noastră şi când suntem bucuroşi, şi când suntem necăjiţi, şi când avem 
realizări, şi când suntem dărâmaţi, când suntem îmbolnăviţi. Omul duhovnicesc le 
priveşte pe toate şi alege din fiecare - aşa, ca şi albina - din fiecare floare alege 
nectarul, alege partea cea bună, cum zicea Sfântul Vasile cel mare despre cărți: 
Luaţi şi citiţi, citiți cărţi, şi alegeţi din ele toate lucrurile de folos, aşa cum albina îşi 
alege mierea şi nectarul. 


Eu aş zice: haideţi să încercăm, duhovniceşte, să ne dez-gârbovim, cu ajutorul 
Domnului lisus Hristos, să-L rugăm pe Hristos să-Și trimită mâna Lui şi harul Lui 
peste noi, ca să ne ridice mintea spre cele cereşti, să ne ridice inima, să investim şi 
în cele de sus, nu numai în cele de jos, sau să investim fiecare, la fiecare parte, aşa 
cât merită. 


Zicea Sfântul Maxim mărturisitorul: Dă fiecărei părți a umanităţii tale ceea ce 
merită. Adică trupului să-i dai mâncare, îmbrăcăminte, atât cât este necesar. Dar 
să-i dai şi sufletului. Aici este păcăleala gârboveniei duhovniceşti: omul dă trupului 
de toate şi începe să investească în el, începe să îi dea mult mai mult decât îi 
trebuie, şi sufletului nu mai are timp, nu mai are chef, nu mai are pasiune să-i 
dăruiască nimic. 


Ei, când omul lui Dumnezeu priveşte gârbovenia în toată urâţenia ei, când omul 
duhovnicesc vede că diavolul vrea să ne gârbovească şi să ne lege de pământul 
acesta cu legături, cu lanţuri, cu funii foarte puternice, acela Îl roagă pe Hristos să 
îl dezlege, să i le taie, acela merge şi caută dezlegarea cu tot sufletul, cu toată 
puterea lui. Omul când înţelege că priveşte prea îngust... - e foarte greu să înţelegi 
că priveşti îngust; mi-a fost mie foarte greu, multă vreme, să înţeleg că am privit 
îngust, un segment foarte scurt, foarte mic, şi să văd că Dumnezeu de fapt de acolo 





de sus priveşte altfel, vede altfel. Şi nu putem să înţelegem tainele acestea ale 
mântuirii sufletului, ale dez-gârbovirii, decât dacă privim în ambele sensuri, adică 
să vedem tot. 


Când eşti vertical vezi şi sus, şi jos, înţelegi şi lucrurile cereşti, şi cele pământeşti. 
Le ziceam şi dimineaţă, la predică: Cum să înţelegi cele cereşti dacă înaintea 
ochilor tăi şi înaintea minţii tale se perindă mai mult cele pământeşti? Acelea îți 
rămân în minte. Dacă nu deschidem Sfânta Scriptură, nu avem cum să pricepem 
lucrurile cereşti, nu avem cum să înţelegem tainele lui Dumnezeu, pentru că aici 
sunt ascunse: în Scriptură, în Biserică, în rugăciune, în cântare, în dragostea 
frăţească. Numai prin felul acesta putem să înţelegem tainele cereşti, numai în felul 
acesta ne putem ridica privirea de la lucrurile, de la gunoaiele lumii de jos. 


Aş vrea să încheiem adunarea din ziua de astăzi încurajați, încurajați de Hristos, 
care vine să ne ridice umplându-ne de bucuria cunoaşterii Sale, de bucuria 
deschiderii unui orizont mult mai larg, a deschiderii unei priviri mult mai înțelepte, 
mult mai hotărâte. Şi să Îl rugăm pe Hristos să ne dea o forţă, o binecuvântare să 
fim statornici, să fum verticali, să avem coloană vertebrală - duhovniceşte vorbind - 
în aşa fel încât orice vânturi şi orice furtuni, orice bucurii şi orice realizări, oricât s- 
ar dezvolta lumea aceasta de jos să nu fim impresionați de ea. 


Și noi să punem pasiune în lumea cea de sus, şi să încercăm să dezvoltăm în inima 
noastră, şi în inimile celor din jurul nostru, tocmai pasiunea şi dragostea pentru 
cele cereşti, pentru cele dumnezeieşti. Şi atunci vom vedea: cu cât le vom dezvolta 
noi mai tare în noi, şi Dumnezeu va trimite dezvoltarea celor cereşti în inima 
noastră, şi bucuria Lui cerească va fi treptat, astăzi un pic, şi dacă îți place şi pui 
pasiune, Dumnezeu îţi va da mai mult, şi îţi va da atâta încât vom ajunge ca şi 
înaintaşii noştri. 


Și cred că nu e imposibil lucrul acesta: gândiţi-vă la părintele Iosif, la fratele 
Traian, la atâţia fraţi care au pătimit, care au suferit. Ei au suferit plini de bucuria şi 
de nădejdea întâlnirii cu Hristos, pentru că ei ştiau unde să privească, ei vedeau 
altfel toată lumea, priveau altfel toată ţara aceasta, priveau altfel pe toți oamenii din 
jurul nostru. Nu-i priveau de jos, nu erau impresionați de bogăţiile lor, de averile 
lor. 


Uitaţi-vă la fratele Traian [Dorz], când au început să vină darurile din străinătate, 
nu s-a lăsat sedus şi impresionat de ele. Mulţi s-au lăsat, din păcate, mulţi s-au lăsat 
ademeniţi de lucrurile acestea de jos: ba o haină, ba o mâncare, ba nu ştiu ce, şi 





foarte mulți oameni din ziua de astăzi sunt păcăliți în felul acesta, foarte mulți. 
Pentru că pun preţ mai mult pe cele pământeşti decât pe cele cereşti. 


Aş vrea ca în ziua de astăzi să încercăm fiecare dintre noi să ne vedem echilibrul, 
să vedem fiecare dintre noi cum stăm cu viaţa noastră, cu gârbovirea noastră 
duhovnicească, cu gârbovirea noastră sufletească, şi să-L rugăm pe Dumnezeu să 
ne dea un discernământ limpede şi clar încât să valorificăm şi să dăm fiecărui 
lucru valoarea lui adevărată, pe care Dumnezeu a lăsat-o. Amin. 


i se se 


Predica Pr. Claudiu Melean la Duminica tămăduirii femeii gârbove (2012): 


Preacucernice şi iubite părinte, iubiţi frați întru Hristos, am început să tresărim - 
cred că fiecare dintre noi - dimineaţa, când am văzut zăpadă, şi acum am tresărit 
din nou când am auzit cuvintele, pentru că simțim bucuria Crăciunului cum se 
apropie pas cu pas de sufletele noastre. Şi parcă ni s-au descrețit frunţile, parcă ni 
s-a îndreptat spatele, parcă viaţa duhovnicească începe să intre mai cu putere în 
inimile noastre, mai ales că am venit astăzi la Sfânta Liturghie. 


Biserica ne-a aşezat înaintea inimilor noastre o Evanghelie, o minune pe care 
Domnul lisus Hristos o face şi care nu are în sinea ei un lucru spectaculos ca şi 
multe alte minuni: o femeie gârbovă, o femeie cocoşată, "o femeie care nu se putea 
îndrepta nicicum” - ne zice evanghelistul Luca, în cap. 13. Venise în zi „de 
sâmbătă” în sinagogă. Ştiţi că evreii merg sâmbăta, prăznuiesc „sâmbăta” ca zi de 
odihnă. Venise în sinagogă, şi acolo o vede Mântuitorul. Adică în această suferință 
a ei, îi zice doar câteva cuvinte: „Femeie, eşti dezlegată de neputinţa ta!” Şi-a pus 
mâinile asupra ei, şi ea îndată s-a îndreptat. Şi slăvea pe Dumnezeu. Păi, în asta stă 
toată minunea. Şi de multe ori oamenii spun că „nu e mare lucru”. 


Nu ştiu dacă în ziua de astăzi se poate ca, prin operaţie, să se vindece cineva de 
îndoirea coloanei vertebrale. Dar cert este că Mântuitorul vrea să transmită ceva şi 
prin vindecarea acestei femei. Că nu degeaba precizează Sfântul Luca că „această 
femeie avea un duh de neputinţă, şi nu putea să se ridice în sus nicidecum”. Asta 
însemna că ea mergea cocoşată, şi ce privelişte avea? la încercaţi să mergeţi 
aplecaţi în jos, şi cu o cârjă de un metru-aşa, şi vedeţi ce privelişte aveţi, ce vedeţi. 
De bună seamă că veţi vedea mai bine asfaltul, lucrurile de pe drum, bordurile, dar 
de bună seamă că nu veţi vedea frumuseţile - nici ale caselor, nici ale ninsorii, nici 
ale norilor sau ale soarelui, necum să vezi cele mai mari frumuseți ale cerului. Și 
asta vrea să ne arate Mântuitorul de fapt, că omenirea întreagă, prin păcat, s-a 





gârbovit, că omenirea întreagă, prin depărtarea de Dumnezeu, a început să pri- 
vească la lucrurile de jos, a început să-şi îndoaie verticalitatea duhovnicească şi să 
nu mai vadă cele cereşti, să vadă doar cele pământeşti. Şi culmea ştiţi care este? Că 
lumea în care trăim parcă acelaşi lucru vrea să ne înveţe - aşa de multe lucruri ne 
înconjoară, care ne arată realitățile acestui pământ încât, dacă am sta să le 
analizăm, am intra în disperare foarte repede. 


Dacă aţi fi în locul unui duhovnic, al unui preot care spovedeşte, şi aţi vedea câte 
probleme are fiecare om în parte, dincolo de aparențele care ne înşală de foarte 
multe ori, dacă aţi vedea câte femei sunt necăjite că sunt bătute de soţii lor, că sunt 
înjurate, că nu sunt respectate, câţi bărbaţi sunt în tot felul de patimi - ale 
alcoolului, ale desfrâului - câți tineri sunt disperaţi că nu pot să îşi găsească un rost 
în viaţă, că nu-şi găsesc un loc de muncă, câţi tineri văd că nu mai are nici un rost 
să înveţe, să facă şcoală, că nu-şi trec examenele sau că le trec prin fel şi fel de alte 
metode decât învățatul, poate că, stând să ascultați într-un post al Crăciunului sau 
al Paştilor o mulțime de spovedanii, aţi pleca deprimaţi. Şi cred că nu se întâmplă 
lucrurile acestea degeaba. Hristos a dat preotului putere să spovedească pentru ca 
el să nu plece acasă dărâmat. Să ştiţi, dacă am fi numai cu puterea omenească, am 
fi dărâmaţi după câte auzim la spovedanie. 


Dar Dumnezeu vrea să vină în ziua de astăzi şi să ne îndrepte privirea în sus. Vrea 
să ne spună: Nu mai priviţi cu disperare la partea goală a paharului, nu mai priviţi 
necăjiţi la câte rele se întâmplă împrejur, ci priviţi cu nădejde la Cer, la viața 
veşnică, la mântuirea pe care Hristos a venit să v-o dăruiască. 


Pentru că El S-a coborât din Ceruri tocmai din această cauză, că oamenii nu mai 
puteau să privească spre Cer, că oamenii au ajuns într-o aşa nesimţire - zice unul 
dintre părinţii Bisericii, Sfântul Maxim mărturisitorul - că nici n-au mai dorit cerul. 
Și m-am gândit: oare, câtă realitate şi în ziua de astăzi! Câţi oameni îşi mai doresc 
Împărăţia lui Dumnezeu, viaţa veşnică? Câţi oameni doresc să trăiască împreună 
cu Dumnezeu şi cu toţi sfinţii? Foarte puţini. De ce? Pentru că ne-a obişnuit lumea 
să ne dorim cele de aici, de pe pământ, să scormonim în gunoaiele lumii şi să ne 
bucurăm de ele. 


SR 5 e 


Am văzut un filmuleţ foarte interesant, un fel de desen animat, pe internet, cu un 
„porcuşor” [Prikoke]. Un porc ce trăia în coteţ şi zicea: „Măi, oare ce vor dihăniile 
astea cu două picioare cu mine de-mi dau atâta de mâncare? Poate că vor să mă 
sloboade la libertate, vor să fiu mai puternic, oare de ce m-or hrăni mai mult, dar 
eu nu pot să mănânc mai mult”. 





Povestea lui prikoke (cu tâlc!): 


https://www.youtube.com/watch?v=793zQIDfryE&feature=emb_logo 


Uite, vine pisica din curtea respectivă şi zice: „Măi porcule, hai să te învăţ eu cum 
e cu libertatea adevărată. Uite, oamenii ăştia vor să te îngraşe ca să te taie de 
Crăciun”. 


Şi porcul zice: „Du-te de aicea, că eşti animal şiret! Tu vrei să spui că oamenii îmi 
vor mie răul, vor să mă taie! Nu, oamenii sunt prietenii mei, ei mă scarpină după 
ureche, uite - îmi dau paie, îmi dau lături, îmi dau de toate. Păi şi-acum cum vii tu 
aicea să îmi spui că ei vor să mă omoare pe mine?!” 


Și pisica îi spune: „Eu am mai cunoscut şi alţii ca şi tine, care au trăit prin coteţe 
din astea, şi toţi au ajuns prin răcituri, prin cârnaţuri, prin tot felul de mese ale 
dihăniilor cu două picioare”. 


ŞI porcul zice: „Dar ce am de făcut?” 


„Păi uită-te, coteţul e putrezit de acuma de atâta vreme, tu cât eşti de mare, zi 
„Acum!!”, te trânteşti în el şi fugi în pădure la libertate” - îi zice pisica. 


Dar porcul zice: „Cum libertate, dar nu am eu aicea libertate? Păi eu am tot ce 
vreau aicea. Am de mâncare, am unde să dorm, nu-mi lipseşte nimic”. 


Şi atunci ia şi se duce din nou la troacă, că i-au pus oamenii iar ceva de mâncare, şi 
zice: „Mai vino iar mâine pe la mine şi mai discutăm”. 


&&& 

După ce-am văzut desenul ăsta animat, m-am gândit cutremurat: câtă asemănare cu 
noi, oamenii, cu lumea aceasta în care trăim cu diavolul care vine să ne înşele, să 
ne păcălească, care ne face să avem impresia că „noi avem tot!”, că „suntem 
liberi!”. 

Zicea pisica acolo, la un moment dat zice: „tu n-ai nimic dar ţi se pare că ai totul!” 
Și aşa suntem noi oamenii: n-avem nimic, mai nimic pe pământul acesta şi ni se 
pare că avem totul. Suntem mulțumiți, suntem fericiți că avem de mâncare, că 
avem un loc de muncă, că avem „distracţie”. Aşa zicea cineva |“Marele inchizitor” 
al lui Dostoievski, n.n.]: „dă-le la oameni mâncare şi distracţie, şi oamenii toţi te 
vor asculta!” Şi, după principiul acesta, foarte multe popoare au fost manipulate, 
au fost duse unde au vrut conducătorii lor. Le-au dat de mâncare şi distracție. Şi-n 





felul acesta au fost aplecaţi oamenii să nu mai vadă altceva. Să nu mai vadă 
libertatea adevărată, să nu mai aibă verticalitate, să nu mai poată hotărî singuri 
nimic! Adică: ei să vadă gunoaiele şi să fie dirijaţi într-o parte şi-n alta după cum 
vrea politicul - ca să zic aşa. Şi asta nu întâmplător! 


Hristos vine în ziua de astăzi să ne înveţe că am fost creaţi oameni verticali. Cred 
că am mai zis aici: în limba greacă „om” se spune „anthropos” şi cuvântul ăsta 
analizat, înseamnă „privitor în sus”. Omul a fost creat de Dumnezeu să privească în 
sus, să-şi dorească Cerul, să dorească mântuirea! Dar diavolul a-nceput să-l facă să 
privească în Jos. 


În femeia gârbovă din Evanghelie ar trebui să ne vedem pe fiecare dintre noi în 
parte, şi toată omenirea la un loc, [pe] care ne-a înşelat diavolul să privim şi să ne 
mulțumim cu cele de pe pământ, să fim „liniștiți şi fericiţi”. Şi când cineva ne 
spune: „păi, Cerul..., Împărăţia lui Dumnezeu..., Viaţa veşnică...” zicem: „a, 
păi... interesante lucruri, frumoase! Dar mai treci mâine pe la noi şi-apoi mai 
discutăm” - efectiv să nu ne mai sensibilizeze nimic. 


Hristos S-a pogorât din Ceruri ca să ne explice lucrurile acestea, ca să ne arate 
puterea de-a ne dez-gârbovi, de a ne îndrepta. Şi-am pus întrebarea: oare, ce- 


nseamnă un om vertical, un om cu verticalitate? Pentru că femeia aceasta, după ce 
Mântuitorul Şi-a pus mâinile peste ea - ne spune evanghelistul - „s-a îndreptat şi-L 
slăvea pe Dumnezeu”. A fost dezlegată de neputinţa ei şi, apoi, cu coloana ver- 
tebrală dreaptă ÎI slăvea pe Dumnezeu din Ceruri. 


Asta înseamnă că un om care are o verticalitate duhovnicească nu se mai lasă 
clătinat în dreapta şi-n stânga de nimic. Un om care are înaintea ochilor mântuirea 
pe care a adus-o Hristos, Împărăţia lui Dumnezeu, chiar şi după ce pleacă de la 
biserică el nu mai uită lucrurile acestea. Dacă vreţi, este ca o mamă care, atunci 
când are un copil mic, tot timpul îi poartă de grijă. Chiar şi atunci când nu este în 
prezenţa copilului, ea se gândeşte: „oare ce face copilul meu acum, cu cine este 
acum?”. Am văzut familii care fac cu schimbul - şi m-am bucurat tare mult - vin la 
biserică cu schimbul: o dată vine tata, o dată vine mama şi celălalt [părinte] rămâne 
acasă să aibă grijă de copil. Dar să nu credeţi că cel care este în biserică s-a rupt 
total de grija copilului - nici vorbă! EI se gândeşte: „e-n siguranţă cu soţul, sau cu 
soţia, sau cu cine l-am lăsat acasă?”. Ei, în felul acesta ar trebui să ne fie drag 
Hristos! Şi viaţa veşnică! Chiar şi după ce plecăm din biserică noi să ne gândim 
cum să nu-L pierdem pe Hristos, cum să avem grijă că Hristos să nu fugă, să nu 
plece de la noi! Sau, mai bine zis, să nu-L alungăm din viaţa noastră! Acesta este 
un om vertical. 





Asta ştiţi ce-nseamnă? Că după ce-am ieşit afară, când vine cineva şi ne supără, ne 
enervează, ne provoacă la mânie, noi [să] nu-L alungăm pe Hristos mâniindu-ne, ci 
încercăm s-avem răbdare, să ne stăpânim limba, să ne stăpânim nervii. Asta- 
nseamnă că, dacă cineva îţi dă bani mai mulţi, nu te duci în altă „Biserică”, nu te 
duci la altă sectă, nu ţi se schimbă învăţătura după cum bate vântul. Asta-nseamnă 
că, dacă ninge afară, sau plouă, sau e soare, sau e căldură, tu ştii că duminică ai de 
venit la biserică. Nu te mai împiedică nimic! Asta-nseamnă verticalitate! Înseamnă 
că, dacă prietenii şi colegii te-ndeamna la păcat, chiar dacă sunt majoritari, tu nu 
cedezi, tu rămâi pe poziția aceea pe care te-a pus Hristos, pe care te-a pus 
Dumnezeu! 


Uitaţi-vă ce zice Sfântul apostol Pavel efesenilor despre lucrul acesta: „EI ne-a dat 
pe unii apostoli, pe alţii prooroci, pe alţii evanghelişti, pe alţii păstori şi învăţători 
spre desăvârşirea sfinţilor, la lucrul slujirii, la zidirea trupului lui Hristos, până vom 
ajunge toţi la unitatea credinţei şi a cunoaşterii Fiului lui Dumnezeu, la starea 
bărbatului desăvârşit, la măsura vârstei deplinătății lui Hristos”. Şi aici, fiți atenţi, 
„ca să nu mai fim copii duşi de valuri, purtaţi încoace şi încolo de orice vânt al 
învăţăturii, prin înşelăciunea oamenilor, prin vicleşugul lor, spre uneltirea rătăcirii,; 
ci, ţinând adevărul în iubire, să creştem întru toate pentru EI, care este capul: 
Hristos”. 


Ia, uitaţi-vă că Sfântul apostol Pavel de atunci vorbea despre „a fi copii duhov- 
niceşte, purtaţi încoace şi-ncolo”, despre „înşelăciunea oamenilor”, despre „vicle- 
şugul unor oameni”. Să ştiţi că, şi-n ziua de astăzi, sunt foarte mulţi oameni 
vicleni, care-ncearcă să-i ducă - mai ales pe tineri - spre pierzare. Deschideţi numai 
internetul şi veţi vedea! Nu mai sunt vremurile acelea ca să vină cu forţa, să vină 
„comunismul”, sau să vină turcii, şi să ne oblige să nu mergem la biserică şi să nu 
ne închinăm, ci sunt vremuri schimbate într-un vicleşug extraordinar, punându-i 
omului la dispoziție tot felul de porcării - omul să se-nveţe cu ele! 


Chiar discutam, săptămâna trecută, cu câţiva tineri - şi să mă iertaţi că vorbesc 
lucruri aşa, mai „deocheate” în biserică: atunci când au început „metodele 
contraceptive” să fie lansate pe piaţă, toţi „oamenii” au zis „Acuma s-a rezolvat 
<problema>! Putem să desfrânăm cât vrem, că n-o să mai avem copii!” Şi culmea 
ştiţi care-a fost? A crescut şi numărul de avorturi, a crescut şi numărul de- 
mbolnăviri, cu boli „cu transmitere”, pentru că oamenii au avut, de fapt, un alt 
interes, un vicleşug în spate: punând înaintea ochilor „metode contraceptive”, a 
fost o invitaţie - „de-acuma e liber să desfrânaţi! Nu mai ascultați de ce zice 
Biserica, nu mai ascultați de ce zice Dumnezeu, de-acum aveţi libertate”. 
„Libertatea” asta, din păcate, a ajuns o robie, au ajuns oamenii dependenţi de 





desfrânare. America e zăpăcită ca foarte mulţi tineri se-mbolnăvesc din cauza 
aceasta. De ce? Pentru că unii oameni au încercat să-i controleze pe tineri, au 
încercat să facă bani pe pielea lor tocmai inducându-le în cap, în minte, că „e liber 
să faci ce vrei: e liber să te-mbeti, e liber să te droghezi, e liber să fumezi,...” - 
toate sunt prezentate ca „lbertăţi”. Ca şi porcul despre care vă spuneam. Toţi se 
consideră „liberi”, toţi se consideră „drepţi, dezgârboviţi” - şi aceasta este cea mai 
periculoasă boală: să crezi că eşti bine dar, de fapt, boala să lucreze înlăuntrul tău. 


De aceea aş vrea ca, în ziua de astăzi, să ne gândim la ce a făcut Mântuitorul pentru 
femeie: la dez-gârbovirea ei trupească şi să ne gândim că vrea să ne dezgâr- 
bovească şi pe noi duhvovniceşte! Vrea să ne facă să ne ridicăm privirea în sus şi 
să ne ferim de orice fățărnicie, pentru că omul care este fățarnic este gârbov 
duhovniceşte. 


Acela care joacă teatru, se prezintă în Biserică într-un fel, în afară, în alt fel. 
Aceasta arată o micime a sufletului. De aceea, cei care erau de faţă la vindecarea 
femeii gârbove încep să vadă o altă problemă: că Mântuitorul „a călcat sâmbăta” - 
aşa spun făţarnicii, fariseii, mai marele sinagogii - „veniţi în celelalte zile şi vă 
vindecaţi, iar nu sâmbătă!” lar Mântuitorul vrea să arate de fapt că „sâmbăta” - sau 
ziua Domnului - este şi mai potrivit să faci binele! E şi mai potrivit să te mi- 


lostiveşti de cel de lângă tine! Sau, dacă vreţi, în „ziua Domnului” e şi mai potrivit 
să te îndrepţi duhovniceşte, să-ţi ridici privirea spre Dumnezeu, să te încurajezi, să 
pleci acasă plin de nădejde că - deşi în jur ţi se pare că totul se năruie, totul se 
dărâmă, totu-i plin de nedreptate, de minciună, de neadevăr - totuşi Hristos rămâne 
în Ceruri drept, demn, cu aceeaşi rânduială, cu aceeaşi dragoste, cu aceeaşi bună- 
tate, cu aceeaşi iertare. 


EI vine de Crăciun din nou şi Se pogoară în inimile noastre chiar dacă sunt mai 
puţini care-L doresc, chiar dacă-s mai puţini care-L cred, chiar dacă sunt mai puţini 
- sau suntem unul singur! - până va fi unul singur, Hristos va veni! Hristos va avea 
aceeaşi Evanghelie, aceeaşi iubire, aceeaşi iertare până când oamenii vor crede. 
După ce nu vor mai crede, când se vor gândi numai la cele pământeşti, atunci va 
veni Sfârşitul. Nu voi face caz de poveştile, de basmele pe care le aduc unii oameni 
despre „sfârşitul lumii în 21 decembrie [2012]”. N-au nici o legătură cu Scriptura, 
nici o legătură cu Dumnezeu. Aici se va vedea şi mai desluşit câtă dreptate are 
Evanghelia când spune că „despre ceasul acela nu va şti nimeni”! Şi aici vor 
rămâne de ruşine toţi aceia care încearcă să manipuleze. Pentru că a fost un film cu 
2012 care i-a întărâtat şi i-a speriat pe toţi oamenii. Aici se va vedea câtă minciună 
poate să fie ascunsă subtil în filme, în anunţuri, în reclame, în tot ceea ce ne 
înconjoară. De aceea, eu aş zice: fiți cu mare băgare de seamă la tot ceea ce auziţi 





la televizor, la tot ceea ce citiți pe internet, la tot ceea ce se zvoneşte, şi nu vă luaţi 
după poveşti. 


Singurul lucru adevărat este Evanghelia! Singurul lucru adevărat este Dumnezeu şi 
mântuirea! Restul, toate s-au perindat prin istorie ca minciuni şi s-au dovedit cu 
timpul, numai că noi trăim acuma în ele şi de aceea poate că tremurăm un pic şi 
avem emoţii. Trăim în mijlocul lor. Dar Evanghelia niciodată nu s-a arătat de 
ruşine, niciodată nu s-a arătat mincinoasă. Toate s-au împlinit! Mai urmează 
Apocalipsa. Mai urmează Sfârşitul lumii. Şi acesta se va împlini, dar nu după cum 
vor oamenii, ci după cum vrea Dumnezeu. Nici chiar după cum vor preoţii - dacă 
vreţi. Eu n-o să pot niciodată, chiar cu Evanghelia [în mână] să vorbesc altceva 
decât ce spune Evanghelia, că atuncea aş deveni eu mincinos, chiar dacă ţin 
Evanghelia în mână. Evanghelia însăşi arată adevărul! Evanghelia însăşi ne poate 
ține vertical. Şi - dacă vreţi - aşa cum [la] un pomişor mic îi punem un țăruş ca să 
crească drept, poate că aşa ar trebui să punem Evanghelia, aşa ar trebui să-L punem 
pe Hristos lângă noi şi, prin citirea Scripturii, şi prin spovedanie, şi împărtăşanie - 
încă de mici -, pentru ca să nu creştem pe de lături, pentru ca să nu umblăm pe 
arături, pentru ca să nu o luăm pe alt drum decât ne-a pus Hristos ca să ajungem la 
destinaţie, adică la Împărăţia lui Dumnezeu. 


Vă mulţumim că ne-aţi primit cu colinda, am vrut să vă aducem bucurie pentru ca 
împreună să privim în sus, pentru ca împreună să nădăjduim în Hristos cel care ne 
îndreaptă, cel care ne întăreşte şi cel care ne poate ţine vertical. Amin! 





“Devii ceea ce iubeşti”. Predici la vindecarea femeii gârbove. Gârbovirea şi 
făţărnicia lumii care îl refuză pe Hristos, dorind încrâncenat lanţurile satanei 
vs fericirea cerească ascunsă în suferinţa asumată 


4.12.2016 


Predica Pr. Cezar Axinte (Biserica din Mamaia - Capela Tinerilor) la 
Duminica a XXVII-a după Rusalii - Tămăduirea femeii gârbove - Lupta 
marilor făţarnici ai acestei lumi împotriva adevărului şi pentru pervertirea 
copiilor 


Transcrierea unui fragment (de la min.29:45) 


[...] Atât de orbi ajunseseră din pricina mândriei şi din pricina pizmei şi din pricina 
invidiei, încât stăteau împotriva adevărului, iar Adevărul era Hristos, Cel care în 
faţa lor vindecase ceea ce era de nevindecat. lar cel ce stă împotriva Adevărului 
vădit şi-l neagă şi-l respinge şi-l batjocoreşte, acela se demonizează [vedeţi şi aici - 
n.n.]. 


Și vedeţi că sunt astăzi foarte mulţi oameni de mare calitate, de mare anvergură 
socială, de mare deschidere umanistă şi europeană, dar sunt cu totul şi cu totul 
demonizaţi. Şi o să întrebaţi de ce. 





Pentru că, atâta timp cât eşti conducătorul unui neam care este și creştin și creştin- 
ortodox, adică în Biserica cea una, iar tu vrei să introduci în sufletul acelui neam, 
în sufletul cel mai curat al acelui neam, adică al copiilor, o învăţătură stricătoare de 
minte şi care te duce la pierzare, înseamnă că eşti cu totul şi cu totul în lucrarea 
satanei. lar aceasta o spun pentru că zilele acestea şi de mai mulţi ani, de fapt, este 
o luptă infernală, îngrozitoare presiune, ca în şcolile noastre să se introducă 
educaţia nenorocirii [sexuală - n.n.], iar cu aceasta generaţiile noastre, ale părinților 
noştri şi ale noastre, care suntem deja viciaţi de ideologia aceea drăcească |comu- 
nismul, n.n.] vor [părea] fericite faţă de generaţia copiilor noştri care vor fi cu totul 
şi cu totul lipsiţi de orice apărare. 


Şi este cazul acum - era cazul mai demult - ca creştinul să arate că el nu are frică să 
mărturisească că el este următor lui Hristos, (...) şi că, atunci când se pune 
problema să-mi batjocoreşti copilul, mama, neamul sau credinţa, să te temi şi să te 
cutremuri pentru că toiagul de fier va fi al tău şi iadul va fi al tău, atâta timp cât cu 
noi este Dumnezeu. 


Deci iată, fraților, fățărnicia mai-marilor de ieri, de azi şi până la sfârşitul istoriei. 
Mântuitorul le spune pe nume, fiindcă aceia n-au îndrăznit să 1 se adreseze: <Cum 
faci tu această sâmbăta?! Nu ştii că sâmbăta spune Moise că nu ai voie să faci aia şi 
cealaltă şi Te omorâm cu pietre?!> Dar, pentru că erau fricoşi şi laşi, s-au adresat 
poporului spunând: Ştiţi bine că aveţi şase zile să vă vindecaţi. Cum îndrăzniți să 
veniţi sâmbăta? 


Iar Mântuitorul, înțelegând fățărnicia lor şi frica lor şi laşitatea lor, le-a spus pe 
nume: Viclenilor! Făţarnicilor! Care dintre voi nu dezleagă sâmbăta gura boului, 
care nu-l dezleagă pe asin, care nu-şi scoate boul din grajd, din întuneric şi nu-l 
duce să-l adape? Cu cât mai preţios nu este sufletul unui om decât vitele şi porcii şi 
animalele tale, făţarnice, care strecori țânţarul şi înghiţi cămila? Şi atunci cu toţii s- 
au ruşinat şi şi-au dat seama că litera aceea pe care ei o interpretau împotriva omu- 
lui este ucigătoare. Şi a venit un Om, Cel care a dat Legea, care este şi Dumnezeu, 
şi le-a spus: Vai vouă, făţarnicilor! şi Morminte văruite, că pe de afară vă arătaţi 
frumoşi şi strălucitori, dar înăuntru sunteţi plini de toată necurăţia! 


Acestea ni le spune Mântuitorul, că cei care nu se leapădă de frică, cei care nu se 
leapădă de apăsarea aceasta, presiunea aceasta pe care o pune pe noi vrăjmaşul 
mântuirii prin lucrarea păcatelor şi prin îndărătnicia de a ne duce în faţa lui 
Dumnezeu, să spunem aşa ca şi femeia gârbovă care nici măcar nu cerea: <Doa- 
mne şi Mântuitorul vieţii noastre, iată, suntem cu totul şi cu totul încovoiaţi de 
păcatele noastre din tinereţe şi încă din copilărie. Să ne spovedim cum trebuie nu 





ştim şi nici nu vrem, fiindcă ne e ruşine. Ne e ruşine de oameni, dar nu ne-a fost 
ruşine de tine atunci când le-am făcut. Primeşte-ne pe noi, pe toţi, fiindcă este 
vreme de post, este vreme de cugetare întru adânc, primeşte-ne pe toţi, dă-ne nouă 
puterea să trecem peste ruşinea noastră!> 


Și acum vorbim de cei care nu pot să facă treaba aceasta şi să ştiţi că cei mai mulţi 
nu pot! 95% din creştini astăzi sunt dincolo de uşa bisericii pentru că le este ruşine 
să se spovedească şi pentru că judecă! Se uită la televizor şi zic: <ÎL ştiu pe acela! 
Este mai netrebnic decât mine! Cum să merg eu la el şi să mă dezlege pe mine?!> 
Și atunci stau şi stau şi gârboveală atacă mai tare coloana, până ce cu totul şi cu 
totul se lipesc de pământ. Însă aşa spuneau şi de Hristos: Cu domnul demonilor 
scoate pe draci afară. Îl batjocoreau în toate felurile, măcar că nu putea să-L 
vădească nimeni de păcat. Ei bine, noi sigur că suntem cei mai păcătoşi, pentru că 
aşa spunem când ne împărtăşim: Ai venit să mântuieşti pe cei păcătoşi, dintre care 
cel dintâi sunt eu! Iar fiindcă eu mă împărtăşesc aici spun că cel mai necăjit şi cel 
mai amărât sunt eu; dar, cu toate acestea, spune Mântuitorul: Luaţi Duh Sfânt. 
Cărora veţi ierta păcatele vor fi iertate şi cărora le veţi ţine, ţinute vor fi. Ce va fi 
iertat, dezlegat pe pământ, va fi dezlegat şi în cer. lar ceea ce va fi ţinut pe pământ, 
va fi ţinut şi în cer. 


De ce credeţi că pune Dumnezeu problema în aceşti termeni? Pentru că vrea să ne 
izbăvim de frică! lar frica este consecinţa păcatelor. Cel care are frică nu poate să 
fie fericit, iar Dumnezeu ne-a adus de la nimic la existenţă ca să fim fericiți. lar 
porunca este aceasta: Bucuraţi-vă pururea! Rugaţi-vă neîncetat! Daţi slavă lui 
Dumnezeu şi mulţumire pentru toate că aceasta este voia Domnului nostru lisus 
Hristos pentru voi! Amin! 


i se se 


Predica părintelui Hrisostom Rădăşanu la Mănăstirea Sihăstria Putnei la 
Duminica vindecării femeii gârbove - 7 decembrie 2008: Fericirea de a-l 
întâlni pe Hristos în suferinţă 


[ascultați mai ales de la min.de la min. 7:30 la 14:12] 


[...] Nu putem evita suferinţa. Vedeţi, stau lângă noi oameni săraci, în case fără 
curent electric, care mănâncă doar borş de cartofi - şi asta dacă au cartofi - oameni 
cu copii care, în timpul vacanței de iarnă, stau în casă pentru că probabil nu au cu 
ce să se încalţe sau, dacă au, încălțările sunt deja rupte. Şi nu-i sesizăm. Nu ne dăm 
seama că sunt acolo, lângă noi. Cu toate acestea, dacă vine o apă sau le arde casa 
sau ia apa casa aceluia, dintr-o dată ne sensibilizăm! Vedem la televizor şi scoatem 





bani din buzunar şi punem mână de la mână şi le facem casă. Şi asta ştiţi de ce? 
Pentru că suferinţa celuilalt, un necaz, o catastrofă ne sensibilizează şi pe noi. Şi nu 
mă întrebaţi de ce suntem aşa, dar aşa suntem. Nu ne sensibilizează nimic atunci 
când ne este bine, atunci când suntem bine hrăniţi, atunci când suntem bine 
îmbrăcaţi, atunci când nu ştim cum este să munceşti pentru o bucată de pâine. Nu 
suntem sensibilizaţi. 


Suntem sensibilizați ştiţi când? Atunci când ne doare şi ne doare tare. Atunci când 
ne doare înţelegem şi noi durerea. Atunci când suntem daţi la o parte înţelegem 
cum este să nu te bage nimeni în seamă. Atunci când nu se uită nimeni la noi 
pricepem şi noi olecuţă mai bine ce înseamnă să fii sărac cu duhul. Şi mai ales dacă 
lucrurile acestea se întâmplă pentru Dumnezeu şi împreună cu Dumnezeu. 


Suferinţa nu este un lucru de care să fugim. Asta este marea învăţătură pe care a 
transmis-o Domnul prin Fericiri. 


Iar Nicolae Steinhardt, un evreu care a trecut la Ortodoxie în timp ce se afla în 
închisorile comuniste, a scris un Jurnal despre toate chinurile pe care le-a putut el 
suferi acolo. Şi ştiţi cum s-a intitulat acest Jurnal? Jurnalul fericirii! Pentru că în 
toată acea negură, în tot acel necaz, în toată acea supărare care era în închisoare, 
acel evreu L-a găsit pe Hristos. Şi atunci totul a fost dat la o parte. Şi, când L-a 
găsit pe Hristos, a descoperit evreul nostru ce înseamnă fericirea. Şi de aceea 
Jurnalul lui despre închisoare se numeşte Jurnalul fericirii. 


Tu, iubite frate, poate nu trăieşti într-o închisoare. Nu stai într-o cameră de 4 pe 4 
cu 20 de persoane, nu ştii ce înseamnă să faci cu rândul la geam ca să poţi respira 
şi tu o gură de aer curat, nu ştii ce înseamnă să-ţi faci nevoile 20 într-un hârdău 
care se află în mijlocul camerei, nu ştii ce înseamnă să mănânci o pâine tare ca 
piatra în care nu se pot înfige dinţii, nu ştii ce înseamnă să mori de sete şi nimănui 
să nu-i pese, nu ştii ce înseamnă să fii luat la 12 noaptea şi băgat undeva la subsol 
şi bătut cu ranga la tălpi până când îţi pierzi cunoştinţa. 


Dar tu, iubite frate, care ai casă, ai familie, ai maşină, ai copii care te iubesc, care-ţi 
dau telefon, care te întreabă de sănătate, tu poţi să scrii un Jurnal al fericirii? Poţi 
să scrii un Jurnal al fericirii? Poţi să spui tu că, în mijlocul bucuriei tale sau al 
necazurilor tale, aşa mărunte cum sunt ele, şi bucuriile şi necazurile, L-ai întâlnit 
pe Hristos? 


Uitaţi-vă la această femeie bătrână, acea femeie gârbovă de 18 ani, cum s-a dus ea 
la biserică, la biserica evreiască, şi acolo, cum se duce toată lumea, n-a cerut mult, 





n-a cerut puţin, nu ştim ce era în mintea ei. Dar ştim un singur lucru: că, mergând 
această femeie la biserică, L-a întâlnit pe Hristos! Şi, după ce L-a întâlnit pe 
Hristos, n-a mai fost gârbovă! Şi n-a mai fost întristată! Şi n-a mai fost o persoană 
fără sens în viaţă! Un om care să privească numai la pământ. A fost un om care, 
atunci când L-a întâlnit pe Hristos, a descoperit cât de frumos e cerul. Şi cât de 
frumoase sunt feţele oamenilor. Şi cât de frumos este chipul Aceluia care a 
vindecat-o! 


Asta a făcut Hristos! A mers acolo şi a vindecat-o pe acea femeie şi i-a dat bucurie, 
i-a dat nădejde, i-a dat fericire. Şi poate 18 ani acea femeie, dacă ar fi scris un 
jurnal, cu siguranţă că l-ar fi intitulat Jurnalul fericirii. Pentru că la capătul a 18 ani 
L-a întâlnit pe Hristos! 


L-ai întâlnit pe Hristos, iubite frate? Dacă nu, înseamnă că viaţa ta este asemenea 
unui jurnal cu pagini goale. Se dau una după alta și paginile goale nu spun nimic. 
Se dau una după alta şi, la urmă, închizi şi ultima copertă şi ai în faţă o carte care 
nu-ți spune nimic. O carte care nu poate să schimbe este goală. Dar, dacă poţi să 
scrii un Jurnal al fericirii, pe fiecare pagină, pe fiecare filă din viaţa ta va sta scris 
un singur cuvânt şi acest cuvânt este Hristos. Pentru că singur cuvântul acesta 
poate da sens existenţei tale. 


Și, dacă încă nu L-ai întâlnit pe Hristos, iubite frate, Evanghelia de astăzi îţi spune 
c-ar fi bine s-o faci. [...] 


Cuvânt rostit de părintele Damaschin la Mănăstirea Sihăstria Putnei, 
duminică, 7 decembrie 2014 - Predică în Duminica a 27-a după Rusalii: 
Diavolul încovoiază, leagă şi înjoseşte, Dumnezeu ridică, dezrobeşte, vindecă 
şi înnobilează 


Transcrierea unui fragment: 


Asta face Dumnezeu: vindecă, tămăduieşte şi ridică! Diavolul nu face asta! Dia- 
volul face taman opusul lucrării lui Dumnezeu! Şi a venit Dumnezeu ca să strice 
toate lucrările diavolului. Diavolul înjoseşte, Dumnezeu înnobilează, diavolul 
îmbolnăveşte, Dumnezeu vindecă. Diavolul încovoiază pe oameni nu numai prin 
bolile cele trupeşti, ci mai ales prin bolile cele sufleteşti, Dumnezeu vine şi 





dezrobeşte; diavolul ne leagă mâinile sufletului nostru, dacă vreţi, voinţa ne-o ia în 
stăpânirea lui atunci când facem păcatul. 


Noi credem că suntem liberi atunci când putem să facem ceea ce vrem noi, ceea ce 
ne cere firea noastră pătimașă, ceea ce ne cer dorinţele noastre, oricare ar fi ele, 
fără îngrădire şi fără de cenzură. Credem că suntem liberi şi nu ne opreşte nimeni, 
dar Sfânta Scriptură ne spune “Ceea ce te stăpâneşte, aceea te înrobeşte”. Nu mai 
eşti om liber atunci când nu poţi alege să faci un lucru sau să nu faci un lucru. 
Când eşti mânat în a face o faptă, mai ales o faptă reprobabilă, fără să ai puterea a 
te opune ei, fără să poţi spune “nu ” acelei porniri, eşti oare om liber atunci? Ai tu 
stăpânire pe voinţa ta atunci? Când nu te poţi opri de la fumat, când nu poţi fără 
țigară, cum mi-a zis cineva acum, o femeie, de altfel, foarte cumsecade, care se 
spovedeşte la un părinte cu bună aşezare sufletească. Şi-a zis părintele respectiv, 
încercând să o aducă, să se poată şi ea împărtăşi, a scăzut standardul până într-atât, 
încât i-a zis: <<Soră, măcar trei zile, două zile, o zi ţine-te şi tu fără să pui ţigara în 
gură ca să poţi şi tu să te împărtăşeşti>>. Şi n-a putut. Este oare persoana aceea o 
femeie hberă? Dar noi, cu patimile noastre, cu neputinţele noastre? 

Am fost în urmă cu câteva săptămâni în capitală, cu câteva probleme admi- 
nistrative ale mănăstirii şi am stat la o familie de cunoscuţi care aveau televizor. ŞI- 
am spus că mi-a priit într-un fel, deşi n-am făcut bine ceea ce am făcut, dar mi-a 
priit acolo şederea, ca o să am ce să spun la popor din propria experienţă. Am venit 
după-masa de unde aveam să rezolv nişte probleme şi-am zis <<să mă culc puţin 
acum, sunt foarte ostenit>>. Şi era televizorul şi-am zis: <<ia să văd ce e la 
televizor>>. Mi-a sărit şi somnul, mi-au sărit toate şi nu te puteai dezlipi de acel 
instrument care nu-ţi dă libertatea să navighezi pe canale, ci este lanţ care-ţi 
înrobeşte mâinile şi mintea, să nu poţi tu să te odihneşti ca oamenii şi să ai mintea 
limpede. 
&&& 


Deci ne ţine vrăjmaşul prin fel şi fel de lucruri. Dumnezeu nu ne vrea aşa. Dumne- 
zeu ne vrea dezrobiţi, vrea să fim oameni liberi înăuntrul nostru. Demonii ne aduc 
în aşa hal, încât ne fac din om, neom. 


Vă aduceţi aminte de demonizaţii aceea, care stăpâniţi de duhurile necurate, 
dormeau prin morminte? Nu dormeau la casele lor, îşi rupeau hainele de pe dânşii, 
umblau dezbrăcaţi, goi prin mijlocul oamenilor, că le era ruşine oamenilor să se 
uite la ditamai bărbatul în toată firea umblând gol pe străzi. Este oare acest mod de 
a te comporta o demnitate pe care să o ofere vrăjmaşul ca şi consecinţă a ascultării 





de el? Nu este. Dumnezeu a venit să ne aducă la starea cea dintâi, fraților. Şi de 
aceea Evanghelia de astăzi trebuie s-o vedem ca pe un mesaj de mare nădejde 
pentru noi, fraților. De ce zic de mare nădejde? 


Femeia aceasta era bolnavă de optsprezece ani. Şi unde a găsit-o Dumnezeu când a 
vindecat-o? Acasă? Pe pat? La poartă? Bârfind, tânguindu-se şi cârtind? Nu. De 
optsprezece ani era bolnavă. Nu putea să stea în picioare cum stăm noi. Stătea 
aplecată şi era în biserică. Dacă după optsprezece ani era în biserică, înseamnă că 
ea nu şi-a pierdut credinţa în Dumnezeu. N-a cârtit împotriva lui Dumnezeu. Nu s- 
a deznădăjduit de starea în care era. Poate la început s-a rugat ca Dumnezeu să o 
vindece. Poate după zece ani nu mai credea că Dumnezeu poate să o vindece, dar 
asta n-a împiedicat-o să fie mai departe alături de Dumnezeu, nu s-a lepădat de 
Dumnzeu pentru că Dumnzeu nu i-a ascultat rugăciunea ca s-o vindece, ci a fost 
credincioasă lui Dumnezeu, fidelă lui Dumnezeu cu toată starea ei de neputinţă. 
Şi după optsprezece ani de neputinţă, ea tot în biserică era şi ce făcea acolo? ÎL 
slăvea pe Dumnezeu. Probabil s-a resemnat acum, nemaigândindu-se că ar putea să 
fie vindecată şi a luat această neputinţă a ei, cum am spune noi astăzi, ca şi crucea 
vieţii noastre şi să putem să o ducem cu răbdare până la sfârşit. Dar era în biserică, 
nu ca noi, unii dintre noi. 


Mi-ar fi frică să zic că dumneavoastră sau că cei mai mulți dintre d-voastră, dar 
unii dintre noi aşa facem: când cerem ceva de la Dumnezeu şi nu ni se împlineşte, 
imediat ne răzvrătim sau imediat spunem, ne pierdem răbdarea: <<Dar de ce pe 
mine Dumnezeu nu m-a ajutat? Dar de ce pe cel ce nu vine la biserică Dumnezeu îl 
binecuvântează? Dar de ce aceluia îi merge bine şi mie nu-mi merge bine? Doar eu 
mă spovedesc şi mă duc la biserică. Uite, numai pe mine nu mă aude Dumne- 
zeu.>> Poate ne pare rău după ce spunem aceste cuvinte în inima noastră şi uneori 
sunt expresia neputinței noastre omeneşti de a înţelege. Dar iată că în Evanghelia 
de astăzi învăţăm că la capătul tuturor răbdărilor şi că în deznădejdea cea mai mare 
în care poate să fie un om, poate şi atunci să vină Dumnzeu şi să facă milă. Sau... 
poate să nu [vindece]. 


Sfântul apostol Pavel, gândiţi-vă, a fost ales într-un mod deosebit, altfel decât 
ceilalți apostoli. Din prigonitor l-a făcut misionar şi apostol şi avea o râvnă atât de 
mare Sfântul apostol Pavel şi avea un elan în a-l propovădui pe Dumnezeu, aş 
îndrăzni a zice, ca mai mult decât ceilalți apostoli, neînjosind, Doamne fereşte, 
râvna celor doisprezece. Cu toate acestea, el spune într-una din epistolele sale că 
avea o neputinţă, un duh de neputinţă, cum avea şi femeia pe care a vindecat-o 
Mântuitorul şi zice că s-a rugat la Dumnezeu de trei ori să-l ridice neputinţa aceea, 
despre care nu se ştie. Unii ziceau că era o boală de ochi, alţii că era o boală a 





sistemului nervos, nu ştim. Și Dumnezeu nu i-a ascultat rugăciunea. Şi era Pavel, 
apostolul neamurilor, care propovăduia pe Dumnezeu, era slujitorul lui Dumnezeu. 
Şi care a fost răspunsul lui Dumnezeu la rugăciunea lui Pavel? A fost acesta: “Îţi 
este de ajuns, Pavele, harul Meu! Căci puterea Mea întru neputinţă se desă- 
vârşeşte.” De ce a zis Dumnezeu aceste cuvinte? Că atunci când suntem puternici, 
atunci când suntem sănătoşi, atunci când suntem împodobiţi cu multe daruri, cu 
multe harisme, există posibilitatea să credem că noi suntem cei care le facem pe 
toate, prin propriile noastre puteri şi să uităm de Dumnezeu. 


Atunci când avem câte o neputinţă, câte o slăbiciune, atunci când te trezeşti 
dimineaţă şi abia dacă poţi să te trezeşti din pat şi nu ştii dacă poţi să vii la biserică 
sau să slujeşti, cum suntem noi slujitorii, şi să zicem: “Ajută-ne, Doamne, să 
ajungem la Sfânta Biserică!”, atunci nu cu puterea ta ai slujit, nu cu puterea ta ai 
stat la sfânta slujbă, ci cu puterea lui Dumnezeu. 


Au fost bolnavi pe care apostolii n-au putut să-l vindece şi n-au primit de la 
Dumnezeu putere ca să vindece neputinţele oamenilor şi-au venit la Mântuitorul şi- 
au zis: “Dar noi de ce n-am putut să scoatem demonul din copilul acesta?” Şi 
Domnul le-a spus: “Acest soi de demon nu iese decât cu rugăciune şi cu post.” De 
ce? Pentru că prin postire şi mai ales prin rugăciune, nu te bazezi pe puterile tale, ci 
ceri ajutor de la Dumnezeu, ca să facă apostolii minunea respectivă. 


Deci, fraților, aşa trebuie să privim noi viaţa noastră, cu multă nădejde la Dumne- 
zeu, chiar dacă suntem în boală, chiar dacă suntem în neputinţă, chiar dacă suntem 
în suferinţă! Lui lov, căruia Dumnezeu i-a îngăduit să i se destrame familia, să i se 
piardă toată familia; înainte avea avere multă şi apoi i-au murit toți copiii, toţi 
feciorii şi fetele. Lui lov acestuia, care apoi a fost şi el cuprins de o boală 
necruțătoare - stătea afară pe gunoi, nu-l mai primeau oamenii în comunitate şi-l 
mâncau rănile şi avea un ciob de ulcior spart şi-şi freca rănile că avea mâncărimi 
pe piele. Acestui lov femeia care nu avea duhul lui Dumnezeu îi spunea: 
“Blesteamă pe Dumnezeu ca să mori, ce te chinui aşa?“. Dar lov a rămas cre- 
dincios lui Dumnezeu şi în oameni şi-n lipsă, şi-n neputinţă, aşa cum credincios era 
lui Dumnezeu şi când era în îndestulare, şi când era sănătos, şi când familia era în 
jurul lui. lov a rămas credincios lui Dumnezeu când oamenii s-au lepădat toţi de 
dânsul - nu voia nimeni să se uite la dânsul, prietenii care au venit îl dispreţuiau, 
dar el a rămas şi în singurătatea aceea credincios lui Dumnezeu. Dacă oamenii s-au 
lepădat de el, el nu s-a lepădat de Dumnezeu, pentru că el simţea că-n boala acesta 
şi-n neputinţa aceasta, Dumnezeu nu S-a lepădat de dânsul. Şi a spus lov aceste 
cuvinte: “Domnul a dat, Domnul a luat, fie Numele Lui binecuvântat!” 





Şi-avem cuvânt tot de îmbărbătare de la Sfântul apostol Pavel care zice că da, 
avem trupul acesta firav, neputincios, bolnav, avem o fire pătimaşă, înclinată spre 
păcat, cădem în păcat, suntem prin păcat asemenea femeii aceleia gârbove de 
optsprezece ani - nu mai putem să privim cerul, căderile prin păcat vor să ne aducă 
spre pământ, înspre neființă, să ne facă aşa ca şi dobitoacele, ca şi animalele, ani- 
malele care nu privesc cerul, nu au mintea, ochii aţintiţi spre Împărăţia lui 
Dumnezeu, ci văd pământul, atâta văd. Aşa vor să ne facă şi pe noi demonii. 


Dar dincolo de aceste neputinţe, fraţilor şi surorilor trupeşti şi sufleteşti, noi 
suntem făcuți după chipul lui Dumnezeu, noi suntem chemaţi la altceva decât 
aceste neputinţe şi de la Sfântul Botez purtăm în noi flacăra harului lui Dumnezeu, 
care niciodată nu piere, decât atunci când omul cade în erezie şi când se leapădă de 
Dumnezeu. Dar noi, care din mila Domnului, greşim şi iar ne ridicăm, cădem şi iar 
ne sculăm, păcătuim şi iar venim la Dumnezeu, această flacără se stinge, se stinge 
sau se apropie de stingere şi apoi când venim şi ne cerem iertare de la Dumnezeu 
iar începe să se aprindă - aşa cum era, dacă vă aduceţi aminte când nu era curent 
electric şi puneai gaz în lampă şi se lumina. Aşa şi sufletul nostru. Şi zice Sfântul 
apostol Pavel că avem comoara aceasta, darul lui Dumnezeu de la Sfântul Botez, 
avem comoara aceasta în vase de lut, în trupul acesta neputincios. De ce? Ca să se 
învedereze ca puterea covârşitoare este a lui Dumnezeu şi nu de la noi. 


În toate pătimim necaz, dar nefiind striviţi de necaz; lipsiţi fiind, dar nu deznă- 
dăjduiţi; prigoniţi fiind - şi noi suntem prigoniţi şi vom fi prigoniţi ca şi creştini, ca 
şi mărturisitori ai lui Hristos - dar nu părăsiți de Cel pe care-L mărturisim. l-au 
prigonit pe creştini, pe cei care-L mărturiseau pe Hristos pe timpul regimului 
comunist, i-au închis, i-au trimis la canal, şi-au bătut joc de ei şi n-au reuşit să 
strice Biserica. N-au reuşit să biruiască Biserica, pentru că este cineva care e mai 
presus de uneltirile acestea pământeşti. Deci, prigoniți fiind, dar nu părăsiţi, şI- 
acum doborâţi, căzuţi, îngenunchiaţi de vremuri prin păcate, prin neputinte, dar nu 
NIMICIȚI. 


Întru acest Dumnezeu, care este alături de noi şi vrea să ne ridice, întru acest 
Dumnezeu, care ne dă nădejde, întru acest Dumnezeu, care nu-Și uită făptura 
Mâinilor Sale, întru acest Dumnezeu care vindecă, întru acest Dumnezeu care nu 
părăseşte pe om, chiar şi când semenii lui se leapădă de el, întru acest Dumnezeu 
să credem! Pe acest Dumnezeu să-L mărturisim, pe El să-L luăm ca pavăză a vieţii 
noastre şi să spunem cu toată ființa noastră cuvintele acestea din acatistul Mân- 
tuitorului: “lisuse, nădejdea mea, nu mă lăsa pe mine!; lisuse, ajutorul meu, nu mă 
lepăda pe mine!; lisuse, Ziditorul meu, nu mă uita pe mine!; lisuse, păstorul meu, 
nu mă pierde pe mine!” Amin. 





Pr. loan Valentin Istrati/ Doxologia: Moartea ca gravitație spirituală 


[=] 


În acest caz, Hristos vindecă o femeie gârbovă. Cocoşată de păcat, îndreptată către 
pământ, atingând ţărâna cu privirea, incapabilă să mai privească cerurile. Ea este 
simbolul fiecăruia dintre noi. Toţi suntem atraşi ca de un magnet de pământ, ne 
pironim ochii în ţărână pentru hrană sau plăcere, ca necuvântătoarele, uităm să 
tindem către ceruri ca focul din noi. Gârbovirea femeii nenorocite de greutatea 
păcatului este în mod esenţial neputinţa noastră de a mai pătrunde în cer, datorită 
obsesiei noastre pentru materie. 


Păcatul este o gravitație spirituală teribilă, prin care omul se împovărează de 
materie şi de nefiinţa ei, tinzând mereu mai jos, către pământ, până când se 
întoarce în pământul părinţilor săi. Pentru cel orbit de materie şi de plăcerea pe 
care o poate scoate din ea, cerul e departe, trupul devine templu al stricăciunii, 
chiar şi sufletul devine pământesc, se umple de țărână. Preocupările, priorităţile 
devine terestre, totul porneşte din trup şi ajunge la el, într-un cerc vicios al pă- 


catului redundant până la moarte. Tot ceea ce este duhovnicesc dobândeşte în mod 
aberant conotaţii materiale, lumea întreagă devine un iarmaroc, unde se vinde su- 
fletul pe treizeci de arginţi într-un comerț dintre ființă şi neființă. 


Moartea este tocmai rezultatul acestei tendinţe a noastre către pământ. Devii ceea 
ce iubeşti, te transformi în țărână dacă tot ceea ce ai iubit i-a aparținut. Sfinţii se 
ridică la cer, şi chiar şi ţărâna trupurilor lor rămâne spre mărturie a înduhovnicirii 
trupului lor. 


Minunea fundamentală a lumii este tocmai cea săvârşită astăzi de Dumnezeu. 
Omul gârbovit de materie este ridicat către cer, ochii pironiţi în pământ se pironesc 
pe Crucea iubirii lui Dumnezeu, cocoşatul primeşte coloană vertebrală veşnică. 


Ce ne facem noi cu oamenii care nu mai vor să se îndrepte cu privirea către Rai? 
Tragedia zilelor noastre nu mai este scolioza dobândită prin păcat, ci dorința 
încrâncenată a oamenilor de a rămâne în ea. Oamenii nu mai concep viaţa veşnică, 
nu vor să audă de unirea cu Dumnezeu, de verticalitatea înălțimilor cereşti, nu mai 
simt răcoarea Raiului şi mâna lui Dumnezeu în mâna lor, refuză minunea, rămân 
împovăraţi până la moarte de răutatea acestei lumi. 

Un părinte sfânt se plimba printr-o cetate, când a văzut un călugăr târât îngrozitor 
cu un lanţ de un diavol pe drumurile pline de pietre şi de praf ale cetăţii. Omul se 
chinuia cumplit, striga ajutor, însă lanţul dintre el şi diavol îi împiedica orice 
mişcare. Era plin de răni, de sânge şi de lacrimi. Părintele sfânt s-a oprit şi a strigat 
către duhul cel viclean: În numele lui Iisus Hristos îţi poruncesc să te opreşti! Duh 
nemernic şi viclean, cum de îndrăzneşti să târăşti prin pietre pe acest călugăr care 
şi-a închinat viaţa lui Dumnezeu? Duhul rău s-a oprit, a privit curios la părinte şi a 
zis: Părinte, eu târăsc un lanţ, călugărul se ţine morţiş de el. Nu trebuie decât să 
deschidă palma de pe lanţ şi ar scăpa de toată această durere. EI vrea să fie târât 
prin praful drumului. 
&&& 


Păcatul este încăpăţânarea omului de a trăi în durere, obsesia plăcerii aducătoare de 
suferinţă, neputinţa noastră de a ne deschide mâinile de pe lanţurile patimilor şi de 
a-l îmbrăţişa pe Cel ce ne aşteaptă de o veşnicie, cu dor, să ne întoarcem în braţele 
Lui. Omul gârbov este cel ce a uitat să mai privească spre cer, şi-a anesteziat 
simţurile veşniciei din el, locuieşte în nimicnicia materiei ca într-un pântece al 
morţii şi aşteaptă în suferinţă moartea veşnică. 


SR 2 2 


Predica Pr. Cristian Stavriu (Man. Brebu) în Duminica a 27-a după Rusalii 
(2015): Gârbovirea lumii care nu mai priveşte spre Dumnezeu. Găina sau 
vultur? 


Rezumat: 

- Femeia gârbovă - închipuie lumea înaintea venirii lui Hristos pe pământ, dar şi 
lumea de acum, de dinaintea celei de-a doua venire. Semnele ne arată că ne 
îndreptăm cu paşi repezi spre sfârşitul lumii. După 2000 de ani, vedem că omenirea 
s-a gârbovit din nou. 


- Sfinţii Părinţi tâlcuiesc şi proorocesc că lumea va ajunge gârbovită, priveşte 
numai în Jos, numai spre pământ spre materie, numai spre treburi şi care nu mai 
poate ridica privirea în sus către Dumnezeu, care nu se mai poate ridica deloc pe 
verticală. 


- Femeia era “legată de satana” şi avea “duh de slăbiciune”. Şi pe noi, din păcate, 
satana ne-a păcălit în aşa hal încât ne ţine cu privirea total în jos. De unde vine 
acest duh de slăbiciune în viaţa noastră? Vine din neluarea aminte la viaţa cu 





Dumnezeu, din neînţelepciune. Uităm că avem un suflet. Uneori, şi dintre cei care 
vin la biserică înţeleg prea puţin din ceea ce înseamnă sufletul din ei şi mântuirea 
lui. Trupul fără suflet este pământ, este nimic. 


- Povestea cu vulturul şi cocosul - vezi aici. 
- Creştinii sunt de trei feluri: ca struţii, ca găinile şi ca vulturii. 


- Noi, preoţii, vrem să vă facem “vulturi”. Există parohii, mai ales în zone mai 
sărace, unde copiii sunt dedicați de mici Bisericii, vieţii lui Hristos, nu aşteaptă la 
bătrâneţe să ajungă “vulturi”. Din păcate, aici este mentalitatea aceasta: “Lasă, 
părinte, de acuma cu ţolu-n cap, cu Dumnezeu, lasă-i să-şi trăiască viaţa...” Îşi 
trăiesc viaţa, dar ca găinile. Noi încercăm să descoperim fiecărui tânăr ceea ce 
înseamnă viaţa în Hristos, în adevărata înţelegere a lucrurilor. 


- Exemplul cu pisica şi porcul care nu ştia care va fi tăiat (“Prikoke”) - vezi aici. La 
fel şi noi, precum porcul, dacă avem troaca lângă noi, primim de mâncare şi 
suntem scărpinaţi/dezmierdaţi, nu ştim că vine “tăierea”, iar tăierea vine atunci 
când nici nu ne aşteptăm. 


- Tinerii să se gândească la cei din jur, inclusiv de vârsta lor, bolnavi de cancer, la 
faptul că în viaţă pot avea şi necazuri mari. Problemele vieţii sau evenimente mai 
grele pot să dea peste noi şi să ne covârşească, să cădem în deznădejde şi să nu fim 
capabili să ne ridicăm. 


- Dacă ne uităm la tinerii noştri, sunt mai ceva decât femeia gârbovă - gândul le 
este numai la televizor, la calculator, la jocuri; dacă le pui câte un telefon sau o 
tabletă în mână, stau permanent cu capul în jos, nu mai văd nici pe unde merg, nici 
cine trece pe lângă ei. Duc o viaţă “de găină” încă de la o vârstă fragedă, neîn- 
văţând, de fapt, cum să trăiască. 


- Lui Dumnezeu să-i slujim de la tinereţe, când suntem în putere şi avem ce să-l 
dăm. Nu ştim câte zile îți dă Dumnezeu şi câtă putere o să ai. Dacă nu ai postit de 
când erai mic, de când erai tânăr şi sănătos, cum o să posteşti la bătrâneţe, când iei 
medicamentele cu pumnul? 


- Postul este o biruinţă a sinelui, dar şi pentru primenirea corpului. A te birui pe 
tine, a fi stăpân pe tine - o caracteristică a vieţii creştine. Pentru băieţi: “puternic şi 
bărbat nu este acela care-şi dă repede pantalonii Jos, ci ăla care şi-i ţine”. 





- Cel care iartă într-un conflict şi trece peste orgoliul său este cel biruitor. Bucuria 
imensă a celui care a reuşit să treacă peste ură şi orgoliu şi să-şi ceară iertare, să se 
împace cu fratele lui cu care era certat de mulţi ani. 


- Lumea stă gârbovită şi în neorânduială. Aşezarea în rânduiala lui Dumnezeu = a 
sta sub binecuvântarea Lui. 


- Importanţa venirii la Sfânta Liturghie şi a Împărtăşaniei (după spovedanie) în 
cadrul Sfintei Liturghii. Poţi să faci sfeştanii cu miile, să vină şi patriarhii, şi toţi 
preoţii lumii să-ţi facă sfeştanii şi masluri, dacă la temelia casei şi familiei tale nu 
stă Liturghia, nimic nu este! 


- Cum a fost contracarată viclenia enoriaşilor care pretextau ca “nu pot să vină la 
biserică”, pentru a se împărtăşi acasă, fără să fie bolnavi sau să aibă vreo problemă 


gravă. 


- Sunt oameni care cred că pot să facă “negoţ cu Dumnezeu”. Oamenii trebuie să 
fie sinceri cu ei înşişi şi cu Dumnezeu. 


- Avem nevoie ca Dumnezeu să-Şi pună mâinile peste noi. De ce sărutăm mâna 


preotului? “Mâna care ţine în Sfânta Liturghie, Trupul Mântuitorului Iisus 
Hristos”. Vedeţi şi aici. 


- Nu te poţi împărtăşi dacă nu participi la o Liturghie întreagă. Liturghia stă la baza 
întregului Cosmos. Când nu va mai fi Liturghie, se încheie istoria - vedeţi şi aici. 


- Noi luăm aminte la “grăunte”, la pământ, cu multă ferocitate, când este vorba de 
a obține ceva material, omul se jertfeşte până la capăt, dar când este vorba de 
Liturghie şi de cele spirituale, atunci toate neputinţele ne apucă, atunci vine 
vrăjmaşul şi ne aduce lenea, dorinţa de confort şi toate slăbiciunile posibile. 


- Ar trebui să ne întrebăm care ne sunt pasiunile, la ce ne gândim cel mai mult, în 
ce direcţie vrem să mergem. 





Cuvinte de trezire de la stareţul Mănăstirii Putna, părintele Melchisedec: 
“Creştinii sunt prigoniţi, parcă s-a luat de pe pământ, ispitele s-au înmulţit 
mai mult ca oricând. Să fim uniţi în faţa potrivnicului!” 


> 


12.12.2014 
“Să ne rugăm pentru creştinii din Siria, mulţi dintre ei sunt mucenici!” 


“Pentru a ieşi din această stare în care ne aflăm, şi în care se află omenirea, 
îndemnul nostru nu este altul decât acela de a ne curăţi prin Taina Spovedaniei şi a 
Sfintei Împărtăşanii dar, mai întâi de toate, printr-o întoarcere înlăuntrul nostru, 
prin venirea în sine - atât cei mari, cât şi cei mici. Atât cler [cât] şi popor, 
indiferent de rang, să îşi vină în sine, să se trezească...“ 


Predica Arhim. Melchisedec, stareţul Măn. Putna, la Duminica a 27-a după 
Rusalii (a femeii gârbove) (8 decembrie 2013): 


“Poate, mai mult ca niciodată asistăm astăzi la o criză de discernământ... Creştinii 
noştri nu mai sunt atenţi la aceste ispite, şi se lasă foarte uşor prinşi“ 


Preacuvioşi părinţi şi fraţi, iubiţi credincioşi, se cuvine să mulţumim Preabunului 
Dumnezeu că iată, ne-a dat sănătate şi putere, ca să ne apropiem cu paşi grăbiţi de 
praznicul cel mare al Naşterii Domnului lisus Hristos. Şi ne-a dat sănătate şi putere 





ca să participăm la Sfânta şi Dumnezeiasca Liturghie din ziua de astăzi. E o zi de 
duminică, am spune noi, deosebită. Nu că ar fi ceva mai deosebit ca în celelalte 
duminici din cursul anului, dar totuşi astăzi, Mântuitorul Hristos ne-a grăit nouă 
prin cuvântul Evangheliei, ce s-a rostit astăzi aici, şi cuvântul Apostolului, despre 
gârbovirea aceea, despre neputinţa trupească, dar noi, creştinii, trebuie să ne ducem 
cu gândul la gârbovirea cea duhovnicească. Gârbovire duhovnicească este atunci 
când omul robit de patimi, robit de păcate, nemailuând armele pe care Hristos 1 le-a 
dat, pe care Hristos i le-a dat la îndemână, se lasă biruit şi se gârboveşte mai mult. 


Și am zis - mai sunt două săptămâni şi jumătate până la praznicul Naşterii 
[Domnului] - e vremea ca întreaga creştinătate să iasă din această gârbovire 
sufletească, căci, vedeţi dumneavoastră, necazurile şi ispitele s-au înmulţit parcă 
mai mult ca oricând. Oriunde te-ai uita pe faţa pământului, parcă nu mai găseşti 
pace şi linişte. Creştinii sunt prigoniţi, creştinii care ţin cu adevărat buna rânduială 
şi buna vieţuire nu mai sunt văzuţi cu ochi buni.mănăstire Clerul este şi el, mereu, 
de la o zi la alta, parcă tot mai împins deoparte. lată, mănăstiri distruse, cum se 
întâmplă în Siria în ziua de astăzi, Mănăstirea Sfintei Tecla din Siria, care a fost 
distrusă aproape în întregime. Maicile de acolo, în jur de vreo şaisprezece, maici, 
împreună cu stareţa lor, au de suferit. Au fost luate, închise, persecutate. lată, parcă 
pacea s-a luat de pe pământ. 


Și, vedeți dumneavoastră, parcă în ultimii ani, ispite tot mai mari sunt în perioada 
de pregătire fie pentru Postul mare, fie pentru Postul Naşterii Domnului nostru 
lisus Hristos; în perioada de pregătire pentru marile sărbători. Noi înţelegem, noi 
creştinii ne dăm seama foarte bine de ispitele şi încercările pe care potrivnicul le 
seamănă şi le aduce dar cred eu că, parcă în mod deosebit, creştinii noştri nu mai 
sunt atenţi la aceste ispite, şi se lasă foarte uşor prinşi de unele şi de altele. Şi, în 
felul acesta se ajunge la acea gârbovire sufletească - nu numai la o gârbovire 
trupească, nu numai la o urâţire a vieţii şi a chipului pe care Dumnezeu ni l-a dat, 
ci la o urâţire a sufletului, de acum, prin patimi şi păcate. Şi omul nu mai are 
discernământ. Căci, poate, mai mult ca niciodată asistăm astăzi la o criză de 
discernământ. Parcă din întreaga lume s-a luat discernământul, adică dreapta 
socoteală, buna chibzuire, buna rânduială, buna vieţuire, de care avem atâta nevoie. 


De aceea, pentru a ieşi din această stare în care ne aflăm, şi în care se află 
omenirea, indemnul nostru nu este altul decât acela de a ne curăți prin Taina 
Spovedaniei şi a Sfintei Împărtăşanii dar, mai întâi de toate, printr-o întoarcere 
înlăuntrul nostru, prin venirea în sine - atât cei mari, cât şi cei mici. Atât cler [cât] 
şi popor, indiferent de rang, să îşi vină în sine, să se trezească, să îşi dea seama 
fiecare de locul pe care îl ocupă, de rangul pe care îl are, de misiunea pe care o are, 





ŞI să se aşeze în propria-i matcă, să se aşeze în făgaşul acela al normalităţii, al 
dragostei faţă de valori, al dragostei faţă de valorile sfinte, bune şi curate. 


L-am auzit pe Mântuitorul Hristos grăind prin apostolii săi cuvânt deosebit de 
întărire: “Priviţi la înaintaşii voştri cum şi-au încheiat viaţa şi urmaţi-le credinţa“. 


De ce în Biserica noastră, în sinaxarul Bisericii noastre, sunt pomeniţi atâţia sfinți? 
lată, astăzi, un Sfânt cuvios părinte, Patapie, ale cărui sfinte moaşte se păstrează 
undeva în sudul Greciei - într-o peşteră a trăit el. leri am avut-o pe Sfânta Filoteea 
de la Curtea de Argeş. Cu o zi mai înainte pe bunul Nicolae, pe Sfântul Nicolae, 
cel din Mira Lichiei, care a ştiut să facă daruri şi care a ştiut să apere dreapta 
credinţă. Ei bine, peste câteva zile, în ziua de doisprezece, vom avea pomenirea 
Sfântului ierarh Spiridon, un alt apărător al adevărului şi al dreptei credinţe, un alt 
apărător al valorilor, al valorilor credinţei noastre sfinte. De ce fac referire la 
aceştia? Pentru că ei sunt ca nişte stâlpi, şi la ei trebuie să alergăm. Ei sunt modele, 
şi când cineva nu mai are model în viaţa lui, acela nu merge bine pe calea cea 
bună. 


Mai întâi de toate Evanghelia ne stă nouă ca îndemn şi povaţă, cuvintele părinţilor, 
vieţile sfinţilor, cuvintele înaintaşilor noştri. lată, vom intra în anul care urmează 
[s-a spus în 2013, n.n.] în Anul Sfinţilor Brâncoveni, care au ştiut să mărturisească 
şi să păzească credinţa cea dreaptă. Ei bine, aceştia toţi ne sunt nouă modele şi la 
aceste modele trebuie să tindem. Un model este atunci când el străluceşte, când 
cineva străluceşte prin viaţă, prin virtuțile, prin tot ceea ce a făcut şi a lăsat el. 
Pentru că valoarea unui om constă în cuvântul şi fapta sa, valoarea unui om stă în 
ceea ce a lăsat el urmaşilor pozitiv. Căci vedeţi, în ziua de astăzi sunt şi multe 
exemple rele, sunt şi multe exemple negative de care trebuie să ne păzim. 


Ei bine, pentru a ieşi la lumină şi pentru a trăi pentru lumină, am auzit astăzi foarte 
frumos cuvântul Apostolului de la Efeseni, capitolul 6, versetele zece până la 
şaptesprezece, cum trebuie să luăm toate armele lui Dumnezeu. Şi acolo au fost 
menţionate armele care ne sunt nouă date, pentru că fiecare armă de acolo are 
simbolismul şi puterea ei, şi coiful mărturisiri, al mărturisirii adevărului, şi puterea 
de a propovădui cuvântul lui Dumnezeu. Veţi spune: “dar nu-mi este dat mie“. 
Fiecare dintre noi trebuie să fim nişte misionari, şi fiecare dintre noi suntem nişte 
misionari prin fapta şi cuvântul pe care noi îl rostim. 


O dată, un episcop al Romei, îi spune ucenicului său - dacă nu mă înşel Papa 
Silvestru - îi spune ucenicului său: “Astăzi să mergi la propovăduire!“ 





- “Cum, eu, ce să spun cetăţii?“ 
- “Mergi dintr-un capăt în altul al cetăţii, cu viaţa ta, cu paşii tăi“. 
Şi a mers dintr-o parte într-alta. 


ŞI numai prin gesturile noastre, prin faptele noastre, prin comportamentul nostru, 
putem să ridicăm sau putem să dărâmăm, putem să sprijinim sau putem să nimicim 
pe cineva. Un simplu gest al nostru, o simplă privire a noastră, un gest de dragoste, 
este mai mult decât oricare altă fapta a noastră, căci dragostea biruieşte. 


De aceea, fiind în această perioadă a Postului Crăciunului, când iată, vor răsuna şi 
au început deja să răsune în bisericile noastre colindele, vestea Naşterii [Domnului] 
- şi mai înainte, acum câteva minute în urmă, am auzit aici cântându-se “ Veseleşte- 
te, găteşte-te Betleeme, veseleşte-te, împodobeşte-te iesle, adevărul a venit, umbra 
a trecut“. Oare a trecut cu adevărat umbra, a trecut oare umbra din sufletele 
creştinilor noştri? Sau umbra regimului de tristă amintire încă mai persistă în 
sufletele multora, căci faptele o dovedesc pe deplin, căci din visteria inimii grăieşte 
omul şi săvârşeşte omul. De aceea să luăm aminte, să ne păzim viaţa noastră curată 
şi întreagă, să ştim să fim lumină pentru cei din jur, să ştim să fim exemple bune 


pentru ce din jur, pentru că viaţa trece, se duce, dar faptele rămân. 


Ce a rămas de la Măria Sa Ştefan? Cetăți, câteva pe ici, pe colo. A zidit atâtea 
biserici şi mănăstiri, a zidit atâtea cetăţi, dar din cetăţile şi casele domneşti ale 
Măriei Sale pe ici, pe colo, găsim câteva ruine. Dar Casele lui Dumnezeu au rămas, 
ceea ce a dăruit lui Dumnezeu a rămas. Crucea rămâne, pentru că este semn al 
biruinţei, pentru că noi pe cruce îl avem pe Hristos. Crucea noastră nu este goală, 
ci este împodobită cu sângele şi cununa de spini a lui Hristos. Noi nu ne închinăm 
şi nu venerăm un semn gol. De aceea crucile rămân, crucile de pe bisericile 
noastre, de pe lăcaşurile sfinte, rămân. Şi acestea toate vor dăinui, pentru că 
Dumnezeu este cu noi, Hristos este cu noi şi a făgăduit că este cu noi până la 
sfârşitul veacurilor. De aceea, dragii mei, să ne îmbărbătăm, să ne încurajăm unii 
pe alţii, să ne sprijinim unii pe alţii, să fim uniţi spre cele bune, să fim uniţi şi să ne 
sprijinim pe calea ceea bună, bătătorită de sfinții noştri strămoşi, de înaintaşii 
noştri. 


Cât de frumos Măria Sa Ştefan a ştiut să împodobească întreaga-i ţară cu lăcaşuri 
sfinte, pe care noi trebuie să ştim să le păzim şi să mergem de la una la alta, 
închinându-ne şi chemând numele lui Dumnezeu. Căci aceasta înseamnă viaţa: a 
avea viaţă înlăuntrul nostru. A avea viaţă înseamnă a avea pe Hristos. Şi nu ne este 





teamă atunci când îl avem pe Hristos. Cu Hristos vom birui şi cu Hristos ne vom 
arăta biruitori asupra păcatului, şi vom ieşi din gârbovirea aceasta în care parcă 
satana ne atrage de la o zi la alta. 


Frumos a spus Părintele [Hrisostom] în cuvântul său despre gârbovire, că diavolul 
se bucură, asta este bucuria diavolului, când îl vede pe om dărâmat, când îl vede pe 
om aşezat la pământ, când îl vede pe om adus către cele de jos şi nu către cele de 
sus, când îl vede pe om biruit. Aceasta-i bucuria satanei, căci păcatul, şi slujirea 
păcatului, este hrana şi slujba a diavolului - aşa cum am mai spus aici, şi cum 
lucrul acesta este arătat limpede, clar, în canoanele şi rânduielile, în pravila bise- 
ricească. 


De aceea, dragii mei, timpul vieţii noastre este timp sfânt. Să ştim să-l preţuim, să 
ştim să-l dăm lui Dumnezeu, să ştim să-l oferim lui Dumnezeu ceea ce este mai 
bun. Mintea şi inima noastră, sunt lăcaşuri ale lui Dumnezeu. Să nu le facem vase 
pline de necurăţie, să nu ne lăsăm robiţi de păcat, care nu înseamnă altceva decât 
gârbovire sufletească. 


Facă Bunul Dumnezeu ca perioada aceasta în care noi trăim, să ne fie nouă de 
trezire a conştiinţei noastre, a conştiinţei şi a vieții noastre celei întru Hristos Iisus, 
Domnul nostru! Şi, dacă vom fi treji, limpezi, atunci vom şti ce avem de făcut, 
atunci viaţa noastră va urma un curs limpede şi clar. Şi cât de bine este când îl 
avem pe Hristos Domnul! 


În felul acesta, pregătiţi, vom ajunge la praznicul Naşterii Domnului nostru lisus 
Hristos şi atunci şi mintea şi inima noastră va fi pregătită, aşa cum îndemna 
cântarea: ca un Bethleem. Bethleem nu înseamnă altceva decât casă a pâinii, casă a 
binefacerii. Ei bine, ce frumos este ca să ai mintea şi inima ta, ca să faci din mintea 
şi din inima ta o casă a pâinii. Adică, acolo, să fie permanent, să se sălăşluiască 
bunătatea şi blândeţea, dragostea, care, acestea, nu sunt altceva decât gândirea şi 
dorirea lui Dumnezeu! Dumnezeu gândeşte binele şi doreşte binele. Noi, 
înfăptuindu-l, nu facem nimic altceva decât să împlinim această dorință a lui 
Dumnezeu. 


Să ne ajute Bunul Dumnezeu ca dorirea Lui să fie şi dorirea noastră, ca simţirea 
Lui să fie şi simţirea noastră! Şi va fi, de vom şti să ne smerim, de vom şti să ne 
mărturisim, şi de vom şti cum să primim Sfintele şi Dumnezeieştile Taine! Căci 
spune Sfântul Nicolae Cabasila, atunci când ne împărtăşim cu Trupul şi Sângele lui 
Hrisos, trupul meu se face una cu Trupul Lui, sângele meu se face una cu Sângele 





lui, şi atunci, dacă îl am pe EI, nu vom avea nici o teamă, căci Dumnezeu este cu 
noi până la sfârşitul veacurilor. Amin! 


SR 5 2 


lubiții mei, întrucât am anunţat acum cu, dacă nu mă înşel, vreo săptămână 
jumătate, două, în urmă, - pentru că sunt vreo câteva cazuri de creştini care au 
diferite probleme de sănătate - în zilele acestea ce urmează, în toată săptămâna 
aceasta ce urmează, de mâine, de luni, şi până sâmbătă inclusiv, vom săvârşi Taina 
Sfântului Maslu după Sfânta Liturghie, aici, la noi. În jur de ora nouă va începe, în 
fiecare zi, mai devreme sau mai târziu, imediat cum se va încheia Sfânta Liturghie, 
iar Părinţii slujitori ai Mănăstirii s-au organizat în aşa fel încât în fiecare zi să fie 
câte şapte preoţi, aşa cum cer şi rânduielile şi canoanele Bisericii noastre. 


Deci dacă dintre dumneavoastră cineva doreşte să participe, are un bolnav, are pe 
cineva, are un copil, are pe tata, pe mama, pe cineva, dacă poate să participe este 
foarte bine, iar dacă nu, poate să trimită acolo un pomelnic pentru rugăciune ca să 
fie pomenit la Taina Sfântului Maslu. 


Iar la Taina Sfântului Maslu, atunci când mergeţi, luaţi şi un pic de untdelemn şi un 
pic de făină, şi la sfârşit, după Taina Sfântului Maslu, să le luaţi înapoi la casa 
dumneavoastră, dacă veţi binevoi, şi acolo să pui şi în candelă, şi să îţi faci acolo şi 
o bucată de pâine, o turtită din făina respectivă, cu untdelemnul de la Sfântul 
Maslu, căci prin acestea ne sfințim şi ne hrănim, şi primim sănătate de la Dumne- 
zeu, Mântuitorul Nostru. 


Am văzut pe mulţi care au primit vindecare, şi mulţi s-au folosit de rugăciunile 
preoților şi slujitorilor sfintelor noastre biserici şi mănăstiri, doar numai atât, să ştii 
cum să iei, să ştii cum să ceri de la Dumnezeu, căci Dumnezeu dă celor care cer de 
la EI. Deci cine doreşte ca să participe este binevenit. Înger de pace la toată lumea 
şi bucuria mânturii! 


Vă mai amintesc, am spus de Sfântul Spiridon, pomenirea Sfântului Spiridon este 
pe doisprezece. De aceea vă mai rețin şi cu aceasta un pic. Moaştele lui, ale 
Sfântului ierarh Spiridon, sunt întregi, în insula Kerkyra. Papuci Sfântului 
Spiridon sunt schimbaţi în fiecare an, ştiţi asta o parte dintre dumneavoastră. De 
ce? Pentru că, aşa spune în viaţa lui, atunci când cineva îl cheamă, sfântul pleacă şi 
îl ajută şi de aceea i se rod tălpile papucilor lui. Şi în fiecare an papucii din 
picioarele Sfântului Spiridon sunt schimbaţi. 





Eu am văzut cu ochii mei, şi am primit şi eu o bucăţică din veşmântul din care se 
confecționează papucii Sfântului Spiridon. Am spus aceasta ca să vă câştig, pentru 
a citi acatistul Sfântului ierarh Spiridon. Care va putea să participe, noi cred că 
avem priveghere aici la noi, cine va putea să participe la biserică este foarte bine, 
cine nu a putut, acolo, un pic de timp, zece minute, cincisprezece minute, douăzeci 
minute, cât îţi ia Acatistul Sfântului Spiridon, citeşte-l, căci va veni şi te va sprijini 
şi nu te va uita! Amin!” 


SR 5 e 


Cuvânt al Părintelui Melchisedec Velnic, stareţul Mănăstirii Putna, la 
Duminica a XXVII-a după Rusalii şi praznicul Sfintei muceniţe Filoteea (7 
decembrie 2014): “Să ne întărim cu toții în râvnă și în dragoste, şi să fim 
uniți!” 


Preacuvioşi părinți şi fraţi, iubiţi credincioşi, a trecut şi sărbătoarea Sfântului ierarh 
Nicolae, iată-ne în această Duminică, numită a XXVII-a după Rusalii, când 
Evanghelia ne-a pus nouă în fața ochilor acea minune săvârşită de Mântuitorul 
nostru lisus Hristos cu acea femeie care era plină de o neputinţă a ei trupească. 


Astăzi este şi pomenirea Sfântului ierarh Ambrozie, episcopul Mediolanului, un 
ierarh deosebit al Bisericii noastre, care a fost ales din rândul credincioşilor. Nu era 
până în momentul când a fost ales episcop, el nu intrase încă în cler, nu era nici 
diacon, nici preot. Şi a fost ales direct episcop datorită virtuţilor sale şi calităţilor 
sale pe care el le avea. 


Aşa cum şi Sfânta muceniţă Filoteea, o copilă de doisprezece ani, cum se arată în 
viaţa ei, din fragedă copilărie, şi într-un moment, aş zice eu, de taină şi de dăruire a 
lui Dumnezeu, a primit cununa muceniciei din mâna tatălui ei. 


Iar apostolul care s-a citit astăzi ne-a îndemnat pe noi “să ne îmbrăcăm cu toate 
armele dreptăţii lui Dumnezeu, pentru a putea sta în picioare“. Foarte frumos, şi 
expresia aceasta spune foarte mult, “pentru a putea sta în picioare în vremea cea 
rea“ şi se încheie Apostolul de la Efeseni, lucrând înăuntrul nostru cuvântul lui 
Dumnezeu. 


Dragii mei, gândindu-ne şi la minunea Mântuitorului, şi la viața Sfântului 
Ambrozie, şi la viaţa Sfintei Filoteia, şi ținând cont şi de minunea, cuvântul pe care 
l-a spus Mântuitorul Hristos prin gura apostolului Pavel de a sta drepţi pentru frica 
lui Dumnezeu, având mijloacele noastre încinse cu puterea adevărului, şi având 
cuvântul lui Dumnezeu în inimile noastre - ținând cont de toate acestea - se cuvine 





ca şi noi să ne întărim sufletește și să ne silim în a pregăti inimile noastre pentru 
primirea cuvântului lui Dumnezeu. Și o cântare din aceste zile care s-a rostit şi aici 
la noi, la slujba de aseară, şi se va rosti până în ajunul Nașterii | Domnului], spune 
în felul acesta: “Găteşte-te Betleeme, împodobeşte-te iesle“. Cred cu că în această 
zi se cuvine ca noi toţi să ne îndreptăm cu mintea şi inima noastră spre ceea ce 
suntem noi, să ne vedem, să ne cunoaștem, şi să încercăm să devenim mai buni, și 
să pregătim cu adevărat inima noastră, făcând-o iesle cu adevărat pentru primirea 
cuvântului lui Dumnezeu. 


Canoanele, rânduielile bisericeșţi, spun că postul Nașterii Domnului este pentru 
primirea Dumnezeiescului prunc. Aşa cum poporul iudeu s-a pregătit pentru a 
primi Tablele Legii, şi acelea scrise pe piatră, noi trebuie să ne pregătim pentru 
primirea cuvântului lui Dumnezeu, prin înscrierea Numelui Său în inimile noastre. 
Și dacă reuşim în viaţa noastră să facem lucrul acesta, acesta e cel mai de preţ 
lucru, să înscrii în inima ta numele Domnului Hristos. Şi va spune cineva că e greu. 
E greu, într-adevăr, când omul nu vrea, şi când omul nu nu se smereşte. Dar într-o 
inimă înfrântă şi smerită, Hristos, îndrăznesc să spun, rapid îşi face loc pentru că El 
vede că noi vrem. E ca şi atunci când un copil întinde mâinile către părintele său, 
către mama sau către tata, ca să îl ia în brațe, și mama, şi tata, se grăbesc pentru a îl 
prinde şi a îl lua în braţe. Aşa este Dumnezeu cu noi, când ne întindem mâinile 
către EI, EI se grăbeşte în a ne ieși nouă în întâmpinare. 


Aşa a făcut cu Sfânta muceniță Filoteia, și sfânta muceniţă s-a grăbit să facă şi ea 
aşa cu neamul nostru. Că ştiţi foarte bine - a amintit şi părintele despre viaţa sa în 
cuvântul său - ştiţi foarte bine cum nu s-a lăsat ridicată de la pământ, până ce nu a 
fost pronunţat numele Ţării Româneșţi şi cetatea Curtea de Argeş. Și cum s-au 
pronunţat acestea, ea s-a lăsat ridicată de Jos, şi au ieșit părinţii noștri împreună cu 
Domnul Ţării, şi sfetnicii, şi au întâmpinat-o. Aș zice iată, şi aici o grabă, sfânta se 
grăbeşte să vină spre noi, dar şi noi, românii, valahii, ne grăbim să îi ieşim în 
întâmpinare. Şi iată o fericită întâlnire, și împreună locuire, şi împreună sălășluire, 
căci de atunci şi până acum, fericita Filoteia rămâne ca maică ocrotitoare. Ea, o 
copilă, rămâne maică ocrotitoare a tuturor acelora care aleargă către ea şi în 
nevinovăția şi curăţenia ei îl primeşte şi îl întâmpină pe tot cel care aleargă și 
cheamă numele ei întru ajutor. Sfânta Filoteia este grabnic ajutătoare. 


În troparul ei, pe care îl cântă părinţii de la Mănăstirea Curtea de Argeş până în 
ziua de astăzi, se spune: “care şi acum pe cei bolnavi tămăduindu-i“. Am văzut de 
multe ori la Sfânta Filoteia, în anii din urmă, cum foarte mulţi bolnavi alergau la 
Sfânta Filoteia, mame cu pruncii lor, şi acolo găseau alinare, pentru că ea s-a grăbit 
să vină în întâmpinarea noastră, dar iarăşi spun, şi noi ca popor, ca neam, ne-am 





grăbit să îi ieşim în întâmpinare. Ei bine, dragii mei, această grabă să nu o lepădăm 
niciodată, în a ieşi înaintea lui Dumnezeu şi a îi spune lui Dumnezeu păsul, 
necazul, bucuria, frământarea noastră, şi Dumnezeu va ieşi și El în întâmpinarea 
noastră şi va asculta şi necazul şi păsul şi problemele noastre pe care le avem. Dar 
pentru aceasta trebuie să ne silim. 


In viaţa noastră monahicească se spune că monah este cel ce se sileşte, adică în 
fiecare zi se sileşte pe sine să fie mai bun şi să facă, să îşi împlinească pravila, 
canonul pe care îl are de făcut. 


lată, Mănăstirea noastră s-a îmbogăţit, la această sărbătoare, la praznicul acesta al 
Sfântului Nicolae și al Sfintei Filoteia, la îngemănarea aceasta, întâlnirea dintre 
sărbătorile acestea, s-a împodobit biserica noastră, mănăstirea noastră, cu nouă 
vieţuitori, cu nouă monahi. Ei bine, aceştia datori sunt să aibă mereu înaintea 
ochilor pe Hristos, Cuvântul. Cuvintele Sfintelor Evanghelii trebuie să devină 
cuvintele lor. De aceea au primit în mâini Sfânta Evanghelie, Noul Testament, căci 
cuvintele Noului Testament trebuie să fie permanent pe buzele lor, aşișderea şi 
chemarea Numelui Domnului lisus, căci a chema numele Domnului lisus este o 
bucurie, şi trebuie să fie bucurie pentru fiecare. Şi nu numai pentru ei, ci absolut 
pentru toți, a chema numele Domnului, a te desfăta cu această cunoaștere a 
cuvântului lui Dumnezeu, este un izvor de multă bucurie pentru noi, creștinii şi în 
mod deosebit, şi mai mult pentru monahi, este o preocupare, este preocuparea de zi 
cu zi. 


Trăirea prezenței, cum spunea părintele Arsenie Papacioc, sau cum spunea 
părintele nostru Iachint, “eu mă silesc să îl am pe Dumnezeu înaintea ochilor“. 
Când unul din părinți 1-a zis că “uite, astăzi eu am reuşit să citesc câteva catisme 
sau un acatist acolo“, sau se plângea că nu a reuşit să le citească, părintele a zis 
acest cuvânt, “eu mă silesc să îl am pe Hristos înaintea ochilor“. Şi dacă îl ai pe 
Hristos înaintea ochilor, ai absolut totul. 


Dragii mei, facă Bunul Dumnezeu ca această zi de duminică şi această sărbătoare a 
Sfintei muceniţe Filoteia să ne fie nouă spre întărire în râvna şi dragostea noastră 
către Dumnezeu. Nimeni să nu dea înapoi. Şi mulțumim şi părinților slujitori, şi 
părintelui Meletie |lerod. Meletie Shattahi, din patriarhia Antiohiei, Siria - n.n.] 
care a venit. L-aţi văzut în zilele trecute, pe treizeci, şi pe întâi, l-aţi văzut la 
Patriarhie cu părintele loan, și acum a venit aici la noi, şi astăzi am liturghisit 
împreună şi am rostit şi ectenii şi cântări, așa cum aţi auzit, în limba arabă. 





Să-1 pomenim şi să ne rugăm pentru ei, căci şi ei la vremea lor s-au rugat pentru 
noi, căci acolo în Siria, care este şi care a fost un leagăn al creştinismului, acolo 
este mormântul Sfântului loan Botezătorul, acolo este casa lui Anania, acolo este 
turnul unde a fost închis Sfântul apostol Pavel, coşniţelele în care el a fost slobozit 
din turn şi lăsat în afara zidului, şi stâlpul Sfântului Simeon Stâlpnicul, de care aţi 
auzit şi care este zugrăvit aici, la baza acestui stâlp din partea stângă a dumnea- 
voastră - dreaptă a noastră - stâlpul Sfântului Simeon, locul unde a trăit Sfânta 
muceniţă Tecla, muntele ce s-a despicat să îi facă ei loc ca să nu fie prinsă de tatăl 
ei, izvorul Sfintei Tecla, şi atâtea, şi atâtea locuri, acolo, sfinte. 


Să ne rugăm pentru creştinii care sunt acolo, care trec acum prin clipe destul de 
grele. Știţi foarte bine, Patriarhia noastră a făcut apel în primăvara acestui an, căci 
acolo de mai bine de un an de zile sunt grele încercări, şi cum am mai amintit aici, 
mitropolitul Pavel de Alep, nici acum nu se ştie nimic de el, de un an şi ceva de 
când a fost răpit, de când a fost luat de către necredincioşi, de către păgâni. Ei sunt 
mucenici, foarte mulți dintre ei sunt mucenici. 


Cunosc cazuri de mărturisiri când tineri, care au fost obligați să se lepede de 
credința creştină, şi speriați de moarte, au zis crezul acela musulman. Şi când a 
văzut că tot degeaba este, că i-au zis musulmanii: “voi, creştinii, vă întoarceţi 
înapoi la Hristosul vostru“, el atuncea a început să rostească iarăşi Crezul. Şi 
rostind Crezul, Simbolul Credinței noastre, aşa s-au năpustit asupra lui şi i-au luat 
zilele - şi aceasta acum, în vremurile acestea, ale noastre! Deci aceasta e situația 
reală cu creştinii noştri ortodocși. Și acolo ei sunt puţini la număr. Noi suntem 
majoritari, dar acolo ei sunt puțini la număr, 5-7 %, mai mulţi nu sunt. De aceea să 
vă rugaţi pentru ei, pentru patriarhul loan dimpreună cu întregul Sfânt Sinod și toţi 
creştinii din Biserica Siriei, pentru că sunt fraţii noștri. Și nu numai din Siria, ci şi 
din celelalte țări arabe, musulmane, unde creştinii sunt prigoniţi. Dar să ştiţi că nu a 
fost perioadă în istoria noastră a creștinismului când să nu sufere într-o anumită 
zonă, într-un anumit colț al pământului, creştinii, urmașii lui Hristos. 


Facă Bunul Dumnezeu ca să ne întărim cu toţii în râvnă şi în dragoste şi să fim 
uniți! Un popor dacă este unit, este tare. Un popor dacă este unit, atunci este tare în 
fața potrivnicului, căci şi Hristos este acolo, în unitate. Acolo este Dumnezeul 
nostru, unde sunt doi sau trei - a zis El. Dar, altminteri, atunci când ne silim mai 
mult şi ne unim inimile şi cugetele noastre! În această putere care vine de la 
Hristos stă toată virtutea și tot urcușul nostru. 





Facă Bunul Dumnezeu ca noi toţi să reuşim să urcăm, şi pace, şi bucurie tuturor, 
Inger păzitor, şi Dumnezeu Preabunul să asculte rugăciunile noastre, ale tuturor! 
Amin! [...] 





Cel mai iubit sfânt, Nicolae, “chipul blândeţilor”, pavăză luminoasă în 
întunericul care se lasă peste lume. Lupta pentru apărarea inocenţei, cei care 
strigă împotriva Bisericii şi o întrebare esenţială: “Tu cu cine vrei să semeni?” 

- Omilie de mare adâncime şi sensibilitate a Protos. Hrisostom 


6.12.2016 


“Este alt sfânt care să fi adus bucuria pe chipurile oamenilor mai mare decât 
Sfântul Nicolae? Este alt sfânt care să ne aducă aminte că Dumnezeu este bun, 
indiferent cât de răi suntem noi?” 


i se se 


“Este vremea întunericului şi parcă din ce în ce vrăjmaşul, diavolul, se străduieşte 
să ne chinuiască, să ne înstrăineze de Dumnezeu, să ne înstrăineze de aproapele, să 
ne înstrăineze de noi înşine... Ar da vrăjmaşul nu milioane, nu miliarde, ci toată 
lumea asta, dacă ar avea-o, ar da-o numai să vadă inocenţa târâtă în noro”. 


Predica Protos. Hrisostom de la Mănăstirea Putna (6 decembrie 2015): Despre 
chipul lui Dumnezeu şi chipul omului, despre tămăduirea femeii gârbove şi 
despre Sfântul ierarh Nicolae 


sursa audio: Ortodox Radio 





Iubiţi credincioşi, din nou suntem împreună, din nou ne bucurăm aici, în casa lui 
Dumnezeu şi bucuria noastră este cu atât mai mare cu cât vedem că, în ziua de 
astăzi, parcă pe pământ s-a aşternut întunericul. Este, aşa cum spune Scriptura, 
vremea întunericului şi parcă din ce în ce vrăjmaşul, diavolul, se străduieşte să ne 
chinuiască, să ne înstrăineze de Dumnezeu, să ne înstrăineze de aproapele, să ne 
înstrăineze de noi înşine. 


Prea multe voci auzim astăzi strigând împotriva Bisericii, vor mai puţine biserici, 
vor mai puţini oameni în ele - dar ce rău le-a făcut Biserica?! Oare Biserica îi 
învaţă pe oameni la rău? Oare Biserica se opune creşterii omului şi dezvoltării lui? 
Oare Biserica este cea care face răul, care-l aduce, care-l propovăduieşte? Nu! Însă 
să nu ne înşelăm, nu vocile care sunt auzite astăzi sunt cele care într-adevăr luptă 
împotriva noastră, ci, după cum am spus, în spatele lor este vrăjmaşul. Pentru că nu 
a fost vorba niciodată că a fost o biserică în plus sau alta în minus, că Biserica nu s- 
a ocupat de oameni sau s-a ocupat prea mult, nu s-a vorbit niciodată şi nu a fost 
vorba niciodată de altceva decât despre chipul lui Dumnezeu. Vrăjmaşul nu suferă 
să vadă locuri în care omul îşi aduce aminte de unde a venit. 


Spune Sfântul Vasile cel mare că omul este creat ca să privească mereu în Sus, 
de acolo de unde a venit, acolo unde trebuie să ajunsă, acolo unde, zice el, sunt 
ru-deniile lui. Dumnezeu l-a creat pe om, Ii EDER EEE 
noastre, în lumina zâmbetului feței Sale. Dumnezeu a zâmbit şi l-a creat pe om, 
Dumnezeu a vrut ca iubirea dintre EI şi Fiul Său să fie prelungită pe pământ. 
Dumnezeu a vrut ca această fire să fie permanentă cale către EL, către Tatăl 
nostru, permanentă cale dintre noi şi permanent izvor de bucurie. Tatăl, 
uitându-Se către Fiul Său, S-a bucurat şi bucuria aceasta s-a manifestat pe 
pământ creând omul. Bucuria aceasta întotdeauna l-a chinuit pe vrăjmaş. Nu 
are altă invidie vrăjmaşul decât că noi avem întipărit pe chipul nostru această 
bucurie, că noi am fost creaţi de Dumnezeu Să fim Stăpânitori pe acest pământ; 
şi Stăpânitori nu tiranici, ci Stăpânitori aşa cum este EI, Tatăl: stăpânitori care 
cu blândeţe să aducem pe cei de lângă noi, pe cei de sub noi, la El. 


Cuvântul “om” - antropos în greacă - are etimologia din “anir”, care înseamnă 
bărbat şi “opsis“, care înseamnă față. Aşadar, om este acela care are întipărit pe 
chipul său calitatea de a fi bărbat, de a fi stăpânitor de sine. În sensul acesta se 
înţelege bărbat. Om care să privească în sus. Chipul lui Dumnezeu astfel stră- 
luceşte peste feţele noastre. 

Noi mereu ne rugăm la biserică: Lumina feţei tale, Doamne, străluceşte-o peste 
noi. Şi această lumină trebuie permanent să strălucească pe chipurile noastre. 





Vedeţi cum astăzi cei care strigă împotriva celor care se adună în biserică, 
împotriva celor care îşi aduc aminte că şi în cer avem Părinte, aceia, cum spune 
psalmul, s-au stricat şi urâţi s-au făcut întru îndeletnicirile lor. 


Omul, în cinste fiind, n-a priceput. Asemănătu-s-a dobitoacelor celor fără de minte 
şi s-a alăturat lor. Fără să-şi dea seama, omul face jocul diavolului care, dacă 
suntem atenţi, nu a căutat nimic altceva decât, de la bun început şi până îi va veni 
şi lui sfârşitul, decât să-l defaime pe om, să-l înjosească, să-l ţină cu capul în noroi 
şi să-l ţină copita pe acest chip care-l arde. Această defăimare a chipului, a cinstei 
pe care Dumnezeu ne-a lăsat-o, ne-a dat-o, o urmăreşte întotdeauna şi o va urmări 
mereu. Dar noi de ce să-i facem jocul?! 


Iarăşi spune psalmistul: Întru aceasta am cunoscut că m-ai voit, Doamne, că nu s-a 
bucurat vrăjmaşul meu de mine. De ce să se bucure vrăjmaşii noştri de noi? De ce 
să nu ne aducem noi aminte de unde venim şi încotro ne ducem, cu cine vrem noi 
să semănăm? Nu spune iarăşi un Părinte al Bisericii: “Omule, în ceea ce iubeşti, în 
aia te vei transforma. Pământ vei fi, dacă iubeşti pământul, lumină vei fi, dacă 
iubeşti lumina.” Tu cu cine vrei să semeni? Mereu să ne punem întrebarea asta. Tu 
cu cine vrei să semeni, tu ca cine vrei să ajungi? Vrei să fii lipit de pământ sau vrei 
să ajungi acolo de unde ai plecat, din inima lui Dumnezeu? Să ne punem întrebarea 
aceasta. 


Și iată, astăzi, în această duminică, Biserica ne pune înainte un astfel de caz în 
care o femeie, o bătrână, nu a căutat să se urâţească ea pe sine, ci a fost urâţită şi 
strâmbată şi legată de vrăjmaşul diavol. O femeie care era gârbovă de 18 ani. Cifra 
18 aici arată de trei ori 6 - 6, în Scriptură, simbolizează răul - aşa cum Hristos, 
după Înălţare, trup având, a fost cinstit cu acest trup de Tatăl, aşa cum spune 
Sfântul Pavel: Toată limba să mărturisească că El este Domn şi al celor de pe 
pământ şi al celor de dedesubt şi al celor din cer. De trei ori cinstire, însă aici 
vedem o întreită batjocorire: de trei ori câte 6, de 18 ani, această femeie era cu faţa 
lipită de genunchi. Cu fața cu care abia putea să vadă pământul, iar cerul 
nicidecum, spune Scriptura. Şi era fiica lui Avraam, spune Mântuitorul. 


Vă gândiţi cum se mişca această femeie, fără să vadă decât jumătate de pas 
înaintea ei? Şi jumătate de pas cu jumătate de pas, ea venea în fiecare sâmbătă la 
sinagogă! Ea n-a cerut izbăvire, n-o auzim strigând, nici nu înţelegea ce se 
întâmplă cu ea pentru că nu vedea nimic, nu ştia cine e acolo sau de ce. Hristos 
Însuşi a văzut-o şi S-a apropiat de ea şi i-a zis: Femeie, vindecată eşti de neputinţa 
ta. Şi-a pus mâinile asupra ei şi îndată s-a îndreptat. 





lată minune care în ziua de astăzi este considerată a fi absurditate. O coloană 
calcifiată, întărită, blocată, împietrită, nu se poate schimba aşa, într-un minut. Nu-i 
vorba nici de autosugestie, nu-i vorba nici de vrăjitorie, nu-i vorba nici de vreo 
iluzie, aşa cum încearcă unii astăzi să ne amăgească. Dumnezeu, dacă a dorit, a 
făcut. Unde voiește Dumnezeu se biruieşte rânduiala firii. Dar a trebuit să biruiască 
rânduiala firii Dumnezeu? Nu. Dumnezeu trebuie doar să aducă firea la ceea ce a 
fost dintru început în gândul Lui: ca toți oamenii să fie una şi iubirea Lui să fie 
întru ei şi ei să fie în această iubire. Şi acest lucru l-a făcut Mântuitorul astăzi: a 
redat chipul pe faţa acestei femei, care nu vedea decât pământul, care nu putea să 
se uite deloc spre cer, dar care, totuşi, dorea să privească acolo şi, totuşi, dorea să 
ajungă acolo atâta vreme cât ea încă se sălăşluia în Biserica lui Dumnezeu. 


De aceea am spus că astăzi bucuria este cu atât mai mare cu cât, deşi suntem loviți 
din toate părțile, Biserica este plină. Biserica este plină pentru că oamenii care vin 
în ea încă se bucură că sunt oameni, încă se bucură că au un Dumnezeu deasupra 
lor care nu este atârnat în cer şi care ne iubeşte şi a cărui iubire ne încălzeşte 
sufletele de vreme ce suntem încă aici, în casa Lui şi-L caută pe EI. 


Este, poate, singura pildă din Evanghelie care se termină astfel: Şi oamenii s-au 
bucurat văzând faptele strălucite. De cele mai multe ori vedem că oamenii s-au dus 
slăvind pe Dumnezeu şi aşa mai departe, că a dat putere slăviţilor şi iubiţilor Lui, 
aleşilor Lui, însă astăzi auzim acest lucru: Şi oamenii s-au bucurat văzând faptele 
strălucite. 


Nu se poate să nu te bucuri când vezi că un om, care până mai atunci ţi se părea că 
este un monstru, îl vezi nu numai că seamănă cu ceilalţi, că intră iarăşi în rândurile 
oamenilor şi-l vezi zâmbind, îl vezi bucuros şi omul atunci este bucuros când se 
simte iubit. Dumnezeu ne-a dorit pentru că ne-a iubit. Şi pe această femeie spre 
iubire a ridicat-o cu faţa către cer. Pe această femeie spre iubire a ridicat-o cu faţa 
către cer ca să ne stea nouă ca o lumânare înainte, lumânare care să ne ducă, să ne 
călăuzească către patria noastră cerească. Dacă ea a putut să-şi ţină inima sus deşi 
privirea nu se putea dezlipi de pământ, cu atât mai mult noi. 


Chipul acesta al omului are nevoie de o întreită privire. Omul are nevoie să se uite 
în ochii lui Hristos şi să-l spună cu îndrăzneală: <Te iubesc şi pe Tine Te doresc, 
Doamne!>. Omul are iarăşi nevoie să se uite în ochii celui de lângă el şi să îi spună 
iarăşi, cu zâmbetul pe buze: <Frate> şi <Prieten> şi <Om>, să se uite cu zâmbetul 
pe buze şi cu conştiinţa liberă că în inima lui nu poate să încapă nimeni murdar; cu 
această privire să se uite la cel de lângă el. Şi mai are nevoie omul şi de o a treia 
privire: să se uite în sine, să stea în faţa sa şi împăcat şi în ridicare şi în cădere şi în 





virtute şi să zică şi să recunoască acolo chipul lui Dumnezeu; să-l recunoască şi să- 
| facă mai strălucitor decât este şi să nu uite - mai ales să nu uite! - unde trebuie să 
ajungă. Că acest chip nu a fost pus acolo ca o datorie a unei slugi, ci a fost pus 
acolo spre îndatorirea, cum spunem noi, de suflet a fiului către tată. Nu slugă, nu 
rob, ci fiu. Şi fiu care să arate celorlalți întipărit pe chipul său strălucirea slavei 
dumnezeieşti. Căci fiii sunt oglinda părinților. 


Astăzi bucuria este iarăşi mare pentru că îl sărbătorim pe cel mai iubit sfânt din 
toate timpurile şi din toate locurile: Sfântul ierarh Nicolae. Dacă în Postul Paştelui 
avem o sărbătoare în mijlocul postului, care străluceşte ca luceafărul, amintind de 
Soarele care va să vie, anume venirea lui Hristos, de Naşterea Lui. 


Sfântul Nicolae, spune troparul lui, a fost şi este chip al blândeţilor. Poate oare 
cineva să arate celorlalți cât de frumos este tatăl lui, altfel decât dovedindu-le 
blândeţea acestui tată, blândeţe care s-a întipărit şi nu se va mai şterge niciodată pe 
chipul său? Sfântul Nicolae [a avut blândeţea] mai presus decât toate celelalte 
daruri, [de] faptul că a fost învăţător al credinţei: mai întâi de toate el, a fost primul 
care a vorbit despre Născătoarea de Dumnezeu, despre Maica Domnului ca Născă- 
toare de Dumnezeu, el este cel care a fost ca un stâlp de foc la Sinodul I Ecumenic, 
atunci când erezia lui Arie intrase şi făcea ravagii, erezie care îşi arată până şi 
astăzi colții, din anul 325 până acum această erezie încă muşcă. 


Acest Sfânt ierarh Nicolae, atunci, cuprins fiind de râvnă, l-a lovit pe acest Arie cu 
palma peste faţă, căci faţa aceluia nu era nicidecum a unui om, ci a unei fiare 
răpitoare. Toţi ceilalţi, în frunte cu Sfântul Constantin cel mare, au socotit aceasta 
o exagerare, o ieşire din făgaş a Sfântului Nicolae, drept pentru care Sfântul 
Constantin l-a şi pedepsit pe Sfântul ierarh Nicolae, i-a luat omoforul şi Evan- 
ghelia, ca şi cum, am zice noi astăzi, l-a depus din treaptă de arhiereu. EI, ca 
împărat, avea astfel de drepturi, cum am spune astăzi, administrative. 


Însă Sfântul ierarh Nicolae nu înseamnă că a încetat să fie chip al blândeţilor! Din 
iubire a făcut asta! Căci, ştiţi bine, când este vorba de pieirea sau de mântuirea 
sufletului, dragostea devine necruțătoare. Credeţi că un tată, dacă îşi pălmuieşte 
copilul, o face din ură? Majoritatea sunteţi părinţi şi ştiţi, poate mai bine ca mine, 
că tatăl mai mult suferă atunci când trebuie să recurgă la astfel de gesturi, suferă 
mai mult chiar decât copilul pentru că iubirea lui este îndoită şi teama lui este 
îndoită, pentru că se teme ca acest fiu să nu-şi piară chipul de care este învrednicit. 
Drept urmare, Mântuitorul şi Maica Domnului înşişi au venit la Sfântul ierarh 
Nicolae şi Mântuitorul i-a redat Evanghelia, iar Maica Domnului omoforul, 
repunându-l pe treaptă pe care era sau, spunem noi, pe o treaptă mai mare decât 





era, arătând că mâna aceea care l-a pălmuit pe spurcatul Arie a fost şi este sfințită, 
pentru că mâna aceea, dacă nu-l pălmuia pe Arie, nu putea să-şi mângâie copiii. 
Mâna unui tată atunci poate să-şi mângâie copiii cu adevărat şi cu căldura 
necesară, după ce a pălmuit pe vrăjmaşul familiei sale şi mâna aceea va fi sfințită şi 
mâna aceea va asigura şi căldura, dar şi siguranţa familiei. 


Pe Sfântul ierarh Nicolae îl vedem, ca şi pe Hristos, exilat astăzi; îl vedem în 
Occident - acolo unde occidentalii nu se duc să se închine lui, căci trupul lui a fost 
luat de către cruciați şi dus în Italia. Astăzi se află la Bari şi acolo cei care se duc să 
se închine sunt tot ortodocşii, tot cei veniţi din alte părţi. Biserica ridicată tot de cei 
pribegi, de cei călători, de pelerini. 


Sfântul ierarh Nicolae a ales smerenia şi, prin aceasta, cum spune troparul, a 
câştigat înălțimea. Cu smerenia a câştigat cele înalte. 


Ştiţi minunea cu cele trei fete, cele trei fecioare ale unui tată, odată nobil, dar acum 
scăpătat. Ajuns, iată, la sărăcie, era nevoit să vândă fecioria fetelor lui. Poate aţi 
auzit că astăzi este la modă lucrul acesta. Găsești câte o fată, şi am auzit că şi din 
România au fost astfel de cazuri, care-şi vinde fecioria pe internet. Se poate aşa 
ceva?... Şi spurcăciuni de oameni licitează. Licitează sume de milioane de dolari. 
Oare omul atâta face? Ce se întâmplă aici? Ce se întâmplă decât că este iarăşi 
chipul lui Dumnezeu terfelit. Chipul lui Dumnezeu - aruncat în mocirlă. Ar da 
vrăjmaşul nu milioane, nu miliarde, ci toată lumea asta, dacă ar avea-o, ar da-o 
numai să vadă inocenţa târâtă în noroi. Inocenţă, căci erau nişte copile. 


Şi-l vedem pe Sfântul ierarh Nicolae că, fără să fie ştiut, fără să fie văzut, fără să 
trâmbiţeze, a aruncat câte o pungă de galbeni din averea lui - asta înainte de a se 
retrage din lume în mănăstire - a aruncat pe rând în camera fiecărei fete câte o 
pungă de galbeni, pungă care a ajutat mai târziu la încropirea unei zestre pentru 
fiecare din ele. EI a apărat aşa, smerit, neştiut, cuminte, inocenţa. Este un simbol. 


Bineînţeles, nu poţi să arunci câte o pungă de galbeni în casa fiecărei fete nevoite 
să facă acest lucru; nu se poate. Însă să nu credeţi că un astfel de gest va rămâne 
vreodată fără rost. Pentru că, dacă ştii că s-a întâmplat lucrul acesta, te întăreşti în 
nădejde, pentru că vezi că sunt, totuşi, oameni care, aşa neputincioşi cum am ajuns, 
care încă preţuiesc inocenţa. 


De ce Sfântul Nicolae vine spre bucuria copiilor mai mult? Pentru că această 
inocență trebuie păstrată, această inocenţă este sămânţa care va întări şi inimile 
noastre la vreme de mare primejdie. Că inimile lor ştiu să primească Împărăția lui 





Dumnezeu. Şi dacă noi nu vom învăţa, cum spune Mântuitorul, să primim 
Împărăţia ca ei, nu vom intra în ea. De aceea Sfântul Nicolae vine mereu, tăcut, pe 
neştiute, pe nebăgare de seamă, ca să readucă bucuria pe chipurile noastre, şi copii, 
şi mai mari, şi mai mici. Dar bucuria asta noi o simţim, chiar şi cei mari, o simţim 
că nu este de pe pământ. Este o bucurie nepământeană. 


Această bucurie Sfântul ierarh Nicolae a adus-o şi pe chipurile celor trei osândiţi 
la moarte pe care i-a salvat tot în chip minunat, această bucurie nu este, de fapt, 
decât bucuria aducerii aminte că suntem fii ai lui Dumnezeu. 


Un sfânt la care, dacă te gândeşti, îți vine să zâmbeşti şi te bucuri ştiind că orice-i 
ceri îți dă, cred că toată lumea este de acord că în inima noastră are locul cel dintâi. 
De aceea Sfântul ierarh Nicolae este atât de iubit. În toată lumea, foarte mulţi 
poartă numele lui, pentru foarte mulți cred că este icoana cea mai răspândită, după 
Mântuitorul şi Maica Lui, în toată lumea aceasta. 


În Postul Crăciunului, este singurul sfânt la care se dă dezlegare indiferent când ar 
cădea, pentru că lumea nu ştie decât să se bucure când aude de Sfântul Nicolae. 


Aşa să lumineze lumina voastră, spune Mântuitorul, încât oamenii, văzând faptele 


voastre bune, să slăvească pe Tatăl vostru din cer. 


Este alt sfânt care să fi adus bucuria pe chipurile oamenilor mai mare decât Sfântul 
Nicolae? Nu cred. Este alt sfânt care să ne aducă aminte că Dumnezeu este bun, 
indiferent cât de răi suntem noi? Nu cred. Toţi sfinţii sunt străluciți. Toţi sfinţii au 
locul lor special. Însă Sfântul Nicolae are un rol aparte şi, mai ales, în ziua de azi, 
când atâta întuneric, iarăşi zic, parcă se aşterne peste lume. 


Dar iată că, aşa cum a zis Sfântul loan evanghelistul, că Lumina a venit în lume şi 
întunericul n-o poate acoperi, iată că Sfântul Nicolae dă mărturie iarăşi şi iarăşi de 
prezenţa acestei lumini. 


Să ne ajute bunul Dumnezeu ca, pentru rugăciunile Sfântului ierarh Nicolae şi ale 
tuturor celorlalți sfinţi, să ne aducem mereu aminte cine suntem, către ce am fost 
chemaţi şi să nu uităm mereu să ne punem întrebarea aceasta: “Tu cu cine vrei să 
semeni?“ Amin. 





Bărbăţie şi milă versus dispreţ şi înjosire. Cum ne recăpătăm demnitatea de 
fii ai lui Dumnezeu? Cum se poate odihni în noi pruncul Hristos? “In acest 
post se vede, poate, cel mai mult, mila lui Dumnezeu” 


5122014 


“Asta este demnitatea de fiu al lui Dumnezeu: lovit, rănit, însă nu biruit. Poate 
aproape de moarte, însă nu rob satanei” 


i se se 


Predică la Duminica a 27-a după Rusalii (vindecarea femeii gârbove) a 
Părintelui Hrisostom de la Măn. Putna (2013): 


“Nu Se poate odihni Fiul lui Dumnezeu în inima care este mândră, în inima care 
urăşte, care dispreţuieşte, căreia nu-i pasă de aproapele. Nu te poţi odihni în 
tulburare”. 


Că atât de mult a iubit Dumnezeu lumea, că a dat pe singurul Său Fiu, pentru ca 
oricine crede în El să nu piară, ci să aibă viaţă veşnică. 


Iubiți credincioşi, Evanghelia lui Dumnezeu, aşa cum aţi mai auzit-o în multe 
rânduri, este expresia iubirii lui Dumnezeu, vestea cea bună că Dumnezeu atât de 
mult a iubit lumea, încât pe Unul-Născut Fiul Său L-a dat pentru noi, oamenii. 
Iubirea lui Dumnezeu s-a arătat în aceea, aşa cum spune Sfântul Atanasie cel mare, 
că EI, Dumnezeu, S-a făcut om ca pe noi, oamenii, să ne facă dumnezei. A venit să 
redea omului demnitatea dintâi, căci omul a fost făcut după chipul lui Dumnezeu, 
după chipul Fiului Unul-Născut. Şi această unicitate a Fiului, Dumnezeu ne-a dat-o 
şi nouă, astfel încât fiecare persoană, fiecare om, este unic, unic în existenţa lui, în 





frumuseţea lui. Fiecare om este o noutate în existenţă şi, prin urmare, cu fiecare om 
disprețuit, lovit, batjocorit, însăşi existenţa este mai săracă. 


Vedem în Evanghelia de astăzi cum Dumnezeu a venit către o fiică a Lui, care era 
dispreţuită, marginalizată, urâtă de ceilalți oameni, care, prin înfăţişarea ei, semăna 
mai mult cu un monstru decât cu un om, o femeie care, după cum spune Evan- 
ghelia, nu se putea ridica nicidecum, o femeie care avea corpul răsucit ca un semn 
de întrebare; întrebare la care noi, oamenii, răspundem prea adesea şi prea repede: 
<Pentru păcatele €i...> La această femeie a venit Dumnezeu Însuşi şi a venit în 
sinagogă, după cum spune acelaşi sfânt evanghelist, după obiceiul Său, lisus a 
venit în sinagogă şi acolo, văzând această femeie, a chemat-o. 


Nu se spune că femeia aceasta se ducea după Hristos, nu se spune că L-a chemat, 
nu se spune nici măcar că era lângă EI. Ea nu venise acolo ca să ceară milă, ci ea 
venea acolo, în sinagogă, să se roage lui Dumnezeu. Această femeie a dat dovadă 
de bărbăție în faţa acestei neputinţe a ei, a dat dovadă de credinţă, nu se plângea, 
nu se îndreptăţea, nici nu cerea mai mult, nu striga, ci rugăciunea ei se făcea în 
taină. Aşa cum Însuşi Hristos ne-a spus, că, dacă vom intra în cămara inimii 
noastre şi ne vom ruga lui Dumnezeu, Dumnezeu-Tatăl, care vede în ascuns, ne va 
răsplăti nouă la arătare. 


Aşa s-a întâmplat şi acum: Dumnezeu a auzit rugăciunea acestei femei şi a venit EI 
Însuşi la ea. A venit EI la ea, a venit la aceea pe care oamenii o dispreţuiau şi de 
care oamenii se fereau. A chemat-o pe ea, nu dispreţuind-o, nu i-a spus că e schi- 
loadă sau urâtă sau monstru, pe cea de care oamenii se scârbeau El a numit-o 
femeie, redându-i demnitatea. Şi i-a spus: Dezlegată eşti de neputinţa ta! 


Aceea în faţa căreia oamenii stăteau cât mai puţin cu putinţă şi se fereau şi vorbeau 
strictul necesar, temându-se parcă să ia contact cu ea, este dezlegată de Dumnezeu. 
Aceea de care oamenii se fereau să se atingă, iată că simte deasupra capului ei 
mâinile lui Hristos. 


EI Şi-a pus mâinile peste ea şi i-a zis: Mergi în pace! Dumnezeu a făcut aceasta în 
sinagogă, în zi de sâmbătă, lucru pentru care mai-marele sinagogii şi, după cum 
spune Evanghelia, şi mulți împreună cu el, s-a mâniat. S-a mâniat şi, în laşitatea 
lui, s-a adresat poporului cu asprime: Şase zile sunt date ca să lucraţi. În aceste zile 
să veniţi să vă vindecaţi. lar a şaptea este pentru odihnă. 


l-a certat pe oameni pentru ce? Cu ce erau ei de vină? Poate să fi fost de vină 
femeia că se afla acolo, în sinagogă, să se vindece; dar ea nu venise să se vindece! 





Ea nu s-a dus după Hristos! A fost chemată. Deci nici ea nu era de vină. Şi atunci 
cine era singurul vinovat? Hristos. 


Vedeţi? Acelaşi lucru ni se întâmplă şi nouă: certăm pe unul sau pe altul, mustrăm 
pe unul sau pe altul, însă, de fapt, inima noastră se răzvrăteşte împotriva lui 
Dumnezeu. Pe El Îl acuzăm. Nu vedem că cei din jurul nostru sunt după chipul lui 
Dumnezeu. 


Și, asemenea lui Adam, care a întors vina proprie împotriva lui Dumnezeu, zicând: 
Femeia pe care Tu mi-ai dat-o, aceasta e de vină!, arătând, de fapt, că Dumnezeu 
este de vină că 1-a dat-o pe această femeie care l-a împins la păcat, aşa facem şi 
noi, dăm vina pe Dumnezeu. Laşitate este aceasta, răzvrătire, ură, pizmă, invidie, şi 
toate ascunse bine în inima noastră. Şi cu cât le ascundem mai bine, cu atât 
lucrează mai bine, căci cele ce se lucrează în ascuns vor fi date la iveală, dar... să 
nu fie prea târziu pentru noi, iubiţi credincioşi. 


Şase zile să lucraţi, iar a şaptea a rânduit-o Dumnezeu pentru odihnă. Au doară 
Dumnezeu S-a odihnit de lucrul Său pentru a nu mai face nimic, aşa cum spun 
Biblule protestante? Că în a şaptea zi Dumnezeu a hotărât ca omul să nu facă 
nimic? Ce înseamnă acest nimic? Dumnezeu, care Însuşi a spus: Tatăl Meu până 


acum lucrează şi Eu lucrez. 


Dar ce lucrare? Este lucrarea Lui. Să nu mai amintim de faptul că Dumnezeu este 
şi Dumnezeu al sâmbetei şi EI era în timpul Său, în Biserica Lui. Odihna nu 
înseamnă nelucrare, ci pacea unui lucru bine împlinit. Dumnezeu le-a făcut pe 
toate bune foarte şi S-a odihnit întru ele, în pacea acestor lucruri făcute bine foarte. 


Dar iată că un chip de-al Lui nu era împlinit. Acest chip al femeii gârbove de astăzi 
erau sub stăpânirea satanei, căci Dumnezeu a spus: Această fiică a lui Avraam, pe 
care satana o ţinea în neputinţă de 18 ani - această cifră care înseamnă de 3 ori 6, 
de trei ori defectuos, de trei ori în nevoie, de trei ori în grea durere şi neputinţă. Pe 
aceasta satană o ţinea în această stare. lată promisiunea pe care satana o făcuse 
omului, că o să fie asemenea lui Dumnezeu! Atât de „asemenea” se făcuse această 
femeie cu Dumnezeu încât, în loc să privească în sus, privea numai spre pământ. 
Sensul se schimbase: nu în sus, ci în jos. Fiică a pământului şi în puterea satanei 
era şi acest lucru Dumnezeu a venit să-l repare. Nu este altă vindecare decât 
aceasta. 


Demnitatea aceasta de fii ai lui Dumnezeu, Hristos a venit exprimând-o prin 
iubirea Sa. Şi iubirea Lui se arată în nimic altceva, în nimic mai puţin decât în 





smerenia Sa. Căci Hristos S-a smerit pe Sine, ascultător făcându-Se până la moarte, 
şi încă moarte pe cruce. A arătat prin aceasta Hristos iubirea de Dumnezeu, prin 
ascultarea Sa de Fiu şi iubirea de oameni, prin moartea Sa pe cruce. Smerenia are 
ca fiice iubirea de Dumnezeu şi iubirea de oameni. Întru aceasta se află odihna, că 
spune Hristos: Învăţaţi-vă de la Mine că sunt blând şi smerit cu inima şi veţi afla 
odihnă sufletelor voastre. 


Și Dumnezeu arată această smerenie unind bărbăţia şi mila. Spune Sfântul Grigorie 
Sinaitul că cel mai bun mijloc de a scăpa de mândrie şi de iuţime este a uni 
bărbăţia cu mila, lucruri pe care numai Dumnezeu le poate face, dar şi noi, prin EI. 
Căci într-o rugăciune a Bisericii noi spunem aşa: Căci nu este nimeni asemenea 
Ție, Doamne, puternic întru milă şi bun întru tărie, spre a ajuta şi a mângâia şi a 
mântui pe tot cel ce nădăjduieşte întru Tine. 


Bărbăţia se arată în răbdare, în înfruntarea ispitelor şi a necazurilor cu fruntea sus, 
cu ochii aţintiţi la Dumnezeu, cu gândul la iubirea Lui şi la faptul că toate se vor 
schimba întru această iubire. Mila se arată în iubirea de aproapele. Desăvârşirea 
constă în aceea că Dumnezeu ne-a iubit pe noi mai întâi şi omul este la mijloc între 
aceste două iubiri: iubirea de Dumnezeu şi iubirea de aproapele. Îl iubim pe 
Dumnezeu datorită iubirii Lui, care este în noi. Îl iubim pe aproapele şi astfel 
dovedim că şi noi Îi întoarcem această iubire Celui care ne-a dat-o. 


Omul fiind la mijloc, între aceste două iubiri, a fost ispitit să aleagă o a treia iubire: 
iubirea de sine. Şi măcar de ar fi această iubire de sine o iubire reală, dar noi nu ne 
iubim pe noi înşine pentru că suntem chip al lui Dumnezeu, pentru că, dacă am iubi 
chipul lui Dumnezeu din noi, în acest chip i-am recunoaşte pe toți. 


Dacă am iubi acest chip al lui Dumnezeu, ne-am comporta după demnitatea pe care 
o cere acesta. Nu am face nimic în afara smereniei şi a umilinţei. Nu am face nimic 
decât pentru ceilalţi. Însă noi iubim numai părerea despre noi, ceea ce ni se pare 
nouă că suntem. Şi ce ni se pare nouă că suntem? Ceea ce satana ne îndeamnă, şi 
anume pământ, cenuşă, uitând că Fiul lui Dumnezeu este chipul nostru, este 
modelul nostru. 


În toate patimile, iubiţi credincioşi, în toate păcatele veţi găsi acest fir roşu care le 
uneşte, pe care satana îl urmăreşte cu atâta sârguință, şi anume să ne înjosească. Nu 
caută altceva satana decât să ne înjosească, să ne calce, să ne ţină piciorul pe cap, 
să ne lipească de pământ, astfel încât să nu ne mai putem uita niciodată la cer, să 
uităm de unde am venit şi nici să nu ne mai pese încotro ne ducem. 





Dispreţul, batjocura, înjosirea - acestea sunt armele satanei. Dumnezeu a venit să 
ne redea demnitatea. Această demnitate nu se poate obține decât aducându-ne 
aminte că El ne-a făcut şi că slava 1 se cuvine Lui. lată cum, în momentul în care 
Dumnezeu a binecuvântat-o şi s-a îndreptat, a slăvit pe Dumnezeu, a dat slavă lui 
Dumnezeu. Spune Psalmul: Nu nouă, Doamne, nu nouă, ci Ție se cuvine slavă. 


Pe când ceilalți oameni, întâlnindu-se cu mila lui Dumnezeu, au început să câr- 
tească şi să se mânie pe Dumnezeu, ei, care uitaseră că sunt fii ai Aceluiaşi 
Dumnezeu. De aceea Hristos li s-a adresat cu asprime şi a numit-o pe femeie fiica 
lui Avraam, aducându-le aminte tuturor, şi celor de atunci, dar şi celor de astăzi, 
pentru că şi cei din cultul mozaic şi creştinii şi cei din islam se consideră fii ai lui 
Avraam. Deci nici măcar diferenţele acestea nu sunt în măsură să ne determine să 
dispreţuim pe cineva. Dispreţuind pe cineva ne facem fii ai satanei, slujitori ai lui. 
Însă având milă de el, ne arătăm fii ai lui Dumnezeu. 

Spunea un părinte ajuns la adânci bătrâneţe, după ce a slujit o viaţă întreagă lui 
Dumnezeu: „Eu, dacă am ajuns aici, este pentru că întotdeauna am ştiut cine sunt.” 


Și întotdeauna I-a zis lui Dumnezeu aşa: „Doamne, sunt păcătos. Tu ştii mai bine 


decât mine cât de păcătos sunt. Insă...” - şi aici se îndrepta cu demnitate şi îşi 
îndrepta spatele şi fruntea şi-o ridică în sus - „...însă nu Te-am trădat. Sunt încă în 
tabăra Ta.” 


Asta este demnitatea de fiu al lui Dumnezeu: lovit, rănit, însă nu biruit. Poate 


aproape de moarte, însă nu rob satanei. 
&&& 


Ales-am a fi lepădat în casa lui Dumnezeu mai vârtos decât a locui în locaşurile 
păcătoşilor. 


Bărbăţia aceasta înseamnă: să stai drept în faţa ispitelor şi să aştepţi până la 
sfârşitul zilelor tale ispită şi să nu te nădăjduieşti în tine, ci în iubirea lui 
Dumnezeu, care nu te va ruşina. lar mila înseamnă să-l judeci pe aproapele tău 
după iubirea lui Dumnezeu, nu după păcatele lui. 


Bărbăţia aceasta şi mila împreunate aduc smerenia. Şi smerenia aceasta va străluci 
în noi chipul lui Dumnezeu, fără de care nimeni nu va intra în Împărăția lui 
Dumnezeu. Căci robul, după cum spune Sfântul loan evanghelistul, nu va locui în 





veac în casa Tatălui, ci numai Fiul. lar Fiul Acesta ne spune mereu: Invăţaţi-vă de 
la Mine, că sunt blând şi smerit cu inima şi veţi afla odihnă sufletelor voastre. 


Suntem în postul Crăciunului, post care este socotit unul dintre cele mai uşoare. De 
ce? Pentru că în acest post se vede, poate, cel mai mult, mila lui Dumnezeu. La 
sfârşitul postului Îl vom vedea pe Dumnezeu ca pe un Prunc, vom cunoaşte iubirea 
lui Dumnezeu în vulnerabilitatea Sa cea mai înaltă, asemenea unui Prunc Îl vom 
întâmpina. Însă EL va fi Acela care va spune mai târziu că Fiul Omului nu are unde 
să-ŞI plece capul, nu are unde să Se odihnească. Nu Se poate odihni Fiul lui 
Dumnezeu în inima care este mândră, în inima care urăşte, care disprețuiește, 
căreia nu-i pasă de aproapele. Nu te poţi odihni în tulburare. 


Odihna sufletelor noastre constă în blândeţea şi smerenia pe care de la Hristos, din 
rugăciunea către EI, o putem afla. Vrem să ne întâlnim cu Hristos? Vrem ca Acest 
Prunc nevinovat să Se odihnească în inimile noastre? Atunci să facem linişte și 
pace în inimile noastre, să căutăm odihna sufletelor noastre, ca în această odihnă să 
strălucească chipul Lui, ca în această odihnă împreună să ne regăsim ca fii ai lui 
Dumnezeu, pentru rugăciunile Maicii Lui şi ale tuturor sfinților. Amin”. 





Spovedania - taina care ne despovărează sufletul gârbovit. Cum să facem o 
spovedanie autentică şi reuşită? Cuvântul actualului părinte episcop 
Damaschin Luchian (Sihăstria Putnei) 


ae: fe Tel Tua d 


10.12.2015 


Cuvânt rostit de părintele Damaschin [actualul episcop Damaschin 
Dorneanul]., duminică, 4 decembrie 2016, la Mănăstirea Sihăstria Putnei 


Fraților şi surorilor, să-l mulţumim Bunului Dumnezeu pentru că ne-a adus şi noi 
am putut să răspundem la această întâlnire cu EI, ca de obicei, în această zi sfântă 
de duminică. Nimeni din cei care cu inimă curată şi bună vin să se întâlnească cu 
Dumnezeu nu iese ruşinat, nu are cum să iasă ruşinat. 


În timpul vieţii Mântuitorului lisus Hristos, atunci când oamenii se întâlneau cu EI, 
cu Dumnezeu, faţă către faţă, mult mai vizibil, aşa cum eu vă văd pe dvs - înainte 
se întâlneau cu Dumnezeu doar în duh, aşa cum şi noi ne întâlnim cu Dumnezeu - 
dar atunci, în timpul vieţii Mântuitorului, când ei se întâlneau faţă către faţă, unii 
oameni dobândeau folos din această întâlnire cu El. Alţii nu. Unii se întorceau 
îndreptaţi, folosiţi, bucuroşi, alții rămâneau pe mai departe împietriţi şi închistaţi şi 
în vechile lor deprinderi. Totul depindea de cine? De Dumnezeu, oare? Dar 
Dumnezeu nu vrea să dăruiască tuturor aceleaşi daruri? Dumnezeu are vreo 
preferinţă faţă de cineva - ţie-ţi dau şi ţie nu-ţi dau? N-a depins de Dumnezeu, n-a 





depins de Mântuitorul lisus Hristos ca cineva să meargă folosit din această 
întâlnire cu EI. Dar de cine depindea? De acei oameni, de aceia care veneau în faţa 
Mântuitorului cu credinţă şi cu smerenie şi cu sinceritatea inimii lor şi cu inimă 
bună şi curată, aceia ieşeau folosiţi [sufletește]. 


Aşa cum folosită a fost şi acea femeie gârbovă. Câţi bolnavi oare n-or fi fost atunci 
în sinagogă? Dar ce, toată lumea era sănătoasă şi numai ea era bolnavă? Şi totuşi 
asupra ei Mântuitorul S-a îndreptat cu ochii şi cu inima şi ştiindu-i nu doar boala şi 
nu doar răbdarea în boală, ci şi inima ei curată şi bună a vindecat-o. Şi, dacă 18 ani 
ea a fost ţinută de acest duh de neputinţă, de gârbovire, iată că din întâlnirea cu 
Mântuitorul lisus Hristos ea a ieşit liberată şi uşurată. 


Tot aşa cum şi noi putem să plecăm din biserică, putem să plecăm de la orice 
întâlnire cu Mântuitorul lisus Hristos aşa cum a plecat femeia gârbovă. Adică 
uşuraţi, despovăraţi, cu ochii privind în faţă şi sus, nu doar în pământ. Biserica este 
cea care continuă în lume, de la Înălţarea Mântuitorului şi de la Pogorârea Duhului 
Sfânt, până la sfârşitul veacurilor, lucrarea pe care Domnul Hristos a făcut-o în 
timpul vieţii Sale pământeşti. Aici, în biserică, dobândim noi uşurare, numai prin 
biserică dobândim noi dezrobire. Sarcina cea grea a păcatelor şi a problemelor 
noastre nicăieri în altă parte nu se poate ridica decât aici, în biserică. 


Au lăsat Părinţii cei sfinţi această rânduială a se citi această minune cu vindecarea 
femeii gârbove într-o zi de sâmbătă de către Mântuitorul lisus Hristos în această 
perioadă a postului tocmai pentru că acum noi mai cu dinadinsul ne sârguim să 
lucrăm la această despovărare a noastră. 


Și care e mijlocul cel mai la îndemână pentru această despovărare? Taina Sfintei 
Spovedanii. Am în gând câteva lucruri pe care aş vrea să ni le reamintim împreună. 
Ceele mai multe sunt foarte ştiute despre Taina Sfintei Spovedanii. Toţi ne 
spovedim, nădăjduiesc, în această sfântă biserică, într-un mod mai intens sau poate 
mai puţin intens, dar, oricum, toţi am trecut pe la scaunul Sfintei Spovedanii. 


Ştiţi cum e negustorul înţelept. Negustorul înţelept nu ia lucrurile numai aşa cum 
vin, ci se gândeşte cum ar putea să facă ca să-i iasă mai mult. Sau, dacă ai un 
pământ, te gândeşti cum să faci să iasă o roadă mai bună la toamnă decât anul 
trecut. Aşa şi noi ne punem întrebarea: Ce ar trebui să fac, cum ar trebui să-mi 
reîmprospătez cunoştinţele şi lucrarea astfel încât să ies mai folosit din Taina 
Sfintei Spovedanii, cât mai mult, să maximalizez beneficiile duhovniceşti pe care 
pot să le obţin din Taina Sfintei Spovedanii. Şi, dacă fac o spovedanie de rutină, o 
spovedanie ușurâţică, o spovedanie că aşa face toată lumea, dobândesc folos, dar 





mai puţin. Dacă, însă, privesc Taina Sfintei Spovedanii cu foarte mare seriozitate, 
mă pregătesc pentru ea şi o fac aşa cum Dumnezeu vrea să fie Taina, automat că 
belşugul duhovnicesc va fi pe măsură. 


Ne învaţă Părinţii Bisericii că aşa, cam ar fi lucrurile pe care ar trebui să le avem în 
vedere atunci când ne spovedim. 


— Ne învaţă în primul rând că spovedania trebuie făcută de bunăvoie. Nimeni 
nu ne sileşte să ne spovedim, nici Dumnezeu nu le sileşte, nu ne ia cu 
arcanul la spovedanie, însă noi trebuie să simţim nevoia de a ne spovedi. Și 
această nevoie de a ne spovedi creşte pe măsură ce simţim păcatul că ne 
roade, că păcatul este boală. Pe măsură ce ne dor lucrurile rele pe care le- 
am făcut, în aceeaşi măsură vom alerga mai cu dinadinsul şi mai cu inimă 
deschisă la Taina Sfintei Spovedanii. Dacă încă nu simțim cât mai mare din 
toată răutatea, urăciunea şi mâhnirea pe care o provoacă lui Dumnezeu 
acest păcat al meu, încă ne spovedim aşa, din rutină. 


Pe măsură ce voi simţi că acest păcat mă omoară, mă îmbolnăveşte, trebuie să mă 
duc la doctor - şi de ce mă omoară păcatul? Că mă desparte de Dumnezeu!Ce e 
viaţa noastră, de unde vine viaţa noastră? Nu de la Dumnezeu? Şi, dacă cu nu mai 
am legătură cu Dumnezeu şi păcatul îmi rupe această legătură, eu mor cu sufletul. 
Noi, oamenii, în această lume suntem suflete bolnave în trupuri sănătoase; după 
aceea, suntem suflete bolnave în trupuri bolnave, căci păcatul sufletesc aduce şi 
boală trupească,de cele mai multe ori. Şi ajungem unii dintre noi, probabil mai 
mult din cei care nu sunt astăzi în biserică, să fim suflete moarte în trupuri vii. Deci 
spovedania trebuie să fie făcută de bunăvote. 


De aici înţelegem cel puţin două lucruri: o dată că nu avem voie să silim pe nimeni 
să se spovedească. Nici soţia pe soţ, nici soţul pe soţie, nici părinţii pe copii - până 
la un punct, căci, cât sunt mici e bine să-i aducem noi; dacă vor creşte mai mari şi 
nu vor vrea să se spovedească, n-avem dreptul să-i forțăm. Spovedania trebuie să 
fie de bunăvoie. 


Avem de atâtea ori în Sfânta Scriptură aceste cuvinte ale Domnului Hristos: De 
voieşte cineva... 


— Şi al doilea lucru: spovedania, dacă e de bunăvoie, ea nu trebuie să fie 
legată în mod obligatoriu de marele eveniment, de bucuria mare a Sfintei 
Împărtăşanii. Spovedania nu este doar un act care premerge şi con- 
diționează primirea Sfintei Împărtăşanii. Da, aşa este obiceiul, ca noi să ne 





pregătim, să ne spovedim şi să ne împărtăşim, dar nu doar pentru asta ne 
spovedim, nu mă spovedesc ca apoi să mă împărtăşesc. Asta vine ca o 
urmare firească a spovedaniei. Spovedania ea în sine este o trebuinţă, ea în 
sine este o lucrare mai mare, nu este aşa, ca o anticameră, ca un lucru pe 
care trebuie să-l bifăm pentru ca apoi să ne împărtăşim. Aşa ne învaţă 
Sfânta Biserică. Taina Spovedaniei trebuie privită cu toată seriozitatea. 


Apoi iarăşi ne învaţă Părinţii, mai ales Sfântul Nicodim Aghioritul, dar şi toți 
Părinţii într-un glas, că spovedania trebuie să fie concisă. Scaunul de spovedanie 
nu este un loc unde trebuie să ne povestim toate ale noastre. E adevărat, atunci 
când nu ne ascultă nimeni - şi de multe ori nu prea sunt oameni care să ne asculte, 
n-au disponibilitatea - uneori părinţii duhovnici sunt priviţi ca oameni care au 
răbdare şi care pot să ne asculte toate problemele noastre. Aşa este, au şi această 
menire, dar nu atât la spovedanie! Dacă avem vreun necaz, vreo problemă, vreo 
întrebare, îl căutăm pe părintele în afara spovedaniei. 


Când stăm în genunchi şi când facem Taina Mărturisirii - acesta e cuvântul mai 
frumos pentru această Taină - atunci să mărturisim! Ce mărturisim? Păcatele. Fără 
detalii inutile, fără povestiri ale trecutului nostru care nu interesează pe părintele şi, 
într-un fel, nici pe Dumnezeu. 


— La Taina Sfintei Spovedanii se mărturisesc păcatele, simplu şi concis, fără 
detalii şi informaţii suplimentare. Dar spovedania, în acelaşi timp, trebuie 
să fie şi clară! Concisă şi clară! 


Ce înseamnă asta? Fără ocolişuri şi ascunzişuri. Păcatului trebuie să-i spunem pe 
nume, aşa cum e numit, nu într-un mod voalat, nu eufemistic, nu pe îndoite - <Fi, 
părinte, am greşit şi eu, am fost ispitit, am căzut şi eu într-un păcat...> Care-i acel 
păcat? Cum se cheamă el? De câte ori s-a întâmplat? ŞI aici e foarte important: deşi 
spun Părinţii că spovedania trebuie să fie concisă, ea trebuie să fie însoţită de acele 
amănunte care sunt de folos pentru a arăta gravitatea păcatului nostru şi care 
sporesc, într-un fel, şi prin mărturisirea aceasta cu detaliile acestea, simțământul de 
păcătoşenie şi de pocăință. 


Este exemplul cel mai la îndemână pe care l-am mai dat şi pe care îl voi mai da: 
scrie într-un întreptar de spovedanie „Am furat”. Dacă spun numai atât, uneori s-ar 
putea să fie insuficient, pentru că este una să fi furat pe când era CAP-ul, este alta 
să fi furat de la un bogătaş, este alta să fi furat pentru că n-au avut copiii tăi ce să 
mănânce, este alta să fi furat de la o femeie văduvă, o femeie săracă, o femeie care 
poate numai din aceea putea să trăiască. Tot furt este! Este alta să furi din banii 





care se pun la cutia milei, să furi din biserică... Deci este important să spun de 
unde am furat şi ce am făcut cu furtul meu. Dar este inutil şi prihănitor şi plec mai 
împovărat să spun că nu am furat singur, că a mai fost cineva cu mine la furat sau 
că, oricum, toată lumea fură. Deci nu dăm vina pe altcineva şi nu ne scuzăm 
păcatele! Eu şi cu Dumnezeu suntem la Taina Sfintei Spovedanii. Ce face X, ce 
face Y, e treaba lui cu Dumnezeu. 


Nimeni nu ne împinge la păcat. Nici o ispită nu poate fi atât de mare încât să 
spunem că n-avem nici o vină în noi. Ultimul cuvânt în a face un păcat, da sau nu 
în faţa unui păcat, în ultimă instanţă este al nostru. Nimeni nu ne duce de mână la 
păcat, nici măcar diavolul. 

Să vă spun o întâmplare pe care ne-o relatează Patericul, o carte cu întâmplări şi 
cuvinte din viaţa Părinților din pustie din secolul IV: Într-o mănăstire un frate era 
în Postul mare. Şi, mâncarea la trapeză, la masa de obşte, fiind de post, fratele 
nostru avea o poftă să mănânce un ou. Dar cum să mănânci ou, căci pe vremea 
aceea nu era nici aragaz, nici cuptor cu microunde. Şi ce-i trece lui prin minte? la 
să coacă un ou într-o lingură la lumânare. Zis şi făcut. Face asta, iar părintele 
stareţ, cum era obiceiul înainte ca să mai cerceteze pe frate inclusiv la chilie, bate 
la uşă şi îl prinde pe fratele nostru făcând în Postul mare un ou la lumânare. Şi, 
cum am face şi noi dacă am fi în locul lui, zice: Vai, părinte, nu sunte eu de vină, 
satana m-a ispitit! Şi, în momentul în care fratele s-a justificat, de după sobă se 
aude un glas, al diavolului, care zice: Nu, părinte stareţ, nici mie nu mi-ar fi trecut 
prin cap aşa ceva! 


&S& 


Satana nu ne duce niciodată de mână la păcat. EI ne îndeamnă, el ne dă sugestii, el 
ne pregăteşte terenul, el creează ambianța pentru a păcătui, dar ultimul cuvânt este 
al meu. Astfel încât niciodată nu trebuie să dau vină nici pe soție, nici pe soţ şamd. 


Spune Sfântul loan Scărarul că, atunci când mergem la spovedanie, să spunem 


aşa: <A mea este rana, al meu este păcatul, din vina mea S-a făcut, din a nici 
unui altuia.> 


Fiecare să mărturisească păcatul lui. Eu mărturisesc păcatul meu. 


— Deci, al patrulea lucru: nu dăm vina pe altcineva şi nu ne scuzăm. 





Locul de spovedanie nu este ceva unde trebuie să dăm bine, unde să apărem bine, 
unde să avem o imagine foarte frumoasă. Nu, ci timpul când ne spovedim este 
coşul de gunoi, acolo punem toate lucrurile rele! Deci acolo nu avem de ce să ne 
“strofocăm” ca să ne creăm o imagine bună în faţa părintelui duhovnic. Din contră! 
Să ştiţi că părinții duhovnici sunt mai bucuroşi înăuntrul sufletului lor atunci când 
văd pe cineva care se spovedeşte aşa cum ne învaţă Biserica: simplu, prihănindu- 
se, fără a da vina pe altcineva, luându-și asupra lor păcatele pe care le-au făcut. 


Dacă am venit la doctor, de ce să plecăm nevindecaţi? Dacă tot am venit la doctor, 
de ce să plecăm aşa cum am şi venit, dacă nu câteodată mai împovăraţi? 


Un părinte spovedea, săracul, şi a primit pentru prima dată la spovedit o persoană, 
o doamnă, care era certată cu jumătate din sat şi prima parte a spovedaniei, dacă nu 
toată spovedania, a fost o înşiruire de ce probleme are ea cu X sau Y, care aşteptau 
şi ei la spovedanie, că satul era mic. Şi părintele, săracul, a avut răbdare, şi la 
sfârşit i-a spus: „Acum, mătuşă, ar trebui să te dezleg şi pe tine şi pe toţi ceilalți, că 
de acum ştiu ce au făcut, ce rost are să mai vină şi ei la spovedit, că mi-ai spus tu 
ce au făcut!” 


Deci spovedania trebuie făcută de bunăvoie, fără constrângeri; concisă; clară, să 


spunem păcatului pe nume: am furat, am minţit, am judecat, am curvit, am băut 
etc.; să fie fără a da vina pe cineva şi fără a ne scuza; să fie deplină, fără ascunderi. 


Se întâmplă asta, am păţit şi eu să primesc la spovedanie oameni care de abia după 
un an de zile au dobândit încrederea ca să poată să-mi povestească ceva care le-a 
fost greu să zică, de obicei sunt păcatele cele trupeşti şi păcatele ruşinoase. Mai 
este şi altceva pe care l-am întâlnit la Taina Spovedaniei, în foarte puțina mea 
perioadă de când spovedesc, şi anume: sunt oameni care şi-au descoperit păcate 
după mult timp de când au început să se spovedească. Asta nu e nesinceritate! Este 
ignoranță, este neştiinţă, sau poate o lipsă de a te interesa şi a vedea. De-asta e bine 
din când în când să mai cercetăm şi nişte îndreptare de spovedanie, că sunt oameni 
care nu ştiu că aia e păcat şi nici nu e bine ca duhovnicul să ne tragă de limbă. 
Dacă e mărturisire, noi trebuie să spunem ce am făcut. Dar, atunci când ştii că ai 
făcut un lucru şi în mod intenționat, din ruşine sau altceva, nu-l spui, atunci e mai 
greu. 


— Deci spovedania trebuie să fie deplină, fără ascunderi şi, în acelaşi timp, 
fără a repeta [mărturisirea] păcatelor. 





Dacă o dată ai spus un păcat şi pe urmă nu l-ai mai repetat şi l-ai spus aşa cum a 
fost, nu are rost să-l repeţi şi altă dată. Decât dacă vreodată, să ştiţi că nici asta nu e 
greşit, părintele Cleopa zice că, din când în când, să ştiţi că nu strică să mărturisim 
aşa, ca un fel de părere de rău, şi lucrurile mai grele cu care am supărat pe 
Dumnezeu de-a lungul timpului. Ajută mult la smerenie asta. 


— Pentru că următorul lucru, al şaselea, despre cum ar trebui să fie o 
spovedanie astfel încât să-l bucure pe Dumnezeu şi noi să ieşim uşuraţi, ca 
femeia care a fost gârbovă este să fie smerită şi cu părere de rău. Și la 
această atitudine de smerenie şi de părere de rău se lucrează nu doar atunci 
când stai la molitva de spovedanie şi când te spovedeşti. Starea aceasta de 
smerenie şi de părere de rău se lucrează mai de dinainte, când ne cercetăm 
acasă păcatele, când înainte le spovedim lui Dumnezeu în fiecare zi sau 
când greşim, când citim acasă rugăciunile de pocăință. 


Uitaţi Psalmul 50, cel mai înduioşător psalm de pocăință, când îl rostim cu toată 
fiinţa noastră atunci într-adevăr ne transpunem în starea pe care a avut-o proorocul 
David când a păcătuit, când a greşit cu femeia lui Urie, căzând în desfrânare şi în 
ucidere. Deci |spovedania] să fie smerită şi cu părere de rău, ne învaţă părinţii. 


= Şi ultimul element, pe care ar trebui să-l luăm foarte în serios atunci când 
ne pregătim pentru spovedanie şi când ne spovedim este acesta: orice 
spovedanie trebuie făcută cu hotărârea de a nu mai face păcatul, cu 
hotărârea de a ne îndrepta. 


Adică atunci când m-am spovedit pun în inima mea, cel puţin ca intenţie, deşi ştiu 
că uneori nu voi putea să scap din toate păcatele imediat, cel puţin ca intenţie şi ca 
rugăciune adusă lui Dumnezeu de a primi putere de la EI să nu mai fac păcatele 
respective. Dacă mă duc cu gând viclean la spovedanie, cu gând că mă spovedesc 
cu acum, dar tot mai fac după aceea, atunci să ştiţi că ne minţim pe noi şi, dacă ne- 
am minţi pe noi, încă n-ar fi aşa mare lucru, dar ÎL minţim pe Dumnezeu şi pe 
Dumnezeu nu-L putem minţi. Nu ne putem juca cu lucrurile acestea. 


Cum a zis cineva: “Ştiţi, părinte, am furat de nouă ori, dar vă rog să mă dezlegaţi 
de zece, că la noapte mă duc iară.” Cum să privească Dumnezeu astfel de situaţii? 


Mitropolitul Antonie de Suroj zice: Dacă vreţi să faceţi o spovedanie aşa cum îi 
place lui Dumnezeu, care să includă toate aceste lucruri - de bunăvoie, concisă, 
clară, fără a da vina pe altcineva, deplină, smerită şi cu hotărârea de îndreptare - s-o 
facem cu gândul că poate este ultima spovedanie pe care o mai putem face în 





această viaţă. ŞI, dacă am şti că asta e ultima spovedanie, asta e ultima mea şansă 
ca să pot să mă împac cu Dumnezeu, mărturisindu-mi toate fărădelegile mele, 
atunci astea toate vin de la sine. 

Avem un Dumnezeu bun, mare și milostiv, care, ca oarecând pe acea femeie din 
sinagogă, pe fiecare dintre noi vrea să ne ia şi să ne ridice. Aşa cum a stat acea 
femeie optsprezece ani gârbovă, gheboșită, pe fiecare aşa vrea să ne ridice ca să-i 
vedem pe ceilalți oameni în faţă şi să ne nu fie ruşine să mai ridicăm ochii la cer. 
Că, atunci când suntem apăsaţi, nu avem îndrăzneala asta să mai ridicăm ochii să 
mai cerem ceva de la Dumnezeu când ştim că ne mustră conştiinţa. Dumnezeu vrea 
să ne facă liberi, vrea să fim bucuroşi, vrea să avem inimă largă şi bună. Şi de 
aceea a zis El: Veniţi la Mine toţi cei osteniţi şi împovăraţi cu păcate şi Eu vă voi 
odihni pe voi. 


Să ne ajute Dumnezeu şi să ne odihnească. Amin. 





Vindecarea femeii gârbove. Predicile PS Sebastian, episcopul Slatinei şi 
Arhim. Nectarie, stareţul Mănăstirii Sihăstria Putnei despre fariseism, 
invidie, iubire şi recunoştinţă 


XANING IF) 


Duminica a XXVII-a după Rusalii - Tămăduirea gârbovei (Le. 13,10-17) - PS 
Sebastian Paşcanu: Formalism şi iubire 


Dreptmăritori creştini, Evanghelia de astăzi ne relatează minunea vindecării femeii 
celei gârbove de optsprezece ani. S-a întâmplat la sinagogă, într-o zi de sâmbătă, şi 
de aici o întreagă tevatură, pentru că fariseii şi cărturarii ajunseseră la vremea aceea 
să respecte mai mult ziua de odihnă decât pe om şi să se teamă mai mult de sabat 
decât de Dumnezeu. 


Este motivul pentru care mai marele sinagogii, văzând cu ochii lui minunea 
săvârşită de Domnul, este cuprins parcă subit de o „orbire” ce îl scoate din minţi şi, 
dorind cu orice preţ să-şi arate autoritatea sa de conducător, ceartă poporul care nu 
greşise cu nimic altceva decât cu faptul că fusese martor vindecării. Nici femeia nu 
greşise cu nimic, pentru că Mântuitorul a surprins-o până şi pe ea cu vindecarea, 
căci nu a întrebat-o dacă doreşte sau nu să se tămăduiască. 


„Şase zile sunt în care trebuie să se lucreze; venind deci, intr-acestea vindecaţi-vă, 
iar nu în ziua sâmbetei!” - a tunat cel ce se vedea pus în umbră de puterea nemai- 
văzuta a Domnului, ca şi cum tămăduirea femeii ar fi fost munca la câmp sau lucru 





pe şantier. În loc de admiraţie, minunea a stârnit în el pizmă şi mânie. Şi, fiind laş, 
nu a avut curajul să-L atace pe Cel ce încălcase, chipurile, sâmbăta, ci a ridicat 
tonul la cei care nu vedeau nici o contradicție între respectarea sabatului şi admi- 
raţia pentru Domnul, mai cu seamă că Acesta săvârşise o aşa faptă minunată. 


Văzând Mântuitorul ipocrizia aceluia, l-a certat şi El la rându-l, generalizând 
aceasta asupra întregii tagme a fariseilor şi cărturarilor: „Făţarnicilor! Fiecare 
dintre voi nu dezleagă, oare, sâmbăta boul sau asinul de la iesle, şi nu-l duce să-l 
adape? Dar această, fiică a lui Avraam fiind, pe care a legat-o satana, nu se 
cuvenea oare să fie dezlegată de legătura aceasta în zi de sâmbătă?” 


Domnul condamnă astfel o mare confuzie în care ajunsese mentalitatea şi 
concepţia iudaică despre sabat. Este ceea ce îl va face să declare că „sâmbăta a fost 
făcută pentru om, iar nu omul pentru sâmbătă” (Mc. 2, 27), ceea ce însemna că 
Legea are şi spirit, nu doar literă, despre care tot EI a zis că „ucide, iar duhul face 
viu” (II Cor. 3, 6). 


Făţărnicia şi răutatea îi aduc pretinsului „îndrăgostit” de sabat izolare şi oprobriu 
din partea celor veniţi să cinstească o sâmbătă care nu avea nicicum menirea nici 
să-l izoleze şi nici să-l desconsidere pe om. Dimpotrivă, potrivit spusei Domnului, 
ea trebuia să „cultive” şi să slujească omului, lucru care s-a şi întâmplat prin 
tămăduirea femeii gârbove. O sâmbătă pentru sâmbătă, sau o sărbătoare de dragul 
sărbătorii - a vrut să ne spună Hristos - nu este nimănui de nici un folos: „Nu 
oricine îmi zice Doamne, Doamne, va intra în Împărăţia Cerurilor, ci cel ce face 
voia Tatălui Meu Celui din ceruri” (Mt. 7, 21). 


Iubiţi credincioşi, păcatul mai marelui sinagogii, dincolo de invidia şi răutatea pe 
care le-a resimţit în faţa puterii Domnului, este formalismul proverbial de acum 
pentru poporul ales oarecând. Era expresia încăpăţânării de a rămâne în slujba Lui, 
în pofida neputinței de a-L mai iubi atât pe EI, cât şi pe aproapele, căci lipsa iubirii 
aduce fie necredinţă, fie formalism. Este foarte interesant cum nciubirea se întoarce 
împotriva credinţei, sau, altfel spus, cum lipsa iubirii afectează credinţa cea drea- 
ptă. 


Vedeţi cât de importantă este iubirea aproapelui? Credeţi că „râvna casei” (In. 2, 
17) l-a măcinat pe mâniosul conducător al sinagogii şi l-a determinat la izolare şi 
ridiculizare? Sau totala nepăsare pentru o fiinţă aparent lepădată de Dumnezeu şi 
de oameni, dar care până la urmă s-a arătat a fi o vrednică „fiică a lui Avraam”? 
Dacă ar fi fost „chinuit” cu adevărat de grija sabatului, mai marelui sinagogii ar fi 
trebuit să nu-i scape atât de importanta dragoste pentru aproapele, despre care 





Domnul a zis: „Dacă zice cineva: iubesc pe Dumnezeu, dar pe fratele său îl urăşte, 
mincinos este!” (1 În. 4, 20), sau „Vedeţi să nu dispreţuiţi pe vreunul din aceştia 
MICI, că zic vouă: Că îngerii lor, în ceruri, pururea văd faţa Tatălui Meu, care este 
în ceruri” (Mt. 18, 10). 


Dragii mei, să nu fim neînţelepţi! Păcatul formalismului, cel al ipocriziei, al pizmei 
şi al răutăţii ne pândesc deopotrivă şi pe noi! Căci, de câte ori nu ne-am surprins şi 
noi a fi formalistul, ipocritul, invidiosul ori mâniosul din Evanghelia de astăzi? Să 
luăm aminte, însă, că toate acestea, de vreme ce l-au aruncat în izolare şi ridicol pe 
mai marele sinagogii, nu ne vor putea aduce nici nouă decât aceeaşi dureroasă şi 
amară ruşine. Atitudini de complex faţă de cel mai bun decât noi, de mimat ori de 
ignorat creştinismul - de vreme ce nu îl iubim cu adevărat - de mânie ca replică a 
neputinței şi nimicniciei noastre, precum şi de invidie în locul competiţiei 
constructive sunt tot atâtea expresii ale asemănării noastre cu cel înfierat în 
Evanghelia de astăzi. 


Aţi văzut cum se finalizează pericopa? „Şi zicând EI acestea, s-au ruşinat toţi cei ce 
erau împotriva Lui, şi toată mulțimea se bucura de faptele strălucite săvârşite de 
Dânsul“. lată de ce spun că mai marele sinagogii a fost izolat şi ridiculizat căci 
atitudini de felul acesta nu pot decât să ne aducă complex şi nerodire duhov- 


nicească. De aceea, văzând puterea Domnului şi înțelegând aşa cum se cuvine 
mesajul Evangheliei de astăzi, să fugim de fățărnicie, iubind mai degrabă since- 
ritatea şi curăţia! Să nu fim răutăcioşi şi invidioşi pe cei mai buni decât noi, ci să 
învăţăm să-i iubim pe toţi deopotrivă - până şi pe vrăjmaşii noştri - şi „aşa vom 
împlini legea lui Hristos” (Gal. 6, 2). 


Să ne deprindem a-l iubi pe aproapele mai înainte de a-l judeca ori a-l dispreţui, 
bine ştiind că în fiecare din cei din jurul nostru se poate ascunde un fiu sau o „fiică 
a lui Avraam”. Să punem iubirea lui Dumnezeu mai presus de orice faptă bună, şi 
ne va pune şi El pe noi mai presus de orice! Să ne iubim aproapele şi să-l slujim cu 
dragoste, şi atunci „plata noastră multă va fi în ceruri” [Mt. 5,12]. 


Harul Domnului nostru lisus Hristos, dragostea lui Dumnezeu Tatăl şi împărtăşirea 
Sfântului Duh să fie cu noi cu toţi, Amin”. 

(din: 7 Sebastian, episcopul Slatinei şi Romanaţilor, Predici la Duminicile de 
peste an, Slatina, 2011) 


Predica părintelui stareţ Nectarie de la Sihăstria Putnei (2011): 





- Ar trebui ca mai ales în perioada aceasta, a posturilor, să ne facem timp şi să 
deschidem cărţile de învăţătură creştină. 


Într-una din aceste cărţi am găsit scris următorul lucru: îngerii lui Dumnezeu, 
îngerii păzitori ai oamenilor, s-au dus înaintea lui Dumnezeu cu o plângere şi au 
spus aşa: “Doamne, iată vremurile care le trăim noi, care trăim şi trăiesc 
oamenii pe pământul acesta. Nu-şi mai fac timp şi vreme ca să-Ţi slujească şi să 
Ți se-nchine şi să-Ţi aducă laudă şi mulțumire Ţie. Ce este de făcut, Doamne?” 


Atunci Dumnezeu i-a întrebat pe îngeri: “Păzitori ai oamenilor, voi ce credeţi că 
este de făcut?” 


Şi îngerii au spus: “Nu ştim, Doamne, Tu eşti Dumnezeu, Tu le ştii pe toate”. 


Şi atunci Dumnezeu a spus: “Pentru că oamenii nu mai au timp Să se-nchine şi 
să se roage Mie, haide să mărim ziua, Să o facem de 25h în loc de 24h şi atunci 
ziua va fi mai mare cu o oră şi poate oamenii vor avea răgaz şi timp Să se roage 
măcar o oră lui Dumnezeu”, 


Şi după un timp îngerii au revenit înaintea lui Dumnezeu la fel de întristaţi că 
nici aşa oamenii nu se roagă lui Dumnezeu. Dumnezeu hotărăşte să facă ziuă de 
20h, mai Scurtă, în speranţa că astfel, oamenii se vor gândi mai des la faptul că 
zilele lor se scurg şi că va veni moartea şi poate aşa se vor gândi cu mai multă 
dragoste la El şi se vor ruga. 


Și au venit din nou îngerii înaintea lui Dumnezeu şi l-au spus că oamenii tot la 
grijile zilei se gândesc, şi la moarte deloc şi astfel tot nu se roagă. 


Iar Dumnezeu le-a spus: “Numai cei care Mă iubesc cu adevărat, numai aceia 
îşi fac timp Să se roage şi să se închine Mie. Indiferent că va fi ziua mai lungă 
Sau mai scurtă, dacă oamenii nu vor avea dragoste de Dumnezeu nu se vor 
ruga”, 


- Dragostea de Dumnezeu ne aduce în Biserică să ascultăm Cuvântul lui Dumne- 
Zeu. 


- De ce Dumnezeu cere mulțumire de la oameni? De ce Dumnezeu a cerut stră- 
moşilor noştri: lui Noe, Avraam, Moise şi David să aducă jertfe de mulţumire lui 





Dumnezeu? De ce Mântuitorul lisus Hristos în fiecare zi a adus mulţumire lui 
Dumnezeu Tatăl? De ce la fel au făcut şi Sfinţii apostoli? 


Proorocul Isaia spune: „Voi pomeni îndurările Domnului, faptele Lui minunate, 
după tot ce a făcut Domnul pentru noi, pentru că marea bunătate pe care El ne-a 
mărturisit-o”. 


Psalmistul spune: „Binecuvântează suflete al meu pe Domnul şi nu uita toate 
răsplătirile Lui”. 


Aşadar ce nevoie are Dumnezeu de mulţumirile noastre? Din iubire. Mulţumirile 
oamenilor nu-L fac pe Dumnezeu nici mai slăvit, nici mai puternic, nici mai bogat, 
nici mai viu, ci oamenii sunt aceia care primesc daruri atunci când Îi aduc mul- 
țumire lui Dumnezeu. Toate acestea nu fac altceva decât să binecuvânteze ființa 
omului, să-l facă pe om mai bun. 


- Dumnezeu nu are nevoie de rugăciunile şi mulțumirile noastre: „Ştie Tatăl vostru 
de cele ce aveţi trebuinţă mai înainte ca voi să cereţi de la E1.”, şi totuşi EI ni le 
cere. De multe ori, boala, suferinţa, încercările, necazurile, întristarea, toate acestea 
îl vindecă pe om de o boală de care suferim cu toţii, şi anume de iubirea de sine. 
Deci pentru toate să nu uităm să spunem: „Slavă Ție, Doamne!” 


- Omul se iubeşte pe sine mai mult decât pe Dumnezeu şi mai mult decât pe 
aproapele său. De aceea există atât de multe nedreptăţi în lume, pentru că omul se 
gândeşte numai la el. Oamenii nu mai caută interesul lui Dumnezeu, sau al aproa- 
pelui lor, ci numai interesul propriu. 


- Dumnezeu este puternic şi îl ajută pe om atunci când acesta îi cere ajutorul. 


- Femeia gârbovă din Evanghelia de astăzi suferea de această boală de 18 ani şi 
stătea tot timpul cu capul în jos, pentru că nu putea să se ridice. 


- Boala, atunci când o primim ca din mâna lui Dumnezeu, aduce vindecarea 
sufletului nostru, pentru că înaintea lui Dumnezeu sufletul este mai de preţ decât 
trupul. Omul însă pune foarte mult preţ pe trup. 

- Atât de slabă este credinţa noastră încât ne panicăm, ne tulburăm şi nu acceptăm 
ce ne rânduieşte Dumnezeu. Am vrea ca boala şi neputinţa pe care o avem să treacă 
cât mai repede. 


- Din cauza iubirii de sine omul fuge de suferinţă. 





- Această femeie suferea cu îngăduinţa lui Dumnezeu, pentru că diavolul nu face 
nimic fără îngăduinţa lui Dumnezeu, nu are nici o putere. 


- Dumnezeu îngăduie să suferim, dar judecăţile Lui sunt nepătrunse de noi, 
oamenii. 


- Văzând neputinţa acestei femeii, Mântuitorul S-a apropiat, Şi-a pus mâinile peste 
ea şi îndată Evanghelia ne spune că “S-a-ndreptat şi-L slăvea pe Dumnezeu”. Dar 
cei care erau în sinagogă s-au mâniat de binele pe care L-a făcut Dumnezeu. Aşa se 
întâmplă cu cei stăpâniţi de iubirea de sine, se mânie pentru binele pe care alţii îl 
fac, de binecuvântarea pe care alții o primesc şi au răutate şi invidie atunci când 
alții sunt mai bogaţi, mai slăviţi, mai cinstiţi sau mai respectaţi. Acestea izvorăsc 
din iubirea de sine şi se duc în mândrie, mânie şi invidie. Mântuitorul i-a certat pe 
aceştia şi toţi s-au ruşinat, iar mulțimea se bucura de faptele strălucite săvârşite de 
EI. 


- Părinţii ne spun că femeia gârbovă înseamnă cugetele gârbove, strâmbe, ale celor 
care se depărtează de Dumnezeu: “Cu o minte strâmbă omul nu poate sta drept 
înaintea lui Dumnezeu şi a cerului, ci se târăşte pe pământ, hrănindu-se cu pământ, 


învățând de la pământ şi bucurându-se de pământ. O minte strâmbă este o minte 
înțepenită, aflată în tot felul de vicii ale simţurilor şi care caută totdeauna des- 
fătarea, mâncarea şi băutura”. 


Să-L rugăm şi noi pe Bunul Dumnezeu să vindece şi mintea noastră pentru că ade- 
sea este strâmbă şi nu gândeşte clar, corect şi drept. Să avem întotdeauna puterea 
să-l mulţumim lui Dumnezeu când trecem peste încercările vieţii acesteia. 


- Să învăţăm de la Evanghelia de astăzi să avem răbdare în încercările şi în 
greutăţile vieţii, pentru că izbăvirea nu vine decât de la Dumnezeu şi numai atunci 
când El rânduieşte. Să ne rugăm şi niciodată să nu ne pierdem încrederea şi 
nădejdea în Dumnezeu, pentru că oamenii din ziua de astăzi, din cauza greutăților 
prin care trec, foarte adesea îşi pierd nădejdea în Dumnezeu. Să învăţăm de la 
această femeie care a avut răbdare 18 ani şi care mergea în biserică şi Îl slăvea pe 
Dumnezeu, în boală şi în neputinţă. Să mergem şi noi la biserică şi să-l aducem 
mulțumire lui Dumnezeu. 


- Sfântul Nicolae Velimirovici spune: “Nimeni nu poate gusta din dulceaţa binelui 
dacă nu stăruieşte în bine, pentru că pe calea binelui gustăm la început amărăciuni, 
iar abia după aceea vin dulcețile”. 





Omilia mitropolitului Teofan la Duminica vindecării femeii gârbove 


Cuvioase părinte stareţ, cuvioşi părinţi, iubiţi frați, iubiți credincioşi, Dumnezeu 
ne-a binecuvântat în această zi să fim aici în măreaţa biserică a Mănăstirii trei 
lerarhilor pentru o clipă de har izvorâtă din Sfânta şi Dumnezeiasca Liturghie. 
Suntem deja în luna decembrie, iarna stăpâneşte deja creaţia lui Dumnezeu din 
aceste locuri. Peste doar câteva săptămâni, cu mila Celui Atotputernic, vom fi în 
inima sărbătorii Naşterii Domnului, praznicul anului nou şi marea sărbătoare a 
Botezului Domnului lisus Hristos. 


Febra, mai bine zis agitația sărbătorilor, începe deja să se simtă: cumpărături, 
pregătiri pentru praznic, pregătiri pentru concediu, pentru noaptea dintre trecere 
dintr-un an în celălalt. Viaţa curge, un an se scurge, un altul se apropie. Anul care 
tocmai se încheie nu este un an tocmai uşor: ispitiri multe, încercări numeroase, 
împlinindu-se ceea ce s-a rostit înaintea citirii Apostolului, că „rfăria mea şi lauda 
mea este Domnul, (...) certând m-a certat Domnul, dar (totuşi) morţii nu m-a 
dat.” (Psalmul 117, 14, 18). Ne-a certat Domnul în acest an cu multe greutăți. 
Ispitirile au fost multe, dar iată, prin mila Lui, suntem în viaţă, morţii El nu ne-a 
dat. 


Este vreme potrivită, este ocazie binecuvântată să medităm la toate slăbiciunile 
noastre — la toată gârbovia noastră — care au definit trecerea noastră prin acest an. 


Sfântul loan Gură de Aur spune că „acela care îşi aminteşte în permanenţă de 


păcatele sale, Dumnezeu le uită pe acestea”. Amintindu-ne de slăbiciunile 
noastre, aducem asupra noastră iertarea lui Dumnezeu faţă de aceste păcate, față de 





aceste slăbiciuni. Spun aceasta pentru că, acum câteva clipe, la Dumnezeiasca 
Liturghie, s-a rostit un text din Evanghelia după Sfântul Luca în care ni se aşează 
în faţă slăbiciunea unei femei care „de optsprezece ani era gârbovă”, spune 
Evanghelia. 


Păcatele probabil, păcatele tinereţii ei, păcatele strămoşilor ei, neputinţa ei fizică au 
făcut în aşa fel încât ea să nu mai aibă putere să privească cerul. Era încovoiată, era 
gârbovă, privea doar pământul. 


Domnul Hristos o vede, spune Sfântul Luca, şi aşează mâna pe capul ei şi îi 
rosteşte cuvântul vindecător: „Femeie, eşti dezlegată de neputinţa ta!”(Luca 13, 
12). Fiecare om are cel puţin o neputinţă. Unul este cuprins de o suferință sau 
alta, celălalt este prea mândru, pentru un al treilea orgoliul şi ambiția nemăsurate se 
aşează în adâncul inimii sale, pentru un altul pofta de putere sau avere sau un păcat 
trupesc aduc mult întuneric şi beznă în viaţa lui. 


În toate aceste slăbiciuni, gârbovii şi probleme, omul din totdeauna şi omul zilelor 
noaste aleargă: unul la medic, altul la psiholog, altul la vrăjitoare, altul încearcă să- 
şi rezolve problema prin relaţii, prin mită sau corupție. Prin mila lui Dumnezeu, în 
faţa atâtor numeroase slăbiciuni, sunt şi oameni care, precum femeia gârbovă care 
s-a îndreptat spre sinagoga timpului său, (anumite persoane) se îndreaptă spre 
Biserică, îşi recunosc neputinţa şi gârbovia trupească şi mai ales cea sufletească. Se 
îndreaptă spre Biserică pentru că ştiu că acolo Hristos aşează mâna Sa 
Dumnezeiască peste creştetul lor şi, într-o formă diferită de la un caz la altul, 
Hristos rosteşte cuvântul vindecător: „Fiică ridică-te, fiule fii eliberat de 
neputinţa ta”. 


Pentru ca acest lucru, însă, să se împlinească, omul trebuie să fie înarmat cu 
armele lui Dumnezeu. Sfântul Apostol Pavel, în scrisoarea trimisă către Efeseni, 
capitolul 6 — scrisoare care s-a citit astăzi înaintea lecturării textului Evangheliei — 
ne pune, ne aminteşte, ne îndeamnă să luăm armele lui Dumnezeu, pentru ca 
gârbovia sufletească să fie învinsă, pentru ca vindecarea adusă de Domnul Hristos 
să fie consistentă şi de durată. 


Spune dumnezeiescul apostol: „Fraţilor, întăriţi-vă în Domnul şi întru puterea 
tăriei Lui. Îmbrăcaţi-vă cu toate armele lui Dumnezeu, ca să puteţi sta împotriva 
uneltirilor diavolului”, zice el. Şi continuă „căci lupta noastră nu este împotriva 
trupului şi a sângelui”, adică ispitele noastre nu vin doar din dorinţe trupeşti, ci 
lupta noastră este mult mai mare, spune el, este „împotriva începătoriilor, 





împotriva  Stăpâniilor, împotriva Stăpânitorilor întunericului acestui veac, 
împotriva duhurilor răutăţii, care sunt în văzduh.” 


„Pentru aceea”, spune apostolul, „luaţi toate armele lui Dumnezeu”. Care sunt 
aceste arme? Ne spune el: 

+ îmbrăcaţi-vă „mijlocul vostru cu adevărul” — prima armă; 

% luaţi „platoşa dreptăţii” — cea de-a doua; 

+ „încălţaţi picioarele voastre cu Evanghelia păcii” — pacea, cea de-a treia; 
„luaţi pavăza credinţei, cu care veţi putea să Stingeţi toate săgețile cele 
arzătoare ale vicleanului.” — credinţa, cea de-a patra; 

4 „luaţi şi coiful mântuirii şi sabia Duhului, care este cuvântul lui 
Dumnezeu”(Efeseni 13, 10-17). 


Prin aceste arme, drept-slăvitori creştini, şi mai ales prin sabia Duhului, care este 
Cuvântul lui Dumnezeu — care este în esenţă rugăciunea — omul se întăreşte în 
vindecarea primită de la Domnul Hristos şi luptă împotriva atâtor duhuri care se 
îndreaptă asupra lui şi se aşează cu greutate pe trupul sufletului pentru a-l îndoi pe 
acesta, a-l gârbovi, a-l obliga să se uite doar în pământ. Da, viaţa omului este o 
luptă. Dumnezeu ne înzestrează cu armele sale. În acelaşi timp însă, din această 
luptă, care este în cele din urmă prelungirea crucii lui Hristos în viaţa noastră, omul 
primeşte nebănuită mângâiere. Dumnezeiescul Apostol Pavel spune că „precum 
prisosesc pătimirile lui Hristos întru noi, aşa prisoseşte prin Hristos şi 
mângâierea noastră”(|l Corinteni |, 5), iar Sfântul Isihie Sinaitul spune că 
„acela care luptă să-şi lipească pe buzele inimii sale în permanență numele lui 
Iisus, acela va câştiga neapărat liniştire în sufletul său”. 


Ne apropiem de sărbătoarea Naşterii Domnului. Îngerii vestesc minunea, păstorii 
se pregătesc să îngenuncheze în faţa minunii, magii vin de departe pentru a fi aflat 
în contemplaţie dumnezeiască în fața minunii petrecută în peştera din Betleem. 
Suntem chemaţi în această perioadă să ne îmbrăcăm în veşmânt de înger, în 
veşmânt de mag, în veşmânt de păstor pentru a fi pregătiţi să ne aflăm în faţa 
minunii pogorârii lui Dumnezeu pe pământ. Pentru aceasta se cuvine să luăm 
armele amintite de dumnezeiescul Apostol Pavel şi, 





Dumnezeu să ne binecuvânteze pentru a parcurge acest drum de câteva săptămâni 
până la slăvita sărbătoare a Domnului Hristos, pentru ca sufleteşte, dar nu mai 
puţin real, avându-L în faţa noastră, mai bine zis înlăuntrul peşterii din Betleem să 
cântăm şi noi împreună cu îngerii: 

(Luca 2, 14) Amin! 


(Notă: Această omilie a fost rostită astăzi 5 decembrie 2010 de către IPS Teofan, 
Mitropolitul Moldovei şi Bucovinei, în cadrul Sfintei Liturghii de la Mănăstirea 
Sfinţii Trei Ierarhi din Iaşi.) 





Înaltpreasfinţitului părinte Calinic - Predică la Duminica a XXVII-a după 
Rusalii (Tămăduirea femeii gârbove) - „Lecţia iubirii şi a împlinirii legii” 


Desigur, au fost momente în care Hristos Însuşi s-a mâniat, însă este o mare dife- 
rență între mânia iraţională a liderului spiritual şi mânia îndreptățită şi sfântă a 
Mântuitorului. Dacă prima era pricinuită numai de considerente proprii, mânia 
Mântuitorului afirma o atitudine împotriva răutăţii dezlănţuite, a nedreptăţii, a for- 
malismului, a discriminării, a urii şi asupririi; împotriva pervertirilor adevăratului 
spirit al celor spuse de Dumnezeu în Lege şi în proroci. 


E doxologia.ro 


Prea cuvioşi şi prea cucernici părinţi, iubiți credincioşi şi credincioase, cititori şi 
cititoare, Sfântul evanghelist Luca ne prezintă minunea vindecării unei femei „care 
avea de optsprezece ani un duh de neputinţă şi care era gârbovă, de nu putea să se 
ridice în sus nicidecum” (Luca 13, 11). Motivul gârbovirii? Era legată de satana 
(Luca 13, 16), spune evanghelistul. Ori, vindecarea unor astfel de suferinţe era apa- 
najul exclusiv al Celui Preaînalt, spune Iisus Sirah (38, 1-6). 


Interesant este faptul că, deşi femeia era bolnavă, nu neglija sinagoga. Aşa se şi 
explică întâlnirea neaşteptată, într-o zi de sâmbătă, cu lisus, pe care L-a găsit învă- 
țând într-una din sinagogi (Luca 13, 10). Nu era prima dată când lisus învăţa în 
sinagogă; de multe ori - consemnează Sfântul evanghelist Luca - Mântuitorul 
întârzia în rugăciuni, chiar şi de toată noaptea (6, 12). 


Văzând-o, lisus a fost mişcat de suferința femeii şi, totodată, de indiferentismul 
celor din jur. De aceea, a chemat-o, Şi-a pus mâinile asupra ei şi i-a zis: „Femeie, 





eşti dezlegată de neputinţa ta!” (Luca 13, 12). De aici şi dezlegarea de după 
spovedanie. Purta puterea şi lucrarea lui Dumnezeu în Sine Însuşi, fiind EL Însuşi 
Dumnezeu. 

Și, continuă referatul scripturistic, ea îndată s-a vindecat şi, drept mulţumire, „ÎL 
slăvea pe Dumnezeu” (Luca 13, 13). Astfel, Mântuitorul a pus capăt unei suferinţe 
care dura de optsprezece ani. Dacă totul s-ar fi oprit aici, ar fi fost foarte bine. Nu- 
mai că, în aceste condiţii, „mai-marele sinagogii, mâniindu-se că lisus a vindecat-o 
sâmbăta, zicea mulţimii: Şase zile sunt în care trebuie să se lucreze; venind deci 
într-acestea, vindecaţi-vă, dar nu în ziua sâmbetei!” (Luca 13, 14). 


„Cei nechibzuiţi la vorbă sunt ca împunsăturile de sabie” (Pilde 12, 18). Mai- 
marele sinagogii nu putea înţelege că minunile săvârşite în zi de sâmbătă erau, de 
fapt, un răspuns dat formalismului iudaic ridicat la rang de virtute. De altfel, el s-a 
mâniat şi şi-a exprimat indignarea nu în nume propriu, ci în numele întregii comu- 
nități. Prin aceasta, pe de o parte, îşi lua Legea ca scut de apărare, iar pe de altă 
parte, se folosea de atitudinea mulţimii, în numele căreia vorbea. 


Sfântul apostol Iacov spune că „mânia nu lucrează dreptatea lui Dumnezeu” (Iacov 
1, 20). Modul în care învățătorul de lege s-a comportat cu lisus, ca şi cum Acesta, 
vindecând-o în zi de sâmbătă, prin cuvânt şi gest, pe femeia în discuţie, ar fi pân- 
gărit sinagoga, arată îngustimea legalismului şi formalismului iudaic. Din păcate, 
fariseul nu înţelegea că interdicția prevăzută în porunca a patra din Decalog, aceea 
de a nu se lucra sâmbăta, nu i se adresa lui Dumnezeu, ci omului. 


Omul era cel care nu trebuia să presteze activităţi lucrative în zi de sâmbătă; nici- 
decum Dumnezeu! Şi apoi, nu era vorba nici de arat, nici de semănat, nici de tre- 
ierat, nici de vreo altă activitate asemănătoare. „Ce ar fi însemnat ca Dumnezeu să 
nu fi purtat grijă de lucrurile omeneşti şi în zi de sâmbătă?”, se întreba Sfântul 
Chiril al Alexandriei. Ori, prin această minune, săvârşită în zi de sâmbătă, Hristos 
dă o semnificație mai profundă acestei zile, eliberând firea omenească de conse- 
cinţele ordinii decăzute. 


Sfântul evanghelist Luca consemnează nu mai puţin de şase episoade ale activităţii 
lui Hristos în zi de sâmbătă, zi ce marchează împlinirea eshatologică a promi- 
siunilor lui Dumnezeu pentru cei flămânzi, bolnavi, robiţi, neputincioşi ş.a. 


Mai-marele sinagogii se arată a fi un om lipsit de discernământ, cu atât mai mult cu 
cât, mâniindu-se, a protestat împotriva binelui făcut, defăimând minunea. Prin 
atitudinea sa, încerca de fapt să îşi acopere necinstea şi nelegiuirile. Se pare că nu 





atât vindecarea femeii l-a iritat, vindecarea fiind doar pretextul, cât mai ales faptul 
că poporul adera la învăţătura lui Iisus şi, mai mult, chiar credea într-Însul. Iisus, 
cunoscându-i inima, nu i se adresează direct, ci răspunde tot aşa cum procedase 
mai-marele sinagogii, oarecum impersonal şi la plural: „Făţarnicilor! Fiecare dintre 
voi nu dezleagă oare sâmbăta boul său, sau asinul de la iesle, şi nu-l duce să-l ada- 
pe?” (Luca 13, 15). 


Cea mai puternică palmă morală pe care putea să le-o dea cineva era aceasta, să le 
arate că preţuiau mai mult animalele decât pe oameni. În general, oamenii făţarnici 
sunt oameni duplicitari, nu fac ceea ce zic (lezechiel 33, 31). Se ştie că Mân- 
tuitorul, indignat şi întristat de atitudinea lor, le-a condamnat adesea com- 
portamentul, întrebuințând termeni dintre cei mai neechivoci: „Vai vouă, cărtu- 
rarilor şi fariseilor făţarnici! Că închideţi Împărăţia cerurilor înaintea oamenilor; că 
voi nu intraţi, şi nici pe cei ce vor să intre nu-i lăsaţi [...] Că mâncaţi casele vădu- 
velor şi cu fățărnicie vă rugaţi îndelung; pentru aceasta mai multă osândă veţi lua. 
[...] Că înconjurați marea şi uscatul ca să faceţi un ucenic şi, dacă l-aţi făcut, îl 
faceţi fiu al gheenei şi îndoit decât voi. [...] Că dați zeciuială din izmă, din mărar şi 
din chimen, dar aţi lăsat părțile mai grele ale Legii: judecata, mila şi credinţa. [...] 
Că voi curăţiţi partea din afară a paharului şi a blidului, iar înăuntru sunt pline de 
răpire şi de lăcomie. [...] Că semănaţi cu mormintele cele văruite, care pe din afară 
se arată frumoase, înăuntru însă sunt pline de oase de morţi şi de toată necurăţia” 
(Matei 23, 13-27). Şi şirul vaiurilor continuă. 


Nimeni nu ar fi putut lua o atitudine mai potrivită împotriva nedreptăţii, a nepă- 
sării, faţă de durerea şi nevoia altuia, a formalismului încrâncenat şi cinic, a urii şi 
fățărniciei învăţătorilor de Lege, ca lisus. Negreşit că protagonistul în discuţie era 
unul dintre cei vizaţi de vaiurile expuse, ca unul care era cucernic numai la arătare. 
Nu întâmplător, Mântuitorul - în diferite circumstanţe - le recomandă apostolilor: 
„Feriţi-vă de aluatul fariseilor, care este făţărnicia.” (Luca 12, 1). 


De remarcat este faptul că, în Vechiul Testament, dreptul se putea milostivi chiar 
în zi de sâmbătă spre dobitocul său (Pilde 12, 10), pentru că sabatul avea un pro- 
fund caracter umanitar. 


Scopul sabatului, aşa cum îl dezvăluie Hristos, nu este realizat interzicând faptele 
bune, ci încurajându-le. Lucrul acesta îl ştia Mântuitorul, dar şi cei pe care i-a mu- 
strat: „Făţarnicilor! Fiecare dintre voi nu dezleagă oare sâmbăta boul său, sau asi- 
nul de la iesle, şi nu-l duce să-l adape?” (Luca 13, 15). Cum adică? Se puteau dez- 
lega animalele ca să fie adăpate în zi de sâmbătă şi nu putea să fie dezlegată de 
păcatele sale o femeie gârbovită de optsprezece ani de acestea? 





Revoltător! Pentru ei, animalele erau mai de preţ decât oamenii. Există şi astăzi 
astfel de oameni, care preferă să adăpostească în casă mai degrabă un câine, decât 
un bătrân fără adăpost, sau un copil orfan, sau un copil al străzii. De aceea, Mân- 
tuitorul, indignat de situaţia creată, i-a întrebat: „Dar aceasta, fiică a lui Avraam 
fiind, pe care a legat-o satana, iată, de optsprezece ani, nu se cuvenea oare să fie 
dezlegată de legătura aceasta, în ziua sâmbetei?” (Luca 13, 16). O întrebare de bun 
simţ. Sabatul devenise o povară greu de purtat de către credincioşi, exprimând 
dorinţa despotică a unor pseudo-lideri religioşi de a respecta cu stricteţe inter- 
dicțiile fixate de ei, ce frizau ridicolul. De aceea, în învăţătura Mântuitorului, po- 
runca sabatului nu mai apare, în timp ce celelalte sunt recomandate. 


Viaţa unui om este mai presus sau dincolo de sabatul iudaic, peste care de altfel se 
arată a fi stăpân Insuşi Hristos. 


Și atunci, de unde atât de multă opoziţie din partea liderului spiritual, mai ales că 
era în discuţie una din fiicele lui Avraam, nicidecum o străină? Suferea de opt- 
sprezece ani! Pentru ea, aceşti ani au fost iad. S-ar fi cuvenit ca el, mai-marele 
sinagogii, să fi avut o altă atitudine faţă de suferinţa femeii. Ori, el îl certa pe lisus, 
folosind un limbaj impersonal, - aşa cum era şi gândirea sa - adresându-se unei 
mulțimi închipuite, pentru că se credea reprezentantul comunităţii. Răutatea din el 
nu-l lăsa să vadă nici pe femeia vindecată, şi nici pe Dumnezeu care a vindecat-o. 


Certa binele făcut de Dumnezeu, iar prin aceasta Îl certa pe Dumnezeu Însuşi. 
Numai că, în atare situaţie, răutatea lui s-a poticnit de bunătatea lui Dumnezeu. Şi, 
pe fondul acestui comportament, lisus a venit cu întrebarea: „Nu se cuvenea, oare, 
să fie dezlegată de legătura aceasta, în ziua sâmbetei?” Era o întrebare firească, la 
care nu au putut să răspundă. Şi deşi era o întrebare punctuală, care 1 se adresa mai- 
marelui sinagogii, Sfântul evanghelist Luca subliniază că întrebarea i-a ruşinat pe 
toți: „S-au ruşinat toți care erau împotriva Lui, şi toată mulțimea se bucura de 
faptele strălucite săvârşite de EI.” (Luca 13, 17). 


S-au ruşinat, dacă mai poate fi vorba de ruşine la astfel de oameni, cei care îi moni- 
torizau orice cuvânt sau faptă, cei care gândeau pătimaş şi contorsionat despre 
Iisus; mulțimile însă, sensibilizate de minunea consumată, se bucurau. 


În Vechiul Testament, era literă de lege porunca: „Să nu duşmăneşti pe fratele tău 
în inima ta” (Leviticul 19, 17). lar Solomon spune: „Cine iubeşte certurile iubeşte 
păcatul” (Pilde 17, 19). 





Sfântul apostol Pavel cerea efesenilor, printre altele, în spiritul acestor scrieri 
sfinte, ca „orice amărăciune şi supărare şi mânie şi izbucnire şi defăimare să piară 
de la voi, împreună cu orice răutate” (Efeseni 4, 31). Şi iarăşi: „Soarele să nu 
apună peste mânia voastră, nici să daţi loc diavolului” (Efeseni 4, 26-27). De altfel, 
Însuşi Hristos a spus: „Oricine se mânie pe fratele său, vrednic va fi de osândă” 
(Matei 5, 22). 


Desigur, au fost momente în care Hristos Însuşi s-a mâniat (Matei 21, 12-13; 
Marcu 3, 5; 11, 15; Luca 19, 45; 10, 13-15), însă este o mare diferenţă între mânia 
iraţională a liderului spiritual şi mânia îndreptățită şi sfântă a Mântuitorului. Dacă 
prima era pricinuită numai de considerente proprii, mânia Mântuitorului afirma o 
atitudine împotriva răutății dezlănţuite, a nedreptăţii, a formalismului, a discri- 
minării, a urii şi asupririi; împotriva pervertirilor adevăratului spirit al celor spuse 
de Dumnezeu în Lege şi în proroci. 


Leacul împotriva mâniei este îndelunga răbdare şi dragostea. Numai ele îl pot 
vindeca pe om de patima mâniei; acestea au fost de fapt şi armele sfinţilor. In ace- 
ste virtuţi se ascunde şi mesajul Evangheliei de astăzi. 





Ips Timotei - Prezenţa lui Dumnezeu în Biserică, pretextele, vremurile, 
oamenii 


+ Timotei Prahoveanul, episcop-vicar 
al Arhiepiscopiei Bucureştilor 
- 03 dec, 2020 


Evanghelia Duminicii a 27-a după Rusalii relatează minunea tămăduirii unei femei 
gârbove (Luca 13, 10-17). 


Când Mântuitorul a fost dus la Templu, i s-au spus câteva cuvinte despre EI 
Fecioarei Maria, care-L însoțea, la care, poate, nu am luat aminte uneori: Acesta 
este pus spre căderea şi ridicarea multora din Israel (Luca 2, 34). Poate nu le-am 
înțeles deplin, dar facem legătura acum, când observăm atitudinea mai-marelui 
sinagogii față de Mântuitorul, când din prea mare milostivire a vindecat femeia 
aplecată spre pământ, care de optsprezece ani îşi ducea crucea suferinței într-o 
exemplară discreție. 


Acesta a fost pus spre căderea şi ridicarea multora din Israel, spre ridicarea celor 
care aveau să se bucure de cuvintele Lui, de minunile pe care le-a făcut şi de 
milostivirea lui Dumnezeu, care S-a făcut Om şi a venit în lume ca pe oameni să-i 
izbăvească din robia celui rău. Unii, însă, n-au avut puterea să se bucure auzind 
cuvintele Domnului ori văzând minunile Lui. 





Mântuitorul a întâlnit mulţi oameni entuziaști care ÎL aclamau şi se bucurau de pre- 
zenţa Lui, rămânând cu EI o zi întreagă, cum s-a întâmplat în pustiu cu cei 5.000 de 
bărbaţi, pe lângă femeile, copiii şi apropiații lor. De asemenea, observăm atitudinea 
fariseilor, a celor care-L urmăreau pe Domnul şi doreau să-L prindă în cuvânt, 
pentru a-L învinovăţi. Prezenţa Fiului lui Dumnezeu îi deranja pe cei care nu înţe- 
legeau mesajul mântuitor. Această prezenţă l-a tulburat şi pe mai-marele sinagogii. 


Nu ştim exact unde va fi fost locul în care Mântuitorul a făcut minunea amintită de 
Evanghelia acestei duminici, poate în cetatea Ierusalimului, la Capernaum sau în 
altă parte. 


Mântuitorul, mergând într-o zi de odihnă (a Sabatului) în sinagogă, a întâlnit 
printre cei care veniseră să asculte cuvintele Legii şi să se închine adevăratului 
Dumnezeu o femeie gârbovă, care nu putea să privească cerul şi nici pe oamenii de 
lângă ea, fiind marcată de o profundă suferință. Evanghelia spune că satana o 
legase, deci purta suferința ca lucrare a celui rău. Deşi era suferindă şi îşi purta cu 
greu crucea, n-a lipsit în ziua Sabatului de la rugăciunea comunitară săvârşită în 
sinagogă. 


Câţi oameni care nu au nici o suferință, perfect sănătoşi, unii tineri, chiar şi vâr- 
stnici în putere, nu necinstesc ziua Duminicii, ziua de odihnă? Nu cinstesc Litur- 
ghia şi de multe ori nici măcar o dată în timpul unui an nu vin la biserică să o 
asculte. 


Femeia gârbovă era cinstitoare a Legilor evreilor şi fusese prezentă în Templu. 
Pentru că a cinstit ziua odihnei şi pe Dumnezeu, El i-a oferit prețuirea cuvenită, 
vindecând-o de neputinţa ei, după optsprezece ani de grea suferinţă, neputând privi 
pe celălalt, nici cerul, doar ţărâna și cărarea drumului. 


Intâlnim oameni care poartă aceeaşi suferinţă şi care nu se pot bucura să-i vadă pe 
alții, să comunice cu ei, să dialogheze, din pricina stării sufleteşti împovărătoare. 


Dacă atunci când suntem adunaţi într-un loc ar veni un bolnav, care s-ar vindeca 
prin rugăciunile slujitorilor Bisericii, mulți s-ar bucura, dar tot ar fi unii care ar 
avea nemulțumiri şi împotriviri. Aidoma s-a întâmplat atunci. 


Mai-marele sinagogii nu a avut puterea să se bucure împreună cu femeia dezlegată 
de neputinţa ei. Și-a manifestat nemulțumirea spunând că sunt şase zile peste 
săptămână când putem lucra şi o zi de odihnă, pe care trebuie să o închinăm Dom- 
nului. În această zi, spunea el, nu trebuie să se întâmple astfel de fapte, nici vin- 





decări ale oamenilor profund bolnavi, cum era femeia gârbovă. Nimic mai ne- 
adevărat! 


Rabinul cu pricina, chiar dacă era învăţător de lege, nu a avut puterea să aprecieze 
fapta Mântuitorului, deşi probabil auzise şi de alte minuni săvârşite de El. Toţi cei 
care se aflau în fruntea sinagogilor, cu o excepţie pe care o cunoaştem din paginile 
Evangheliei, împreună cu fariseii şi saducheii erau împotriva Mântuitorului. 
Domnul le-a spus de multe ori: „Făţarnicilor!” De multe ori i-a acuzat pentru fap- 
tele lor, mai ales pentru ura nemotivată pe care o manifestau faţă de EI şi faţă de 
lucrarea pe care o avea de împlinit din porunca Părintelui Său. 


Evanghelia acestei duminici ne învaţă că trebuie să cinstim ziua de odihnă. În 
Vechiul Testament era ziua sâmbetei. Creștinii au ca zi de odihnă şi rugăciune, 
meditaţie şi legătură profundă cu Dumnezeu ziua duminicii, pentru că într-o zi de 
duminică Domnul a înviat. Tot într-o zi de duminică S-a pogorât Duhul Sfânt peste 
apostoli. Îndată după ce primele comunităţi de creştini s-au înfiripat în Antiohia, la 
Ierusalim şi în alte locuri, în zi de duminică se adunau creştinii pentru a săvârşi 
Euharisuia. 


La începutul veacului al patrulea, marele împărat Constantin a promulgat un edict 
care hotăra ca duminica să fie zi de sărbătoare în tot imperiul. Dumnezeu îi cin- 
steşte pe cei care preţuiesc ziua duminicii şi care o prăznuiesc prin rugăciune, fapte 
bune şi participarea la Sfânta Liturghie. 


Femeia din Evanghelie, atât de suferindă, ar fi avut motiv să rămână acasă în ziua 
Sabatului, şi cu toate acestea, dincolo de suferinţa ei, s-a dus la Templu pentru a 
împlini rânduielile Legii. Cu toate că nu avem neputințele ei, de multe ori căutăm 
pretexte pentru a rămâne acasă. Căutăm motivații, amânând venirea în Casa lui 
Dumnezeu pentru întâlnirea cu EL. 


Învăţăm din Evanghelia Duminicii a 27-a după Rusalii că, atunci când observăm 
împliniri la fraţii noştri, trebuie să avem puterea de a ne bucura cu cei ce se bucură 
(Romani 12, 15). Împlinirea cuiva, vindecarea unui om bolnav, succesul aproapelui 
nostru, o anumită realizare dobândită după o perioadă îndelungată de strădanie 
trebuie să aducă celor din Jur care se numesc creştini (fraţi întru credinţă) bucurie. 
De multe ori însă, nu ne manifestăm într-un asemenea mod față de ceilalți, nu 
avem puterea de a ne bucura cu cei care se bucură şi nici nu mai găsim timp să 
plângem cu cei care plâng. 





Mântuitorul ne învaţă că ori de câte ori observăm în preajma noastră bucurii sau 
necazuri, când întâlnim lucrări pozitive sau întristări în viaţa oamenilor, trebuie să 
fim solidari cu ei. Nu trebuie să căutăm justificări pentru a comenta împlinirile sau 
încercările din viaţa lor, întrucât singurul Judecător este Cel din ceruri. Părinţii 
Bisericii spun că, dacă cineva se aşază acum pe scaunul de judecată al Jude- 
cătorului din ceruri, va fi grea judecata Lui din ziua aceea... 


Cei care L-au urmat și L-au ascultat pe Domnul, împlinind cuvintele Lui, au reuşit 
să treacă peste întunericul vieţii lor. Cei care nu L-au ascultat şi n-au venit în zi de 
sărbătoare la biserică, care n-au împlinit cuvintele Lui, au căzut aşa cum au căzut şi 
cei din vremea Lui, care au fost împotriva cuvintelor mântuitoare pe care le-a pro- 
povăduit. 


Avem datoria de a urma cuvintele Mântuitorului Hristos şi de a învăţa din toate 
istorisirile Evangheliilor, pentru ca într-o zi să ne putem bucura împreună cu 
Domnul. Cei care nu vin duminica și sărbătorile la biserică nu se pot bucura 
împreună cu El. 


Cuvintele unui mare duhovnic pe care l-au avut românii, părintele Teofil Pârâian, 
spun: „Eu pe cei care nu vin permanent la biserică cu păgânii îi asemăn”. Un 
cuvânt greu la prima vedere, dar părintele Teofil, un duhovnic foarte îngăduitor, pe 
cei care nu veneau duminica la biserică nu-i primea nici la spovedanie, ceea ce 
înseamnă că prezenţa la rugăciune în biserică este esenţială, chiar dacă s-ar putea 
ca faptele să nu fie pe măsura cuvintelor Evangheliei. Șederea departe de Dumne- 
zeu şi neparticiparea la Liturghie sunt dintre cele mai grele păcate pe care le pot 
săvârși creştinii vremurilor de azi şi ai împrejurărilor dintotdeauna. Prezenţa la 
Sfânta Liturghie este, de fapt, dorinţa de a ne întâlni cu Domnul. Când venim în 
locaşul de cult, ne întâlnim cu EL în Euharistie, în lucrarea Duhului Sfânt, în 
rugăciune, în binecuvântarea pe care o primim de la slujitorii Bisericii. 


Chipul femeii gârbove, încercată de grea suferință, rămâne model pentru noi, chiar 
dacă nu avem aceeaşi suferință. Cu toate acestea, rămânem departe de Biserică şi 
indiferenți la chemarea ei, la îndemnul preotului şi la glasul conştiinţei, care 
trebuie să ne aducă aminte de legătura noastră cu Dumnezeu. 





Predica la Duminica a XXVII-a după Rusalii a Preafericitului părinte 
patriarh Daniel - O vindecare neașteptată 


Sfânta Evanghelie din Duminica a XĂVII-a după Rusalii, care ne prezintă vin- 
decarea unei femei gârbove, are profunde înţelesuri duhovniceşti şi o legătură 
strânsă cu perioada de post în care ne aflăm, ca timp de pregătire pentru săr- 
bătoarea mare şi sfântă a Naşterii Domnului şi Mântuitorului nostru lisus Hristos. 


Femeia gârbovă, căutătoare a mântuirii 


Această Evanghelie ne dezvăluie, în acelaşi timp, puterea lui Dumnezeu, arătată în 
Mântuitorul lisus Hristos, ca putere a iubirii vindecătoare, şi virtuțile ascunse ale 
femeii gârbove, care de optsprezece ani era robită de o legătură nevăzută a Satanei, 
sub forma unei neputinţe trupeşti. 


Evanghelia ne spune că, pe când se afla într-o sinagogă, Mântuitorul lisus Hristos a 
văzut o femeie gârbovă, aplecată cu faţa spre pământ şi care suferea astfel de 
optsprezece ani. Ea nu putea să ridice privirea în sus, nici să vadă feţele oamenilor, 
nici albastrul cerului. Totuşi, această femeie, în pofida bolii şi a neputinței ei, 
venea cu regularitate la sinagogă spre a se ruga lui Dumnezeu, poate nu atât 
pentru vindecarea trupului Său, cât pentru mântuirea sufletului său. Femeia 
gârbovă unea răbdarea bolii ei apăsătoare cu lucrarea rugăciunii ei Stăruitoare. 


Deci, văzând-o, lisus Domnul, într-o zi de sâmbătă în sinagogă, a chemat-o la EI şi 
i-a zis: "Femeie, eşti dezlegată de neputinţa ta!" (Luca 13, 12), apoi Şi-a pus 
mâinile Sale asupra ei, iar femeia îndată s-a îndreptat şi slăvea pe Dumnezeu. 
Atunci, mai-marele sinagogii, făţarnic şi plin de invidie, spunea celor prezenţi, fără 





să se adreseze direct lui lisus, că şase zile sunt în care poate omul să lucreze, dar 
în ziua Sâmbetei nu trebuie să se săvârşească nici o lucrare, nici chiar o 
vindecare de boală (cf. Luca 13, 14). 


Mântuitorul lisus Hristos, însă, văzând invidia şi fățărnicia mai-marelui sinagogii 
şi a celor care gândeau ca el, a răspuns: 'Fiecare dintre voi nu dezleagă oare 
sâmbăta boul sau asinul său de la iesle şi nu îl duce să îl adape? Dar aceasta, 
fiică a lui Avraam fiind, pe care a legat-o Satana, iată, de optsprezece ani, nu se 
cuvenea oare să fie dezlegată de legătura aceasta în ziua sâmbetei?' (Luca 13, 
15-16). Acest răspuns ferm al lui lisus a ruşinat pe mai-marele sinagogii şi pe cei 
ce erau potrivnici lui isus. În final Evanghelia spune că 'poporul întreg se bucura 
de faptele slăvite, săvârşite de EI' (Luca 13, 17). 


Hristos vindecă o femeie răbdătoare, chiar dacă nimeni 
n-a cerut vindecarea ei 


Deşi scurtă ca întindere, această Evanghelie este totuşi foarte bogată în înțelesurile 
ei duhovniceşti. In primul rând, vedem că femeia era gârbovă de optsprezece ani şi 
nu putea să meargă firesc, ca toţi oamenii. 


Noi nu cunoaştem totdeauna care sunt cauzele spirituale ale bolilor trupeşti, dar 
vedem că Mântuitorul lisus Hristos nu este nepăsător când oamenii suferă, ci El 
vindecă neputinţa şi alină suferinţa, vindecă boala dăruind oamenilor sănătate 
trupească şi sufletească, mai ales dacă ei au credinţă vie şi smerită. 


De fapt, această femeie gârbovă, suferindă şi smerită, nu a cerut nimic de la Hristos 
Domnul, nu îndrăznea să-L roage ceva. Ea purta crucea suferinţei în tăcere. Trupul 
ei era gârbov sau aplecat de boală, dar sufletul ei era drept, în stare de rugăciune. 
Nu cunoştea taina legăturii ei nedezlegate, adică nu cunoştea originea neputinței ei. 
Și cu toate că nici ea şi nici altcineva nu a intervenit pe lângă lisus, EI, din multă 
milă sau din profundă compasiune față de această femeie suferindă, a vindecat-o în 
văzul tuturor celor adunaţi în sinagogă. 


Vedem astfel cum Dumnezeu are inițiativa vindecării omului chiar dacă omul nu 
mai aşteaptă sau nu mai cere în mod expres vindecarea sa. Deci, Dumnezeu, Cel 
ce cunoaşte viaţa şi suferința fiecăruia, dar şi credinţa, smerenia şi răbdarea 
fiecăruia, alege locul şi timpul când eliberează pe oameni de boală şi suferinţă. 


Din această lucrare milostivă şi minunată a Mântuitorului lisus Hristos înţelegem 
că Dumnezeu lucrează când doreşte El şi cum doreşte EL, iar modul Lui de 





lucrare este unul pedagogic sau înţelept. Chiar dacă întârzie, ori face altceva sau 
altcumva decât aşteptăm noi, Dumnezeu lucrează totdeauna pentru mântuirea 
oamenilor. Uneori, El nu răspunde când este chemat, iar alteori ne cheamă când 
nu ne aşteptăm. Oricum, El iubeşte pe toți oamenii, chiar dacă nu gândeşte ca 
toți oamenii, ci dumnezeieşte, mai presus de înţelepciunea omenească. 


Fiică a lui Avraam, fiică a credinţei 


Mai observăm că vindecarea minunată care se săvârşeşte de către Mântuitorul 
lisus Hristos cu această femeie gârbovă se face nu doar pentru că Domnul 
cunoştea suferinţa ei îndelungată, de optsprezece ani, ci şi pentru că EI cunoştea şi 
credința ei puternică, smerenia ei profundă şi indelunga ei răbdare. De aceea a 
numit-o “fiică a lui Avraam! şi a întrebat mustrând pe mai-marele sinagogii şi pe cei 
care gândeau ca el: "Aceasta, fiică a lui Avraam fiind, pe care a legat-o Satana, 
iată, de optsprezece ani, nu se cuvenea oare să fie dezlegată de legătura aceasta 
în ziua sâmbetei?' (Luca 13, 16). 


Fiică a lui Avraam”, URINEI, înseamnă femeie cre- 


dincioasă şi împlinitoare a voii lui Dumnezeu, pentru că Avraam este socotit 
părintele credinţei, iar cine este fiu sau fiică a lui Avraam înseamnă că este fiu al 


credinţei, al unei credinţe trăite, încercate, verificate în timp, în necazurile şi 
greutăţile vieţii. Credinţa aceasta este statornică sau neclintită, la bine şi la rău, nu 
numai când oamenii primesc daruri de la Dumnezeu, ci şi când EI îngăduie ca ei să 
treacă prin încercări. Aceasta este credinţa lui Avraam, care a lăsat ţara sa de 
origine şi a mers spre o patrie necunoscută, ascultând de Dumnezeu, călătorind 
spre un loc necunoscut, ci doar făgăduit. Prin credinţă vedea Avraam pe Dumnezeu 
Cel nevăzut şi pregusta ceea ce i-a fost promis ca binecuvântare. 


Prin credinţă, deci, şi noi înaintăm spre ceva încă necunoscut nouă direct, dar 
promis sau făgăduit, şi anume Împărăţia cerurilor. În acest sens, conţinutul 
credinţei, spune este Împărăţia cerurilor. 


Ridicarea din gârbovirea sufletească, 
un început bun în viaţa omului 


Prin credinţă puternică, prin evlavie, prin rugăciune Ssmerită, prin osteneala 
venirii la sinagogă, 


Iar când Cel nevăzut S-a făcut văzut, adică S-a făcut Om şi a venit printre oameni, 
atunci EI, lisus Hristos, a ridicat-o, a dezlegat-o din legăturile Satanei şi a 





îndreptat-o în starea de om sănătos care priveşte în faţă pe ceilalți oameni şi vede 
lucrarea lui Dumnezeu în lume, adică în natură şi în istorie. 


Evanghelia acestei duminici ne arată, aşadar, cât de mare este binecuvântarea 
de a ne întâlni cu Hristos, cu Dumnezeu-Omul, Care ne ridică sau ne îndreaptă 
când suntem prea aplecaţi spre cele pământeşti şi ne ajută să privim spre ţinta 
noastră finală, care nu este mormântul, ci Împărăţia cerurilor. 


Aşadar, vindecarea femeii gârbove, ca ridicare din apăsarea sau din aplecarea ei 
îndelungă, reprezintă, în mod tainic, şi lucrarea mântuitoare a Domnului lisus 
Hristos ca vindecare şi sfințire a naturii umane pe care a asumat-o prin Întrupare, 
prin înomenire. Atât Învierea Domnului, cât şi Înălțarea Sa la ceruri înseamnă în 
limba greacă a Noului Testament ridicare. Prin Învierea Sa din morţi, Mântuitorul 
ne ridică din moarte, iar prin Înălţarea Sa la cer ne ridică de pe pământ la ceruri, 
adică de la viaţa trecătoare sau biologică la viaţa cea netrecătoare, duhovnicească şi 
veşnică. 


Trup gârbov, dar suflet drept 


Din Evanghelia de astăzi mai învăţăm că femeia gârbovă avea multă credință şi 
smerenie, precum şi îndelungă răbdare, întrucât ea suferea fără să cârtească, fără 
să se revolte, fără să se plângă, fără să ceară mila cuiva. Trupul ei era gârbov, 
dar sufletul ei era drept. Trupul ei era plecat spre pământ, dar sufletul ei se înălța 
adesea în rugăciune către Dumnezeu. 


În ziua în care Dumnezeu Fiul devenit Om din iubire pentru oameni a ridicat-o, a 
vindecat-o, ea a început să preamărească pe Dumnezeu. /4 virtuțile sale: credință 
puternică, smerenie profundă şi răbdare îndelungă se adaugă şi multa ei 
recunoştinţă ca preamărire a lui Dumnezeu. Îndată ce a simţit binefacerea 
vindecării, ea a preamărit pe Dumnezeu. Prin urmare, femeia gârbovă devine un 
mare dascăl pentru noi toţi. Ea este pentru noi o lumină mai ales în această 
perioadă a Postului Naşterii Domnului, ca timp de pregătire pentru primirea 
Mântuitorului lisus Hristos în peştera inimii noastre, în intimitatea sufletului 
nostru, care, din cauza păcatelor, devine întunecos şi rece, dar se luminează şi se 
încălzeşte prin rugăciune, post şi milostenie, prin Spovedanie şi Împărtăşanie. Din 
acest motiv, trebuie să ne întărim credinţa, să cultivăm smerenia, să înmulțim 





rugăciunea, să ne întărim răbdarea în timpul încercărilor şi să facem milostenie. 
Să nu uităm să-l mulţumim lui Dumnezeu pentru faptul că existăm, că suntem 
sănătoşi, că suntem iubiţi de Dumnezeu, chiar dacă trecem prin necazuri, boli şi 
ispite. 


Învățătura principală a Evangheliei de astăzi, mult folositoare pentru Postul 
Naşterii Domnului, este îndemnul la fapta milostivă. Mântuitorul lisus Hri- 
stos săvârşeşte binele fără să fie rugat, fără să I se ceară. Femeia gârbovă nu a 
cerut nimic de la lisus, ci El din proprie iniţiativă a chemat-o şi a vindecat-o. A 
chemat-o la EI şi i-a spus: 'Eşti dezlegată de neputinţa ta'(Luca 13, 12), a pus mâi- 
nile Sale asupra ei şi a vindecat-o. A unit cuvântul eliberator cu fapta milostivă. 


Prin această lucrare, Mântuitorul lisus Hristos ne învaţă şi pe noi să nu aşteptăm 
ca Să fim rugaţi Sau Solicitaţi Stăruitor, ci dacă vedem că un om are nevoie de 
ajutorul nostru, să mergem spre el şi să-l ajutăm. 


Să săvârşim binele şi în zilele de sărbătoare 


Evanghelia de astăzi ne mai învaţă că Domnul lisus Hristos a vindecat această 
femeie în zi de sărbătoare, în ziua sâmbetei. Prin urmare, observăm că şi în zi de 
sărbătoare putem şi trebuie să facem binele, să dăm o mână de ajutor, să îndreptăm 
un om care este căzut într-un fel sau altul, să-l consolăm cu un sfat bun, cu un 
cuvânt bun, cu o rugăciune pentru sănătatea şi mântuirea lui. Facerea de bine nu 
este oprită nici chiar în zilele de sărbătoare. Adică sărbătoarea nu este o scuză 
sau un obstacol spre a săvârşi binele pentru aproapele nostru. 


Mulţi creştini, în această perioadă a postului Naşterii Domnului, vizitează şi ajută 
bolnavii, bătrânii, pe cei săraci, pe cei necăjiţi, pe cei singuri. Noi ne numim 
creştini, pentru că purtăm numele lui Hristos. Când săvârşim multe fapte de 
milostenie, lumea preamăreşte pe Hristos Domnul pentru bunătatea Lui care se 
arată prin oamenii binevoitori şi binefăcători. 





„Binele trebuie săvârşit şi în zi de lucru, şi în zi de sărbătoare” 


Arhid. Ştefan Sfarghie 
- 06 dec, 2020 


În Duminica a 27-a după Rusalii (Tămăduirea femeii gârbove), Preafericitul 


părinte Daniel, patriarhul Bisericii Ortodoxe Române, a rostit un cuvânt de învă- 
țătură în Paraclisul istoric „Sfântul mare mucenic Gheorghe” din Reşedinţa 
Patriarhală, în care a subliniat faptul că, în esență, Evanghelia citită în cadrul 
Sfintei Liturghii (Luca 13, 10-17) ne arată că binele trebuie săvârşit în orice vreme. 
De asemenea, prea fericirea sa a vorbit despre viaţa şi minunile Sfântului ierarh 
Nicolae, întrucât anul acesta sărbătoarea arhiepiscopului Mirelor Lichiei a căzut 
duminica. 


Preafericitul părinte patriarh Daniel a explicat că Evanghelia tămăduirii sau vin- 
decării femeii gârbove a fost rânduită spre a fi citită în această perioadă a Postului 
Naşterii Domnului pentru a ne arăta că trebuie să săvârşim fapte bune de milo- 
stenie şi să-i ajutăm pe cei din jurul nostru care se află în suferinţă. 


„Această femeie care de optsprezece ani avea o neputinţă, era gârbovă, este un 
model de credinţă întru răbdare. Deşi era bolnavă, ea venea la sinagogă să se 
roage în fiecare sâmbătă. Deşi nu putea privi cerul, ci doar pământul, ea avea 
sufletul drept, înălța sufletul spre cer prin rugăciune şi nădejde în Dumnezeu. 
Această femeie nu a cerut nimănui nimic. Nu a cerut nici un ajutor, ci doar întru 
răbdare se ruga, ascultând cuvântul Domnului din citirea Sfintelor Scripturi. 





Mântuitorul o vindecă pe această femeie gârbovă de optsprezece ani, nu pentru că 
cineva L-a rugat, ci în iubirea Lui milostivă, cunoscând sufletul drept al acestei 
femei şi răbdarea ei întru credinţă, i-a ridicat sarcina cea grea a neputinței”, a 
arătat prea fericirea sa. 


Femeia gârbovă, un dascăl al recunoştinţei 


Întâistătătorul Bisericii noastre a precizat apoi că femeia gârbovă de optsprezece 
ani, vindecată de Mântuitorul lisus Hristos, este pentru noi şi un dascăl al recu- 
noştinţei, deoarece îndată ce a fost tămăduită „s-a îndreptat şi slăvea pe Dumne- 
zeu” (Luca 13, 13). „De reţinut este faptul că Mântuitorul o numeşte pe această 
femeie fiică a lui Avraam (Luca 13, 16), ceea ce înseamnă fiică a credinţei, pentru 
că Avraam este considerat părintele credinţei. Evanghelia ne cheamă pe toţi să ne 
ridicăm din gârbovenia sufletului adusă de păcat, care devine o povară asupra 
sufletului ce nu-l lasă să se ridice suficient spre a-L lăuda pe Dumnezeu”, a mai 
spus prea fericirea sa. Părintele patriarh Daniel a vorbit şi despre modul în care 
omul se poate îndrepta duhovniceşte din gârbovirea sufletească: „Această ridicare 
duhovnicească se săvârşeşte acum prin mai multă spovedanie, prin mai multă 
rugăciune, prin mai deasă împărtăşire cu Sfintele Taine şi prin mai multe fapte de 
milostenie. Evanghelia ne arată că binele trebuie săvârşit şi în zi de lucru, şi în zi 
de sărbătoare. În orice moment trebuie să săvârşim fapte ale iubirii milostive faţă 
de semenii noştri”. 


Sfântul ierarh Nicolae arată bunătatea lui Dumnezeu-Tatăl 


În continuare, prea fericirea sa a vorbit despre viaţa Sfântului ierarh Nicolae, arhie- 
piscopul Mirelor Lichiei: „Acest sfânt a trăit la sfârşitul secolului al 3-lea şi în 
prima parte a secolului al 4-lea. S-a născut pe la anul 270 într-o cetate numită 
Patara din Asia Mică. Părinţii lui se numeau Teofan şi Nona, dar ei au murit din 
cauza unei epidemii, cum ar fi epidemia aceasta din zilele noastre, pe când 
pruncul Nicolae avea o vârstă foarte fragedă. A fost crescut de unchiul său, care 
avea acelaşi nume, Nicolae, şi era episcop al cetăţii Patara, deci unchiul l-a cres- 
cut pe nepot, oferindu-i o educaţie aleasă, învăţându-l dreapta credinţă şi săvâr- 
şirea faptelor bune”. 


Prea fericitul părinte patriarh Daniel a subliniat că Sfântul Nicolae împreună cu 
Sfântul Spiridon al Trimitundei şi cu diaconul Atanasie din Alexandria au apărat 
dreapta credinţă şi l-au mustrat pe Arie la Sinodul I Ecumenic din anul 325: 
„Sfântul ierarh Nicolae este numit în troparul său îndreptător credinţei sau 
dreptar al credinţei, tocmai pentru că a apărat dreapta credinţă în faţa ereziei. El 





a săvârşit minuni în timpul vieţii şi după moarte, iar prin minunile sale el a arătat 
milostivirea sa”. 


De asemenea, patriarhul României a precizat că Sfântul ierarh Nicolae este ajutător 
al orfanilor, al bolnavilor, al oamenilor aflați în dificultăți, dar mai ales este prieten 
al copiilor: „Sfântul ierarh Nicolae arată bunătatea lui Dumnezeu- Tatăl. EI este 
perceput de copii ca un sfânt milostiv, dăruitor şi ca un prieten discret. EI este un 
om al faptelor bune făcute cu smerenie, fără dorință de afişare. EI este în istorie 
simbolul generozităţii ”. 


Părintele patriarh a mai reliefat faptul că Sfântul ierarh Nicolae este un dascăl al 
milosteniei, atât pentru Răsărit, cât şi pentru Apus: „În anul 1087, pentru a nu fi 
profanate de musulmani, moaştele sale au fost mutate de la Mira Lichiei la Bari, în 
Italia, unde se află şi astăzi. Deasupra moaştelor sale se află o candelă cu două 
făclii, arătând că el este luminător şi dascăl al milosteniei atât pentru Răsărit, cât 
şi pentru Apus”. 


Preafericirea sa a amintit şi faptul că un fragment din mâna Sfântului ierarh Nico- 
lae se păstrează la Biserica „Sfântul Gheorghe”- Nou din Bucureşti, acesta fiind 
adus în Țara Românească prin dărnicia voievodului Mihai Viteazul. 


Totodată, întâistătătorul Bisericii noastre a subliniat că în Bucureşti se află 44 de 
biserici puse sub ocrotirea Sfântului Nicolae. „Sfântul Nicolae este cel mai popular 
sfânt al Capitalei României. Cum se explică aceasta? Prin faptul că bucureştenii 
au înţeles că esenţa vieţii creştine este bunătatea inimii, este milostenia. Bucureşti, 
oraşul bucuriei cum S-a numit în secolele trecute în limba greacă, este un oraş al 


bucuriei în măsura în care rămâne un oraş al milosteniei, al binefacerii”, a 
subliniat patriarhul României. 


La final, prea fericirea sa i-a felicitat pe toţi cei care poartă numele de Nicolae sau 
derivate din acest nume, ca: Nicuşor, Nicu, Nicoleta ş.a. 





Mărgăritare duhovniceşti - Din înţelepciunea Sfinţilor părinţi 


Când nu răspunde Dumnezeu la cererea noastră? 


“Dacă tu te rogi lui Dumnezeu ca să te scape de războiul păcatului ce te apasă şi nu 
eşti auzit de Dumnezeu, apoi nu te întrista. Dumnezeu ştie mai bine ce îţi este de 
folos. 


Rugându-te lui Dumnezeu în timpul luptei, să nu zici: scapă-mă de cutare, sau de 
cutare, sau dăruieşte-mi cutare sau cutare. În rugăciunea ta zi aşa: „Doamne Iisuse 
Hristoase! Ajută-mi, nu mă lăsa pe mine cel rătăcit să petrec în păcatul meu; 
nu-mi îngădui Să-mi urmez voia mea, nu îngădui Să fiu pierdut de păcatele mele; 
ci milostiveşte- Te spre zidirea Ta. Eu sunt neputincios, nu mă trece cu vederea! 
Către Tine am scăpat: nu mă părăsi; vindecă sufletul meu, că am greşit Ţie. 
Înaintea Ta sunt toţi cei ce mă necăjesc pe mine şi nu am altă scăpare, Domnul 
meu, afară de Tine. Doamne, mântuieşte-mă după mare mila Ta. Să se ruşineze 
şi să se înfrunte cei ce se scoală asupra mea, cei ce caută sufletul meu ca să-l ia 
pe el (Ps. 39, 19). Doamne, Ţie toate îţi sunt cu putinţă şi prin Tine slăvim pe 
Dumnezeu- Tatăl şi pe Dumnezeu- Duhul Sfânt în veci”. 


Atunci şi conştiinţa ta va spune în ascuns inimii tale de ce Dumnezeu nu ia aminte 
la cererea ta. De tine depinde să nu nesocoteşti îndemnurile conştiinţei tale şi să 
împlineşti ceea ce îți va spune. Să ştii că Dumnezeu numai la rugăciunea acelui om 
care nu ascultă de EI nu ia aminte. 





Dumnezeu este aproape de fiecare om, însă împlinirea poftelor noastre, care sunt 
împotriva voii Lui, nu-l îngăduie să ne audă. Deci, nu te lăsa înşelat de părerea de 
sine. 


După cum pământul nu poate aduce rod de la sine de nu va fi semănat şi udat cu 
apă, aşa şi omul nu va putea aduce rod duhovnicesc fără pătimirea celor rele 
lucrate de viaţa cea cu nevoinţe şi fără de smerită cugetare.” - Sfântul Ignatie 
Briancianinov 

Se 3% 2 


„Un om făţarnic are două feţe şi nici un obraz.” — Nicolae Iorga 


SR 5 e 


“În mintea strâmbă şi lucrul drept se strâmbă.” — Părintele Arsenie Boca 


SR o 2 


Despre clevetire 


„Un soi de păsări când zboară peste un munte din ţara Cilicia, ţin în cioc câte o 
pietricică până ce trec muntele. Ele ţin pietricica pentru ca să nu poată striga, căci 
fără piatră n-ar putea răbda să nu strige, şi atunci, auzindu-le, vulturii le-ar prinde 
şi le-ar mânca! 


Oamenii clevetitori ar face tare bine dacă ar lua pildă de la aceste păsări fără minte, 
dar totuşi foarte cu minte. Ei ar face bine dacă şi-ar lega limba ca să nu mai 
clevetească pe aproapele cu fel de fel de vorbe urâte. Atunci nu i-ar auzi nici pe ei 
diavolul — vulturul iadului ca să-i înghită în văpaia cea nestinsă a muncilor 
veşnice.” - Protos. Nicodim Măndiţă 


Cugetări duhovniceşti 


*... Dacă bunăoară, răspund fratelui meu: “Acum nu pot să te ajut, e vremea 
rugăciunii“, zicerea mea nu-i câtuşi de puţin scandaloasă, e cuminte şi dovedeşte 
evlavie. Dar numai creştinească nu-i. 


Dacă judec: Mai degrabă renunţ la dulceaţa slujbei decât să nu-mi ajut fratele, să- 
I las singur şi de izbelişte în necazul lui, să nu-mi fie milă de el, poate provoc 
scandal şi smintesc pe vreun fariseu, dar mă port creştineşte. 





Dacă mă aflu în extaz şi nesocotesc nevoia unui bolnav, dau poate dovadă de mare 
pietate, dar nu-s creştin“. - Nicolae Steinhardt, “Dăruind vei dobândi ” 


i se se 


Din înţelepciunea sanscrită 


“Omul care nu ştie, dar nu ştie că nu ştie, este periculos - să te fereşti de el; 
Omul care nu ştie, dar ştie că nu ştie, este neputincios — ajută-l, învaţă-l să ştie; 
Omul care ştie, dar nu ştie că ştie, este adormit - trezeşte-l; 

Omul care ştie, şi ştie că ştie, este înţelept - urmează-l.” 





Istorioară - Copilul şi preotul 


Mergând prin parohia sa, un preot l-a auzit pe un copil vorbind urât cu prietenii săi 
de joacă şi înjurând. Oprindu-se, l-a întrebat: 

- Dacă cineva ar vorbi în limba engleză, ce ai crede despre el ? 

- Că este un englez, a răspuns băieţelul. 


- Dar dacă cineva ar vorbi în limba spaniolă? 
- Ar fi un spaniol, desigur. 


- Nu crezi că este la fel şi cu cel care vorbeşte "limba" lui Dumnezeu? Un creştin 
spune doar lucruri frumoase şi folositoare. De la omul rău, dimpotrivă, nu auzi 


decât vorbe urâte, înjurături şi minciuni. 


Cum este sufletul omului, aşa sunt şi vorbele sale. 


Fii atent ce spui, fiindcă, mai devreme sau mai târziu, vei ajunge între cei a căror 
limbă o vorbeşti! Poţi ajunge între păcătoşi şi diavoli sau între îngeri şi sfinţi. 


ie e se 


"Omul este o corabie mică, în care se află lei şi balauri, otravă şi răutate, cărări 
bolnave şi prăpăstii fără sfârşit. Dar, tot acolo este şi Dumnezeu, sunt şi îngerii, 
viața şi Împărăţia Domnului, lumina şi apostolii, cetăţile cereşti şi comorile de 
har: acolo, în sufletul omului, sunt toate." 





Istorioara 


Băieţelul s-a îmbrăcat pentru frig şi apoi i-a spus tatălui său , care era preot: Gata 
tată, eu sunt pregătit! 


Tatăl său, părinte, a spus: Pregătit pentru ce fiule? 


- Tată, e timpul să ieşim cu molitfa şi să distribuim un cuvânt de învăţătură , plian- 
tele noastre. 


Tata a răspuns: Fiule, afară e foarte frig şi plouă. 


Copilul s-a uitat surprins la tatăl său şi a spus: 
- Dar tată, oamenii trebuie să ştie despre Dumnezeu chiar și în zilele ploioase. 


Tata a răspuns: Fiule, nu ies afară pe vremea asta. 


Cu disperare, copilul a zis: 
- Tată, pot să mă duc singur? Te rog, te rog! 


Tatăl său a aşteptat o clipă şi apoi a spus: Fiule, poţi să pleci. lată pliantele, ai gri- 
jă de ele. 


- Mulţumesc, Tată părinte ! Și cu asta, fiul a ieşit în ploaie. Tânărul de Il ani a 
mers pe cateva străzi ale satului, împărțind pliantele oamenilor pe care i-a întâlnit. 
După 2 ore de mers pe ploaie şi prin frig și cu ultimul fluturaș în mână, s-a oprit 
într-un colţ să vadă dacă mai vede pe cineva căruia să dea şi fluturaşul, dar străzile 
erau total pustii. 





Apoi s-a întors spre prima casă pe care a văzut-o, a mers până la uşa din faţă, a 
atins clopoţelul de mai multe ori şi a aşteptat, dar... Pentru că nimeni nu răs- 
pundea, s-a întors să plece, dar ceva l-a oprit. 


Băiatul s-a întors spre ușă şi a început să atingă clopoțelul şi să bată puternic uşa cu 
încheieturile. El a continuat să aştepte. 


In sfârşit uşa a fost deschisă uşor. O doamnă a ieșit cu o privire foarte tristă şi a 
întrebat: 
- Ce pot face pentru tine, fiule? 


Cu ochi strălucitori şi un zâmbet frumos copilul a spus: 

- Doamnă, îmi pare rău dacă v-am supărat, dar vreau doar să vă spun că Dumnezeu 
vă iubește cu adevărat și am venit să vă dăruiesc ultimul meu fluturaş, care 
vorbeşte despre Dumnezeu şi marea Lui iubire. Băiatul i-a dat apoi fluturaşul. 


Doamna a spus: 
- Mulţumesc, fiule, Dumnezeu să te binecuvânteze! Nu ştii ce mult bine ai făcut! 


Ei bine, în dimineaţa următoare de Duminică, preotul era la predică şi când s- a 


terminat slujba cineva a rugat pe preot ceva. Un lucru puţin neobişnuit... 


După ultimul rând din spate al bisericii, o doamnă mai în vârstă s-a ridicat în pi- 
cioare. 
- Părinte aș dori să fac o mărturisire public despre o vizită primită săptămâna asta. 


Când a început să vorbească, din ochii ei a apărut o privire strălucitoare şi glori- 
oasă: 

- Nimeni din această Biserică nu mă cunoaște, deoarece sunt nou venită în acest 
sat... Nu am fost niciodată aici, nici nu am fost creştină. Soţul meu a murit cu ceva 
timp în urmă lăsându-mă complet singură pe lumea asta. Vinerea trecută a fost o 
zi deosebit de friguroasă şi ploioasă afară şi în inima mea; şi în acea zi am ajuns la 
capătul drumului, nu mai aveam nici o speranţă şi nu mai voiam să trăiesc. Am luat 
un scaun şi o frânghie și m-am urcat în podul casei mele. Am legat un capăt al 
frânghiei de căpriorii acoperișului; apoi m-am urcat pe scaun şi mi-am pus celălalt 
capăt al frânghiei în jurul gâtului. M-am așezat apoi pe scaun, atât eram de singură 
şi cu inima frântă, încât eram pe cale să mă arunc de pe scaun, când deodată am 
auzit zgomotul puternic al unor bătăi în ușă. 





Aşa că m-am gândit: Aştept un minut şi oricine ar fi va merge. Am aşteptat şi am 
aşteptat, dar în uşă cineva bătea din ce în ce mai tare de fiecare dată. A devenit atât 
de tare încât nu am mai putut ignora. Așa că m-am întrebat, cine ar putea fi? Ni- 
meni nu se apropie de uşa mea sau nu vine să mă viziteze! 


Am eliberat frânghia de la gât și m-am dus la ușă, în timp ce încă suna clopoțelul şi 
în ușă încă se bătea. Când am deschis ușa, nu mi-a venit să cred ce au văzut ochii 
mei, în faţa ușii mele era cel mai radiant şi angelic copil pe care l-am văzut vreo- 
dată. 


Zâmbetul lui, ohhh, nu-l pot descrie niciodată! Cuvintele care i-au ieşit din gură 
mi-au făcut inima moartă cu atâta timp în urmă, să revină la viaţă, când a spus cu 
glasul lui blajin: "Doamnă, vreau doar să vă spun că Dumnezeu vă iubeşte cu ade- 
vărat." 


Când îngeraşul a dispărut între frig şi ploaie, mi-am închis ușa și am citit fiecare 
cuvânt al fluturaşului. Apoi m-am dus în pod să scot scaunul şi frânghia. Nu mai 
aveam nevoie de ele. După cum vezi. Acum sunt o fiică fericită a lui Hristos. 


Cum direcţia băiatului, când a plecat, a fost către această Biserică, am venit per- 
sonal să mulțumesc acelui îngerașş al lui Dumnezeu care a venit la timp, să-mi sal- 
veze viața dintr-o eternitate în iad şi să mi-o înlocuiască cu o veșnicie în prezența 
lui Dumnezeu. 


Toată lumea a plâns în Biserică. 
Părintele a venit în mijlocul Bisericii şi a mers spre primul rând din față, unde stă- 


tea îngerașul; şi-a luat fiul în braţe şi a plâns necontrolat. 
- Imi pare rău că nu am mers cu molitfa cu tine, dar văd că Hristos a mers cu tine! 


Amintiţi-vă, cuvântul lui Dumnezeu poate face o mare schimbare în viaţa cuiva, să 
nu vă fie niciodată ruşine să-l răspândiţi... 


Pur şi simplu nu ştim a cui viaţă o putem schimba prin faptele /sau cuvintele noa- 
stre. 


Deci haideţi să nu facem diferenţe ... fiecare suflet este prețios în ochii lui Dumne- 
zeu. 


Vizitaţi pe cei apropiaţi, nu lăsa depresia şi păcatul să- 1 viziteze! 

Dumnezeu dorește și săvărșește vindecarea 
omului chiar și atunci când omul 


nu mai așteaptă vindecarea sau nu mai cere 


în mod stăruitor vindecarea sa. 


1 PATRIARHUL DANIEL 


GÂNDURI LA 
EVANGHELIA DUMINICII 








